
Përkthyes: 
MITHAT HOXHA 


Allahu i Lartë urdhëron: 


"(O i Dërguar!) Pa dyshim, ti qëndron mbi një moral të lartë! " (el- 
Kalem, 4) 

[ilii flj >Sfi fjdij ii f’j; d\J s>i aLi > jij 6 ii JLsj 


"(O besimtarë!) Ju keni në të Dërguarin e Allahut shembullin më të 
lartë për ata që shpresojnë të takohen me Allahun dhe ditën e ringjalljes 
si dhe për ata që e përmendin shumë Allahun!" (el-Ahzab, 21) 


O-jL-o IaJp IjL-s Ijl«I JJI I_^j! L' ^_JI aJJI ol 


"Pa dyshim, Allahu dhe engjëjt e Tij e kujtojnë me paqe dhe mëshi- 
rë të Dërguarin. O ju që keni besuar! Lutuni edhe ju për paqë e mëshirë 
për të dhe përshëndeteni me bindje të plotë!" (el-Ahzab, 56) 


v^UjJ! _U_JLi JJJI 01 ibl !>j!j \ jjP f\^j L j aj_J_>u j f\j\ l_Jj 


"... Ç't'ju japë i Dërguari, atë merreni dhe, ç't'ju ndalojë, asaj për- 
mbajuni dhe kini frikë Allahun se ndëshkimi i Tij është shumë i ash- 
për!" (el-Hashr, 7) 


^jxJLjp! IijljaJVj J J\ I j*f\j AjJI I jjlJjj! ! jX*\ /^jjJl l_g_jI L 


"O besimtarë, bindiuni Allahut dhe bindiuni të Dërguarit që punët 
të mos ju shkojnë kot!" (Muhammed, 33) 

„ „ _ - £ * - ' L ' , i 

dl ^ dJl j«-*jl ^jjJJI ç* ikJjU Jj^jJlj aJJI fzi ^j 

l_a_5j OkJ j\ j ^j>^]\JJ\j ç.l_L>J \j 


"Ata që u binden Allahut dhe të Dërguarit, do të jenë së bashku me 
ata që u ka dhënë Allahu të mira: me pejgamberët, besnikët, dëshmorët 
dhe të urtët. Ç'miq të mirë që janë ata!" (en-Nisa, 69) 


, h«l! Jl 0_J5 l_> IjJU- *;gjlj jJ Ob jJj_-jj kl! iilAj JjI \yJ*j ^J! 


"A nuk e ditën ata se atij që i del kundër Allahut dhe të Dërguarit të 
Tij, i është caktuar zjarri i xhehennemit ku do të mbetet përgjithmonë? 
Ja, ky është poshtërimi më i rëndë!" (et-Tevbe, 63) 







Hz. Muhammedi (s.a.s.) porosit: 


"Sigurisht, unë jam dërguar për të plotësuar moralin e bukur!" (Muvatta, 
Husnu'l-Huluk, 8). 

"Përveç asaj pjese të njerëzve dhe xhindve që kundërshtojnë, të gjitha qeniet 
në qiej e në tokë e dinë se unë jam i Dërguari i Allahut!" (Ahmed b. Hanbel, Musned, 
m, 3io). 

"Po ju lejuve dy gjëra që, për sa kohë të kapenifort pas tyre, kurrsesi s'keni 
për ta shmangur udhën: librin eAllahut, Kur'anin, dhe Sunnetin e të Dërguarit 
të Tij!" (Muvvata, Kader, 3). 


Nga poeti Mevlana Xhelaleddin Rumi: 


"Për sa kohë që ky shpirt tëjetë në këtë trup, shërbëtor i Kur'anitjam, skllav 
i Tij; dhe i rrugës së Muhammedit jam, dheu i saj... 

Dhejam i zemëruar edhe me atë që u shton këtyre fjalëve të tjerafjalë, edhe 
mefjalët e tij!.." 


















PARATHENIE 


HAZRETI 

MUHAMMED MUSTAFA 

- paqja dhe mëshira e Allahut qofshin mbi të! - 


Hallka e parë dhe efundit e vargut të profetëve, zotëria i të dy botë- 
ve, profeti i njerëzve dhe xhindve, imami i imamëve, drita e ekzistencës, 
profeti i dërguar si mëshirë për botët. 


Ngaqë Drita Muhammediane është shkaku i të gjithë krije- 
sës, në të vërtetë, është e pamundur të shprehet ashtu siç du- 
het brenda disa rreshtash të varfër jeta e veçantë dhe e zgjedhur 
e Hz. Muhammedit (s.a.s.), i cili e pati jetuar atë në atë mëny- 
rë që të bëhej i denjë për t'u quajtur nga Zoti "i Dashuri Im"! 
Ndërkaq, përpjekja e kujtdo, me aq sa ka mundësi, për ta treguar 
dhe kuptuar atë, ka dobi të panumërta. Ja, pra, duke pasur para- 
sysh për sa më sipër, për ne është nderi më i madh që, me çka 
kemi mundur të shkruajmë, qoftë kjo edhe sa një thërrime, të 
marrim edhe ne pjesën tonë nga personaliteti shembullor i Hz. 
Muhammedit (s.a.s.), të pajisemi edhe ne me moralin e tij të lartë, 
ndryshe, as që na shkon mendja të pretendojmë për ta kuptuar 
dhe treguar atë denjësisht. Ashtu siç ndodh që, po të shpohet me 
gjilpërë mbulesa e zezë e patejdukshme e një llambe drite, prej 
vrimës shpërthen jashtë një rreze drite, edhe fjalët tona kështu 
duhen kuptuar dhe vlerësuar përballë të vërtetës madhështore të 
të Dërguarit të Allahut (s.a.s.). Krijuesi i Lartë i Gjithësisë thotë: 

^jjJJI Lgjl U ^lJI ^Lp Oj-w 2J AlSs Sj[^J ^JjI L)| 
L<»wiL_mJ I J^Lj J aL_P I jLy^ IjJL« I 


"Pa dyshim, Allahu dhe engjëjt e Tij e kujtojnë me paqe 
dhe mëshirë të Dërguarin. O ju që keni besuar! Lutuni edhe 
ju për paqe e mëshirë për të dhe përshëndeteni me bindje të 
plotë!" (el-Ahzab, 56) 

Si dhe: iijii! "Betohem në jetën tënde, se..." (el-Hixhr, 72) 

Prandaj, është krejt e pamundur që, me mundësitë e kufi- 
zuara të fjalëve, të kuptohet dhe rroket tërësisht virtyti dhe për- 
sosmëria e Mbretit të Profetëve të cilin Krijuesi i Lartë e përshë- 
ndet bashkë me engjëjt e panumërt dhe ia lartëson vlerën duke u 
shprehur si në ajetin më sipër. 

Vargjet në vijim të panegjirikut të ndjeshëm ku poeti i madh 
i letërsisë së Divanit, Sheh Galibi, shpreh dashurinë dhe respek- 
tin për Profetin (s.a.s.), e pohojnë bukur këtë të vërtetë: 

Mbret i profetëve, sundimtar i përlavdëruar je, imzot! 

Për të pashpresët, pasuri e pashtershme je, imzot! 

I mbështetur me dekretin "Betohem nëjetën tënde ", 1 

Në lartësinë hyjnore i parë je, imzot! 

Ti je Ahmed, Mahmud dhe Muhammed, imzot, 

Nga Zoti për ne mbret, imzot! 

Vlera e Profetit (s.a.s.) në lartësinë e Allahut është aq e lartë, 
saqë bindjen ndaj të Dashurit të Tij, Allahu e ka quajtur bind- 
je ndaj Vetes, mungesën më të vogël të respektit ndaj Profetit, 
Allahu e ka bërë shkak të zhvlerësimit të punëve të mira dhe 
adhurimeve të personit dhe, madhërimin e tij, e ka bërë provë 
të devocionit të zemrave. Përmendjen e Profetit në mënyrë të 
papërshtatshme Allahu e ka konsideruar injorancë të madhe. 
Allahu ka thënë se, duke i sjellë Profetit shpesh salat dhe selam 
(duke u lutur për mëshirë e paqe për të dhe duke e përshëndetur 


1 Në origjinal: «le amruk». Përkthyesi 

atë), asnjëherë nuk duhet ta nxjerrim atë nga zemra dhe kujtesa. 
Madje na ka kërkuar që në namaz, në lutjen Tahijjat, ta përshë- 
ndesim Profetin me selam duke thënë: 



i », ,i c ' ' , ,' » ' 

1^1 JdU 


(Esselamu alejke ejjuhennebiju ve rahmehillahi ve bereka- 
tuhu). 

Megjithëse përshëndetja e një njeriu tjetër gjatë namazit ia 
prish namazin personit, Allahu i Lartë e ka bërë selamin për të 
Dërguarin e Tij element (rukn) vaxhib (të domosdoshëm) 2 të na- 
mazit. 

Imam Gazaliu thotë kështu: 

"Në ndenjjen e namazit, mbaje në zemër personalitetin e lar- 
të të Profetit dhe thuaj: "Esselamu alejke ejjuhennebiju ve rahme- 
tullahi ve berekatuhu!" Të jesh i sigurt se përshëndetja jote arrin 
te i Dërguari i Allahut, i cili të përgjigjet ty edhe më mirë!" (Ihjau 
Ulumi’d-Din, I, 224) 

Edhe Halid Bagdadi, në letrën e katërt të veprës së tij, 
Mektubat (Letrat), citon këto fjalë nga Allame Shihab Ibni Haxher 
el-Mekkiu: 

"Në shprehjen es-selamu alejke të lutjes Tahijjat që këndohet 
në namaz, i drejtohet Profetit. Duket sikur me këtë, Allahu i Lartë 
e njofton Profetin për ummetin, bashkësinë e tij, që fal namaz, në 
mënyrë që Profeti të ndodhet pranë tyre dhe, pastaj, në ditën e 
kiametit, të dëshmojë në favor të tyre duke sjellë si provë aktin 
më të virtytshëm të tyre. Veç kësaj, kujtimi i pranisë së tij shpir- 
tërore bëhet pretekst për shtimin e përshpirtshmërisë në zemër. 3 


2 Në përgjithësi, sqarimet në kllapa në tekst janë të përkthyesit. (Shën. i 
përkth.) 

3 Mektuhnt-i Mevlana Halid, f. 118; Risaletu'r-Rabita (në shtojcën Reshahat 
të Mevlana Safijjuddin, f. 225-226). 

_ 











^irm^ HZ. MUHAMMED MUSTAFA 1 


Eshtë e qartë vështirësia e njohjes me të drejtë dhe e për- 
shkrimit të Profetit (s.a.s.), grada e të cilit është kaq e lartë. Edhe 
ne kërkojmë nderin e qëllimit dhe zellit për t'u dhënë vlerë ve- 
tëm me përmendjen e emrit të tij të bekuar fjalëve tona në këtë 
diskutim, e vërteta e të cilit mund të hapet me pafundësinë e 
heshtjes. Prandaj u lutemi lexuesve tanë të shtrenjtë që fjalët tona 
t'i vlerësojnë në kuadrin e këtij pohimi dobësie! 

Sigurisht, ashtu si në njohjen denjësisht të tij, edhe në për- 
shkrimin dhe shprehjen e saktë të tij, gjuhët janë absolutisht të 
dobëta. Ai është një botë drite dhe enigmash të pafundme të njo- 
hur në raport me sinqeritetin dhe intensitetin e dashurisë dhe 
respektit të ndjerë për të. Për pohimet dhe shprehjet tona even- 
tuale me zellin e njohjes së konstitucionit dhe sjelljeve të tij të 
bekuara, lusim favorin dhe ndihmën e Allahut bujar! 

Selefi salihinët janë lutur kështu: 

"Zoti ynë! Nëse do t'i falje vetëm robtë e bindur, te kush do 
të shkonin për t'u strehuar mëkatarët? Zoti ynë! Nëse do t'i më- 
shirosh vetëm robtë e devotshëm, nga kush të kërkojnë ndihmë 
mëkatarët?" 4 

Edhe ne, duke marrë guximin ta përshkruajmë jetën e be- 
kuar të Krenarisë së Përjetshme të Gjithësisë, Hz. Muhammed 
Mustafait (s.a.s.), brenda mundësive të kufizuara të fjalëve, si 
rrjedhojë e të metave tona eventuale në lidhje me etikën dhe de- 
likatesën e shprehjes për shkak të dobësisë sonë, strehohemi në 
detin e gjerë të faljes së Zotit tonë! 

Zoti ynë! Për hir të respektit për figurën e ndritur të Krenarisë 
së Përjetshme të Gjithësisë, Hz. Muhammed Mustafait (s.a.s.), 
falna ne! Amin, ashtu qoftë! 

Lexues të shtrenjtë! 

Libri ynë i shkruar dhe i paraqitur më parë në katër vëllime 
me titullin e përbashkët Vargu i profetëve, u zgjerua dhe u përgatit 

4 Bejhaki, Shuabu'l-Iman, II, 26; Gazali, Ihja, I, 338. 

_ 

sërish për shtyp. Në atë tetralogji, jeta e profetëve para profetit 
Muhammed (s.a.s.) u paraqit në tre vëllimet e para. Dhe tani, jeta 
e profetit tonë, Hz. Muhammed Mustafa (s.a.s.) që në botimin e 
parë përbënte vëllimin e katërt, u përgatit në dy vëllime të ve- 
çanta, nga të cilët, i pari, mbi periudhën e Mekës dhe i dyti, mbi 
periudhën e Medinës. 

Për zellin e sinqertë të treguar në zgjedhjen dhe shqyrtimin e 
kujdesshëm të burimeve të hadithit dhe atyre bibliografike gjatë 
zgjerimit dhe rishikimit të këtyre dy vëllimeve, Murat Kaja dhe 
vëllezërit e tjerë akademicienë i falenderoj dhe lutem që Zoti t'ua 
pranojë këtë shërbim si një sadaka me veprim të vazhdueshëm! 
Veçanërisht i kujtoj me mëshirë autorët e veprave nga të cilat për- 
fituam dhe i lutem Zotit t'u japë falje dhe pozita të larta! 

Ve minallahi't-tevfik! 

Suksesi vjen prej Allahut! 


Osman Nuri TOPBASH 
Yskydar, janar 2005 

Rëndësia e biografisë profetike 5 të Hz. Muhammedit (s.a.s.) 

në kuptimin dhe përjetimin e Islamit 

Janë shumë faktorë që ndikojnë mbi mësimin dhe edukimin 
e njeriut qysh nga lindja. Më së pari, në çdo specifikë, njeriu ka 
nevojë për një personalitet shembullor dhe udhëzues, sepse nje- 
riu i mëson gjuhën, fenë, vetitë morale, shprehitë, etj., si dhe i 
sendërton të gjitha idetë, bindjet dhe veprimet që i japin formë 
jetës, sipas modeleve të ofruar atij dhe me anë të mbresave të 
marra prej tyre. Në përgjithësi, kjo çështje qëndron kështu pa- 
varësisht nga disa përjashtime të vogla. 

Për shembull, fëmija mëson atë gjuhë që flasin prindërit e tij. 
Më pas, me anë të modeleve të marrë prej tij si shembull, mund 
të mësojë edhe një gjuhë të dytë, të tretë, e kështu, me radhë. 

Prirja e imitimit që ndodhet tek njeriu në mënyrë të bashkë- 
lindur, është njëri prej faktorëve më të rëndësishëm që ia formë- 
sojnë personalitetin. Prandaj, edhe edukimi i njeriut s'është gjë 
tjetër veç orientimi i tij për të imituar modelet pozitive ose nega- 
tive. Kështu, njeriu merr ndikime të ndryshme nga prindërit në 
duar të të cilëve rritet, nga mjedisi familjar dhe, më në fund, nga 
mjedisi ku jeton, dhe futet në shoqëri si një personalitet pozitiv 
ose negativ. 

Ndërkaq, ndërsa mësimi nga njeriu i gjuhës që flet dhe i spe- 
cifikave të tjera formale të ngjashme, në përgjithësi nuk përbëjnë 
ndonjë problem të madh, në formësimin e botës së tij besimo- 
re, morale e shpirtërore shfaqen pengesa të mëdha e serioze. Dy 
pengesat e mëdha, si nefsi (fryma, vetvetja, egoja) dhe djalli që 
vullneti hyjnor ia ka dhënë njeriut me qëllim prove dhe që kurrë 
nuk e braktisin njeriun, shpesh bëhen shkak që në imitimin dhe 


5 Në origjinal: Sijer-i nebi. Përkthyesi. 

praktikimin e këtyre lloj vlerave e virtyteve, njeriu të tregojë prir- 
je në kahje negative. Prandaj, bota moralo-shpirtërore e njeriut 
duhet të formohet nga profetët dhe miqtë e Zotit, të cilët janë 
personalitete të lartë e të përkryer. Në të kundërt, njeriu nuk e 
tregon dot lehtë mençurinë dhe aftësinë për ta ruajtur veten nga 
rrëshqitja në indiferentizëm, perversitet dhe kundërshtim, për 
rrjedhojë, nuk e pengon dot shndërrimin e lumturisë së përjet- 
shme të tij në një disfatë të hidhur! 

Nisur nga kjo, njeriu është nevojtar gjithmonë për udhëzues 
me shpirt të ndjeshëm. Gjithashtu, është për këtë arsye që njerë- 
zit jepen pas personave që i kanë pranuar si udhëzues e prijës 
- pozitivë apo negativë - dhe përpiqen me sa të kenë mundësi 
t'i imitojnë personat që admirojnë. Ç'shpërdorim dhe falimentim 
njerëzor i tmerrshëm është sot gjendja e atyre që e hedhin në rre- 
zik veten dhe lumturinë e përjetshme duke marrë për shembull, 
me qëllim për t'u bërë si ta, një sërë personash të rënë poshtë si 
personalitet dhe në mjerim moralo-shpirtëror! Ky vetëmashtrim 
tmerrues s'është gjë tjetër veçse dëmtim i fronit të zemrës të mbe- 
tur, në të vërtetë, bosh, duke ua ofruar për ta mbushur njerëzve 
të padenjë. 

Poeti Mevlana (k.s.) e shpreh kështu në mënyrë figurative 
këtë gjendje të çuditshme për të ardhur keq të njeriut: 

"Nuk është çudi që qengji të ikë prej ujkut, sepse ujku është armiku 
dhe gjahtari i qengjit. E çuditshme do të ishte që qengji t'iajepte zemrën 
ujkut!" 

Ja, pra, me qëllim që në këtë botë të përkohshme prove të mos 
biem në një fatkeqësi të përjetshme duke ia dhënë zemrën ujkut, 
duhet ta ndjekim me dashuri dhe afërsi profetin tonë, kryeprofe- 
tin dhe zotërinë e gjithësisë, Hz. Muhammed Mustafanë (s.a.s.), 
të cilin Zoti ynë na e ka paraqitur si personalitet shembullor 6 . 
Ne duhet ta bëjmë Atë mbretin e vetëm të fronit tonë të zemrës 

6 Në origjinal: usve-i hasene. Përkthyesi. 

_ 

dhe prijës e udhëzues të jetës sonë. Sepse neve na është bërë farz 
(detyrim) ta duam atë. 7 Allahu ka urdhëruar në Kur'an: 

"Në sytë e besimtarëve, Profeti vjen para jetës së tyre... " (el- 
Ahzab, 6) Ai është më i afërt dhe më i parë për ne se jeta jonë! 

Në hadithin profetik, afërsia ndaj të Dërguarit të Allahut 
(s.a.s.) është përmendur si kusht i besimit të vërtetë: 

"Betohem në Allahun që kajetën time në dorë segjersa unë të mos 
jem për cilindo nga ju më i dashur se nëna, babai, fëmijët dhe të gjithë 
njerëzit, ju nuk mund të keni besuar në kuptimin e vërtetë tëjjalës!" 
(Buhari, Iman, 8) 

Kurse në një hadith tjetër profetik, pas njoftimit se ëmbël- 
sinë e besimit mund ta shijojë vetëm njeriu që bart tri cilësi të 
posaçme, është deklaruar se në krye të tyre vjen "dashuria për 
Allahun dhe Profetin para çdo gjëje". s 

Rrëfimi i mëposhtëm i Abdullah bin Hishamit është shumë 
kuptimplotë për sa i përket faktit që tregon se në ç'nivel duhet të 
jetë afërsia dhe dashuria për të Dërguarin e Allahut: 

"Një herë, ndodheshim bashkë me të Dërguarin e Allahut 
(s.a.s.). I Dërguari i Allahut ia kishte marrë dorën Hz. Omerit në 
grusht dhe po rrinte ashtu. Një çast dhe Omeri (r.a.) i tha duke ia 
shprehur dashurinë: 

"O i Dërguari i Allahut! Ti je më i dashur për mua se gjithçka 
me përjashtim të jetës sime!" 

Si përgjigje për këtë fjalë, i Dërguari i Allahut (s.a.s.) i tha: 

"Jo, unë duhet tëjem më i dashur për ty se jetajote!" 

Hz. Omeri (r.a.) e ndryshoi fjalën menjëherë: 




7 Shih. et-Tevbe, 24. 

8 Shih. Buhari, Iman, 9,14; Muslim, Iman, 67. 

"Atëherë, unë të dua ty më shumë se jetën time, o i Dërguari 
i Allahut!" 

Pas kësaj, i Dërguari i Allahut (s.a.s.) u shpreh kështu: 

"Ja, tani po!" (Buhari, Ejman, 3) 

Kushti dhe fryti i parë i dashurisë është të mos e harrosh 
atë që do, t'i ndodhesh pranë atij në fjalë, vepra, gjendje dhe me- 
ndime. Për të pasur një zemër plot dashuri për Profetin, para së 
gjithash duhet mësuar me të gjitha hollësitë sunneti i tij për ta re- 
flektuar atë përmes ndjenjash të thella në qëndrimet dhe sjelljet. 

Pa u njohur jeta e tij, pa u stolisur zemrat me dashurinë 
për të, jetesa muslimane është e pamundur të bëhet siç duhet. 
Realizimi i kësaj, në përfundim të njohjes kompetente të biogra- 
fisë profetike, varet nga përftimi i ndjeshmërisë dhe thellësisë 
ndjesore. Eshtë e pamundur ta jetosh dashurinë e vërtetë për të 
pa e njohur atë, të arrish besimin e vërtetë pa arritur përsosmëri 
në afërsinë ndaj tij. Edhe arritja e dashurisë për Allahun varet 
nga lidhja pas tij. Ja, për këtë shkak është përqëndruar i Dërguari 
i Allahut (s.a.s.) me kaq pedantizëm mbi çështjen e dashurisë 
ndaj tij dhe ka ndjerë me këmbëngulje nevojën për të trajtuar ho- 
llësi të kësaj dashurie. 

Figura e Hz. Muhammed Mustafait (s.a.s.), kreut të profe- 
tëve, është si një det i gjerë. Sipas një rivajeti (rrëfimi), ai ka zo- 
tëruar më tepër se tërësia e tipareve dalluese të njohura e të pa- 
njohura të mëse 124 mijë profetëve të ardhur para tij, ka arritur 
në kulmin e moralit dhe të cilësive të bukura. Ai është dërguar si 
"profet i kohës së fundit të njerëzimit" për t'u bërë një persona- 
litet shembullor që, përveç arritjeve të njerëzimit për sa i përket 
mendimit dhe mënyrës së jetesës gjer në kohë të vet, të përballo- 
jë edhe nevojat eventuale të njerëzimit gjer në kiamet. Ai është 
"Hatemu'n-Nebijjin", "i Fundmi i Profetëve"! 

I vetmi profet, madje i vetmi njeri në histori, jeta e të cilit 
është e njohur dhe e shënuar gjer në imtësitë më të vogla, është 
profeti ynë, Hz. Muhammed Mustafa (s.a.s.). Nga përsosmëritë e 
sjelljeve të vargut të profetëve, të cilat mund të përbëjnë modele 

për njerëzimin për t'u kthyer drejt të Vërtetës (Zotit) dhe të mi- 
rës, janë përcjellë gjer në ditët tona vetëm një numër i caktuar 
kujtimesh. Kurse të gjitha aktet dhe veprimet e Profetit të Kohës 
së Fundit (s.a.s.), nga më të thjeshtat gjer te më të komplikuarat 
dhe më të përsosurat, të gjitha fjalët si dhe bota e zemrës me aq 
sa ç'është reflektuar në shprehje, janë ndjekur çast për çast dhe 
janë regjistruar në histori në formën e një tabele nderi. Për më 
tepër, këtyre, si një favor i madh i Allahut, u është dhënë merita 
për t'iu përcjellë tërë njerëzimit qysh shumë shekuj më parë gjer 
në kiamet. 

Ja, pra, ajo që e ka lartësuar moralin islam nga teoria në 
praktikë dhe që e ka bërë epror ndaj sistemeve morale të tjera, 
është fakti që, duke i shënuar me ekzaktësi dhe korrektesë krite- 
ret e jetës së bekuar të Profetit, domethënë, qëndrimet dhe sjelljet 
shembullore të tij, nën emërtimin "aktet profetike", janë ruajtur 
saktësisht gjatë gjithë historisë dhe përcjellë gjer në ditët tona. 

Si njerëz që jemi, ne, krahas pajisjes me veti morale të larta, 
si falenderimi, dorëzimi, pajtimi me kaderin, durimi ndaj të këqi- 
jave, vendosmëria, qëndresa, sakrifica, kënaqja me pak, pasuria 
e ndjenjave, vetëmohimi, bujaria dhe thjeshtësia, me qëllim për 
t'u mbrojtur nga ngatërresat përballë të gjitha llojeve të shqetë- 
simeve, fatkeqësive dhe të papriturave, jemi të detyruar të mos 
e humbim ekuilibrin përballë baticë-zbaticave dhe furtunave të 
ngjarjeve. Më i madhi prijës i përkryer që Zoti ia ka dhuruar nje- 
rëzimit për t'iu bërë një model i përkryer në të gjitha këto çështje, 
është Profeti ynë (s.a.s.) me jetën e tij të pastër, të brishtë, të kthje- 
llët e shembullore. 

Duke e marrë Profetin (s.a.s.) nga "fëmijëria prej jetimi", si 
pozita më e ulët e shoqërisë njerëzore për sa i përket dobësisë, 
e duke e kaluar nëpër të gjitha etapat e jetës, Zoti e ngjiti atë në 
pikën më të lartë për sa i përket fuqisë dhe kompetencës, në pro- 
fetësi dhe në drejtimin e shtetit. Periudhat që kaloi Profeti gjatë 
gjithë jetës shpalosin shumë modele sjelljesh ideale për çdo lloj 
shfaqjesh baticë-zbaticash në jetën e njeriut. Prandaj, jeta e tij për- 
bën për të gjithë njerëzit - pavarësisht nga shkalla dhe gjendja 

ku ndodhen - një shembull praktik, konkret dhe të përkryer që 
mund ta imitojnë në raport me fuqitë dhe mundësitë e veta. Pra, 
Islami është vënë në fushën e zbatimit në jetën e bekuar të të 
Dërguarit të Allahut me qëllim që të jetë lehtësisht i kuptueshëm 
për njeriun e çdo niveli. 

Detyra që na bie ne përballë kësaj bujarie të pafund të Zotit, 
është të bëjmë përpjekje që, me një zemër plot frymë shpirtërore, 
ta mësojmë, jetojmë dhe t'ua mësojmë edhe të tjerëve në mëny- 
rën më të bukur jetën e pastër e të bekuar të Profetit, pra, bio- 
grafinë profetike. 

Duhet ta pohojmë edhe këtë që është tejet e rëndësishme 
dhe e domoshme jo vetëm të dimë se Profeti (s.a.s.) është për ne i 
vetmi shembull dhe udhërrëfyes, por edhe të dimë se si duhet të 
jetë kriteri ynë në marrjen e tij si shembull, sepse qëndrimet dhe 
sjelljet e tij përbëhen prej dy kategorish: 

1) Qëndrimet dhe sjelljet e posaçme vetëm për të. 

Për shembull, kalimi i netëve me namaz gjer në enjtjen e 
këmbëve si një praktikë e vazhdueshme dhe jo e rrallë, agjërimi 
pa ngrënë iftar, dhurimi, përveç sasisë së veçuar për pagimin e 
borxheve, i çdo pasurie sikur të ishte ajo edhe ar sa mali Uhud, 
moslënia e trashëgimisë, ndalimi i pranimit të zeqatit dhe sada- 
kasë gjer në kiamet për personin e vet dhe familjen, etj. 

Prandaj, megjithëse u thoshte njerëzve, "Unë jam vetëm një 
njeri si ju..." (Buhari, Salat, 31; Ahkam, 20), kur ishte e domosdoshme, 
pohonte: 

"Unë s'jam si ndonjëri prej jush; unë ushqehem nga Allahu..." 
(Buhari, Savm, 49; I'tisam, 55; Muslim, Sijam, 57-61) 

Besimtarët nuk kanë fuqi ta ndjekin Profetin në këtë fushë, 
nuk munden t'i kryejnë bëmat e tij materiale e moralo-shpirtëro- 
re, nuk munden të adaptojnë për vete konstitucionin dhe qëndri- 
min e tij. Megjithëse te profetët, shembulli personal për bashkë- 
sitë e tyre është parim, meqë specifika të tilla janë të posaçme 
vetëm për personin e të Dërguarit të Allahut, mbeten jashtë të 
qenit shembuj që duhen ndjekur për ummetin, bashkësinë e tij. 

_ 

2) Qëndrimet dhe sjelljet me karakter të përgjithshëm. 

Prandaj ne nuk jemi të detyruar ta marrim shembull Profetin 
në virtytet e larta të posaçme vetëm për personin e tij. Fundja, 
konstitucione, qëndrime e sjellje të larta si këto janë një lloj kri- 
teresh yjore ndërsa ne nuk kemi mundësi t'i realizojmë. Kurse 
jemi të detyruar dhe përgjegjës që në qëndrimet dhe sjelljet me 
karakter të përgjithshëm, ta imitojmë dhe ndjekim atë duke ecur 
në gjurmën e ndritshme të tij. 

Pra, Profeti (s.a.s.), për sa u përket akteve të kryera prej tij 
si domosdoshmëri njerëzore dhe brenda mundësive njerëzore, 
është një shembull ideal për njerëzit në çdo pikë të shkallëzimit 
shoqëror. Ndërkaq, duhet të tërheqim vëmendjen se, edhe këtu, 
disa sjellje janë sunnet, kurse disa të tjera, lejime. 

Nga ana tjetër, figura profetike 9 përmban një rëndësi të 
madhe edhe për sa i përket kuptimit të Kur'anit, konceptimit 
të synimeve të tij dhe përftimit të afërsisë ndaj frymës së tij. Në 
Kur'an është deklaruar si më poshtë dhe Kur'ani është interpre- 
tuar praktikisht me anë të jetës profetike 23-vjeçare të Profetit: 



^ ^ ' 


"Shpirti i Besueshëm (Xhebraili) e ka zbritur atë (Kur'anin) 
në zemrën tënde me një arabishte krejt të qartë në mënyrë që 
të bëhesh nga paralajmëruesit!" (esh-Shuara, 193-195) Prandaj mus- 
limani e ka të pamundur ta kuptojë denjësisht Kur'anin pa i më- 
suar mirë e bukur hadithet e Profetit dhe jetën e tij. 10 

9 Në origjinal: Siret-i Nebevi. Përkthyesi. 

10 Po qe se të vërtetat e shprehura me fjalë nuk mbështeten me shembuj 
praktikë, rënia në gabime në praktikë është e pashmangshme, sepse 
gjërat abstrakte çdo njeri i koncepton sipas përvojës dhe nivelit të vet 
të njohjes. Shembujt konkretë e parashtrojnë në mënyrë të padisku- 


tueshme trajtën e zbatueshme në praktikë të të vërtetës përkatëse. 
Eshtë për këtë shkak që të gjitha pikëpamjet e predikuara njerëzimit 
me qëllim për t'i sugjeruar të vërtetën, të drejtën dhe të mirën, meqë 













^irm^ HZ. MUHAMMED MUSTAFA 1 


Veç kësaj, mundësia e njohjes drejt të kulturës islame nga 
një musliman varet nga jetesa e tij duke marrë frymëzim nga jeta 
profetike 23-vjeçare e Krenarisë së Gjithësisë (s.a.s.) dhe, si re- 
zultat i kësaj, nga arritja prej tij e thellësisë së ndjenjave dhe e 
përsosjes së zemrës. Bota e zemrës arrin përsosmërinë me anë 
të begatisë së ardhur nga i Dërguari i Allahut, domethënë, duke 
u mbushur me energji pozitive, sepse e vetmja tabllo e gjallë ku 
shpalosen gjer në hollësi parimet dhe konkluzionet islame, është 
jeta e kulluar e profetit tonë, Dritës së Ekzistencës (s.a.s.)! 

Kurrë nuk mund të mendohet që kumtuesit dhe mësuesit 
që i ftojnë njerëzit në rregullin jetësor plot qetësi dhe lumturi të 
Islamit, të mbeten të painteresuar për shkencën bio-bibliografike 
që do të mësohej mes harmonisë së mendjes dhe zemrës, sepse 
i Dërguari i Allahut (s.a.s.) është shembulli më konkret dhe më 
i përkryer për sa i përket mësimit, dhënies së mësimit dhe kum- 
timit. 

Shkurt, për të riun që kërkon të bëhet i drejtë e i besueshëm, 
për kumtuesin që e ka zgjedhur ftesën për te Allahu si rrugë të 
vetën dhe kumton urtësinë dhe këshillat e mira, për kryetarin e 
shtetit që kërkon ta administrojë shtetin me drejtësi dhe virty- 
te, për kryetarin e familjes shembull në trajtimin e familjes, për 
babanë që nuk heq dorë nga dhembshuria dhe mëshira ndaj fë- 
mijëve dhe gruas, për komandantin e aftë që e njeh mirë sulmin 
dhe mbrojtjen në pozicione, shkurt, për çdo musliman pavarë- 
sisht nga mosha, pozita dhe niveli, kriteret më të mira e më të 
pagabueshme shpalosen te biografia profetike. * 11 Prandaj, për ta 


nuk kanë pasur kritere konkrete dhe praktike, në zbatimin e tyre janë 
shfaqur shumë dallime. Nga ky aspekt, mendimi islam zotëron një 
pasuri dhe përkryerje me të cilën nuk mund të krahasohet asnjë me- 
ndim tjetër. Dhe ajo që e ka siguruar këtë, është fakti që Profeti (s.a.s.) 
është konkretizuar me të gjitha të vërtetat abstrakte, jetën dhe sjelljet 
e tij dhe që këto janë shënuar tërësisht drejtpërdrejt nga sahabet dhe 
na janë përcjellë neve. 

11 Këtë të vërtetë, një mendimtar perëndimor ka mbetur i detyruar ta 
pohojë me këto fjalë: «Askush nuk mund të hedhë një hap më të për- 
paruar se parimet e Muhammedit. Me gjithë sukseset që i kanë takuar 

_ 

kuptuar dhe zbatuar Islamin me të gjitha aspektet e tij, është e 
domosdoshme të mësohet mirë jeta e të Dërguarit të Allahut. 

Pa dyshim, mësimi, dhënia mësim dhe zbatimi në jetë de- 
njësisht i figurës së të Dërguarit të Allahut (s.a.s.) do t'i dhurojë 
njerëzimit një model jete të përsosur e ideale! 


Urtësia e zgjedhjes së Arabisë 

si djep i lindjes së Islamit 

Për ta kuphiar urtësinë e zgjedhjes së Gadishullit Arabik si 
djep të lindjes së Islamit, domethënë si mjedis të shfaqjes së parë 
të Islamit, para së gjithash duhet të njihen gjendja e arabëve para 
Islamit, karakteri i tyre si dhe veçoritë gjeografike, politike dhe 
shoqërore të zonës ku jetonin. 

Bizanti dhe Irani, dy supershtetet e asaj kohe, ishin fqinjët 
e arabëve. Bizanti ndodhej ngushtë për shkak të kontradiktave 
fetare të shfaqura në shtetet ku sundonte me mendësi kolonialis- 
te. Duke e bërë krishterizmin vegël të dëshirave dhe pasioneve 
të tyre, pushtetarët e kishin shndërruar atë në lodër. Në koncilet 
e shpallnin të shenjtë librin që u pëlqente, e abrogonin atë që 
s'u pëlqente, besimin fetar e organizonin sipas dëshirave të veta. 
Sundimtari që hipte në fuqi e çkishëronte paraardhësin dhe i 
ndryshonte parimet e fesë si të donte. Tensioni shoqëror dhe rrë- 
nimi moral si rezultat i taksave të rënda që u ngarkonin nënshte- 
tasve si dhe mitës (ryshfetit) të shtresuar mirë në administratën 
shtetërore, e gërryenin Bizantin nga brenda dhe ia shkatërronin 
të ardhmen. 

Irani ndodhej në një konfuzion të madh edhe politik, edhe 
moralo-etik. Sundonte një mendësi jetese që e lejonte personin të 


Europës, të gjitha ligjet dhe rregullat e vëna nga europianët, në kraha- 
sim me kulturën islame, janë të mangëta. Ne, kombet e Europës, me 
gjithë mundësitë tona qytetërimore, jemi ende në shkallaren e parë të 
shkallës në të cilën Muhammedi ka arritur në krye. Nuk ka dyshim se 
askush nuk ka për ta kaluar dot atë në këtë garë. Dhe meqë ky libër 
(Ku'ani) është tejet praktik, kurrë nuk do ta humbë ndikimin dhe do 
t'i mbledhë rreth vetes kombet e tjerë.» (Johann VVolfgang Goethe) 

_ 

martohej me t'ëmën, madje me të bijën, që e kishte humbur di- 
njitetin njerëzor. Mazdekizmi i cili përmbante shumë ide bestyte 
dhe perverse, duke thënë se ajrit, zjarrit dhe ujit si gjëra të për- 
dorimit të përbashkët, duhet t'u shtoheshin edhe të gjitha gjërat e 
tjera për t'u përdorur bashkërisht, i kishte shpallur gratë (femrat) 
dhe të gjitha mallrat pronë kolektive. 

Ndërsa qytetërimi grek mbytej mes polemikave hlozofike të 
kthyera në rreth vicioz dhe intrigave të bestytnive, qytetërimi in- 
dian jetonte periudhën e vet primitive morale e shoqërore. 

Ndërkaq, arabët jetonin në heshtje dhe siguri në një zonë 
të lirë prej sulmeve ushtarake, prej pushtimeve kulturore e qy- 
tetërimore, të rrethuar nga të gjitha anët prej shkretëtirash, larg 
prej të gjitha këtyre intrigave dhe ngatërresave. Arabët s'e kishin 
jetuar në asnjë kohë poshtërimin e robërisë. Natyra dhe karakteri 
i arabëve ishte si një lëndë e parë ende e papërpunuar. Ata s'e 
kishin humbur plotësisht pastërtinë e natyrës së tyre krijimore. 
Veç kësaj, zotëronin veti të lavdërueshme, si nderi, mbajtja e fja- 
lës, bujaria, besnikëria, drejtësia, durimi dhe trimëria. Por këto 
veti tek ta ndodheshin në gjendje të rrëshqitur prej truallit të na- 
tyrshëm me anë të lejimeve dhe teprimeve të skajshme. Për këtë 
shkak, jetonin brenda errësirave të injorancës, të mangët prej një 
udhërrëfyesi që t'u tregonte të vërtetën. 

Ja, kjo injorancë dhe kjo veçori e përuljes ndaj subjektivite- 
tit, si rezultat, i shmangte nga shtrati bazë të gjitha këto cilësi të 
bukura të tyre të ndodhura fshehur në natyrën e tyre. Në emër të 
ruajtjes së nderit dhe dinjitetit, binin në një pozitë të poshtër e të 
urrejtur siç ishte krimi i groposjes përsëgjalli të vajzave të vogla 
duke ua copëtuar zemrat nënave; për të mos hedhur pluhur mbi 
bujarinë e tyre, rrëshqisnin në një mjerim të tillë si shkatërrimi i 
mallrave të domosdoshme; dhe, nën shtytjen e ndjenjës së burrë- 
risë dhe trimërisë, shkaktonin mes njëri-tjetrit luftëra të përgjak- 
shme që vazhdonin për shumë vite. Duke pësuar një ndryshim të 
madh ideor me shfaqjen e Islamit, vetitë moralo-etike injorante 
morën trajtë të denjë dhe gjetën formën e tyre të përkryer. Pra, 
me dërgimin e Profetit tonë, mendësia e vjetër e burrërisë dhe 

trimërisë u pastrua prej të gjitha teprimeve të dëmshme dhe mori 
një pamje qytetare. 

Një urtësi tjetër e zgjedhjes së Arabisë si vend të shfaqjes së 
Islamit është qëllimi për të siguruar që në zemër të askujt të mos 
bjerë dyshim mbi profetësinë dhe dërgesën e profetit Muhammed 
(s.a.s.). Arabët ishin një popull i pamësuar që s'dinin shkrim e kë- 
ndim. Për këtë shkak, nuk i qenë nënshtruar ndikimit të kultura- 
ve dhe filozofive të konsumuara e të sëmura të popujve fqinjë. 

Po qe se i Dërguari i Allahut (s.a.s.) do të dilte para njerë- 
zimit me detyrën e profetësisë jo si një njeri që s'dinte shkrim 
e këndim, por si një person që e njihte historinë dhe kulturën 
e shteteve dhe qytetërimeve fqinje, si kompetent të përmbajtjes 
së librave qiellorë të vjetër, sigurisht që nuk do të ishte aq e leh- 
të që njerëzit t'i pranonin ato që sillte ai si komunikim hyjnor. 
Gjithashtu, po qe se çështja islame do të shfaqej në njërin prej 
popujve, si ai grek, bizantin ose iranian që kishin kapërcyer një 
nivel të caktuar të zhvillimit kulturor dhe qytetar, pa diskutim që 
njerëzit do ta kishin të vështirë t'i pranonin parimet dhe bazat e 
besimit islam, sepse në këtë rast, sipas të gjitha gjasave, rregulli 
islam nuk do të pranohej me burim hyjnor, për pasojë, do të lind- 
te dyshimi dhe pretendimi i daljes së tij nga këto qytetërime dhe 
kultura. Prandaj, me qëllim që të mos krijohet mendim i kundërt 
me idenë e burimit hyjnor të Islamit, Muhammedi (s.a.s.) u dër- 
gua si një profet i pamësuar në një shoqëri të pamësuar! 

Si rrjedhojë e ndodhjes në pikën e bashkimit të kontinenteve 
të Azisë, Afrikës dhe Europës dhe mu në mes të shteteve të ndry- 
shëm, Gadishulli Arabik zotëronte edhe një epërsi gjeografike në 
përhapjen e Islamit. 12 

Meka e zgjedhur si djep i lindjes së Islamit, bëhet e njohur në 
Kur'an si "një luginë ku nuk bëhej bujqësi ". 13 Prandaj njerëzit 
atje kanë qenë marrë gjithmonë me tregti. Njerëzit që merren me 
bujqësi janë të lidhur pas tokës, të pamësuar për të shkuar në 




12 Shih. Muhammed Iljas Abdulgani, Tarihu Mekke, f. 12-13. 

13 Shih. Ibrahim, 37. 

vende mjaft të largëta. Po kështu, edhe artizanët, për shkak të 
profesionit, janë njerëz të ngulur në një vend. Kurse tregtarët, 
përgjithësisht, njerëzit që merren me tregti, janë të prirur dhe 
kanë mundësi për të përballuar udhëtime të gjata, për të shkuar 
në vende larg vendit të tyre dhe për të hyrë në marrëdhënie me 
njerëz të ndryshëm. Meqë pjesëmarrja në lëvizjet eksploruese me 
qëllim përhapjen e Islamit kërkon një jetë në lëvizje, popullsia 
e Mekës që i zotëronte këto cilësi, është bërë bashkëbiseduesi i 
parë i Islamit. 

Vullneti hyjnor ia ka falur arabishtes nderin për t'u bërë gju- 
ha e ftesës islame, interpretuese dhe mjet për kumtimin e fjalës 
së Allahut. Po të bëhet një krahasim midis gjuhëve të të gjithë 
popujve, do të duket se arabishtja dallohet nga gjuhët e tjera për 
shumë veçori, si harmonia, struktura e fjalës dhe fjalëformimi, 
zgjedhimi i foljeve dhe rregullat e shqiptimit. Arabishtja është 
një gjuhë që jep mundësi për t'u shprehur në mënyrën më la- 
konike dhe koncize duke shfrytëzuar edhe detajet më të imta të 
strukturës së saj morfologjike e sintaktike. Në sajë të pasurisë 
së leksikut, kjo gjuhë e shpreh çdo lloj ideje me një ndjeshmëri 
dhe elegancë për t'u admiruar. Fakti që ka katërmbëdhjetë she- 
kuj që në rregullat e saj nuk ndodh asnjë ndryshim, tregon se 
arabishtja është një gjuhë që e ka pasë plotësuar qysh në atë kohë 
zhvillimin duke gjetur stabilitetin e duhur. Duke qenë e tillë, mes 
gjuhëve që vepronin në atë kohë mbi tokë, vetëm arabishtja ishte 
ajo që zotëronte gjerësinë dhe përkryerjen e nevojshme për ta 
përballuar dhe shprehur vullnetin hyjnor. 

Gadishulli Arabik është një mjedis i begatë ku janë shfaqur 
shumë fe të vërteta dhe jo vetëm Islami. Aty ka jetuar ati i pro- 
fetit Muhammed (s.a.s.), Hz. Ibrahimi (a.s.), i cili e ka ndërtuar 
Qaben. Edhe mekasit, me këtë vetëdije e pranonin veten si tra- 
shëgimtarë shpirtërorë të profetëve Ibrahim dhe Ismail. Prandaj, 
shfaqja e Islamit në një mjedis të tillë do ta lehtësonte pranimin 
dhe konceptimin e tij. 

Në mënyrë të veçantë, edhe prania këtu e Qabes si qendër 
fetare bashkëmoshatare e historisë njerëzore, është nga shkaqet 
më të rëndësishme të shfaqjes së Islamit në atë vend. 

Eshtë e vërtetë se, përtej këtyre, ekzistojnë edhe urtësi të tje- 
ra që ne s'i dimë. Eshtë e pamundur të përcaktohet dhe kufizohet 
vullneti hyjnor me një sërë urtësish. Prandaj„fjalën tonë mbi këtë 
temë po e përfundojmë duke thënë ifpt JJi "Allahu e di mirë 
se ç'dëshiron!" 


Ummu'I-Kura: Meka 

Në Kur'an, Meka është përmendur edhe me emrat "Ummu'l- 
Kura", "Bekke" dhe "el-Beledu'l-Emin". Mekke dhe Bekke si fja- 
lë të gjuhës babilonase që do të thonë "shtëpi", janë përdorur nga 
amalekitët si emra të këtij vendi. 

Meka është fqinje me Jemenin në jug, me Detin Mesdhe në 
veri, me Gjirin e Basrës në lindje dhe me limanin e Detit të Kuq, 
Xhidde, në perëndim. Në pikën ku priten rrugët që shkojnë në 
drejtim të Afrikës, Meka ndodhet në një pozicion shumë të për- 
shtatshëm nga ana ekonomike. Pjesa ku është ngritur qyteti qu- 
het "Meka e Brendshme", kurse vendi ku ndodhet Qabja quhet 
"el-Batha". 

Hz. Ibrahimi (a.s.) nuk pati fëmijë me Saren. Sareja i dha liri- 
në skllaves së saj, Haxher, dhe e martoi me Ibrahimin (a.s.). Nga 
kjo martesë erdhi në botë Hz. Ismaili dhe Drita Muhammediane 
u përcoll te Ismaili (a.s.). Sareja pati shpresuar që kjo dritë të 
përcillej përmes saj, prandaj u dëshpërua shumë. Ajo i kërkoi 
Ibrahimit (a.s.) ta dërgonte Haxherin në një vendbanim tjetër. 
Dhe Ibrahimi (a.s.), me urdhër të Allahut, i çoi Haxherin dhe 
Hz. Ismailin në Mekë që atëherë ishte një vend i pabanuar. Atë 
e udhëzonte Xhebraili (a.s.). Kur arritën te vendi i quajtur Mekë, 
Xhebraili (a.s.) i tha: 

"O Ibrahim, vendose familjen këtu!" 


Hz. Ibrahimi i tha: 

"Ky vend nuk është i përshtatshëm as për bujqësi, as për 
blegtori!" 

Atëherë, Xhebraili (a.s.) i tha kështu: 

"Po, kështu është, por këtu, nga brezi i birit tënd do të dalë 
profeti pa shkrim e këndim dhe tevhidi, fjala më e lartë, do të 
plotësohet me të!" (Ibni Sa'd, 1,164) 

Abdullah bin Abbas 14 (r.anhuma) rrëfen kështu: 

"Ibrahimi (a.s.) i çoi në Mekë nënën tonë, Haxherin, me Ismailin 
(a.s.) cjë ajo e kislite ende në gji, dhe i la nën një pemë pranë vendit 
ku më vonë do të shpërthente uji i burimit Zemzem. Pranë u vuri një 
shportë plot me hurma dhe një shtambë plot me ujë. Pastaj u kthye për 
të ikur nga kishte ardhur. Haxheri i bëri zë nga pas: 

"Allahu të urdhëroi të na lësh këtu?" 

Ibrahimi (a.s.) iu përgjigj: 

"Po!" 

Me një ndjenjë të Jartë dorëzimi dhe nënshtrimi, nënajonë, Haxher, 
i tha kështu: 

"Atëherë, Zoti ynë do të na mbrojë, nuk do të na lërë të hu- 
mbim!" 

14 Abdullah bin Abbas (r.anh) është biri i Hz. Abbasit, ungjit të të Dër- 
guarit të Allahut (s.a.s.). E ëma është Ummu'l-Fadl Lubabe, e kthyer 
në muslimane menjëherë pas Hz. Hatixhesë. Ibni Abbasi lindi në 
Mekë tre vjet para hixhretit. Kur lindi, ia çuan Profetit dhe ia vunë 
në prehër. Ai përtypi një hurmë në gojën e bekuar dhe, pastaj, e nxori 
dhe, me të, ia leu qiellzën foshnjës. Duke u nisur nga kjo ngjarje e 
quajtur "tahnik" (fërkim i qiellzës së fëmijës mashkull dhe, figurati- 
visht, rregullim i mendimit), Ibni Abbasi ka pasur virtyte shumë të 
larta mes sahabeve. Më vonë, Profeti është lutur dy herë për të. Në 
njërën prej lutjeve, ka thënë kështu: "AUahu im, h'eje k'ëtë dijetar tëfesë 
(fakih) dhe ia mëso Kur'anin!" Prandaj ai u bë sahabiu që e dinte më 
mirë Kur'anin dhe iu dha titulli "Tercumanu'l-KuFan" (Interpreti i 
Kur'anit). Ai është quajtur edhe "HibruT-Umme" me kuptimin më 
dijetari i ummetit. Bashkë me përsëritjet, ka përcjellë 1660 hadithe 
profetike. Në vitet e fundit të jetës i humbi sytë. Vdiq në Taif në vitin 
68 h. / 687 e.r. në moshën 71-vjeçare. 

Dhe u kthye pranë të birit, Ismailit (a.s.). 

Pasi i humbi nga sytë Haxherin dhe Ismailin, Ibrahimi (a.s.) hapi 
duart dhe iu lut kështu Zotit: 


s - j>(. 1\ °' • °' ° * °'t -m' 9 ' 

"Zoti ynë! Unë e vendosa një pjesë nga brezi im në një lu- 
ginë që s'bën bujqësi, pranë Shtëpisë Tënde (Qabes) me qëllim 
që të falin namaz ashtu siç duhet. Edhe Ti bëj që zemrat e një 
pjese njerëzish të afrohen ndaj tyre dhe furnizoji ata me fruta 
që të falenderojnë!" (Ibrahim, 37) (Buhari, Enbija, 9) 

Ibrahimi (a.s.) që i la fëmijën e tij të vetme dhe bashkëshor- 
ten në një shkretëtirë pa njeri, bëri këtë lutje të veçantë për ta: 


U—J I | idj&l JJjjlJ li>»T I^Uj IJj5i k-Jj 

f j2 '} (*-6j Cr^ Ir* 


"... Zoti im! Bëje këtë vend një qytet të sigurt! Dhe furni- 
zoji njerëzit që u besojnë Allahut dhe ditës së ahiretit me fruta 
të ndryshme!.." (el-Bakara, 126) 

Dhe Zoti e pranoi lutjen e Hz. Ibrahimit për besimtarët. Dhe 
pas saj, duke i kërcënuar mohuesit (qafirët), urdhëroi kështu: 


j - ll j~Jjj jUl i_->l -Xp ^gjl 4i^Jgjgl jvJ 4jCC°li jJiS' jJ> j (Jli 


"... Dhe sa për ata që mohojnë, do t'i bëj të përfitojnë për 
një kohë të shkurtër (nga të mirat e kësaj bote), pastaj do t'i 
hedh në vuajtjet e xhehennemit. Ç'vend i keq është ai! " (el- 
Bakara, 126) 

_ 

Me pretekstin e këtyre lutjeve, Allahu i Lartë i mbush me da- 
shuri zemrat e besimtarëve që bëjnë haxh dhe umre dhe shpirtrat 
gjejnë atje qetësi e prehje. 

Një shtambë me ujë që la Ibrahimi (a.s.) pranë nënës sonë 
Haxher dhe Hz. Ismailit, pa shkuar shumë kohë, mbaroi. Me 
shpresën për të gjetur ujë, zonja Haxher vrapoi shtatë herë në 
rrugën mes kodrave Safa dhe Merve. Distanca mes këtyre dy 
kodrave është afërsisht katërqind metra. Zonja Haxher nga një 
anë vraponte, nga ana tjetër shihte në drejtim të Hz. Ismailit. Atje 
s'kishte jo njeri, po as ndonjë zog që fluturonte. Askund s'dukej 
ndonjë shenjë jete. Kur Hz. Haxheri u ngjit në majë të kodrës 
Merve, dëgjoi një zë. Ajo i tha vetes: "Hesht! Dëgjo!" Pastaj u për- 
qëndrua mirë dhe e dëgjoi sërish atë zë. 

"Po, të dëgjova! Po të kesh mundësi, na ndihmo!" - Iu për- 
gjigj zërit. Pastaj veçse kur pa që, atje ku ndodhet tani burimi 
Zemzem, një engjëll po rrëmonte vendin me thembër apo me 
krahë! 

Më në fund, u duk uji. Me një gëzim të madh, zonja Haxher 
e falenderoi Zotin. Ajo shkoi menjëherë aty dhe nisi ta rrethonte 
me duar ujin që buronte dhe, duke mbledhur ujë me grusht, nisi 
ta mbushte shtambën. Kurse ujit i tha: "Zem, zem!" (Prit, prit!) 
Sipas një rrëfimi, sapo Haxheri mbushte grushtin, po aq ujë dilte 
prapë nga burimi. 

I Dërguari i Allahut (s.a.s.) ka thënë kështu: 

"Allahu e mëshiroftë Haxherin, nënën e Ismailit! Po qe se ajo do ta 
linte të lirë Zemzemin duke mos e rrethuar ujin, me siguri që Zemzemi 
do të bëhej një burim që rrjedh vazhdimisht!" (Buhari, Enbija, 9) 

Në atë vendbanim të vetmuar, nënë e bir e vazhdonin je- 
tën vetëm me ujin e Zemzemit. Fisi Xhurhum që po kalonte një 
ditë andej, vuri re se një zog ngrihej e ulej po në të njëjtin vend. 
Duke menduar se kjo duhej të ishte shenjë jete, dërguan dy vetë 
aty. Kur të ardhurit panë ujin e Zemzemit, i kërkuan leje zonjës 
Haxher për të qëndruar aty: 

"A mund të vendosemi këtu?" 

_ 

Zonja Haxher i lejoi me kusht që "të mos pretendonin për 
pronësi mbi burimin". Kështu, fisi i parë i vendosur në Mekë u 
bë fisi Xhurhum. 

Me kohë, Meka u zhvillua dhe u shndërruar në një qy- 
tet-shtet. Hudhaa-të e shpërngulur prej Jemeni, u kërkuan leje 
Xhurhumive për t'u vendosur aty. Meqë nuk iu pranua kërkesa, 
luftuan kundër Xhurhumive dhe e shtinë në dorë qytetin në vitin 
207 e.r. Meqë në këtë luftë, të bijtë Ismail qëndruan të paanshëm, 
nuk u prekën nga Hudhaatë. Hudhaatë sunduan në Mekë për 
një kohë të gjatë. Me kohë, u larguan në masë të madhe nga feja 
e Ibrahimit dhe, duke siguruar përhapjen e idhujtarisë, i shtynë 
njerëzit në rrugë të shtrembër. Ata ngritën një statujë që e quajtën 
Hubel dhe filluan t'i faleshin. Pastaj, Kurejshët që ishin brezi i 
Hz. Ismailit, u forcuan dhe, nën prijësinë e Kusajit, në vitin 440 i 
përzunë Hudhaatë nga qyteti. 

Kusaji ngriti kuvendin e quajtur "Daru'n-Nedve" që funksio- 
nonte si parlament i qytetit-shtet të Mekës, dhe krijoi institucione 
për administrimin e bashkësisë dhe kryerjen e detyrave fetare. 
Detyra të tilla si kryesimi i Daru'n-Nedves, mbajtja e flamurit të 
luftës (kijade), shërbimet e Qabes (sidane, hixhabe), dhënia ujë 
haxhinjve (sikaje) dhe dhënia ushqim haxhinjve nga të ardhurat 
e mbledhura me anë të taksave e tatimeve (ridane), kryheshin 
personalisht nga Kusaj. Kur do të vdiste, e la me porosi që këto 
detyra të kryheshin nga dy prej katër djemve të tij, Abdu'd-Dar 
dhe Abdi Menaf. Këto detyra kalonin nga baba te biri. 15 

Të gjithë banorët e Mekës që kishin mbushur moshën dyzet 
vjeç, mund të merrnin pjesë në mbledhjet e kuvendit. Mirëpo 
ishte bërë si rregull që në këto mbledhje të mos dukej kush tjetër 
veç kryefamiljarëve dhe kryetarëve të fiseve. Dhe sa e çuditshme 
është që, pas një kohe të gjatë, kjo Daru'n-Nedve u bë skenë e 
mbledhjeve të organizuara për të penguar ftesën e të Dërguarit 
të Allahut (s.a.s.)! 


15 Shih. Ibni Hisham, 1,135-142. 

Daru'n-Nedve si dhe "Nadi"-të ku bëheshin mbledhjet lo- 
kale, ishin mjedise ku jo vetëm merreshin vendimet politike dhe 
ushtarake, por edhe zhvilloheshin veprimtaritë shoqërore. 

Megjithëse e pranonin Allahun si krijuesin e çdo gjëje, mush- 
rikët ose politeistët e Mekës, në shumë çështje, njihnin si partner 
të tij idhujt. 

Meqë terreni i Mekës nuk ishte i përshtatshëm për bujqësi, 
popullsia që jetonte aty e siguronte jetesën me tregti. Prandaj, në 

Gadishullin Arabik, Meka zinte një pozitë qendrore me rëndësi 
edhe për nga feja, edhe për nga tregtia. Veprimtaria tregtare në 
Mekë vazhdonte dimër e verë. Udhëtimet e verës bëheshin në 
anët e Sirisë, kurse udhëtimet e dimrit, në anët e Jemenit. Mallrat 
transportoheshin me deve të organizuara në karvane dhe disa 
herë, numri i deveve arrinte në dy mijë e pesëqind. Karvanet treg- 
tare kishin rëndësi aq të madhe për Mekën, saqë Allahu i Lartë, 
duke i ftuar Kurejshët në besim dhe adhurim, ua përmendte këtë 
dhunti të posaçme: 


'—® J^~ ^ 3 J^ iS^ C-~~Jl IJ-* 


"Dhe le ta adhurojnë Zotin e kësaj shtëpie (Qabes) i cili u 
ka dhënë mundësi të udhëtojnë dimrit e verës, që i ushqen dhe 
i siguron prej çdo frike!" (Kurejsh, 1-4) 

Ndërkohë që në Gadishullin Arabik ku mungonte sundimi 
politik dhe zotëronte konfuzioni, ishte shumë e vështirë të kry- 
heshin në garanci këto lloj iniciativa ekonomike, në muajt e nda- 
luar kjo garanci sigurohej në mënyrë të plotë. Vërehet se Meka 
kishte një pozitë të veçantë edhe në këtë specifikë. Ndërsa për të 
gjitha panairet e tjera vetëm muaji Rexhep pranohej i ndaluar, 
Meka ishte e mbrojtur plot katër muaj që quheshin "Eshhuru'l- 
Hurum". Veç kësaj, institucioni i quajtur Basl dhe mallrat e disa 
familjeve mekase ishin marrë nën mbrojtje gjatë tetë muajve me 
radhë. 16 


Në rrethinat e Mekës organizoheshin panairet Ukaz, 
Mexhenne dhe Dhu'l-Mexhaz. Këto panaire të ngritura në kohën 
e haxhit që ishte adhurim edhe në periudhën pagane paraisla- 
mike, mbusheshin me një numër të madh njerëzish. Me rastin 
e këtyre panaireve, jeta tregtare pasurohej dhe tregtarët mekas 
siguronin fitime të bollshme. 


16 Shih. Hamidullah, I, 24-25. 

Pozita gjeografike e Mekës pati tërhequr vëmendjen e shte- 
teve përreth që në kohë të hershme. Ajo kishte rëndësi të ma- 
dhe edhe se ishte vendi ku ndodhej tempulli i quajtur Bejtullah, 
Shtëpia e Allahut. Pavarësisht nga shumë iniciativa të marra nga 
shtetet fqinjë për ta pushtuar Mekën, ajo nuk qe pushtuar dot 
dhe e pati ruajtur pavarësinë gjatë gjithë historisë. Edhe bizantët 
patën bërë përpjekje të vazhdueshme për të vendosur pushtet 
mbi Mekën, por s'patën pasur sukses. 


Historia dhe shenjtëria e Qabes 

Fjala Kabe (Qabe), kuptimi leksikor i së cilës është "kub" (ob- 
jekt në formë kubi), përmendet në Kur'an në dy vende. E për- 
mendur në ajete edhe me emra të tjerë, si Bejt, Bejtullah, el-Bejtul 
Atik, el-Bejtul Haram, el-Bejtul Muharram, el-Mesxhidul Haram, 
Qabja thirret nga populli përgjithësisht me emërtimin Qabja 
Madh'eshtore (Kabe-i Muadhdhama). 17 

17 Qabja është ngritur mbi themele me gjerësi afro 1.5 m. Në muret e saj 
të bëra me gurë bazalti të sjellë nga periferia e Mekës, ndodhen 1614 
gurë të madhësive të ndryshme. Në këndin lindor, në lartësinë 1.1 
m. nga toka, brenda një mbrojtëseje prej argjendi, ndodhet Guri i Zi 
(Haxherul Esved), i cili shënon pikën e fillimit dhe mbarimit të tava- 
fit. Këndit lindor të Qabes i thuhet Rukni Haxheri Esved ose Rukni 
Sharki, këndit verior, Rukni Iraki, këndit perëndimor, Rukni Shami 
dhe këndit jugor, Rukni Jemani. Ulluku nëpër të cilin rrjedhin ujërat 
e shiut që bie mbi Qabe, njihet si Ulluku i Artë (Mizab-i Kabe). Pjesa 
e parë prej 3 m. nga Qabja e vendit të rrethuar me mure gjysmërrethi 
me trashësi 1.55 m. dhe lartësi nga toka, 1.32 m. me pozicion përballë 
murit veriperëndimor të Qabes (përballë mesit ndërmjet Rukni Iraki 
dhe Rukni Shami), quhet Hatim. Kjo pjesë ka qenë përfshirë në ndër- 
tesën e Qabes të ngritur nga Hz. Ibrahimi. Kur Qabja u meremetua 
nga Kurejshët, kjo pjesë u la jashtë ndërtesës për mungesë baze ma- 
teriale. Kurse pjesa tjetër prej 5.46 m. e këtij vendi emërtohet Hixhri 
Kabe, Hixhri Ismail ose Hatra (Kujtim). Hz. Ibrahimi pati ngritur 
këtu një hije prej drurit të quajtur erak për të shoqen, Haxher dhe të 
birin, Ismail. Rrëfehet se Hz. Haxher dhe i biri Ismail (a.s.) janë va- 
rrosur në zonën Hixhr. Eshtë parë fetarisht e domosdoshme (vaxhib) 
që tavafi të bëhet jashtë Hixhrit. Porta e Qabes ndodhet në verilindje 
të ndërtesës, në lartësi 2.25 m. nga toka. Pjesa e murit mes portës dhe 
Gurit të Zi quhet Multezem. Lartësia e Qabes është 14 m. Gjatësia e 

Kur qe zbritur mbi tokë, Hz. Ademi (a.s.) qe ngarkuar me 
detyrën për të ndërtuar një tempull 
ndodhet Bejtullahu, Qabja. 18 

Allahu i Lartë urdhëron kështu: 

s o f y ^ j * & 

j LS"jly* (_$ jJj 

"Pa dyshim, shtëpia (faltorja) e 
si burim begatie dhe orientimi për 
Mekë." (Al-i Imran, 96) 

Edhe i Dërguari i Allahut (s.a.s.), si përgjigje ndaj pyetjes së 
Ebu Dherit (r.a.) 19 , ka thënë se faltorja e parë e ndërtuar mbi tokë 
është "Faltorja e Paprekshme" (Mesxhidi Haram), kurse e dyta, 
"Faltorja Aksa" (Mesxhidi Aksa). 20 

anës Multezem është 12.84 m., e faqes Hatim është 11.28 m., gjatësia 
mes pjesës Hatim dhe Rukni Jemani është 12.11 m., mes Rukni Jemani 
dhe Gurit të Zi është 11.52 m. Brenda Qabes janë tre shtylla që mbajnë 
tavanin. Këto shtylla ndodhen në mes, të radhitura nga muri jugor 
drejt Hatimit. Pasi kalohet porta, në anën e djathtë të saj ndodhet një 
shkallë që ngjitet në tavan. Edhe në hyrje të shkallës është një por- 
të që quhet Porta e Pendesës. Muret e jashtme dhe tavani i Qabes 
mbulohen me një mbulesë jeshile të mëndafshtë. (Muhammed Iljas 
Abdulgani, f. 33-66; Kamil Miras, Tecrid Tercemesi, VI, 17-20) 

18 Shih. Taberi, Tarih, 1,124. 

19 Emri i Hz. Ebu Dherrit është Xhundeb bin Xhunade dhe i përket fisit 
Gifar. Prandaj është bërë i njohur si Ebu Dherr el-Gifari. Eshtë musli- 
mani i pestë. Ka qenë i përkushtuar në adhurim, i devotshëm, i këna- 
qur me atë që kishte, mospërfillës ndaj vlerave dhe pasurive tokësore 
dhe i pasur në shpirt. Bëhet e ditur se, për këtë shkak, i Dërguari i 
Allahut e kishte mbiquajtur "Isai i muslimanëve" (MesihuT-Islam). 
Ka treguar zell të madh dhe ka bërë përpjekje të mëdha për përhap- 
jen e Islamit. Ndodhej gjithmonë pranë Profetit dhe përfitonte prej 
tij. Kishte dëshirë dhe etje të madhe për të mësuar. Për çdo gjë që s'e 
dinte, e pyeste të Dërguarin e Allahut (s.a.s.). Hz. Aliu ka thënë për të 
"torbë dijeje". Ka përcjellë 281 hadithe. Ka vdekur në vitin 31 hixhri 
në Rebeze pranë Mekës. Një grup i vogël njerëzish që ka qenë duke 
kaluar andej, ia ka falur namazin e të vdekurit dhe e ka varrosur. 

20 Shih. Buhari, Enbija, 10. 

_ 

Siç shihet, lugina e Mekës është zgjedhur qysh me njeriun e 
parë dhe është bërë e bekuar. 

Gjatë Përmbytjes së Nuhut (Noes), edhe Qabja u përmbyt 
dhe mbeti nën rërë për një kohë të gjatë pas përmbytjes. Kur Hz. 
Ibrahimi u rikthye në Mekë shumë vite pasi i pati lënë aty gruan 
dhe të birin, i tha kështu Ismailit (a.s.): 

"Ka urdhër nga Zoti. Do të ndërtojmë një tempull dhe ti do 
të më ndihmosh mua!" 

Ismaili (a.s.) barti gurë, kurse Hz. Ibrahimi ngriti muret e 
faltores. Guri i mermerit që sot njihet si Makami Ibrahim (posti 
i Ibrahimit), ku ndodhet gjurma e këmbës së Ibrahimit (a.s.), bëri 
punën e skelës 21 gjatë ngritjes së mureve. 

Në ajetin kur'anor thuhet: 



"Një kohë, Ibrahimi me Ismailin ngrinin themelet e 
Bejtullahut (dhe thoshin kështu): "Zoti ynë, pranoje këtë prej 
nesh! Pa dyshim, Ti dëgjon dhe di!" (el-Bakara, 127) 22 

Me qëllim që Guri i Zi (Haxherul Esved) të bëhej shenjë e 
vendit të hllimit të tavafit të Qabes, Hz. Ibrahimi (a.s.) e vendosi 
atë në një kënd të Qabes. 

21 Said Bektaç, Fadlu'l-Haceri'l-Esved ve Makdmi Ibrahim (a.s.), f. 108; Mu- 
hammed Iljas Abdulgani, f. 71-73. 


Sipas një rivajeti, më vonë, Ibrahimi (a.s.) është ngjitur mbi këtë gur 
(pozitë) dhe i ka ftuar njerëzit për haxh (Said Bektaç, f. 111). Duke e 
bërë të ditur vlerën dhe virtytin e Pozitës së Ibrahimit, Allahu i Lartë 
ka thënë kështu: 



UjOr il 


"Ne e bëmë Shtëpinë (Qaben) zonë të mbledhjes së njerëzve dhe 
vend të sigurt. Edhe ju bëni një vend faljeje pranë pozitës së Ibra- 
himit (falni namaz atje)..." (el-Bakara, 125) 

22 Për hollësi të ngjarjes, shih. Buhari, Enbija, 9. 

Siç ka njoftuar i Dërguari i Allahut (s.a.s.), kur ka dalë nga 
xhenneti, ky gur i zi ka qenë më i bardhë se qumështi dhe bora, 
por, pastaj, mëkatet e njerëzve janë bërë shkak për nxirjen e tij. 
(Tirmidhi, Haxh, 49/877; Ahmed, 1,307) 23 

Veç kësaj, rrëfehet se zjarret e njëpasnjëshëm në periudhën 
pagane paraislamike dhe, pastaj, në periudhën islamike, e nxinë 
akoma më shumë atë. Me të vërtetë, bëhet e ditur se kjo nxirje 
ndodhet vetëm në pjesën e dukshme të Gurit të Zi, kurse pjesa e 
tij e futur në murin e Qabes është ende e bardhë. 

Muxhahidi ka thënë kështu: 

"Ku r Abdullah bin Zubejr (r.a.) e shembi Qaben për ta ri- 
ndërtuar, e vështrova Gurin e Zi dhe pashë se pjesa brenda murit 
ishte e bardhë." 

Kur Karmatitët që e patën shkulur nga vendi Gurin e Zi dhe 
e patën marrë, e kthyen prapë në vitin 339 hixhri, Nafi el-Huzai 
e pati shqyrtuar dhe pati thënë kështu: 

"E shqyrtova Gurin e Zi kur ishte i shkulur nga vendi; nxirja 
ishte vetëm në anën e kreut, kurse anët e tjera ishin të bardha." 

Qabja u rrënua përsëri në vitin 1039 të hixhrit nga një rre- 
besh i madh. Imam Ibni Allan el-Mekki i cili është ndodhur aty 
gjatë rindërtimit të saj, i ka vëzhguar dhe i ka marrë shënim eta- 
pat e rindërtimit dhe ka thënë kështu për Gurin e Zi: 

"Ngjyra e pjesës së Gurit të Zi të mbuluar brenda Qabes ësh- 
të e bardhë si Pozita e Ibrahimit.. ," 24 

Kur përfundoi ndërtimi i Qabes, Hz. Ibrahimi me Hz. 
Ismailin (alejhimesselam) u lutën kështu: 


23 Dijetarët kanë thënë: Në qoftë se mëkatet mund të bëjnë kaq shumë 
efekt edhe mbi një gur dhe ta nxijnë atë, kushedi ç'gjurmë të tmerr- 
shme lënë mbi zemrën. Prandaj duhet të ruhemi me të gjitha mundë- 
sitë tona prej mëkateve! 

Shih. Said Bektaç, f. 36-38; Dr. Muhammed Iljas Abdulgani, f. 43. 




24 

"Zoti ynë! Bëna ne ndër ata që të janë dorëzuar Ty! Dhe 
nga brezi ynë nxirr një ummet që të bindet dhe të të falet Ty! 
Dhe na i trego mënyrat e adhurimit dhe na i prano pendimet, 
sepse vetëm Ti je që i pranon shumë pendimet dhe që je më- 
shirues i madh! Zoti ynë! Dhe dërgoju atyre nga mesi i tyre një 
të dërguar që t'ua këndojë ajetet e tua, t'ua mësojë Librin dhe 
urtësinë dhe t'ua pastrojë nefset! Vetëm Ti je fitues dhe që e 
bën siç duhet çdo gjë!" (el-Bakara, 128-129) 

Pasi mbaroi ndërtimi i Qabes, Allahu i Lartë e urdhëroi 
Ibrahimin (a.s.) t'i ftojë të gjithë njerëzit në haxh: 



"Dhe ftoji njerëzit në haxh dhe le të vijnë tek ti duke ecur 
ose mbi kafshë të dobësuara (nga rruga e gjatë) duke kapërcyer 
çdo luginë!" (el-Haxh, 27) 

Në bazë të kësaj porosie hyjnore, Hz. Ibrahimi, duke u ngjitur 
në malin Ebu Kubejs ose duke hipur mbi gurin e quajtur Pozita e 
Ibrahimit, bëri zë nga të katër anët duke ua njoftuar njerëzve se 
Allahu e kishte bërë detyrim (farz) haxhin në Qabe. 25 

Pasi Ibrahimi (a.s.) bëri këtë njoftim, i shkoi pranë Xhebraili 
(a.s.), i cili ia tregoi kodrat Safa dhe Merve si dhe kufijtë e Qabes 
dhe i tha që të ngulte nga një gur si shenjë. Pastaj ia mësoi të 
gjitha detyrimet e haxhit. 

25 Shih. Kamil Miras, Tecrid Tercemesi, VI, 20-21; Said Bekta§, f. 111. 

Pas kësaj, filluan të vinin në Hixhaz vizitorë nga vendba- 
nimet e afërta e të largëta dhe ta vizitonin Bejtullahin, Shtëpinë 
e Allahut. Duke u shndërruar në një qendër fetare me rëndësi, 
Qabja fitoi interesimin e të gjithë njerëzve. 

Nga ana tjetër, Qabja iu nënshtrua sulmeve të shumë fiseve 
politeiste që nuk e duronin dot vlerën dhe shenjtërinë që zotë- 
ronte ajo. Në shekujt para sulmit të urrejtur të sundimtarit jeme- 
nas Ebrehe, tre sundimtarë të tjerë politeistë të Jemenit patën da- 
shur ta shembnin Qaben. Në njërin nga këto sulme, disa persona 
nga fisi i të bijve Hudhejl i patën nxitur sundimtarët jemenas për 
ta shembur Qaben dhe për ta rrëmbyer thesarin që ndodhej aty. 
Shkaku që i pati shtyrë të bijtë Hudhejl për të vepruar kështu, 
ishte dëshira e tyre për të shpëtuar nga sundimtarët jemenas, 
sepse të bijtë Hudhejl i besonin shenjtërisë së Qabes dhe, duke 
u mbështetur edhe në përvojën historike, ishin të sigurt se sulmi 
kundër Qabes do të përfundonte patjetër me shkatërrimin e aty- 
re që do ta ndërmerrnin një veprim të tillë! 

Kështu ndodhi që sundimtarët jemenas me njerëzit e tyre 
të nisur me qëllim për ta shembur Qaben, ngecën në rërë dhe 
mbetën në rrugë. Atëherë, pas paralajmërimit dhe orientimit të 
njerëzve të ditur që merrnin pjesë në shpurën e tyre, sundimta- 
rët jemenas hoqën dorë nga qëllimi i keq që patën ushqyer gjer 
atëherë ndaj Qabes, shfaqën nderim ndaj saj, premtuan se do t'i 
çonin dhurata popullsisë së Mekës dhe, kështu, shpëtuan nga 
shkatërrimi. 26 

Pasi me këtë dhe ndodhi të tjera të ngjashme, u zbulua vlera 
e Qabes në lartësinë e Zotit, në vartësi të kësaj, asaj iu lartësua 
edhe konsiderata në sytë e popullit. Bindja se Qabja, Meka dhe 
Kurejshët ndodheshin nën mbrojtjen hyjnore, u pranua edhe nga 
popullsia e Gadishullit Arabik. 

Pas Hz. Ibrahimit, adhurimi i Qabes vazhdoi në mënyrë të 
përshtatshme me parimet e besimit monoteist tevhid gjer në ko- 
hën kur filloi politeizmi. Atëherë, bashkë me përhapjen e poli- 
teizmit, filloi edhe ngritja nga politeistët e shumë statujave bre- 
nda dhe jashtë Qabes. Pavarësisht nga kjo, Qabja kurrë nuk iu 


26 Shih. Ibni Hisham, 1,19-20; Abdurrezak, V, 153. 

dedikua idhujve, por gjithmonë u përmend si Bejtullah, Shtëpia 
e Allahut! 27 

Kur u triumfua Meka, idhujt brenda saj u thyen dhe u ho- 
dhën tërësisht jashtë dhe Qabja u pastrua brenda e jashtë me ujin 
e Zemzemit nën vëzhgimin e Profetit. Që atë ditë e sot, çdo vit, 
në ditën arife të Bajramit të Kurbanit, Qabja lahet e pastrohet me 
ujë Zemzemi e trëndafili, lyhet me aroma parfumore dhe mbulo- 
het me një mbulesë të re. 

Fakti që në periudhën pagane paraislamike, paganët dhe po- 
liteistët varnin në muret e Qabes poezitë që fitonin çmim në kon- 
kurset poetike 28 si dhe dokumente politike me rëndësi siç ishin, 
më pas, vendimet për prerjen e marrëdhënieve me muslimanët 
ose shpalljet e bojkotit kundër tyre, tregon se Qabja zotëronte në 
çdo aspekt një rëndësi shumë të madhe. 

Janë një sërë detyrash të posaçme lidhur me Qaben, të cilat 
janë kryer qysh nga dita kur është ndërtuar. Kohët e para, këto 
detyra i plotësoi Hz. Ismaili. Pastaj, këto detyra të nderuara i ka- 
luan të birit të Hz. Ismailit, pas tij i kaluan fisit Xhurhum dhe prej 
atyre, duke kaluar nëpër duart e fiseve të ndryshme, arritën gjer 
te Kurejshët. Këto detyra që u zbatuan me kujdes të veçantë edhe 
në qytetin-shtet të Mekës të ngritur më vonë, janë: 

1. Sidane ose Hixhabe: Detyra e mbulesës së Qabes dhe e 
mbajtjes së çelësit të saj. 29 

27 Megjithëse njerëzit të zhytur në politeizëm u qenë falur shumë gurë- 
ve dhe drurëve duke i trajtuar ato objekte si idhuj, kurrë nuk u qenë 
falur Qabes, Gurit të Zi dhe Pozitës së Ibrahimit, pra, nuk i patën 
konsideruar ato si objekte adhurimi me atë koncept siç i konsideronin 
objektet e tjera dhe kjo ishte një mbrojtje e veçantë që u kishte dhënë 
atyre Allahu duke i ruajtur nga nënshtrimi ndaj koncepteve dhe prak- 
tikave idhujtare. 

28 Shtatë bezet ku shkruheshin poezitë fituese, quheshin Muallakatu's- 
Seb'a. Përkthyesi. 

29 Bëhet e ditur se Hz. Ismaili është personi i cili i ka hedhur mbule- 
së Qabes për herë të parë (Abdurrezak, V, 154). Në historinë islame, 
mbulimi i Qabes është bërë nga një sundimtar i madh, nga kalifi ose 
nga guvernatori i Mekës. Mbulesa e Qabes e përbërë prej dy copash, 
njëra e jashtme dhe tjetra e brendshme, në vitin 1517, me kalimin e 

_ 

2. Sikaj e: Dhënia ujë të pijshëm haxhinjve dhe kujdesi për 
burimin Zemzem. 

3. Ridane: Detyra e ushqyerjes së haxhinjve të varfër, e stre- 
himit dhe e mirëtrajtimit të tyre. 

Kryerja e këtyre detyrave konsiderohej nderi më i madh. Në 
Shekullin e Lumtur, pra, në kohën e Profetit, këto shërbime u 
ndanë mes familjeve të parisë së Mekës. Në kohën e kalifatit të 
vet, Hz. Omeri ndau një fond të veçantë për këto shërbime, kur- 
se duke filluar nga Hz. Muavije, u bë një rregullim i ri i këtyre 
punëve. Kurse nën administrimin osman, për shërbimet e Qabes, 
çdo vit është ndarë pjesë nga fondi i posaçëm i dy faltoreve të 
Paprekshme të quajtura Haramejn, Qabja dhe faltorja Aksa. 


Ngjarja e elefantit 

që tregonte se Qabja ndodhej nën mbrojtjen hyjnore 

Qabja e ndërtuar me urdhrin e Allahut të Lartë, është vazh- 
dimisht nën mbrojtjen hyjnore. Ngjarja e cila në histori njihet si 
"Ngjarja e Elefantit", është një nga shembujt mësimdhënës që e 
nxjerr në shesh këtë. 

Kur guvematori i Jemenit, Ebrehe, nuk pa nga njerëzit inter- 
esimin e dëshimar për kishën që pati ngritur në Sana me ndih- 
mën e Perandorisë Romake, u nevrikos së tepërmi dhe, pas kësaj, 
vendosi ta shembte Qaben që arabët, duke e pranuar si të shenjtë 
qysh në kohët e lashta, vazhdonin ta vizitonin me të njëjtin nde- 
rim si më parë. Atëherë përgatiti një ushtri të madhe, të pajisur 
edhe me elefantë që, atë kohë, ishin si tanket e sotëm, dhe mar- 


kalifatit te osmanët, edhe për një farë kohe vazhdoi të endej në Egjipt. 
Në periudhën e Kanuniut, mbulesa e brendshme u end në Stamboll, 
kurse në periudhën e sulltan Ahmedit III, copat e të dyja mbulesave 
filluan të endeshin në Stamboll. Mbulesa e fundit e endur në Stamboll 
u dërgua nga Porta e Lartë në vitin 1916, kurse pas kësaj date, për 
shkak të lëvizjes Sherif Hysejin, nuk u dërgua më. Më vonë, për një 
farë kohe, mbulesa u end në Egjipt dhe u dërgua që atje, kurse në ditët 
tona endet në një fabrikë të posaçme të ndërtuar në Mekë. 

shoi drejt Mekës. Kështu ai mendonte se do t'i kthente njerëzit te 
kisha që kishte ndërtuar vetë! 

Ebrehesë i ishin errur sytë aq keq, saqë i tha me habi 
Abdylmuttalibit që i kishte dalë përpara për t'i kërkuar prapë 
devetë e grabitura, kështu: 

"Unë erdha ta shemb Qaben, kurse ti e ke mendjen te de- 
vetë!" 

Kurse Abdylmuttalibi i tha: 

"Qabja e ka të zotin që e mbronL" 

Me përçartje, Ebreheja ia ktheu: 

"Nuk ka kush që ta mbrojë atë përballë mejeL" 

Por kur Ebreheja i dha urdhër ushtrisë të marshonte drejt 
Qabes, elefantët u ngulën në vend. Faqja e qiellit u mbush me 
zogjtë ebabil që zunë të lëshojnë mbi ushtrinë gurë të bërë prej 
argjile të pjekur që e dëmtonin rëndë atë që e godisnin. Për një 
çast, fusha në prag të Mekës u kthye në varrezë njerëzish dhe 
elefantësh. Zogjtë e lehtë kishin shtypur e dërrmuar elefantët di- 
satonësh! Ky vit në të cilin ndodhi kjo mrekulli hyjnore e tmerr- 
shme, u quajt "Viti i Elefantit". 

Allahu i Lartë e tregon kështu këtë ngjarje në Kur'an: 

"Ti nuk e ke parë se ç'bëri Zoti yt me të zotët e elefantëve! 
A nuk bëri që të dështojnë planet e tyre? Lëshoi mbi ta shpe- 
ndë tufa-tufa që i qëllonin me gurë prej balte të ngurtësuar; 
dhe i bëri ata si gjeth i bluar!" (el-Fil, 1-5) 


Sepse Qabeja ishte "shtëpia e mirësisë së lartë", e ndërtuar 
me urdhrin e Zotit dhe ishte bekuar si vend për adhurimin e 
Zotit, për çka edhe ishte marrë nën garancinë hyjnore. 

_ 

Kurse ndëshkimi i dhënë veprimit të Ebrehesë kundër saj, 
bart cilësinë e një kërcënimi ndaj të gjitha veprimeve të ngjashme 
gjer në kiamet. 

Në një ajet tjetër të Kur'anit urdhërohet: 

"Kush mund të jetë më mizor se ai që bëhet pengesë që në 
faltoret e Allahut të përmendet emri i Tij? Në të vërtetë, ata du- 
het të hyjnë atje duke u frikësuar. Për ta në këtë botë ka poshtë- 
rim, kurse në jetën tjetër, ndëshkim të madh!" (el-Bakara, 114) 

Ebreheja i cili e kishte ashpërsuar shumë dhunën dhe pa- 
drejtësinë, më në fund, kishte krijuar iluzionin se tek ai kishte 
një fuqi dhe madhështi të pafundme. Në kundërshtim me këtë, 
Allahu e shkatërroi atë jo me anë të qenieve të fuqishme e të 
tmerrshme të shkretëtirës, si luanët, tigrat ose gjarpërinjtë hel- 
mues, por me anë të gurëve të vegjël sa një kokërr qiqre të he- 
dhur nga zogjtë Ebabil, qenie të dobëta e krejt të pafuqishme! Me 
të vërtetë, Allahu i Lartë, duke i shkatërruar mendjemëdhenjtë e 
krenarët, si Faraoni, Nemruti dhe Xhaluti, gjithmonë me anë të 
qenieve në pamje të vogla e të pafuqishme në krahasim me ta, ka 
treguar se sa të pafuqishëm kanë qenë ata dhe se sa pa kuptim ka 
qenë mendjemadhësia e tyre! 

Edhe Ebreheja i cili doli nga Jemeni me madhështi e mendje- 
madhësi, mundi të kthehej me trupin të dërrmuar, i mjerë e i 
poshtëruar. Gjendja e tij është një tabllo mësimdhënëse shumë 
e qartë e faktit se mendjemëdhenjtë turpërohen e poshtërohen 
qysh në këtë botë! 

"Viti i Elefantit" u përdor mes Kurejshve si një lloj date dhe 
fillimi epoke. Rrëfimi i mëposhtëm e ilustron bukur këtë: 


Kubash bin Ushejm pati thënë: 

"Unë dhe i Dërguari (s.a.s.) kemi lindur në Vitin e 
Elefantit." 

Osman bin Affan e pati pyetur: 

"A ti je më i madh, apo i Dërguari i Allahut (s.a.s.)?" 

Sahabiu i bekuar i pati dhënë këtë përgjigje plot edukatë dhe 
hijeshi: 

"I Dërguari i Allahut (s.a.s.) është shumë shumë më i madh 
se unë, kurse si datë lindjeje, unë jam më i vjetër se ai! 30 Unë 
i kam parë të pasmet e elefantëve jeshile dhe të ndryshuara!" 
(Tirmidhi, Menakib, 2) 


Ibrahimi (a.s.) dhe hanifizmi 

Krahas faktit që në Mekë sundonte përgjithësisht idhujtaria, 
gjurmët e tevhidit, besimit monoteist në Allahun si Zoti i vetëm 
i gjithësisë, nuk ishin fshirë krejtësisht. Qoftë edhe nga pak nje- 
rëz, feja monoteiste e mësuar dhe praktikuar nga Hz. Ibrahimi, 
vazhdohej të mbahej. 

Ibrahimi (a.s.) i cili gëzonte cilësinë "Halilullah" që do të 
thoshte "Mik i Allahut", është njëri nga profetët e "vendosmëri- 
së së lartë". Ai është ati i shumë profetëve dhe, në mënyrë të po- 
saçme, ati i të Dërguarit të Allahut, profetit Muhammed (s.a.s.). 
Allahu i Lartë ka pasur mirësinë t'i komunikojë Ibrahimit (a.s.) 
një mesazh prej dhjetë fletësh. 

Emri i Hz. Ibrahimit përmendet në Kur'an gjashtëdhjetë e 
nëntë herë në njëzet e pesë sure. Duke u përmendur me atribu- 
te të tillë, si Evvah (Pendestar), Halim (Sjelljebutë), Munib (i 

30 Si në këtë rrëfim, sahabet bujarë ishin gjithmonë të vetëdijshëm për 
pozitën dhe lartësinë sublime të të Dërguarit të Allahut (s.a.s.), pra- 
ndaj tregoheshin tejet të kujdesshëm në këtë specifikë. Ata që kishin 
pasur mundësi ta preknin trupin e tij, e tregonin këtë duke ndjerë 
krenari të madhe. Për shembull, tregonin duart me të cilat i kishin 
dhënë besën, duke u shprehur: 

"Ja, me këto dy duar ia dhashë besën të Dërguarit të Allahut!" (Ibni 
Sa'd, Iv, 306; Hejsemi, VIII, 42) 

_ 

mbështetur te Allahu), Kanit (Adhurues), Shakir (Falenderues) 
dhe Hanif, për të flitet me lavdërim. 

Feja e Ibrahimit (a.s.) është quajtur hanifizëm. Kuptimi lek- 
sikor i fjalës hanif do të thotë muvahid (monoteist), njeri i cili e 
lë rrugën e shtrembër dhe ecën në rrugë të drejtë, i cili është i 
orientuar, i cili, duke u shmangur nga fetë e tjera dhe bestytnitë, 
i beson vetëm Allahut. 

Zoti urdhëron kështu në Kur'an: 


* , ^ o /s j,*, s S ' 0 ' * J * * * ' s 

jj\ JS I J-Vl^J jl I JjJ5i IjjjS^ IjJlS J 

JIS” 


"(Hebrenjtë dhe krishterët u thanë muslimanëve) "Bëhuni 
hebrenj ose krishterë që ta gjeni rrugën e drejtë." (O i dashuri 
im!) Thuaju: "Përkundrazi, ne ndjekim fenë e Ibrahimit i cili 
është i kthyer nga e drejta (është hanif) dhe nuk i bën shok 
Allahut!" (el-Bakara, 135) 

"Ibrahimi s'ishte as hebre, as krishter. Ai ishte një mus- 
liman i drejtë (hanif) i cili e njihte Allahun si një të vetëm. Ai 
nuk ishte nga politeistët!" (Al-i Imran, 67) 


Edhe në periudhën pagane paraislamike, hanif u thuhej 
personave të cilët, duke u shmangur nga çdo lloj bestytnie, i 
drejtoheshin vetëm Zotit, të cilët, duke i mbetur besnik fesë së 
Hz. Ibrahimit, i besonin vetëm Allahut. Personat, si Varaka bin 
Nevfel, Abdullah bin Xhahsh, Osman bin Huvejris, Zejd bin 
Amr, Kuss bin Saide, janë disa nga hanifët. Hanifët e konside- 
ronin gjest dhe veprim të shëmtuar përkuljen dhe lutjen para 
idhujve pa shpirt, pa gojë, të paaftë për asgjë. 

_ 

Ibni Omeri (r.a.) tregon kështu: 

"Para profetësisë, një herë, kur Profeti (s.a.s.) ndodhej në 
Beldahun e poshtëm, u ftua në sofër nga njerëzit e atjeshëm. Në 
sofër ndodhej edhe Zejd bin Amr bin Nufejli. Profetit i nxorën 
mish, por as ai hëngri nga ai mish, as Zejdi nuk e preku. Zejdi e 
shpjegoi kështu pse s'hëngri nga ai mish: 

"Unë nuk e ha mishin që ju e keni therur në emër të idhuj- 
ve. Unë ha vetëm nga mishi i therur duke u përmendur emri i 
Allahut!" 

Zejdi e qortonte dhe e quante për turp therjen e bagëtive në 
emër të idhujve nga fisi Kurejsh dhe thoshte kështu: 

"Delen e krijoi Allahu. Ai zbriti për të shi nga qielli dhe bëri 
të mbijë bar nga toka. Mirëpo ju e therni atë pa e përmendur em- 
rin e Allahut!" (Buhari, Menakibu'l-Ensar, 24; Zebaih, 16) 

Kurse një rrëfim tjetër është kështu: 

"Zejd bin Amr mori me vete edhe Varaka bin Nevfelin dhe 
shkuan në Damask për të pyetur për fenë e vërtetë në mënyrë që 
ta ndiqnin atë fe. Atje hasën në një dijetar hebre të cilin Zejdi e 
pyeti për fenë e tyre dhe i tha: 

"Ndoshta hyj në fenë tuaj, prandaj më jep njohuri për të!" 
Dijetari hebre iu përgjigj: 

"Pa e marrë pjesën tënde nga ndëshkimi i Allahut, ti nuk 
mund të hysh në fenë tonë!" 

Zejdi i tha: 

"Unë erdha këtu duke ikur nga ndëshkimi i Allahut (nuk 
kërkoj ndëshkim, por pëlqim dhe mëshirë). Në asnjë mënyrë 
s'kam ndërmend të marr ndonjë pjesë nga ndëshkimi i Allahut! 
Ti më trego ndonjë fe tjetër (që të hyj te ajo)!" 

Dijetari hebre ia ktheu: 

"Unë nuk njoh ndonjë fe tjetër veç hanifizmit!" 

Zejdi e pyeti: 

_ 

"Ç'është hanifizmi?" 

Dijetari hebre iu përgjigj: 

"Eshtë feja e Hz. Ibrahimit. Ai s'ishte as hebre, as krishter 
dhe nuk i falej tjetërkujt veç Allahut!" 

Pasi doli prej tij, Zejdi u takua me një dijetar krishter. Edhe 
atë e pyeti për të njëjtat gjëra. 

Edhe ai iu përgjigj kështu: 

"Pa e marrë pjesën tënde nga mallkimi i Zotit, ti nuk mund 
të hysh në fenë tonë!" 

Zejdi i tha: 

"Unë erdha gjer në këto anë pikërisht duke ikur nga mall- 
kimi i Zotit. Sa ta kem në dorë, kurrë nuk do të marr diçka nga 
mallkimi i Zotit! A mund të më tregosh ndonjë fe tjetër mua?" 

Edhe ai, si dijetari hebre, i foli Zejdit për hanefizmin. Pasi 
dëgjoi edhe fjalët e tij mbi Hz. Ibrahimin, Zejdi doli jashtë, ngriti 
duart drejt qiellit dhe tha kështu: 

"Allahu im, po të bëj dëshmitar se unë jam në fenë e 
Ibrahimit!" (Buhari, Menakibu'l-Ensar, 24) 

Esma binti Ebi Bekr (r.anhuma) thotë: 

"Dëgjova Zejd bin Amrin i cili, duke qëndruar në këmbë me 
shpinën mbështetur në murin e Qabes, tha: 

"O Kurejshë! Vallahi, përveç meje, asnjëri prej jush nuk jeni 
në fenë e Ibrahimit!" 


Zejdi ndërhynte për t'ua shpëtuar jetën vajzave të vogla të 
cilat prindërit kërkonin t'i varrosnin përsëgjalli. Ai i thoshte të 
atit të vajzës: 


"Mos e vra se po e marr unë përsipër gjithë kujdesin dhe 
përgjegjësinë për të!" 

Dhe pasi vajza rritej dhe vinte në moshë madhore, i thoshte 


të atit: 

"Po deshe, të ta dorëzoj, po deshe, të vazhdoj t'ia plotësoj 
nevojat!" (Buhari, Menakibu'i-Ensar, 24) 

Për Varakën, njërin prej hanifëve, i Dërguari i Allahut (s.a.s.) 
ka thënë: 

“E pashë atë në mes të xhennetit veshur me rroba mëndafshi që- 
ndisur mefije ari e argjendi!" 

Edhe për Zejdin është shprehur kështu: 

"Në ditën e kiametit, ai do të ringjallet si një bashkësi e veçantë 
mes meje dhe Isait (a.s.)!" (Hejsemi, ix, 416) 

Sipas shumicës së dijetarëve islamë, edhe nëna dhe i ati i 
Profetit (s.a.s.) kanë qenë nga hanifët e Mekës. 

Hanifizmi nuk është i ndryshëm nga besimi monoteist islam 
i quatur tevhid. Për këtë arsye, Zoti e ka urdhëruar Profetin në 
Kur'an që të ndjekë fenë e Ibrahimit (a.s.) i cili ishte hanif: 

"Pastaj (o i Dashuri im) të komunikuam ty: "Drejtohu në 
rrugë të drejtë dhe ndiqe fenë e Ibrahimit se ai nuk ishte nga 
mushrikët!" (en-Nahl, 123) 

Me këtë pretekst, cilësimi hanif është përdorur edhe për fenë 
islame dhe çdo musliman i sinqertë dhe principial është karakte- 
rizuar si "hanif". Me të vërtetë, Profeti ynë ka thënë: 

"Unëjam dërguar mefenë e urtë hanif!" (Ahmed, v, 266) 31 





31 Veç kësaj, shih. Buhari, Iman, 29. 







- sal'lallahu alejhi ve sel’lem - 
- mëshira dhe paqja e Allahut qofshin mhi të! - 

para profbtësisë 



PJESA E PARE 







LINDJA DHE FEMIJERIA 
E HZ. MUHAMMEDIT 


Drita Muhammediane 

Për Allahun e Lartë nuk mund të mendohet kohë dhe ha- 
pësirë. Ai qëndron jashtë kufizimeve të kohës dhe hapësirës. 32 
Zoti i cili ka ekzistuar i vetëm në pafillimshmëri pa pasur ne- 
vojë për një krijues që ta krijonte, meqë ka dëshiruar në mëny- 
rë volitive 33 të njihet dhe, si domosdoshmëri e kësaj njohjeje, të 
nderohet me adhurime, ka krijuar botën e shumëllojshmërisë 
të quajtur masivallahi 34 (gjithçka tjetër veç Allahut), domethënë, 
gjithësinë. Në këtë proces krijimi, produkti i parë është një dri- 
të 35 dhe kjo dritë është esenca, origjina dhe fermenti i të Vërtetës 
Muhammediane. 

Në atë rang që ndodhen sendet shoqëruese dhe ambalazhet 
me të cilat paraqitet dhe ofrohet një send i çmuar ose një mar- 

32 Kurse truri i njeriut karakterizohet nga aftësia për të menduar vetëm 
i kufizuar brenda kushteve të kohës dhe hapësirës. Ndërkaq, duke 
përdorur mbresat e marra nga bota konkrete, arrin te e vërteta qoftë 
edhe në një masë të caktuar. I detyruar për t'i përdorur mbresat e 
marra nga bota që mundet ta vëzhgojë, për të vërtetat që i përkasin 
botës jashtë fushës së vëzhgimit, njeriu është pothuaj i dënuar që, për 
të gjitha të vërtetat metafizike, të përdorë shprehje të figurshme si për 
përcaktimin e përmbajtjes, ashtu dhe të emërtimit të tyre. 

33 Në origjinal: murad; Zoti dëshiron në mënyrë të vullnetshme (voliti- 
ve), pra, duke zotëruar edhe vullnetin për ta realizuar dëshirën. Për- 
kthyesi. 

34 Masivallah: (të gjitha) gjërat përveç Allahut dhe që pengojnë komuni- 
kimin me Të. Në filozofi, termi masiva emërtohet vanitet (frëngj. va- 
nitë) dhe shpreh gjithçka materiale të çfarëdo forme, relative dhe të 
përkohshme. Përkthyesi. 

35 Në origjinal: nur; koncepti dhe fjala nur që do të thotë edhe dritë, edhe 
bukuri, kanë më shumë karakter metafizik, ndërsa drita në kuptimin 
thjesht fizik emërtohet zija. Përkthyesi. 

garitar, në atë rang ndodhen edhe të gjitha qeniet ndaj Dritës 
Muhammediane, të cilat janë krijuar për dinjitetin e tij. Sipas kë- 
saj, shkaku i parë i ekzistencës është vetë Individualiteti i Lartë 
i Zotit, kurse shkaku i dytë, domosdoshmëria e shoqërimit dhe 
stolisjes së "Dritës Muhammediane" me anë të qenieve të ndry- 
shme për nderin dhe vlerën e saj të posaçme. 

E shprehur ndryshe, sipas teologjisë islame, burimi i parë 
(hllestar) në zinxhirin e qenieve është Zoti si Autor i Pavarur, 
kurse pretekst dhe shkak është "Drita Muhammediane". Pra, kjo 
dritë është e para në krijim. 

Sipas Islamit, gjithësia, në kundërshtim me pretendimin e 
shumë hlozofëve, nuk është "e paraqenë" ose "e pahllim", por "e 
krijuar pas", "akcidenciale" 36 . Pra, gjithësia e ka një hllim. Kurse 
vetëm Zoti është "i pahllim", "i paraqenë". I pari i qenieve të kri- 
juara pas është "Drita Muhammediane". Eshtë për këtë shkak që 
i Dërguari i Allahut (s.a.s.) ka thënë: 

"Kur Ademi ndodhej në gjendjen mes shpirtit dhe kurmit, unë 
isha profet!" (Tirmidhi, Menakib, 1) 

Kështu, sipas krijimit të dritës së tij dhe ngarkimit me dety- 
rën e dërgesës profetike, Hz. Muhammedi (s.a.s.) është para Hz. 
Ademit (a.s.). Kurse sipas trupëzimit dhe shfaqjes në botën tonë, 
është heta e fundit e kalendarit profetik, sepse kalendari i dërge- 
sës profetike ka hlluar me "Dritën Muhammediane", si qenia e 
parë, dhe është mbyllur me "Trupin Muhammedian". 

Drita e Qenies shpreh përkatësinë e vet ndaj Dritës 
Muhammediane si qenia e parë e krijuar ndër gjithë krijesat e 
krijuara si domosdoshmëri e nderit të saj. Këto qenie ose krijesa 
të cilat nuk kanë nder në vetvete, htojnë vlerë në vartësi të rapor- 
tit që kanë ndaj Dritës Muhammediane. 

Këtë të vërtetë e shprehin edhe këto hadithe: 

"Kur Ademi (a.s.) e kreu gabimin që u bë shkak për nxjerrjen e tij 
nga xhenneti, e kuptoi gabimin dhe tha: 


36 Në origjinal: hadis. Përkthyesi. 

"O Zot, Për hir të Muhammedit, të lutem të mëfalësh!" 

Allahu i Lartë i tha: 

"Ku e njeh ti Muhammedin kur unë s'e kam krijuar endel" 

Ademi (a.s.) iu përgjigj: 

"O Zot, Kur më krijove dhe mëfryve nga shpirti yt, e ngrita kokën 
dhe pashë të shkruar mes shtyllave të Arshit fjalinë "La ilahe iVlallah, 
Muhammedun Resulullah". Dhe atëherë e kuptova se Ti ijep vend pra- 
në emrit tënd vetëm emrit të krijesës më të dashur për Ty!" 

Atëherë, AUahu i Lartë urdhëroi: 

"Drejtfole, o Adem! Me të vërtetë, sipas meje, Ai është më i dashu- 
ri i krijesave. Lutmu mua për hir të tij! Dhe, meqë m'u lute, tëfala! Po 
të mos ishte Muhammedi, nuk do të të kisha krijuar ty!” (Hakim, n, 672) 

Nga Ibni Abbasi (r.a.) përcillet kështu: 

“Allahu i Lartë i komunikoi kështu Isait (a.s.): 

"O Isa! Besoji Muhammedit dhe urdhëroji ata nga ummeti, bashkë- 
siajote, të cilët do ta arrijnë atë, ta besojnë! Po të mos ishteMuhammedi, 
nuk do ta kisha krijuar Ademin! Po të mos ishte Muhammedi, nuk do 
t’i kisha krijuar as xhennetin dhe xhehennemin. Kur e krijova Arshin 
mbi ujë, nisi të lëkundej dhe, kur shkrova mbi të "La ilahe il'lallah, 
Muhammedun Resulullah", u qetësua!” (Hakim, n, 672) 

Një ditë, Xhabiri (r.a.) shkoi te Profeti (s.a.s.) dhe e pyeti: 

"T'u bëfshin kurban nënë e babë, o i Dërguari i Allahut! A po 
më tregon se cila është gjëja e parë e krijuar?" 

I Dërguari i Allahut (s.a.s.) iu përgjigj: 

"O Xhabir! Para çdo gjëje tjetër, Allahu i Lartë e ka krijuar dritën 
e pejgamberit tënd nga drita e personit të vet... " 37 

Në lidhje me këtë specifikë, Ibni Arabiu shfaq këto konside- 

rata: 

"Kur Allahu i Lartë e lajmëroi profetësinë e Muhammedit 
(a.s.), Ademi (a.s.) ende nuk ekzistonte, ishte mes ujit dhe bal- 


G ^^>- 


37 Shth. Axhluni, I, 265. 

tës...Kështu, konkluzioni mbi sheriatet e para e të fundit të pa- 
rashtruara nëpërmjet profetëve, u vërtetuan për të Dërguarin e 
Allahut. Profeti ynë zotëronte sheriat qysh në atë kohë, sepse në 
hadithin e tij ai ka thënë kështu: "Kur Ademi ndodhej mes ujit dhe 
balt'ës, unë isha profet!" Nuk ka thënë "unë isha njeri" ose "unë 
ekzistoja". Profetësia realizohet vetëm me një sheriat të dhënë 
atij nga Allahu." (Ibni Arabi, el-Futuhat, II, 171; IV, 66-67) 

Në një vepër tjetër, Ibni Arabiu thotë kështu: 

"I Dërguari i Allahut (s.a.s.) është më i përsosuri mes llojit 
njerëzor. Eshtë për këtë arsye që profetësia ka filluar me të dhe ka 
përfunduar rne të!" (Ibni Arabi, Fususu’l-Hikem, IV, 319) 

Poeti Mevlana, në veprën e tij Mesnevi, thotë kështu: 

"Eja, o zemër! Festa e vërtetë është bashkimi me Muhammedin, 
sepse ndriçimi i botës është nga drita e bukurisë së asaj qenieje të be- 
kuar!" 

Edhe Sulejman Çelebiu, në Mevludin e tij, shprehet kështu 
për Dritën Muhammediane: 

Dritën e Mustafait e bëri të parë; 

E deshi atë Allahu Krijues e Bujar! 3S 

38 Në vargje të tjera, Sulejman Çelebiu e shpreh kështu në mënyrë lako- 
nike se Hz. Muhammedi është Drita e Qenies dhe se gjithësia është 
krijuar për hir të Dritës Muhammediane: 

Atij i dha Zoti vlera dhe e h'eri t'ë përkryer, 

Qysh në krijim e bëri të virtytshëm e të vyer. 

Prej tij dolën në dritë të dukshëm e tëfshehtë, 

Çdo gjë që është në tokë dhe në qiejt e lartë. 

Nëse Muhammedi s 'do të dilte në dritë, 

S’do të ishin bërë as qiell e as tokë! 

Për hir të atij Resuli Zoti Ademin e dëgjoi 
Dhe pendesën për gabimin ia pranoi! 

Po të mos vinte Muhammedi në botë, 

Ademit s'do t'i vihej ajo kurorë në kokë! 

Prej tij gjeti Nuhu nga mbytja shpëtim, 

Mrekullitë iu dukën pa lindur ai bekim. 

Në emër të miqësisë për të, Zoti i çmoi 
Të gjithë të parët e tij e i nderoi! 

_ 

Shkurt, Drita Muhammediane e emërtuar edhe e Vërteta 
Muhammediane, është një dritë, një e vërtetë ose një element 
që e përfaqëson personalitetin moralo-shpirtëror të të Dërguarit 
(s.a.s.). Ai është më i dashuri dhe më i çmuari në lartësinë e 
Allahut. Shkaku i ekzistencës së qenieve është dashuria e Zotit 
për Dritën Muhammediane e cila është e para në krijim. Për këtë 
shkak, tërë gjithësia është krijuar për nder të tij dhe për të qenë 
një mbulesë për të. E tërë ekzistenca është krijuar me qëllim për 
ta detajuar dhe shpjeguar të vërtetën e Tij. Prandaj, ashtu siç nuk 
është e mundur për ta futur oqeanin në një gotë, ashtu dhe nuk 
është e mundur për ta përceptuar dhe njohur denjësisht Dritën 
Muhammediane! 


Prejardhja e pastër e Profetit tonë 

I ati i Profetit ka qenë Hz. Abdullah, kurse e ëma, Hz. Amine. 
Prejardhja e tij e bekuar zgjatet gjer te Adnani, më i nderuari i 
brezit Kajzar, birit të Hz. Ismailit . 39 


39 




Pse e kishte të parë, Ibrahimit Halil 
Ia bëri zjarrin xhennet Zoti Xhelil... 

Edhe shkopi në dorë të profetit Musa 
U bë për hir të tij kuçedër që ha... 

Isai nuk vdiq por u ngjit në qiell 
Se ajo rrugë e bënte bashkësi të tij. 

Vërtet edhe këta janë janë të dërguar, 

Por Ahmedi është ndër ta më i shquar! 

Se dëshiruan ata nga Zoti i Vërtetë 
Të bëheshin bashkësi e Muhammedit vetë! 

Sunnetin e tij mbaje, bëhu bashkësi e tij 
Gjersa të të vijë ty mëshira nga Zoti! 

Prejardhja e nderuar e të Dërguarit të Allahut (s.a.s.) është kështu: 
Muhammed bin Abdullah bin Abdulmuttalib bin Hashim bin Abdi 
Menaf bin Kusaj bin Kilab bin Murre bin Ka'b bin Luej bin Galib bin 
Fihr bin Malik bin Nadr bin Kinane bin Hudhejme bin Mudrike bin 
Iljas bin Mudar bin Nidhar bin Meadd bin Adnan. (Buhari, Menaki- 
bu’TEnsar, 28; Ibni Hisham, 1,1-3; Ibni Sa'd, I, 55-56) 

Adnani, stërgjyshi Profetit, është nga soji i Ismailit (a.s.). 40 
Thuhet se i biri i Adnanit, Meadd-i është bashkëkohës i Isait 
(a.s.). 

Brenda hsit Kurejsh, I Dërguari i Allahut (s.a.s.) i takon një 
familjeje më të pastër e më të nderuar si nga ana e të atit, ash- 
tu dhe e nënës. Mbi çështjen e pastërtisë së prejardhjes së tij, i 
Dërguari i Allahut (s.a.s.) ka thënë kështu: 

"Unë kam dalë prej nënës dhe tim eti pa m'u ngjitur asgjë nga 
të këqijat e periudhës së injorancës. Në prejardhjen time unë kam dalë 
nga lidhje martesore qysh nga Ademi e gjer te prindërit e mi. Në asnjë 
hallkë të prejardhjes sime nuk ka ndonjë lindje jashtë martese!" (ibni 
Kethir, el-Bidaje, II, 260) 

Mustafa është një ndër emrat e tij të nderuar që shpreh këtë 
përzgjedhje historike-gjenealogjike: 

Sa herë që grupimi fisnor, antar i të cilit është Profeti (s.a.s.), 
është ndarë më dysh, Allahu i Lartë e ka bërë të Dërguarin e vet 
të ndodhet në anën më të mbarë e më të dobishme. Drita e tij që 
ndriçon ekzistencën, i është përçuar atij qysh prej Hz. Ademit 
(a.s.) duke u pasuar brez pas brezi përmes prindërve më të pa- 
stër. 41 

Hz. Ibni Abbasi e ka komentuar kështu ajetin 219 të sures 
Shuara duke e shprehur këtë kuptim: 

"Ti, domethënë, drita jote, është përcjellë tek ti vazhdimisht 
duke të kaluar në mes atyre që bëjnë sexhde!" (Kurtubi, XIII, 144; 
Hejsemi, VIII, 214) 

Profeti (s.a.s.) e ka trajtuar në këtë mënyrë këtë specifikë në 
hadithet e tij: 

"Unë u linda në këtë familje ku ndodhem duke kaluar nga epoka 
në epokë nëpër pasardhësit më të pastër e më të dobishëm të të bijve të 
Ademit!" (Buhari, Menakib, 23) 




40 Shih. Ibni Hisham, 1,1, 5. 

41 Shih. Ahmed, I, 210. 

"Allahu i Lartë, ndër bijtë e Ibrahimit, zgjodhi Ismailin. Nga bij- 
të e Ismailit zgjodhi bijtë Kinane. Nga bijtë Kinane zgjodhi Kurejshët. 
Nga Kurejshët zgjodhi bijtë Hashim. Nga bijtë Hashim zgjodhi bij- 
të Abdylmuttalib. Dhe, nga bijtë Abdylmuttalib, më zgjodhi mua!" 
(Muslim, Fedail, 1; Tirmidhi, Menakib, 1.) 

Në lidhje me specifikën e njohjes me kaq hollësi dhe saktësi 
të prejardhjes së Profetit dhe të vazhdueshmërisë së prejardhjes 
së tij në mënyrë fisnike, dijetari i madh islam Ibni Haldun thotë 
kështu: 

"Askush përveç Hz. Muhammedit (s.a.s.) s'e ka prejardhjen 
kaq të fiksuar dhe fisnikërinë e prejardhjes të lidhur në mënyrë 
kaq të vijueshme e të pandërprerë qysh nga Ademi (a.s.)! Kjo 
është një dhunti e posaçme e Allahut të Lartë për të Dashurin e 
Tij të Shquar!" (Ibni Haldun, 1,115) 


Martesa e prindërve të Profetit, 

Abdullah dhe Amine 

Në periudhën afër ngarkimit të Hz. Muhammedit me dety- 
rën profetike, besimi monoteist (tevhid) ishte shuar, Qabja ishte 
mbushur me idhuj që u përkisnin fiseve të ndryshme, po kështu, 
edhe burimi Zemzem ishte mbyllur. 

Një ditë, kur gjyshi i Profetit, Abdylmuttalibi po flinte në 
Hixhr, në ëndërr iu tha që të rrëmonte në vendin ku ndodhej 
burimi Zemzem dhe ta zbulonte sërish. Më pas, atij iu dha edhe 
shenja se ku duhej të gërmonte. 

Kur Abdylmuttalibi filloi gërmimin, Kurejshët iu bënë pen- 
gesë duke i thënë: 

"Nuk lejojmë të bëhen gërmime pranë faltores!" 

Abdylmuttalibi ende s'kishte fuqi t'i kundërshtonte ata. Por 
ai bëri gjë tjetër. Ai i premtoi Zotit se, po t'i jepte djem dhe ata të 
arrinin moshën që ta mbronin, njërin prej tyre do ta flijonte pranë 
Qabes. 

Pas njëfarë kohe, Kurejshët, për shkak se panë disa shenja 
mrekullore te Abdylmuttalibi, u zbutën dhe e lejuan të riniste 
gërmimet. Abdylmuttalibi e gërmoi vendin dhe e zbuloi buri- 
min. Pastaj, me kohë, atij iu bënë fëmijë të cilët iu rritën dhe arri- 
tën moshën për t'i dalë në mbrojtje. Atëherë, në ëndërr ia kujtuan 
kushtimin dhe premtimin që i pati bërë dikur Allahut: 

"Çoje në vend premtimin!" 

Dhe Abdylmuttalibi, për ta çuar në vend premtimin, nisi të 
therte me radhë të imta e të trasha, por çdo radhë iu kërkua një 
fli më e madhe. Atëherë, ai pyeti: 

"Ç'është më e madhe se këto?" 

"Pate premtuar se do ta bëje kurban njërin nga djemtë!" - Iu 

tha. 

Dhe Abdylmuttalibi i mblodhi djemtë dhe i ftoi t'i bindeshin 
në mënyrë që të mund ta çonte në vend kushtimin dhe prem- 
timin që kishte bërë për hir të Allahut. Pa i kundërshtuar fare, 
djemtë i thanë: 

"Vepro si të duash dhe çoje në vend premtimin!" 

Duke hedhur short mes tyre, Abdylmuttalibi u lut: 

"Allahu im! Unë pata premtuar ta flijoja njërin nga djemtë 
për Ty! Tani do të hedh short mes tyre dhe Ti zgjidhe atë që dë- 
shiron!" 

Shorti i ra Abdullait, atij që do të bëhej në të ardhmen i ati 
i Profetit. Kur Abdylmuttalibi e çoi të birin në Qabe për ta bërë 
kurban, mekasit e penguan nga frika se mos flijimi i djemve kthe- 
hej në zakon. Ata e bindën Abdylmuttalibin për ta dërguar te një 
plak i ditur. Plaku i ditur i pyeti: 

"Sa është tek ju dëmshpërblimi për njeriun e vrarë?" 

"Dhjetë deve!" - Iu përgjigjën mekasit. Atëherë, dijetari u 
dha këtë këshillë: 


"Atëherë, hidhni short mes Abdullait dhe dhjetë deveve. 
Po u ra deveve, therini, por po i ra shorti Abdullait, shtoni edhe 

_ 

dhjetë deve dhe hidhni short përsëri e kështu me radhë, duke 
shtuar çdo herë nga dhjetë deve, gjersa shorti t'u bjerë deveve!" 

Shorti i parë mes Abdullait dhe dhjetë deveve i ra Abdullait. 
Pastaj shtuan edhe dhjetë deve dhe shorti i ra përsëri Abdullait. 
Dhe kështu vazhdoi të binte shorti gjersa numri i deveve u bë 
njëqind. Atëherë, shorti u ra deveve. Për të qenë krejtësisht i si- 
gurt, Abdylmuttalibi e përsëriti shortin tri herë dhe të tri herët 
u ra deveve. Dhe Abdylmuttalibi u ngrit në këmbë dhe e fale- 
nderoi Allahun që ia shpëtoi djalin. Edhe të pranishmit, nga 
gëzimi, thirrën: Allahu Ekber! Allahu është më i Madhi! Pastaj 
Abdylmuttalibi bëri kurban njëqind deve dhe mishin e tyre e 
shpërndau si lëmoshë dhe dhuratë. 42 

Fakti që sot, në të Drejtën Islame, dëmshpërblimi për njeriun 
e vrarë përcaktohet njëqind deve ose kundërvlefta e tyre, mbësh- 
tetet në këtë ngjarje historike. 

Duke aluduar mbi faktin që i pari i tij, Ismaili (a.s.) dhe i ati, 
Abdullai, qenë zgjedhur për flijim, i Dërguari i Allahut (s.a.s.) ka 
thënë: 

"Unë jam i biri i dy njerëzve të caktuar për kurban!" (Hakim, n, 
609/4048) 

Gjithashtu për këtë shkak, i Dërguari i Allahut (s.a.s.) thirrej 
edhe Ibni Dhebihajn, i biri i flijantëve. 43 

Për sa i përket pamjes së jashtme dhe moralit, Hz. Abdullah 
ishte i riu më i bukur edhe ndër vëllezërit e vet, edhe ndër të 
rinjtë e tjerë të Kurejshve. Ai qëndronte mbi ta edhe në zgjuarsi, 
mençuri dhe pjekuri. 44 Prandaj të gjitha vajzat e reja kërkonin të 
martoheshin me të. Madje, motra e Varaka bin Nevfelit, Rukija, 
e cila kishte dalluar në ballin e Abdullait dritën profetike, me 

42 Shih. Ibni Hisham, 1,163-168; Ibni Sa'd, I, 83-85; Hakim, II, 604/4036. 

43 Shih. Hakim, II, 604/4036. 

44 Shih. Halebi, I, 51-62. 

_ 

dëshirën për t'u bërë nëna e profetit të fundit që pritcj, i pati pro- 
pozuar Hz. Abdullait njëqind deve si pajë martese me të. 45 

Abdylmuttalibi kërkoi për Abdullain Aminenë, vajzën e 
Vehb bin Abdi Menafit, të parit të fisit Beni Zuhre. Dhe kur vajza 
më e shquar e Kurejshve në prejardhje dhe nder, Amineja, dha 
pëlqimin e saj, u lidh kurora. 

Prejardhja e Hz. Aminesë, nënës së Profetit (s.a.s.), është 
Vehb bin Abdi Menaf bin Zuhre bin Kilab bin Murre. Ngaqë 
Zuhre është vëllai i Kusaj bin Kilabit, atit të të bijve Hashim, prej- 
ardhja e Hz. Aminesë bashkohet me prejardhjen e Hz. Abdullait 
te Kilabi. 46 

Kur i Dërguari i Allahut (s.a.s.) ra në mitrën amësore, drita 
në ballin e Abdullait kaloi te Hz. Amineja. 47 

Vdekja e të atit të Profetit, Abdullah 

Pak kohë pas martesës, i ati i Profetit, Hz. Abdullai, pati 
shkuar në Damask me një karvan tregtar të Kurejshve. Në kthim 
ai u sëmur në rrugë. Kur arritën në Medinë, u tha shokëve: 

"Unë po rri pak këtu, te dajat e mi, Nexharët!" 

Dhe qëndroi aty rreth një muaj. 

Me gjithë përpjekjet e shumta të dajave, Abdullai nuk u shë- 
rua dhe vdiq aty, në Medinë ku edhe u varros. Hz. Abdullai ishte 
vetëm 25 vjeç kur vdiq. 48 

Kur mori lajmin e vdekjes së të shoqit, Hz. Abdullait, Hz. 
Amine vajtoi për ditë me radhë nga hidhërimi dhe e vajtoi duke 
thënë se nuk do të gjente dot burrë si ai, se ai duhej nga të gjithë 
dhe se kishte qenë shumë bujar dhe i mëshirshëm. 49 

45 Shih. Ibni Hisham, 1,168-169 

46 Shih. Ibni Sa'd, I, 59-60. 

47 Shih. Ibni Hisham, 1,170. 

48 Shih. Ibni Sa'd, I, 99. 

49 Shih. Ibni Sa'd, 1,100. 

Ngjarjet dhe lajmet 
që paralajmëronin shfaqjen e Profetit 

Para se të lindte Profeti, patën ndodhur shumë shfaqje hyj- 
nore. Tërë gjithësia pothuaj vuante nga malli për të, sepse ai ishte 
shkaku i krijimit. 

Para së gjithash, Allahu i Lartë pati marrë fjalë nga profetët 
e mëparshëm se do ta besonin të Dërguarin e Allahut (s.a.s.) dhe 
do ta ndihmonin atë. Ky është një nga paralajmërimet e gëzue- 
shme më të mëdha të ardhjes së tij. Në ajetin kur'anor thuhet 
kështu: 


ç.L>r Lj AlJl j_>-l Jjj 

j Jli <u j - j 4 j LJ J 

^y> L! j !jJ_^_ul9 Jli Ljji! IjJli j-v^I 


"Allahu i Lartë pati marrë fjalë prej pejgamberëve duke u 
thënë: "Vërtet, juve ju dhashë libër dhe urtësi dhe do të vijë një 
lajmëtar që t'i vërtetojë ato që keni ju dhe ju duhet ta besoni 
dhe ta ndihmoni atë. A pranuat dhe e vërtetuat këtë fjalë?" "E 
vërtetuam!" - Thanë ata. Dhe ai u tha: "Dëshmoni dhe unë jam 
dëshmitar bashkë me ju!" (Al-i Imran, 81) 

Hz. Ibrahimi me të birin, Hz. Ismailin, pas përfundimit të 
ndërtimit të Qabes, patën ngritur duart drejt qiellit e qenë lutur 
kështu: 


jij *-Jl 1 kiJjJ t jl J J 



"Zoti ynë! Dërgoju atyre nga mesi i tyre një të dërguar që 
t'ua këndojë ajetet e tua, t'ua mësojë Librin dhe urtësinë dhe 
t'ua pastrojë nefset (nga të këqijat)! Sepse vetëm Ti je i shenjtë 
dhe që e bën siç duhet çdo gjë!" (el-Bakara, 129) 

Edhe Hz. Isai, duke ua bërë të ditur profetësinë e vet të bijve 
të Izraelit, Dritën e Ekzistencës paralajmëronte: 



"I biri i Merjemes, Isai, pati thënë: "O të bijtë e Izraelit! 
Unë jam një i dërguar i Allahut te ju, vërtetues i Teuratit para 
meje dhe myzhdedhënës për një të dërguar pas meje, emri i të 
cilit është Ahmed..." (es-Saff, 6) 

Nëna Emine, në ditët e para të shtatëzanisë në Dritën e 
Ekzistencës, pa një ëndërr. Asaj iu tha: 

"O Amine! Ti je shtatzënë në zotërinë e kësaj bashkësie! Kur 
të lindë ai, lutu kështu: "Mbështetem te Allahu nga sherri i çdo 
të keqi!" Dhe quaje Muhammed!" 50 

Prandaj Profeti (s.a.s.) ka thënë: 

"Unë jam lutja e gjyshit tim, Ibrahimit, myzhdeja e vëllait tim, 
Isait, dhe ëndrra e nënës sime..." (Hakim, n, 453; Ahmed, iv, 127-128) 

Krahas kësaj, emrat dhe atributet e të Dërguarit të Allahut 
(s.a.s.) qenë të shkruara në Teurat dhe në Ungjill dhe dijetarët 
hebrenj dhe krishterë kishin dijeni të plotë mbi këtë çështje. Me 
të vërtetë, për dijetarët hebrenj dhe krishterë që ishin të matur e 
të drejtë, Kur'ani shprehet kështu: 



"Ata që e ndjekin atë Resul, atë lajmëtar të paarsimuar që e 
gjejnë (emrin dhe atributet e të cilit i gjejnë) të shkruar në Teurat 
dhe Ungjillin që kanë pranë..." (el-A'raf, 157) 





50 Shih. Ibni Hisham, 1,170. 

Për më tcpër, dijetarët e Librit (dijetarët hebrenj dhe krishte- 
rë) e njihnin Profetin siç njihnin bijtë e vet: 



"Personat që u kemi dhënë libër e njohin atë siç njohin 
bijtë e vet. Megjithëkëtë, një grup prej tyre e fshehin me vetë- 
dije këtë gjë." (el-Bakara, 146) 

Kështu, Abdullah bin Selam (r.a.) 51 i cili u bë musliman kur 
ishte njëri prej dijetarëve më të mëdhenj të hebrenjve, pati thë- 
në: 

"Unë e njoh të Dërguarin e Allahut më mirë se ç'njoh birin 


tim!" 


Atëherë, Hz. Omeri (r.a.) e pati pyetur: "O Ibni Selam, si ësh- 
të e mundur kjo?" 

Dhe ai i qe përgjigjur: "Unë dëshmoj me njohje të drejtpër- 
drejtë se Muhammedi është me të vërtetë i Dërguari i Allahut! 
Unë nuk dyshoj aspak se ai është pejgamber, lajmëtar! Sepse në 
librin tonë ndodhen karakteristikat dhe cilësitë e tij si pejgamber 
i dërguar nga ana e AllahutL" 

Atëherë, Hz. Omeri (r.a.) e puthi në ballë duke i thënë: 

51 Abdullah bin Selam (r.a.) me identitetin Ebu Jusuf, është nga brezi i 


profetit Jusuf (a.s.). Ai e pati emrin e lindjes Husajn, por Profeti (s.a.s.) 
ia ndërroi me emrin Abdullah. Ishte nga dijetarët e fisit hebre Beni 
Kajnuka. Kur Profeti arriti në Kuba gjatë rrugës së hixhretit (emig- 
rimit) nga Meka në Medinë, Abdullai e takoi dhe i bëri disa pyetje. 
Atëherë, duke thënë se përgjigjet që i kishte dhënë Hz. Muhammedi, 
mund t'i jepte vetëm një profet, hyri në Islam. Pastaj u bë pretekst 
që në Islam të hynin të gjithë pjesëtarët e familjes së tij si dhe disa të 
afërm. Abdullai (r.a.) për të cilin Profeti pati paralajmëruar se do të 
hynte në xhennet, ishte një person i respektuar mes sahabeve, shokë- 
ve të Profetit. Thuhet se ajeti 10 i sures Ahkaf dhe ajeti 43 i sures Ra'd 
kanë zbritur për të. Ka përcjellë 25 hadithe profetike dhe ka vdekur në 
kohën e kalifatit të Muavijes, në vitin 43 h. / 663 e.r. në Medinë. 

"O Ibni Selam! Allahu të ka dhënë ty sukses në njohjen e të 
vërtetës!" (Vahidi, f. 47; Razi, Tefsir, W, 116) 

Në ajetin kur'anor bëhet e ditur se si njoftohen në Tevrat 
dhe Ungjill cilësitë dhe karakteristikat e shquara të Profetit dhe 
sahabeve, shokëve të tij: 

"Muhammedi është Resuli (i Dërguari) i Allahut. Ata që 
ndodhen së bashku me të, janë të ashpër ndaj mohuesve dhe 
të mëshirshëm ndaj njëri-tjetrit. I sheh ata duke u përkulur në 
ruku dhe duke rënë në sexhde. Ata kërkojnë nga Allahu pël- 
qim dhe favor. Shenja njohëse e tyre është gjurma e sexhdes, 
ndriçimi i sexhdes në fytyrën e tyre. Ja, këto janë karakteristi- 
kat e tyre që tregohen në Teurat. Kurse në Ungjill janë karakte- 
rizuar kështu: Ata janë si bima që ka nxjerrë filiz, pastaj është 
forcuar, është trashur, është rritur mbi trupin e vet dhe, kështu, 
i jep kënaqësi bujkut. Ja, kështu i shton dhe i fuqizon Allahu 
këta dhe i zemëron mohuesit. Allahu u ka premtuar falje dhe 
shpërblim të madh atyre që besojnë dhe bëjnë punë të mira!" 
(el-Feth, 29) 

Një ditë, kur Abdullah bin Abbas (r.a.) e pyeti Ka'b el- 
Ahbarin 52 se si përshkruheshin në Teurat cilësitë e të Dërguarit të 
Allahut (s.a.s.), ai i dha këtë përgjigje: 

"Mbi cilësitë e tij, në Teurat shkruhen këto: 


52 Ka'b el-Ahbar (rahimetullah) ka qenë tabiin dhe është bërë i njohur 
me rivajetet (rrëfimet) mbi Beni Izraelët. Eshtë bërë musliman në pe- 
riudhën e Hz. Ebu Bekrit (r.a.) dhe ka vdekur në vitin 32 h. 

_ 

Muhammed bin Abdullah do të lindë në Mekë, do të em- 
grojë në Tabe (Medinë) dhe do të sundojë në Damask. Ai as nuk 
do të thotë fjalë të këqija, as nuk do të flasë me zë të lartë në 
treg. Nuk do t'i përgjigjet të keqes me të keqe, përkundrazi, do të 
falë. Ummeti, bashkësia e tij, do ta falenderojnë e do ta lartësojnë 
Allahun në çdo vend, në begati e në ngushticë. Ata do të lidhin 
brez në mes dhe do t'i lajnë krahët (do të marrin abdest). Siç do 
të vihen në radhë në luftë, do të vihen në radhë edhe në namaz. 
Nga faltoret e tyre do të vijë uhirima e zërave të tyre (e këndimit 
të Kur'anit dhe e dhikrit). Zërat e ezanit të tyre do të mbushin 
horizontet." (Darimi, Mukaddime, 2) 

Ata bin Jesar (rahimetullah) tregon: 

"E takova Abdullah bin Amrin 53 dhe e pyeta: 

"A po m'i tregon cilësitë e të Dërguarit të Allahut (s.a.s.) që 
përmenden në Teurat?" 

Dhe ai m'u përgjigj: "Shumë mirë! Betohem në Allahun se ai 
cilësohet edhe në Teurat me disa cilësi që përmenden në Kur'an. 
Në Teurat thuhet: "O Pejgamber! Ne të dërguam ty te njerëzit 
si dëshmitar, përgëzues, paralajmërues dhe mbrojtës për të pa- 
mësuarit. Ti je robi dhe resuli, i dërguari im. Unë të emërtova ty 
Mutevekkil (përfaqësues)... Allahu nuk do t'ia marrë shpirtin 
atij pa e rregulluar fenë e prishur me anë të thënies nga njerëzit 
"La ilahe il'lallah" (Nuk ka zot tjetër veç Allahut) dhe pa i ha- 

53 Abdullah bin Amr bin As (radiallahu anhuma) emigroi bashkë me të 
atin në Medinë në vitin e shtatë të hixhretit. Ishte një sahabi i kënduar 
që e zotëronte kulturën e vjetër. I shkruante hadithet që i dëgjonte 
nga i Dërguari i Allahut (s.a.s.). Për këtë ai pati marrë leje të posaçme 
nga Profeti. Duke u nisur nga njohuria e gjerë që kishte në hadith dhe 
në fikh, ai përmendet si njëri nga katër sahabet me emrin Abdullah 
që janë bërë të famshëm si "Abadile". Mori pjesë së bashku me të 
atin Amr në triumfin e Damaskut dhe në luftën e Jermukut dhe në 
këtë luftë kreu detyrën e flamurtarit të të atit. Pas triumfit të Egjiptit, 
u vendos atje bashkë me të atin dhe atje jetoi. Abdullah bin Amr bin 
As i cili qe bërë musliman para të atit, vdiq në Egjipt në moshën 72- 
vjeçare. Varrin e ka në xhaminë Amr bin As të Kajros. 

pur me anë të asaj feje sytë e verbër, veshët e shurdhër, zemrat e 
ndryshkura!" (Buhari, Buju, 50; Tefsir, 48/3) 

Hebrenjtë të cilët e njitmin të Dërguarin e Allahut me të gjitha 
cilësitë dhe karakteristikat, ishin në pritje të kohës kur do të vinte 
ai. Kështu, sa herë që fiset pagane medinase Evs dhe Hazrexh të 
hynin në grindje me hebrenjtë, këta të fundit thoshin: 

"Tani së afërmi do të dërgohet një profet. Ai do të vijë së 
shpejti. Kur të vijë ai profet, ne do të lidhemi pas tij dhe, siç pati 
ndodhur me popujt e Iremit e të Adit, do t'ju vrasim e do t'ju 
shkulim me rrënjë!" (Ibni Ethir, el-Kamil, II, 95-96) 

Siç përcjell bashkëshortja e Profetit, Safije binti Hujej (r.an- 
ha), kur i Dërguari i Allahut (s.a.s.), gjatë emigrimit, kishte arri- 
tur në fshatin Kuba, i ati hebre Hujej bin Ahtab me të ungjin Ebu 
Jasir kishin shkuar atje dhe, në perëndim të diellit, ishin kthyer 
në shtëpi shumë të lodhur e të dëshpëruar. Ebu Jasir e kishte 
pyetur të vëllanë: 

"A pejgamberi që pritej të vinte është ky person?" 

Hujej i ishte përgjigjur: "Po, vallahi, ai është!" 

Ebu Jasiri e kishte pyetur: "A je i sigurt se ky është ai pejga- 
mberi? A e dallove mirë?" 

Hujej i ishte përgjigjur: "Po!" 

Ebu Jasiri e kishte pyetur prapë: "Atëherë, ç'ke në zemër për 

të?" 

Dhe Hujej i ishte përgjigjur: "Vallahi, sa të jem gjallë kam për 
të ushqyer armiqësi për të!" (Ebu Nuajm, Delail, I, 77-78) 

Hebrenjtë dëshironin që profeti i fundit që prisnin, të ishte 
nga raca e tyre, domethënë, nga të bijtë e Izraelit. Kështu, meqë 
i Dërguari i Allahut (s.a.s.) ishte nga arabët e ardhur prej brezit 
të Ismailit (a.s.), nga zilia, hebrenjtë nuk i deklaruan besimin dhe 
nuk e ndoqën. 54 


54 Shih. Ibni Sa'd. 1.155. 

Këtë të vërtetë e vë në shesh edhe ky rivajet (rrëfim) i Ibni 
Abbasit (r.anhuma): 

Mes hebrenjve të Hajberit dhe fisit Gatafan kishte luftë dhe, 
në çdo ndeshjc, hebrenjtë mundeshin. Më në fund, ata vendosën 
t'i luteshin Zotit kështu: 

"Zoti ynë! Për hir të atij pejgamberi të pamësuar që ke prem- 
tuar se ka për të ardhur në kohën e fundit, të lutemi të na japësh 
fitoren!" 

Dhe e bënë këtë lutje duke e bërë pretekst Profetin sapo nisën 
një betejë të re me ta. Në përfundim të betejës, gatafanët pësuan 
disfatë. Por kur Allahu i Lartë e dërgoi si profet që e përdorën si 
pretekst hebrenjtë në lutjen e tyre, Hz. Muhammedin (s.a.s.), e 
mohuan profetësinë e tij. Atëherë, Allahu i Lartë zbriti këtë ajet: 



"...dhe kur u erdhi pejgamberi për të cilin patën kërkuar 
fitore kundër mohuesve, e mohuan megjithëse e njihnin dhe 
e prisnin. Ja, pra, mallkimi 55 i Allahut është mbi këta lloj qafi- 
rësh!" (el-Bakara, 89) (Kurtubi, II, 27; Vahidi, f. 31) 

Të tërheq shumë vëmendjen edhe kjo ngjarje që paralajmë- 
ronte shfaqjen e Profetit: 

Kur Sejf bin Zi Jezen u emërua nga Kisra si sundimtar në 
Jemen, delegacione arabe nga të katër anët shkuan dhe e uruan. 

55 Në Kur'an dhe, siç do ta shohim më tej, në hadithet e të Dërguarit të 
Allahut (s.a.s.), përgjithësisht bëhet mallkim mbi tërë mëkatarët pa 
përmendur emra. Në këto raste janë mallkuar mendësitë, sjelljet dhe 
praktikat që kanë përfaqësuar shtrembërimet e mëdha moralo-etike, 
besimore (doktrinare) dhe ekonomike. Fakti që i Dërguari i Allahut, 
megjithëse kishte deklaruar "Unë jam dërguar jo si mallkues, por si më- 
shirë" (Muslim, Birr, 87), i mallkon ata që kryejnë disa veprime, tregon 
se ato veprime kanë pasur ndikim të madh e serioz për sa i përket 
strukturës dhe jetesës islame. 

Në krye të delegacionit prej dhjetë vetësh të Mekës ndodhej gjy- 
shi i Profetit, Abdylmuttalibi. Ai i tha sundimtarit: 

"O sundimtar! Ne jemi përfaqësues të popullsisë së qytetit 
që Allahu e ka bërë të paprekshëm dhe shërbëtorë të Bejtullahut, 
Shtëpisë së Allahut! Erdhëm me qëllim për të ta uruar sundi- 
min!" 

Sundimtari i Jemenit i priti mirë dhe i mbajti si miq për shu- 
më ditë. Një ditë, e thirri pranë Abdylmuttalibin dhe i tha kë- 
shtu: 

"O Abdylmuttalib! Unë do të të lë ty si amanet një të fshehtë 
që nuk do t'ia hapja dikujt tjetër. Por unë e pashë thelbin e saj 
tek ti, prandaj do të ta shtjelloj. Gjersa Allahu të japë leje, kjo të 
mbetet në ruajtje tek ti. Pa dyshim, Allahu e çon në vend urdhrin 
e tij. Në Librin që e kemi mbajtur të mbyllur për të tjerët duke ia 
rezervuar vetëm vetes sonë, ka një lajm të tillë me rëndësi, te i cili 
ndodhet nderi i jetës dhe virtyti i vdekjes. Ky lajm u intereson të 
gjithë njerëzve, u intereson shokëve të tu që ke me vete dhe të 
intereson veçanërisht ty!" 

Abdylmuttalibi e pyeti: 

"O sundimtar! T'u bëfshin fli të gjithë beduinët! Ç'është ky 
lajm i madh dhe i famshëm?" 

Sundimtari iu përgjigj: 

"Në zonën Tihame do të lindë një fëmijë. Si shenjë njohjeje, 
do të ketë një lyth mes shpatullave. Gjer në ditën e kiametit, ima- 
mllëku (prijësia) do të jetë tek ai, kurse zotnillëku, tek ju!" 

Sejf bin Zi Jezen vazhdoi kështu: 

"Kjo kohë është koha kur do të lindë ai. Mbase edhe ka li- 
ndur. Emri i tij është Muhammed. I ati dhe e ëma do të vdesin. 
Kujdesin për të do ta marrin përsipër i gjyshi dhe i ungji. Allahu 
do ta dërgojë atë si pejgamber me kumtesë krejt të hapur. Një 
pjesë nga ne do të jenë ndihmës (ensarë) të tij. Me ta, ai do t'i 
shquajë miqtë dhe do t'i turpërojë armiqtë. Ai do t'i pushtojë zo- 
nat më të çmuara të tokës. Me lindjen e tij, zjarri që adhurojnë 

mexhusitët (adhuruesit e zjarrit) do të shuhet. Adhurimi do t'i 
bëhet Mëshiruesit që është një. Fyerjet dhe teprimet do të nda- 
lohen, idhujt do të thyhen, shejtani do të gjuhet me gurë. Fjala e 
tij do t'i ndajë nga njëra-tjetra të vërtetën me të shtrembrën dhe 
sundimi i tij do të përbëhet nga drejtësia. Ai vazhdimisht do të 
urdhërojë dhe zbatojë të mirën, do ta ndalojë dhe do ta zhdukë 
të keqen!" 

Abdylmuttalibi i tha: 

"Paç jetë të gjatë, qofsh i nderuar dhe sundimi yt qoftë i për- 
hershëm! Ky për të cilin fole, është brezi im. A do të ketë mirësinë 
sundimtari të më japë më shumë shpjegime dhe të më gëzojë 
mua?" 

Sejfi i tha: 

"Betohem në Bejtullahin e mbuluar me mbulesa, në mreku- 
llitë dhe në librat qiellorë, o Abdylmuttalib, se, pa asnjë dyshim, 
ti je ati i tij!" 

Atëherë, nga gëzimi i jashtëzakonshëm, Abdylmuttalibi ra 
me ballin përtokë! 

Sundimtari i tha: 

"Ngrije kokën lart! Zemra të qoftë e gëzuar, jeta, e gjatë dhe 
nderi, i lartë! A di ti ndonjë shenjë nga ato që të tregova unë?" 

Abdylmuttalibi iu përgjigj: 

"Po, o sundimtar! Unë kisha një djalë shumë të dashur mbi 
të cilin dridhesha nga kujdesi. E pata martuar me Aminenë, vajzë 
e një njeriu të nderuar të fisit. Amineja lindi një djalë të cilit ia 
vura emrin Muhammed. Edhe ai ka një lyth mes shpatullave. Ai 
i ka edhe të gjitha shenjat e tjera që tregove ti. Atij i vdiq edhe e 
ëma. Kujdesin për të e kemi marrë unë dhe i ungji!" 

Atëherë, sundimtari Sejf i tha kështu: 

"Mbroje mirë atë djalë dhe tregohu i vëmendshëm ndaj 
hebrenjve! Sepse hebrenjtë janë armiq të tij. Por Allahu nuk do 
t'u japë rast atyre në këtë armiqësi. Në asnjë mënyrë të mos ua 
thuash shokëve këto që të tregova! Dyshoj se mos, duke ju patur 
zili për epërsinë tuaj, mund t'i shkaktojnë kokëçarje nipit! Po ta 

dija se s'do të vdisja para se t'i vinte profetësia atij, do të shkoja 
me gjithë kalorësit dhe këmbësorët e mi dhe do ta bëja Jethribin 
(Medinën) atdhe të emigrimit dhe kryeqendër të shtetit tim. Dhe 
do ta mbroja atë nga kokëçarjet dhe fatkeqësitë! Të lutem, pas një 
viti, më sill lajm për të!" 

Por sa keq që Sejf bin Zi Jezenin e vranë pa u mbushur viti! 56 

(Ibni Kethir, el-Bidaje, III, 26-28; Dijarbekri, I, 239-241) 

Një lajm tjetër i gëzueshëm që i qe dhënë Abdylmuttalibit 
mbi të ardhmen e të nipit, është kështu: 

Një ditë, duke luajtur me fëmijët e tjerë, Muhammedi i vogël 
pati shkuar gjer në mëhallën Redm. Atje, një grup njerëzish nga 
të bijtë Mudlixh e patën thirur, ia patën parë këmbët dhe ia patën 

56 Fakti që në Teurat dhe Ungjill deklarohen ardhja dhe karakteristikat 
e caktuara të Hz. Muhammedit, argumenton se këta libra janë, në të 
vërtetë, me burim hyjnor dhe, edhe nëse janë korrigjuar, në përmbaj- 
tjen e tyre ekzistojnë disa fragmente nga forma e tyre origjinale. Pra- 
ndaj ndodh që muslimanët, megjithëse i konsiderojnë Teuratin dhe 
Ungjillin si ligje (sisteme ligjore) të abroguara, nuk shfaqin mungesë 
respekti ndaj tyre. 

Ashtu si në Teurat dhe Ungjill, edhe në librat që fetë lindore, si zo- 
roastrizmi, induizmi dhe budizmi, i pranojnë si të shenjtë, është pa- 
ralajmëruar ardhja e të Dërguarit të Allahut (s.a.s.). Në Zend Avesta 
që njihet si libri i shenjtë i zoroastrizmit, emri i profetit Muhammed 
përmendet si "Soeshjant" që do të thotë "Mëshirë për botët". Në atë 
libër, krahas njoftimit se ai do të jetë profeti i të gjithë njerëzve, për- 
menden edhe shumë cilësi dhe veti të tij. Në librat e shenjtë të in- 
duizmit, Vedat, Upanishat dhe Puranat, përmenden shumë atribute 
të Profetit të Fundit dhe thuhet, p.sh., se ka për ta bërë traditë mjekrën 
dhe se ka për ta ndaluar ngrënien e mishit të derrit. Gjithashtu, në 
librat e Budës ka shumë pjesë që paralajmërojnë dërgesën profetike të 
të Dërguarit të Allahut (s.a.s.) dhe përmendin cilësitë e tij. (Shih. Re- 
mzi Kaya, Ilahi Kitaplarda Hazret-i Muhammed, f. 221-239; A.H.Viyarthi 
- U. Ali, Dogu Kutsal Metinlerinde Hazret-i Muhammed, Istanbul, 1977; 
Ibrahim Canan, XIV, 79-81) 

Po të mbahet parasysh se feja e parë mbi tokë ka qenë feja e vërtetë, 
se njerëzve u janë dërguar me mijra profetë, por se njerëzit, kohë pas 
kohe, janë larguar nga rruga e drejtë, nuk duhet çuditur që në fetë e 
shtrembëruara, si zoroastrizmi, induizmi, budizmi dhe të ngjashme, 
janë të pranishme disa të vërteta. 

shqyrtuar gjurmët. Në ato çaste pati ardhur aty Abdylmuttalibi. 
Pasi qenë përshëndoshur me të, ata e patën pyetur: 

"I juaji është ky fëmijë?" 

"Eshtë im bir!" - U pati thënë Abdylmuttalibi. 

Atëherë, të bijtë Mudlixh i patën thënë: 

"Mbroje mirë këtë, sepse ne s'kemi parë gjer tani gjurmë kë- 
mbe që t'i përngjajë gjurmës te Pozita e Ibrahimit, sa ç'i përngjan 
gjurma e këmbës së këtij fëmije!" 

Abdylmuttalibi i tha të birit Ebu Talib: 

"Shih e dëgjo se ç'thonë këta!" 

Prandaj, Ebu Talibi e mbrojti me rreptësi të nipin, profetin 
tonë, Hz. Muhammed. 57 

Para se të lindte Profeti (s.a.s.), gjithësia ndodhej në një errë- 
sirë moralo-shpirtërore të tmerrshme. Njerëzit qenë zhytur gjer 
në fyt në një baltovinë të thellë injorance. Njerëzimi e kishte hu- 
mbur nderin dhe dinjitetin. Edhe kafshët, madje, ishin turbulluar 
nga egërsia dhe dhuna e njerëzve. Jeta ishte bërë që të mos mund 
të jetohej. Gjithësia qe e mërzitur, qeniet, të vuajtura, zemrat, në 
ankth! Të dobëtit e të pafuqishmit kishin harruar se ç'është e qe- 
shura! E drejta për të jetuar u përkiste vetëm të fuqishmëve! Poeti 
Mehmet Akif shprehet kështu: 

Njeriu i kishte kaluar çakajtë në egërsi; 

I dobët dikush? Të vëllezërit do ta hanin! 

Kur'ani thotë kështu për këtë të vërtetë: 



"Për shkak të bëmave të njerëzve, nga toka dhe deti kishte 
shpërthyer e keqja!.." (er-Rum, 41) 

Me afrimin e kohës së ardhjes së Tij në botë, çdo njeri dhe 
çdo gjë, me një mall dhe dëshirë gjithnjë e më të madhe, prisnin 

57 Shih. Ebu Nuajm, Delail, 1,165; Ibni Sa'd, 1,118. 

atë dritë të lartë që t'u vinte në ndihmë e t'i shpëtonte prej errësi- 
rës duke e dëshiruar për vete atë eliksir. Gjithë njerëzimi ishte në 
pritje të tij. Njerëzit i kishin marrë shenjat dhe paralajmërimet e 
ardhjes së tij dhe, kohë pas kohe, vazhdonin t'i merrnin. 

Sulejman Çelebiu, që thotë në Mevludin e tij se edhe dielli i 
ishte bërë ashik Profetit (s.a.s.), e përshkruan kështu me gjuhën e 
zemrës së Hz. Eminesë ardhjen e nderuar të tij: 

E tha Emineja: Pashë një nur të rrallë, 

Dielli siflutur i vinte vërdallë... 

Nga qielli zbritën engjëjt radhë-radhë 
Erdhën, si Qaben ma bënë shtëpinë tavaf... 

Dhe më thanë: si i yti asnjë fëmijë s'ka qëlluar 
Të vijë qysh kur bota vetë është krijuar! 

Ky është mbreti i diturisë sëfshehtë, 

Eshtë prova e besimit mbi Zotin e vërtetë!.. 


Ardhja e madhe 

dhe ngjarjet e jashtëzakonshme shoqëruese 

Më në fund, Drita e pritur, duke zbritur në botën e dukshme 
në mëngjesin e 20 prillit 571 (e.r.) që i takon datës 12 Rebiulevvel, 
e hënë, sipas kalendarit hënor, pak para lindjes së diellit, nga 
martesa Abdullah-Amine, na i dha nder botës sonë! 

Me këtë nderim, pothuaj të gjitha krijesat uruan me një 

gojë: 

"Mirëse erdhe, o i Dërguari i Allahut!" 

Shprehjet e gëzimit të të gjithë qenies për këtë ardhje të nde- 
ruar, poeti Sulejman Çelebi i shpreh me këto vargje: 

Merhaba, ej, i madhi sulltan, merhaba, 

Merhaba, ej, burimi i diturisë, merhaba! 

Merhaba, ej, efshehta e Kur'anit, merhaba, 

Merhaba, ej, shërim për dhimbjet, merhaba! 

Merhaba, ej, Mëshirë e gjithësisë, 

Merhaba, ej,falësi i gjynaheve të njerëzisë!.. 

_ 

Me shfaqjen e tij, mëshira e Allahut shpërtheu mbi këtë gji- 
thësi. Mëngjeset dhe mbrëmjet ndërruan ngjyrë. Ndjenjat fituan 
thellësi. Fjalët, bisedat, kënaqësitë fituan gjerësi, çdo gjë fitoi një 
kuptim, një delikatesë të veçantë. Idhujt u tronditën e u përmby- 
sën. Në sarajet e Cirus-it, qytet i mbretërve persianë, kullat dhe 
kolonat u shembën. Liqeni Save 58 që atëherë njerëzit e konsidero- 
nin të shenjtë, si një baltovinë dhune, u tha. 59 

Kjo shfaqje e realizuar në hapësirën dhe kohën e kësaj bote, 
qe bereqeti i parë i daljes së asaj qenieje fisnike. Ky bereqet e 
përfshiu krejt gjithësinë. Ai vit u quajt "viti i bollëkut". Kështu, 
për njerëzit e zemrës, nata më e çmuar pas Natës së Kadrit, është 
pranuar nata e lindjes së të Dërguarit të Allahut. 

Shprehjet e shpërthyera nga zemrat e mbushura me frymë- 
zimin dhe begatinë e Zotërisë së Gjithësisë të hapur atë natë si 
trëndafil, u përftuan një hijeshi të veçantë vargjeve të poetëve: 

Suya virsiin bag-ban gtilzan zahmet çekmesiin 
Bir giil açilmaz yiiziin tek virse min giilzare su 

(Le të mos mundohet kot lulishtari të ujisë trëndafilishten; dhe si- 
kur një mijë trëndafilishte të ujisë, një trëndafil sifytyrajote kurrë s'ka 
për të çelë!..) 

Me ardhjen e nderuar të atij trëndafili të papërsëritshëm, 
rrjedha e çdo gjëje u ndërrua. Shfaqjet e mëshirës, si kokrra dia- 
mantesh u përhapën nëpër gjithësi dhe zemrat e përmalluara për 
dritë u mbytën në gëzim!.. 

Nga Ibni Abbasi (r.anhuma) është përcjellë kështu: 

"Hz. Muhammedi (s.a.s.) lindi ditën e hënë, u bë profet di- 
tën e hënë, emigroi nga Meka në Medinë ditën e hënë, arriti në 
Medinë ditën e hënë dhe vdiq ditën e hënë. Ishte ditë e hënë kur 
(duke bërë arbitrim në Qabe mes palëve në grindje), e vendosi 
Gurin e Zi në vend. Ditën e hënë arriti fitoren e Bedrit dhe ditën e 

58 Save ka qenë një liqen 125 km. në jugperëndim të Teheranit. Me tër- 
heqjen e ujit, aty u ngrit qyteti Save. 

59 Shih. Ibni Kethir, el-Bidaje, II, 273. 

hënë zbriti ajeti lXS\ f pi "...Sot e përsosa për ju fenë tuaj, 

..." (el-Maide, 3) (Ahmed, I, 277; Hejsemi, 1,196) 

Fakti që, si një shfaqje hyjnore, lindja, hixhreti dhe emigrimi 
i tij për në botën e përjetësisë kanë ndodhur po ditën e hënë, ësh- 
të shenjë e rëndësisë së kësaj dite. Si shfaqje të butësisë dhe ash- 
përsisë (hyjnore), emocioni i gëzimit dhe ndrydhja e hidhërimit, 
hareja e festës me dhimbjet e vdekjes përjetohen së bashku. 

Natën e bekuar kur i Dërguari i Allahut (s.a.s.) e nderoi gji- 
thësinë me ardhjen e tij, ndodhën disa ngjarje me karakter mre- 
kullor. Disa prej këtyre janë këto: 

Siç tregon Hz. Amineja, ajo s'pati hequr mundime as gjatë 
shtatzanisë, as gjatë lindjes dhe, ndërsa i Dërguari i Allahut po 
vinte në botë, pati vënë re se prej saj kishte buruar një dritë që 
kishte ndriçuar tërë vendin mes lindjes dhe perëndimit. Profeti 
(s.a.s.) kishte lindur i pastër duke mbështetur duart në tokë dhe 
kishte ngritur sytë drejt qiellit. 60 

Në atë çast, shejtani lëshoi një britmë si asnjë herë tjetër në 
vetën e vet! 61 

Kryegjyqtari i Iranit dhe kleriku Mubezan pa në ëndërr se 
disa deve të lira, duke vënë para një tufë kuajsh të shpejtë, ka- 
luan lumin Tigër dhe u përhapën në tokat e Iranit. 

Lugina Semave 62 u përmbyt nga uji. 

Nga pallati i Kisras u shembën 14 shtylla. 

U shua zjarri njëmijëvjeçar në tempujt e iranasve. 63 

Siç rrëfen Aisheja (r.anha), një hebre që merrej me tregti në 
Mekë, natën kur ka lindur Profeti (s.a.s.), e ka parë lindjen e yllit 
si shenjë të ardhjes në botë të Profetit, pastaj ka shkuar në një 
kuvend kurejshësh dhe i ka pyetur: 

60 Ibni Sa'd, I, 102,150. 

61 Ibni Kethir, el Bidaje, II, 271. 

62 Semave është një shkretëtirë pa gurë e shtrirë në rrafshinën Kelb, 235 
km. në juglindje të Bagdatit, mes Kufes dhe Damaskut. 

Ibni Kethir, el-Bidaje, II, 273. 


63 

"O Kurejshë, a ka ndonjë prej jush që t'i ketë lindur fëmijë 
këtë natë?" 

Ata i janë përgjigjur: "Vallahi, s'e dimë!" 

Atëherë, hebreu u ka thënë kështu: "O Kurejshë! Nguliteni 
mirë në mendje atë që do t'ju them tani! Sonte ka lindur pejga- 
mberi i kohës së mbrame! Ai ka mes shpatullave një lyth në ngjy- 
rë të zezë përzjerë me të verdhë dhe me qime." 

Të pranishmit në kuvend u shpëmdanë duke mbetur të 
mahnitur nga fjalët e hebreut. Kur arritën nëpër shtëpi, i treguan 
familjes fjalët e tij. Në disa familje, gratë thanë: 

"Po, Abdullait i lindi një djalë. Atij ia vunë emrin 
Muhammed!" 

Burrat që i dëgjuan këto fjalë, shkuan në shtëpinë e hebreut 
dhe e pyetën: 

"Në Mekë paska lindur një fëmijë! A di gjë ti për këtë?" 

"Pasi ju njoftova unë ka lindur, apo para?" - Ua ktheu me të 
pyetur hebreu. 

"Ka lindur para se të na thoshe ti dhe ia kanë vënë emrin 
Ahmed!" - I thanë ata. 


Me kërkesën e tij, hebreun e çuan në shtëpinë e Hz. Aminesë. 
Hz. Amineja ua tregoi të birin e bekuar. Me ta parë lythin në 
shpatullën e fëmijës, hebreut i ra të fikët. Kur erdhi në vete, e 
pyetën: 


"Ç'pate?" 


Hebreu u tha: "Vallahi, tashmë profetësia iku nga duart e 
bijve të Izraelit! Edhe libri iku! Eshtë shkmar se profeti i fundit 
ka për t'i vrarë bijtë e Izraelit dhe do t'ua rrëzojë dinjitetin priftë- 
rinjve të tyre. Kurse arabët, me këtë profetësi do të arrijnë nder 
dhe dinjitet të madh! O Kurejshë! Gëzohuni se, vallahi, ju do të 
arrini një forcë që do të njihet nga lindja, në perëndim!" (Ibni Sa'd, 


1,162-163; Hakim, II, 657/4177) 

_ 

E gjithë popullsia e Mekës qe gëzuar për lindjen e të Dërguarit 
të Allahut (s.a.s.). Madje Ebu Lehebi i dha lirinë skllaves së tij, 
Suvejbe, e cila i dha lajmin e gëzuar të lindjes së të nipit! 64 

Lidhur me këtë ngjarje, më vonë, Abbasi (r.a.) tregon kë- 
shtu: 

Një vit pas vdekjes, e pashë Ebu Lehebin në ëndërr. Ishte në 
gjendje të keqe. 

E pyeta: "Si po të trajtojnë?" 

Ebu Lehebi u përgjigj: 

"Meqë i dhashë lirinë Suvejbes nga gëzimi për lindjen e 
Muhammedit, ditët e hëna vuajtja më lehtësohet pak. Atë ditë 
freskohem me ujin që më buron nga kjo vrimë mes gishtit të 
rnadh dhe gishtit tregues!" (Ibni Kethir, el-Bidaje, n, 277; Ibni Sa'd, I, 108, 
125) 


Emrat e Profetit 

I Dërguari i Allahut (s.a.s.) ka shumë emra të bekuar. Më 
kryesorët prej tyre, sipas pohimit kur'anor, janë Muhammed, që 
do të thotë i shumëlavdëruar dhe Ahmed, që do të thotë shumë 
falenderues. 

Në Kur'an, emri Muhammed është përmendur katër herë, 
kurse emri Ahmed, një herë. Kurse në ungjill është përdorur, me 
të njëjtin kuptim, fjala Faraklit. 

Në një hadith, Profeti thotë: 

“Un'ejam Muhammed dhe Ahmed. 

Unë jam Asgjësuesi (Mdhi) me anë të profetësisë së të cilit Allahu 
do ta shfuqizojë mohimin. 

Unëjam Bashkuesi (Hashir), rreth të cilit do të bashkohen e mbli- 
dhen njerëzit ditën e ringjalljes. 

o 


64 Halebi, 1,138. 

Unë jam i Fundmi i Profetëve (Hatemul Enbija), Përmbyllësi 
(Akib); pas meje s 'do të ketë më tjetër profet! " (Buhari, Menakib, 17; Muslim, 
Fedail, 125) 

Emrat dhe atributet e bekuara të të Dërguarit të Allahut janë 
përmendur në shumë vepra. Rreth dyqind të tillë janë shprehur 
në veprën me titull "Delaili Hajrat" (Argumentet e Mirësisë). Një 
pjesë e këtyre emrave dhe atributeve të bekuar që zbukurojnë të 
shkruar me art murin ballor të Varrit Profetik, janë këto: 

Ahmed, Mahmud, Muhammed, Hamid, Beshir, Nedhir, 
Burhan, Emin, Evvel, Ahir, Duha, Habibullah, Hadi, Hatem, 
Muhtar, Mustafa, Mutahhar, Muxhteba, Nebi, Nur, Rauf, Rahim, 
Rasulullah, Rasulu'th-Thekalejn, Rahmeten li'l-Alemin, Sejjidu'l- 
Murselin, Sejjidu'l-Kevnejn, Imamu'l-Haramejn, Imamu'l-mut- 
takin, ShefiuT-Mudhnibin, Shems, Ta-ha, Ummi, Ja-sin... 

Te mëndesha 

Nuri i Gjithësisë i pati hapur sytë në këtë botë si jetim. Për 
këtë, Zoti në Kur'an thotë kështu: 



"A nuk të gjeti ty jetim e të vu dorë?" (ed-Duha, 6) 

Ditët e para, Hz. Muhammedit i dha gji e ëma, Hz. Amine. 
Pastaj e mori zonja Suvejbe e cila i dha gji atij bashkë me të birin 
Mesruh. Kështu, zonja Suvejbe iu bë nënë qumështi (mëndeshë) 
Zotërisë së Botëve . 65 (Ibni Sa'd, 1,108) 

I Dërguari i Allahut (s.a.s.) i cili qe një model besnikërie, në 
periudhat e mëvonshme të jetës së vet tregoi interesim të vazh- 
dueshëm për mëndeshën e tij, zonjën Suvejbe. Sa ndodhej në 

65 Meqë zonja Suvejbe u ka dhënë gji edhe Hz. Hamzait dhe Ebu Sele- 
mes, këta dy sahabe qenë vëllezër qumështi të të Dërguarit të Allahut. 
(Ibni Sa'd, 1,108-110) 

Mekë, si i Dërguari i AllaJiut vetë, ashtu dhe nëna jonë Hatixhe, 
i bënin vazhdimisht të mira dhe dhurata. Edhe pasi emigroi në 
Medinë, Drita e Ekzistencës i dërgoi vazhdimisht zonjës Suvejbe 
ushqime dhe veshmbathje, ia plotësoi nevojat. Në vitin e shtatë 
të hixhretit, kur po kthehej nga fushata e Hajberit, i Dërguari i 
Allahut i cili e pati marrë vesh vdekjen e saj, pyeti për të birin: 

"Po i biri, Mesruh, ç'bën?" 

"Ai vdiq para s'ëmës!" -1 thanë. 

Atëherë, i Dërguari i Allahut (s.a.s.) pyeti nëse kishte mbetur 
njeri nga të afërmit e saj dhe mësoi se s'kishte mbetur asnjeri. (Ibni 
Sa'd, 1,108,109) 

Respekti dhe interesimi që pati treguar Profeti për zonjën 
Suvejbe, janë një model i paçmueshëm vlerësimi dhe besnikërie! 

Pas zonjës Suvejbe, nderi për t'iu bërë mëndeshë Zotërisë së 
Botërave i ra në pjesë zonjës Halime. 

Atë kohë, arabët kishin një zakon të tillë: fëmijët e porsali- 
ndur ua jepnin për gji fiseve që jetonin në shkretëtirë. Jo vetëm 
klima e shkretëtirës e bënte njeriun më të shëndetshëm e më të 
guximshëm, por edhe e folura e njerëzve që banonin në shkre- 
tëtirë ishte më e rregullt dhe e shtruar, po ashtu, më shprehëse. 
Kështu, fëmijët rriteshin si njerëz të shëndetshëm dhe më të aftë 
në gjuhë e shprehje. 

Edhe kjo foshnjë e bekuar, si pasojë e këtij zakoni, iu dha më- 
ndeshës fatbardhë Halime. Ndër fiset arabe, fisi Beni Sa'd ishte 
fisi me të folurën më të qartë e më shprehëse. Kështu, i Dërguari 
i Allahut (s.a.s.) i cili ka qenë folësi më shprehës ndër njerëzit, me 
këtë pretekst, u përgatit që i vogël për detyrën e kumtimit dhe 
shpjegimit të Fjalës së Allahut e cila është kulmi i artit të shpreh- 
jes dhe oratorisë. 

Kështu, Hz. Ebu Bekri (r.a.) i pati thënë Profetit: 

"O i Dërguari i Allahut! Nuk kam parë njeri që të flasë më 
qartë dhe në mënyrë më shprehëse se ti!" 

"Ç'ka këtu për t'u çuditur? " - Ia pati kthyer Profeti. "Unë i për- 
kas fisit Kurejsh dhejam mëkuar me gji nëfisin Sa’d!" (Ali el-Muttaki, 
VI, 174/15247) 

Halime binti Harith (r.anha) e tregon kështu ngjarjen se si 
ishte bërë mëndeshë e Mbretit të Botëve: 

"Ishte një vit kur sundonte zija e bukës. Hipa në një gomar 
qimebardhë dhe, së bashku me disa gra të fisit tonë, Sa'd, do- 
lëm në rrugë për në Mekë me qëllim për të gjetur fëmijë gjiri. 
S'na kishte mbetur asgjë për të ngrënë. Me vete kishim një deve 
femër të moshuar e cila s'kishte pikë qumështi. Unë kisha me 
vete edhe një fëmijë që qante vazhdimisht për të pirë se as unë 
s'kisha qumësht, as deveja, dhe s'na linte të flinim. Më në fund, 
arritëm në Mekë. Nuk mbeti grua që të mos i propozohej ta 
merrte Muhammedin (s.a.s.), por asnjëra s'e pranoi, sepse secila 
kërkonte fëmijë që ta kishte të atin gjallë. Kurse ai ishte jetim. 
Ndërkaq, secila nga gratë gjeti një fëmijë për t'i dhënë gji dhe u 
largua. Edhe unë s'desha të largohesha pa marrë fëmijë. I thashë 
tim shoqi: 

"Do të shkoj ta marr atë jetimin!" 

Shkova, e mora dhe u ktheva në çadrën tonë. Im shoq më 

tha: 


"Mirë bëre që e more! Kush e di, mbase, në sajë të këtij fëmi- 
je, Allahu na dhuron dobi dhe begati!" 

Vallahi, sapo e mora fëmijën në prehër, gjinjtë m'u mbushën 
e m'u derdhën nga qumështi! E mëkova fëmijën i cili piu dhe u 
ngop. Pastaj i dhashë gji fëmijës tjetër, vëllait të tij të gjirit, i cili, 
gjithashtu, piu sa u ngop. Kur u bë natë, im shoq shkoi pranë de- 
vesë sonë plakë, por ç'të shihte? Gjinjtë e devesë ishin fryrë nga 
qumështi. Atëherë, edhe ne pimë qumësht dhe u ngopëm dhe 
atë natë s'na mbeti as uri, as etje! Fëmijët fjetën më të qetë. Im 
shoq nuk duroi dot së thëni: 


"Vallahi, sipas mendimit tim, ti ke marrë një fëmijë shumë 
të bekuar!" 

Hipa në gomar dhe u nisëm. Gomari im që në ardhje mezi e 
ndiqte karvanin, tani i kalonte të gjitha kafshët, kurse unë s'e për- 
mbaja dot! Çdokush kishte mbetur i shushatur dhe më pyeste: 

"A s'është ky gomari që i pate hipur kur erdhëm?" 

Dhe unë i përgjigjesha: "Po, ky është!" 

Më në fund, arritëm në fshat. Toka jonë ishte rnjaft e thatë 
dhe e varfër. Në ditët në vazhdim, dhentë tona ktheheshin nga 
kullota me gjinjtë e mbushur plot, kurse dhentë e të tjerëve, të 
lodhura, të uritura e të etura. Kur dhentë e të tjerëve s'kishin qu- 
mësht, ne i milnim dhentë tona dhe kënaqeshim me qumështin e 
bollshëm! Fshatarët e tjerë u bërtisnin çobanëve: 

"Turp të keni! A nuk i kullotni dhentë po në atë vend ku i 
kullot edhe çobani i Halimes?" 

Fshatarët kishin të drejtë që nxeheshin, sepse çobanët i ku- 
llotnin tufat në të njëjtin vend, kurse, ndërsa dhentë e të tjerëve 
ktheheshin të uritura dhe me gjinjtë e zbrazët, dhentë tona kthe- 
heshin me gjinjtë plot! 

Muhammedi (s.a.s.) rritej e zhvillohej brenda një dite sa rri- 
teshin e zhvilloheshin fëmijët e tjerë gjatë një muaji. Në një muaj 
rritej sa një fëmijë njëvjeçar. Kur u bë një vjeç, ishte bërë mjaft i 
pashëm. 

Pasi qëndroi disa vjet pranë nesh, më në fund, e dërguam 
te e ëma. Im shoq i cili tashmë ishte i ati i qumështit për fëmijën, 
pra, e kishte si fëmijën e vet, i tha zonjës Amine me këmbëngul- 
je: 

"Ma kthe prapë tim bir! Kemi frikë nga përhapja e kolerës 
në Mekë!" 

Në të njëjtën kohë, ne nuk deshëm të mbeteshim pa begatinë 
që i jepte shtëpisë sonë ai fëmijë. Aq shumë këmbëngulëm, saqë 
e ëma u detyrua të pranonte: 

"Merreni, pra, përsëri me vete!" (Hejsemi, VIII, 221; Ibni Kethir, 
el-Bidaje, II, 278-279) 

Kur Drita e Ekzistencës ndodhej te mëndesha, një ditë, së 
bashku me dyjaren ose motrën e vet të qumështit, Shejmanë, 
shkuan te dhentë mu në vapën e drekës. Kur u kthyen në shtëpi, 
zonja Halime i tha të bijës Shejma: 

"Pse dolët jashtë në këtë të nxehtë?" 

Dhe Shejmaja ia përshkroi kështu s'ëmës favorin hyjnor që 
kishin përjetuar: 

"Moj nënë, po ne nuk e ndjemë fare nxehtësinë përvëluese të 
diellit! Mbi kryet e vëllait përsillej vazhdimisht një re që na bënte 
hije..." (Ibni Kethir, el-Bidaje, II, 279; Ibni Sa'd, 1,112) 

Zonja Hatun vazhdon të tregojë: 

"Ai qëndroi tek ne edhe ca kohë. Ndërkaq, për shkak të disa 
gjendjeve mrekullore me të cilat u përballëm, kishim frikë se mos 
i ndodhte gjë. Prandaj, një ditë, e morëm dhe dolëm në rrugë. 
Kur arritëm në Mekë, në pjesën e sipërme të qytetit, mes rrëmu- 
jës së njerëzve, e humbëm djalin!" (Ibni Hisham, 1,179; Ibni Sa'd, 1,112) 

Mekasit i zuri një shqetësim i madh. Çdo njeri doli për ta 
kërkuar atë fëmijë të vogël, por s'e gjetën dot. Abdylmuttalibi po 
lutej në Qabe. Atë mes, dëgjuam një zë që vinte nga qielli: 

"O njerëz, mos bërtisni! Pa dyshim, Muhammedi ka Zotin! 
Ai s'e lë atë pa ndihmë, s'e lë të humbë!" 

Abdylmuttalibi tha: 

"O ti që po na bën zë! Na trego se ku ndodhet ai!" 

Zëri i tregoi: 

"Ai ndodhet në luginën Tihane, pranë pemës në të djathtë!" 

Atëherë, Abdylmuttalibi shkoi në atë anë dhe e gjeti të ni- 
pin!" (Drjarbekri, I, 228) 

Ai i tha fëmijës: "T'u bëfsha fli! Unë jam gjyshi yt, 
Abdylmuttalibi!" Pastaj e puthi dhe e mori në krahë!" (Halebi, I, 
154) 

Thuhet se për këtë ngjarje aludon ajeti kur'anor i sures 
Duha: 

_ 

' 

"A nuk të gjeti ty (kur ishe fëmijë) të humbur dhe ta tregoi 
rrugën?" (ed-Duha, 7) 66 

Zonja Halime e tregon kështu vazhdimin e ngjarjes: 

"Kur shkuam te e ëma Amine, na pyeti: 

"E morët fëmijën me këmbëngulje, tani pse e kthyet pra- 

pë?" 

Unë iu përgjigja: 

"Vallahi, ne e bëmë detyrën tonë pa lënë gjë mangut, por 
pastaj u frikësuam nga ato që na ndodhën dhe menduam se më 
e mira do të ishte t'jua sillnim prapë ju!" 

E ëma na tha: 

"Ju lutem, më tregoni se ç'ju kanë ndodhur!" 

Dhe aq këmbënguli, sa mbetëm të detyruar t'i tregonim. 
Mirëpo ajo nuk u habit fare me tregimin tonë. Ajo na tha: 

"Fundja, me fëmijën tim patën ndodhur shumë ngjarje të 
çuditshme, prandaj mos u frikësoni aspak. Edhe unë po ju tregoj 
ç'kam parë!" 

Dhe na tregoi për ndodhitë e jashtëzakonshme që kishte 
përjetuar gjatë lindjes së fëmijës. Pastaj na tha: 

"Lëreni fëmijën dhe kthehuni të qetë në shtëpinë tuaj!" 
(Hejsemi, VIII, 221; Ibni Kethir, el-Bidaje, II, 278-279) 

Zonja Halime thotë: 

"Abdylmuttalibi më përcolli me dhuratat më të mira. Unë u 
ktheva në vendin tim me mallra aq të shumta e të vlefshme, sa 
s'mund t'i përshkruaj. Kurse Muhammedi ndenji pranë të gjy- 
shit. Unë ia tregova Abdylmuttalibit çdo gjë që i kishte ndodhur 
fëmijës. Abdylmuttalibi e shtrëngoi në gjoks, qau dhe më tha: 


66 Zemahsheri, VI, 240. 

"O Halime! Nuk ka asnjë dyshim se fama e tim biri do të 
bëhet shumë e lartë. Sa do të desha t'ia arrija asaj kohe!" (Bejhaki, 
Delail, 1,145) 

Hz. Muhammedi u suall gjatë gjithë jetës besnik ndaj fare- 
fisit të qumështit. Sa herë që e shihte zonjën Halime, e thërriste 
"nënë", i shfaqte respekt të madh dhe me gjithë zemrën, e hiqte 
pelerinën nga supet dhe ia shtronte asaj përtokë që të ulej dhe 
ia plotësonte të gjitha kërkesat që mund të kishte. (Ibni Sa'd, 1,113, 
114) 

Zonja Halime pati shkuar një ditë në Mekë për ta parë 
Profetin. Atëherë ai ndodhej i martuar me Hz. Hatixhenë. Ata e 
pritën zonjën Halime si mik dhe i bënë respekte të mëdha. Zonja 
Halime iu ankua atyre për thatësirën që sundonte në vendba- 
nimin e tyre, për mungesën e ushqimeve dhe për ngordhjen e 
bagëtive. Profeti bisedoi me Hz. Hatixhenë. Dhe Hz. Hatixheja i 
dhuroi asaj dyzet dhen si dhe një deve barre e udhëtimi . 67 

Gjatë triumht të Mekës, kur i Dërguari i Allahut (s.a.s.) ndo- 
dhej në zonën e quajtur Ebtah, e takoi motra e zonjës Halime e 
cila kishte ardhur aty pikërisht me atë qëllim. Ajo i kishte sjellë si 
dhuratë gjëra shtëpie si djathë, gjalpë, etj., të futura në një torbë 
të vogël. I Dërguari i Allahut e pyeti menjëherë për mëndeshën, 
zonjën Halime dhe kur e mori vesh se kishte vdekur, iu mbushën 
sytë me lot. Pastaj pyeti se kush kishte mbetur prej tyre. Pastaj 
urdhëroi që t'i vishnin rroba asaj zonje dhe t'i jepnin një deve 
dhe dyqind dërhem argjendi. Duke u kthyer e gëzuar në vendin 
e vet, gruaja thoshte: 

"Ti, edhe kur ishe i vogël, ishe i dashur, edhe kur u rrite, u 
bëre më bujari!" (Vakidi, II, 869; Belazuri, I, 95) 


Hapja e parë e gjoksit 

Për ta sjellë të fshehtën hyjnore në gjendje përceptuese, 
Allahu i Lartë ia ka hapur disa herë gjoksin Profetit (s.a.s.), ia 





67 Ibni Sa'd, 1,114. 

ka pastruar dhe ia ka mbushur me veti të larta të tilla si prehja, 
qetësia, mëshira, dhembshuria, besimi dhe urtësia. E para e kësaj 
ngjarjeje është realizuar kur Profeti ndodhej ende pranë mënde- 
shës, nënës së qumështit. Ngjarjen e ka treguar vetë Profeti. 

Te i Dërguari i Allahut (s.a.s.) ka shkuar dikush dhe e ka 
pyetur: 

"Cilat kanë qenë shenjat e para të profetësisë tënde?" 

Dhe i Dërguari i Allahut (s.a.s.) i është përgjigjur kështu: 

"Mëndesha ime ishte nga të bijtë Sa'd bin Bekr. Bashkë me motrën 
time të cjumështit, kishim marrë dhentë dhe i kishim nxjerrë për kullotë. 
Por nuk kishim marrë me vete asgjë për të ngrënë. Prandaj i thashë 
motrës: 

"Motër, shko te nëna dhe na sill ndonjë gjëpër të ngrënë!" 

Ajo shkoi, kurse unë mbeta pranë dhenve. Pa kaluar shumë, er- 
dhën dy engjëj me veshje të bardha. Njëri i tha tjetrit: 

"Ky është ai?" 

Tjetri iu përgjigj: "Po, ky është!" 

Më erdhën menjëherë pranë, më shtrinë në shpinë dhe ma hapën 
barkun. Pastaj ma nxorën zemrën, ma çanë dhe nxorën prej saj dy copa 
gjaku të mpiksur. Pastaj njëri i tha tjetrit: 

"Shko e më sill ujë bore!" 

Me ujë bore ma lanë të brendshmen. Pastaj i tha: 

"Shko e ma sill ujin e përgatitur për këtë!" 

Engjëlli tjetër e solli ujin dhe me të ma lanë zemrën. Pastaj i tha: 

"Tani shko e më sill prehjen dhe qetësinë!" 

Dhe m'i vendosën ato në zemër. 

Më nëfund, i tha: 

"Tani mbylle dhe vulose me vulën e profetësisë!" 

Dhe engjëlli ma mbylli zemrën dhe ma vulosi me vulën e profetë- 
sisë. Pastaj ata ikën. Me të vërtetë, isha frikësuar shumë. Kur u ktheva 

_ 

në shtëpi, ia tregova mëndeshës një për një ç'më kishin ndodhur..." 
(Ahmed, IV, 184-185; Ibni Kethir, el-Bidaje, II, 280; Hejsemi, VIII, 222) 

Me ç'njoftojnë disa burime, kjo ngjarje ka ndodhur kur 
Profeti ka qenë katër vjeç . 68 

Enesi (r.a.) ka thënë: 

"Unë e shihja gjithmonë atë shenjë plage në gjoksin e të 
Dërguarit të Allahut!" (Muslim, Iman, 261) 

Disa nga urtësitë e hapjes së gjoksit të Profetit janë këto: 

Me këtë mënyrë, Allahu i Lartë ua ka njoftuar njerëzve 
gjendjen dhe famën e të Dërguarit të Tij dhe e ka përgatitur atë 
qysh në fëmijëri për komunikimin hyjnor. Edhe fakti që ngjarja 
e hapjes së gjoksit e cila është një pastrim moralo-shpirtëror, ka 
ndodhur në një mënyrë të vëzhgueshme prej njerëzve, mbështe- 
tet në urtësinë e përforcimit të besimit dhe vërtetimit të profetë- 
sisë së tij. Me të vërtetë, situata me karakter të jashtëzakonshëm 
dhe mrekullor si kjo kanë lehtësuar besimin e njerëzve te ai! 

Udhëtimi në Medinë dhe vdekja e nënës 

Kur Muhammedi ishte gjashtë vjeç, e ëma, Hz. Amine, e mori 
atë dhe, së bashku me skllaven e të shoqit, Ummi Ejmenin, shkuan 
në Medinë për të vizituar varrin e të atit të Profetit, Abdullah. 
Ata qëndruan një muaj në shtëpinë e dajave në Medinë. 

I Dërguari i Allahut (s.a.s.) luante me fëmijët e dajave, madje 
edhe notin gjatë kësaj vizite e mësoi . 69 

Duke i treguar kujtimet e atyre ditëve, Profeti është shpre- 
hur kështu: 

"Disa nga hebrenjtë më afroheshin dhe rrinin e më shihnin." (ibni 
Sa'd, 1,116) 


68 Shih. Ibni Sa'd, 1,112. 

69 Shih. Ibni Sa'd. 1,116. 

"Po kështu, një ditë, një burrë nga hebrenjtë, pasi më vështroi me 
vëmendje disa çaste, u kthye e shkoi. Pastaj, një ditë tjetër kur ndodhe- 
sha vetëm, më erdhi pranë dhe më pyeti: 

“O djalë! Si e ke emrin?" 

“Ahmed!" - Iu përgjigja. 

Pastaj më pa në shpinë dhe tha: 

"Kyfëmijë është pejgamberi i këtij ummeti!” 

Kur edhe dajat i treguan nënës për këto ngjarje, nëna nisi të ketë 
frikë për mua. Atëherë dolëm menjëherë në rrugë për t'u kthyer në 
Mekë." (Ebu Nuajm, Delail, 1, 163-164) 

Gjatë rrugës Hz. Amine u sëmur dhe vdiq në vendin e quaj- 
tur Ebva, ku edhe u varros. Atëherë ajo ishte tridhjetë vjeçe. Para 
se të vdiste, e pati parë gjatë të birin jetim me sytë plot dashuri të 
thellë dhe i pati thënë kështu: 

"Allahu të bekoftë! Po qe se ato që kam parë në ëndërr, dalin 
të vërteta, ti do të dërgohesh nga ana e Allahut të lartë dhe bujar 
për t'ua njoftuar bijve të Ademit hallallin dhe haramin. Allahu 
ka për të të mbrojtur nga idhujt dhe idhujtaria. Çdo i gjallë do 
të vdesë, çdo gjë e re do të vjetërohet, çdo gjë që rritet, do të 
marrë fund, do të asgjësohet. Edhe unë do të vdes, por do të 
kujtohem përjetësisht sepse solla në botë një bir të pastër dhe 
po shkoj duke lënë pas një kujtim të dobishëm!.." (Dijarbekri, I, 
229-230; Kamil Miras, Tecrid Terciimesi, IV, 549) 

Poeti Arif Nihat Asja që i ka ndjerë në zemër këto të vërteta, 
i drejtohet kështu Hz. Aminesë: 

"O e vdekura që shtrihesh në Evba, 

Trëndafili që çeli në bahçen tënde, 

Shok në botë nuk ka..." 


Kështu, i mbetur jetim edhe për nënë, Nuri i Ekzistencës u 
kthye në Mekë vetëm me Ummi Ejmenin. 


Gjatë gjithë jetës, i Dërguari i Allahut (s.a.s.) e pati vizituar 
shpesh dadon Ummi Ejmen dhe i thërriste “nënë". Ai tregonte 
konsideratë, respekt dhe dashuri të veçantë për të duke thënë: 

"Kjo është nëna ime pas nënës sime! Kjo është njeriu i vetëm që ka 
mbetur nga shtëpia ime !" 70 

Nën mbrojtjen e gjyshit Abdylmuttalib 

Allahu i Lartë nuk e la pa kujdestar dhe mbrojtës njeriun 
e dashur të Tij i cili, pas të atit, e humbi edhe nënën. Jetimin e 
Bekuar e rrethoi me kujdes e dashuri i gjyshi Abdylmuttalib 
duke i treguar atij dhembshurinë dhe dashurinë që s'ua pati tre- 
guar asnjërit prej fëmijëve të vet! 

Kur Abdylmuttalibi flinte apo ndodhej i vetëm në dhomë, 
askush nuk mund t'i shkonte pranë. Kurse Drita e Dy Botëve 
nuk ndahej kurrë prej të gjyshit dhe mund të hynte e dilte lirisht 
në dhomë e t'i shkonte pranë edhe kur flinte apo ndodhej i ve- 
tëm ! 71 

Mbi minderin që ndodhej nën hijen e Qabes dhe që i për- 
kiste Abdylmuttalibit, nuk ulej asnjëri nga të bijtë, duke shfaqur, 
kështu, një respekt të veçantë për të atin. Por ndërsa ata rrinin 
në këmbë përreth të atit, Profeti vinte e ulej lirisht në minderin 
e të gjyshit. Dhe kur të ungjit deshin ta ngrinin nga minderi, 
Abdylmuttalibi u thoshte: 

"Lërmani djalin! Vallahi, ky do të bëhet i shquar e i fam- 
shëm!" 

Dhe, duke thënë kështu, e afronte më pranë dhe ia fërkonte 
kurrizin. Çdo gjë që bënte i nipi i bukur, i pëlqente të gjyshit ! 72 

Abdylmuttalibi nuk fillonte nga buka pa ardhur në sofër 
i nipi i cili në të ardhmen do të bëhej Zotëria i Gjithësisë, dhe 
thoshte: "Sillmani pranë djalin !" 73 

70 Shih. Ibni Ethir, Usdu'l-Gabe, VII, 303-304; Ibni Sa'd, VIII, 223. 

71 Ibni Sa'd, 1,118. 

72 Ibni Hisham, I, 80. 

73 Ibni Sa'd, 1,118. 

_ 

DJie, kur vihej gjella, e merrte pranë, disa herë e ulte në gju- 
një dhe e ushqente me pjesën më të mirë e më të shijshme të 
ushqimit . 74 

Në ditët kur sundonte thatësira dhe zia e bukës, kur nje- 
rëzit vuanin shumë, mekasit kishin dalë në malin Ebu Kubejs 
për lutjen e shiut. Edhe Abdylmuttalibi u ngjit në mal bashkë 
me të nipin shtatëvjeçar që e kishte marrë në sup. Pjesëmarrësit 
u rreshtuan pranë tij. Me fëmijën në supe, Abdylmuttalibi ngriti 
duart drejt qiellit dhe u lut. Atëherë, njerëzit s'ishin larguar ende 
që aty kur filloi të zbrazej një shi sikur të ishte çarë qielli i cili po 
e lëshonte ujin me bujari të madhe! Lugina e Mekës u mbyt në 
mëshirë ! 75 

Kur i Dërguari i Allahut (s.a.s.) u bë tetë vjeç, i vdiq edhe i 
gjyshi Abdylmuttalib. 

Në këtë mënyrë, të gjitha mbështetjet formale e të përkoh- 
shme morën fund. Pas kësaj, kujdestari, mbrojtësi dhe edukuesi i 
tij u bë Zoti i tij. Në të njëjtën kohë, mbështetjet formale e të për- 
kohshme të dukura në periudhën më të dobët të jetës së profetit 
të ardhshëm, ngriheshin vetëm mbi urtësinë që ai, me të gjitha 
qëndrimet dhe sjelljet e tij, të bëhej për njerëzimin një shembull i 
përsosur dhe mundësisht i imitueshëm. 

Lënia me kohë e Hz. Muhammedit (s.a.s.) pa kujdesin dhe 
mbrojtjen e prindërve ka edhe disa urtësi. Më e rëndësishmja e 
këtyre është që të mos u jepej rast pretendimeve që mund të hi- 
dheshin, sipas të cilave, ai mund t'i kishte marrë me porosi të të 
atit dhe gjyshit parimet e para mbi profetësinë dhe ftesën profe- 
tike. 

Veç kësaj, duke mbetur pa prindërit dhe të gjyshin, i Dërguari 
i Allahut u mbrojt nga zakonet dhe traditat e kohës të cilat kalo- 
nin nga baba te biri, dhe u edukua krejtësisht nën edukimin e 


74 

75 


Belazuri, I, 81. 

Shih. Ibni Sa'd, I, 90; Ibni Ethir, Usdu’l-Gabe, VII, 112; Dijarbekri, I, 
239. 

Zotit të vet pa e prekur dora e njeriut! Kështu, në një hadith, ai 
thotë: 

"Mua më edukoi Zoti im dhe sa të bukur ma dha edukatën!" (Sujuti, 

1 , 12 ) 

Një urtësi tjetër e rritjes së tij si jetim ishte që zemra t'i bëhej 
më e ndjeshme dhe të arrinte pjekurinë për t'iu dorëzuar vetëm 
Allahut. Me të vërtetë, ngaqë e shijoi me të gjithë intensitetin 
dhimbjen e bonjakërisë dhe dobësisë, Profeti (s.a.s.), gjatë gjithë 
jetës, u bë gjithmonë mbrojtësi i njerëzve të dobët. Në një hadith 
ai është shprehur si më poshtë, njëkohësisht duke bërë shenjë me 
gishtin tregues bashkë me gishtin e mesit: 

"Me personin i cili e mbron jetimin e vet apo jetimin e dikujt tjetër, 
unë do tëjem kështu, bashkë, në xhennet!" (Muslim, Zuhd, 42; Shih. Buhari, 
Edeh, 24; Talak, 14) 

Dhe një urtësi tjetër është kjo: Me qëllim që çdo njeri, i cili 
ndodhet në çfarëdo pozite të jetës, të ketë mundësi ta marrë 
Profetin si model për pozitën dhe kushtet e veta, Allahu i Lartë 
e bëri atë ta fillonte jetën nga gjendja më e dobët shoqërore siç 
është bonjakëria, dhe, duke e kaluar nëpër shkallë të ndryshme, 
të ngjitej gjer në pozitën e kryetarit të shtetit! 


Nën mbrojtjen e ungjit Ebu Talib 

Kuri qe afruar vdekja, gjyshiiProfetit (s.a.s.), Abdylmuttalibi, 
i mblodhi të gjithë të bijtë dhe i porositi të kujdeseshin mirë për 
nipin e tij të vetëm. Meqë Zubejri me Ebu Talibin ishin të një nëne 
me Hz. Abdullain, të atin e Profetit, shtinë short. Shorti i ra Ebu 
Talibit. 

Ebu Talibi ishte ndaj Profetit ungji i tij më i dhembshur e 
më i mëshirshëm . 76 Ai s'kishte ndonjë pasuri tjetër veç disa de- 
veve, kurse familjen e kishte të madhe. Pavarësisht nga kjo pa- 
pasje, Ebu Talibi ishte zotëri i Kurejshve. I dëgjohej fjala dhe nuk 

76 Ibni Ethir, Usdu'TGabe, I, 22. 

_ 

i kundërshtohej urdhri. Si i ati, Abdylmuttalibi, edhe ai nuk fuste 
kurrë pije në gojë . 77 

Ebu Talibi dridhej mbi të nipin e bekuar dhe e donte më shu- 
më se fëmijët e vet. Nuk binte të flinte pa e marrë pranë dhe, 
kudo që të sfrkonte, e merrte me vete. 

Pjesëtarët e familjes së Ebu Talibit mbeteshin të uritur kur 
hanin bukë pa u ndodhur aty edhe Profeti, por, kur ndodhej dhe 
hante edhe ai bashkë me ta, ngopeshin. Madje, ushqimi u tep- 
ronte. Në qoftë se nga qumështi sa për një person që vihej në 
sofër, pinte në fillim jetimi i bekuar, të gjithë të tjerët pinin sa 
ngopeshin. Për këtë shkak, para se pjesëtarët e familjes të nisnin 
të hanin, ai u thoshte: 

"Prisni! Prisni të më vijë djali !" 78 

Bashkëshortja e Ebu Talibit, zonja Fatime, ishte një grua jash- 
tëzakonisht e virtytshme dhe zemërmirë. Më pas, kur kjo zonjë 
e bekuar e pranoi Islamin dhe emigroi në Medinë, Profeti e vizi- 
tonte shpesh dhe gjumin e drekës e bënte në shtëpinë e saj . 79 

Kur zonja Fatime vdiq, i Dërguari i Allahut (s.a.s.) derdhi lot 
si margaritarë nga sytë e bekuar, u shpreh për të duke thënë "sof 
tnë vdiq nëna", ia bëri qefin këmishën, pastaj ia fali namazin e të 
vdekurit dhe, më në fund, pas mbulimit me dhë, u shtri një copë 
herë në anë të varrit të saj ngjitur me të. Atyre që e pyetën mbi 
shkakun e kësaj sjelljeje, u dha këtë përgjigje: 

"Pas Ebu Talibit, nuk ka njeri që të më ketë bërë të mira sa kjo grua 
e mirë! Ia bëra qefin këmishën me qëllim që në botën tjetër t'i veshin 
rroba nga të xhennetit. Dhe u shtriva një copë herë pranë saj me qëllim 
që të mësohej e të ngrohej shpejt me varrin!" 

Kurse atyre që u çuditën që i Dërguari i Allahut (s.a.s.) u 
hidhërua aq shumë, u tha: 

77 Halebi, 1,184. 

78 Ibni Sa'd, 1,119-120,168 

79 Ibni Sa'd, VIII, 222. 


o 

"Ajo m'u bë nënë pas nënës sime! Kurfëmijët e vet mbeteshin të 
uritur dhe varnin turinjtë, ajo më ushqente mua më parë, m'i krihte 
flokët dhe më lyente me vaj trëndafili. Ajo ishte nëna ime!" 

Pastaj u lut kështu për të: 

"Allahu tëfaltë e të shpërbleftë me të mira! Allahu të mëshiroftë, 
moj nëna ime! Ti m'u bëre nënë pas nënës sime! Rrije vetë pa ngrënë për 
të më ushqyer mua! Rrije vetë e zhveshur për të më veshur e mbathur 
mua! Gjërat më të mira m'i jepje mua t'i shijoja duke ia hequr gojës 
tënde! Dhe të gjitha këto i bëje vetëm për pëlqim të Allahut dhe duke 
shpresuar botën e përjetshme!" (Hakim, III, 116-117; Hejsemi, IX, 256-257; 
Jakubi, II, 14) 

Hapja e dytë e gjoksit: 

mbushja e zemrës profetike me mëshirë e dhembshuri 

Ebu Hurejre 80 (r.a.), duke u sjellë tejet i guximshëm e kura- 
joz, i bënte Profetit (s.a.s.) pyetje që s'do të guxonte askush t'ia 
bënte. Një ditë e pyeti: 

80 Ebu Hurejre (r.a.) është pseudonimi i Abdushems-it. Ky është emri i 
tij i lindjes. Pasi u bë musliman, mori emrin Abdurrahman. Një ditë, 
po kalonte rrugës me një kotele (mace të vogël) nën mantel. I Dërgua- 
ri i Allahut (s.a.s.) që e vuri re, e pyeti: 

"Ç'është ajo gjë?" 

"Një hurejre (kotele)!" - Iu përgjigj Abdurrahmani. Atëherë, duke 
bërë humor, i Dërguari i Allahut i tha atij me përkëdhelje: "Kurse ti, 
Ebu Hurejre, i ati i koteles!" Pas asaj dite, ai nisi të thirrej e të njihej 
me këtë pseudonim kurse dy emrat e parë iu harruan krejtësisht. Ai 
vetë dëshironte që ta thërrisnin me këtë pseudonim që i kishte vënë 
i Dërguari i Allahut. Ebu Hurejre shkoi në Medinë në vitin e shtatë 
të hixhretit. Ishte një ndër muslimanët e varfër që flinin në sofatin 
e portës së Faltores Profetike dhe quheshin As'habu Suffe (Shokët e 
Sofatit). Nuk ndahej kurrë nga Profeti dhe përpiqej t'i mbante mend 
përmendësh të gjitha fjalët dhe porositë (hadithet) e tij. Ebu Hurejre 
ka përcjellë 5374 hadithe profetike, bashkë me përsëritjet e tyre, të 
dëgjuara nga vetë Profeti dhe sahabet e tjerë të mëdhenj. Kështu, ai 
është bërë sahabiu që ka përcjellë më shumë hadithe. Eshtë bashkuar 
me mëshirën e Allahut në vitin 59 h., në Medinë, në moshën 78-vjeça- 

"O i Dërguari i Allahut! Cila është shenja e parë e profetësisë 
që ke parë?" 

Dhe i Dërguari i Allahut (s.a.s.), udhëzuesi i lumturisë së të 
dy botëve, iu përgjigj kështu: 

"O Ebu Hurejre! Meq'ë më pyete, po ta them! Kur isha dhjetë vjeç, 
një ditë, u ndodha në shkretëtirë. U drodha nga një zë që po më vinte 
sipër kokës. Dikush e pyeti tjetrin: 

"Ky është ai?" 

Tjetri iu përgjigj: "Po, ky!" 

Dhe më dolën përballë mefytyra që nuk i pata parë gjer atëherë te 
askush, me shpirtra që nuk i pata gjetur te askush dhe me veshje që nuk 
i pata vënë re te askush. Secili prej atyre personave që erdhën tek unë 
duke ecur, më zuri për një krahu, por prekjen nuk e ndjevafare. 

Njëri i tha tjetrit: 

"Shtrije përtokë!" 

Të dy së bashku më shtrinë përtokë pa ndjerë unë asnjë lloj shtrën- 
gimi e vështirësie. Pastaj përsëri njëri i tha tjetrit: 

"Hapja gjoksin!" 

Dhe ai ma hapi, por as ndjeva dhimbje, as pashë gjak! Pastaj i tha 
shokut: 

"Hiqja urrejtjen dhe zilinë që aty!" 

Dhe ai më nxori nga gjoksi diçka si një copë gjak të mpiksur që e 
hodhi tutje. 

"Dhe tani vendos aty dhembshuri dhe mëshirë!" -I tha shoku. 
Pashë se gjëja që nxorën dhe ma vendosën në gjoks, i ngjante argjendit. 
Pastaj, duke ma zënë dhe tundur gishtin e madh të këmbës së djathtë, 
më tha: 


"Shko, tani, të qoftëpër mbarë!" 


Pasi u ngrita dhe po shkoja, zemrën e kisha të mbushur plot dhemb- 
shuri e mëshirë dhe, pas asaj kohe, gjithmonë ndjeva dhembshuri ndaj 
të vegjëlve dhe mëshirë ndaj të mëdhenjve!" (Ahmed, v, 139; Hejsemi, vm. 


223) 

Rritja e Profetit nën mbrojtjen dhe kujdesin hyjnor 

Allahu i La rtë, ngaqë do ta nderonte Hz. Muhammedin 
(s.a.s.) me detyrën e profetësisë, e pati mbrojtur nga të gjitha të 
këqijat e periudhës pagane paraislamike kur sundonte injoranca. 
Fëmijëria e tij prej jetimi dhe rinia i kaluan përmes një pastërtie 
dhe lartësie sublime që shprehnin denjësinë për të ardhmen më 
të shkëlqyer. Karakteristika dalluese e çdo kohe për të ka qenë 
"el-Emin" (i Besueshmi) dhe "es-Sadik" (Besniku). 

Edhe para profetësisë, për sa u përket cilësive njerëzore, si 
burrëria dhe bujaria, Hz. Muhammedi (s.a.s.) ishte më i shquari 
i fisit, për sa i përket prejardhjes, më fisniku dhe, për sa i përket 
moralit, njeriu me moralin më të lartë e më të bukur! Ai ishte që 
i respektonte më shumë se kushdo të drejtat e fqinjit, që shquhej 
më shumë se kushdo në butësi dhe besnikëri, që dallohej si i pari 
më shumë se kushdo në siguri dhe besueshmëri dhe që shmangej 
më shumë se kushdo nga veprimet e këqija dhe munduese ndaj 
të tjerëve! Nuk u pa kurrë që të qortonte dhe fyente ndokënd, 
që të debatonte e grindej me ndokënd. Ishte si rrjedhojë e faktit 
që Zoti kishte mbledhur tek ai të gjitha cilësitë dhe vetitë më të 
mira, që fisi e kishte mbiquajtur "el-Emin", i Besueshmi ! 81 
Një ditë, të Dërguarin e Allahut (s.a.s.) e pyetën: 

"O i Dërguari i Allahut! A i je falur ndonjëherë tjetërkujt veç 
Allahut?" 

"Jo!" - U përgjigj ai. 

"A ke pirë ndonjëherë pije alkoolike?" 

81 Ibni Hisham, 1,191; Ibni Sa'd, 1,121. 

_ 

"Jo!" - U përgjigj ai dhe vazhdoi: “Edhe atëherë kur s'e dija se 
ç'ishin Libri dhe besimi, unë e dija se gjërat që bënin ata ishin herezi!" 
(Dijarbekri, l, 254-255) 

I Dërguari i Allahut (s.a.s.) e tregon kështu se si e pati mbroj- 
tur Allahu i Lartë në vegjëli: 

"Duke luajtur bashkë mefëmijët e tjerë të Kurejshve, bartnim gurë 
nga një vend në një tjetër. Fëmijët e kishin ngritur lart rrobën e poshtme 
dhe e kishin vënë në sup që të mos i vrisnin gurët dhe ashtu bartnin 
gurë. Kur edhe unë desha të bëj si ta që të mos më vrisnin gurët, njëfuqi 
e padukshme më ra me grusht duke më thënë: 

"Ule rrobën poshtë dhe lidhe në brez!" 

Menjëherë e lidha rrobën për mesi dhe mbeta i vetmi mes shokëve 
që bartja gurë në sup me rrobën e poshtme të lëshuar e të lidhur në 
brez." (Ibni Hisham, 1,197) 

Kur Qabja po ndërtohej përsëpari, Profeti mbante gurë së 
bashku me të ungjin Abbas. Me qëllim që të nipit të mos i vritej 
supi, Abbasi (r.a.) i tha: 

"Vëre rrobën në sup!" 

Dhe kur Hz. Muhammedi deshi ta mblidhte rrobën e posh- 
tme për ta vënën në sup, u rrëzua përtokë dhe, duke i ngulur sytë 
drejt qiellit, i tha të ungjit: 

“Ma trego ku e kam rrobën!" 

Dhe e mori dhe e hodhi sipër duke u mbuluar me të! (Buhari, 
Haxh, 42) 


Pavarësisht se në shoqërinë e asaj kohe, dalja jashtë pa rroba 
ishte mjaft normale, i Dërguari i Allahut kurrë nuk u suall jashtë 
kufijve të turpit dhe edukatës. Siç nënvizohet edhe në hadithin 
profetik, kur u ndodh në një gjendje të tillë me nxitjen e të ungjit, 
e mbrojti Allahu i Lartë. 

I Dërguari i Allahut ishte një fëmijë dymbëdhjetëvjeçar, kur 
murgu Bahira i pati thënë: 

"O bir, po të pyes për hir të Latit dhe Uzas, përgjigjmu!" 

Dhe ai i qe përgjigjur: 

"Mos më pyet për ndonjë gjë mua duke m'u betuar për Latin dhe 
Uzën! Vallahi, sa ç'kam neveri për këta, nuk kam për asgjë tjetër!" (ibni 
Is'hak, f. 54; Ibni Sa'd, 1,154; Veç këtyre, shih. Ahmed, V, 362) 

Ummu Ejmen (r.anha) tregon kështu: 

Politeistët Kurejshë e kishin zakon të mblidheshin një herë 
në vit për fli dhe nderime të posaçme përreth idhullit Buvane. 
Gjatë këtij riti që vazhdonte gjer natën, ata thernin kurban, qeth- 
nin flokët dhe tërhiqeshin në vetizolim. Edhe Ebu Talibi ishte 
përgatitur për këtë festë. 

Vura re se kur Profeti deshte t'u shmangej atyre, i ungji dhe 
hallat u zemëruan shumë me të. Hallat i thanë: 

"Ngaqë po ua kthen shpinën zotave tanë, kemi frikë se mos 
të bjerë ndonjë fatkeqësi!" 

Dhe aq shumë ngulën këmbë, sa Profeti mbeti i detyruar të 
shkonte bashkë me ta! 


Pastaj, për një farë kohe na humbi nga sytë dhe u kthye për- 
sëri por me fytyrën të zverdhur nga frika. 

Hallat e pyetën të shqetësuara: 

"Çfarë të ndodhi?" 


"Kamjrikë se mos më kanë prekur xhindët!" - Iu përgjigj ai. 
Hallat e pyetën: 

"Allahu nuk të lë ty në duart e shejtanit! Tek ti ka nga të 
gjitha vetitë e mira. Pa na thuaj, ç'qe ajo që pe?" 

Profeti iu përgjigj: 

"Sa herë që u afrova te idhulli, m'u shfacj një burrë i bardhë dhe 
trupgjatë cjë më bërtiti: 


atë! 




"O Muhammed! Kthehu prapa dhe në asnjë mënyrë mos e prek 

Pas kësaj, gjersa iu dha detyra e profetësisë, Drita e Qenies 
kurrë nuk mori pjesë në festat dhe ritet e tyre!" 82 

Siç rrëfen Hz. Aliu (r.a.), Profeti ka thënë kështu: 

"Dy herë jam nisur unë të bëj diçka nga ato cjë bënin njerëzit e 
kohës së injorancës, por AUahu i Lartë e i Madhëruar më mbrojti prej 
tyre. 

Një natë, në anën e sipërme të Mekës, po kullosnim dhentë bashkë 
me disa të rinj Kurejshë. Unë i thashë shokut: 

"Po të m'i shohësh edhe dhentë e mia, dëshiroj të shkoj për të marë 
pjesë, si të rinjtë e tjerë, në kuvendet e mbrëmjes!" 

“Posijo!" - M'u përgjigj shoku. - "Si të duash!" 

Dhe u nisa për atje. Por kur iu afrova qytetit, dëgjova zëra defi, 
kavalli dhe fishkëllimash. 

"Ç'është kjo?" - E pyeta njërin. 

“Dasmë! Martohen filan mashkull me filan femër!" - M'u përgjigj 
ai. 

Unë u ula pak duke vështruar nga ajo anë e duke u menduar. Atë 
çast, Allahu më dha një rëndesë në veshë e në sy, menjëherë m'u rë- 
nduan qepallat dhe më zuri gjumi mu aty! Betohem në Allahun se nuk 
u zgjova dot gjersa lindi dielli! Sa u zgjova, u ktheva prapë te shoku. 

“Ç'bëre?" - Më pyeti ai. 

"Asgjë!" -1 thashë dhe ia tregova ç'më kish ndodhur. 

E njëjta gjë m'u përsërit edhe një natë tjetër. Prapë, kur desha të 
shkoj në qytet për të marrë pjesë në kuvendet e natës, më zuri gjumi mu 
në rrugë dhe fjeta gjer të nesërmen në lindjen e diellit. Dhe u ktheva 
prapë te shoku. 

Gjersa Zoti im më nderoi me detyrën e profetësisë, përveç këtyre dy 
rasteve, kurrë nuk u prira ndaj ndonjë gjëje të keqe!" (Ibni Is'hak, £. 58-59; 
Ibni Kethir, el-Bidaje, II, 292) 




82 Ibni Sa'd, I, 158. 

Profeti shkon me dhen 

Sa e pati gjallë të ungjin Ebu Talib dhe para se të fillonte treg- 
tinë, Profeti pati bërë për një farë kohe "çobanllëk". Ndër arabët, 
vajtja me dhen, pra, përgjithësisht, puna e çobanit, nuk ishte një 
mjeshtëri e zakonshme, por një punë dhe përvojë nëpër të cilën 
kalonin edhe fëmijët e të pasurve dhe fisnikëve. Veç kësaj, çoban- 
llëku ka qenë, pothuaj pa përjashtim, preokupimi edhe i të gjithë 
profetëve. Me këtë, Allahu i Lartë u ka dhënë mundësi atyre të 
fitojnë një sërë cilësish të posaçme drejtimi para se t'u jepte de- 
tyrën e profetësisë. 

Një ditë, i Dërguari i Allahut (s.a.s.) tha: 

"Çdo profet i dërguar nga AUahu i Lartë patjetër ka shkuar me 
dhen!" 

Sahabet e pyetën: 

"A edhe ti ke shkuar me dhen, o i Dërguari i Allahut?" 

"Po, ruaja me pagesë 83 dhentë e mekasve!" - Iu përgjigj i Dërguari 
i Allahut (s.a.S.). (Buhari, Ixhare, 2, Enbija, 29; Ibni Maxhe, Tixharet, 5) 

Në një hadith tjetër, Profeti është shprehur kështu: 

"Musai u dërgua si profet dhe shkoi me dhen. Daudi u dërgua si 
profet dhe shkoi me dhen. Edhe unëjam dërguar si profet dhe në Exhjad 
kam shkuar me dhentë efamiljes sime!" (ibni Sa'd, i, 126) 

Në këtë kohë, Profeti ishte rreth në të njëzetat. Duke u shpre- 
hur si më poshtë, ai ka pohuar se puna e çobanit është një nga 
punët e virtytshme: 

"Personi që ka zënë rrugën më të mbarë e të dobishme të fitimit 
tëjetesës është ai cjë kullot dhentë në majë të një kodrine ose në mesin 

83 Në origjinalin e hadithit, këtu përdoret fjala "kararit" që thuhet se 
është emri i një vendi, por që thuhet, gjithashtu, se është shumësi i 
fjalës "kirat", një njësi monetare, fjalë, kjo, që tingëllon pak a shumë 
si fjala "para" e huazur në shqipe nga turqishtja dhe që, në këtë rast, 
mund të përkthehet me këtë fjalë, pra, jo "me pagesë", por "me para". 
Sipas pikëpamjes së dytë, është thënë se Profeti ka ruajtur dhentë e 
mekasve sipas shpërblimit ditor një kirat ose 1/20 dinar në ditë për 
kokë. Përkthyesi. 

e një lugine. Ky person efal namazin, ejep zeqatin, e adhuron Zotin e 
vet gjer në vdekje dhe u bën vetëm të mira njerëzve !" (Muslim, imaret, 125; 
Ibni Maxhe, Fitn, 13) 

Te personat që bëjnë çobanllëk zhvillohen horizonti i medi- 
timit, ndjenja e seriozitetit dhe mëshirës. Duke aluduar për këtë, 
i Dërguari i Allahut (s.a.s.) ka thënë: 

"Qetësia dhe serioziteti janë te njerëzit që ushqejnë dhentë!" 
(Buhari, Menakib, 1; Muslim, Iman, 84/52) 

Kullotja e dhenve, kujdesi dhe mirëtrajtimi i tyre si dhe ruaj- 
tja nga kafshët e egra zhvillojnë tek njeriu ndjenjën e durimit dhe 
përgjegjësisë. Me të vërtetë, mëshirimi i çdo qenieje të krijuar, 
durimi ndaj gjendjeve të tyre të ashpra e kundërvepruese janë 
nga veçoritë më të rëndësishme që duhet të ndodhen te profe- 
tët. 


Udhëtimet së bashku me të ungjit 

Udhëtimin e parë tregtar, Profeti e pati bërë kur ishte dy- 
mbëdhjetë vjeç, bashkë me të ungjin Ebu Talib për në Siri. Kurse 
udhëtimi i dytë është ai që pati bërë në moshën gjashtëmbëdhje- 
tëvjeçare në Jemen. 

Kurejshët përgatiteshin për të shkuar në Damask. Edhe Ebu 
Talibi deshte të merrte pjesë në atë karvan tregtar. Kur do të ni- 
seshin për rrugë, të gjithë vëllezërit dhe motrat kishin dalë për ta 
përcjellë Ebu Talibin. Ebu Talibi e pyeti nipin e dashur: 

"A po vjen edhe ti me mua?" 

Të ungjit dhe hallat, duke pasur frikë se mos Muhammedi 
i vogël sëmurej, i dolën kundër dëshirës së Ebu Talibit. Atëherë, 
edhe Ebu Talibi u tërhoq duke vendosur ta linte të nipin në Mekë, 
mirëpo ai u dëshpërua dhe nisi të qajë. 

Ebu Talibi i tha: 


"O biri i tim vëllai! Ç'ndodhi? A po qan pse s'po të marr me 


vete?" 

Duke e kapur devenë për kapistre, Profeti i tha: 

"O im ungj, me kë po më le mua? Unë s'kam as babë, as nënë!" 

Ebu Talibi u prek: 

"Vallahi, edhe ty do të të marr! As unë s'do të ndahem kurrë 
prej teje, as ti prej meje!" (Ibni Is'hak, f. 53; Ebu Nuajm, Delail, 1,168) 

Më vonë, kur ishte gjashtëmbëdhjetë vjeç, Profeti shkoi me 
të ungjin Zubejr në Jemen. Zubejri donte të përfitonte nga mbarë- 
sia që ndillte qenia e Dritës së Ekzistencës. Për këtë shkak, iu lut 
Ebu Talibit ta dërgonte me të edhe nipin e bekuar. 84 

Rruga e karvanit tregtar arriti në një luginë ku një deve pa 
zot, e zemëruar dhe agresive, nuk lejonte askënd të kalonte andej. 
Kur karvani mendoi ta ndërronte rrugën, Profeti tha: 

"Ma lini mua atë!" 

Dhe doli në krye të karvanit. 

Sapo e pa Profetin, deveja e zemëruar u zbut. 

Profeti zbriti nga deveja e vet dhe hipi në devenë e zemëruar 
të cilën e lëshoi sapo e kaluan luginën. 

Kurse në kthim, takuan në një luginë që e kishin përmbytur 
ujërat që nuk po e kalonin dot. Atëherë, Profeti u tha: 

"Ndiqmëni mua!" 

Dhe duke shkuar pas tij, karvani e kapërceu luginën. Dukej 
sikur andej nga ecnin ata, Allahu i Lartë i largonte ujërat dhe e 
bënte rrugën të thatë! (Ibni Kethir, el-Bidaje, II, 282) 

Takimi me priftin Bahira 

dhe shenjat e dhëna prej tij 

Së bashku me një grup nga parësia e Kurejshve, Ebu Talibi 
kishte shkuar në Damask. Me të ishte edhe Profeti. Gjatë rrugës 
bënë konak në një vend afër manastirit të murgut Bahira. Në atë 
kohë, Bahira ishte dijetari më i shquar ndër krishterët. 





84 Dijarbekri, I, 260. 

Bahira kishte vënë re se, kur po vinte karvani, një re e ndiq- 
te dhe i bënte hije dikujt nga karvani. Po kështu, kur udhëtarët 
u ulën nën hijen e një peme, vuri re se degët prireshin posaçë- 
risht në një anë si për të dashur t'i bënin më shumë hije dikujt. 
Atëherë, ai u çoi fjalë udhëtarëve të karvanit: 

"O Kurejshë! Unë përgatita ushqim për ju dhe po ju ftoj të 
gjithëve në sofër, të lirë e skllevër!" 

Mirëpo, gjer atëherë, Bahira kurrë nuk pati treguar inte- 
resim për ta. Kësaj radhe, të gjithë pjesëtarët e karvanit e pranuan 
ftesën e murgut dhe u ulën në sofër përveç Profetit i cili kishte 
ndenjur pranë mallrave. Bahira i vështroi të ardhurit një e nga 
një por tek asnjëri s'pa shenjat që kishte lexuar në libra. Ai i pyeti 
të ftuarit: 

"O Kurejshë, a ka ndonjë nga pjesëtarët e karvanit tuaj që 
s'ka ardhur këtu?" 

Kurejshët iu përgjigjën: 

"O Bahira! S'ka kush tjetër veç një fëmije që ka ndenjur pra- 
në karvanit. Meqë ishte më i riu ndër ne në moshë, e lamë pranë 
mallrave e rrobave!" 

Bahira u tha: 


"Thirreni edhe atë! Edhe ai të marrë pjesë në këtë darkë!" 

E thirrën Muhammed Eminin dhe e ulën në sofër. Sapo e pa, 
murgu Bahira nisi ta vëzhgonte nga koka te këmbët. Pastaj, duke 
e kapur për dore, u tha të pranishmëve: 

"Ky është zotëria i botërave. Eshtë i dërguari i Zotit të botë- 
rave. Allahu do ta dërgojë atë si mëshirë për botët!" 

Të parët e Kurejshve e pyetën: 

"Po ti, ku e di këtë?" 

Murgu Bahira u tha: 

"Cilësitë e tij unë i kam lexuar në librat që na janë zbritur 
neve. Me të vërtetë, ku ju po afroheshit, nuk mbeti gur e dru pa 
iu drejtuar dhe përkuluar atij. Gjërat jo të gjalla mund t'i për- 

_ 

kulen vetëm një pejgamberi. Veç kësaj, unë e njoha atë edhe nga 
vula e profetësisë, lythi që e ka mes shpatullave." 

Pastaj murgu Bahira u bëri disa pyetje vetë Profetit si dhe 
të ungjit dhe, pasi pa që përgjigjet e tyre përputheshin me ato 
që dinte ai, formoi mendim të prerë. Atëherë, duke u kthyer nga 
Ebu Talibi, i tha: 

"Ktheje menjëherë nipin në shtëpi dhe ruaju se mos hebrenj- 
të i shkaktojnë ndonjë të keqe. Vallahi, po ta shohin hebrenjtë dhe 
ta njohin, ngrihen ta vrasin. Ky djalë është nga arabët, mirëpo 
hebrenjtë duan që profeti i ardhshëm të jetë nga bijtë e Izraelit. 
Pozita dhe fama e nipit tënd do të jenë shumë të larta!" 

Duke vepruar sipas porosisë së Bahiras, Ebu Talibi e mori 
nipin e bekuar dhe u kthye menjëherë në Mekë. (Ibni Is'hak, f. 54-55; 
Ibni Sa'd, 1,153-155; Tirmidhi, Menakib, 3) 

Orientalistët krishterë, duke marrë shkak nga kjo ngjarje, me 
qëllirn për t'i vënë njollë Islamit, dolën me pretendimin se profeti 
Muhammed (s.a.s.) ka marrë sugjerime nga murgu Bahira, gjë 
që është një akuzë krejtësisht jashtë të vërtetës, është në kundër- 
shtim me Kur'anin dhe bindjen monoteiste të tevhidit. Sepse 
murgu Bahira ishte krishter. Ndërsa Kur'ani ndreq korrigjimet 
dhe prishjet që kanë pësuar Teurati dhe Ungjilli, si mund të me- 
ndohet se i Dërguari i Allahut mund të merrte sugjerime nga 
përfaqësuesi i një feje të korrigjuar në këtë mënyrë?! 

Nga ana tjetër, në krishterizëm, pra, në fenë e murgut Bahira, 
konsiderata mbi Zotin paraqet një strukturë antropomorfike, do- 
methënë, të personifikuar dhe të pajisur me atribute njerëzore. 
Kurse feja islame e sjellë nga i Dërguari i Allahut (s.a.s.) është një 
fe e diferencuar 85 e dërguar nga Zoti mbi themelet e tevhidit, mo- 
noteizmit islam. Konsiderata islame mbi Allahun si Zoti i vetëm 
i gjithësisë paraqet një entitet transcendental 86 të diferencuar dhe 
abstraktuar nga të gjitha llojet e atributeve relative e mangësore. 

85 Në origjinal: mubin. Përkthyesi. 

86 Në origjinal: muteal. Përkthyesi. 

_ 

Eshtë si rrjedhojë e kësaj të vërtete që Kur'ani e njofton në 
këtë mënyrë se nga njerëzit e librit, qoftë edhe nga ata para pro- 
fetësisë së Hz. Muhammedit, do të shpëtojnë vetëm ata që janë të 
drejtuar sipas orientimit hyjnor: 



"Pa dyshim, nuk do të ketë frikë për ata nga besimtarët, 
hebrenjtë, krishterët dhe paganët që i besojnë Allahut dhe di- 
tës së ahiretit dhe bëjnë punë të mira, dhe ata nuk do të dësh- 
përohen!" (el-Bakara, 62) 

Meqë i Dërguari i Allahut është profeti i fundit i dërguar 
për të gjitha kohët dhe vendet, të gjitha fetë e tjera para tij janë 
të shfuqizuara. Për rrjedhojë, besimi ndaj Allahut por mosbesi- 
mi ndaj Profetit (s.a.s.) është mohim dhe herezi (kufr). Për këtë 
shkak, edhe besimtarët e sotëm nga njerëzit e librit janë jashtë 
përfshirjes së ajetit kur'anor të mësipërm. 

Specifikat e tjera përveç bindjes besimore të cilat e mbajnë 
në këmbë një fe janë jeta adhurimore dhe marrëdhëniet prak- 
tike ndërnjerëzore. Feja islame ka sjellë një jetë adhurimore të 
rregullt, i ka ngritur përsëpari marrëdhëniet ndërnjerëzore mbi 
bazën e të drejtës, drejtësisë juridike dhe moralit dhe ka para- 
shtruar një sistem të së drejtës juridike që përfshin edhe sanksio- 
net penale. Kurse në krishterizëm që është feja e murgut Bahira, 
jeta adhurimore është korrigjuar dhe prishur. Kurse marrëdhë- 
niet ndëmjerëzore dhe kodi penal nuk ekzistojnë. 

Një specifikë tjetër është se Profeti ynë, siç e njofton Kur'ani 
dhe e dëshmon historia, ishte i paarsimuar 87 ose, e thënë thjesht, 
nuk dinte shkrim e këndim. Në ajetin kur'anor thuhet kështu: 

87 Në origjinal: ummi. Përkthyesi. 

"Para kësaj ti as ndonjë shkrim lexoje, as e shkruaje me 
dorën tënde. Po të qe ashtu, ndjekësit e së shtrembrës do të 
ndjenin dyshim. Jo, ai (Kur'ani) përbëhet prej ajetesh të qarta 
(që zënë vend) në gjokset e atyre që u jepet dituri. Ajetet tona i 
mohojnë vetëm mizorët!" (el-Ankebut, 48-49) 

Kur Profeti i ardhshëm u takua me murgun Bahira, ishte dy- 
mbëdhjetë vjeç. Ai qëndroi pranë Bahirës për një kohë shumë të 
shkurtër dhe, gjithashtu, bëri një bisedë shumë të shkurtër me 
të. Në këto kushte, është e pamundur që një fëmijë i paarsimuar 
t'i mësojë përmendësh gjashtë mijë e ca ajete brenda një kohe të 
shkurtër, t'i mbajë përmendësh gjatë njëzet e tetë vjetëve dhe, 
pas moshës dyzet vjeç, të fillojë t'i tregojë një për një. Gjithashtu, 
çdo njeri me gjykim të shëndoshë e pranon me lehtësi se është e 
pamundur që ky njeri ta mësojë një fe të tillë të përsosur dhe uni- 
versale si Islami dhe të parashtrojë sistemin adhurimor-ritual, 
praktik, juridik dhe moralo-etik të tij. 

Po qe se Bahira i kishte ditur këto, pse nuk i kumtoi vetë 
duke shpallur profetësinë e vet, por ia la këtë nder një fëmije, një 
fëmije që s'e njihte fare?! 

Veç kësaj, gjuha që shkruante e lexonte Bahira ishte heb- 
raishtja, kurse Kur'ani është në një arabishte të pastër, të qartë e 
oratorike. Mbi këto pretendime, Allahu i Lartë thotë kështu: 

"Ne e dimë me siguri që qafirët thonë: " 
Muhammedit ia mëson një njeri!" Personi që kanë 


Kur'anin 

parasysh 

ata duke bërë këtë pretendim të pabazë, flet një gjuhë të huaj, 
kurse ky Kur'an është një arabishte e qartë!" (en-Nahl, 103) 

Në të njëjtën kohë, me epërsinë e tij gjuhësore-shprehëse, 
Kur'ani ishte dhe është në një nivel të tillë që t'i sfidojë poetët më 
të fuqishëm arabë, madje tërë njerëzimin! Kështu, në suren Isra, 
në ajetin 88, thuhet: 



"Thuaj: "Edhe sikur njerëzit dhe xhindët të mblidhen 
bashkë duke e ndihmuar njëri-tjetrin për të bërë një gjë të 
ngjashme me këtë, nuk do të munden!" 

Krahas këtyre që u thanë, gjatë takimit të të Dërguarit të 
Allahut me Bahiran ishin të pranishëm edhe disa politeistë 
Kurejshë. Po qe se në pretendimin e orientalistëve do të kishte 
diçka sadopak nga e vërteta, politeistët të cilët qysh ditët e para të 
profetësisë ia kushtuan veten mohimit të të Dërguarit të Allahut 
(s.a.s.) dhe armiqësisë ndaj tij, do të duhej që ta kundërshtonin 
duke përdorur si provë këtë ngjarje. Mirëpo politeistët Kurejshë 
nuk kanë thënë asnjë fjalë mbi këtë çështje. Sepse ata e dinin se 
një pretendim i tillë s'kishte asnjë të vërtetë dhe mbështetje! 

Hilful Fudul 

Luftërat e bëra në muajt e ndaluar, arabët i quanin mes tyre 
"luftëra fixhar", "luftëra mëkatare". Luftërat fixhar kanë ndo- 
dhur katër herë. Në luftën e katërt të zhvilluar mes fiseve Kurejsh 
dhe Kinane, nga njëra anë, dhe fisit Hevazin, nga ana tjetër, pati 
marrë pjesë edhe Profeti (s.a.s.). 

Ai pati marrë pjesë gjithmonë vetëm në anën e së drejtës, 
në krah të të drejtit dhe viktimës. Në këtë luftë ai mori pjesë në 
moshën njëzetvjeçare, së bashku me të ungjit, por nuk derdhi 

gjakun e askujt. Vetëm mblodhi shigjetat e hedhura nga armiku 
dhe ua dha të ungjve. 88 

Pas kthimit nga kjo luftë, në muajin Dhilkade që ishte njëri 
nga muajt e ndaluar, një jemenas i hsit Zubejd pati sjellë në Mekë 
mall tregtie për ta shitur. As bin Vail nga parësia e Kurejshve e 
bleu mallin por nuk ia dha paratë të zotit të mallit. Ai iu drej- 
tua për ndihmë kryetarëve të familjeve të shquara të Mekës, 
Abduddar, Mahzum, Xhumah, Sehm dhe Adij bin Ka'b. Por ata, 
në vend që ta ndihmonin viktimën, e vunë në lojë dhe i dolën 
krah As bin Vailit. 

I mbetur në gjendje të pashpresë, duke përfituar nga një rast 
kur parësia Kurejshe ishin mbledhur dhe ulur përreth Qabes, 
viktima u ngjit në kodrën Ebu Kubejs dhe recitoi një vjershë duke 
thirrur: "O fisnikët Fihr!" Ai shpalli padrejtësinë dhe dhunën që i 
ishte bërë dhe kërkoi ndihmë. Personi i parë që u hodh në veprim 
për ndihmë, qe ungji i Profetit, Zubejri. Së bashku me parësinë 
Kurejshe, u mblodhën në shtëpinë e Abdullah bin Xhuda-it. 

Abdullai u shtroi bukë. Pas buke ata u morën vesh mes tyre 
"për ta mbrojtur viktimën kundër përdhunuesit gjersa haku të 
shkonte te i zoti". Ata u betuan se do t'i mbeteshin besnikë ma- 
rrëveshjes "gjersa në dete të mbetej aq ujë sa për ta lagur një qime 
dhe gjersa malet Hira dhe Sebir të ndodheshin në këmbë"! 

Organizata Hilful Fudul e nisi veprimtarinë duke marrë nga 
As bin Vaili të drejtën që i takonte jemenasit nga fisi Zubejd. Më 
pas, kjo organizatë u shkoi në ndihmë shumë vetëve që kishin 
pësuar padrejtësi në Mekë dhe bëri përpjekje për vendosjen e 
drejtësisë. 89 

Hilful Fudul është e vetmja organizatë e kohës pagane pa- 
raislamike që i Dërguari i Allahut (s.a.s.) e ka miratuar dhe ka 
marrë pjesë në të. Sepse kjo ishte një organizatë që mbronte drej- 
tësinë. Ajo ishte ngritur për ta penguar padrejtësinë dhe dhunën. 

88 Ibni Hisham, 1,198; Ibni Sa'd, 1,126-128. 

89 Ibni Kethir, el-Bidaje, II, 295-296; Ibni Sa'd, I, 128-129. 

_ 







RINIA E PROFETIT - 

Pas profetësisë, Profeti (s.a.s.) është shprehur kështu për këtë or- 
ganizatë: 

"Kam marrë së bashku me ungjit e mi pjesë në Hilful Fudul në 
shtëpinë e Abdullah bin Xhuda-së. Aq i kënaqur mbeta nga ai kuvend, 
sa nuk do të mbetesha i kënaqur e i gëzuar edhe sikur të mëfalnin deve 
të kuqe në vend të tij! Edhe sikur të thirresha përsëri sot për një marrë- 
veshje të tillë, do të merrja pjesë!" (Ibni Kethir, el-Bidaje, II, 295) 


Jeta tregtare e Profetit 

Mekasit e siguronin jetesën me tregti. Mallrat që i sillnin nga 
vendet përreth me anë të karvaneve tregtare, i shisnin në panairet 
e haxhit që organizoheshin në Mekë, kurse mallrat e prodhuara 
në Mekë i çonin në vendet përreth. 

Në rini, i Dërguari i Allahut mori pjesë me të ungjit në kar- 
vanet tregtare për në Siri dhe Jemen. Në vitet e mëvonshme ai 
bëri në emër të Hz. Hatixhesë dy udhëtime tregtare në pazarin e 
Xhureshit në Jemen dhe që të dy herët atij i qe dhënë si shpërblim 
pune një deve e re mashkull. 90 

Profeti e pati dërguar karvanin tregtar të Hz. Hatixhesë 
edhe në pazarin Hubashe të Tihames. Në atë udhëtim ai pati 
dalë së bashku me shërbëtorin e Hz. Hatixhesë (r.anha), Mejsere, 
pati sjellë prej atje copë tekstili të Tihames që ia shiti Hakim bin 
Hizamit me një fitim të dukshëm. 

I Dërguari i Allahut (s.a.s.) është shprehur kështu për Hz. 
Hatixhenë: 

"Unë nuk kam parë ortak më të mbarë e të dobishëm se 
Hatixheja!" 

Me këto fjalë ai e pati lavdëruar atë dhe pati pohuar faktin 
se ajo e pati paguar me të tepërt për punën e bërë. (Halebi, I, 221; 
Ayni, X, 104) 

Një ditë, i ungji Ebu Talib i tha kështu Profetit: 





90 Hakim, III, 200/4834. 

"O biri i tim vëllai! Unë jam një njeri i varfër. Thatësira dhe 
kriza e ushqimeve nuk na la as kapital, as tregti! Një karvan treg- 
tar përgatitet për t'u nisur për Damask. Hatixhe binti Huvejlid 
kërkoka një njeri për ta çuar me mallrat e veta në këtë karvan. 
Ajo ka shumë nevojë për një njeri si ti, besnik, të sigurt e të pa- 
stër. Bëhet mirë sikur të bisedonim me të që të të caktonte ty si 
përfaqësues të saj në tregti. Mendoj se, për besnikërinë tënde, 
do të të vlerësojë mbi të tjerët. Në të vërtetë, unë nuk dua që të 
shkosh andej nga Siria se kam frikë mos të të vijë ndonjë e keqe 
nga çifutët. Mirëpo s'kemi ç'bëjmë tjetër!" 

Kur biseda e zhvilluar mes Profetit dhe të të ungjit arriti te 
Hz. Hatixheja, ajo tha: 

"Unë s'e dija se Muhammedi e dëshironte një gjë të tillë!" 
Dhe menjëherë i dërgoi fjalë Profetit duke i premtuar t'ia 
çonte mallrat në Damask me një shpërblim më të madh se ç'u 
kishte dhënë të tjerëve! 

Sepse ajo e dinte shumë mirë që Hz. Muhammedi (s.a.s.) ish- 
te një njeri tejet i besueshëm, fjalëdrejtë dhe me moral të bukur! 91 

Drita e rrugës së drejtë, Hz. Muhammedi (s.a.s.) doli në rru- 
gë nga Meka së bashku me shërbyesin e Hz. Hatixhesë, Mejsere. 
Me këtë rast, ajo e porositi kështu Mejseren: 

"Të mos tregohesh i pabindur ndaj Muhammedit në asnjë 
çështje! Të mos e kundërshtosh në asnjë fjalë!" 

Gjatë rrugës, kur të dyja devetë e ngarkuara me mall u lo- 
dhën dhe mbetën pas, Mejsere u shqetësua dhe me vrap e arriti 
Profetin dhe ia parashtroi gjendjen. Profeti shkoi te devetë dhe 
ua fërkoi këmbët. Pas kësaj, devetë nisën të vrapojnë dhe, duke 
turfulluar, dolën në krye të karvanit. Me ta parë këtë ndodhi, pje- 
sëmarrësit e karvanit treguan më shumë kujdes për t'i shërbyer 
Profetit dhe për ta mbrojtur atë. 92 

91 Ibni Hisham, I, 203; Ibni Sa'd, 1,129; Ibni Kethir, el-Bidnje, II, 297. 

92 Dijarbekri, I, 262. 

Mbreti i profetëve, Hz. Muhammedi, gjatë gjithë jetës është 
treguar jashtëzakonisht i drejtë ndaj partnerëve në marrëdhëniet 
tregtare dhe ndaj njerëzve të tjerë. Kur i jepte fjalën dikujt, e zba- 
tonte atë gjer në fund pavarësisht nga sa mund t'i kushtonte. 

Ibni Abbasi (r.a.) si njeri që e njihte jetën e Profetit gjer në 
hollësitë më të imta, ka thënë kështu: 

"Kur i Dërguari i Allahut (s.a.s.) thoshte diçka, e bënte atë 
patjetër!" (Buhari, Shehadat, 28) 

Edhe Saib bin Ebi's-Saib (r.a.) tregon kështu: 

"Shkova pranë të Dërguarit të Allahut. Sahabet hlluan të 
më lavdërojnë mua dhe të thonë fjalë të mira për mua. Kurse i 
Dërguari i Allahut (s.a.s.) u tha: 

"Unë e njoh atë më mirë se ju!" 

Atëherë unë iu shpreha kështu: 

"Drejt fole, t'u bëfshin fli nënë e babë! Ti ke qenë ortaku im 
dhe ç'ortak i mirë! As kundërshtoje, as polemizoje!" (Ebu Davud, 
Edeb, 17/4836; Ibni Maxhe, Tixharat, 63) 

Njërën prej ngjarjeve shembullore të cilat qenë bërë pre- 
tekst për t'i dhënë atij atributet Emin (i Besueshmi) dhe Sadik 
(Besniku), e tregon kështu Abdullah bin Ebi'l-Hamsa (r.a.): 

"Para profetësisë pata bërë një shitje-blerje me të Dërguarin 
e Allahut (s.a.s.). Meqë i mbeta pak borxh, i thashë se, po të më 
priste pak, do t'ia sillja menjëherë. Mirëpo e harrova fjalën që i 
dhashë. Pas tri ditësh, kur u kujtova dhe shkova tek vendi ku 
qemë ndarë, e gjeta tek më priste! 

I Dërguari i Allahut (s.a.s.) i cili ndodhej në kulmin e pa- 
arritshëm të besueshmërisë dhe besnikërisë, përveç kësaj, nuk 
më qortoi për sjelljen time, por vetëm më tha: 

"O djalë i ri, më mundove! Kam tri ditë që po të pres këtu!" (Ebu 
Davud, Edeb, 82/4996) 


Kjo dhe veti të tjera të larta që pati shpalosur ai para se t'i 
jepej profetësia, janë njëra më e bukur se tjetra, kanë karakter më- 

_ 

simdhënës dhe urtësie. Fundja, këto mund të shfaqeshin vetëm 
tek një profet! 

Po të dëshironte, Allahu i Lartë i siguronte njeriut të tij të 
dashur një jetesë me mirëqenie qysh në vegjëli në atë mënyrë 
që ai të mos kishte nevojë të bridhte pas sigurimit të jetesës. Por 
urtësia hyjnore ka dëshiruar në mënyrë volitive që i Dërguari i 
Allahut, duke e siguruar bukën me punën e duarve të veta, ta 
sigurojë vetë jetesën dhe, kështu, të bëhet model për ummetin, 
bashkësinë e tij! Kështu, Profeti (s.a.s.) ka porositur: 

"Askush nuk ka ngrënë një ushqim më të mbarë e të dobishëm se ai 
që e kafituar vetë!.. " (Buhari, Buju, 15; Enbija, 37) 

Veç kësaj, për sa kohë që personi i cili ka për t'u bërë prijës, 
e vë jetesën e vet në vartësi të dhuratave të mjedisit që e rrethon, 
çështja e tij e humb krejtësisht në sytë e njerëzve vlerën, rëndësi- 
në dhe seriozitetin. 

Me të vërtetë, Zoti i ka urdhëruar të gjithë profetët të thonë: 

I ll)! j>r\ 

* 

"Unë nuk kërkoj nga ju asnjë pagesë si shpërblim për këtë 
(kumtesë). Ai që do të ma japë shpërblimin mua është vetëm 
Zoti i botërave!" (esh-Shuara, 109, 127, 145, 164, 180. Veç kësaj, shih. Junus, 
72; Hud, 29) 

Sa bukur që e shpreh poeti këtë delikatesë: 

Mos kërko favorin e askujt 
Se e paguan me margaritarin e lirisë! 

Profeti Muhammed (s.a.s.) ka qenë njeriu më i lirë e i pava- 
rur pikërisht pse e pati siguruar jetesën me mundin e vet! 

Konstatimet e murgut Nastura 

Karvani ku merrte pjesë Hz. Muhammedi arriti nëpërmjet 
tokave të Sirisë, në Busra. Në tregun e Busras, Profeti (s.a.s.) qën- 
droi nën një dru ulliri në afërsi të manastirit të murgut Nastura. 

Murgu Nastura i cili njihej që më parë me Mejseren, e pyeti këtë 
duke treguar me gisht Profetin: 

"O Mejsere, kush është ai personi nën atë dru?" 

"Eshtë një person nga fisi Kurejsh!" -Iu përgjigj Mejsere. 

"A ka pak të kuq në sy?" - E pyeti murgu. 

"Po, ai ka gjithmonë një farë të kuq në sy!" - Iu përgjigj 
Mejsere. 

Atëherë, Nastura i tha: 

"Ja, pra, ai është i fundit i pejgamberëve! Eh, sa do të desha 
ta arrija atë kohë kur ai të dërgohej si profet!" (Ibni Sa'd, 1,130-156; 
Ibni Kethir, el-Bidaje, II, 297-298) 

Karvani doli nga Busra për t'u kthyer në Mekë. Mejsere u bë 
dëshmitar i faktit se si, në kulmin e vapës, dy engjëj i bënin hije 
Profetit. Si përfundim, u kthyen në Mekë me fitim të madh! 93 


Martesa me Hz. Hatixhenë 

Në kthim, Mejsere ia tregoi në mënyrë të hollësishme Hz. 
Hatixhesë ngjarjet e jashtëzakonshme që pa gjatë udhëtimit, bu- 
kuritë e pamjes dhe karakterit të Profetit dhe situatat e jashtëza- 
konshme që kishin lidhje me të. Atëherë, tek Hz. Hatixheja lindi 
dëshira për martesë me Hz. Muhammedin. 

Shoqja e Hz. Hatixhesë, Nefise binti Umejje, e tregon kështu 
se si u zhvilluan ngjarjet që çuan në këtë martesë: 

"Hatixhe binti Huvejlid ishte një zonjë e aftë, e zellshme, me 
karakter të shëndoshë dhe e ndershme. Burrat e Kurejshve kishin 
dëshirë të madhe për t'u martuar me të. Por Hz. Hatixheja ish- 
te admiruese e karakterit dhe personalitetit të Hz. Muhammedit 
(s.a.s.). Pas kthimit të Hz. Muhammedit nga tregtia në Siri, 
Hatixheja më dërgoi tek ai me qëllim për të kuptuar nëse dëshi- 
ronte të martohej me të apo jo. 

Unë e pyeta Hz. Muhammedin: 




93 Ibni Sa'd, I, 130,156-157. 

"O Muhammed, pse nuk martohesh?" 

"Si mund të martohem pa pasur mundësi materiale?" - Më tha 
ai. 

"Po të kesh mundësi materiale, a martohesh me një njeri të 
pasur, të bukur e të ndershëm?" - E pyeta. 

“Kush është kjo zonjë?" - Më pyeti ai. 

I thashë: "Hatixheja!" 

"Ti mendon se është e mundur kjo gjë?" - Më pyeti sërish ai. 
"Atë ma lër mua!" -1 thashë unë. 

"Atëherë, edhe unë do të bëj si të më thuash ti!" - Ma ktheu ai. 
Dhe unë u ktheva menjëherë dhe ia njoftova gjendjen 
Hatixhesë." (Ibni Sa'd, 1,131) 

Duke u mbështetur në lajmin e mirë të zonjës Nefise, Hz. 
Hatixheja i propozoi të Dërguarit të Allahut (s.a.s.) për martesë. 
Profeti ia njoftoi këtë të ungjit Ebu Talib. Ebu Talibi shkoi tek 
ungji i Hz. Hatixhesë, Amr bin Esed, për t'ia kërkuar dorën e Hz. 
Hatixhesë. 

Ebu Talibi dhe kushëriri i Hz. Hatixhesë, Varaka bin Nevfel, 
kënduan në mënyrë të dyanshme hutben e kurorës. Pastaj, ungji 
i Hz. Hatixhesë, Amri, u ngrit në këmbë e tha: 

"O Kurejshë! Jini dëshmitarë se unë e lidha me kurorë 
Hatixhe binti Huvejlidin me Muhammed bin Abdullain!" 94 

I Dërguari i Allahut (s.a.s.) i dha Hz. Hatixhesë 20 deve të 
reja si garanci kurore. 95 

Kur Profeti u martua, ishte 25 vjeç, kurse zonja fisnike dhe 
fatlume Hz. Hatixhe, ishte pesëmbëdhjetë vjeçe më e madhe se ai 
dhe grua e vejë me fëmijë. 

Me pasurinë dhe jetën e saj, Hz. Hatixheja u bë për Profetin 
një burim i ri force. 

94 Dijarbekri, I, 264; Ja'kubi, II, 20. 

95 Ibni Hisham, I, 206; Ibni Ethir, UsduTGabe, I, 23. 

Para Islamit, për moralin e saj të lartë, Hz.Hatixheja e cila 
i përkiste një familjeje të nderuar, thirrej me atributet "A fi fe" (e 
Virtytshme) dhe "Tahire" (e Dëlirë), kurse pas Islamit filloi të thi- 
rrej "Hatixhetul Kubra" (Hatixheja e Lartë). 96 

I Dërguari i Allahut (s.a.s.) është shprehur kështu: 

"Gruaja më e dobishme e ahiretit është Merjeme binti lmran, kur- 
se gruaja më e dobishme e kësaj bote është Hatixhe binti Huvejlid!" 
(Buhari, Menakibu'l-Ensar, 20; Muslim, Fedailu's-Sahabe, 69) 

Kjo martesë e të Dërguarit të Allahut (s.a.s.) tregon haptazi 
se ai s'ishte njeri që prirej ndaj dëshirave ndjesore, madje, që nuk 
u jepte aspak vlerë këtyre. Po të qe ashtu, i Dërguari i Allahut 
duhej të martohej jo me një zonjë më të madhe se veten, të vejë 
e me fëmijë, por, me një vajzë të re. Por i Dërguari i Allahut ka 
kërkuar te femra me të cilën do të martohej, në vend të cilësive 
të përkohshme si rinia dhe bukuria, veti të larta si nderi, virtyti, 
dinjiteti dhe morali i lartë. 


Poligamia e Profetit dhe urtësitë e saj 

I Dërguari i Allahut (s.a.s.) është martuar me më shumë se 
një grua vetëm pas moshës pesëdhjetedyvjeçare. Çdo martesë e 
tij ka shumë shkaqe dhe urtësi. Të bësh supozim të keq, madje, të 
shpifësh për një njeri të cilin Zoti, me ajetin si më poshtë, ia para- 
qet njerëzimit si personalitet shembullor dhe model, është vetëm 
tregues i indiferentizmit dhe mosnjohjes së të vërtetave fetare si 
dhe, përtej injorancës, i ushqimit të një qëllimi të keq: 


a1)! 


jO’rjjJ jlif 4j-h Al!l J AjjJ 

aDi 


"Pa dyshim, i Dërguari i Allahut është për ju, për ata që 
shpresojnë të takohen me Allahun dhe ditën e ahiretit si dhe 





96 Ibni Sa'd, VIII, 14-15. 

që e përmendin shumë Allahun, një shembull i bukur! " (el- 
Ahzab, 21) 

Zoti ynë e ka bërë Profetin tonë të dashur shembull dhe mo- 
del në çdo drejtim. Drejtimi më i parë e më i rëndësishëm është 
jeta familjare. Ne këtu s'kemi për të përshkruar të gjitha etapat 
e jetës martesore të Profetit dhe për të folur për të gjitha gratë e 
tij. Kjo jo vetëm do t'i kapërcente kufijtë tanë, por edhe rreshtat 
e këtij libri nuk do të mjaftonin. Por nëse do të përmendnim disa 
karakteristika kryesore të këtyre martesave, gjithsesi do të arri- 
nim të formonim një opinion të mjaftueshëm e të drejtë. 

Periudha kur te njeriu, dëshirat sensuale janë më të gjalla se 
kurrë, është, pa dyshim, periudha e rinisë. Po të kalohet nëpër sy 
periudha e rinisë e të Dërguarit të Allahut (s.a.s.), e vetmja fjalë 
që mund të thuhet për të është se ai ka qenë një model i madh i 
mëshirimit të ndjenjës së turpit, dinjitetit dhe nderit! Kjo mund 
të kuptohet lehtë edhe nga atributi el-Emin (i Besueshmi) që ia 
patën vënë mekasit. Gjithashtu, nga çasti kur ai e shpalli profetë- 
sinë e tij e gjer kur vdiq, politeistët dhe heretikët kurrë nuk bënë 
ndonjë shpifje të shëmtuar për të Dërguarin e Allahut në këtë 
drejtim! 

Gjatë gjithë periudhës së Mekës, Profeti (s.a.s.) u martua ve- 
tëm një herë. Kur ndodhi kjo martesë me Hz. Hatixhenë, Profeti 
ishte 25 vjeç, kurse Hz. Hatixheja ishte 45 vjeçe, e ve dhe me fëmi- 
jë. Gjatë gjithë periudhës së kësaj martese e cila zgjati për 25 vjet 
gjer në vdekjen e Hz. Hatixhesë, i Dërguari i Allahut (s.a.s.) nuk 
u martua me grua tjetër megjithëse zakonet dhe traditat e asaj 
kohe ishin të përshtatshme për martesën me shumë gra. 

Megjithëkëtë, edhe pas vdekjes së nënës sonë Hatixhe, 
Profeti u martua përsëri me një grua të vejë e të moshuar, Hz. 
Sevde-n. I shoqi i saj pati vdekur pas emigrimit në Etiopi dhe ajo 
pati mbetur e vetme dhe pa mbrojtje. Ndërkaq, meqë ajo ishte 
muslimane, ndodhej nën presionin e vazhdueshëm të farefisit. 
Profeti u martua me këtë zonjë të respektuar që kishte mbetur e 
vetme, për t'i dhënë një satisfaksion moral dhe mbrojtje. 

_ 

Me hixhretin, pra, emgrimin në Medinë, fillonte një periu- 
dhë krejt e re. Tashmë, Hz. Muhammedi (s.a.s.) ishte jo vetëm 
profet, por edhe komandant ushtarak dhe kryetar i shtetit të por- 
saformuar. Ai ishte edhe një edukator i cili duhej t'u përcillte nje- 
rëzve të dy gjinive dhe të të gjitha racave, kombësive e shtresave 
mesazhin e tij me vlerë dhe veprim gjithëkohor. Prandaj kupto- 
het shumë lehtë se këto cilësi dhe veti të tij reflektoheshin edhe 
në martesat e tij. Martesat e tij mbështeteshin mbi shumë shkaqe 
dhe urtësi fetare, shoqërore, ekonomike dhe etiko-morale. 

Ndër të gjitha gratë e Profetit, vetëm Hz. Aisheja (r.anha) 
ishte vajzë e virgjër kur qe martuar me të. Me gjithë moshën shu- 
më të re, ajo ishte shumë e mençur dhe e zgjuar dhe në sajë të 
këtyre cilësive të saj dhe me anë të asaj vetë personalisht, femra- 
ve iu dhanë dijeni mbi rregullat juridike-ligjore dhe gjer në pe- 
sëdhjetë-gjashtëdhjetë vjet pas vdekjes së Profetit, çështjet e së 
drejtës islame iu përcollën drejtpërsëdrejti sahabeve, vajzave dhe 
grave të tyre, madje, nipërve dhe mbesave të tyre. Këtë të vërtetë, 
Profeti e pati nënvizuar duke u shprehur: 

"Një të tretën e fesë mësojeni nga shtëpia e Aishes!" (Dejlemi, n, 
165/2828) Kështu, si njëra prej shtatë personave që kanë përcjellë 
më shumë hadithe nga Profeti, Hz. Hatixheja ka përcjellë 2210 
hadithe. Nga këto, 194 janë përcjellë në mënyrë të njëzëshme 
(muttefekun alejh) edhe nga Buhariu, edhe nga Muslimi. 

Me të vërtetë, Hz. Aisheja i njihte mirë Kur'anin, hallallet, 
haramet, të drejtën islame, mjekësinë, poezinë, prozën arabe 
dhe gjenealogjinë. Sapo që sahabet të binin në kundërshtim për 
ndonjë çështje çfarëdo, menjëherë i drejtoheshin asaj. Madje, 
edhe parësia e sahabeve konsultoheshin me të për çështjet që s'i 
zgjidhnin dot. 97 

Kështu, Ebu Musa (r.a.) thotë: 

"Po të hasnim ndonjë vështirësi në ndonjë hadith të rrëfyer, 
e pyesnim Aishenë. Patjetër do të gjenim tek ajo shpjegimin e 
duhur." (Tirmidhi, Menakib, 62) 


97 Shih. Ibni Haxher, el-Isabe, IV, 360. 

Veç këtyre, në sajë të kësaj martese me Hz. Aishenë (r.anha), 
i Dërguari i Allahut (s.a.s.) e pati përforcuar miqësinë e vjetër me 
Hz. Ebu Bekrin (r.a.) edhe me lidhje gjaku. 

Edhe në martesën e kryer në të njëjtën rrugë me vajzën e 
Hz. Omerit, Hz. Hafsanë (r.anha), Profeti pati mbajtur parasysh 
krijimin e një lidhjeje gjaku. Hz. Omeri (r.a.) pati dashur ta ri- 
martonte të bijën Hafsa, së cilës i ishte plagosur i shoqi në luftën 
e Bedrit dhe i kishte vdekur më pas, në fillim me Hz. Ebu Bekrin, 
pastaj, me Hz. Osmanin, por, pasi nuk pati gjetur përgjigje ndaj 
propozimeve të veta, ishte dëshpëruar. Më në fund, në vitin e 
tretë të hixhretit, Profeti u martua me Hz. Hafsanë dhe, me këtë 
martesë, u normalizuan edhe marrëdhëniet mes miqve të vjetër. 

Kurse martesa e Profetit me Hz. Zejnebin (r.anha) është 
martesa më e debatueshme e tij, por, në të njëjtën kohë, marte- 
sa që bartte shumë urtësi. Profeti e pati martuar vajzën e hallës, 
Zejnebin, pavarësisht nga mungesa e dëshirës së saj për një mar- 
tesë të tillë, me libertin dhe adeptin e vet, Zejdin, 98 dhe, kështu, 
duke u mbështetur në njerëzit e tij më të afërm, i kishte dhënë 
fund dallimit i pasur-i varfër, fisnik-skllav, dhe pati shpallur se 
njerëzit ishin të barabartë mes tyre si dhëmbët e një krëhri. Më 
pas, për shkak të opozicionit të Zejnebit vetë si dhe të farefisit, 
kjo martesë u bë e padurueshme. Edhe vetë Zejdi i pati kërkuar 
Profetit ta ndante, por ai nuk ia pati pranuar kërkesën. Më në 
fund, duke mos e duruar dot gjendjen, Zejdi e pati ndarë vetë 
Zejnebin. 

Pas ndarjes, me anë të një ajeti të zbritur për këtë qëllim 
në ditët në vazhdim, Allahu urdhëronte martesën e Profetit me 
vajzën e hallës, Zejnebin. Kështu, me këtë akt martesor, Profeti 
zhvlerësoi ndalimin e periudhës pagane paraislamike të marte- 
sës me ish gruan e adeptit (birit të adoptuar) dhe parashtroi kon- 
sideratën juridike se fëmija i barkut me fëmijën e adoptuar janë 
të ndryshëm nga njëri-tjetri. 

98 Zejdin ia pati dhuruar Profetit Hz. Hatixheja, pastaj Profeti i pati dhë- 
në lirinë atij dhe e pati adoptuar (birësuar), pra, Zejdi ishte edhe liber- 
ti, edhe adepti i Profetit. 

Ata që flasin mbarë e prapë dhe me guxim të pajustihkuar 
mbi këtë çështje duke pretenduar se "Profeti është martuar me 
Zejnebin duke admiruar bukurinë e saj", nuk i mbajnë parasysh 
këto dy specifika: 

1. Zejnebi ishte vajza e hallës e Profetit. Ai e pati parë atë 
vazhdimisht qysh në fëmijëri. 

2. Po qe se Profeti do t'i kishte propozuar asaj për martesë 
para martesës me Zejdin, ajo do ta kishte pranuar me gjithë dë- 
shirë dhe për këtë martesë s'kishte as edhe ndonjë pengesë. Por 
Profeti e martoi vetë atë me dikë tjetër dhe i hodhi poshtë disa 
herë me radhë kërkesat për ndarjen e tyre. 

Shkurt, do të ndodhnin të gjitha këto ngjarje që disa rregulla 
të së drejtës islame të konkretizoheshin me anë të zbatimit në 
jetën e Profetit dhe të krijohej një mbështetje juridike për to. 

Martesa me Safijen, të bijën e liderit çifut të Hajberit, pati 
për qëllim rregullimin e marrëdhënieve aktuale me çifutët duke 
ngritur një lidhje gjaku me ta, pra, mbështetej në qëllime politike. 
(Ibni Haxher, el-Isabe, 4, 347) 

Edhe martesa me Xhuvejrijen (r.anha) e cila ishte, gjithash- 
tu, vajza e një prijësi fisi, qe bërë shkak për lirimin në një çast të 
qindra robërve të luftës dhe, me këtë pretekst, për kthimin e tyre 
në muslimanë. (Ebu Davud, Itk, 2) 

Martesa e të Dërguarit të Allahut (s.a.s.) me vajzën e Ebu 
Sufjanit, Ummu Habibe, ka pasur për objekt t'i jepej satisfak- 
sion kësaj besimtareje të vuajtur. Sepse, kur i shoqi doli nga feja 
në Etiopi dhe vetë mbeti në kushte shumë të vështira, Ummu 
Habibe (r.anha) vazhdoi ta mbrojë fenë dhe, për shkak të ndjesh- 
mërisë besimore dhe dinjitetit, nuk iu drejtua për ndihmë të atit i 
cili në atë kohë ishte lideri i Mekës. Duke u martuar me të, Profeti 
(s.a.s.) e shpëtoi nga vetmia dhe mungesa e mbështetjes dhe e 
mbrojtjes. Në të njëjtën kohë, për shkak të kësaj martese, edhe ar- 
miqësia mes muslimanëve dhe politeistëve të Mekës u pakësua. 
(el-Mumtehine, 7; Vahidi, f. 443) 

Po qe se i Dërguari i Allahut (s.a.s.) do të martohej për dëshi- 
ra epshore, në Medinë kishte shumë vajza të bukura ndër familjet 
ensare vendase, po ashtu dhe emigrante, mekase. Çdo musliman 
e konsideronte për nder të madh t'ia jepte vajzën Profetit, edhe 
vajzat e kishin me dëshirë të madhe të bëheshin bashkëshorte 
të Profetit dhe nëna të muslimanëve. Por Profeti kurrë nuk iu 
drejtua kësaj rruge. 

Ja, pra, për shkaqe të shumta si këto dhe të ngjashme me 
këto, si fetare, moralo-etike, shoqërore dhe politike dhe, veçanë- 
risht, për shkak të nevojës për njerëz të ditur, me përvojë dhe të 
përgatitur në mënyrë të mjaftueshme në specifikat e së drejtës 
islame që kishin lidhje me femrat, Profeti (s.a.s.), me lejen dhe 
urdhrin e Zotit, u martua me shumë gra. Sepse, në disa çështje 
juridike, opinioni i një femre (gruaje) të vetme mund të mos ishte 
i mjaftueshëm. Botëkuptimi juridik mbi femrën dhe familjen i 
Islamit që duhet të përfshinte të gjitha kushtet, kohët dhe vendet, 
mund të mos arrinte nga një njeri i vetëm gjer tek ne në kuptimin 
e plotë të fjalës. Mbi gjithçka, askush nuk mund të garantonte se 
gruaja e vetme e Profetit s'kishte për të vdekur para Profetit. Dhe 
kjo do të thoshte që e drejta islame mbi femrën dhe familjen të 
mos merrte formë të plotë. 

Ka shumë çështje që gratë kanë turp t'i pyesin burrat. Por të 
njëjtën çështje, një grua mund ta bisedojë lehtësisht me një grua 
tjetër. Prandaj shoqëria islame ka gjithmonë nevojë për gra mus- 
limane të pjekura e të ditura. Ndërkaq, a mund të mendohet një 
grua më e ditur në të njëjtat çështje se gratë e Profetit (s.a.s.) të 
cilat kanë bashkëjetuar me të, i kanë mësuar çështjet nga vetë ai 
dhe kanë qenë objekt i konsideratave të tij? 

Përtej këtyre të gjithave, edhe me jetën e tyre të adhurimit 
dhe devocionit, ato të gjitha janë bërë shembull për ne dhe pjesë- 
tarët e familjeve tona. 

Po qe se bëhet pyetja se a mund të përbëjë poligamia e 
Profetit (s.a.s.) model për njerëzit e sotëm, kësaj mund t'i jepet 
kjo përgjigje: 

Disa sjellje të Profetit, të cilat kanë të bëjnë me personin e 
vet, nuk janë referim për ummetin, bashkësinë e tij. Sepse ai, si 
personifikimi i parë i një feje, si themeluesi i saj, si zbatuesi i saj 
dhe si përfaqësuesi i Allahut, ishte në një pozitë shumë të ndry- 
shme e të posaçme. Prandaj, në dallim nga njerëzit e tjerë dhe 
në mënyrë të posaçme vetëm për të, atij i qe bërë farz (detyrim) 
ngritja çdo natë në tehexhxhud, i ishte dhënë leja për të agjë- 
ruar disa ditë me radhë pa iftar (savm-i visal), atij dhe familjes 
së tij i ishte ndaluar të pranonte zeqat. Edhe më shumë se katër 
martesat që pati bërë krejtësisht për shkaqe fetare, shoqërore dhe 
politike, sipas opinionit të njëzëshëm të dijetarëve islamë, nuk 
përbëjnë shembull për ummetin. 

Në lidhje me konkluzionin fetar të Islamit mbi poligaminë: 

Para së gjithash duhet theksuar se poligaminë nuk e ka fi- 
lluar Islami, por Islami ka dashur ta reformojë një rregull ekzis- 
tent duke i sjellë kufizime të caktuara. Para Islamit, në poligami 
nuk kishte ndonjë kufizim në numër. Këtë kufizim e bëri Islami 
duke vendosur kufirin katër martesa të njëkohshme. Ndërkaq, 
duke u nisur nga dyshimi mbi sigurimin e drejtësisë në trajtimin 
e grave, Islami ka deklaruar se martesa me një grua është më e 
mira." 

E dyta, martesa me katër gra nuk është urdhër për të gji- 
thë besimtarët, por një leje e njohur në disa kushte. 100 Kjo leje 
zbatohet me qëllim për të parandaluar copëtimin e familjeve 

99 Shih. en-Nisa, 3. 

100 Elmalili Muhammed Hamdi Efendi e shpjegon kështu këtë specifikë: 
Martesa me mbi katër gra: Nuk mund të vihet në diskutim që, në pa- 
rim, kjo përbën një përjashtim si leje dhe normalitet (mubah), prandaj, 
në kushtet kur ekziston rreziku i padrejtësisë në trajtim, konsiderohet 
jo normalitet, por papëlqyeshmëri (mekruh). Krahas kësaj, mund të 
thuhet se ajeti kur'anor deklaron se në disa kushte të caktuara, poliga- 
mia është e pëlqyeshme (mendub), madje, e domosdoshme (vaxhib), 
gjë që ka të bëjë më shumë me parandalimin e rrezikut të shfaqjes së 
lidhjeve jolegjitime (zina/adulter) dhe prostitucionit (fuhsh), rrezik, 
ky, si për burrat (meshkujt), ashtu dhe për gratë (femrat). (Hak Dini 
Kur'an Dili, II, 1290) 

dhe mbetjen e grave pa burrë e pa mbrojtje si pasojë e luftëra- 
ve, sëmundjeve, gjymtimeve, ndarjeve të gjata, etj. Për shembull, 
personi i martuar me një grua që s'lind fëmijë ose me paaftësi 
fiziko-biologjike, mund të marrë një grua të dytë pa e ndarë të 
parën. Krahas zmadhimit të familjeve në kushtet e vazhdimit të 
domosdoshmërive të tilla, numri i martesave është kufizuar me 
katër. Kështu, dëmet materiale dhe moralo-shpirtërore që lindin 
nga shembja e një familjeje, janë zbritur në minimum. 

Me të vërtetë, inkurajimi i më shumë se një martese në një 
vend të dëmtuar nga lufta, mund të kthehet në domosdoshmë- 
ri me qëllim për ta kompensuar popullatën e pakësuar dhe 
parandalimin e marrëdhënieve jolegjitime dhe prostitucionit. 
Shembuj të kësaj jo vetëm janë parë në të kaluarën, por mund 
të shihen edhe në të ardhmen. Në Islam i cili përmban parimet 
mbështetëse për paqen dhe lumturinë e njerëzimit, mundësia e 
zbatimit të konkluzioneve përjashtimore në rastin e shfaqjes së 
shkaqeve përjashtimore, hapet me anën e lejimeve përjashtimo- 
re. Ky rregullim i cili e lehtëson dhe e qetëson jetën dhe siguron 
vazhdimësinë e saj në ecuri të natyrshme, është i vlefshëm jo ve- 
tëm për çështjen e martesës, por në çdo fushë të jetës. 

Ja, pra, kjo cilësi tregon se Islami është për të përballuar do- 
mosdoshmëritë jetësore të çdo kohe dhe vendi. 

Krahas lejimit, burrave që martohen me më shumë se një 
grua (gjer në katër gra) u është ngarkuar detyrimi për të siguruar 
drejtësinë mes bashkëshorteve. Në të kundërt, burrat janë para- 
lajmëruar me ndëshkimin hyjnor: 



"Po qe se, duke u martuar me vajza jetime të pasura që i 
keni në kujdestari, keni frikë se mos u bëni padrejtësi, mos u 

martoni me to, por mundeni të martoheni gjer me katër gra të 
tjera nga ato që ju pëlqejnë; ndërkaq, po qe se keni frikë se mos 
bëni padrejtësi mes tyre, mjaftohuni me një grua ose me atë që 
keni nën zotërim (skllaven). Kjo është më e përshtatshme për të 
mos u shmangur nga drejtësia!" (en-Nisa, 3) 

Kurse në një ajet tjetër është urdhëruar: 


jidi jr i jlJ J J ^lUji i ) J oi i jjj 




j lj jjip jlS" aUI jli IjJbJj Ijjj Lajj-Lu 


"Sado që të përpiqeni, nuk keni mundësi të mbani drejtë- 
si mes grave, prandaj mos u jepni krejtësisht ndaj njërës duke 
e lënë tjetrën sikur e keni ndarë. Po qe se e edukoni vetveten, 
frikësoheni nga Allahu dhe ruheni nga padrejtësia, pa asnjë 
dyshim, Allahu është Gafur dhe Rahim!" (en-Nisa, 129) 101 

Edhe Profeti (s.a.s.) ka porositur në një hadith: 

"Po qe se një burrë ka dy gra me kurorë dhe nuk ruan drejtësinë 
mes tyre, ditën e kiametit do të ringjallet me njërën anë të paralizuar!" 
(Ibni Maxhe, Nikah, 47) 

Krahas kësaj, përdorimi nga burri i të drejtës së tij për t'u 
martuar me më shumë se një grua mund të kufizohet me anë të 
një kushti që mund të parashtrojë gruaja gjatë lidhjes së kurorës. 
Kjo është një e drejtë që u është njohur grave. 102 

Po qe se çështja shihet me një logjikë vulgare pa marrë para- 
sysh qëllimin hyjnor në krijim, për rrjedhojë, shihet e arsyeshme 
që gruaja të ketë më shumë se një burrë, kjo s'është kurrsesi e 
drejtë. Sepse gjenealogjia (përkatësia atërore) e fëmijës së lindur 
në kushte të tilla bëhet e diskutueshme. Prandaj kësaj lloj martese 
(bashkëjetese) të quajtur fuxhr 103 nuk i jep leje asnjë sistem juridik 


101 Gafur: falës; Rahim: shpërblyes. 

102 Hayreddin Karaman. Mukayeseli Islam Hukuku, vëll. I, f. 290. Ist. 
1996. 

103 Kurvëri, prostitucion. Përkthyesi. 

_ 

fetar, madje, laik, po kështu dhe Islami. Për më tepër, kur ndodh 
shkurorëzim si pasojë e ndjeshmërisë në përcaktimin e përkatë- 
sisë atërore, Islami vë një kufizim kohor minimal për martesën e 
re. Dhe kjo e vërtetë që nuk e marrin parasysh ligjet e sotme në 
fuqi, është argument i faktit se e drejta islame konkludon duke e 
vlerësuar eventualitetin njerëzor në mënyrën më të drejtë. 

Kur mbahen parasysh të gjitha këto kushte, mund të kup- 
tohet urtësia e faktit që Islami, duke menduar çdo etapë e çdo 
situatë të jetës, e ka lejuar poligaminë. Me të vërtetë, Islami është 
feja jo vetëm e njerëzve të shëndoshë, por edhe e njerëzve të mo- 
shuar e të dobët. Islami është feja jo vetëm e kohëve normale e 
të qeta (komode), por edhe e kohëve përjashtimore e të vështira 
me të gjitha shqetësimet e tyre. Ai është feja jo vetëm e burrit, 
por edhe e gruas duke ia mbrojtur të gjitha të drejtat dhe nevojat 
që duhen mbajtur parasysh. Islami është feja e vetme e cila me- 
ndon për shoqërinë dhe individin duke mos i mbyllur sytë ndaj 
shembjes së pavend të familjes dhe rënies së gruas dhe fëmijëve 
në mjerim dhe fatkeqësi, feja e vetme që mbron nderin dhe dinji- 
tetin e njerëzimit! 

Lirimi i Zejd bin Harithesë 

dhe birësimi i tij 

Kur ishte tetë vjeç, Zejd bin Harithe u rrëmbye gjatë një bas- 
tisjeje të kryer nga kalorësit Beni Kajn dhe u dërgua në panairin 
Ukaz për t'u shitur si skllav. Hakim bin Hizam e bleu atë për 
hallën e vet, Hz. Hatixhenë, me çmimin katërqind dërhem. Kur 
Profeti e pa Zejdin, tha: 

"Po ta kisha unë këtë skllav, patjetër do t'i kisha dhënë lirinë!" 

"Atëherë, le të jetë yti!" -1 tha Hz. Hatixheja. 

Dhe Profeti e liroi menjëherë. (Ibni Hisham, I, 266; Ibni Sa'd, in, 40) 

I ati i Zejdit ishte dëshpëruar shumë për humbjen e të birit 
dhe kishte dalë për ta kërkuar. Kur e mësoi nga haxhinjtë se Zejdi 
ndodhej në Mekë, u nis menjëherë së bashku me të vëllezëri, arri- 

_ 

tën në Mekë dhe e takuan Profetin. Ata i propozuan Profetit një 
çmim për Zejdin dhe iu lutën që në këtë drejtim të sillej i matur. 
Profeti u tha: 

"A nuk ka ndonjë rrugëzgjidhje tjetër për këtë?" 

"Ç'është ajo rrugëzgjidhje?" - E pyetën ata. 

"Thirreni atë dhe lëreni të lirë të zgjedhë. Poju zgjodhi ju, s'është 
nevoja të paguani asnjë dëmshpërblim! Por po më zgjodhi mua, vallahi, 
unë nuk e lëshoj askënd që dëshiron të rrijë me mua!" - U tha Profeti. 

I ati dhe i ungji i Zejdit i thanë kështu Profetit duke i shfaqur 
kënaqësinë e tyre për qëndrimin e tij: 

"Ti po sillesh me shumë maturi ndaj nesh, po na bën një të 
mirë dhe favor të madh!" 

Kurse Zejdi tha: 

"Vallahi, o Emin, unë nuk vë asnjeri para teje! Ti më je bërë 
baba dhe nënë! Unë do të rri me ty!" 

Pasi i ati dhe i ungji e qortuan për këtë, Zejdi u tha: 

"Unë kam parë aq të mira nga ky njeri, sa nuk vë asnjeri para 
tij! Unë kurrë s'kam për t'u ndarë prej tij!" 

Kur pa këtë besnikëri të Zejdit, Profeti e kapi për dore, e çoi 
në Qabe dhe tha me zë të lartë që ta dëgjonin të gjithë: 

"O njerëz! Jini dëshmitarë se Zejdi është biri im, unë jam trashë- 
gimtari i tij dhe ai do të bëhet trashëgimtari im!" 10i 

Kështu, Profeti e birësoi Zejdin. 

Kur e panë këtë skenë, i ati dhe i ungji i Zejdit (r.a.) u kthyen 
me zemër të qetë në vendin e tyre. (Ibni Hisham, I, 267; Ibni Sa'd, III, 
42) 

Vëllai i Zejdit (r.a.), Xhebele bin Harithe (r.a.), tregon: 

Shkova te Profeti (s.a.s.) dhe i thashë: 

104 Pas asaj dite, Zejdi nisi të thirrej Zejd bin Muhammed. Kjo gjendje 
vazhdoi gjer kur institucioni juridik i birësimit u abrogua me ajetet 5 
dhe 40 të sures Ahzab. 

_ 

"O i Dërguari i Allahut! Ma jep me vete tim vëlla Zejdin!" 
"Ja ku e ke!" - Ma priti ai. "Po të vijë me ty, unë s'e pengoj!" 

Por Zejdi tha: 

"O i Dërguari i Allahut, unë nuk vë askënd para teje!" 

Më vonë e pashë dhe e kuptova se mendimi i tim vëllai 
Zejd kishte qenë më me vend se mendimi im!" (Tirmidhi, Menakib, 
39/3815) 

Profeti e merr pranë Hz. Aliun 

Gjendja ekonomike e Ebu Talibit ishte e dobët, kurse familja, 
mjaft e madhe. Prandaj ai kalonte vështirësi ekonomike të vazh- 
dueshme. Profeti shkoi te ungji tjetër, Hz. Abbasi, dhe i tha: 

"O im ungj! Ti e di sefamilja e tët vëllai, Ebu Talib, është shumë e 
madhe. Njerëzit e saj vuajnë nga uria. Eja të shkojmë te Ebu Talibi dhe 
të bisedojmë me të. Njërin nga djemtë ta marr unë, kurse tjetrin merre 
ti. Kështu, t'ia lehtësojmë pak barrën!" 

Abbasi (r.a.) e pranoi këtë propozim bujar dhe shkuan së 
bashku te Ebu Talibi. Ai u tha: 

"Akilin ma lini mua kurse nga të tjerët mund të mermi kë 
të doni!" 

Pas këtyre fjalëve, Muhammedi (a.s.) mori Aliun, kurse i un- 
gji, Abbasi, mori Xhaferin. 

Hz. Aliu u rrit pranë Hz. Muhammedit gjersa këtij i erdhi 
profetësia. (Ibni Hisham, I, 264) 

Fëmijët e Profetit 

Nga martesa e Profetit (s.a.s.) me Hz. Hatixhenë lindën 
Kasemi, Abdullai, Zejnebi, Rukija, Ummu Gulsumi dhe Fatimeja. 
Meqë djali i parë quhej Kasem, Profetit iu dha titulli Ebu'l-Kasem 
(i ati i Kasemit). 

Kasemi vdiq kur ishte ende dy vjeç. 

_ 

Meqë djali tjetër i Profetit (s.a.s.) erdhi në botë në periudhën 
e Islamit, thirrej edhe Tajjib, edhe Tahir. 105 Pasi vdiq edhe ai, As 
bin Vail nga politeistët mekas u shpreh kështu për Profetin: 

"Lëreni atë! Ai është barktharë. Atij s'ka për t'iu vazhduar 
brezi. Dhe, pasi të vdesë, emri do t'i harrohet. Atëherë edhe ju do 
të shpëtoni prej tij dhe do të mbeteni të qetë!" 

Pas këtyre fjalëve, Allahu i Lartë zbriti suren Keuther: 


jJ!s il)! dJ-;jJ J .jj jSCjl tl|:c.1 Ll 


"Me të vërtetë, Ne të dhamë ty Keuther 106 . Prandaj falu dhe 
ther kurban për hir të Zotit tënd! Pa dyshim, barktharë janë ata 
që të urrejnë ty!" (el-Keuther, 1-3) (Ibni Sa'd, III, 7; Vahidi, f. 494) 

Kur djali i të Dërguarit të Allahut vdiq në moshë të vogël, 
Hz. Hatixheja (r.anha) i tha: 

"O i Dërguari i Allahut! Qumështi i të voglit tim po më der- 
dhet! Sikur Allahu t'ia kishte zgjatur jetën gjersa t'i plotësohej 
mosha e gjirit!" 

Atëherë, Profeti (s.a.s.) i tha kështu: 

"Ai do ta plotësojë në xhennet periudhën e gjirit!" 

"O i Dërguari i Allahut!" -1 tha Hz. Hatixheja. "Po të isha e 
sigurt për këtë, do të më lehtësohej dhimbja e vdekjes së djalit!" 

Profeti (s.a.s.) i tha: 

"Po të duash, t'i lutem AUahut që të tëjapë mundësi t’ia dëgjosh 
zërin!" 


105 Ibni Sa'd, 1,133. 

106 Kuptimi leksikor i fjalës Keuther është shumicë, shumë gjëra, e shum- 
ta e gjërave. Fjala Keuther në suren e mësipërme është komentuar 
si profetësi, Kur'an, Islam, dobi, lumturi, e drejtë ndërmjetësimi për 
falje (shefaat), namaz dhe mrekulli (të Profetit). Sipas rivajeteve au- 
tentike, Keuther është emërtimi i hauzit të Profetit në xhennet. Ditën 
e kiametit dhe ringjalljes, bashkësia e Muhammedit do të mblidhet 
përreth atij hauzi. (Buhari, Tefsir, 108) 

_ 

Por Hatixheja e Lartë (r.anha), duke e treguar edhe një herë 
cilësinë e saj të besnikërisë dhe nënshtrimit ndaj Zotit, i tha: 

"Jo, o i Dërguari i Allahut! Unë i vërtetoj Allahun dhe të 
Dërguarin e Tij!" (Ibni Maxhe, Xhenaiz, 27) 

I Dërguari i Allahut kishte edhe katër vajza. Më e madhja qe 
Hz. Zejnebi. Kur lindi ajo, Profeti (s.a.s.) ishte tridhjetë vjeç. Më 
vonë lindi Hz. Rukije. 107 

Pas Rukijes lindi Hz. Ummu Gulsum dhe pas kësaj, Hz. 
Fatime. Në këtë kohë, Profeti ishte tridhjetë e pesë vjeç dhe Qabja 
po rindërtohej. 108 

Më në fund, në vitin e tetë të hixhretit, nga bashkëshortja 
Marije, Profetit i erdhi në botë një djalë që ia vunë emrin Ibrahim. 
Mamia e Ibrahimit ishte Ummu Rafi. Burri i saj, Ebu Rafi, ia çoi 
lajmin e gëzuar Profetit. I gëzuar shumë për këtë lajm, i Dërguari 
i Allahut (s.a.s.) i dha dhurata atij. Kurse të pranishmëve u tha: 

"Këtë natë më lindi një djalë që ia vura emrin e të parit tim, 
Ibrahim!" (Muslim, Fedail, 62) 

Kur u bë shtatëmbëdhjetë a tetëmbëdhjetë muajsh, Ibrahimi 
u sëmur dhe, pa kaluar shumë, vdiq. 109 

Gjykimi në Qabe 

Në Mekë pati ndodhur një shtrëngatë, një përmbytje dhe 
Qabja qe dëmtuar mjaft. Pas kësaj, fiset vendosën të punonin së 
bashku për ta meremetuar Qaben. Ata vendosën ta shembnin 
gjer në themele dhe ta ngrinin nga e para. 

Në këtë mes, u muar vesh se, për shkak të një ere të for- 
të, një anije ishte përplasur në skelën Shuajbe në afërsi të Mekës 
dhe ishte copëtuar. Anija transportonte material ndërtimi si gurë 
shtufi të rrafshtë, qereste dhe hekur. Ata shkuan gjer në skelë dhe 

107 Dijarbekri, I, 273-274. 

108 Ibni Sa'd, VIII, 19-26. 

109 Shih. Asri Çubukçu, DIA, titulli "Ibrahim", XXI, 273-274. 

_ 

e blenë qerestenë. Pastaj i ndanë me short punët e shembjes dhe 
rindërtimit të Qabes. 

Kur Kurejshët do ta shembnin pjesën që u takonte dhe do 
të hllonin rindërtimin e saj, Ebu Vehb bin Amr u ngrit në këmbë 
dhe tha: 

"O Kurejshë! Mos përzjeni në ndërtimin e Qabes atë gjë që 
s'është htuar në mënyrë të pastër e të bekuar! Në të të mos futet 
mall i htuar me rrugë të paligjshme, para kamate ose para e ma- 
rrë pa të drejtë nga ndonjëri kushdo qoftë ai!" (Ibni Hisham, II, 210; 
Ibni Kethir, el-Bidaje, II, 305) 

Kurejshët ishin të pavendosur për ta shembur Qaben nga 
frika se mos pësonin ndonjë ndëshkim të rëndë. Respekti dhe 
nderimi që ndjenin arabët ndaj Qabes buronte dhe ruhej si një 
detyrë e shenjtë që nga koha e ligjit të Ibrahimit (a.s.). Njëri nga 
parësia e Kurejshve, Velid bin Mugire, i pyeti: 

"Cili është qëllimi juaj për shembjen e Qabes, për të mirë 
apo për të keqe?" 

"Sigurisht që për të mirë!" - Iu përgjigjën Kurejshët. 

Velidi vazhdoi: 

"O hsi im! Me shembjen e Qabes, a nuk dëshironi ta rindër- 
toni dhe përmirësoni atë? Allahu i Lartë nuk i shkatërron përmi- 
rësuesit!" 


Dhe e nisi vetë shembjen e Qabes. Pastaj e ndoqën edhe të 
tjerët. (Abdurrezak, V, 319) 


Ata i ngritën muret e Qabes me një radhë gurë e me një ra- 
dhë brezi prej ristelash. Në rindërtimin e Qabes mori pjesë edhe 
Profeti së bashku me të ungjin Abbas. Por, kur erdhi puna për 
ta vënë në vend Gurin e Zi, meqë secili hs kërkonte ta kishte 
vetë nderin për një gjë të tillë, u shkaktua një grindje e madhe. 
Mes tyre nisën konhikte të ashpra. Çështja u kthye në smirë dhe 
pasion. Ishte gati të derdhej gjak. Të bijtë Abduddar sollën një 
çanak plot me gjak, bënë marrëveshje me të bijtë Adij bin Ka'b 
se do të luhonin gjer në vdekje dhe u përgatitën për të luftuar. 

_ 

Dhe, për t'i përforcuar betimet e tyre, i ngjyen duart me gjak. Kjo 
gjendje e tensionuar vazhdoi për katër-pesë net. 

Më në fund, më plaku i Kurejshve, Ebu Umejje, u foli me zë 
të lartë: 

"O fisi im! Ne duam vetëm të mirë, nuk duam të keqe! Mos 
hyni në garën e zilisë për këtë gjë! Lëreni zënien! Meqë këtë çësh- 
tje nuk mundëm ta zgjidhnim mes nesh, le ta caktojmë gjykatës 
mes nesh të parin njeri që ka për të hyrë tani nga porta e Qabes 
dhe ta pranojmë vendimin e tij!" 

Dhe tregoi me dorë portën Beni Shejbe të Qabes. 

Mu në ato fjalë u duk në portë Muhammedi. Fytyrën e secilit 
e mbuloi një buzëqeshje lehtësimi se ai që po hynte e që do të 
bëhej gjykatës mes tyre, ishte Muhammed Emini, Muhammedi 
i Besueshëm! Dashuria, respekti dhe besimi i Kurejshve për të 
ishte shtuar e forcuar çdo ditë e më tepër. Madje, edhe kur kishin 
ndonjë deve për ta therur, e kërkonin Profetin që shkonte dhe 
bënte lutje për begatimin e fitimeve të tyre ! 110 

Prandaj, sapo e panë, Kurejshët thanë: 

"Ja, el-Emini! Të gjithë jemi dakord që ai të gjykojë mes 
nesh!" 

Dhe ia treguan se si qëndronte çështja. Ai zgjodhi nga një 
person prej çdo fisi, pastaj hoqi mantelin e vet dhe e shtroi për- 
dhe dhe urdhëroi që Gurin e Zi ta vendosnin në mes. Pastaj u 
tha njerëzve të zgjedhur prej çdo fisi që ta kapnin secili rrobën 
në një cep. Guri i Zi u bart nga të gjithë! Kurse në vend e vendosi 
Muhammedi me duart e tij. Kështu u parandalua një grindje e 
mundshme mes fiseve ! * 111 

Sjellje të tilla të zgjuara e të virtytshme, morali i tij i përsosur 
dhe cilësi të tjera të larta që e karakterizonin Hz. Muhammedin 
atë kohë e që vlerësoheshin lart nga i gjithë opinioni, ishin për të 
shenjat e një profetësie me të cilën ai do të atribuohej "Mbreti i 

110 Abdyrrezak, V, 319; Ibni Kethir, el-Bidaje, II, 304. 

111 Ibni Hisham, I, 209-214; Abdurrezak, V, 319. 

profetëve", por që atë çast nuk njihej. Ndoshta nuk dihej ende se 
Muhammedi i lindur dhe rritur në Mekë do të bëhej profet, por 
disa njerëz të kulluar, të pandarë asnjëherë prej besimit mono- 
teist, e dinin se do të vinte profeti i kohës së fundit dhe koha e 
ardhjes së tij ndihej se ishte afruar. Një nga këta ishte edhe Kuss 
bin Saide. 


Ligjërata e Kuss bin Saidesë 

Kuss bin Saide ishte kryetari i fisit Ijad, besimtar i pastër 
(monoteist) i fesë së Isait (a.s.), poet dhe orator. Eshtë shumë in- 
teresante dhe domethënëse ligjërata e mbajtur prej tij në Panairin 
Ukaz, ku merrte pjesë edhe vetë Muhammedi para se t'i vinte 
profetësia. 

"O njerëz! 

Ejani, dëgjoni, ngulini në mend këtojjalë e merrni mësim! 

Kushjeton, edhe vdes; kush vdes, tretet e humbet! Bie shiu e mbin 
bari, fëmijët lindin e zënë vendin e prindërve, pastaj të gjithë prishen e 
shkojnë! Këto ndodhi nuk ndërpriten, ato ndjekin pas njëra-tjetrën! 

Vini vesh e dëgjoni me kujdes! Ka lajme nga cjielli, në tokë ka gjëra 
mësimdhënëse! Toka është një dyshek i shtruar, kurse cjielli, një tavan i 
lartë! Yjet ecin, detrat qëndrojnë. Ai që vjen, s'mbetet këtu, ai që shkon, 
s'kthehet më pas! A mos vallë qëndrojnë atje sepse mbeten të kënaqur 
nga vendi ku kanë arritur, apo tërheqin e kridhen në gjumë!.. 

Betohem se te Allahu është një fe që është shumë më e dashur se 
kjo që kemi sot! 

Dhe është një i Dërguari i Allahut që ka për të ardhur, që ardhja e 
tij është shumë e afërt. Hija e tij ju vërtitet mbi krye! Ç'lumturi për atë 
që do t'i besojë atij e që do ta mësojë rrugën e drejtë prej tij! Dhe mjerë 
për atë që do ta mohojë e do t'i dalë kundër! 

Sa keq për bashkësitë që e kalojnëjetën në indiferentizëm e pa ditur 
gjë! 

Ruhuni prej indiferentizmit dhe paditurisë! Çdo gjë është e vdek- 
shme, vetëm Zoti është i pavdekshëm! Ai është një i vetëm, nuk ka të 
ngjarë e të barabartë! Ai s'ka lindur kënd dhe as është i lindur. Vetëm 
ai duhet adhuruar! 

Në ata që erdhën në këtë botë e shkuan para nesh, ka shumë më- 
sime për ne. 

O fisi Ijad! Ku janë etërit dhe gjyshërit tuaj? Ku janë Adi dhe 
Themudi që patën ndërtuar tempuj të stolisur dhe ndërtesa prej guri? 
Ku janë Faraoni dhe Nemrudi që, tëfryrë nga ndjenja e krenarisë për 
pasuritë e kësaj bote, u thoshin popujve të tyre: “Unëjam Zotijuaj më 
i madh!" 

Kjo tokë i bluajti ata në gurët e mullirit, i bëri pluhur. Kockat ua 
kalbi dhe ua shpërndau. Shtëpitë e tyre u shembën e mbetën të shkreta! 
Vendet e tyre tani i mbajnë gjallë qentë! Kurrsesi mos qëndroni indi- 
ferentë si ta! Mos shkoni në rrugën e tyre! Çdo gjë është e vdekshme, 
vetëm Zoti është i përhershëm! 

Lumi i vdekjes ka shumë vende për të hyrë në të, por s'ka asnjë 
vend nga mund të dilet prej tij! I vogël a i madh, çdo njeri ikën e mër- 
gon. Ç'i ka gjetur të tjerët, do të më gjejë edhe mua!" 

Duke i shprehur këto fjalë të bukura, Kuss bin Saide nuk 
e dinte se profeti i fundit për të cilin po fliste, Hz. Muhammed 
Mustafai (s.a.s.), ndodhej aty. Pas një farë kohe, ai vdiq. Kurse 
fisi i tij, kur i erdhi Hz. Muhammedit profetësia, shkuan dhe i 
shprehën besimin të Dërguarit të Allahut. 

I Dërguari i Allahut u tha kështu atyre: 

"Asnjëherë s'më del nga kujtesa ligjërata që pati mbajtur Kuss bin 
Saide në Panairin Ukaz ku pati thënë se "Kush jeton, edhe vdes; kush 
vdes, tretet e humbet!" A ka kush që ta përsërisë këtë ligjëratë?" 

Pjesëtarët e delegacionit thanë se çdokush nga fisi i tyre ësh- 
të në gjendje ta përsërisë atë ligjëratë. Profeti u gëzua shumë për 
këtë. 





Ebu Bekri (r.a.) që ndodhej aty, tha: 

"O i Dërguari i Allahut, edhe unë isha atë ditë aty dhe të 
gjitha që tha ai i mbaj mend përmendësh!" 

Dhe e përsëriti hutben nga kreu në fund! 

Pas tij, njëri nga fisi Ijad u ngrit dhe lexoi disa poezi të Kuss 
bin Saidesë. Në ato poezi njoftohej hapur se nga të bijtë Hashim 
që ishte fisi i Hz. Muhammedit, do të dilte një profet i madh. (Ibni 
Kethir, el-Bidaje, II, 234-241) 

Për Kuss bin Saidenë, i Dërguari i Allahut (s.a.s.) ka thënë 
kështu: 

"Allahu i Lartë e mëshiroftë Kuss bin Saidenë! Ditën e kiametit ai 
do të ringjallet si një bashkësi e veçantë!" (ibni Kethir, el-Bidaje, n, 239) 

Tërheqja në vetmi në shpellën Hira 

Me afrimin e shfaqjes së profetësisë muhammediane, i 
Dërguari i Allahut (s.a.s.) tërhiqej shpesh në vetmi duke u zhy- 
tur për një kohë të gjatë në thellësitë e detit të meditimit. Herë 
pas here dilte nga shtëpia, largohej nga Meka dhe shkonte për në 
vende të heshtura e të qeta. Në këtë mes, pemët dhe gurët që has- 
te, e përshëndesnin me fjalët "es-Selamu alejke ja Rasulullah", 
"Paqe ty, o i Dërguari i Allahut!" Profeti i ardhshëm vështronte 
nga të gjitha anët, por nuk shihte gjë tjetër veç drurëve e gurë- 
ve ! 112 

Kështu, i Dërguari i Allahut (s.a.s.) ka thënë: 

"Unë di një gur në Mekë që, para se të dërgohesha si pejgamber, 
më përshëndeste me urim për paqe. Vendin e tij e di edhe tani!" (Muslim, 
Fedail, 2) 

Edhe Hz. Aliu (r.a.) tregon kështu: 

"Ndodhesha në Mekë së bashku me të Dërguarin e Allahut. 
Po ashtu, së bashku, shkuam në disa vende të Mekës. Kalonim 
mes kodrave e pemëve. Të gjitha kodrat dhe pemët nga kalonte 


112 Ibni Sa'd. I. 157. 

ai, e përshëndesnin: "es-Selamu alejke ja Rasulullah!" (Tirmidhi, 

Menakib, 6/3626) 

Në muajin e ramazanit, Drita e Qenies (s.a.s.) tërhiqej për 
një muaj adhurim dhe meditim 113 në shpellën Hira 114 . Gjatë kë- 
saj kohe, i ushqente të varfërit që i shkonin pranë, ua plotësonte 
nevojat. Pastaj, kur dilte nga itifaku, para se të shkonte në shtëpi, 
e bënte Qaben tavaf . 115 

Kur shihte se si fisi i tij u falej idhujve, e dëshironte më shu- 
më largimin prej tyre, tërheqjen në vetmi dhe adhurim. Ky adhu- 
rim ishte në formën e meditimit, e marrjes mësim prej krijimit të 
qiejve e të tokës, siç bënte i pari i tij, Ibrahimi (a.s.), dhe e soditjes 
së Qabes . 116 

Kur shkonte për në Hira, i Dërguari i Allahut (s.a.s.) merrte 
me vete pak ushqim. Kur i mbaroheshin ushqimet, kthehej te Hz. 
Hatixheja, merrte të ngrëna dhe shkonte prapë në mal . 117 

Në origjinal: itikaf. 

Hira është emri i malit ku ndodhet shpella ku Hz. Muhammedit 
(s.a.s.) i erdhi vahji (revelacioni, zbulesa) i parë. Mali Hira ndodhet 
rreth 5 km. në verilindje të Mekës. Njihet edhe me emrin Xhebeli Nur 
(mali Nur). Shpella Hira e cila ka zënë një vend me rëndësi në jetën e 
Profetit, është disa metra poshtë majës. Kjo shpellë është një hapësirë 
e ngjashme me një tunel, e mbetur mes blloqeve shkëmbore të she- 
mbura mbi njëra-tjetrën. Nga hapësira ballore duket Meka. Lartësia 
është sa një shtat njeriu në këmbë aq sa të mos i takojë koka në tavan, 
kurse gjerësia, sa për të mund t'u shtrirë. Kjo shpellë nga duket Meka 
dhe që ndodhet në një pozicion zotërues ndaj mjedisit, është një mje- 
dis i përshtatshëm për meditim. Edhe para Profetit, hanifët e Mekës 
tërhiqeshin herë pas here në vetmi në malin Hira. Njëri prej tyre ka 
qenë edhe gjyshi i profetit, Abdylmuttalibi. Ai i pati besuar qenies së 
Allahut dhe ekzistencës së ahiretit, jetës së pasme, si vendi i shpërbli- 
mit dhe ndëshkimit dhe, duke u tërhequr herë pas here në vetmi në 
shpellën e malit Hira, ia pati kushtuar veten adhurimit. (Fuad Giinel, 
DIA, titulli Hira, XVIII, 121-122). 

Ibni Hisham, I, 253-254. 

Ajnf, I, 61; XXTV, 128. 

Muslim, Iman, 252. 

Ndodhte që në Hira të shkonte edhe së bashku me Hz. 
Hatixhenë . 118 

Gjatë kohës kur ndodhej në vetmi, Profeti shihte drita dhe 
dëgjonte zëra. Ai frikësohej prej këtyre duke menduar se ishin 
gjëra që kishin të bënin me xhindët dhe orakujt 119 . Ai i thoshte 
Hz. Hatixhesë: 

"O Hatixhe, kamfrikë se mos bëhem orakull (falltar). Vallahi, për 
asgjë nuk ndjej aq neveri dhe urrejtje sa ç'ndjej për këta idhujt dhe 
orakujt (falltarët)!" 

Kurse ajo e qetësonte duke i thënë: 

"O biri i tim ungji ! 120 Mos thuaj ashtu! Allahu kurrë nuk të 
bën ty orakull (falltar)!.." (Ibni Sa'd, 1,195) 

Periudha e tërheqjes në vetmi në malin Hira kur i Dërguari 
i Allahut (s.a.s.) pati qëndruar vetëm për vetëm me Zotin e Tij, 
i ngjan aventurës së farës nën tokë. Shpella Hira është mjedisi i 
një gjeneze 121 , cilësia e së cilës do të mbetet përjetësisht e panjo- 
hur për njerëzimin. Aty u hodhën farërat e besimit, aty u ndez 
pishtari i lumturisë së përjetshme dhe aty nisi zbritja e Kur'anit, 
udhëzuesit të rrugës së drejtë, si dhuratë për njerëzimin. 

Faktorët që e shtynë Hz. Muhammedin (s.a.s.) në Hira ishin, 
në dukje, bestytnia ku kishte rënë populli, vuajtja që i reflektohej 

118 Ibni Hisham, I, 254. 

119 Në origjinal është përdorur fjala "kahin" që do të thotë "orakull". Fjala 
tjetër e prejardhur prej kësaj është "kehanet" që do të thotë "parashi- 
kim prej orakulli" ose, gjithashtu, thjesht "orakull". Siç dihet, orakujt 
kanë qenë falltarë të shquar që kishin edhe tempujt e tyre dhe, në këtë 
drejtim, përbënin autoritet në këtë fushë, gjë që i dallonte nga fallta- 
rët e zakonshëm e pa autoritet. Më sipër, Profeti nuk e ka fjalën për 
këto autoritete, por për falltarët e zakonshëm dhe pikërisht për këta 
aludohet në hadithin e mësipërm. Dritat dhe zërat e trembnin Hz. 
Muhammedin sepse e bënin të dyshonte për ndonjë efekt të xhindve 
mbi veten e tij. Përkthyesi. 

120 Shprehje të tilla si "biri i tim ungji", "biri i tim vëllai" kanë qenë forma 
apelative të përdorimit të përhapur mes arabëve. Në të shumtën e 
rasteve ato nuk pohonin ndonjë lidhje gjaku. 

121 Në origjinal: tekevvun. Përkthyesi. 

në zemër nga padrejtësia, dhuna dhe mjerimi, si dhe mëshira gji- 
thëpërfshirëse për tërë njerëzimin. Kurse, në të vërtetë, ishte një 
etapë përgatitore që do të siguronte përcjelljen te njohja njerëzo- 
re të Kur'anit të Shenjtë nga pozita hyjnore nëpërmjet zemrës së 
pastër muhammediane. Nga pikëpamja cilësore, kjo situatë ishte 
një skenë rrjedhe shkëndijash shpirtërore që i përngjante pothuaj 
shkarkimit në tokë të një potenciali elektrik me tension të lartë 
dhe fakti që kjo ishte një e fshehtë intime mes Allahut dhe njeriut 
të dashur të Tij, e bënte të detyrueshme realizimin e saj në një 
shpellë larg syve të njerëzve. Periudha e Hirasë ishte koha kur 
Hz. Muhammedi do të bëhej bashkëbiseduesi i mesazhit hyjnor, 
koha kur do të dilte në dukje kapaciteti i lindur për ta bartur ba- 
rrën e rëndë të papërballueshme për njerëzit e zakonshëm. Krejt 
si kapaciteti i natyrshëm i përbërjes fiziko-kimike të hekurit të 
papërpunuar për t'u kthyer në çelik... 

Nuk mund të përfytyrohet një aftësi njohëse, korniza e së ci- 
lës nuk do të copëtohej e shpëmdahej në përpjekjen për ta nxënë 
denjësisht këtë të fshehtë, si dhe një fjalë njerëzore që do të mund 
ta shprehte këtë të fshehtë. 

Nga tërheqja në vetmi dhe vetizolimi i të Dërguarit të 
Allahut (s.a.s.) në Hira si dhe nga itikafet e kryera në mënyrë të 
madhërishme në periudhat e mëvonshme kuptojmë se një musli- 
man, sado adhurim që të bëjë, nuk mund të arrijë përkryerjen në 
kuptimin e plotë të fjalës pa u tërhequr kohë më kohë në vetmi 
për të bërë vetëllogari dhe për të medituar mbi rrymat e fuqisë 
hyjnore në gjithësi. Kjo është një detyrë minimale që duhet ta 
bëjë çdo besimtar. Kurse personat që kanë për t'u bërë udhëzues 
e prijës për njerëzit, kanë nevojë më shumë për këtë meditim, 
sensibilizim dhe vetëllogari. 

Kur'ani, duke e vënë njeriun në meditim qysh nga ajeti i 
parë e gjer tek i fundit, sugjeron që në qendër të mendimit të 
vendoset Zoti. Në këtë mënyrë, besimi shndërrohet në shije e kë- 
naqësi. Në çdo kohë dhe vend, robi ndodhet në përpjekje për ta 
kërkuar pëlqimin e Zotit. Dhe, si përfundim, me anë të shfaqjeve 

_ 

të rrymave të madhështisë dhe fuqisë hyjnore në zcmër, duke iu 
afruar Zotit, robi arrin bashkimin me Të! 

Një nga specifikat më të rëndësishme për besimtarin është 
edhe dashuria për Allahun, ajo që në gjuhën e mistikës emër- 
tohet muhabetullah, afeksion ndaj Allahut . 122 Faktori i vetëm pas 
besimit, për ta fituar dashurinë për Allahun, është meditimi i 
vazhdueshëm mbi favoret dhe mirësitë e Allahut, mbi madhësh- 
tinë dhe fuqinë e Tij dhe, pastaj, përmendja e Tij e shumtë me 
gojë e me zemër ! 123 Dhe të gjitha këto janë të mundura me plot 
kuptimin e tyre, duke e mbrojtur zemrën nga preokupimet dhe 
marramendjet materiale të kësaj bote me anë të tërheqjes në me- 
ditim dhe adhurim. 

Këtu është e nevojshme të nënvizohet se me tërheqjen në 
meditim dhe adhurim nuk nënkuptohet largimi nga njerëzit, ve- 
tizolimi dhe banimi në male dhe shpella duke ikur nga shoqë- 
ria. Veprimi në këtë mënyrë bie në kundërshtim me praktikën e 
Profetit (s.a.s.) dhe sahabeve. 

Kështu, i Dërguari i Allahut (s.a.s.) ka thënë: 

122 Në lutjet e tij, duke kërkuar dhe lutur afeksionin hyjnor, i Dërguari i 
Allahut (s.a.s.) shprehej: 

J—j*Jq ^ diV diil—'1 ^yl 

ijÇi tiui ^jhij ji ,-^1 jijJ-i ^jlii 

"AUahu im! Kerkoj prej Teje dashurinë tënde, dashurinë e atyre që të duan 
Ty dhe aktin që do të më çonte te dashuria për Ty! Allahu im, dashurinë për 
Ty hëma më të ëmbël se veten time, sefamiljen time, se pasurinë time dhe se 
uji iftohtë!" (Tirmidhi, Deavat, 72) 

123 Në tefsirin e ajetit kur'anor, lJ~T 'JS'i aIII lyJS'il IjST JjJi Ljji £ "O ju që 

keni besuar, përmendeni shumë Allahun" (el-Ahzab, 41), Ibni Ab- 
basi (r.a.) ka thënë kështu: 

"Allahu i Lartë ka vënë një kufi të caktuar për çdo akt që ua ka bërë 
të detyruar robve të vet. Në këtë specifikë, Ai ka pranuar edhe justi- 
fikimet e personave me pamundësi të justifikueshme. Ndërkaq, zikri 
përjashtohet nga justifikimet. Allahu i Lartë nuk ka caktuar një kufi 
përfundimtar për të. Kështu, Ai nuk pranon justifikimin e askujt për- 
veç njerëzve me të meta mendore, që e lënë zikrin. Ai ka urdhëruar 
që njerëzit të ndodhen në zikër në të gjitha kushtet." (Taberi, XXII, 22; 
Kurtubi, XIV, 197) 

"Muslimani i cilifutet mes njerëzve dhe merr pjesë në vështirësitë 
e tyre, është më i dobishëm se muslimani që qëndron i veçuar dhe nuk 
merr pjesë në vështirësitë e tyre!" (Tirmidhi, Kiamet, 55) 

Fakti që i Dërguari i Allahut (s.a.s.) ka kryer shumë veprim- 
tari, si ka kullotur vetë dhentë, ka marrë pjesë në luftën Fixhar 
dhe organizatën HilfuT-Fudul, ka bërë tregti dhe ka punuar si 
punëtor në rindërtimin e Qabes, tregojnë se ai ka qenë brenda 
jetës edhe para profetësisë. Ai ka marrë pjesë në të gjitha vlerat 
e shoqërisë, por ka qëndruar larg të këqijave të saj duke mos iu 
afruar kurrë atyre! 

Tërheqja në vetmi dhe adhurim ka për qëllirn riedukimin e 
vetvetes. Ilaçi i marrë për të gjetur shërim, duhet të jetë në kohë 
dhe masën e duhur. Eshtë jashtë çdo diskutimi se po të merret 
më shumë se ç'lejohet dhe ç'duhet, në vend të dobisë, shkakton 
dëm ! 124 


Analiza e periudhës së fëmijërisë dhe rinisë 

Të dashurin e Tij që do ta dërgonte si mëshirë për botët, 
Allahu i Lartë e solli në botën e qenies duke e kulluar, nga fleta e 
parë e kalendarit të njerëzimit, nëpër gjenealogjinë më të pastër e 
më fisnike. Duke e bërë këtë brez të veçantë e të papërsëritshëm 
epror në shumë aspekte në krahasim me brezat e tjerë, të gjithë të 
parët e të Dashurit të Tij i ka bërë personalitete të kohëve të tyre 
të denjë për lavdërim. Sa bukur e ka shprehur poeti këtë: 

Origjina e trëndafilit është trëndafil, 

Brezi i Pejgamberit është trëndafil... 

Qysh nga njeriu dhe profeti i parë, Hz. Ademi (a.s.), nga të 
gjithë profetët është marrë fjalë se do ta besojnë dhe do ta lajmë- 
rojnë ardhjen e profetit Muhammed (s.a.s.) dhe kanë ndodhur 
shumë ngjarje që kanë paralajmëruar ardhjen e tij. 

Kështu, Allahu i Lartë ia ka bërë të njohur me të gjitha she- 
njat pejgamberin (lajmëtarin) e shquar që do të kishte mirësinë 


124 Buti, f. 79-82. 

t'ia dërgonte njerëzimit dhe ua ka lehtësuar robve me arsye të 
shëndoshë njohjen e tij. 

Duke e lënë atë jetim pa nënë e pa babë, Allahu i Lartë e ka 
marrë në dorën e fuqisë së vet edukimin e tij dhe e ka edukuar 
atë në mënyrën më të mirë. Duke e bërë atë ta shijojë kulmin e 
gjendjes së dobësisë për sa i përket aspektit ekonomik dhe pozi- 
tës shoqërore, ka dëshiruar në mënyrë volitive që ai të lartësohet 
cilësisht në kulm për sa i përket ndjenjave të dhembshurisë, më- 
shirës dhe ndihmës ndaj njerëzve që do t'i liheshin amanet në të 
ardhmen. 

Duke e mbrojtur njeriun e Tij të dashur nga të gjitha llojet 
e të këqijave dhe shëmtive të periudhës së injorancës pagane e 
politeiste paraislame, Allahu i Lartë nuk ka lejuar kurrë t'i vihet 
edhe njolla më e vogël jetës së tij dhe ka bërë që tek ai të gjejë 
shfaqjen e vet të plotë përkryerja e moralit të lartë. 

Njerëzit e kanë njohur Profetin me vetitë morale, si besni- 
këria, sinqeriteti dhe principialiteti, mëshira, ndihma, ndjenja e 
ngopjes dhe mbajtja e fjalës, si dhe me epërsi të tilla, si mençuria 
dhe zgjuarsia, dhe kanë pasur besim tek ai në të gjitha veprimet 
dhe punët e tij. Allahu i Lartë ka mbledhur dhe bashkuar tek 
ai çdo gjë të mirë e të bukur, të gjitha vetitë e larta. As armiqtë, 
madje, nuk kanë mundur ta vënë në dyshim moralin e tij të lartë! 
Për më tepër, kanë qenë vetë ata që ia patën dhënë atij atribu- 
tin el-Emin, i Besueshmi, para se t'i vinte mesazhi hyjnor dhe 
profetësia. Edhe gjykimi në Qabe i Profetit tonë, Krenarisë së 
Gjithësisë, e shpalos në mënyrë tejet të qartë pozitën krejt të ve- 
çantë dhe përjashtimore të tij mes parësisë fisnike të Kurejshve. 
Kur fliste i Dërguari i Allahut (s.a.s.), njerëzit kurrsesi nuk dy- 
shonin për drejtësinë e fjalës së tij, kur bënin një punë së bashku 
me të, kurrsesi nuk dyshonin për bukurinë e moralit të tij të lartë 
dhe, kur i kërkonin ndihmë dhe kur i bindeshin atij, kurrsesi nuk 
e vinin në dyshim sinqeritetin e tij të lartë! 

Allahu i Lartë e krijoi dhe i dha jetë profetit Muhammed 
(s.a.s.) si njeriu më i përsosur edhe për sa i përket karakterit. 

Sepse ai do të bëhej një shembull dhe model i bukur për njerëzit 
dhe do t'i fuste ata në rrugën e drejtë dhe sepse njerëzit bëhen më 
tepër admirues dhe pasionantë ndaj karakterit sesa pozitës dhe 
postit. I vlerësojnë gjcnitë, por ndjekin vetëm ata me karakter të 
lartë! 

Fillimi i komunikimit hyjnor: ëndrrat besnike 

Pas përsosmërive përjashtimore që Hz. Muhammedi, shka- 
ku i ekzistencës së botërave, shpalosi me anë të një rinie të ku- 
lluar dhe të një jete familjare të lartë, në moshën dyzetvjeçare 
arriti në gradën e profetësisë. Gjashtë muaj para se të mbushte 
dyzet vjetët, fuqia hyjnore e hapi shpellën Hira të Mekës si një 
shkollë të shenjtë për të. 

Në këtë mësonjëtore frymëzimi dhe praktikimi ku arsirni 
hyjnor u zhvillua pa libër, fletore e laps, Profeti mori mësime në 
një mënyrë cilësore fshehtësie të përjetshme mes tij dhe Zotit të 
vet. Ai u përgatit për revelacionin ose zbulesën hyjnore 125 . 

Etapa e parë gjashtëmujore e kësaj përgatitjeje u realizua në 
formën e "ëndrrave besnike" siç do të mund ta kuptonim këtë 
gjë brenda komizës sonë konceptuale. Pra, ç'të shihte i Dërguari 
i Allahut (s.a.s) në ëndërr, i vërtetohej identikisht. Hz. Aisheja 
(r.anha) thotë: 

"Vahji për Profetin ka filluar në formën e ëndrrave të vërte- 
ta 126 . Çdo ëndërr që shihte realizohej me qartësinë më të plotë si 
ndriçimi i mëngjesit!" (Buhari, Bed’u’l-Vahj, 3) 

Ngaqë profetësia ishte një detyrë shumë e madhe dhe e rë- 
ndë, Xhebraili (a.s.) më parë filloi t'i vinte Profetit në ëndërr me 
qëllirn që ai të mësohej e përshtatej me këtë detyrë të rëndësi- 
shme dhe të përgatitej për të. 

Siç rrëfen Alkame bin Kajs, lajmet, urdhrat dhe ndalimet që 
u janë dërguar profetëve, në fillim u janë komunikuar në ëndërr 

125 Në origjinal: vahj, revelacioni ose zbulesa hyjnore. Përkthyesi. 

126 Në origjinal: riiya-yi saliha (sadik riiyalar). Përkthyesi. 

_ 

gjersa zemra e tyre të qetësohcj, pastaj u janë zbritur në formë 
vahji (revelacioni, zbulese ). 127 

Prandaj, njëra nga rrugët e marrjes së mesazhit hyjnor nga 
profetët është edhe ëndrra. Argument për këtë është ajeti kur'a- 
nor që thotë: 


tSj (_£jl ^ 


"... O bir, pashë në ëndërr se të thera! Pa mendo, ç'i thua 
kësaj?.." (es-Saffat, 102) 

Profetëve u flenë sytë e jo zemrat . 128 Prandaj nuk ka asnjë 
pengesë që ata ta marrin mesazhin hyjnor në ëndërr. 

Më vonë, Profeti (s.a.s.) është shprehur kështu për ëndrrat 
besnike: "... janë një e dyzetegjashta e profetësisë." (Buhari, Tabir, 26; 
Muslim, Ruja, 6) 

Me të vërtetë, kjo periudhë gjashtëmujore përbën, për sa i 
përket gjatësisë kohore, një të dyzetegjashtën e profetësisë së Hz. 
Muhammedit, e cila ka vazhduar për njëzet e tre vjet me radhë. 


127 Ibni Kethir, el-Bidaje, III, 55. 

128 Buhari, Menakib, 24. 

Revelacioni ose zbulesa e parë 

dhe ndërprerja e zbulesës 

I Dërguari i Allahut (s.a.s) ishte dyzet vjeç. Periudha gjashtë- 
mujore e përgatitjes që kaloi për të arritur pjekurinë për t'u bërë 
bashkëbisedues i mesazhit ose zbulesës hyjnore, kishte marrë 
fund. 

Ishte dita e 17 e muajit të bekuar të ramazanit. 129 Siç e kish- 
te bërë rregull, Profeti (s.a.s.) ndodhej në shpellën Hira. Erdhi 
Xhebraili (a.s.) dhe i tha: 

"Lexo!" 

"Unë nuk di të lexoj!" - Iu përgjegj ai. 

Engjëlli Xhebrail (a.s.) e shtrëngoi fort Hz. Muhammedin 
gjersa këtij iu prenë forcat dhe i tha përsëri: 

"Lexo!" 

"Unë nuk di të lexoj!" - Iu përgjigj përsëri Hz. Muhammedi. 

Pas kësaj, Engjëlli e shtrëngoi Hz. Muhammedin (s.a.s.) për 
të dytën herë gjersa iu prenë fuqitë, dhe i tha: 

"Lexo!" 

Dhe Profeti (s.a.s) iu përgjigj përsëri po ashtu: 

"Unë nuk di të lexoj! (Nuk di çfarë të lexoj!)" 

Pas kësaj, Xhebraili (a.s.) e shtrëngoi për të tretën herë 
Profetin dhe e la. Pastaj ia zbuloi fjalët hyjnore: 

'' o ' ° '' ' -f ' ** o 

129 Ibni Sa'd, 1,194. 

"Lexo me emrin e Zotit tënd që ka krijuar; e ka krijuar nje- 
riun prej një cope gjaku të ngjizur! Lexo në emër të Zotit tënd 
që është më bujari! Ai e mësoi njeriun të shkruajë me pendë, i 
mësoi njeriut atë që nuk e dinte!" (el-Alak, 1-5) 

Me këtë urdhër hyjnor, filloi, në personin e të Dërguarit të 
Allahut, zbritja e Kur'anit, favorit më të madh të Zotit për të gji- 
thë njerëzimin. 

Këto ajete konceptoi së pari Hz. Muhammedi (s.a.s.) nga 
Kur'ani i Qartë 130 që nisi të zbriste nga portat e qiellit në tokë si 
mëshirë dhe shërim. Pas largimit të Xhebrailit (s.a.s.), me zemrën 
që i dridhej nga impresionimi i mesazhit hyjnor, Profeti u kthye 
te Hz. Hatixheja dhe i tha: 

"Mbulomë, mbulomë!.." 

Pastaj, pasi pushoi një copë herë dhe e mblodhi veten, Profeti 
ia rrëfeu këtë ndodhi Hz. Hatixhesë, me të cilën ai kaloi një jetë 
model për njerëzimin, dhe e pyeti me frikë: 

“E kush ka për të më besuar mua, Hatixhe?" 

Dhe ajo bashkëshorte e bekuar iu përgjigj kështu Profetit: 

"Betohem në Allahun (xh.xh.) se Ai kurrë s'ka për të të lënë 
ty të turpërohesh! Sepse ti i mbron të afërmit, ti merr mbi vete 
barrën e atyre që s'janë të zotët për ta mbajtur, ti i jep të varfërit 
dhe e ushqen mikun, ti e ndihmon popullin duke gjykuar me 
drejtësi mes njerëzve!.." 

Pastaj, duke u bërë personi i parë që i besoi Profetit, Hz. 
Hatixheja i tha këto fjalë: 

"O i Dërguari i Allahut! Unë të pranoj dhe të vërtetoj ty! Në 
fillim më fto mua në rrugën e Allahut!" 


130 Në origjinal: Kur'ani Mubin, Kur'ani i qartë dhe diferencues, i cili e 
diferencon në mënyrë krejt të qartë e të palëkundshme të drejtën nga 
e shtrembra, të vërtetën nga gënjeshtra. Përkthyesi 

_ 

Pra, në një kuptim, me qëndrimin e saj, Hz. Hatixheja i 
thoshte: 

"E mira sjell vetëm të mira! Ç'mund të jetë tjetër shpërblimi 
i të mirës, veçse e mirë?" 

Kështu, ajo e vlerësonte se e kaluara e tij e pastër dhe e shkël- 
qyer ishte paralajmëruesja dhe mbështetësja e të ardhmes së tij të 
qartë. Edhe Zoti po kështu urdhëron: 

"A nuk është përgjegjësja e së mirës vetëm e mirë?" (er- 
Rahman, 60) 

Pas kësaj, Hz. Hatixheja (r.a.) e mori Profetin (s.a.s.) me vete 
dhe e çoi në shtëpinë e Varaka bin Nevfelit, djalit të ungjit të saj. 

Varaka bin Nevfel ishte ndër ata personalitete të rrallë e të 
zgjedhur të cilët, në periudhën e injorancës pagane e politeis- 
te paraislamike, nuk adhuronin idhujt. Ai ishte bërë krishter. Ai 
njihte hebraishten dhe bënte citime prej ungjillit. Në këtë kohë ai 
ishte plakur aq shumë sa i kishte ikur drita e syve. Hz. Hatixheja 
i tha kështu atij: 

"O biri i tim ungji! Dëgjo pak se ç'thotë ky djali i vëllait 
tënd!" 

Varaka bin Nevfel pyeti me kureshtje: "Ç'ka biri i tim vë- 
llai?" 

Dhe Profeti ia përshkroi ç'i kishin ngjarë. 

Sytë e Varakas që rroku në fjalët e tij të vërtetën më të lartë 
të Kohës së Fundit 131 , në fillim shkëlqyen me buzëqeshje pastaj, 
duke u zhytur në mendime të thella, u përqëndruan në seriozitet 
dhe ai tha: 


131 Në origjinal: Ahir Zaman, koha e fundit para kiametit, katastrofës së 
përgjithshme dhe ringjalljes. Përkthyesi. 

"Ai që ke parë ti, është "i Nderuari i Madh" (Xhebraili) që 
Zoti ia pati dërguar edhe Musait. Eh, sikur në ditët e ftesës tënde 
të ndodhesha i ri! Eh, sikur, kur fisi yt të të përzejë prej vatanit, 
të isha ende në jetë!" 

I Dërguari i Allahut e pyeti me çudi: 

"Mos vallë ata kanë për të më përzënë prej vatanit?" 

Dhe Varaka iu përgjigj: "Po! Sepse nuk ka njeri ndër ata si 
ti që u ka ardhur zbulesa hyjnore e të mos jenë përballur me ar- 
miqësi! Po qe se do t'i arrij ditët kur do të fillosh ftesën, do të të 
ndihmoj gjer në fund!" 

Pa shkuar shumë pas këtij takimi, Varaka bin Nevfel vdiq. 
Edhe komunikimi hyjnor hyri në periudhën e ndërprerjes për një 
farë kohe. (Buhari, Bed'u'l-Vahj, 1; Enbija, 21; Tefsir, 96; Muslim, Iman, 252) 

Në ajetet e zbritura më pas, Allahu i Lartë i drejtohet kështu 
të Dërguarit të Tij: 


i_pbSsJl L» coS" b* li y>\ jj dJJJl dJJJ^"j 

LoLp y* y* 4j j_£j !j jj aLl*j?r j 0L«j , yi j 


"E, kështu, Ne të dërguam ty Xhebrailin me urdhrin Tonë 
dhe të zbuluam Kur'anin kur ti s'e dije se ç'ishte libri e ç'ishte 
besimi! Ne e bëmë atë dritë me të cilën vëmë në rrugë të drejtë 
atë që dëshirojmë prej robve Tanë. Pa dyshim, ti udhëzon për 
në rrugë të drejtë!" (esh-Shu'ra, 52) 


sJjt; jj* jjjluJlj ^jj ^jJl L_?-jl l^S"” dJ-Jl Lu>- jl Ll 


"Ne të frymëzuam ty ashtu siç patëm frymëzuar edhe 
Nuhun dhe profetët pas tij—" (en-Nisa, 163) 

_ 

Lidhur me fjalën "lexo!" si fjala e parë e zbulesës hyjnore 
për Hz.Muhammedin (s.a.s.), personalitetet mistikë kanë bërë 
një koment të tillë: 

"Lexo! Çdo gjë lexo! Librin e Allahut lexo! Ajetet e Allahut 
lexo! Librin e gjithësisë lexo! Vazhdimisht lexo! Lexo që njerëzit 
të largohen prej mbrapshtisë e të hyjnë në rrugë të drejtë! Lexo 
që feja jote të përgjithësohet! Me emër të Allahut lexo! Me em- 
rin e Zotit tënd që krijon, lexo! Me emrin e Zotit tënd të madh 
që e krijon njeriun prej një cope gjaku të mpiksur e që i jep atij 
mundësitë për të lexuar çdo gjë, për të ndriçuar çdo gjë, për të 
kuptuar çdo gjë dhe për t'i përjetuar të gjitha ato që kupton! Lexo 
me emrin e Allahut që, duke i dhuruar njeriut dhuntinë e leximit, 
i ka bërë atij favorin më të madh! Lexo që të mësosh! Lexo çdo 
rresht të shkruar prej dorës së fuqisë hyjnore! Me emrin e Allahut 
që i mësoi njeriut atë që nuk dinte!" 

Duke u shprehur "isha i papjekur" për periudhën e leximit 
formal të librit, "u poqa" për periudhën e leximit të enigmës së 
gjithësisë dhe "u dogja" për periudhën e përcëllimit prej enig- 
mës hyjnore, poeti Xhelaledin Rumiu ka shprehur etapat shpirt- 
ërore nëpër të cilat ka kaluar ai vetë lidhur me zbatimin e urdhrit 
"lexo!" 

Urdhri "lexo!" i Kur'anit është shumë i rëndësishëm. Por po 
kaq i rëndësishëm është edhe urdhri për të lexuar me emrin e 
Allahut që përcakton mënyrën e leximit dhe zbatimin e urdhrit 
në fjalë. 

Urdhri "lexo" nuk është vetëm një urdhër formal për një le- 
xim formal, por ardhja e zemrës në gjendjen e receptorit të librit 
dhe urtësisë në përfundim të pastrimit dhe purifikimit moralo- 
shpirtëror. Me këtë aludohet për mundësinë e leximit të çdo gjëje 
me anë të zemrës e cila është reflektuese e shfaqjeve. Me fjalë të 
tjera, urdhri "lexo" është që gjithësia të shndërrohet në libër, që 
zemra, duke i shpalosur faqet e gjithësisë, të mund t'i lexojë ur- 
tësitë dhe të fshehtat, shkurt, që njeriu ta lexojë, ta kuptojë dhe ta 
përjetojë gjithësinë, vetveten dhe Kur'anin. 

Nga ajetet e zbritura të parat, mund të nxirren edhe këto 
përfundime: 

_ 

Çdo punë duhet filluar me emrin e Allahut. 

Njeriu i cili krijohet nga një copë gjaku e mpiksur dhe që pa- 
staj merr trajtën më të bukur, kurrë nuk duhet ta harrojë se është 
i dobët, se është asgjë para fuqisë hyjnore! 



"Ai e mësoi njeriun të shkruajë me pendë, i mësoi njeriut 
atë që nuk e dinte!" (el-Alak, 4-5) 

Në këto ajete, njeriut i bëhet e ditur rëndësia e dijes dhe di- 
turisë, në të njëjtën kohë, nënvizohet se çdo gjë që mëson dhe di 
njeriu, e ka prej Zotit dhe se mundësia e tij për të mësuar dhe 
ditur është favor i Zotit për të! 

Prandaj, njeriu duhet ta mbajë vazhdimisht në mendje lartë- 
sinë sublime të Zotit dhe kurrë të mos bëhet mosmirënjohës! 


Pas zbulesës së parë, zbulesa hyjnore iu pre për një farë kohe 
Profetit në mënyrë që, ndërkaq, ai të përgatitej për zbulesat e 
tjera që do të vinin njëra pas tjetrës, sepse konceptimi i vahjit dhe 
formimi i një konsideratë të drejtë për të ishte një detyrë shumë 
e rëndë dhe e madhe, tepër e vështirë për t'u përballuar dhe për- 
vetësuar. Këtë të vërtetë e ka deklaruar edhe Zoti vetë me ajetin 
që thotë: 



"Me të vërtetë, ne do të lëshojmë mbi ty një fjalë të rëndë!" 

(el-Muzzemmil, 5) 132 

132 Origjinali i ajetit është kështu: "Inna senulki alejke kavlen thekilen". 
E gjithë fjalia është metaforike ose, më saktë, dy pjesët-bosht të saj: 
senulki: "do të lëshojmë" dhe kavlen thekilen: "fjalë e rëndë". Në për- 
kthimin turqisht të origjinalit të këtij libri, për fjalën "senulki" është 
përdorur shprehja vahyedecegiz: "do të të komunikojmë", gjë që për- 
bën një asgjësim të figuracionit të këtij ajeti, ku qëndron bukuria e tij 
letrare dhe forca e madhe shprehëse. Përkthyesi. 

Kështu, kur Profcti, pas ëndrrave besnike, pati parë menjë- 
herë para vetes engjëllin e zbulesës, qe shqetësuar shumë dhe qe 
qetësuar vetëm pas përkrahjes së Hz. Hatixhesë dhe mbështetjes 
së Varakës. Ai tanimë e dëshironte thellë që zbulesa hyjnore të 
fillonte sërish, ai e priste me padurim atë. Herë-herë ngjitej në 
majë të malit Hira ku i pati ardhur zbulesa e parë, dhe priste. 

Edhe në këto ditë heshtjeje, përsëri qe Hz. Hatixheja e vet- 
mja ngushëlluese e qetësuese e tij. Prandaj edhe Hz. Muhammedi 
(s.a.v.) kurrë nuk e harroi thellësinë shpirtërore të saj, kujdesin 
dhe delikatesën e saj! Pas vdekjes së Hz. Hatixhesë, sa herë që të 
ndodhte të priste kurban, gjithmonë një pjesë të tij do t'ua dër- 
gonte të afërmve të saj. Me gjithshka, ajo qe një kujtim i vyer, i 
paharruar për Profetin! 


Jeta e të Dërguarit të Allahut (s.a.) është e mbushur plot me 
shfaqje nderimi për të, që i kapërcejnë mundësitë e përfytyrimit 
dhe që nuk u kanë takuar as profetëve të kaluar. Vetëm atij i është 
drejtuar Allahu (xh.xh.) duke e cilësuar "i Dashuri im". Mes pro- 
fetëve, miraxhi vetëm atij i ka takuar! 

Përparësia e Hz. Muhammedit (s.a.v.) u saktësua me prijësi- 
në e tij shpirtërore (imamet) në xhaminë Aksa ndaj të gjithë pro- 
fetëve të tjerë. E fshehta "len terani" 133 te Musai (a.s.), tek 

133 - "Ien terani" (mua nuk mund të më shohësh) (el-Araf, 143): 

Në malin Sina, për të folur me Allahun, profeti Musa (a.s.) u mbajt në 
një periudhë përgatitjeje. U vu të agjëronte tridhjetë ditë, pastaj edhe 
dhjetë ditë të tjera duke u plotësuar dyzet ditë agjërim. Kjo përgatitje 
kishte për qëllim ta shkëpuste atë nga jeta materiale për ta përgatitur 
për bisedën hyjnore. Zoti bisedoi me profetin Musa jo me një gjuhë 
materiale por me atributin e Tij eternal të quajtur "kelam", "fjalë". Kë- 
shtu, shtatëdhjetë vetë të sjellë aty si dëshmitarë si dhe engjëlli Xheb- 
rail as e dëgjuan këtë bisedë hyjnore e as ndjenë gjë. Përballë fjalës së 
Zotit, Musai ra në ekstazë. Duke mos e kuptuar dot nëse ndodhej në 
këtë botë apo në tjetrën (ahiret), profeti Musa doli jashtë kohës e hapë- 
sirës. Mes një pasioni, ekstaze dhe ndjeshmërie të jashtëzakonshme, 
te ai u zgjua një dëshirë e fuqishme për ta parë Zotin. Në përgjigje të 
kësaj, atij iu shfaq urdhri hyjnor, "len terani", "mua nuk mund të më 
shohësh". Pasi Musai nguli këmbë në mënyrë të pavullnetshme në 
dëshirën e tij, Zoti i njoftoi që të hidhte shikimin te mali përballë dhe. 

Hz. Muhammedi (s.a.s.) u shfaq në formën J^» "Kabe 

kavsejni ev edna" 134 . 

Ndërsa të Dërguarit të Tij (s.a.s.) Zoti i mundësoi miraxhin, 
ummetit të tij i mundësoi namazin si një miraxh të mundshëm për 
t'u përjetuar në klimën e zemrës. Veç kësaj, ndërsa në fillim na- 
mazi qe urdhëruar për pesëdhjetë kohë, pas lutjes së të Dërguarit 
të Allahut (s.a.s.), u bë, për ummetin, bashkësinë e Muhammedit, 
pesë kohë farz (detyrim). 

nëse do ta shihte po në atë në vend, do të mund ta shihte edhe Atë 
vetë. Sipas rrëfimeve, një dritë nga Zoti, duke kaluar nëpër pengesa 
të panumërta, u reflektua te mali i cili mori flakë e shpërtheu. Nga 
tmerri, Musait i ra të fikët. Dhe, kur erdhi në vete, e madhëroi Zotin 
dhe shfaqi pendesë pse e kishte kaluar kufirin. 

Nga kjo rrëfenjë kur'anore mund të nxjerrim këto përfundime: Në 
këtë gjithësi nuk ekziston ndonjë mjedis që mund ta përballojë shfaq- 
jen e individualitetit të Zotit. Kjo e vërtetë cilësore është fiksuar me 
asgjësimin e malit për shkak të mosdurimit të një shfaqjeje që mund 
të quhet mikroskopike. Për sa i përket individualitetit, Zoti është i pa- 
dukshëm (gajb), kurse me shfaqjet e atributeve të tij, është i dukshëm 
ose i dëshmueshëm (mesh'hud). Eshtë për këto shkaqe që në Kur'an, 
duke u karakterizuar besimtarët, është thënë shumë herë me radhë 
për ta, d JJ'y. "el'ledhine ju'minune bil gajbi" (ata që i be- 

sojnë te padukshmes). Jo vetëm asnjë mjedis i kësaj bote nuk mund 
ta përballojë shfaqjen e individualitetit të Zotit, por as përceptimi nje- 
rëzor nuk mund ta përballojë. Kjo e vërtetë cilësore është e fiksuar 
me humbjen e ndjenjave nga Musai (a.s.). Sipas kësaj, në botën tonë 
nuk ka "shfaqje të individualitetit të Zotit". Shkaku i kësaj është, kra- 
has intensitetit jashtëzakonisht të lartë të shfaqjes së individualitetit 
hyjnor, pamjaftueshmëria e kapacitetit të përceptimit të njerëzve dhe 
xhindve. 

134 V' J'i - "kabe kavsejni ev edna" (largësi mes dy harqeve 
të bashkuara ose edhe më afër ) (en-Nexhm, 9). Natën e Miraxhit, 
profeti Muhammed (s.a.s.) u lejua të kalonte dhe u bart përtej nivelit 
"sidre-i munteha", kufirin e të cilit nuk e ka kaluar asnjë qenie për- 
fshirë edhe Xhebrailin. Kështu, ndodhi një takim konfidencial i pa- 
mundur për konsideratën njerëzore në një afërsi që, sipas shrehjes së 
ajetit kur'anor për mundësinë njohëse njerëzore, është përcaktuar si 
"largësi mes dy harqeve të bashkuara ose edhe më afër". 

Këto përbëjnë një shprehje të zbritur në nivelin e përceptimit dhe 
njohjes sonë të dy shfaqjeve të mëdha të përjetuara nga Hz. Musai 
dhe Hz. Muhammedi (s.a.s.). 

Hz. Muhammedi (s.a.s.) që ishte jetim dhe i pashkolluar, me 
anë të edukimit hyjnor që mori, erdhi si udhëzues dhe prijës për 
të gjithë njerëzimin, si interpret i të vërtetave të botës së fshehtë 
dhe mësues i shkollës së të Vërtetës! Siç shprehet Zija Pasha, 

U bë i një shkolle vazhdues, 

Për individualitetin e Allahut mësues... 

Hz. Musai (a.s.) pati sjellë disa ligje. Hz. Daudi (a.s.) qe zgje- 
dhur për t'i bërë lutje Allahut dhe për t'i kënduar përgjërimet. 
Hz. Isai (a.s.) qe dërguar për t'u mësuar njerëzve moralin bujar, 
ngopjen ndjesore nga bota dhe përkushtimin fetar. Kurse profeti 
islam, Hz. Muhammedi (s.a.v.) i solli të gjitha këto. Ai solli një 
sistem ligjor. Ai u mësoi njerëzve se si duhet t'i luteshin Allahut 
me zemër të kulluar pasi ta kishin pastruar veten prej papastërti- 
ve egoiste dhe mëkateve. Ai tregoi se ç'qe morali më i bukur dhe, 
me mënyrën e tij të jetesës, u bë shembull për të tjerët. Ai këshi- 
lloi për të mos u mashtruar nga dukja tërheqëse, e shkëlqyer, por 
gënjeshtare e kësaj bote. Shkurt, ai bashkoi në personalitetin dhe 
veprën e tij të gjitha kompetencat dhe detyrat e të gjithë profe- 
tëve. Finsikëria e prejardhjes dhe edukatës, lumturia e bukurisë 
dhe përsosmërisë gjithë te ai qenë mbledhur. 

Eshtë jashtë çdo diskutimi se mosha dyzetvjeçare e tij u bë 
njëra prej pikëkthesave të njerëzimit. Ai jetoi dyzet vjet mes një 
shoqërie injorante. Shumica e gjërave të përsosura dhe të mreku- 
llueshme që do të shtronte sheshit më pas ai, qenë ende gjëra të 
panjohura për popullin. Ai nuk njihej për burrë shteti, për predi- 
kues, për ligjërues e orator. Gjatë këtyre dyzet vjetëve, jo vetëm 
s'iu dha rasti të ishte një komandant ushtarak i shquar, por as 
dhe një ushtar i thjeshtë! 

Gjatë këtyre dyzet vjetëve s'qe dëgjuar ndonjëherë të fliste 
për historinë e popujve të kaluar dhe të profetëve, për ditën e 
kiametit, për xhennetin dhe xhehennemin. Vetëm se njihej për 
një moral të lartë dhe për një mënyrë jetese të lartë të posaçme 

vetëm për personin e tij. Kurse kur qe kthyer nga shpella e Hira-s 
me një porosi hyjnore, ai kishte ndryshuar krejtësisht! 


E vërteta e revelacionit ose zbulesës hyjnore 135 
dhe format e saj 

Fjala arabishte "vahj" ka disa kuptime leksikore, si "shenjë 
e shpejtë", "shkrim", "dërgesë ose përfaqësim", "frymëzim" dhe 
"fjalë e fshehtë". Vahji është komunikimi i Allahut për profetët i 

135 Në origjinal: vahj. Më poshtë dhe gjatë gjithë kësaj pjese, siç kuptohet 
edhe nga titulli, bëhet një trajtim i konsideratave mbi kuptimin dhe 
përmbajtjen e vahjit. Ndërkaq, për hir të së vërtetës, duhen mbajtur 
parasysh dy fakte: e para, mënyra ose forma me të cilën iu komunikua 
profetit Muhammed Kur'ani ose, e thënë ndryshe, mesazhi hyjnor, 
është i posaçëm dhe, e dyta, në Kur'an, në mënyrë të përgjithshme e të 
theksuar, ky komunikim emërtohet inzal, zbritje, zbritje nga një nivel 
i papërceptueshëm për njeriun, posaçërisht për Profetin, në një nivel 
të përceptueshëm për të. Në ajetin e parë të sures "Furkan" (Kur'an) 
thuhet kështu: "Tebarekel'ledhi nezzelel furkane ala abdihi li jekune 
lil alemine nedhira." (I madhëruar është Ai që ia zbriti këtë furkan 
robit të Tij me qëllim që të jetë një paralajmërim për të gjitha botë- 
rat!). Siç shihet, në këtë ajet ku bëhet fjalë pikërisht dhe në mënyrë 
të posaçme për komunikimin e Furkanit (Kur'anit), në Kur'an për- 
doret fjala inzal (nezzelel) dhe jo vahj. Ndërsa Kur'ani, në lidhje me 
këtë çështje, shprehet në mënyrë racionale duke mbajtur një qëndrim 
racional dhe tejet të qartë pa i lënë vend kurrë dhe askund ndonjë 
paqartësie apo nënkuptimi, në përkthimet dhe komentet e Kur'anit 
si dhe në hadithet, janë bërë përkthime të gabuara (siç u vu në dukje 
edhe në poshtëshënimin nr. 132 për ajetin el-Muzzemmil, 5 ), çështja 
është trajtuar në mënyrë irracionale dhe është turbulluar. Edhe kur në 
Kur'an përdoret fjala vahj ose derivate të saj, në të gjitha rastet nën- 
kuptohet zbulimi për Profetin njerëzor i mesazhit hyjnor i cili, për sa 
i përket formës së vet të posaçme, është i fshehtë, pra, i papërceptue- 
shëm për njeriun. Në qoftë se këto shpjegime të bëra gjer këtu janë të 
sakta e bindëse, atëherë, formohet vetvetiu konkluzioni se Kur'ani i 
është komunikuar Profetit vetëm kur ka qenë i zgjuar dhe plotësisht i 
vetëdijshëm, pra, as në ëndërr, as me frymëzim apo me sugjestionim 
dhe se ajetet ku bëhet fjalë për forma dhe mënyra të tilla komunikimi, 
janë të figurshme (muteshabih) dhe jo me kuptim të drejtpërdrejtë 
(muhkem). Përkthyesi. 

çështjeve që Ai dëshiron dhe në atë mënyrë që dëshiron. Ai thotë 
kështu: 


jl ç.\j j j\ L?- j 'yi HJl ‘udSvj jl j-dL jir L>j 

^ ^ jS x j * s s 0 y ^ ^ 

<dl ç-Ljj L* 4jSL; j-^j 


"Allahu bisedon me njeriun me rrugën e vahjit ose nga pas 
perdes ose dërgon një përfaqësues të cilit ia komunikon atë që 
dëshiron. Pa dyshim, Ai është i Lartë e i Urtë!" (esh-Shura, 51) 

Siç rrëfen Hz. Aisheja (r.anha), kur e ka pyetur Profetin se si 
i vjen vahji, ai i ka dhënë këtë përgjigje: 

"Disa herë më vjen si një zhurmë që të kujton zhurmën e një rra- 
ketakeje, dhe kjo ështëforma e vahijt që më vjen mua më e rëndë. Pasi e 
kuptoj thënien e Allahut të Lartë dhe e ngulis në kujtesë, engjëlli largo- 
het. Kurse disa herë, engjëlli më vjen në trajtë njeriu, bisedon me mua 
dhe unë e kuptoj menjëherë atë që thotë!" (Buhari, Bed'u'l-Vahj, 1/2; Muslim, 
Fedail, 87) 

Duke u nisur nga rivajete (rrëfime, hadithe) të ndryshme, 
dijetarët islamë i kanë përcaktuar kështu format e ardhjes së vah- 

jit: 

1) Vahji vinte disa herë në formë ëndrrash besnike që vërte- 
toheshin ashtu siç ishin shfaqur. 

2) Fjala që do të komunikohej, sugjestionohej në zemrën e 
Profetit (s.a.s.) pa u dukur engjëlli. 

3) Ashtu si në "Hadithin Xhibril" 136 , engjëlli i vahjit merrte 
trajtë njerëzore dhe e njoftonte atë që kishte për ta njoftuar. 

Edhe ky rivajet i treguar nga Abdullah Ibni Abbasi (r.a.), 
është një shembull i bukur për këtë formë të vahjit: 

136 Një ditë, kur Profeti (s.a.s.) ndodhej në faltore, i shkoi pranë Xhebraili 
(a.s.) me trajtë njeriu dhe i bëri pyetje mbi besimin (iman), islamin, 
mirësinë (ihsan) dhe shenjat e kiametit. Me këtë, ai deshi që sahabet ta 
mësonin fenë. Ja, pra, hadithi që tregon për këtë ngjarje, është quajtur 
"Hadithi Xhibril". (Shih. Buhari, Iman, 37; Muslim, Iman, 1, 5) 

_ 










TRE VITET E PARA TE PROFETESISE: FTESA E FSHEHTE 


"Së bashku me tim atë, Abbas, ndodhesha pranë të Dërguarit 
të Allahut (s.a.s). 

Te i Dërguari i Allahut (s.a.s.) ndodhej një njeri me të cilin 
i pëshpërisnin njëri-tjetrit. Prandaj nuk tregoi interesim për tim 
atë. Dhe ne dolëm jashtë. Jashtë, im atë më tha: 

"A e pe, o bir, që i Dërguari i Allahut nuk tregoi konsideratë 
për mua?" 

Kurse unë i thashë: 

"O im atë, pranë i ndodhej dikush, po bisedonte me të!" 

Atëherë, u kthyem sërish te i Dërguari i Allahut (s.a.s.). Im 
atë i tha: 

"O i Dërguari i Allahut! Abdullait i thashë kështu, kurse ky 
më tha se pranë të ndodhej dikush i cili të pëshpëriste diçka. Me 
të vërtetë, a të ndodhej dikush pranë?" 

I Dërguari i Allahut (s.a.s.) m'u kthye mua: 

"O Abdullah, aepe ti at'e?" 

"Po, e pashë!" - Iu përgjigja unë. 

Dhe i Dërguari i Allahut (s.a.s.) i tha tim eti: 

"Ai ishte Xhebraili. Prandaj nuk munda të interesohesha për ty!" 
(Ahmed, I, 293-294; Hejsemi, IX, 276) 

4) Disa herë, vahji i vinte në formë zhurmash tmerruese. Por 
kur krijoheshin kushtet e vahjit, Profeti i kuptonte dhe mësonte 
mirë ato që i thoshte engjëlli. 

5) Xhebraili e pati sjellë vahjin dy herë duke u shfaqur me 
trajtën e tij origjinale. Rasti i parë ka ndodhur pas periudhës së 
parë të ndërprerjes kur Profeti po zbriste nga shpella Hira, kurse 
rasti i dytë ka ndodhur natën e Miraxhit në Sidretul Munteha. 

6) Ashtu siç pati ndodhur në Miraxh, Allahu i Lartë ka ko- 
munikuar me Profetin drejtpërdrejt, pa ndërmjetësinë e engjëllit, 
duke i falur, kështu, atij, konsideratën e posaçme hyjnore. 

7) Xhebraili (a.s.) ia ka sjellë vahjin kur Profeti ka qenë në 
gjumë. Disa komentues thonë se në këtë mënyrë i është komuni- 
kuar Profetit sureja "Keuther". 

Siç rrëfejnë disa nga sahabet, gjatë zbritjes së vahjit, tek 
Profeti krijohej një gjendje shqetësimi e rëndë, fytyra i merrte të 
kuq trëndafili, i mbyllte sytë dhe e përkulte kokën para. Edhe 
sahabet i përkulnin kokat para. Gjersa të merrte fund vahji, as- 
kush nuk kishte fuqi ta ngrinte kokën e ta vështronte bukurinë 
e Profetit! 

Kurse disa herë të tjera, kur vinte vahji, rreth fytyrës së tij 
dëgjohej një uturimë si zhurmë bletësh. Në ato kushte, i Dërguari 
i Allahut (s.a.s.) merrte frymë shpejt dhe në ditët më të ftohta, 
madje, nga balli i rridhnin djersë si pika margaritarësh. 137 

Siç bën të ditur Zejd bin Thabiti 138 , njëri prej shkruesve të 
vahjit, rëndesa e vahjit përputhej me rëndesën e konkluzioneve 
dhe vendimeve hyjnore. Kështu, kur vahji ishte ndonjë premtim 
ose përgëzim hyjnor, Xhebraili (a.s.) vinte në trajtë njeriu, gjë që 
nuk i shkaktonte ndonjë vështirësi Profetit. Por kur vahji për- 
mbante paralajmërime hyjnore frikësuese mbi ndëshkimin, vinte 
si zhurma e një rraketakeje që përhapte tmerr. 

Kur vahji i vinte Profetit ndërsa ndodhej mbi deve, kafsha 
nuk e përballonte dot peshën e vahjit dhe ulej ndenjur. Kështu, 
në rastin kur Profeti ndodhej mbi devenë e quajtur Adba, kur 

137 Buhari, Bed'u'l-Vahj, 1/2, Umre, 10; Muslim, Fedail, 87, Hudud, 13; Tir- 
midhi, Tefsir, 23/3173; Ahmed, V, 327. 

138 Zejd bin Thabit (r.a.) ka qenë një ndër qatipët (shkruesit) e të Dër- 
guarit të Allahut (s.a.s.). Kur Profeti emigroi në Medinë, Zejdi ishte 
një jetim njëmbëdhjetëvjeçar. Gjer atëherë, kishte mësuar përme- 
ndësh shtatëmbëdhjetë sure. Profeti i tha që të mësonte sirianishten 
dhe hebraishten. Ai i mësoi të dy gjuhët brenda dyzet ditëve dhe u 
bë shkruesi i Profetit në këto dy gjuhë. Njëri prej shërbimeve më të 
mëdha e të nderuara të tij është kompilimi i Kur'anit së bashku me 
dy sahabe të tjerë. Vdiq në Medinë në vitin 45 të hixhretit. Ka rrëfyer 
nëntëdhjetë e dy hadithe profetike. 

_ 

nisi të zbresë ajeti i tretë i sures Maide, Profetit iu duk sikur de- 
vesë do t'i këputeshin gjunjët, prandaj zbriti nga deveja. 139 

Zejd bin Thabiti (r.a.) thotë: 

"Po rrija pranë të Dërguarit të Allahut (s.a.s.). Në këtë mes, 
te i Dërguari i Allahut u krijua gjendja e vahjit. Gjunjët e tij ndo- 
dheshin mbi gjunjët e mia. Vallahi, nuk pata ndjerë gjë më të rë- 
ndë se gjunjët e të Dërguarit të Allahut (s.a.s.) në atë çast. M'u 
duk sikur do të më shtypeshin gjunjët!" (Ahmed, V, 190-191) 

Orientalistët të cilët e mohojnë se Kur'ani i Shenjtë është një 
libër hyjnor, kanë parashtruar disa pretendime të shtrembra, 
ndër të cilat, pretendimin se vahji përbëhet nga frymëzime të li- 
ndura në zemrën e Profetit si rezultat i procesit të meditimit dhe 
ekstazës spirituale zbuluese 140 . Pa dyshim, pretendimet e para- 
shtruara dhe të mbrojtura prej tyre nuk mund të shpjegohen me 
gjë tjetër veç indiferentizmit të zemrës, dobësisë së njohjes dhe 
intensitetit të armiqësisë së tyre! 

Fakti që, kur Profetit i erdhi vahji i parë dhe e pa engjëllin, u 
frikësua, tregon fare qartë se vahji nuk ishte një çështje e brend- 
shme dhe vetiake e cila, siç pretendojnë orientalistët, mund t'i 
ngarkohet halucinacionit 141 . Sepse marrja e vahjit nga Profeti ka 
qenë formimi i konsideratës mbi një të vërtetë të jashtme e cila 
s'ka pasë të bëjë me psikikën dhe egon e tij. Fakti që Xhebraili e 
shtrëngoi Profetin tri herë duke i thënë "lexo", e mbështet dhe 
e saktëson të vërtetën se vahji i erdhi Profetit jo nga bota e tij e 
brendshme, por nga jashtë, nga Allahu i Lartë. 

Edhe ndërprerja e përkohshme e vahjit i hedh poshtë në më- 
nyrë kategorike pretendimet sipas të cilave vahji është një ngjar- 

139 Ahmed, II, 176; VI, 445; Ibni Sa'd, 1,197; Taberi, Tefsir, VI, 106. 

140 Në origjinal, përkatësisht: tefekkur dhe mukashefe. Përkthyesi. 

141 Frëngj. hallucination (shajni, vegulli), term i psikologjiisë dhe i psi- 
kiatrisë: 1. Dukuri e shfaqur në persona me çrregullime psikike, si 
skizofreni, paranojë, etj. 2. Përfytyrim fantastik mbi gjëra joreale. Për- 
kthyesi. 

je psiko-fiziologjike dhe shpirtërore e vetë personit të Profetit, e 
krijuar si rezultat i meditimit të tij të thellë. Fakti që vahji është 
ndërprerë dhe që Profeti e ka pritur gjatë dhe me dëshirë shu- 
më të madhe rikthimin e ardhjes së tij, tregon se vahji ka qenë 
një ngjarje e jashtme e ndodhur jashtë vullnetit të të Dërguarit të 
Allahut (s.a.s). 

Krahas kësaj, në fillim Profeti (s.a.s.) nuk e ka ditur se do t'i 
vinte vahji. Në ajetin kur'anor thuhet: 



"Ti nuk e shpresoje (mendoje) se do të të zbritej ky libër 
që të ka ardhur vetëm si mëshirë prej Zotit, prandaj, kurrsesi 
mos i ndihmo qafirët!" (el-Kasas, 86) 

Edhe ndryshimi i dukshëm në stil mes ajeteve kur'anore dhe 
haditheve profetike është nga argumentet kategorike të prejar- 
dhjes hyjnore të Kur'anit. 

Disa herë ndodhnin ngjarje të tilla që, megjithëse Profeti ish- 
te i detyruar të jepte përgjigje në çast, ardhja e vahjit shtyhej. Për 
shembull, siç pati ndodhur në "Ngjarjen Ifk" dhe në disa pyet- 
je të bëra prej hebrenjve. përgjigjen për ato lloj pyetjesh Profeti 
mundej ta jepte vetëm kur t'i njoftohej vahji. Po qe se ashtu siç 
pretendohet, Kur'ani do të ishte produkt i meditimit dhe eksta- 
zës spirituale zbuluese të Profetit, do të duhej që ai të përgjigjej 
menjëherë pa rënë në një vështirësi dhe shqetësim të tillë. 

Për më tepër, disa herë vahji vinte në një mënyrë të padë- 
shirueshme për të Dërguarin e Allahut. Vahji i zbritur disa herë 
bënte të ditur se pikëpamja e tij ishte e gabuar, kurse disa herë e 
urdhëronte për diçka që Profeti s'kishte prirje ose s'e dëshironte. 
Madje, po qe se Profeti e vononte pak kumtimin e urdhrit hyj- 
nor, i nënshtrohej një kërcënimi hyjnor të ashpër. Të gjitha këto 
e vënë në shesh në mënyrë krejt të qartë palogjikshmërinë e pre- 

tendimeve se Kur'ani është produkt i meditimit dhe i ekstazës 
spirituale zbuluese të Profetit. 

Një ditë, Profeti (s.a.s.) po u fliste për Islamin disave nga 
parësia Kurejshe. Në atë mes, pranë i erdhi sahabiu i verbër 
Abdullah bin Ummi Mektum (r.a.) i cili ishte bërë musliman me 
kohë. Ai i tha të Dërguarit të Allahut (s.a.s.) se dëshironte të më- 
sonte disa gjëra nga të vërtetat që Allahu ia kishte bërë të ditura 
atij. Mirëpo i Dërguari i Allahut (s.a.s.) i cili ishte i zënë me për- 
pjekjet për t'i bindur personat nga parësia Kurejshe me të cilët po 
bisedonte, nuk tregoi interes për të dhe, për shkak se Ibni Ummi 
Mektumi e përsëriti me këmbëngulje kërkesën e vete, e thartoi 
fytyrën. Atëherë, iu nënshtrua qortimit hyjnor: 

"Ti merresh me atë që nuk e ndjen veten nevojtar (për ty), 
kurse nuk ke përgjegjësi për pastrimin dhe rregullimin e tij, 
dhe nuk interesohesh për atë që vjen tek ti me vrap dhe duke 
u frikësuar (nga Allahu)! Jo! Ky Kur'an është këshillë dhe ai që 
dëshiron, mendon dhe merr këshillë!" (Abese, 5-12) 

Pas zbritjes së këtij ajeti, i Dërguari i Allahut (s.a.s.) i bëri 
shumë respekte dhe shumë dhurata Ibni Ummi Mektumit. Veç 
kësaj, kur e haste, i thoshte: 

"Merhaba, o personi për të cilin Zoti më ka qortuar!" (Vahidi, f. 

471) 


Disa herë, urdhrat hyjnorë i vinin Profetit (s.a.s.) në mëny- 
rë koncize e të përmbledhur. Ndërkaq, Profeti (s.a.s.) nuk bënte 
ndonjë shpjegim të vetin mbi çështjet koncize e të përmbledhura 
gjersa këto të shtjelloheshin dhe sqaroheshin nga vetë Allahu i 
Lartë. Si shembull për këtë, mund të sjellim ajetin e mëposhtëm: 

_ 

"Gjithçka është në qiej e në tokë janë të Allahut. Edhe si- 
kur ta tregoni atë që keni brenda, edhe sikur ta mbani fshehur, 
Allahu do t'ju marrë në llogari për të..." (el-Bakara, 284) 

Pas zbritjes së këtij ajeti, duke pandehur se do të mbajnë për- 
gjegjësi edhe për ato gjëra që ndjenin apo mendonin në mënyrë 
të pavullnetshme, sahabet i thanë Profetit: 

"O i Dërguari i Allahut! Si do ta përballojmë dot këtë ajet?" 

Dhe i Dërguari i Allahut (s.a.s.) u dha këtë përgjigje: 

"Çfarë? A mos doni të thoni si njerëzit e librit (hebrenjtë dhe krish- 
terët), "dëgjuam por kundërshtuam"? Ju duhet të thoni: "Dëgjuam dhe 
u bindëm! Zoti ynë, të lutemi të na falësh, kthimi ynë është tek Ti!" 
(Muslim, Iman, 200; Ahmed, I, 233; Vahidi, £. 97) 

Meqë kuptimi i ajetit ishte konciz, i Dërguari i Allahut i vënë 
në pozitë të vështirë, nuk mundi ta shtjellonte dhe sqaronte kup- 
timin e ajetit, por kërkoi nga sahabet t'i dorëzoheshin dhe nën- 
shtroheshin Allahut. Pas një farë kohe, zbriti ajeti i mëposhtëm 
dhe kuptimi i mbyllur i ajetit të mëparshëm u qartësua kështu: 


* 



"Allahu nuk e ngarkon askënd më shumë se ç'mund të 
mbajë. Për çdo njeri, e mira që bën është në të mirë të tij, po 
ashtu, edhe e keqja që bën, është në të keq të tij! (Ju lutuni 

kështu:) Zoti ynë! Mos na bëj përgjegjës po të harrojmë ose ga- 
bojmë! Zoti ynë! Mos na ngarko neve barrë të rëndë siç u ngar- 
kove atyre që qenë para nesh! Zoti ynë!, Mos na ngarko gjëra 
që s'mund t'i përballojmë! Falna, mëshirona ne! Ti je Zoti ynë! 
Ndihmona ndaj mohuesve!" (el-Bakara, 286) 

Në sajë të këtij ajeti, sahabet e kuptuan se, në lidhje me ndje- 
njat dhe mendimet e pavullnetshme, do të mbanin përgjegjësi 
"me aq sa të kishin mundësi". 

Fakti që Profeti (s.a.s.) nuk bënte asnjë shpjegim dhe sqa- 
rim mbi ajetet koncize e me kuptim të paqartë gjersa të vinte një 
ajet tjetër me shpjegimin dhe sqarimin përkatës, është një fakt 
real profetik dhe një argument tjetër i pakundërshtueshëm mbi 
burimin hyjnor të Kur'anit. Në të kundërt, ose mund të mos bë- 
hej ndonjë komunikim i tillë konciz e i mbyllur ose, për këtë lloj 
komunikimi, mund të jepej një shpjegim subjektiv dhe arbitrar. 
Fakti që nuk ka ndodhur kështu, është një tregues tjetër i karak- 
terit mrekullor të Kur'anit. 

Edhe lajmet e dhëna nga Kur'ani mbi të fshehtën janë një 
argument i qartë i prejardhjes së tij hyjnore. 

Gjithashtu, të dhënat që përmban Kur'ani mbi të kaluarën 
parashtrohen në përshtatje me të vërtetën. Në lidhje me këto të 
dhëna, në Mekën e shekullit të shtatë nuk kishte asnjë institucion 
me karakter shkencor dhe asnjë njeri të vetëm që të zotëronte 
kulturë të përgjithshme. Të gjitha njohuritë historike nuk ishin 
diçka më shumë se disa rrëfime lokale persiane të sjella në for- 
më mitologjike nga tregtarët. Mirëpo njohuritë në Kur'an mbi të 
kaluarën paraqesin një tërësi unike e logjike dhe janë njohuri të 
tilla që nuk mund të parashtrohen nga ndonjë njeri si produkte 
të mendjes dhe zgjuarsisë së tij sado të shquara e të rralla të jenë 
këto! 

Në këto kushte, njeriu i mençur duhet të mendojë: A mundet 
që një njeri pa shkrim e këndim, i dalë nga një shoqëri injorante, 
të bëhet burim për kuptimet e pashoqe të Kur'anit pa marrë kon- 
sideratat e duhura nga një burim hyjnor? Natyrisht që kurrë! 

Edhe kjo tregon se të gjitha informacionet dhe njohuritë e 
njoftuara nga i Dërguari i Allahut (s.a.s.) i janë komunikuar atij 
nga lartësia e Allahut. 

Kur'ani ka bërë njoftime të fshehta edhe për të ardhmen, të 
cilat kanë ngjarë, kur u ka ardhur koha, pikërisht siç i ka bërë 
Kur'ani, dhe do të vazhdojnë të ngjasin po kështu. Kur'ani shkon 
gjithmonë para, kurse shkenca dhe teknika ndodhen gjithmonë 
pas tij. 

Me të vërtetë, ngjarja e mëposhtme e përmendur në Kur'an 
është vetëm një nga shembujt e kësaj: 

Faraonit i cili, duke u mbytur në vorbullat e Detit të Kuq, 
ka mbetur i detyruar të kapet pas besimit, Allahu i Lartë i është 
përgjigjur kështu: 



"A tani (po beson ti)? Mirëpo gjer tani (gjatë gjithë jetës) ti 
ke kundërshtuar dhe ke intriguar!" (Junus, 91) 

(Domethënë: Kur të ka rënë ndonjë e keqe, je urtësuar dhe, 
kur ke rënë në qetësi, ke nisur prapë të kundërshtosh! Meqë ke 
për të vepruar sërish kështu, tashmë kthimi yt te besimi nuk ka 
vlerë!) 

Kështu, pra, Allahu i Lartë nuk ia ka pranuar besimin në ato 
kushte dhe ka vazhduar t'i flasë kështu: 



0jlslkj Ldld 0 !j 


"(O Faraon!) Sot Ne do të ta shpëtojmë trupin (e vdekur 
nga prishja) në mënyre që të mbetesh si shembull mësimdhë- 
nës për pasardhësit! (Megjithëkëtë) Shumë njerëz janë serio- 
zisht të panjohur me ajetet tona!" (Junus, 92) 

Zemahsheriu e komenton kështu këtë ajet: 

"Do të të hedhim ty në një skaj në breg të detit. Dhe kufo- 
mën do të ta ruajmë të patëmetë, të paprishur dhe të zhveshur si 
shembull mësimdhënës për brezat pasardhës shumë shekuj pas 
teje!" (Zemahsheri, III, 24) 

Në kërkimet e viteve të fundit, kufoma e Faraonit është gje- 
tur në bregdet në gjendje përmbys me ballin në tokë. Ky është 
çasti i agonisë dhe vdekjes së tij. Nën ndikimin e skenave të tme- 
rrit me të cilat është përballur në çastet e fundit, ka dashur të 
pohojë besimin, por besimi në kushte shtrëngese dhe pesimizmi 
nuk i është pranuar. Ja, pra, kufoma i ka mbetur afro tre mijë vjet 
e paprishur si në çastin e fundit dhe, siç e deklaron Kur'ani, është 
zbuluar sot për t'u shpalosur si një pamje mësimdhënëse për nje- 
rëzimin. Aktualisht, kjo kufomë ekspozohet në British Museum. 
Kjo e vërtetë është vetëm njëra nga mrekullitë e njoftuara nga 
Zoti në Kur'an, që do të vazhdojë gjer në kiamet. 

Ndërkaq, meqë qëllimi bazë i Kur'anit është kumtimi i tev- 
hidit, monoteizmit islam mbi Allahun si Zoti i vetëm i gjithësisë, 
dhe ftesa e njerëzve për në rrugën e drejtë, këto lloj të vërtetash 
mrekullore, domethënë, të vërtetat shkencore, teknike dhe histo- 
rike përbëjnë për të çështje dytësore. Nuk duhet harruar se, sipas 
deklaratës hyjnore në vijim, çdo lloj e vërtetë ndodhet e fshehur 142 
në thesarin e tij: 

s* * “ 

"... çdo gjë e njomë apo e thatë është në librin mubin (dife- 

rencues e të qartë)!" (el-En'am, 59) 

Sipas kësaj, Kur'ani është poetika e plotë dhe e përkryer e të 
gjitha të vërtetave të gjithësisë, të gjitha të vërtetat ndodhen tek 
ai në formë embrionale. Kjo situatë si rrjedhojë e domosdoshme 
e karakterit mrekullor të Kur'anit, mund të kuptohet e ndriçohet 
në raport me zhvillimin e ngjarjeve dhe zhvillimin në shkencat 
njerëzore. 


142 Në origjinal: meknuz. Përkthyesi. 

Po qe se këto lloj informacionesh dhe njohurish që fshihen 
në gjithësi sipas zakonit hyjnor, do të barteshin dhe paraqite- 
shin në Kur'an jo të përmbledhura por të hapura e të detajuara, 
Kur'ani do të arrinte në vëllime që do të mbushnin biblioteka 
të tëra. Veç kësaj, meqë njerëzimi nuk zotëron përshtatshmërinë 
për t'i pranuar informacionet dhe njohuritë ende të pazbuluara e 
të pavërtetuara në kohën e vet, Kur'ani nuk do të vazhdonte gjer 
në kiamet. Sa për të dhënë vetëm një shembull, po qe se njohuritë 
që kemi sot për televizionin do të shpreheshin në atë kohë kur te- 
levizioni jo vetëm nuk ishte shpikur por edhe ndodhej përtej çdo 
imagjinate, nuk do të pranoheshin, prandaj, edhe vetë Kur'ani 
do të kundërshtohej e hidhej poshtë. Kjo është urtësia e faktit që 
Kur'ani i cili përmbledh në vetvete të gjitha të vërtetat, shumicën 
e tyre i deklaron me shprehje koncize. 

Të gjitha temat që i trajton, Kur'ani i paraqet duke u mbësh- 
tetur mbi qëllimin e tevhidit. I tillë është dhe atakimi i të vërteta- 
ve të shkencave të natyrës dhe teknologjisë. Duke qenë kjo situa- 
të cilësore një mrekulli më vete e Kur'anit, e cila do të vazhdojë 
të ekzistojë si e tillë në të gjitha kohët dhe vendet gjer në kiamet, 
e provon madhështinë e tij impresionuese edhe një herë tjetër për 
çdo çast dhe me çdo zbulim e shpikje! 143 

Një sërë orientalistësh që nuk e honepsin dot lartësinë sub- 
lime të famës së Kur'anit të Shenjtë dhe Profetit (s.a.s.), janë ka- 
pur pas një pretendimi të pashpjegueshëm me anë të arsyes dhe 
logjikës, pretendim, sipas të cilit, situata e vahjit e përjetuar nga 
Profeti ka qenë një krizë epilepsie. 144 Këtij pretendimi të pabazë 
mund t'i jepet shkurt një përgjigje e tillë: 

143 Lidhur me këtë specifikë, shih. Osman Nuri TOPBASH, Frymëra më- 
shire nga Muhammedi, profeti i mëshirës, përkthim shqip nga M. Ho- 
xha, botimi 2003, f. 145-183. Në origjinalin turqisht, Rahmet Esintileri, 
istanbul 2001, f. 184-239. 

144 Duke u nisur nga ndryshimet e ndodhura në gjendjen e Profetit gjatë 
vahjit, ndryshime të cilat u parashtruan në mënyrë të detajuar më 
lart, disa orientalistë kanë formuar konsideratën se ato ndryshime 
kanë qenë kriza epilepsie, për pasojë, kanë bërë vlerësime dhe pre- 
tendime të ndryshme gjer në konkluzionin se Profeti ka qenë një i 

_ 

*I sëmuri cpileptik, pas krizës, duke ndjerë një dobësi dhe 
dhimbje të madhe, kalon një periudhë relativisht të gjatë vuaj- 
tjesh fiziko-shpirtërore gjersa të normalizohet. Kurse i Dërguari 
i Allahut (s.a.s.) jo vetëm që nuk i pati përjetuar kurrë simpto- 
mat, zhvillimet, vuajtjet, shqetësimet dhe pasojat e një krize të 
tillë, por, duke e konsideruar periudhën midis dy komunikime- 
ve hyjnore pothuaj si një periudhë ndërprerjeje, e pati pritur me 
dëshirë të thellë ardhjen e vahjit tjetër dhe, me ardhjen e tij, pati 
përjetuar një gëzim të thellë e të papërshkruar. 

*Situatat që ndodhnin gjatë vahjit nuk dukeshin rregullisht 
sa herë që i vinte vahji, ndërkaq që, disa herë, gjendja normale e 
Profetit vazhdonte pa asnjë ndryshim. 

*Siç dihet edhe nga ana mjekësore, personi që kalon krizë 
epilepsie, i humb aftësitë e mendimit, përceptimit dhe njoh- 
jes, për pasojë, nuk është i vetëdijshëm për çka ndodh përreth. 
Vetëdija e tij është e mbyllur. Kurse Profeti (s.a.s.), me vahjin që 
merrte, ia kumtonte njerëzimit ajetet kur'anore që përmbanin 
modelet më të përsosura të shumë specifikave, si drejtësia dhe e 
drejta juridike, morali dhe etika, adhurimi, etj. 

*Ndërsa i sëmuri epileptik ka dridhje të forta, kjo gjë nuk qe 
vënë re gjatë vahjit. 

*Gjatë krizës, i sëmuri epileptik thotë fjalë të kota e pa kup- 
tim. Por tek Profeti nuk është vënë re ndonjëherë një gjendje e 
tillë. Jo vetëm përjashtimisht, por gjithmonë dhe pa përjashtim, 
ai ka thënë fjalët më me kuptim duke u shprehur në mënyrën më 
të qartë dhe oratorike që ka dëgjuar njerëzimi! 

sëmurë psikik dhe kanë siguruar trajtimin e çështjes në Akademinë 
Mjekësore Franceze për të arritur në një vendim shkencor-zyrtar mbi 
këtë. Në këtë kuadër, në vitin 1842, një ekip mjekësh të zgjedhur kanë 
shqyrtuar pretendimet në fjalë dhe, në përfundim, kanë përgatitur 
një raport të gjatë e të argumentuar duke hedhur poshtë mundësi- 
në e hipotezës mbi gjendjen e sëmurë psikike të Profetit. Ata që janë 
kureshtarë për detajet e kësaj, mund ta shohin veprën e botuar me 
titullin "Rapor" si përkthim në turqisht nga Prof. Dr. Feridun Nafiz 
Uzluk. Kjo vepër është botuar në vitin 1996 në Stamboll nga shtëpia 
botuese Sebil Yaymevi. 

Krahas të gjitha këtyre, është shpjeguar nga ana mjekësore 
se asnjë trup nuk do ta duronte dot gjendjen e epilepsisë për një 
kohë aq të gjatë sa për të marrë mbi gjashtë mijë ajete. 

Të gjitha këto pretendime të qëllimshme janë rrjedhojë im- 
ediate e pamundësisë për ta njohur të vërtetën e të Dërguarit të 
Allahut (s.a.s.) dhe s'kanë asnjë aspekt logjik. 


Profetësia dhe përfaqësimi profetik 145 

Allahu i Lartë ka dëshiruar në mënyrë volitive që t'u drej- 
tohet robve të Tij me ndërmjetësinë e personave të shquar që i 
ka zgjedhur mes tyre dhe që u ka dhënë detyrën e përfaqësimit 
profetik. Ky zakon hyjnor 146 bëhet i ditur si më poshtë: 




"Dhe (u komunikuam) resulëve për të cilët të kemi rrëfyer 
më parë, dhe resulëve të tjerë për të cilët s'të kemi rrëfyer..." 

(en-Nisa, 164) 147 

145 Në origjinal: Niibiivvet ve Risalet (sipas drejtshkrimit të osmanishtes 
me alfabet latin). Si çështje terminologjie, kjo është një çështje disi e 
ngatërruar qoftë në konceptim, qoftë në përdorim. Më sipër, tekstet 
e dy ajeteve unë i kam përkthyer sipas arabishtes, konkretisht, kam 
respektuar origjinalin e Kur'anit ku përdoret fjala resul dhe jo pejga- 
mber si në përkthimin e këtyre ajeteve në origjinalin turqisht të këtij 
teksti. Sa për informacion të qartë, duhet të theksojmë se fjala per- 
sishte "pejgamber" (lajmëtar) nuk përdoret fare në Kur'an. Kurse në 
tekstet fetare në turqishte është fjala më e përdorshme edhe në vend 
të fjalës "nebi", edhe në vend të fjalës "resul" ose për shkak të paqar- 
tësisë konceptuale, ose për zakon, ose, përgjithësisht, për mungesë 
të ekuivalencës terminologjike përkatëse në turqishte. Për sa i përket 
shpjegimit mbi kuptimet e fjalëve nebi dhe resul, ne po mjaftohemi 
këtu vetëm me shpjegimet e origjinalit. Përkthyesi. 

146 Në origjinal: adetullah. Përkthyesi. 

147 Origjinali i ajetit: "Ve rusulen kad kasasna hum alejke min kablu ve 
rusulen; lem naksus'hum alejke..." Përkthyesi. 

"Dhe, me të vërtetë, para teje Ne u kemi dërguar fiseve 
shumë resulë të tyre, të cilët u kanë shkuar me deklarata të 
qarta..." (er-Rum, 47) 148 

Duke filluar qysh me njeriun e parë, në çdo periudhë Allahu 
i Lartë u ka dërguar njerëzve si shenjë mëshire për ta, lajmëtarët 149 
e vet me atribute "nebi"-u ose "resul"-i. 

Nubuvvet do të thotë ndërmjetësim mes Allahut dhe robve 
të vet për rregullimin e punëve të kësaj bote dhe ahiretit, botës 
së pasme. 

Resuli është personi të cilit i jepet vahj (mesazh) dhe i cili e 
ka për detyrë që mesazhin e marrë t'ua përcjellë dhe kumtojë të 
tjerëve. Kurse nebiu është personi të cilit i jepet vahj (mesazh) 
pavarësisht nëse i është ngarkuar detyra e përcjelljes dhe kumti- 
mit. Përgjithësisht, nebinjtë dërgohen të ngarkuar me detyrën e 
kumtimit dhe zbatimit të sheriatit (legjislacionit) të një lajmëtari 
të dërguar para tyre me atributin "resul". Në këto kushte, çdo 
resul është nebi, kurse çdo nebi nuk është resul. Janë përcjellë 
edhe disa hadithe që shprehin se nebiu është më i përgjithshëm 
se resuli, për rrjedhojë, se nubuvveti është më i përgjithshëm se 
risaleti. Megjithëkëtë, në Kur'an, këto dy fjalë përdoren në vend 
të njëra-tjetrës. 150 

148 Origjinali i ajetit: "Ve lekad erselna min kablike rusulen ila kavmihim 
fexhauhum bil bejjinati fentekamna minelTedhine exhramu..." Për- 
kthyesi. 

149 Në origjinal, këtu është përdorur fjala pejgamber, kurse unë kam për- 
dorur fjalën lajmëtar duke iu shmangur në këtë pjesë krejtësisht fjalës 
pejgamber në mënyrë që të dalë sa më i qartë kuptimi i emërtimeve të 
tjera të cilat përdoren në Kur'an. Përkthyesi. 

150 Prandaj, me të drejtë, në literaturën islame në gjuhët perëndimore, 
përdoret fjala profet dhe kështu duhet të ndodhë edhe në shqipe duke 
u shmangur sa më shumë nga fjala pejgamber e cila ka një ngarkesë 
stilistikore të ulët, prandaj, edhe nëse përdoret, duhet përdorur rrallë 
dhe vetëm për variacion. Ndërkaq, në vend të fjalës "resul" është më 
me vend të përdoret fjala "i dërguar", gjë që ka krijuar edhe traditën 
e saj të pëlqyeshme në shqipe. Përkthyesi. 

Po qe se na shkon ndërmend të pyesim se "pse Allahu i Lartë 
nuk komunikon drejtpërdrejt me robtë e vet, por me ndërmjetë- 
sinë e profetëve", kësaj pyetjeje mund t'i jepet kjo përgjigje: 

Komunikimi i Allahut të Lartë drejtpërdrejt me njerëzit do- 
methënë, dërgimi i mesazhit hyjnor drejtpërdrejt atyre duke ua 
komunikuar në këtë mënyrë urdhrat dhe ndalimet, është në ku- 
ndërshtim me "të fshehtën e provës" në krijimin e botës. Sepse, 
pëmdryshe, vlera dhe dinjiteti i besimit (iman) që burojnë nga 
raporti i tij me botën e fshehtë hyjnore ose botën okulte, për rrje- 
dhojë nga karakteri i tij okult, do ta humbnin kuptimin. Meqë 
njerëzit të cilët do t'i mermin urdhrat dhe ndalimet drejtpërdrejt 
nga Zoti, për rrjedhojë, do ta kuptonin plotësisht urtësinë e tyre, 
do të mbeteshin të detymar t'u nënshtroheshin atyre, gjë që, 
duke iu bërë pengesë njerëzve për t'i përdorur vullnetin dhe pa- 
rapëlqimin e lirë të tyre së bashku me përpjekjet për t'i realizuar 
ato për të mirë apo për të keq, do t'i bënte të pakuptimtë shpër- 
blimin dhe ndëshkimin. 

Nga ana tjetër, njerëzit kanë nivele vullneti të ndryshme, 
fuqi dhe aftësi ose, përgjithësisht, kapacitete të ndryshme. Sepse 
funksionet që kanë për të kryer në jetë janë të ndryshme. Po qe 
se të gjithë njerëzit do të kishin kapacitet të lartë ose, e thënë 
edhe ndryshe, do të ishin të gjithë të talentuar, disa punë s'do të 
donte t'i bënte askush. Domosdoshmëria e kryerjes së të gjitha 
funksioneve të dukshme dhe materiale-temporale nga funksioni 
më i ulët e gjer te ai më i larti, e ka bërë të domosdoshme krijimin 
e njerëzve të ndryshëm nga njëri-tjetri për sa u përket aftësive. 

Udhëheqësit, mësuesit dhe edukatorët më të mëdhenj të his- 
torisë së njerëzimit kanë qenë dhe mbeten profetët. Sepse perso- 
nat që duhet t'ua ndriçojnë mendjet njerëzve dhe t'i orientojnë 
në rrugë të drejtë, që duhet t'u prijnë njerëzve në këtë rrugë dhe 
që, më në fund, duhet të pranojnë dhe përballojnë të këqijat dhe 
mundimet që do të burojnë gjithashtu prej njerëzve, duhet të jenë 
kapacitete të lartë dhe të pajisur me një forcë durimi të pafund. 
Po të mos ketë veti dhe cilësi të larta karakteri për t'u admiruar 

nga masat që do ta ndjekin, profeti e ka të pamundur të ndikojë 
mbi masat e t'i drejtojë ato! 


Edhe një udhëheqës i zakonshëm, po qe se nuk zotëron veti 
dhe cilësi më të larta se njerëzit që kërkon t'i udhëheqë, nuk 
mund të vijë në postin e udhëheqësit. Edhe po erdhi, nuk mund 
të ketë sukses. Sepse askush nuk njeh për udhëheqës dikë që ka 
dobësi të fiksuara e të njohura nga të gjithë. 

Eshtë për këto arsye që vihet re se edhe profetët kanë qenë 
të pajisur në lindje me veti e cilësi të larta. Ndërkaq, ata nuk janë 
bërë dot profetë duke e përdorur këtë kapital të bashkëlindur si 
dhe thjesht me inteligjencën e tyre. Profetësia ka qenë dhe është 
e posaçme për personat e zgjedhur dhe të ngarkuar me detyrë 
ndër persona të tillë të denjë me anë të caktimit hyjnor. E thënë 
ndryshe, profetësia dhe përfaqësimi profetik nuk janë diçka e fi- 
tuar nga vetë personat përkatës me punë dhe përpjekje. Allahu i 
Lartë emëron në këtë detyrë atë që dëshiron ndër robtë e vet. 


Në ajetin kur'anor thuhet: 



"Allahu e di më mirë se kujt ka për t'ia caktuar përfaqësi- 
min..." (el-En'am, 124) 151 

Nga ana tjetër, nuk është e përshtatshme që vahji ose mesa- 
zhi hyjnor të dërgohet me një njeri të zakonshëm a me një person 
mediokër. Të gjithë njerëzit nuk janë të barabartë për sa i për- 
ket intelektit dhe mjaftueshmërisë për ta konceptuar njoftimin 
hyjnor, për të formuar konsideratën e duhur për të dhe për ta 
zbatuar atë. Prandaj, profetët janë zgjedhur ndër njerëzit më të 
shquar në të gjitha aspektet. Dhe, si rrjedhojë e kapacitetit dhe 


151 Në origjinal: "... Allahu a'lemu hajthu jexh'alu risaletehu..." Siç shihet, 
në origjinalin e ajetit është përdorur fjala "risalet" që ne e përkthyem 
me "përfaqësim". Gjithashtu, me shprehjen "ka për t'ia caktuar" ne 
kemi përkthyer në mënyrë të perifrazuar fjalën e origjinalit, "jexh'a- 
lu" që do të thotë, fjalë për fjalë, "do të zbatojë, do të realizojë". Për- 
kthyesi. 

_ 

mundësive të bashkëlindura që zotërojnë, janë ngarkuar me për- 
gjegjësinë për ta bartur barrën e rëndë të përfaqësimit të mesa- 
zhit hyjnor dhe kumtimit të tij. 


Atributet e profetëve 

Tek të gjithë profetët ka disa cilësi të përbashkëta. Këto janë 
besa dhe besnikëria, zgjuarsia profetike, pafajshmëria dhe aftë- 
sia kumtuese. 152 Brenda kornizës së këtyre veçorive plotësohet 
besimi te profetët. 

Besa, besnikëria dhe ndershmëria në fjalë dhe veprime. 

Në kumtimin e konkluzioneve, urdhrave dhe ndalimeve hyjno- 
re si dhe në çdo lloj informacioni dhe lajmi të dhënë prej tyre, 
profetët janë të ndershëm, fjalëdrejtë dhe besnikë. Ata karakteri- 
zohen nga drejtësia dhe ndershmëria e përhershme në fjalë dhe 
veprime. Fjalët dhe veprimet e tyre janë pasqyra të njëra-tjetrës. 
Eshtë e pamundur që ata të gënjejnë. Allahu (xh.xh.) i ka lavdë- 
ruar profetët për ndershmërinë dhe besnikërinë e tyre: 


"Kujto edhe ç'kemi treguar në libër mbi Ibrahimin! Pa dy- 
shim, ai ishte një nebi fjalëdrejtë!" (Merjem, 4l) 153 

Allahu i Lartë e njofton në këtë mënyrë faktin se profetët 
nuk mund të heqin dorë qoftë edhe për një çast nga ndershmëria 
dhe besnikëria në fjalë dhe veprime: 


x 0 Jl 0 ' ^ ■* 0 j g /0 ^ ''j ''z 

jJl LLxJg.4.) *j Luip jJL) jJj. 


"Po qe se (Resuli, i Dërguari) do të kishte sajuar disa fjalë 
në emër Tonë, do ta rrëmbenim me forcë dhe, pa dyshim, do 
t'ia këputnim damarin e qafës!" (el-Hakka, 44-46) 


152 Në origjinal: sidk, emanet, fetanet, ismet, teblig. Përkthyesi. 

153 Veç kësaj, shih. Merjem, 54, 56; Jusuf, 46. 

Drejtësia, ndershmëria dhe besnikëria e profetëve është aq 
e lartë, saqë është pohuar dhe vërtetuar edhe nga ata që nuk u 
kanë besuar. Ja, disa nga shembujt e panumërt të kësaj: 

Në ditët kur i Dërguari i Allahut (s.a.s.) e shpalli për herë të 
parë ftesën profetike, u bëri zë kështu Kurejshve nga një shkëmb 
i lartë i kodrës Safa: 

"O Kurejshë! Sikur t'ju thosha se në uëzë të këtij mali apo në lugi- 
nën pas po kalojnë kalorës armiq qëjanë nisur për të rrëmbyer pasurinë 
tuaj, a do të më besonit mua?" 

Dhe ata, pa u menduar fare, iu përgjigjën: 

"Po, do të të besonim sepse gjer tani të kemi parë vetëm në 
të drejtë, sepse kurrë nuk dëgjuam të kesh gënjyer!" (Buhari, Tefsir, 
26) 

Një nga pyetjet që perandori i Bizantit, Herakliti, i drejtoi 
Ebu Sufjanit i cili s'ishte bërë ende musliman, me qëllirn për të 
marrë njohuri mbi Profetin (s.a.s.) ishte edhe kjo: 

"A pati ndodhur ndonjëherë që të mos e ketë mbajtur fja- 
lën?" 


Megjithëse Ebu Sufjani ishte në opozitë me Profetin (s.a.s.) 
në atë kohë, i dha këtë përgjigje: 

"Jo, ai e mban patjetër fjalën e dhënë!" (Buhari, Bed'u’l-Vahj, l, 5-6; 
Muslim, Xhihad, 74) 

Ubej bin Halef nga politeistët e Mekës, ishte nga armiqtë më 
të tërbuar të Islamit. Para hixhretit, i thoshte Hz. Muhammedit: 

"Po ushqej një kalë duke i dhënë të hajë nga gjërat më të 
mira. Një ditë do t'ia hip atij kali dhe do të të vras ty!" 

Një radhë, edhe i Dërguari i Allahut (s.a.s.) ia ktheu atij: 
"Inshallah, në dashtë Allahu, unë do të të vras ty!" 

Ditën e luftës së Uhudit, ky politeist kokëtrashë e kërkonte 
Profetin (s.a.s.) dhe thoshte kështu: 

"Po qe se ai shpëton sot, do të thotë se puna ime ka marrë 
fund!" 

_ 

Me këtë mendim, ai iu afrua Profetit për ta sulmuar. Ndërkaq, 
sahabet deshën t'ia këputnin kokën qysh kur ndodhej larg, por i 
Dërguari i Allahut (s.a.s.) u tha: 

"Lëreni të vijë!" 

Kur Ubej bin Halef u afrua, Profeti ia mori heshtën nga dora 
një sahabeje, mirëpo Ubeji nisi të kthehet pas me vrap. Duke ia 
lëshuar heshtën, Profeti i thirri: 

"Ku po ikën, o gënjeshtar?" 

Heshta ia gërvishti lehtë qafën Ubejit. Mirëpo për kaq gjë, 
ai u rrëzua nga kali! Pasi bëri disa kapërcime, nisi të vrapojë me 
shpirt ndër dhëmbë në drejtim të anës së vet. Edhe vraponte, 
edhe bërtiste me sy të zgurdulluar: 

"Betohem se Muhammedi më vrauL" 


Politeistët e tjerë që iu afruan për ta parë se ç'i kishte ndo- 
dhur, i thanë: 

"Kjo është një gërvishtje e lehtë!" 

Por ai s'u ngushëllua dhe u tha atyre: 

"Qysh në Mekë, Muhammedi më pati thënë: "Unë patjetër 
kam për të të vrarë ty!" Betohem se edhe sikur një pështymë të më 
hedhë ai, unë vdes!" 


Dhe vazhdoi të bërtasë nga dhimbja. Zëri i dilte si buallitja 
e një kau! 

Ebu Sufjani i tha me qortim: 

"A bërtet kaq shumë njeriu për një gërvishtje kaq të vogël?" 
Mirëpo Ubeji ia ktheu kështu: 


"A e di ti se kush ma bëri këtë gërvishtje? Kjo është plagë e 
hapur nga Muhammedi! betohem në Latin dhe Uzzan se dhim- 
bjen që ndjej nga kjo plagë nuk do ta duronte tërë popullsia e 
Hixhazit sikur edhe t'ua përpjestonim të gjithë banorëve të saj 
një për një! Muhammedi më pati thënë në Mekë: "Unë patjetër 
kam për të të vrarë ty!" Dhe unë qysh në atë kohë e kam ditur se 







TRE VITET E PARA TE PROFETESISE: FTESA E FSHEHTE 


kam për të vdekur nga dora e tij dhe s'kam për të shpëtuar dot 
prej tij!" 

Si armik i tërbuar i Profetit, më në fund, Ubeji vdiq në rrugë 
një ditë para arritjes në Mekë. (Ibni Is'hak, f. 89; Ibni Sa'd, n, 46; Hakim, 
II, 357) 

Edhe kjo ngjarje tregon se edhe një politeist i tërbuar që e 
njihte nga afër Hz. Muhammedin (s.a.s.), besonte se sa e drejtë, e 
vërtetë dhe e fuqishme ishte fjala e tij! 

Ebu Mejsere thotë: 

"Një ditë, i Dërguari i Allahut (s.a.s) kishte shkuar te Ebu 
Xhehli dhe shokët e tij. Me ta parë Profetin, ata i thanë: 

"O Muhammed, Vallahi ne nuk të përgënjeshtrojmë ty! Për 
ne, ti je një njeri i ndershëm, i drejtë dhe besnik! Ne nuk u besoj- 
më gjërave që ke sjellë ti dhe ato i përgënjeshtrojmë!" 

Pas kësaj, zbriti ajeti: 



"Sigurisht, e dimë se fjalët e tyre do të të dëshpërojnë; në 
të vërtetë, ata nuk të quajnë ty gënjeshtar, por, mizorët, i mo- 
hojnë me vetëdije ajetet e Allahut!" (el-En'am, 33)" (Vahidi, f. 219) 

Vetëm fytyra dhe pamja e Hz. Muhammed Mustafait (s.a.s.), 
pa thënë ai asnjë fjalë, ishin shprehje konkrete e drejtësisë dhe 
besnikërisë së tij, aq sa, njëri nga dijetarët e shquar të hebrenjve, 
Abdullah bin Selam, pati pohuar besimin vetëm për fytyrën e 
bukur të Profetit, duke u shprehur kështu: 

"Kjo fytyrë nuk mund të jetë fytyrë gënjeshtari!" (Tirmidhi, 
Kijame, 42; Ahmed, V, 451) 

Eshtë e pamundur që dikush i cili në jetën e mëparshme, 
para se t'i jepet profetësia, të mos u ketë thënë gënjeshtra nje- 
rëzve qoftë edhe me shaka, të thotë gënjeshtra mbi Zotin. Profeti 

ynë e ka konsideruar gënjeshtrën shenjë dyfytyrësie dhe ia ka 
ndaluar me forcë gënjeshtrën ummetit, bashkësisë së vet! 154 

Në një hadith, Profeti (s.a.s.) ka thënë kështu: 

"Për sa kohë që robi të vazhdojë të gënjejë dhe të bartë qëllimin 
ipër të gënjyer, në zemër i formohet një njollë e zezë. Pastaj kjo njollë 
zmadhohet dhe e gjithë zemra i nxihet. Më nëfund, ky njeri shënohet te 
Allahu në radhët e gënjeshtarëve!" (Muvatta, Kelam, 18) 

Nufej bir Harith (r.a.) rrëfen: 

Një ditë, i Dërguari i Allahut (s.a.s) na pyeti tri herë: 

"A t'ju tregoj për më të rëndin e mëkateve të mëdhenj?” 

Dhe ne i thamë: 

"Po, o i Dërguari i Allahut!" 

Atëherë, i Dërguari i Allahut (s.a.s.) u shpreh kështu: 

"T'i bësh shok Allahut, të mos u bindesh prindërve!” 

Pastaj, lëvizi nga vendi ku ishte mbështetur, u drejtua dhe 
shtoi: 


"Dëgjoni mirë! Edhe të gënjesh dhe të bësh dëshmi të rreme!" 
Dhe aq e përsëriti këtë fjalë, sa, që të mos lodhet e dëshpëro- 
het, iu lutëm të heshtë! (Buhari, Edeb, 6; Muslim, Iman, 143) 


Edhe në Kur'an, rëndësia e drejtësisë, ndershmërisë dhe 
besnikërisë në fjalë është deklaruar në këtë mënyrë: 

(_$ j>k5 .JfS-Lf ^jJoL^Jl ç-Lj l_La> aUI Jli 

1 JJjjjl dJJ j AZS' I yjsjj ^ g •• C. AjlJl |Jbl jjL>- jl^J'yi 


"Allahu i Lartë do të urdhërojë kështu: "Kjo është dita kur 
besnikëve do t'u bëjë dobi besnikëria e tyre. Për ta ka xhennete 
nën të cilët rrjedhin lumenj dhe ku do të qëndrojnë përgjith- 
monë. Allahu është i kënaqur me ta, edhe ata janë të kënaqur 


154 Buhari, Iman, 24; Muslim, Iman, 107. 

me Zotin e tyre. Ja, ky është shpëtimi dhe fitimi i madh! " (el- 
Maide, 119) 

Besueshmëria. Të gjithë profetët janë personalitete të zgje- 
dhur jashtëzakonisht të drejtë, të ndershëm dhe të besueshëm. 
Edhe jobesimtarët, madje, ndjejnë siguri të pakufizuar tek ta. 
Atributi i besueshmërisë tek profetët shpreh, krahas besueshmë- 
risë dhe sigurisë tek ta në çdo specifikë, më tepër dhe veçanërisht 
besueshmërinë tek ta mbi vahjin, mesazhin hyjnor, faktin që ata 
ua kanë përcjellë dhe kumtuar njerëzve urdhrat dhe ndalimet e 
Allahut pa i ndryshuar, pa u shtuar e pa u lënë mangut gjë. 

Allahu i Lartë ua ka dhënë nderin dhe detyrën e profetësisë 
jo gënjeshtarëve, të pabesëve e tradhtarëve, por vetëm robve të 
besueshëm e besnikë në çdo aspekt. Në ajetet kur'anore bëhet e 
ditur se profetët u kanë thënë kështu ummeteve, bashkësive të 
tyre: 



"Unë po jua njoftoj ato që më ka zbritur Zoti im dhe unë 
jam për ju një këshillues i besueshëm!" (el-A'raf, 68) 



"Pa dyshim, unë jam një lajmëtar i besueshëm i dërguar 
tek ju!" (esh-Shuara, 107) 155 

Me të vërtetë, atributi "Muhammed Emini" (Muhammedi i 
Besueshëm) i thënë për Profetin (s.a.s.), nuk binte as nga buzët 
e politeistëve. Me të vërtetë, ata i besonin dhe ia dorëzonin në 
ruajtje amanetet, domethënë, gjërat e tyre me vlerë, jo shokëve të 
vet, por Profetit! Madje, Profeti kishte në ruajtje amanete të tyre 
edhe në çastet e fundit para se të emigronte! Profeti e pati lënë 
Hz. Aliun në Mekë pavarësisht nga rreziku i jetës, duke e poro- 

155 Veç kësaj, shih, esh-Shuara, 125,143, 162, 178; ed-Duhan, 18. 

situr t'ua dorëzonte pronarëve gjërat që ia kishin lënë amanet në 
ruajtje. 

Cilësimi "Emin", "i Besueshmi" qe bërë pothuaj emri i dytë i 
Profetit (s.a.s.). Kështu, kur Hz. Muhammedi mbushi moshën 25 
vjeç, thirrej në Mekë vetëm me emrin Emin ! 156 

Gjatë gjykimit në Qabe, ata që e panë, u gëzuan sepse ishte 
pikërisht ai që po hynte andej nga prisnin ata, dhe thirrën: "Po 
vjen Emini!" Ata u këshilluan me të dhe iu bindën për të gjitha 
çështjet! Aq sa sahabet të cilët ishin gati të flijonin jetën, pasurinë 
dhe gjithçka për të, po aq dhe armiqtë që donin ta vrisnin, nuk 
patën thënë dot diçka kundër besueshmërisë së Profetit. 

Si profetët, edhe Xhebraili (a.s.) që ua ka sjellë mesazhin hyj- 
nor atyre është emin, i besueshëm. Zoti thotë kështu në Kur'an: 



"Ai (Kur'ani) është, pa dyshim, një fjalë e sjellë nga një 
përfaqësues i shquar, i fuqishëm dhe i nderuar (si Xhebraili) në 
lartësinë e (Allahut,) Zotit të Arshit. Ai është një përfaqësues i 
besueshëm të cilit i tregohet bindje!" (et-Tekvir, 19-21) Prandaj, 
vahji ose mesazhi hyjnor i është zbritur Eminit në tokë nëpërmjet 
Eminit në qiell! 

Zgjuarsia dhe inteligjenca profetike 157 . Ndër njerëzit, pro- 
fetët janë në nivelin më të lartë për sa i përket veçanërisht me- 
ndjemprehtësisë, zgjuarsisë dhe intuitës, aftësisë parashikuese. 
Ata kanë një kujtesë të fuqishme, aftësi njohëse të lartë, logjikë të 
fuqishme dhe mundësi bindëse. 

Zgjuarsia dhe inteligjenca nuk është një mendje dhe logjikë 
e thatë, por një nivel njohës përtej gjenialitetit. Mendja e lidhur 
me zemrën (afeksionin) është shprehje e zgjuarsisë, inteligjencës 
dhe aftësisë parashikuese. Për çdo profet është e domosdoshme 
që të ketë një zgjuarsi të tillë të lartë në mënyrë që të mund ta 


156 Ibni Sa'd, 1,121,156. 

157 Në origjinal: fetanet, aftësi e lartë gjykuese, zgjuarsi. Përkthyesi. 

kryejë dhe plotësojë detyrën e tij në mënyrë të përkryer, pa asnjë 
të metë. Në të kundërt, profetët nuk do të mundnin të sillnin 
argumente dhe prova të fuqishme para njerëzve tek të cilët janë 
dërguar, nuk do të mund t'i bindnin, t'i kënaqnin dhe t'i hesh- 
tnin ata. 

Edhe çështjet më të paqarta, më të ngatërruara e më të vësh- 
tira, profetët i kanë zgjidhur me lehtësi dhe në mënyrën më të 
përshtatshme. Meqë kanë folur me një gjuhë jashtëzakonisht të 
lehtë e të thjeshtë gjatë shpjegimit të çështjeve, bashkëbiseduesit 
me nivele të ndryshme të aftësisë njohëse e kuptuese nuk kanë 
hequr vështirësi për t'i kuptuar ata. 

Ky atribut është shfaqur tek të gjithë profetët, por me ndry- 
shime, ndërkaq, e gjithë jeta e profetit Muhammed (s.a.s.) ka ka- 
luar me këto shfaqje. Ashtu siç e kemi thënë edhe më parë, kon- 
tradiktën e ashpër të krijuar mbi çështjen e vendosjes në vend 
të Gurit të Zi, Zotëria i Botëve i cili u duk në portën e Qabes 
pikërisht atëherë kur pritej që dikush i jashtëm të hynte e ta ar- 
bitronte çështjen mes palëve në mënyrë të paanshme, e zgjidhi 
lehtësisht çështjen duke shpalosur një model të pashoq zgjuarsie 
dhe largpamësie duke iu bërë, njëkohësisht, pengesë shpërthimit 
të një lufte të mundshme mes fiseve. 

Po kështu, inteligjenca që tregoi ai në luftërat që zhvilloi në 
rrugën e Islamit, mençuria dhe zgjuarsia që parashtroi në marrë- 
veshjet e paqes, posaçërisht në Hudejbije, fakti që u bë pretekst 
për triumfin e Mekës pa derdhur gjak, për rrjedhojë, për prani- 
min e Islamit nga shumë njerëz, taktika e jashtëzakonshme dhe 
drejtësia që ndoqi në Hunejn dhe Taif, janë vepra zgjuarsie dhe 
inteligjence të pamundura për asnjeri tjetër. 

Edhe çdo musliman, duke përfituar nga atributi i zgjuarsisë 
dhe inteligjencës së profetëve, dhuntinë e mendjes duhet ta për- 
dorë në mënyrën më produktive. Ai duhet ta dijë mirë se me kë 
dhe çfarë duhet të bisedojë, kohën, vendin dhe mënyrën e bise- 
dës dhe si duhet të sillet. 

Për shembull, stili i hollë i ndjekur nga Xhafer Tajjar (r.a.) 
duke i dhënë sundimtarit të Etiopisë, Nexhashiut, njohuri mbi 
Islamin, është tejet domethënës për sa i përket shfaqjes nga mus- 
limani i zgjuarsisë dhe inteligjencës së vet. 

Kur Nexhashiu i cili ishte krishter, i kërkoi Xhafer Tajjarit 
(r.a.) t'i lexonte disa ajete nga Kur'ani, në fillim ai nuk i lexoi 
suren Kafirun që përbën sfidë ndaj mohuesve, por suren Merjem 
në të cilën bëhet fjalë me mburrje për Hz. Isain dhe nënën e tij. 
Atëherë, Nexhashiu i cili i dëgjoi me përshpirtshmëri ajetet kur'- 
anore të shqiptuara nga Hz. Xhaferi, tha kështu me lot ndër sy: 

"Pa dyshim, këto që dëgjova, me ato që ka sjellë Isai, burojnë 
nga i njëjti burim drite!" 

Dhe, pas një farë kohe, u nderua me Islamin. (Ibni Hisham, I, 
358-360) 

Aftësia dhe cilësia kumtuese 158 . Profetët ua njoftojnë nje- 
rëzve urdhrat hyjnorë drejt, ashtu siç urdhërohen. Në kumtimin 
e tyre nuk ka as shtesë nga vetja, as heqje. Aftësia dhe cilësia 
kumtuese është një nga atributet e përbashkëta të profetëve dhe 
veprimtaria kumtuese, një nga detyrat e tyre më të rëndësishme. 
Në ajetin kur'anor thuhet: 



"O ti i Dërguar! Kumtoje atë që të është zbritur nga Zoti yt! 
Po s'e bëre këtë, do të thotë se nuk e ke zbatuar detyrën e përfa- 
qësimit.. (el-Maide, 67) 

Duke e kryer detyrën e kumtesës, profetët janë përballur me 
shqetësime të ndryshme, por asnjëherë s'kanë bërë lëshime në 
kauzën e tyre. Në këtë specifikë, jeta e tyre është plot ngjarje më- 
simdhënëse. 





158 Në origjinal: teblig. 

Profeti ynë e filloi ftesën në Islam nga njerëzit e vet të afërt, 
u suall sipas vendit dhe kohës, mbajti parasysh gjendjen psikike- 
shpirtërore dhe nivelin mendor të bashkëbiseduesit, respektoi 
gradualitetin, e vlerësoi dhe përdori çdo rast dhe mundësi që 
gjeti, kurrë nuk shtrëngoi kënd, gjithmonë i lehtësoi gjërat, gjith- 
monë përgëzoi dhe kurrë nuk shkaktoi neveri dhe urrejtje. 

Profeti (s.a.s.) i cili ia kushtoi gjithë jetën kumtimit të Islamit, 
edhe në hutben e lamtumirës iu drejtua sahabeve dhe i pyeti: 

"A e kumtovafenë?" 

Pastaj, pasi mori përgjigje miratuese prej tyre, përjetoi këna- 
qësinë e plotësimit të detyrës, duke iu drejtuar Allahut: 

"Ji dëshmitar, o Zot!" 

Të gjithë besimtarët duhet t'i njohin dhe zotërojnë metodat 
e kumtimit të Profetit me aq sa t'i kenë aftësitë dhe mundësitë, 
sepse kumtimi i Islamit është për muslimanët në nivelin e de- 
tyrimit fetar (farz). 159 

I Dërguari i Allahut (s.a.s.) thotë kështu: 

"Kush sheh ndonjë të keqe, ta rregullojë me dorë; po të mos ketë 
fuqi, ta rregullojë mefjalë; po të mos ketëjuqi as për këtë, ta dënojë me 
zemër, gjë që është gjendja më e dobët e besimit ." (Muslim, iman, 78) 

Po qe se në një shoqëri nuk ka njerëz që të urdhërojnë për 
mirë dhe ta pengojnë të keqen, me kohë, punët e këqija e të shëm- 
tuara shndërrohen në shprehi dhe fillojnë të priten si gjëra nor- 
male në jetë. E keqja që s'pengohet, pas një farë kohe bëhet e tillë 
që të mos pengohet dot edhe sikur të duhet ose të dëshirohet të 
pengohet. Duke u përzjerë e drejta me të shtrembrën dhe e vërte- 
ta me gënjeshtrën, e drejta dhe e vërteta eliminohen dhe njerëzit 
e harrojnë Zotin. Atëherë, fundi i asaj shoqërie bëhet fatkeqësi e 
shkatërrim. Për të shpëtuar nga ky fund tragjik, është e domos- 
doshme t'i jepet rëndësi veprimtarisë kumtuese. 


159 Shih. Al-i Imran, 104,110. 

Pafajshmëria 160 . Profetët janë të shmangur nga kryerja e çdo 
gabimi dhe mëkati të fshehtë a të hapur. Si rrjedhojë e këtij atri- 
buti, ata janë mbrojtur si para, ashtu dhe pas profetësisë së tyre, 
nga batakllëku i politeizmit dhe herezisë. Gjithashtu, ka qenë e 
pamundur që gjatë kumtimit te njerëzit të vahjit ose mesazhit 
hyjnor të marrë nga Allahu, të harrojnë diçka ose të gabojnë në 
diçka. 

Po të mos zotëronin atributin e pafajshmërisë, nuk do t'u 
besohej në drejtësinë dhe vërtetësinë e lajmeve që jepnin, gjë që 
do të lëshonte hije mbi veçorinë e tyre si provë dhe dëshmi të 
Allahut mbi tokë. 

Sipas sunnitëve, profetët kurrë nuk bëjnë mëkat të madh. 
Edhe nëse është e mundur që të bëjnë ndonjë gabim ose rrësh- 
qitje 161 pas të cilave ka, në fakt, ndonjë urtësi, nuk lihen në atë 
gabim, por korrigjohen dhe paralajmërohen menjëherë me ajet. 

Këto gabime njerëzore involitive (të pavullnetshme) që i 
quajmë "rrëshqitje, gabim pa dashje", mbështeten në urtësinë që 
edhe profetët ta shijojnë dobësinë dhe, duke ua kujtuar se edhe 
ata janë njerëz, të pengohet mendimi për t'u atribuar atyre hyj- 
nitet. 

Profetët janë të detyruar të sillen në atë mënyrë që të bëhet e 
mundur të merren shembull. Në të kundërt, njerëzit, duke thënë 
"urdhrat e profetëve janë mbi mundësitë tona", do të prodhonin 
shumë justifikime për të mos i zbatuar urdhrat dhe ndalimet hyj- 
nore. Kështu, duke mos e mbajtur parasysh këtë të vërtetë, kanë 
dalë edhe indiferentë që kanë menduar se profetët duhet të jenë 
engjëj, kurse Kur'ani u ka dhënë këtë përgjigje: 



160 Në origjinal: ismet, pafajshmëri, inocencë. Në terminologjinë fetare 
perëndimore, pafajshmëria religjioze emërtohet me termin latin ino- 
cencë, së cilës i përgjigjet termi arabisht ismet. Përkthyesi. 

161 Në origjinal është përdorur fjala arabishte "zel'le" që në latinisht thu- 
het "lapsus", rrëshqitje, gabim i lehtë dhe pa dashje. Përkthyesi. 

"(O i Dërguar!) Thuaju: "Po qe se qeniet e vetëdijshme që 
jetojnë dhe lëvizin mbi tokë, do të ishin engjëj, pa dyshim, 
edhe Ne do të dërgonim nga qielli për ta një engjëll si profet!" 

(el-Isra, 95) 


^jjjJLp 1jjlS^ L**j ^Lxj^Sl 0jlS^L; V Ij_j>t _j&LJj<j>r Dj 


"Ne nuk i krijuam ata (profetët) si kufoma (engjëj) që nuk 
hanë bukë. Ata as nuk janë të përjetshëm (në këtë botë)!" (el- 
Enbija, 8) 

Nga ana tjetër, profetët janë të detyruar të jenë shembull re- 
ferimi edhe që bashkësitë e tyre të mos bien në të njëjtin gabim 
dhe të mësojnë që, nëse bien, të dinë se si të veprojnë. 

Për shembull, pasi bashkësia e tij nuk u kthye në rrugë të 
drejtë edhe pas përpjekjeve të tij 950-vjeçare me durim të madh, 
profeti Nuh (a.s.) 

po ' & o ^ ^ ^ f 

"... u dorëzua duke i thënë Zotit të tij: "(O Zot,) u munda, 
rnë ndihmo!" (el-Kamer, 10) 

Pastaj, ndërsa si përfundim i kësaj lutjeje, populli i tij po 
mbytej në ujë, iu lut Zotit i shtyrë nga mëshira prindërore, t'ia 
shpëtonte të birin i cili, si dhe të tjerët, po mbytej për shkak të 
mohimit dhe herezisë së tij: 

"... o Zot, edhe im bir është nga familja ime..." (Hud, 45) 

Dhe Zoti, meqë profeti Nuh e mallkoi popullin e vet, kurse 
u lut për të birin, e qortoi në këtë mënyrë: 

f ' . i " 

"... (o Nuh!) Të këshilloj të mos bëhesh nga injorantët!" 

(Hud, 46) 

Ky gabim i Nuhut (a.s.) është bërë shembull referimi për të 
gjitha bashkësitë dhe të gjithë popujt gjer në kiamet! 

Vetia "la juhti" (i pagabueshëm) është e posaçme vetëm 
për Zotin. Njerëzit e kanë të pamundur t'u shmangen gabime- 
ve. Ndërkaq, muslimani duhet të bëjë përpjekje për t'i zbritur 
gabimet në minimum. Për këtë, në shumë vende të Kur'anit ur- 
dhërohet dhikri (zikri), domethënë, qëndrimi i zemrës gjithmonë 
pranë Zotit dhe bashkë me Të! Sepse, kur zemra thotë "Allah", 
nuk mund të bëhen padrejtësi, nuk mund të bihet në gabime. 

Allahu i Lartë urdhëron: 


/ J t , ' ' * o j, _ fa' o J a" i J - „ , a ' * t' ' , 

"Mos u bëni si ata që e harrojnë Allahun duke bërë që 
edhe Allahu t'i harrojë ata; ata janë njerëz mëkatarë që kanë 
dalë nga udha!" (el-Hashr, 19) 

Për indiferentët në këtë drejtim, Allahu ka thënë, gjithash- 
tu: 


j, / / / ^ ^ 0 ** ** 11 / 

"Sa keq për ata që u janë ngurtësuar zemrat për ta përme- 
ndur Allahun! Ata janë haptazi në humbje!" (ez-Zumer, 22) 


Përveç këtyre pesë atribute të profetëve (1. Besa, besnikë- 
ria dhe ndershmëria në fjalë dhe veprime; 2. Besueshmëria; 3. 
Zgjuarsia dhe inteligjenca profetike; 4. Aftësia dhe cilësia kum- 
tuese; 5. Pafajshmëria), janë edhe tre atribute të mëdha që i për- 
kasin vetëm profetit Muhammed (s.a.s.), të cilat janë: 

1) I Dërguari i Madh, profeti ynë, Muhammedi (s.a.s.), është 
Habibullah, i Dashuri i Allahut. Ai është më i virtytshmi i profetë- 
ve dhe më i nderuari i njerëzimit. 

Poeti N. Fazëll e përshkruan atë shkurt me këto fjalë: 

Esencën ta ka kulluar amëshimi, 

Ti je mjalti; hojet, gjithësia... 

2) Hz. Muhammedi (s.a.s.) është profeti i dërguar për të gji- 
thë njerëzit dhe xhindët, pra, është, Rasulu Thekalejn. Feja e sjellë 
prej tij është e vlefshme gjer në kiamet. Kurse profetët e tjerë janë 
dërguar për një periudhë kohore kalimtare dhe disa prej tyre, ve- 
tëm për një fis ose popull të caktuar. Nga ky aspekt, ndërsa mre- 
kullia e çdo profeti i ka përkitur vetëm kohës së vet, mrekullitë e 
Hz. Muhammedit (s.a.s.) i përfshijnë të gjitha kohët. Veçanërisht 
Kur'ani, si mrekullia më e madhe e dhënë atij, do të mbetet gjer 
në kiamet i virgjër nga cënimet dhe korrigjimet. 

3) Hz. Muhammedi (s.a.s.) është Hatemu'TEnbija, i fundit i 
profetëve. 

Veç këtyre, Hz. Muhammedit (s.a.s.) i janë dhuruar për ditën 
e kiametit dhe ringjalljes, makami mahmud, posti i të lavdëruarit, 
si dhe shefaati uzma, e drejta e ndërmjetësimit të madh (për falje). 
Si rrjedhojë, ai profet i mëshirës do të ndërhyjë gjatë llogaridhë- 
nies (mahsher) për mëkatarët e ummetit, bashkësisë së tij, dhe 
kjo ndërhyrje do t'i pranohet. 162 

Eshtë një e vërtetë e pamohueshme se prirja për ta dashur 
dikë e për të ndjerë admirim ndaj personalitetit dhe karakterit të 
tij si dhe përpjekja për ta imituar atë janë të natyrshme. Prandaj, 
për njeriun është tejet e rëndësishme që, duke gjetur modelet 
më të përsosur, të mund të shkojë në gjurmët e tyre. Eshtë për 
këtë arsye që Zoti, me favorin dhe bujarinë e Tij të pasosur, i 
ka dërguar njeriut jo vetëm libra, por edhe personalitete model, 
profetë të pajisur me një mijë e një veti të larta, shprehje të gja- 


162 Shih. Buhari, Tevhid, 36. 

lla të atyre librave, të tillë personalitete që paraqesin përkryerje 
si në aspektet fetare, diturore dhe moralo-etike, ashtu dhe në të 
gjitha aspektet e tjera. Kështu, secili nga profetët, duke ngritur 
në kulm një model të caktuar sjelljeje në historinë e njerëzimit, i 
kanë kryer njerëzimit shërbime të shquara! 

Për shembull, po të shihet jeta e profetit Nuh (a.s.), në per- 
sonalitetin dhe karakterin e tij para së gjithash bien në sy ftesa 
në besim, toleranca, durimi dhe, më në fund, një përbuzje e fu- 
qishme si ndaj mohimit dhe herezisë, ashtu dhe mohuesve dhe 
heretikëve! 


Jeta e profetit Ibrahim (a.s.) kaloi në kushtim të një lufte të 
pakompromis kundër politeizmit dhe herezisë dhe me synimin 
për ta asgjësuar idhujtarinë. Veç kësaj, jeta e tij është bërë model i 
shquar i nënshtrimit, dorëzimit dhe bindjes ndaj Zotit, veti, këto, 
që i shndërruan zjarret e Nemrudit në trëndafilishte. 

Jeta e profetit Musa (a.s.) kaloi në luftë me mizorin Faraon 
dhe përkrahësit e tij; ndërkaq, me legjislacionin (sheriat) që solli 
ai më vonë, ngriti një rend shoqëror për besimtarët. 

Cilësia shquese e kumtesës së profetit Isa (a.s.) është një de- 
likatesë afektive e mbushur plot me dhembshuri dhe mëshirë 
ndaj njerëzve. Tek ai tërheqin vëmendjen gjendje të larta, si traj- 
timi indulgjent i njerëzve dhe modestia. 

Eshtë mahnitës lartësimi sublim i profetit Sulejman (a.s.) 
në adhurimin ndaj Zotit duke ruajtur qëndrimin afektiv modest 
dhe falenderues përkundër atij shkëlqimi syverbues e legjendar 
të pasurisë dhe sundimit të vet. 

Në jetën e profetit Ejub (a.s.) mbisundojnë shfaqjet e larta e 
sublime të durimit ndaj kokëçarjeve e fatkeqësive dhe të falende- 
rimit ndaj Allahut në të gjitha rrethanat. 



Jeta e profetit Junus (a.s.) është shembull i përkryer i orien- 
timit ndaj Allahut dhe lidhjes pas Tij, si dhe i kapjes fort pas pe- 
ndesës duke treguar pendim për gabimet dhe të metat. 

Profeti Jusuf (a.s.) e pati përjetuar kulmin e lidhjes ndaj Zotit 
dhe ftesës tek Ai edhe në kushtet e robërisë. Ai pati shpalosur një 
virtyt të lartë edhe atëherë kur një grua e bukur, e pasur, e fam- 
shme dhe epshore i pati bërë ftesën sensuale tërheqëse "eja tek 
unë"! Zemra e tij e stolisur me një devocion të lartë pati qenë si 
një burim i shkëlqyer i përsosmërive të sjelljes. 

Jeta e profetit Daud (a.s.) është e mbushur plot me faqe më- 
simdhënëse përballë madhështisë hyjnore. Janë tejet domethënë- 
se përmendja dhe madhërimi i Zotit prej tij përmes ndjenjës së 
impresionimit të fuqishëm dhe duke derdhur lot, orientimi drejt 
Allahut me përulje dhe përgjërim. 

Kurse karakteri i profetit Jakub (a.s.) është një shembull i 
madh i domosdoshmërisë për të mos rënë në pesimizëm edhe 
kur bota të të nxihet para syve, përkundrazi, duke u lidhur pas 
Allahut me një durim të përkryer, të mos e këpusësh shpresën 
nga mëshira e Tij! 

Kurse profeti ynë, kryeprofeti Hz. Muhammed (s.a.s.), pati 
zotëruar më shumë se të gjitha vetitë dalluese të mbi 124 mijë 
profetëve të njohur e të panjohur të ardhur para tij, pati përbë- 
rë kulmin e moralit dhe cilësive të bukura. Figura e tij e bekuar 
është pothuaj si një det i gjerë, kurse hgura e profetëve të tjerë, si 
lumenjtë që derdhen aty! 

Familja njerëzore e filluar me Hz. Ademin dhe nënën tonë 
Hava, e pati bërë faltore të parë vendin e Qabes në Mekën e sot- 
me për të jetuar aty në klimën e qetësisë dhe lumturisë fetare. 
Të përhapur përreth për nevoja jetësore dhe shoqërore, të bijtë e 
Ademit e patën shtyrë jetën duke u orientuar herë pas here nga 
profetët dhe, në këtë mënyrë, u patën mbetur besnikë të vërteta- 
ve hyjnore. Sepse të vërtetat hyjnore, duke hlluar qysh nga koha 
e Hz. Ademit, qenë korrigjuar herë pas here nga ana e një sërë 
korrigjuesve dhe injorantëve, por Zoti, duke dërguar profetë një- 
ri pas tjetrit, e pati mënjanuar këtë dëmtim dhe e pati rilindur 

fenë. Në këtë mënyrë, bota njerëzore pati shpëtuar nga krizat in- 
dividuale e shoqërore. 

Më në fund, erdhi shekulli i lumturisë që pëmgjiste në pasdi- 
tën e kohës së kësaj bote dhe, me profetin tonë, Hz. Muhammed 
Mustafanë (s.a.s.), jeta fetare tregoi një kulm të fundit pikërisht 
në atë vend ku pati filluar dhe, pas kësaj, u bë e pamundur të 
përfytyrohej një kulm tjetër pas përkryerjes muhammediane që 
përbënte kulmin e përkryerjes. Sepse me të iu dha fund ripërtër- 
itjes së herëpashershme të fesë me anë të dërgimit të profetëve 
dhe Islami u bë feja e pëlqyer nga Allahu! 


Profeti Muhammed si njeri 

Allahu i Lartë u ka dërguar njerëzve profetë nga lloji i tyre, 
që kanë jetuar mes tyre dhe që e kanë njohur jetën me të gjitha 
hollësitë. Përballë kërkesës së politeistëve për t'u treguar atyre 
mrekulli (që t'u mbushet mendja), Zoti ynë i Lartë e ka udhëzuar 
Profetin (s.a.s.) që t'u thotë kështu: 

"... Thuaju: "E madhëroj Zotin tim! Unë s'jam veçse një i 
dërguar si njeri!" Kur njerëzve u vjen orientimi, pengohen të 
besojnë vetëm ngaqë thonë: "A një njeri dërgoi Allahu si pro- 
fet?" Thuaju: "Po qe se ata që jetojnë e lëvizin mbi tokë të qetë, 
do të ishin (jo njerëz, por) engjëj, edhe Ne do t'u dërgonim si 
profet një engjëll!" (el-lsra, 93-95) 

I Dërguari i Allahut (s.a.s.) ka bërë të ditur se nuk mund të 
tregojë mrekulli me vullnetin e vet pa lejen e Allahut të Lartë, 
sepse edhe vetë i dërguari është njeri si të gjithë njerëzit e tjerë! 

_ 

Në shumë ajete, Zoti e ka deklaruar këtë të vërtetë duke u 
shprehur: 

"Thuaju: "Edhe unë jam njeri si ju, vetëm se mua më është 
komunikuar se Zoti ynë është një Zot i vetëm!.." (el-Kehf, llO) 163 

Hadithi si më poshtë e shpall hapur se Krenaria e Gjithësisë, 
profeti ynë (s.a.s.) ka qenë njeri: 

"Edhe unëjam njeri si ju. Ju vini tek unë për zgjidhjen e çështjeve 
tuaja. Disa herë, unë mund të vendos nëfavor të dikujt duke u mbësh- 
tetur në provat e tij, kurse, disa herë, nëfavor të dikujt tjetër për shkak 
të aftësisë bindëse më të madhe tëfjalëve të tij duke u mbështetur në ato 
që dëgjoj. Ndërkaq, në qoftë se kam vendosur nëfavor të dikujt duke cë- 
nuar të drejtën e vëllait të vet, (ta dijë se) kam prerë për të një copë zjarri 
nga xhehennemi!" (Buhari, Shehadat, 27, Mezalim, 16; Muslim, Akdije, 5) 

Profetët janë dërguar jo vetëm për ta kumtuar mesazhin hyj- 
nor, por, në të njëjtën kohë, për të parashtruar një mënyrë jetese 
në përputhje me të, për të shpalosur një personalitet shembu- 
llor e model përballë çdo ngjarjeje dhe për të përbërë një kriter 
praktik. Ndërkaq, meqë kjo do të realizohej brenda një shoqërie 
njerëzore, këtë detyrë mund ta bënte vetëm një qenie njerëzore. 
Po qe se njerëzve do t'u dërgohej një engjëll si përfaqësues i Zotit, 
e vetmja gjë që do të mund të bënte ai, do të ishte t'ua përcillte 
njerëzve mesazhin hyjnor. Sepse engjëlli nuk do të mund të je- 
tonte mes njerëzve dhe bashkë me ta, nuk do të mund të bëhej 
pjesëmarrës në jetën dhe çështjet e tyre për t'ua korrigjuar idetë, 
mendimet, aktet dhe marrëdhëniet ndëmjerëzore. Atëherë, edhe 
njerëzit, duke pretenduar se nuk janë engjëll, por njeri, do të pa- 
rashtronin pretekste mbi pamundësinë e tyre për t'i zbatuar ur- 
dhrat dhe ndalimet hyjnore! 


163 Për ajetet e tjera kur'anore mbi këtë specifikë, shih Fussilet, 6; el-Mu'- 
minun, 24, 33; el-Enbija, 2-3; Ibrahim, 11. 

Prandaj, i Dërguari i Allahut (s.a.s.), si rrjedhojë e detyrës 
për t'u bërë shembull dhe model për bashkësinë e vet, nuk e pati 
vazhduar jetën me anë të jashtëzakonshmërive që kishte mundë- 
si në sajë të kompetencës profetike dhe gjendjet mbinjerëzore i 
pati përjetuar rrallë dhe vetëm individualisht. Pjesa dërrmuese 
e akteve dhe veprimeve që ia kanë mbushur jetën, janë realizuar 
në kornizën e domosdoshmërive dhe mundësive njerëzore. Për 
këto shkaqe, çdokush që kërkon të bëhet një tregtar ideal, një 
kryetar familjeje i përkryer, një komandant ushtarak i shkëlqyer 
ose administrator dhe qeveritar, mund të fitojë nga jeta e tij pari- 
me që do t'i bëheshin prijëse në jetën dhe fushën përkatëse. 

Gjatë gjithë historisë, te njerëzit është formuar dhe ka gjë- 
lluar vazhdimisht opinioni i gabuar se njeriu nuk mund të bëhet 
përfaqësues (ambasador) i Allahut, Zotit. Fakti që profetët kanë 
qenë njerëz si të gjithë njerëzit, që kanë ngrënë e pirë, domethënë, 
janë ushqyer, që kanë patur gra e fëmijë, përgjithësisht, që kanë 
patur cilësi, veti dhe karakteristika njerëzore si këto që porsa u 
përmendën, janë konsideruar si të meta që s'duhet të ekzistojnë 
te një përfaqësues (ambasador) i Zotit dhe, në këtë mënyrë, është 
formuar guximi për t'i atribuar dëshirës volitive të Zotit gabime 
e të meta. Shumë profetë janë përballur me kundërshtime të këtij 
drejtimi nga njerëzit tek të cilët kanë qenë dërguar. 

Në mënyrë diametralisht të kundërt me këtë, ndjekësit e 
disa profetëve, duke e çuar në teprim të skajshëm dashurinë dhe 
besnikërinë e ushqyer ndaj tyre, me kalimin e kohës, kanë filluar 
të besojnë se profeti i tyre apo i admiruar i tyre nuk është njeri. 
Duke i lartësuar me të tepërt dhe jashtë kufirit profetët, u kanë 
atribuar hyjnitet dhe, kështu, kanë rënë në politeizëm dhe herezi. 
Disa e kanë bërë profetin për Zot, disa e kanë pandehur profe- 
tin për bir të Zotit ose mishërim (trupëzim) të Zotit dhe, duke u 
larguar nga besimi monoteist konsekuent, kanë sajuar një besim 
antropomorfik. Si në krishterizëm... 



Kuptimi dhe urtësia kryesore e faktit që në Kur'an dhe në 
hadithet profetike përqëndrohet me përparësi mbi natyrën nje- 
rëzore të të Dërguarit të Allahut (s.a.s.), është mbrojtja e bashkë- 

sisë muhammediane nga ky gabim ku patën rënë bashkësitë e 
mëparshme. 

Hz. Omeri (r.a.) ka përcjellë se i Dërguari i Allahut (s.a.s.) ka 
porositur kështu: 

"Mos m'ë lavdëroni tepër siç patën bërë krishterët përlsain, të birin 
e Merjemes! Eshtë jashtë çdo diskutimi se unë jam një rob i Allahut, 
prandaj, për mua thoni: "Robi dhe i dërguari i Allahut!" (Buhari, Enbija, 
48) 

Kurse në një hadith tjetër, Profeti (s.a.s.) ua ka tërhequr kë- 
shtu vëmendjen personave që tregojnë konsideratë të lartë të tep- 
ruar për të: 

"Mos më lartësoni mua mbi gradën që e kam të drejtë, sepse Allahu 
i Lartë, para se të më bënte përfacjësuesin e vet, më pati bërë robin e 
vet!" (Hakim, III, 197/4825; Hejsemi, IX, 21) 

Një shkak tjetër që Profeti e prek shpesh specifikën e qenies 
së vet njeri dhe rob i Zotit, është modestia e tij e jashtëzakon- 
shme. 

Kështu, shpesh, Profeti (s.a.s.), pasi i ka vlerësuar dhuntitë e 
mëdha të favorizuara atij nga Zoti si të llojit të konsideruar tah- 
dith-i nimet' 64 , ka theksuar: Th'/ "S'ka lavdërim!" 165 

Abdullah bin Xhubejr (r.a.) tregon: 

"Një ditë kur i Dërguari i Allahut (s.a.s.) po ecte në rrugë me 
një grup sahabesh, njëri prej tyre deshi ta mbronte Profetin nga 
dielli me anë të një mbulese. Me ta dalluar se dikush po i bënte 
hije, i Dërguari i Allahut (s.a.s.) i tha ta linte atë punë dhe e mori 
mbulesën dhe e vuri në tokë. Pastaj tha: 

"Edhe unëjam njeri siju!" (Hejsemi, ix, 21) 

Nuk duhet harruar, gjithashtu, se, ndërsa është njeri, i 
Dërguari i Allahut (s.a.s.) nuk është një njeri kushdo. Siç shpre- 
het poeti, 

164 Tahdith-i nimet: pohim dhe falenderim për dhuntinë. Përkthyesi 

165 Shih. Tirmidhi, Memkib, 1/3615. 

Muhammedi është njeri, por jo si çdo njeri; 

Si një copë smeraldi mes gurëve është ai! 

Një poet tjetër e këndon kështu këtë të vërtetë në vargjet e 
tij: 

Nuk ka shembull në historinë njerëzore, 

Në çdo gjuhë jeton përfytyrimi i tij prore; 

Qiejtjanë miraxhi i përkryerjes së tij, 

Engjëjt janë admiruesit e bukurisë së tij; 

Ishte jjalëpak, porjjalën, me kuptim të gjerë, 

Njeri ishte, por nga engjëjt më i dëlirë! 


Profeti Muhammed si njeri i paarsimuar 

dhe urtësitë e kësaj 

Në Kur'an dhe në tërë terminologjinë e Islamit, profeti 
Muhammed cilësohet "ummi" domethënë, njeri që ka mbetur i 
pastër e i thjeshtë siç ka lindur nëne, që nuk di shkrim e këndim, 
që nuk ka marrë arsim prej ndokujt 166 , që është arab mekas dhe i 
ndryshëm nga ndjekësit e librit (çifutët dhe krishterët). 

Siç deklarohet në Kur'an, i Dërguari i Allahut (s.a.s.) ishte 
"ummi", domethënë, nuk dinte shkrim e këndim. 

Në ajetin kur'anor thuhet: 

166 Prandaj qysh këtu duhet sqaruar se koncepti "ummi" nuk është iden- 
tik me konceptin "analfabet". Më poshtë, në vendin e duhur do të 
sqarohet edhe një herë kjo gjë në lidhje me figurën dhe personalitetin 
e profetit Muhammed. Përkthyesi. 

"Ata që janë lidhur pas atij resuli ummi, cilësitë e të cilit i 
gjejnë të shkruara në Teuratin dhe Ungjillin që kanë me vete, 
dhe shkojnë pas gjurmëve të tij..." (el-A'raf, 157) 

Faktin që Muhammedi ishte i paarsimuar, që s'dinte shkrim 
e këndim, e dinin dhe e pranonin edhe politeistët e asaj kohe. 
Kështu, siç tregohet në ajetin kur'anor, ata thoshin: 

"KuTani janë përrallat e të parëve, ai i ka vënë të tjerët t'i 
shkruajnë dhe, pastaj, përsëri të tjerët ia këndojnë atij mëngjes 
e mbrëmje!" (el-Furkan, 5) 

Shkaqet që i Dërguari i Allahut (s.a.s.) cilësohet ummi, mund 
të radhiten kështu: 

1. Ai mbeti i pastër siç pati lindur nëne, nuk iu prish natyra 
origjinale dhe pafajësia me njohuri të ardhura nga jashtë, u më- 
sua dhe edukua nga vetë Allahu i Lartë. 

Në ajetin kur'anor thuhet: 

"Ne do të ta lexojmë Kuhanin dhe kurrë s'ke për ta ha- 
rruar!" (el-A'la, 6) 

Edhe në hadithin profetik është theksuar këshhi: 

"Mua më edukoi Zoti im dhe ma bëri edukatën shumë të bukur!" 

(Sujuti, 1,12) 

Duke e kaluar gjoksin e Profetit (s.a.s.) nëpër tre operacione 
moralo-shpirtërore, Allahu i Lartë ia hoqi negativitetet e zemrës 
dhe në vend të tyre vendosi aty ndjenja të larta, si prehjen, qetë- 
sinë, mëshirën, dhembshurinë, besimin dhe urtësinë. 

2. Profeti Muhammed i përket kombit arab dhe jo popujve 
apo kombeve ndjekës të librit (çifutëve dhe krishterëve). 

_ 

3. Hz. Muhammedi (s.a.s.) ka ardhur në botë në Mekë, e cila 
konsiderohet “Ummu'l-Kura" që do të thotë "Nëna e vendbani- 
meve". Në arabishte, emri i numrit shumës "kura", (fshatra, qy- 
teza, përgjithësisht, vendbanime të vogla), njëjës "karje", u jepet 
vendbanimeve rurale paracivile, ndërkaq që, për Mekën, emërti- 
mi "ummul kura" do të thotë posaçërisht "vendbanimi i parë". 

Arabët ishin përgjithësisht të paarsimuar. Ishin një komb 
larg arsimit dhe kulturës, që s'dinin shkrim e këndim. Allahu i 
Lartë u dërgoi atyre një përfaqësues dhe lajmëtar të zgjedhur nga 
mesi i tyre, me natyrë të virgjër dhe me cilësi afektive kulmore. 

Në ajetin kur'anor thuhet: 

"Ai është që u ka dërguar ummive (kombit pa shkrim e kë- 
ndim), një lajmëtar nga mesi i tyre që t'ua këndojë ajetet (e 
Allahut), t'i pastrojë dhe t'ua mësojë Kur'anin dhe urtësinë. Pa 
dyshim, më parë ata ishin dukshëm në rrugë të shtrembër!" 

(el-Xhum'a, 2) 

I Dërguari i Madh (s.a.s.) e ka shprehur kështu këtë të vër- 

tetë: 


"Nejemi nje popullatë e pakënduar. As shkruajmë shkrim, as bëj- 
më llogari me shkrim!" (Muslim, Sijam, 15) 

Ndërsa për njerëzit e zakonshëm, "ummizmi" shpreh, për- 
gjithësisht, mungesë diturie, për të Dërguarin e Allahut (s.a.s.), 
krejt në të kundërt, shpreh pjekuri dhe epërsi. 167 Fakti që një pro- 





167 Eshtë pikërisht për këtë arsye që, në lidhje me Profetin, si përkthi- 
mi i fjalës "ummi" me fjalën "analfabet", ashtu dhe cilësimi i Pro- 
fetit "analfabet", janë krejt të gabuara. Profeti ishte i paarsimuar në 
kuptimin se s'kishte mësuar të shkruante e këndonte, por ai s'ishte 
analfabet në kuptimin se ishte i paditur dhe i mangët në inteligjencë. 
Gjithashtu arabët, si njësi etnokulturore, vërtet s'dinin shkrim e kë- 
ndim apo llogaritje me shkrim, por ata jo vetëm kishin zhvilluar një 

fet, pjekuria e të cilit në inteligjencë dhe akte i lë të paaftë edhe 
njerëzit e arsimuar, është "ummi", pa shkrim e këndim, përbën 
një provë dhe argument të mrekullishëm që provon dërgimin e 
tij nga ana e Zotit! 

Zoti i Lartë urdhëron: 

"Para kësaj ti as këndoje dot ndonjë shkrim, as e shkruaje 
dot atë me dorën tënde. Po të qe ndryshe, njerëzit e rrugës së 
shtrembër do të binin në dyshim!" (el-Ankebut, 48) 

Eshtë e pamundur që, në mungesë të mbështetjes hyjnore, 
një njeri i paarsimuar të krijojë me rrugën e zbulimit autoafektiv 
një mrekulli shprehjeje si Kur'ani, para të cilit kanë mbetur të 
paaftë tërë njerëzit dhe xhindët, të njohë të vërteta historike, si 
rrëfimi mbi faraonin, mbi nënën e profetit Musa (Moisi) dhe mbi 
profetin Jusuf (Josef). 

Kur'ani i Shenjtë ia parashtron njerëzimit rrëfimet mbi po- 
pujt e kaluar në përputhje me shkencën e sotme të historisë dhe 
filozofinë e saj, si dhe me një mënyrë mësimdhënëse. 168 

Nga ana tjetër, niveli i njeriut të paarsimuar, pra, pa shkrim 
e këndim, është kushti minimal që konkluzionet kur'anore të 
mund të fitojnë universalitet. Siç thotë proverbi --AJ 1 tJ "pri- 
jësi i karvanit është njeriu më i dobët e më i ngadaltë", Kur'ani, 
në një aspekt, e ka marrë për bazë nivelin "ummi" në mënyrë që 


168 


gjuhë me një gramatikë mjaft të konsoliduar e me pasuri shprehjeje 
tejet të gjerë e të lartë nga pikëpamja semantike e stilistikore, por edhe 
në llogari (p.sh. si tregtarë) ishin tejet të aftë pavarësisht se i bënin 
llogaritë me mend e jo me shkrim. Përkthyesi. 

Kurse mënyra se si diskutohet në Teurat dhe Ungjill për disa ngjarje, 
si krijimi i gjithësisë dhe etapat e saj, koha e zbritjes (shfaqjes) së nje- 
riut mbi tokë, historiku i përmbytjes së përgjithshme të Nuhut (Noes), 
bie në kundërshtim me shkencën e sotme historike dhe konstatimet 
e shkencës moderne. (shih. Maurice Bucaille, Miisbet Ilim Yonunden 
Tevrat, incil ve Kur'an, f. 53-82,157-175) 

të bëhet e mundur që përgjegjësitë e sjella me anë të tij të arrijnë 
tek të gjithë njerëzit dhe të jenë të përballueshme e të zbatue- 
shme nga të gjithë njerëzit. Me fjalë të tjera, niveli i njeriut të 
thjeshtë e të zakonshëm është i mjaftueshëm për ta kuptuar dhe 
jetuar Islamin! Eshtë gjithashtu për këto arsye që Islami ka marrë 
për bazë lëvizjen e diellit në përcaktimin e kohëve të adhurimeve 
(riteve) ditore, kurse lëvizjen e hënës, në përcaktimin e kohëve të 
adhurimeve (riteve) mujore e vjetore. 

Ndërkaq, megjithëse është ulur në nivelin e njerëzve 
"ummi", Kur'ani kurrë s'ka dashur që ata të mbeten të pamë- 
suar e të paarsimuar, përkundrazi, ka synuar që, duke i nxjerrë 
ata nga analfabetizmi si në kuptimin e ngushtë, ashtu dhe në 
kuptimin e gjerë të kësaj fjale, t'i bëjë një "bashkësi me libër". 
Kështu ka ndodhur që Islami të ngrejë një qytetërim krejt të ri 
të mbështetur në dijen dhe kulturën, bazën e të cilit e ka përbërë 
"Libri", Kur'ani i Shenjtë! 


Hilje-i Saadet (Figura Profetike) 169 

Kuptimi leksikor i fjalës "hilje" është stoli, zbukurim, bukuri 
fytyre dhe shpirti. Kurse në terminologji është portreti i profetit 
Muhammed (s.a.s.) i vizatuar në raport me aq sa e lejojnë mu- 
ndësitë e fjalës njerëzore. 

Nahifiu thotë kështu: 

"Eshtë jashtë çdo diskutimi se, po qe se dikush shkruan një 
portret profetik duke i kushtuar kësaj pune një kujdes shumë të 
madh, Allahu i Lartë e mbron atë nga sëmundjet, shqetësimet 
dhe vdekja e papritur. Po qe se gjatë një udhëtimi e merr edhe 

169 Këtë nëntitull e lamë si në origjinal. Kuptimi leksikor i përgjithshëm i 
kësaj shprehjeje është "stoli, ornament" (angl. jewel, ornament), kup- 
timi më i specifikuar është "pamje personale e jashtme" (angl. exter- 
nal personal apperance), kurse kuptimi specifik i përdorimit vetëm 
për Profetin është "përshkrim i virtyteve dhe cilësive personale të 
Profetit" (angl. description of the personal virtues and the qualities of 
the Prophet). Përkthimi fjalë për fjalë i kësaj shprehjeje siç është dhënë 
edhe më sipër, është "Figura Profetike". Përkthyesi. 

atë me vete, në atë udhëtim ndodhet vazhdimisht nën mbrojtjen 
e Zotit (xh.xh.)!" 

Shumë autorë islamë kanë parashtruar mendimet e tyre mbi 
virtytet dhe vlerat e panumërta të Figurës Profetike. Madje, tra- 
dita për ta mësuar përmendësh për mbarësi Figurën Profetike 
me qëllim për ta parë në ëndërr Profetin (s.a.s.), vazhdon të vep- 
rojë ende në shumë vende islame. 

Krahas kësaj, duhet menduar se, duke e përshkruar me fjalë 
figurën e bekuar të karakterizuar si "dritë mbi dritë" të Profetit, 
të Dashurit të Allahut (s.a.s.), duhen llogaritur sa pamjaftuesh- 
mëria e fjalëve, aq edhe dobësia absolute në vëzhgimin dhe për- 
ceptimin njerëzor të së vërtetës së tij! Sepse është e pamundur të 
përshkruhet në kuptimin e plotë të fjalës ajo qenie e pashoqe që 
përmbledh në vetvete të gjitha bukuritë që ia ka favorizuar Zoti 
njeriut! Me të vërtetë, siç thotë Hakaniu, 

Gjithë cjeniet e botërave e dinë: 

S'ka ardhur i ngjashmi i tij në krijim! 

Këto përshkrime që përpiqen ta vizatojnë me fjalë portretin 
e Profetit tonë, të bukurit të të bukurve, i qetësojnë dhe ngushë- 
llojnë qoftë edhe për një çast zemrat që nuk e patën përjetuar 
periudhën e lumtur profetike, pra, dhe që digjen me mall për 
këtë. Personat që përcjellin rrëfimet që tregojnë për Profetin, na 
ofrojnë neve pothuajse një pikë nga deti. Dhe besimtarët që për- 
piqen ta shohin oqeanin në këtë pikë, duke e shtuar dashurinë 
e tyre për Zotërinë e Botërave, janë përpjekur të përfitojnë nga 
modeli i bukur i tij, të vishen me cilësitë e portretit dhe moralit 
të tij të lartë! 

Me të vërtetë, siç ia kërkon natyra, zemra e njeriut priret 
gjithmonë drejt së bukurës, dëshiron dhe kërkon të jetë bashkë 
me të. Për shkak të kësaj tërheqjeje, mendja e njeriut preokupo- 
het vazhdimisht me të bukurën. Në zemrën e tij lind dëshira për 
t'i përngjarë njeriut të dashur moralisht dhe shpirtërisht. Si për- 
fundim, duke e marrë për shembull dhe model njeriun e dashur, 
fillon t'i pëmgjajë atij në qëndrime, sjellje e veprime. Për shkak të 

kësaj prirjeje të bashkëlindur, është jashtë çdo diskutimi se figu- 
ra profetike bëhet pretekst për shtimin dhe forcimin e dashurisë 
dhe lidhjes ndaj Profetit. 

Kështu, Hz. Hasani (r.a.), duke e pyetur dajën e tij njerk, 
Hind bin Ebu Hale për figurën e të Dërguarit të Allahut (s.a.s.), e 
ka shprehur me këto fjalë gjendjen shpirtërore ku ndodhej: 

"Daja im, Hind bin Ebi Hale, e përshkruante shumë bukur 
portretin e të Dërguarit të Allahut. Për të më mbetur zemra e 
lidhur pas tij dhe për të mundur të shkoj në gjurmët e tij, më pël- 
qente shumë që daja të më tregonte vazhdimisht për të Dërguarin 
e Allahut." (Tirmidhi, Shemail, f. 10) 

Hz. Hasani dhe Hz. Hyseni (r.anhuma) që nuk ngopeshin 
së dëgjuari përshkrimet mbi portretin e Profetit, e patën dëgjuar 
shumë herë përshkrimin e bukurive të tij fizike, morale e shpirt- 
ërore nga i ati i tyre, Hz. Aliu (r.a.) dhe na i kanë përcjellur neve. 

Ndërkaq, vallë, sa përqind të së vërtetës së Profetit (s.a.s.) 
munden ta shprehin portretet e shkruara për të? Pa dyshim, seci- 
li mund ta përceptojë dhe konceptojë portretin profetik në raport 
të drejtë me dashurinë që ka në zemër për Profetin dhe brenda 
përmbajtjes së kufizuar të fjalëve! 

Edhe ne, krahas pohimit të dobësisë sonë në këtë fushë, dë- 
shirojmë ta përcjellim si kompliment këtu figurën profetike të re- 
flektuar dhe derdhur si pika vese në zemrën tonë nga rrëfimet që 
na kanë arritur gjer tek ne. Në rrëfime (rivajete, hadithe) thuhet 
përmbledhtazi kështu: 

Profeti (s.a.s.) ishte shtatmesatar që anonte nga shtatgjatë- 
sia. 

Kishte një krijim jashtëzakonisht të ekuilibruar e një trup të 
rregullt. 

Gjoksin e kishte të gjerë, mes shpatullave kishte hapësirë. 
Mes dy shpatullave kishte vulën e profetësisë. 

Eshtrat dhe nyjet eshtërore i kishte të mëdha. 

_ 

Trupin e bardhë në rozë si trëndafil, e kishte të ndritshëm e 
të bukur, më të butë se mëndafshi. Trupin e kishte gjithmonë të 
pastër dhe me një kundërmim prehës. Edhe sikur të lyhej me erë- 
ra, edhe sikur të mos lyhej, aromën e trupit dhe djersës e kishte 
më të këndshme se erërat më të mira. Kush të tokej me të, gjatë 
gjithë ditës kënaqej me aromën e këndshme që i linte ai. Dukej 
sikur trëndafili e kishte marrë aromën prej tij! Po t'ia fërkonte ko- 
kën një fëmije, ai fëmijë dallohej prej aromës së mirë që i kishin 
lënë duart e tij. 

Kur Profeti djersitej, djersa mbi trupin e tij të kujtonte vesën 
mbi petalet e trëndafilit. 

Mjekrën e kishte të kthjellët. Kur e zgjaste, e zgjaste jo më 
shumë se një dorë. Kur Profeti vdiq, në flokë dhe në mjekër nuk 
kishte më shumë se njëzet thinja. 

Vetullat i kishte të harkuara si hënë dhe larg njëra-tjetrës. 

Mes vetullave i ndodhej një damar që i fryhej kur zemërohej 
për të Vërtetën. 

Dhëmbët që i kishte si margaritarë, i pastronte vazhdimisht 
me misvak, gjë që ua këshillonte edhe të tjerëve. 

Qerpikët i kishte të zinj e të gjatë. Sytë i kishte të mëdhenj me 
të bardhën krejt të bardhë e të zezën, krejt të zezë. Dukej sikur një 
dorë ia kishte lyer sytë qysh para se të vinte në këtë botë! 

Ashtu siç e kishte të pashoqe përkryerjen e shpirtit, e kishte 
të pashoqe edhe bukurinë e trupit. 170 

Fytyra i ndrinte si hënë e plotë. Hz. Aisheja (r.anha) thosh- 
te: 

"Fytyra e të Dërguarit të Allahut lëshonte aq shumë dritë, 
saqë në errësirën e natës e shkoja perin në gjilpërë nën ndriçimin 
e fytyrës së tij!" 

170 Shih. Hakim III, 10; Ahmed, I, 89, 96,117,127; IV, 309; Ibni Sa'd, I, 376, 
412, 420-423; II, 272; Ibni Kethir, el-Bidaye, VI, 31-33; Tirmidhi, Shemail, 
i. 15. 

Mes kockave të shpatullave kishte një shenjë hyjnore mbi 
profetësinë e tij. Shumë sahabe, shokë të tij, jetonin me pasionin 
për t'ia puthur atë shenjë. Fakti që në momentet e fundit para 
vdekjes kjo shenjë shkoi në botën e fshehtë, u zhduk, paralajmë- 
roi kalimin e afërt edhe të tij për në atë botë. 171 

Meqë trupi i tij i bekuar qe prej nuri, prej drite, me vdekjen 
nuk i pësoi asnjë ndryshim. Duke hedhur sytë i hidhëruar, i dësh- 
përuar, i prekur, me zemrën dhe sytë të përlotur mbi "Dritën e 
Qenies", Hz. Ebu Bekri (r.a.) tha: 

"Si jetën, edhe vdekjen të bukur e pate, o i Dërguari i 
AllahutL" 

Dhe i vuri buzët në ballin e bekuar! 

Thellësia e delikatesës ndjesore të të Dërguarit të Allahut 
është e pamundur të përshkruhet. 

Profeti nuk thoshte fjalë të kota; çdo fjalë e tij ishte këshillë 
e urtësi. Ai kurrë nuk merrej me thashetheme. Secilit i fliste me 
aq sa kuptonte. 

Ishte i butë, i matur e modest. Ai nuk e tepronte në të qeshur, 
nuk qeshte me të madhe. Ai ishte gjithmonë i buzëqeshur. 

Njeriun që e shihte atë pa pritë e pa kujtuar, e rrethonte një 
ndjenjë frike. Njeriu që krijonte afërsi dhe kuvendonte me të, li- 
dhej pas tij me një dashuri të thellë. 

Ai i respektonte njerëzit e çmuar e të virtytshëm sipas nivelit 
të tyre. Të afërmve u bënte vizita dhe dhurata. Siç sillej bukur 
me njerëzit e familjes dhe shokët, edhe njerëzit e tjerë i trajtonte 
shoqërisht dhe bujarisht dhe thoshte: 

"Asnjëri prej jush nuk do të bëheni dot besimtarë të përkryer gjersa 
të mos dëshironi për vëllain besimtar atë që dëshironi për vete!" (Buhari, 
lman, 7; Muslim, Iman, 71-72) 

Shërbëtorët i trajtonte këndshëm. I ushqente dhe i vishte 
ata siç ushqehej e vishej vetë. Bujar, dhurues, i dhembshur e më- 

171 Tirmidhi, Shemail, f. 15; Ibni Sa'd, II, 272. 

shirues, Profeti tregohej i guximshëm kur duhej dhe i urtë, kur 
duhej. 

Profeti ishte i palëkundur në betim dhe premtim dhe i besës 
në fjalë. Me moralin e tij të bukur, mençurinë dhe zgjuarësinë e 
tij, Profeti qëndronte mbi çdo njeri tjetër dhe ishte i denjë për çdo 
lavdërim! Ai kishte një pamje të bukur, një botë shpirtërore të 
përsosur dhe një trup me krijim të pashoq. 

Profeti ishte vazhdimisht i mendueshëm. Ai nuk fliste pa ne- 
vojë. Heshtja e tij vazhdonte gjatë. Kur hllonte një fjalë, e përfu- 
ndonte pa e lënë përgjysmë. Shumë ide e kuptime i përmblidhte 
në pak fjalë e pastaj i thoshte. Fjalët i kishte të dallueshme nga 
njëra-tjetra. As të shumta e as të pakta, as më shumë e as më pak 
se duhej. Megjithëse kishte natyrë të butë si krijim, ishte mjaft 
serioz dhe i paraqitshëm. 

Kur Profeti zemërohej, nuk ngrihej nga vendi. Nuk zemë- 
rohej veçse kur kundërshtohej e vërteta, kur shkeleshin e drejta 
dhe e vërteta. Zemërohej kur shkelej një e drejtë që mund të mos 
i binte në sy askujt dhe vazhdonte të ishte i zemëruar gjersa e 
drejta të vihej në vend. Pastaj qetësohej. Kurrë nuk zemërohej për 
veten. Nuk merrej me mbrojtjen e vetes, me askënd nuk hynte 
në debat. 

Profeti nuk i hynte askujt në shtëpi pa i marrë leje. Edhe kur 
hynte në shtëpi të vet, kohën sa do të qëndronte aty, e ndante në 
tri pjesë: njërën, për Allahun; tjetrën, për familjen; të tretën, për 
veten. Kohën e ndarë për vete, prapë të tjerëve ua kushtonte, as- 
një nuk nënvleftësonte, ua fitonte zemrat të gjithëve. 

Çdo qëndrim dhe lëvizje e të Dërguarit të Allahut (s.a.s.) 
shoqërohej me përmendjen e Allahut. 

Për të parandaluar që qëndrimi në të njëjtin vend të shndë- 
rrohej në zakon, Profeti ulej në të gjitha pjesët apo skajet e falto- 
res. Ai nuk e dëshironte që vendeve dhe posteve t'u atribuohej 
shenjtëri si dhe që në faltore të mburrej një qëndrim i caktuar. 
Kur hynte në ndonjë kuvend, ulej ku të kishte vend të lirë dhe 
kështu dëshironte të bënin të gjithë. 

Po qe se një njeri kushdo i kërkonte diçka për të plotësuar 
një nevojë të vet, Profeti nuk gjente qetësi gjersa t'ia jcpte, pava- 
rësisht nëse gjëja që i kërkohej ishte e rëndësishme apo jo. Dhe, 
kur s'kishte asnjë mundësi, përpiqej t'ia htonte zemrën me fjalë 
të mira. Ai ishte pjesëtar i hallit të secilit. Pavarësisht nga shkalla 
shoqërore, pasurore e diturore, të gjithë njerëzit para tij trajtohe- 
shin të barabartë me dinjitetin e tyre si njeri! Të gjitha kuvendet 
e tij ishin mjedise ku vepronin gjithmonë dhe sundonin butësia, 
dituria, edukata, durimi, siguria dhe amaneti. 

Profeti askënd nuk e dënonte për të metat dhe gabimet. Kur 
dilte nevoja e tërheqjes së vëmendjes dhe qortimit, e bënte këtë 
me një nënkuptim të hollë për të mos e ulur personin. Ai poro- 
siste: 

"Mos e prit me gëzim fatkeqësinë ku ka rënë vëllai musliman! 
Allahu i Lartë, me mëshirën e Tij, e shpëton atë nga fatkeqësia, kurse ty 
të vë në provë!" (Tirmidhi, Kiamet, 54) 

Jo vetëm që s'u muar kurrë me të metat dhe gabimet e pa- 
shfaqura të të tjerëve, por dhe e ndalonte me forcë hetimin e tyre. 
Në fakt, pandehma dhe hetimi mbi të tjerët ishin ndaluar me ur- 
dhra hyjnorë. 

Profeti nuk bisedonte për çështje të tjera veç atyre prej të ci- 
lave priste të mirë. Kuvendet e tij ishin shumë emocionante. Kur 
fliste ai, të pranishmit magjepseshin aq shumë sa, siç shprehej 
Hz. Osmani (r.a.), po t'u vihej mbi kokë një zog, mund të qën- 
dronte aty pa u shqetësuar me orë të tëra! Edukata e reflektuar 
prej tij te sahabet, shokët e tij, ishte e tillë që ata kërkonin guxim 
edhe për t'i drejtuar pyetje dhe, edhe sikur të vinte një beduin 
nga shkretëtira për të biseduar me Profetin, ata prisnin aty duke 
menduar të përfitonin nga fryma e tij shpirtërore e mëshirës! 172 

Madje kishte të tillë që, nga drojtja prej impresionimit para 
tij, prisnin dy vjet gjersa t'i bënin një pyetje! Për shkak të impre- 
sionimit, nuk e shihnin dot drejt në fytyrën e tij të bekuar! 

172 Ibni Sa'd, 1,121, 365, 422-425; Hejsemi, IX, 13. 

Amr bin As (r.a.) ka thënë kështu: 

"Jam ndodhur për një kohë të gjatë bashkë me të Dërguarin 
e Allahut (s.a.s.), por për shkak të ndjenjës së turpit që kam ndje- 
rë në prani të tij dhe të ndjenjës së impresionimit para tij, nuk e 
kam ngritur dot kokën për t'ia soditur gjersa të ngopesha fytyrën 
e tij të bukur e të bekuar! Po qe se sot do të më kërkonin t'ua për- 
shkruaja të Dërguarin e Allahut e t'u flisja për të, më besoni se 
nuk do të mundesha!" (Muslim, Iman, 192; Ahmed, IV, 199) 

Dikush që do të dëshironte të tregonte për tiparet dhe virty- 
tet e tij të larta, nuk bënte dot pa thënë: "As më parë e as më pas, 
unë kurrë nuk kam parë dikë që t'i shembëllejë atij!" 173 

Një ditë, Halid bin Velidi (r.a.) kishte shkuar te njëri nga fiset 
arabe dhe atje, kryetari i fisit i kishte thënë: 

"O Halid, na e përshkruaj hgurën dhe portretin e të Dërguarit 
të Allahut!" 

"Eshtë e pamundur, fjalët s'mjaftojnë për këtë!" -1 ishte për- 
gjigjur Halidi (r.a.). 

"Atëherë, të paktën na bëj një përmbledhje me aq sa ta lejon 
njohja dhe përfytyrimi!" -1 kishte thënë arabi. 

Dhe Halidi (r.a.) i kishte dhënë këtë përgjigje: 

"Po të them vetëm kaq që i dërguari i përshtatet dërgue- 
sit. Meqë dërguesi është Krijuesi i Gjithësisë, eja përfytyroje dhe 
përshkruaje ti madhështinë e të dërguarit!" (Munavi, V, 92; Kastalani, 
Mevdhib-i Lediinniyye Terciimesi, f. 417) 

Bukuria, madhështia, dritësia dhe delikatesa ishin në një 
gradë të tillë tek ai, saqë s'kishte nevojë për ndonjë mrekulli apo 
provë tjetër për të vërtetuar se ai ishte i dërguari i Allahut! 

Shkurt, morali i tij ishte Kur'ani. Këtë, Mualim Naxhiu e ka 
shprehur kështu: 

E sheh njeriu Kur'anin e bukur e bëhet admiruesi yt; 

I shkruar me dorën hyjnore është Kur'ani portreti yt! 


173 Ahmed, I, 96. 

Edhe Hz. Halid Bagdati e shpreh kështu se morali i lavdë- 
rueshëm i të Dërguarit të Allahut i emocionon të gjitha qeniet: 

“Ç'bujar i bukur është ai, në sajë të cjenies që shpërthen bujari të 
të cilit, nga deti del margaritar, nga guri i fortë del smerald dhe nga 
gjembi, trëndafil! Po qe se në lulishte flitet për moralin e tij të bukur, 
nuk mund të shohësh një gonxhe që të mos e hapë gojën e të qeshë nga 
gëzimi, domethënë, një gonxhe që të mos hapëfletë!" (Divan, f. 65-66) 
Tek i Dërguari i Allahut (s.a.s.) qenë mbledhur të gjitha bu- 
kuritë. Nga trupi i tij pothuajse shpërndahej dritë. Ndërkaq, as- 
kush nuk e ka dalluar dot të Dërguarin e Allahut me të gjitha 
bukuritë. Kështu, Imam Kurtubi thotë: 

"Bukuria e të Dërguarit të Allahut (s.a.s.) nuk është shfaqur 
plotësisht. Po qe se do të shfaqeshin e do të dukeshin të gjitha 
bukuritë dhe të vërtetat e tij, sahabet nuk do të kishin fuqi për ta 
vështruar!" (Ali Yardim, Peygamberimiz'in Çemaili, f. 49) 

Poeti i të Dërguarit të Allahut (s.a.s.), Hassan bin Thabit 
(r.a.), e derdh kështu në vargje pangjashmërinë e tij në krijim: 

Dhe asnjë sy s'ka parë më të bukur se ti, 

Dhe asnjë nënë s'ka lindur më të bukur se ti; 

Ti je krijuar i pastër nga çdo e metë, 

Sikur Krijuesi të ka krijuar siç ke dashur vetë ti! 

Rifillimi i vahjit ose zbulesës hyjnore 

Ndërprerja e vahjit ose zbulesës hyjnore vazhdoi gjashtë 
muaj. 

I Dërguari i Allahut (s.a.s.) e tregon kështu rifillimin e saj: 

"Një ditë, ndërsa po ecja në rrugë, papritmas dëgjova një zë nga 
qielli. E ngrita kokën Jart dhe pashë engjëllin që më kishte ardhur në 
Hira, ulur mbi njëfron mes qiellit e tokës... Dhe ufrikësova shumë. U 
ktheva në shtëpi dhe thashë: 

"Më mbuloni, më mbuloni!" 

_ 

Ndërsa rrija i mbuluar, erdhi Xhebraili, me ndërmjetësinë e të cilit 
Allahu i Lartë më zbuloi ajetet si më poshtë, duke më urdhëruar: 

"O ti (profet) i mbuluar! Ngrihu dhe tërhiqu vërejtjen (duke 
i paralajmëruar me ndëshkim)! Dhe madhëroje Zotin tënd! Dhe 
pastroji rrobat (pamjen e jashtme dhe botën e brendshme e mo- 
rale)! Dhe largohu prej gjërave të ndyra!" (el-Muddethir, 1-5) 

Pas kësaj, zbulesa hyjnore nuk m'u ndërpre mël" (Buhari, Tefsir, 74/4, 
5; Muslim, Iman, 255-258)) 

Allahu i Lartë urdhëron: 




"Pa dyshim, Ne e dërguam zbulesën Tonë pandërprerë në 
mënyrë që ata të mendojnë dhe të marrin mësim!" (el-Kasas, 51) 


Vazhdimi i pandërprerë i zbulesës hyjnore është edhe një 
prej mrekullive të Kur'anit. Fakti që ajetet e larta të Kur'anit, të 
tilla që as edhe njëra prej tyre nuk ka qenë e mundur të imitohet 
prej njerëzve megjithë thirrjen e Kur'anit për këtë gjë, i janë zbri- 
tur (zbuluar) Profetit një pas një, e ka bërë të pamundur shpje- 
gimin e Kur'anit me tjetër gjë përveç zbulesës hyjnore. Ky është 
argumenti më i qartë që Kur'ani kurrsesi nuk është një ndërhyrje 
njerëzore! 


Nga ana tjetër, është një e vërtetë e njohur që edhe një libër 
i vogël poezish - edhe ai me një mijë e një të meta - krijohet ve- 
tëm pas shumë e shumë mundimesh e përpjekjesh. Për më tepër, 
sado korrektesë të tregohet, është e pamundur të pretendohet 
se këto vepra që janë produkte njerëzore, të mund të jenë pa të 
meta! Vetëm në zbulesën hyjnore s'bëhet fjalë për një gjë të tillë. 
Ajo është favorizuar si një fjalë e përjetshme me formën e parë 
me të cilën është komunikuar, si një fjalë që përmban mrekulli të 

_ 

panumërta dhe e pastër prej të metave e mangësive njerëzore, gjë 
që shpreh legalitetin dhe lartësinë sublime të Kur'anit. 


Sapo iu zbrit sureja Muddethir, i Dërguari i Allahut (s.a.s.) 
u ngrit menjëherë nga vendi ku kishte rënë për t'u prehur. Meqë 
Hz. Hatixheja (r.anha) nuk e dinte se ç'kishte ndodhur, e pyeti: 
"Pse u ngrite? Pse nuk vazhdon të pushosh?" 

Dhe i Dërguari i Allahut (s.a.s.) i tha: "Kaloi, më nëfund, koha 
e prehjes!" 

Dhe ia njoftoi zbulesën e porsaardhur! 


Në ditët e para të ardhjes së vahjit ose zbulesës hyjnore, 
Xhebraili (a.s.) ia mësoi Profetit se si të merrte abdest dhe se si të 
falte namaz. Duke ia urdhëruar të dërguarit të vet një adhurim 
që do t'ia kënaqte zemrën, Allahu i Lartë e pati gëzuar atë dhe i 
pati dhuruar buzëqeshje fytyrës së tij! 

Zotëria i Botëve u kthye në shtëpi me një gëzim të madh. E 
lajmëroi bashkëshorten për dhuratën e madhe të Allahut dhe ia 
mësoi edhe asaj abdestin dhe namazin. 174 

Muslimanët e parë 

Njeriu i parë që e ka pohuar besimin (iman) është profeti 
ynë, i Dërguari i Allahut (s.a.s.). Kjo specifikë bëhet e ditur kë- 
shtu në ajetet kur'anore: 



"I Dërguari i besoi asaj që iu zbrit nga Zoti i vet.. ." (el- 
Bakara, 285) 

174 Ibni Is'hak, f. 117; Ibni Hisham, I, 262-263. 

"Thuaj: "Unë jam urdhëruar të adhuroj Allahun duke ia 
kushtuar fenë Atij. Dhe unë jam urdhëruar të jem muslimani i 
parë!" (ez-Zumer, 11-12) 

Muslimani tjetër pas Profetit u bë bashkëshortja e nderuar e 
tij, Hz. Hatixhe (r.anha). 

Kur Zotëria i Botëve u kthye në shtëpi i mërzitur dhe i dësh- 
përuar nga qëndrimet dhe sjelljet e këqija të mekasve, si fyerjet, 
talljet dhe mundimet, Allahu i Lartë ia lehtësoi dëshpërimin me 
anë të fjalëve ngushëlluese dhe inkurajuese të nënës sonë, Hz. 
Hatixhe dhe, me anë të ndihmës hyjnore, ia lehtësoi detyrën . 175 

Pas pranimit të ftesës hyjnore nga Hz. Hatixheja (r.anha), 
edhe vajzat e Profetit, Rukije, Ummu Gulsum dhe Fatime u 
bënë muslimane . 176 

Ndërkohë, Hz. Aliu (k.v.) i vuri re të Dërguarin e Allahut 
(s.a.s.) me Hz. Hatixhenë duke falur namaz dhe i pyeti: 

"Ç'është kjo që po bëni?" 

I Dërguari i Allahut (s.a.s.) iu përgjigj: 

"Kjo ështëfeja që ka zgjedhur Allahut për vete. Unë të ftoj ty ta 
besosh dhe adhurosh AUahun që është një i vetëm, dhe t'i mohosh Latin 
dhe Uzza-n që s'bëjnë as dëm e as dobi!" 

Hz. Aliu (r.a.) i tha: 

"Unë kurrë nuk dëgjova gjer tani për këtëfe! S'mund të bëj diçka 
pa pyetur tim atë Ebu Talibin!" 

Meqë në atë kohë Profeti i kryente veprimtaritë kumtuese 
fshehurazi, i tha: 




175 Ibni Hisham, I, 259. 

176 Ibni Sa'd, VIII, 36. 

"O Ali! Po qe se s'bëhesh musliman, mbaje fshehur këtë gjë që të 
thashë, mos epërhap!" 

Hz. Aliu priti atë natë. Allahu i Lartë i fali zemrës së tij afërsi- 
në dhe dashurinë për Islamin. Kur u bë mëngjes, shkoi te Profeti 
(s.a.s.) dhe i bëri pyetje mbi fenë islame. Duke u mbështetur në 
përgjigjet që mori, e pranoi ftesën e të Dërguarit të Allahut (s.a.s.) 
dhe u bë musliman. Mirëpo, ngaqë druhej prej të atit, gjatë një 
farë kohe e mbajti besimin fshehur. Hz. Aliu ishte vetëm dhjetë 
vjeç! (Ibni Is'hak, f. 118; Ibni Sa'd, III, 21) 

Kur Profeti (s.a.s.) dëshironte të falte namaz, e merrte Hz. 
Aliun (r.a.) dhe të dy së bashku dilnin jashtë Mekës, i falnin na- 
mazet në vende larg syve të njerëzve dhe në mbrëmje kthehe- 
shin. Kjo vazhdoi gjer në kohën kur kështu e deshi Allahu. 

Kur Ebu Talibi e mori vesh se i biri dhe i nipi i dashur falnin 
namaz fshehurazi, Profeti e ftoi të ungjin në Islam. Ebu Talibi iu 
përgjigj kështu: 

"O biri i tim vëllai! Mua s'ka për të më mjaftuar fuqia për t'u 
larguar nga feja e etërve të mi, por ti vazhdo me atë për të cilën je 
dërguar. Vallahi, sa të jem gjallë unë, askush nuk do të mund të 
të bëjë ndonjë dëm ty!" 

Kurse të birit, Aliut, i tha kështu: 

"O bir, ai të fton vetëm për të mirë dhe dobi, prandaj ti mba- 
hu fort pas rrugës së tij dhe mos u ndaj kurrë prej tij!" (Ibni Hisham, 
1,265) 

Abdullah bin Mes'udi 177 (r.a.) tregon se kur shkoi në Mekë 
për tregti, i pa të Dërguarin e Allahut (s.a.s.), Hz. Hatixhenë dhe 

177 Abdullah bin Mes'ud (r.a.) është një nga muslimanët e parë. Llaga- 
pin e ka Ebu Abdurrahman. Qysh ditën kur u bë musliman, nuk u 
nda kurrë nga Profeti dhe ndjeu gjithmonë kënaqësi nga shërbimi 
ndaj tij. Ibni Mes'udi ishte njeri fizikisht i dobët dhe ibrishtë. Ai kishte 
një zë të ëmbël dhe një fytyrë të dashur. Kur u bë musliman, numri i 
muslimanëve ishte shumë i vogël. Në Mekë, politeistët nuk e shqetë- 
suan. Kur emigroi në Medinë, u strehua te Muadh bin Xhebeli dhe, 
pas emigrimit të Profetit, u vendos përfundimisht në Medinë. Ai mori 
pjesë në të gjitha fushatat luftarake. Profeti ndjente kënaqësi të madhe 

_ 










TRE VITET E PARA TE PROFETESISE: FTESA E FSHEHTE 


Hz. Aliun së bashku duke e bërë Qaben tavaf dhe se, gjatë tavafit, 
Hz. Hatixheja i kushtonte shumë kujdes mbulimit. (Zehebi, Sijer, 
463) 

Edhe Ufejf el-Kindi shkoi në Mekë për tregti dhe bujti si mik 
në shtëpinë e Abbasit (r.a.). Ufejfi i pa Profetin, Hz. Hatixhenë 
dhe Hz. Aliun duke falur namaz në Qabe dhe kërkoi njoftime për 
ta prej Abbasit (r.a.). Pasi i foli për ta, Hz. Abbasi i tha: 

"Vallahi, unë nuk njoh mbi dhë tjetërkënd veç këtyre të treve 
që t'i besojë kësaj feje!" 

Pasi pati pranuar Islamin dhe qe nderuar me rrugën e drejtë, 
Ufejfi thoshte gjithmonë me keqardhje dhe vetëqortim: 

"Eh, sikur të kisha besuar atëherë dhe të bëhesha unë mus- 
limani i dytë mashkull! Sa dua të kisha qenë unë i katërti i tyre!" 
(Ibni Sa'd, VIII, 18; Ibni Haxher, el-Isabe, II, 487) 

Liberti i Profetit, Zejd bin Harithe (r.a.), u bë musliman pas 
Hz. Aliut, fali namaz dhe kurrë nuk u largua nga shoqërimi i 
afërm dhe shërbimi ndaj të Dërguarit të Allahut (s.a.s.). Ai ia pati 
kushtuar veten të Dërguarit të Allahut me një dashuri vetëmo- 
huese aq sa t'i bëhej mburojë Profetit ndaj gurëve me të cilët e 
qëllonin rrugaçët taifas dhe të përgjakej, për çka pati merituar 
konfidencën, dashurinë dhe konsideratën e posaçme të Zotërisë 
së Botëve! 

Në lidhje me afërsinë dhe dashurinë e Profetit (s.a.s.) për 
Hz. Zejdin, është shumë kuptimplotë dëshmia e mëposhtme e 
Hz. Omerit (r.a.). 

Hz. Omeri (r.a.) pati caktuar për të birin e Zejdit, Usamen, 
tre mijë e pesëqind dërhemë, kurse të birit të vet, Abdullah, i pati 

nga mënyra se si e këndonte Abdullah bin Mes'udi Kur'anin. 

Me diturinë e tij të gjerë në fushat e tefsirit, hadithit dhe fikhut, Abdu- 
llah bin Mes'udi ka përgatitur shumë dijetarë. Veçanërisht dijetarët e 
Kufe-s kanë parashtruar pikëpamje të fikhut (legjislacionit islam) në 
përputhje me drejtimin e rivajeteve dhe pikëpamjeve të tij. Prej tij janë 
përcjellë 848 rivajete (hadithe). Në kohën e Hz. Osmanit, e la detyrën 
si kadi i Kufe-s për t'u kthyer në Medinë, ku, pas një kohe të shkurtër, 
vdiq pasi i pati kaluar të gjashtëdhjetat! 

dhënë pesëqind dërhemë më pak. Abdullai e pyeti të atin, Hz. 
Omerin, për shkakun e kësaj: 

"Pse e mban më shumë Usamen se unë? Ai nuk ka marrë 
pjesë në beteja më shumë se unë!" 

Hz. Omeri (r.a.) i dha këtë përgjigje të shkëlqyer e cila tre- 
gonte, krahas drejtësisë së pashoqe, edhe pasurinë e zemrës dhe 
modestinë e lartë të tij: 

"O bir, i Dërguari i Allahut (s.a.s.) e donte të atin e tij më 
shumë se tët atë, edhe Usamen e donte më shumë se ti! Ja, pra, 
për këtë shkak, dashurinë e të Dërguarit të Allahut e vura para 
dashurisë sime!" (Tirmidhi, Menakib, 39) 

Siç u pa në këtë shembull dhe në shembuj të tjerë të panu- 
mërt, sahabet e parapëlqenin dashurinë e të Dërguarit të Allahut 
(s.a.s.) ndaj dashurive të tyre . 178 

Hz. Ebu Bekri (r.a.) pati qenë mik i Profetit edhe para profe- 
tësisë. Ai ishte dëshmitar i moralit të bukur, besueshmërisë dhe 
besnikërisë së tij qysh në fëmijëri. Hz. Ebu Bekri mendonte se 
personi i cili, si pasojë e moralit të lartë, nuk gënjente kurrë, ish- 
te e pamundur të gënjente për Zotin. Prandaj, kur i Dërguari i 
Allahut e ftoi në Islam, iu përgjigj pozitivisht pa treguar asnjë 
lëkundje ! 179 

Në hadithin lidhur me këtë specifikë, Profeti është shpre- 

hur: 

"Kur Allahu më dërgoi lajmëtar tekju, në fillim fare më thatë "ti 
je gënjeshtar"! Kurse Ebu Bekri tha "aiflet të drejtën" dhe më dha një 
ndihmë shumë të madhe edhe mejetën, edhe me pasurinë e tij!" (Buhari, 
As'habu'n-Nebi, 5) 

Të Dërguarin e Allahut (s.a.s.) nuk e pati gëzuar asgjë më 
shumë sesa pranimi i Islamit nga Hz. Ebu Bekri. Kur u bë musli- 
man, Hz. Ebu Bekri (r.a.) e deklaroi këtë fakt pa u drojtur aspak 

178 Hejsemi, VI, 174; Ibni Sa'd, IV, 30. 

179 Ibni Kethir, el-Bidaje, III, 78. 

_ 

dhe nisi t'i ftonte edhe njerëzit e tjerë në besimin ndaj Allahut të 
Lartë dhe Resulit të Tij! 180 

Hz. Ebu Bekri kishte një vend të veçantë dhe të rëndësishëm 
në jetën e Profetit. Sepse mundësia e realizimit të një kauze varet 
nga tre kushte: 

1. Ideja sunduese. 

2. Njerëzit e organizuar rreth asaj ideje. 

3. Mundësitë materiale. 

Ideja sunduese ishte përmbajtja e Islamit e cila është e fik- 
suar me anë të vahjit ose zbulesës hyjnore. Në dy faktorët e tjerë, 
Hz. Ebu Bekri (r.a.) mori përsipër një detyrë shumë të rëndësi- 
shme. Organizimi i kuadrit dhe i njerëzve nisi me të dhe pasuria 
e madhe e atij sahabiu të bekuar u përdor, krahas shërbimeve të 
ndryshme islame, edhe në aspektin ekonomik të kauzës, si blerja 
dhe çlirimi i skllevërve muslimanë. 

Po qe se i shtjellojmë pak këto dy specifika, mund të themi 
se shoqëria e rinisë e Hz. Ebu Bekrit me Profetin, pas dhënies 
Profetit të detyrës së profetësisë, u kthye në një miqësi të lartë. 

Krahas qenies ndër muslimanët e parë, Hz. Ebu Bekri, duke 
mos lejuar që mbi besimin e tij të binte as pluhuri i dyshimit, u 
bë i merituar i atributit Besnik. Edhe në kohët e mëpasme nuk 
u tërhoq nga asnjë sakrificë morale-materiale për zhvillimin dhe 
përhapjen e Islamit dhe të gjithë pasurinë e vuri në rrugën e 
Allahut. 

Kusht i dashurisë, ligj i ashkut ose pasionit afektiv është që, 
si rrjedhojë e afërsisë dhe dashurisë së ndjerë për njeriun e da- 
shur dhe si rrjedhojë e atij pasioni afektiv, t'i duash edhe gjërat 
që do ai person, ta parapëlqesh dëshirën e tij ndaj dëshirës sate 
dhe të mundesh ta sakrifikosh çdo gjë për njeriun e dashur. Ja, 
pra, jeta e Hz. Ebu Bekrit (r.a.) është plot me shembuj kulmorë të 
pasionit afektiv dhe besnikërisë ndaj të Dërguarit të Allahut, si 
dhe të vetazgjësimit në personin e tij! 





180 Ibni Kethir, el-Bidaje, III, 80-81. 






^irm^ HZ. MUHAMMED MUSTAFA 1 


Një ditë, kur dëgjoi se Profeti, mbreti i zemrave, ishte disi i 
sëmurë, edhe Besniku ra në shtrat nga dëshpërimi! 

Eshtë për shkak të identifikimit si rezultat i dashurisë së lar- 
të mes këtyre dy miqve, që i Dërguari i Allahut, duke u shprehur 
si më poshtë, e ka mbështetur bashkësinë e tyre në botën joma- 
teriale dhe reflektimin e gjendjes afektive nga zemra në zemër: 
"Ebu Bekri është nga të mitë dhe unë jam nga të tijtë. Ebu Bekri është 
vëllai im në këtë botë dhe nëjetën e pasme, ahiret!" (Dejlemi, i, 437) 

Ndërsa ndodhej në shtratin e vdekjes, konsiderata e lartë e 
Profetit (s.a.s.) ndaj Ebu Bekrit e shprehur me fjalët "tëgjitha dyert 
të mbyllen, vetëm e Ebu Bekrit të mbetet e hapur" (Buhari, As'habu'n-Nebi, 
3), është njëra prej shprehjeve më të bukura të lidhjes afektive 
dhe afërsisë përjashtimore mes tij dhe Hz. Ebu Bekrit! 

Edhe Bilal Habeshiu 181 dhe e ëma u bënë muslimanë qysh 
në ditët e para kur i Dërguari i Allahut nisi t'i ftonte njerëzit për 
në Islam. Hz. Bilali (r.a.) është njëri prej shtatë personave të parë 
që e patën deklaruar hapur qenien e tyre muslimanë. Ata i duro- 
nin torturat më të rënda që u bënin për t'i kthyer nga feja. Dhe, 
kur i shtrëngonin për të mohuar, thonin me zë të lartë: "Ehad! 
Ehad!" (Allahu është një! Allahu është një!)" 

Hz. Ebu Bekri (r.a.) i çliroi Bilalin me nënën duke e paguar 
kundërvlerën e kërkuar për çlirimin e tyre. 182 

Me këtë sjellje, Hz. Ebu Bekri (r.a.) meritoi konsideratën e 
lartë profetike dhe u monumentalizua në mëshirë dhe bujari. 

Duke e përshkruar këtë ngjarje me gjuhën e zemrës, poeti 
Mevlana Xhelaleddin Rumi (k.s.) shprehet kështu: 

Besniku që dëgjoi torturat e Bilalit pse ishte musliman, 

Shkoi teMustafai dhe ia përshkroi gjendjen anë për anë. 

Të bekuarin e shtënë pas dashurisë tënde e mundojnë, 

Atë thesar të madh në gropën e mohimit duan ta mbulojnë! 

181 Bilali ishte zezak abisinas, prandaj e quanin habeshi. Përkthyesi. 

182 Ibni Sa'd, III, 232; Hakim, III, 319. 

Nën diellin djegës, mbi rërat përvëluese e shtrijnë, 

Trupin e zhveshur me thupra me gjemba ia fshikëllijnë! 

Megjithëse nga trupi i shpërthejnë gjakra si curril, 

Allahu është një! - Thotë ai dhe nga besimi s'heq dorë! 

Trupi i Ebu Bekrit ish bërë një gjuhë plot ankth e dëshpërim, 

Ifliste Profetit gjatë për Bilalin me dhimbje e hidhërim! 

Më nëjund ia hapi qëllimin: "O i Dërguari i Allahut, 

S'do të kem qetësi pa ia dhënë lirinë atij mikut të Allahut! 

I Dërguari i Allahut u gëzua shumë dhe i tha Ebu Bekrit kështu: 

O mik i mëshirshëm i Allahut dhe i të Dërguarit, bashkohem me ty! 

Ebu Bekri shkoi dhe e gjeti Bilalin që shtrihej pa ndjenja, i mpakur 
Dhe ifoli zotërisë së tij të pamëshirshëm i zemëruar e hidhur: 

O i ndyrë, o i pamëshirshëm që të janë nxirë sytë, si e rreh 
Këtë mikun e Zotit? Këtë urrejtje, këtë maraz, nga e ke? 

O i varfër në mëshirë, a mos e pandeh veten njeri? 

Nën pamjen e njeriut, faqja e zezë e njerëzimit je ti! 

Pastaj Besniku ia zuri sytë e pangopur njeriut me para, 

Aq sa zotëria i Bilalit u hutua, Besnikun me habi e pa. 

Dhe Besniku që e kuptoi, i tha: O kokëtrashë mendjetrokë, 

Gëzohesh për paratë sifëmijë, kurse Bilali vlen sa një botë! 

Po të ngulje këmbë ti, unë do të të kisha dhënë më shumë, 

Pra, dije mirë se vetëm sarrafi e di margaritarin sa vlen! 

Në këtë pjesë, krahas shpalosjes së një shfaqjeje të plotë të 
mëshirës dhe dhembshurisë, Hz. Mevlana (k.s.), duke pohuar se 
njeriut të përkryer nuk mund t'i pritet çmim, domethënë, se vle- 
rat materiale janë një hiç para strukturës moralo-shpirtërore të 
njeriut, na qëndisin dhe ngulisin në zemra një të vërtetë të lartë! 

Me këtë veprim bujar, Hz. Ebu Bekri (r.a.) e shpalos edhe një 
herë tjetër afërsinë dhe dashurinë e tij kulmore për të Dërguarin 
e Allahut (s.a.s.). 

_ 

Disa nga shenjat e afërsisë dhe dashurisë që ndjente Hz. 
Ebu Bekri (r.a.) për të Dërguarin e Allahut (s.a.s.), ishin këto: 

- I pëlqente nga zemra Kur'anin dhe urdhrat islame të sjella 
prej Tij dhe vepronte siç e kërkonin ato. 

- Tregonte dhembshuri dhe mëshirë për ummetin, bashkë- 
sinë e Tij dhe bënte përpjekje në gjërat që ishin në dobi të tyre. 

- Nuk i jepte vlerë kësaj bote, domethënë, pasurive dhe të 
mirave materiale, ishte gati me pëlqim për varfërinë nëse do të 
duhej. 

- Dëshironte bashkimin me Të. 

- E kujtonte shpesh atë. 

Për orientimin e Halid bin Saidit (r.a.) qe bërë shkak një 
ëndërr e frikshme që kishte parë. Një natë kishte parë në ëndërr 
sikur kishte qëndruar në anë të një grope të madhe me zjarr dhe i 
ati po sillej sikur donte ta shtynte në gropë. Atëherë, i Dërguari i 
Allahut (s.a.s.) e kishte rrëmbyer për mesi, e kishte tërhequr hitje 
dhe e kishte shpëtuar nga rënia në gropën e zjarrit! Kur u zgjua 
tërë frikë, mendoi me vete: "Betohem në Allahun se kjo është 
një ëndërr e vërtetë!" Dhe, duke marrë me vete si dëshmitar Hz. 
Ebu Bekrin, shkoi te Profeti, i pohoi besimin dhe u nderua me 
Islamin. 

Kur i ati e dëgjoi se i biri Halid ishte bërë musliman, e mu- 
ndoi dhe, më në fund, i tha: 

"O faqezi! Zhduku që këtu! Vallahi, kam për të ta prerë bu- 
kën!" 

Halidi ia ktheu: 

"Edhe nëse përpiqesh të ma presësh bukën e t'i bëhesh 
pengesë asaj që më ka caktuar Zoti, Ai ka për të më furnizuar 
mua!" 



Gjer kur Hz. Halidi emigroi në Abisini, nuk u nda kurrë nga 
i Dërguari i Allahut (s.a.s.). (Hakim, III, 277-280) 

Më pas, edhe bashkëshortja e Halidit, Umejne Hatun, vëllai 
Amr dhe bashkëshortja e tij, Fatime Hatun u bënë muslimanë. 

Ato ditë kur kumtesa bëhej fshehurazi, me inkurajimin 
dhe dëshminë e Ebu Bekrit (r.a.), u bënë të merituar të dhun- 
tisë së besimit edhe Ebu Fukejhe, Hz. Osmani, Zubejr bin 
Avvam, Abdurrahman bin Avf, Sa'd bin Ebi Vakkas, Talha bin 
Ubejdullah (r. a. exhmain). 183 

Hz. Osmani e ka treguar Profetit kështu një ngjarje që i ka 
ndodhur: 

"O i Dërguari i Allahut, kur ndodheshim në Damask, në një 
çast gjysmë gjumi e gjysmë zgjimi, dëgjuam papritmas një thirr- 
je: 

"O ju që flini! Zgjohuni sepse në Mekë u shfaq Ahmedi!" 

Dhe, kur u kthyem në Mekë, morëm vesh se ti ishe bërë pej- 
gamber!" (Ibni Sa'd, III, 255) 

Edhe Talha bin Ubejdullah (r.a.) tregon: 

"Kur ndodhesha në panairin e Busras, një murg i pyeste nje- 
rëzit: 

"A ka mes jush ndonjë mekas?" 

"Po, unë jam!" -1 thashë. 

Murgu më pyeti: "A u shfaq Ahmedi?" 

"Cili Ahmed?" - Ia ktheva unë. 

Murgu m'u përgjigj: 

"Ahmed bin Abdullah bin Abdylmuttalib! Ai do të shfaqet 
në Mekë. Ai është i fundmi i profetëve! Do të dalë nga Meka dhe 
do të emigrojë në një vend të rrafshtë, guror dhe me hurma. Të 
këshilloj të vraposh pas tij!" 

Fjalët e murgut më prekën në zemër. U largova menjëherë 
që atje dhe u ktheva në Mekë. Aty pyeta: 

"A ka ndonjë të re?" 





183 Ibni Hisham, I, 268. 

"Po, - më thanë. I biri i Abdullait, Muhammed Emini, thotë 
se është pejgamber. Ebu Bekri i është përgjigjur ftesës së tij dhe 
është bashkuar me të!" (Ibni Sa'd, III, 215) 

Ebu Ubejde bin Xherrah, Ebu Seleme, Erkam bin Ebi'l- 
Erkam, Osman bin Maz'un, Esma binti Ebu Bekr, Habbab bin 
Eret, Abdullah bin mes'ud, Abdullah bin Xhahsh, Xhafer bin Ebi 
Talib, bashkëshortja e tij, Esma binti Umejs, Ebu Huzejfe, Amir 
bin Fuhejre (r.anhum exhmain) janë disa nga personat që kanë 
merituar të jenë muslimanët e parë! 

Porta e Erkamit: 

Qendra e mësimit dhe edukimit të muslimanëve të parë 

Gjatë tre viteve të parë, i Dërguari i Allahut (s.a.s.) e kumtoi 
Islamin fshehurazi dhe nga ata që e pranuan ftesën, kërkoi të 
mos e bisedonin këtë çështje me asnjë tjetër. 

Në vitin e parë të profetësisë, pasi Erkam bin Ebi'l-Erkam 
(r.a.) u bë musliman, sahabet filluan të mblidheshin fshehtas në 
shtëpinë e tij. 

"Darul Erkam" (porta ose shtëpia e Erkamit) e njohur si 
"Darul Islam" (porta ose shtëpia e Islamit), ndodhej pranë kod- 
rës Safa. Duke u ruajtur nga politeistët mekas, Profeti (s.a.s.) 
shkonte në këtë shtëpi, u fliste për Islamin të ardhurve, u kë- 
ndonte Kur'an dhe u fliste për përmbajtjen dhe kuptimin e tij. 
Të pranishmit aty falnin namaz së bashku. Shumë njerëz aty u 
njohën me Islamin! 

Gjer në vitin e gjashtë të profetësisë kur Hz. Osmani u bë 
musliman, kjo shtëpi ka kryer shërbime të mëdha për kumtimin 
dhe mësimin e Islamit. 

Më vonë, Erkami (r.a.) e dhuroi shtëpinë e tij, Darul Erkam, 
si vakëf. Në akt-dhurimin e tij thuhet kështu: 

"BismilTahir-rahmanir-rahim, me emrin e Allahut mëshi- 
rues e shpërblyes! Kjo është akt-dhurimi dhe porosia e Erkamit 
mbi shtëpinë e tij që ndodhet pak më tutje kodrës Safa. Meqë 

_ 

trualli i saj quhet si pjesë e truallit të Shtëpisë së Pacënueshme, 
edhe kjo shtëpi së bashku me truallin e saj u bë e pacënueshme 
dhe e paprekshme, e pashitshme dhe e patrashëgueshme. Këtë 
e dëshmojnë Hisham bin As dhe skllavi i liruar i tij!" (Ibni Sa'd, III, 
242-244; Hakim, III, 574-575 / 6129) 

Në kohën tonë, Darul Erkam u shemb nga Mbretëria 
Saudite dhe trualli i saj iu ribashkua truallit të Qabes (Shtëpisë së 
Pacënueshme) duke u kthyer në origjinë. 

Tre vitet e para të profetësisë, Profeti (s.a.s.) i kaloi me ftesë 
të fshehtë. Kryerja e ftesës në fshehtësi nuk bëhej nga frika perso- 
nale e tij prej pësimit të ndonjë dhune fizike, por për t'i mbrojtur 
interesat e fesë. Ndërkaq, atij nuk i kishte zbritur ndonjë urdhër 
hyjnor për ta shpallur haptazi ftesën. Po qe se në atë periudhë, 
Islami do të shpallej haptazi, muslimanët e parë, shumica e të 
cilëve ishin të varfër e të dobët, do të rrezikoheshin, ndërkaq që 
dëmtimi ose asgjësimi fizik i tyre mund t'i hapte rrugë asgjësimit 
të fesë ende pa filluar. 

Nga ngjarja "Darul Erkam" mund të nxjerrim këto parime 
mbi metodën e Islamit: 

1. Kur është e domosdoshme, fshehtësia mund të jetë parim 
i një kauze. 

2. Mësimi dhe edukimi janë hapat e parë në realizimin e një 
evenimenti çfarëdo shoqëror, fetar dhe politik. Për të fituar cilësi, 
individët duhet të pajisen me dialektikën (logjikën) dhe moralin 
e kauzës. 


Sipas kësaj, në veprimtaritë islame, rruga që duhet të zihet 
dhe metoda që duhet të ndiqet gjer në kiamet, duhet të formë- 
sohet nën dritën e kësaj praktike të Profetit (s.a.s.). Në përpjekjet 
për blerimin përsëpari të Islamit ose të përhapjes së tij në vend- 
et ku s'ka arritur ende, është e nevojshme dhe e domosdoshme 
që këto veprimtari mësimore-edukative të mbahen parasysh në 
plan të parë 

Ftesa e hapur 

duke filluar me të afërmit 

Pas periudhës trevjeçare të fshehtësisë, domethënë në vitin e 
katërt të profetësisë, Allahu i Lartë urdhëroi: 

"Shpalle atë për të cilën urdhërohesh e mos u merr me 
idhujtarët! Ne të mjaftojmë ty kundër atyre që tallen..." (el-Hixhr, 
94-95) 

Me këto ajete u dha urdhri për ta bërë kumtesën, më në 
fund, hapur. 

Kurse në një ajet tjetër kjo çështje është shprehur akoma më 
hapur, madje në formë qortimi: 

"O i Dërguar! Kumtoje atë që të është zbritur e, në se nuk 
vepron kështu, nuk e ke kryer detyrën e kumtesës. Allahu të 
garanton mbrojtjen prej njerëzve. Pa dyshim, Allahu nuk e 
udhëzon popullin mohues!" (el-Maide, 67) 

Më në fund, i Dërguari i Allahut filloi t'i ftojë njerëzit në 
Islam haptazi, ashtu siç urdhëronte Allahu: 

"O njerëz! Unë jam i Dërguari i Allahut tek të gjithë ju; 
i Allahut që është sunduesi i vetëm i qiejve e i tokës, që vdes 
dhe ngjall, veç të Cilit zot tjetër s'ka! Pra, besoni Allahun dhe 
të Dërguarin e tij që s'di shkrim e këndim, që u beson Allahut 
dhe fjalëve të Tij dhe lidhuni pas Tij që ta gjeni rrugën e drej- 
të!" (A'raf, 158) 

Ndërsa po mendonte se nga e si do t'ia fillonte, i erdhi zbu- 
lesa tjetër: 



"Në fillim tërhiqja vëmendjen farefisit më të afërt! Dhe të 
jesh i butë ndaj besimtarëve që të pranojnë ty! E atyre që të 
kundërshtojnë, u thuaj: "Unë s'kam të bëj me ato që bëni ju!" 
Dhe mbështetu në të plotfuqishmin, mëshiruesin i cili të sheh 
kur ngrihesh në këmbë!" (esh-Shuara, 214-218) 

Siç e kërkonte urdhri hyjnor, kur e filloi ftesën e hapur, 
Profeti (s.a.s.) në fillim ftoi farefisin më të afërt. Ai u tha kështu 
atyre: 

"O të bijtë Abdylmuttalib! Unë jam dërguar si profet posaçërisht 
për ju dhe përgjithësisht për të gjithë njerëzimin! Ju keni parë edhe disa 
mrekulli prej meje. Kush ngaju do të majapë besën si vëlla dhe shok?" 

Askush nuk u dha rëndësi këtyre fjalëve. Të gjithë të pra- 
nishmit heshtën. Në ato çaste u ngrit në këmbë Hz. Aliu, ende 
fëmijë, por i nderuari për të qenë ndër të parët e karvanit të be- 
simit, dhe tha: 


"O i Dërguari i Allahut! Unë do të të ndihmoj ty!" 

Mes vështrimeve nënvleftësuese, madje ironizuese të të 
pranishmëve, vështrimet plot buzëqeshje botëndriçuese të të 
Dërguarit të Allahut u drejtuan te Hz. Aliu, kurse me duart e 
bekuara që ashikët do të ndjenin mall për t'ia puthur qoftë edhe 
një herë të vetme, ia fërkoi kokën. 184 

Edhe pse njerëzit më të afërm nuk e pranuan në çastin e 
parë, vendosmëria e Profetit nuk u thye, sepse Allahu i Lartë e 
urdhëronte: 

"Ja-sin. Për KuPanin e pacënueshëm në urtësinë e tij të 
lartë, s'ka dyshim se ti je prej të dërguarve! Ti je në rrugë të 
drejtë!" (Ja-sin, 1-4) 

llp 4Jb Jg J v jJj ^UiJ libLy'j 

"... Ne të dërguam ty lajmëtar për mbarë botën. Mjafton 
Allahu dëshmitar për këtë!" (en-Nisa, 79) 

"Ne të dërguam ty për të gjithë njerëzit vetëm si lajmërues 
e tërheqës i vëmendjes, por shumica e njerëzve nuk e dinë!" 

(Sebe, 28) 

"Thuaju: "O njerëz! Pa dyshim, unë jam i Dërguari i 
Allahut, Zotit të qiejve e të tokës, tek të gjithë ju..." (el-A'raf, 158) 


184 Ahmed, I, 111,159; Hejsemi, VIII, 302-303. 

Ashtu siç pohohet edhe në këto ajete, Hz. Muhammedi 
(s.a.v.) ishte, në ndryshim nga të gjithë profetët e tjerë, i dërguar 
për të gjithë njerëzimin. Këtë, në një hadithin, porosinë e tij pro- 
fetike, ai e shpreh kështu: 

"Mua më janë dhënë pesë veçori që nuk i janë dhënë asnjërit prej 
profetëve të mëparshëm: 

1. M'u bë e mundur t'i shkaktoj armikutfrikë qysh një muaj rrugë 

larg. 

2. Toka m'u bë e pastër dhe vendfaljeje. Prandaj, cilido besimtar 
prej bashkësisë sime, sapo t'i vijë koha efaljes, tëfalet mu aty ku ndo- 
dhet! 

3. Ganimeti, preja e luftës, që nuk i qe lejuar asnjërit prej profetëve 
para meje, mua m'u lejua. 

4. M'u dha leja për të ndërmjetësuar përfalje (shefaat). 

5. Profetët para meje u dërguan vetëm për popujt e tyre, kurse unë 
U dërgova për të gjithë popujt. " (Buhari, Tejemmum, l) 185 

Në ftesën e parë që e bëri hapur, i Dërguari i Allahut (s.a.s.) 
nuk gjeti pranim nga farefisi i afërt me përjashtim të Hz. Aliut i 
cili atëherë ishte një fëmijë. 

Pas një farë kohe, ai i ftoi përsëri të afërmit në shtëpi, i gostiti 
dhe, pastaj, u tha kështu: 

"... O të bijtë Abdylmuttalib! Vallahi, unë nuk njoh ndër arabët 
ndonjë burrë që t’i ketë sjellëfisit të vet gjë më dobishme se kjo qëju kam 
sjellë unë për jetën tuaj në këtë botë e në tjetrën! 

O të bijtë Abdylmuttalib! Unë jam dërguar si profet posaçërisht 
për ju dhe përgjithësisht për të gjithë njerëzimin! Në lidhje me këtë, 
ju po shihni edhe disa mrekulli të tjera nga ato që keni parë më parë. 

185 Në një hadith tjetër, i Dërguari i Allahut nënvizon edhe tri specifika të 
tjera: 

'T) Mua m'u dhurua veçoria për t'u shprehur në mënyrë lakonike 
(shumë kuptime me pak fjalë). 2) Profetësia mori fund me mua dhe u 
vulos; kështu, pas meje s'ka për të ardhur më ndonjë profet tjetër. 3) 
Një radhë, kur po flija, m'u suall çelësi i thesareve të botës dhe m'u vu 
para." (Muslim, Mesaxhid, 5, 6) 

Kush nga ju pranon të më bëhet ndihmës dhe vëlla në këtë detyrë dhe, 
kështu, ta fitojë xhennetin? Kush nga ju do të ma japë besën si vëlla 
dheshok?" 

Jo vetëm që asnjëri nga farefisi nuk iu përgjigj kësaj ftese të 
Profeti t, por, për më tepër, qeshën me njëri-tjetrin e u tallën me 
të. Pastaj u shpërndanë e ikën. (Ahmed, I, 159; Ibni Sa'd, I, 187; Hejsemi, 
VIII, 302; Ibni Ethir, el-Kamil, II, 63; Belazuri, I, 119; Halebi, I, 283) 

Mjedisi farefisnor, përgjithësisht, i afërm e miqësor, në kra- 
hasim me mjedisin e largët ose të zakonshëm shoqëror, e ka 
më të lehtë t'ia pranojë thëniet apo propozimet njërit prej pje- 
sëtarëve të tij. Ndërkaq, po të llogariten edhe lidhjet e gjakut, 
kuptohet qartë se ç'rëndësi kishte në atë kohë, ashtu siç ka edhe 
sot ky fakt për përhapjen e Islamit në shoqëri në kohën më të 
afërt. Përgjithësisht, në qoftë se ftuesin nuk e besojnë dhe nuk 
e mbështesin farefisi, bindja dhe mbështetja e të tjerëve bëhen 
më të vështira. Prandaj, duke vepruar edhe sipas urdhrit hyjnor, 
Profeti (s.a.s.) e nisi veprimtarinë ftuese e kumtuese nga njerëzit 
më të afërm. 

Nga ana tjetër, në lidhje me mundësinë e profetëve për t'u 
bërë të suksesshëm në detyrën e kumtesës, kanë rëndësi shumë 
të madhe mbështetja dhe ndihma e të afërmve. Me shembuj nga 
profetët e kaluar, kjo e vërtetë deklarohet kështu në Kur'an: 


llu \lX>_jX Lilj JjjjJ I Aajjj 1» 



"Dhe i thanë: "O Shuaib, më të shumtën e gjërave që na 
thua, nuk t'i kuptojmë dhe, ç'është e vërteta, të shohim të do- 
bët në mes tonë. Po të mos kishe farefisin, do të të kishim zënë 
me gurë!" (Hud, 91) 

Edhe Hz. Luti (a.s.), kur pati mbetur i pashpresë përballë 
mëkateve dhe mbrapshtive të fisit e të popullit të vet, i hidhëruar 
që nuk kishte farefis dhe të afërm që t'i jepnin mbështetje, qe 
shprehur kështu: 

_ 

"... Eh, sikur edhe unë të kisha pasur një forcë për t'iu ku- 
ndërvënë juve ose të kisha pasur mundësi të mbështetesha në 
një vend të fuqishëm!" (Hud, 80) 

Islami i ka kushtuar një rëndësi të veçantë mbrojtjes së të 
afërmve dhe kujdesit ndaj tyre. Prandaj, nëse personi dëshiron 
që të nderohet me dhuntinë e besimit të njerëzve, para së gjithash 
duhet të mendojë familjen dhe farefisin e vet! 

Allahu i Lartë ka urdhëruar kështu: 

AlJl ^ 

"... Sipas vendimit të Allahut, të afërmit e gjakut janë më 
afër ndaj njëri-tjetrit se muslimanët e tjerë dhe muhaxhirët..." 

(el-Ahzab, 6) 



Profeti i fton Kurejshët në Islam 

në kodrën Safa 

Profeti Muhammed i urdhëruar ta fillonte ftesën nga më të 
afërmit, një ditë, u ngjit në kodrën Safa dhe i bëri zë fisit Kurejsh. 
Edhe ata, duke iu përgjigjur thirrjes së tij, erdhën aty. I ngjitur 
mbi një shkëmb, i Dërguari i Allahut u tha kështu atyre: 

"O Kurejshë! Sikur t'ju thosha se në rrëzë të këtij mali apo në lugi- 
nën pas po kalojnë kalorës armiq qëjanë nisur për të rrëmbyer pasurinë 
tuaj, a do të më besonit mua?" 

Dhe ata, pa u menduar fare, iu përgjigjën: 

"Po do të të besonim sepse gjer tani të kemi parë vetëm në të 
drejtë, sepse kurrë nuk dëgjuam të kesh gënjyer!" 186 




186 Këtu, i Dërguari i Allahut (s.a.s.), para se të fillojë ftesën, bën një hetim 
personaliteti, sepse njerëzit admirojnë karakterin dhe pastaj binden. 

I Dërguari i Allahut (s.a.s.), pasi mori këtë vërtetim prej të 
gjithë njerëzve të mbledhur aty pa përjashtim, ua bëri të ditur 
këtë të vërtetë hyjnore: 

"Atëherë, unë po ju lajmëroj juve se para keni një ditë ndëshkimi 
të rëndë, se ata që nuk i besojnë Allahut, do të vihen nën atë ndëshkim 
të rëndë! Unë jam dërguar për t'ju ruajtur juve prej atij ndëshkimi të 
vështirë! 

O Kurejshë! Pozita ime parajush është si e atij njeriu i cili e dallon 
armikun dhe, duke pasur frikë se mos i shkakton dëm familjes së vet, 
vrapon menjëherë për ta lajmëruar. 

O Kurejshë! Ju do të vdisni ashtu siç bini në gjumë. Dhe do të ri- 
ngjalleni ashtu siç zgjoheni prej gjumi. Pa dyshim, pasi të ngriheni prej 
varri, do të dilni para Allahut dhe do të jepni Uogari për çdo veprimin 
tuaj në këtë botë. Si përfundim, do të merrni shpërblimin e punëve të 
mira, të dobishme dhe të adhurimeve si dhe ndëshkimin e hidhur të 
punëve tuaja të këqia. Shpërblimi është një xhennet i amshuar, po ash- 
tu edhe ndëshkimi është një xhehennem i amshuar!" (Buhari, Tefsir, 26; 
Muslim, Iman, 348-355; Ahmed, I, 281-307; Ibni Sa'd, I, 74, 200; Belazuri, I, 119; 
Semira ez-Zajid, I, 357-359) 

Profeti nuk pa ndonjë kundërshtim të përgjithshëm nga të 
pranishmit për fjalët e tij. Vetëm i ungji, Ebu Lehebi, iu drejtua 
me fjalë të ashpra e fyese duke ia thyer zemrën Profetit (s.a.s) me 
sjelljen e tij: 




Edhe në ditët tona, është e detyrueshme që personat të cilët merren 
me kumtesën fetare, më parë të bëjnë me anë të të tjerëve hetimin dhe 
vlerësimin e personalitetit të vet, të jenë "Eminë" (të besueshëm) dhe 
"Besnikë", ndershmëria e tyre të jetë e vërtetuar nga shoqëria. Habibi 
Nexhar që përmendet në suren "Ja-Sin", e vlerëson kështu personali- 
tetin e njerëzve të mirë që merren me kumtimin fetar: 

"(O populli im!) Ndiqini këta persona të cilët s'kërkojnë ndonjë 
pagesë prej jush, sepse ata janë persona të orientuar në rrugë të 
drejtë!" (Ja-Sin, 21) Në ajetin kur'anor, në të njëjtën kohë, shprehet 
domosdoshmëria që kumtesa të bëhet vetëm për hir dhe pëlqim të 
Allahut dhe që kumtuesit të jenë para të tjerëve të orientuar e në rrugë 
të drejtë! 

"Hej, t'u thafshin duart! A për këtë na thirre këtu?" 

Mbi këtë qëndrim të Ebu Lehebit, zbriti sureja "Tebbet": 


h/, - ' f °' '°m' s oS ; 

L*j AJb» 4JLP ^JLPI L* <_ J ^l lwb 

1* ^ S 0 gj ^ ^ ^ 

■ . h-*- ll SjLi^- 4jl y *I j £ S C/!o IjU 


"Iu thafshin të dy duart Ebu Lehebit! Dhe i janë tharë! 
Nuk i sollën dobi pasuria dhe fitimet. Do të digjet ai në një 
zjarr që flakëron. Ashtu edhe gruaja e tij si drubartëse, me një 
litar të përdredhur në qafë!" (Tebbet, 1-5) (Buhari, Tefsir, 26/2, 34/2,111/1- 
2; Muslim, Iman, 355) 

Në ajet është përmendur edhe gruaja e Ebu Lehebit sepse 
edhe ajo, ashtu si i shoqi, i shkaktonte mundime të Dërguarit të 
Allahut (s.a.s.) duke ia zënë me ferra rrugën nga kalonte. 

Në të njëjtën kohë, kjo sure shpreh në mënyrë të tërthortë 
se afërsia e gjakut, vetëm e vetëm si afërsi gjaku, nuk ka ndonjë 
vlerë. E rëndësishme është afërsia shpirtërore, devocioni. Shpirti 
nuk ka afërsi gjaku. Kjo i përket trupit, i cili do të tretet e bëhet 
dhë. Vlera e njeriut është në raport të drejtë me pjekurinë shpirt- 
ërore. Kjo është edhe cilësia e përkryerjes së tij. Trupi i cili është 
aspekti material i njeriut, është një kallëp ku futet shpirti, ose një 
rrobë që vesh shpirti. Mirëpo njeriu nuk fiton vlerë duke veshur 
rroba prej copash të ndryshme! 


Si rezultat i përpjekjeve të të Dërguarit të Allahut (s.a.s.), u 
bënë muslimanë edhe hallat e tij, Hz. Safije dhe Hz. Atike, liberti 
i Hz. Abbasit, Ebu Rafi, si dhe Ebu Dherri me Amr bin Abesen. 

Ebu Dherri nuk u qe falur idhujve as në periudhën pagane 
paraislamike të injorancës. Ai e tregon kështu se si u bë musli- 
man: 


Unë isha pjesëtar i fisit Gifar. Kur mora lajmin se "në Mekë 

qysh atëherë më bëri të më lindte në zemër dashuria për Islamin. 
Vëllait tim, Unejsit, i thashë kështu: 

"Shko në Mekë, takohu me personin që thotë se i ka ardhur 
lajm prej qiellit, bisedo me të dhe më sill lajme për të!" 

Vëllai Unejs shkoi në Mekë dhe, pasi u takua e bisedoi me të 
Dërguarin e Allahut (s.a.s.), u kthye tek unë. 

"Ç'bëre, ç'lajm më solle?" - E pyeta unë. 

"Në Mekë hasa në një person të fesë tënde, i cili thoshte se e 
kishte dërguar Allahu!" - M'u përgjigj ai. 

"Mirë, po populli ç'thotë për të?" - E pyeta unë. 

"Thonë se është poet, falltor, magjistar dhe gjëra të tilla!" 
- Më tha ai. 

Im vëlla ishte poet dhe e njihte mirë poezinë. Ai më tha kë- 
shtu për Hz. Muhammedin: 

"Unë ua di fjalët falltarëve, kurse fjalët e tij nuk u ngjajnë 
fare fjalëve të falltarëve. Pastaj, fjalët e tij i krahasova me të gjitha 
llojet e poezive. Vallahi, askujt s'mund t'i shkojë gjuha për t'u 
thënë poezi fjalëve të tij. Pa diskutim, ai thotë të vërtetën. Kurse 
ata që shpifin për të, janë gënjeshtarë. Ai këshillon vetëm për të 
mirë, dobi dhe virtyte morale, del kundër dhe ndalon gjërat e 
këqija e të shëmtuara!" 

Mirëpo unë s'u kënaqa me ato që më tregoi im vëlla, pra- 
ndaj, menjëherë ngarkova ushqimin e rrugës dhe calikun me ujë 
dhe dola në rrugë. Arrita në Mekë. Unë s'e njihja të Dërguarin 
e Allahut (s.a.s.), por edhe druhesha t'i pyesja të tjerët. Prandaj 
prisja pranë Qabes, pija ujë Zemzemi dhe, kështu, hiqja urinë 
dhe etjen. Një çast dhe pranë më erdhi Hz. Aliu, i cili më pyeti: 

"Mesa duket, ti je i huaj këtu." 

"Po!" -1 thashë. 

"Atëherë, eja për të bujtur tek ne si mik!" - Më tha. 

Dhe u nisa bashkë me të. Nga frika e shkaktuar prej atmos- 
|| ferës së terrorit të krijuar prej mekasve, nuk më pyeti as pse kisha 

_ 

shkuar aty. Kur u gdhi e nesërmja, shkova përsëri pranë Qabes 
me qëllim për ta gjetur të Dërguarin e Allahut (s.a.s.). Megjithëse 
prita gjer në mbrëmje, s'mora dot ndonjë lajm. Aliu (r.a.) erdhi 
prapë dhe më pyeti: 

"Akoma s'e mësove dot vendin ku ke për të shkuar?" 

"Jo!" -1 thashë. 

"Në është kështu, prapë eja për të bujtur tek ne!" - Më tha 
Aliu (r.a.). 

Kur arritëm në shtëpinë e tyre, më pyeti: 

"Si e ke hallin ti? Pse ke ardhur këtu?" 

Pasi ia mora fjalën se do ta mbante fshehur dhe se do të më 
tregonte rrugë, i thashë: 

"Sipas lajmeve që na kanë arritur, paska dalë një person që 
thënka se është profet. Prandaj erdha të takohem e të bisedoj me 
të!" 


Atëherë, ai më tha kështu: 


"Ke bërë shumë mirë që ke ardhur! Ai person është i Dërguari 
i Allahut, është lajmëtar i vërtetë. Nesër në mëngjes, ndiqmë mua 
dhe hyr edhe ti në atë shtëpi ku do të hyj unë. Po qe se do të shoh 
aty ndonjë gjë të rrezikshme për ty, do të kthehem nga muri sikur 
po rregulloj këpucët dhe atëherë ti kthehu mbrapsht e largohu 
që aty!" 

Më në fund, arritëm te Profeti (s.a.s.). 


Duke e përshëndetur "es-selamu alejke ja Resulullah", unë 
isha i pari që po e përshëndesja atë me përshëndetjen islame. 
Pastaj e pyeta: 


"O Muhammed, për çfarë i fton njerëzit ti?" 

I Dërguari i Allahut m'u përgjigj: 

"7 ftoj për t'i besuar Allahut cjë është një dhe i pashoq, për t'i 
braktisur idhujt dhe për të dëshmuar se unë jam i Resuli, i dërguari i 
Allahut!" 

_ 

Pasi ma tregoi se ç'është Islami, menjëherë u bëra musliman. 
I Dërguari i Allahut (s.a.s.) u gëzua shumë që u bëra musliman 
dhe buzëqeshi me një fytyrë të gëzuar. Ai më tha: 

"O Ebu Dherr, mbaje tëfshehtë këtë punë nga mekasit dhe kthehu 
nëvendin tënd!" 

Kurse unë i thashë: "O i Dërguari i Allahut, unë dua ta shpall 
fenë time!" 

"Kamfrikë se mos mekasit të bëjnë ndonjë të keqe!" - Më tha ai. 
"O i Dërguari i Allahut, unë do ta bëj patjetër këtë edhe si- 
kur ta di se më vrasin!" - Ia ktheva unë. 

I Dërguari i Allahut heshti. 

Pastaj, kur Kurejshët u mblodhën rreth Qabes, shkova atje 
dhe thirra me zë të lartë: 

"O Kurejshë, eshhedu en la ilahe il'lallah ve eshhedu enne 
Muhammeden abduhu ve resuluhu, dëshmoj se s'ka zot tjetër veç 
Allahut dhe dëshmoj se Muhammedi është robi dhe i Dërguari 
i Allahut!" 

Politeistët thirrën: 

"Ky njeri e humbi mendjen! Ky njeri u marros! Ngrihuni 
dhe suliuni këtij njeriu të mbrapshtë!" 187 

E, kështu, u ngritën, m'u vërsulën dhe më rrahën për vdekje! 
Në atë mes, arriti ungji i të Dërguarit të Allahut, Abbasi, i cili më 
mbuloi me trupin e vet duke u thënë atyre: 

"Turp të keni! O Kurejshë, ju jeni tregtarë dhe rruga juaj ka- 
lon pranë fisit Gifar. Pra, a mos doni t'ju pritet rruga tregtare?" 
Atëherë, politeistët u hoqën mënjanë e u shpërndanë. 

Të nesërmen në mëngjes, kur shkova në Qabe, u përsërit e 
njëjta ndodhi. Më rrahën dhe më lanë aty duke më pandehur të 

187 Në origjinal është fjala arabishte "sabii" që mekasit politeistë të asaj 
kohe e përdornin për muslimanët me kuptimin "i dalë nga feja" ose, 
në shumës, "të dalë nga feja". Përkthyesi. 

_ 

vdekur. U ngrita dhe shkova te i Dërguari i Allahut. Kur më pa 
se në ç'gjendje isha katandisur, më tha: 

"A s'të pata ndaluar?" 

"O i Dërguari i Allahut, kjo ishte një dëshirë e zemrës dhe 
unë e çova në vend!" -1 thashë. 

Ndenja pak kohë pranë të Dërguarit të Allahut (s.a.s.) dhe 
pastaj e pyeta: 

"O i Dërguari i Allahut, ç'më urdhëron të bëj?" 

I Dërguari i Allahut (s.a.s.) më tha: 

"Kur të të arrijë urdhri im, kumtoja Islamin hsit tënd dhe, 
kur të marrësh lajm se kemi arritur aty, eja pranë meje!" (Buhari, 
Menakibu'l-Ensar, 33; Menakib, 10; Ahmed, V, 174; Hakim, III, 382-385; Ibni Sa'd, 
IV, 220-225) 

Profeti vazhdoi t'i ftonte njerëzit në Islam. Në stinën e haxhit, 
në panairet e Ukazit, Mexhennes, Dhulmexhazit, etj., përsillej në 
vendet ku kishte grumbullime njerëzish dhe çdo njeriu, pavarë- 
sisht nëse ishte i lirë apo skllav, i fortë apo i dobët, i pasur apo i 
varfër, i bënte ftesë për në Islam duke ia kumtuar fenë, i ftonte 
njerëzit ta besonin vetëm Allahun, Zotin e vetëm të gjithësisë! 188 


Ajetet e zbritur në këtë etapë të profetësisë, përgjithësisht 
paralajmëronin për tmerrin e kiametit: 



"Ndëshkimi i Zotit tuaj do të ndodhë patjetër dhe nuk ka 
gjë që ta pengojë! Atë ditë, qiejt do të lëkunden, malet do të 
lëvizin vendit. Mjerë atë ditë për përgënjeshtruesit (e pejga- 


188 Shih. Ibni Sa'd. I. 216-217. 

mberëve)! Atyre që sot vazhdojnë të qëndrojnë në mbrapshtinë 
ku janë zhytur dhe që atë ditë do të hidhen në zjarrin e xhehen- 
nemit, do t'u thuhet: "Ja, ky është zjarri që e përgënjeshtruat 
dhe e mohuat pa pushim!" (et-Tur, 7-14) 

Pasi Profeti (s.a.s.) e shpalli profetësinë dhe e filloi ftesën ha- 
pur, filluan të zbresin edhe ajete kundër politeistëve dhe idhuj- 
ve. 




"(O politeistë!) Ju dhe gjërat e tjera që u faleni në vend të 
Allahut, do të bëheni që të gjithë dru për zjarrin e xhehenne- 
mit dhe ju aty do të hyni!" (el-Enbija, 98) 


4 JI LJl ^jJl iil L>->l J5 

"(O i Dërguar!) Thuaju: Edhe unë jam njeri si ju! Dhe mua 
më është thënë se Zoti juaj është vetëm një Zot! Pra, Atij drejto- 
juni dhe prej Tij kërkoni falje! Mjerë për politeistët (që i bëjnë 
shok Allahut)!" (Fussilet, 6) 

Kur i Dërguari i Allahut (s.a.s.) nisi t'ua shajë politeistëve 
idhujt që u faleshin dhe t'u thotë se etërit e tyre të vdekur të cilit 
kishin ikur nga kjo botë si heretikë, politeistët Kurejshë e kundër- 
shtuan dhe e mohuan atë dhe u bashkuan në ushqimin e urrejtjes 
dhe armiqësisë ndaj tij. Por Ebu Talibit që e mbronte të Dërguarin 
e Allahut, nuk i bënë dot gjë! 189 

Politeistë të tërbuar si Ebu Xhehli, Ebu Lehebi, Velid bin 
Mugire, Umejje bin Halef, As bin Vail, Nadr bin Harith, Ukbe bin 
Ebi Muajt, Utbe bin Rebia, ishin disa nga fatzinjtë të cilët, duke e 
tepruar në armiqësinë kundër të Dërguarit të Allahut, ishin dë- 
nuar me disfatën e përjetshme! 


189 Ibni Sa'd. 1.199. 

Rëndësia dhe stili i kumtimit fetar 

Kumtimi fetar (teblig) në Islam është që, duke i shpjeguar 
fenë islame dhe bazat e saj, të bëhen përpjekje që njerëzit ta si- 
gurojnë jetën në orientim të urdhrave përkatëse. Me mënyrën 
shprehëse më të njohur, kumtimi fetar (teblig) në Islam është 
"emr-i bi'l-ma'ruf, nehj-i ani'l-munker", urdhërimi i së mirës 
dhe ndalimi i së keqes. 

Në ajetet kur'anore, Allahu i Lartë e urdhëron veprimtarinë 
kumtuese si një detyrë për të gjithë besimtarët: 


jj^_J J i j jyt^Jl\j lj JjAl J Jl j Jp-ij çt-So-a J 

j jvP jj-j j\j ^SJuJl jS- 


"Le të dalë prej jush një grup që e urdhëron të mirën dhe e 
ndalon të keqen! Ja, ata kanë arritur paqen e vërtetë dhe shpë- 
timin!" (Al-i Imran, 104) 


£ j^j j Jpc , 






o 


"Ju jeni ummeti (bashkësia) më i mbarë e i dobishëm i 
nxjerrë për njerëzimin (për të mirën e njerëzimit). Ju urdhëroni 
të mirën dhe ndaloni të keqen!.." (Al-i Imran, 110 ) 

Edhe Profeti, në hadithet e tij, ka porositur kështu mbi rë- 
ndësinë e kumtimit dhe kumtesës fetare: 


"Allahu ia zbardhtëfaqen atij që dëgjon diçka prej nesh dhe ua për- 
cjell të tjerëve! Ka sa e sa njerëz që e kuptojnë dhe e zbatojnë njohurinë 
që u përcillet, më mirë se personi nga i cili e kanë dëgjuar!" (Tirmidhi, 
Ilm, 7) 


"Betohem në Allahun sefutja në rrugë të drejtë nga Zoti vetëm e 
një njeriu n'ëpërmjet teje, është për ty më e mbarë emëe dobishme se të 
bëhesh pronar i deveve të kuqe (që quhen si dhuntia më e çmueshme e 
kësaj bote)!" (Buhari, As'habu'n-Nebi, 9) 

_ 

"Personit qëfton në rrugën e drejtë, ijepet shpërblim mirësie (the- 
vab) po aq sa dhe atyre që e ndjekin pa pakësuar gjë nga shpërblimi i 
mirësisë së tyre!" (Muslim, ilm, 16) 

Nga sahabet, Enesi (r.a.) e përcjell kështu një hadith profetik 
që tregon për gradët e larta që do të marrin në ahiret, në jetën e 
pasme, kumtuesit islamë: 

Një ditë, i Dërguari i Allahut (s.a.s.) tha: 

"A t'ju tregoj për disa lloj njerëzish? Ata s'janë as pejgamberë, as 
dëshmorë. Por në ditën e kiametit, pejgamberët do t'a kenë zili pozitën 
e tyre pranë Allahut . 190 Ata do tëjenë ulur mbi minbere prej drite dhe 
çdo njeri do t'i njohë!" 

Sahabet e pyetën: 

"Kush janë këta, o i Dërguari i Allahut?" 

"Ata janë persona që ua bëjnë të dashur Allahun robve dhe robtë, 
të dashur Allahut! Ata veprojnë mbi tokë si kumtues duke dhënë kë- 
shilla e porosi!" 

Unë e pyeta: 

"O i Dërguari i Allahut! E kuptuam se ç'do të thotë t'ua bësh 
robve të dashur Allahun. Po ç'do të thotë t'ia bësh robtë të dashur 
Allahut?" 

Ai m'u përgjigj: 

"Ata i këshillojnë njerëzit të bëjnë gjërat që i pëlqejnë Allahut dhe 
i pengojnë nga gjërat që Allahu nuk i do. Dhe kur njerëzit binden për 
këtë, Allahu i do ata!" (Ali el-Muttaki, III, 685-686; Bejhaki, Shuabu'l-Iman, I, 
367) 

Poeti e shpreh kështu në vargje botën shpirtërore të këtyre 
kumtuesve që janë të pasionuar ndaj Allahut: 

190 Synimi i kësaj shprehjeje është të tregojë vlerën e personave që me- 
rren me kumtesën fetare dhe jo të thotë se ata qëndrojnë mbi pejga- 
mberët dhe dëshmorët. Fundja, edhe pejgamberët dhe dëshmorët e 
kanë flijuar jetën në rrugën e kumtimit fetar. Fakti që ata e pëlqejnë 
punën e kumtuesve dhe, prandaj gëzohen dhe ndjejnë zili admiruese, 
buron nga njohja që kanë ata mbi vlerën dhe shenjtërinë e kësaj de- 
tyre. 

Dëshiroj ta duan tërë njerëzit e botës të Dashurin tim, 

Të mos mbetet askush në botë që të mos e dojë sovranin tim! 

Kurse një poet tjetër u këndon kështu ndjenjave të veta mbi 
këtë temë: 

Eh, sikur ta duan gjithë njerëzit e botës atë që dua unë, 

Ditë e natëfjala jonë të rrëfejë për të dashurin tonë!.. 

Ndërsa fitimi i personit që e kryen me të drejtë detyrën e 
kumtimit është më i lartë se thesaret më të çmuara të botës, nën- 
vleftësimi dhe lënia pas dore e kësaj detyre lind përfundime të 
rrezikshme që mund ta zvarrisin shoqërinë në katastrofë! 

Paralajmërimi i të Dërguarit të Allahut mbi këtë çështje me- 
riton një vëmendje jashtëzakonisht të madhe: 

"Betohem në AUahun që më ka falur jetë, se, ose ju urdhëroni të 
mirën dhepengoni të keqen, ose, përndryshe, Allahuju dërgon nga lart 
një ndëshkim të tillë që, edhe sikur të luteni atëherë, lutja s'ju prano- 
het!" (Tirmidhi, Fitn, 9) 

Nga sahabet, Ebza el-Huzai (r.a.) tregon: 

Një ditë, i Dërguari i Allahut (s.a.s.) u ngjit në minber dhe 
zhvilloi një bisedë. Pasi përmendi me bekim disa grupe musli- 
manësh, tha kështu: 

"Ç’ndodh me disa që nuk ua tregojnë çështjet fqinjve, që nuk ua 
mësojnë ato që ata s'i dinë, që s'i bëjnë ata të kuptueshëm, që s'i kë- 
shillojnë për të mirë dhe s'i ndalojnë nga gjërat qëfeja i sheh si gjëra të 
këqija? 

Dhe ç’ndodh me disa që nuk i pyesin fqinjët për gjërat që s'i dinë 
dhe s'bëjnë përpjekje për t4u bërë të kuptueshëm? 

Betohem në Allahun se, ose të diturit ua mësojnë fqinjve ato që s'i 
dinë duke i bërë edhe ata të ditur e të kuptueshëm, ua këshillojnë të mi- 
rën dhe ua ndalojnë të keqen dhe, nga ana tjetër, ose tëpaditurit i pyesin 
fqinjët dhe mësojnë dhe përpiqen për t’i kuptuar çështjet fetare, ose, në 
të kundërt, që të dy grupet i ndëshkoj në këtë botë!" 

Pasi foli kështu, i Dërguari i Allahut (s.a.s.) zbriti nga minbe- 
ri dhe hyri në shtëpi. Disa thanë: 

"Na duket se e pati fjalën për esh'arinjtë (jemenas) sepse ata 
janë njerëz të ditur, kurse fqinjët e tyre janë nomadë të trashë e 
me natyrë të ashpër që jetojnë pranë oazeve!" 

Pasi e morën vesh këtë gjë, esh'arinjtë erdhën te i Dërguari i 
Allahut (s.a.s.) dhe i thanë: 

"O i Dërguari i Allahut! Ti ke përmendur një popull për 
të mirë, kurse ne, për të keq. Cila e metë e jona u bë shkak për 
këtë?" 

Profeti nuk tha asgjë, vetëm përsëriti fjalët që kishte thënë 
më parë, mirëpo esh'arinjtë nuk e morën dot vesh nëse ishte fja- 
la për ta. Dhe, për ta mësuar mirë këtë, e pyetën disa herë të 
Dërguarin e Allahut, kurse ai, çdo radhë, i përsëriti të njëjtat fjalë. 
Atëherë, esh'arinjtë i thanë: 

"Në është kështu, na jep një vit afat!" 

Dhe i Dërguari i Allahut (s.a.s.) u njohu një afat prej një viti 
që t'ua mësonin fqinjve çështjet fetare, dhe pastaj u këndoi këto 
ajete: 


0 jj&uL *)/ Ijiir .0 jJjju ^j Ij-v^p djJi 

"Izraelitët heretikë janë mallkuar me gjuhën e Daudit dhe 
birit të Merjemes, Isait. Kjo, për shkak se ata e tepruan në ku- 
ndërshtim. Ata nuk përpiqeshin ta pengonin njëri-tjetrin nga 
veprimet e këqija që bënin. Me të vërtetë, sa e keqe ishte ajo që 
bënin!" (el-Maide, 78-79) (Hejsemi, 1,164; Ali el-Muttaki, III, 684-8457) 



Me anë të konsistencës dhe përkryerjes afektive që pati arri- 
tur profeti Muhammed (s.a.s.) në sajë të favorit të Allahut, vazh- 
doi ta kumtojë fenë e vërtetë me dëshirën e thellë për ta orientuar 
njerëzimin dhe vetëdija e çuarjes në vend të këtij amaneti që i 
ishte dorëzuar, e shndërroi atë në kulm të kulmeve. Ai i hodhi 

poshtë pa u lëkundur të gjitha propozimet materiale që do ta 
pengonin në kryerjen e detyrës dhe e konsideroi adhurimin ndaj 
Zotit dhe nënshtrimin ndaj Tij mbi çdo gjë tjetër. 

Profeti ynë (s.a.s.) ia shpjegonte Islamin secilit sipas nivelit 
të njohjes dhe në atë masë sa ta kuptonte bashkëbiseduesi dhe 
orientimi qoftë edhe i një njeriu të vetëm i jepte një gëzim të 
madh që s'përshkruhej. Kështu, edhe gjatë një ngjarjeje të ma- 
dhe si triumfi i Hajberit, pati ndjerë kënaqësi të madhe nga për- 
shkrimi gjerë e gjatë i Islamit një skllavi dhe qe bërë pretekst për 
orientimin e tij. (Ibni Hisham, III, 389) 

Gjithashtu, në udhëtimin e vështirë dhjetëditor të Taifit qe 
bërë pretekst për orientimin vetëm të skllavit krishter Addas, gjë 
që e kishte bërë t'i harronte menjëherë të gjitha ngjarjet e hidhura 
që përjetoi në Taif. 

I Dërguari i Allahut (s.a.s.) e shpenzonte tërë forcën për ndri- 
çimin e njerëzve me dritën e Islamit dhe kurrë s'dinte të lodhej 
nga kumtimi fetar. Një ngjarje që tregon për ndjeshmërinë e tij 
të madhe në çështjen e kumtimit fetar, sahabiu Temim bin Usejd 
(r.a.) e tregon kështu: 

"Ndërsa i Dërguari i Allahut (s.a.s.) po mbante hutbe, i shko- 
va pranë i thashë: 

"O i Dërguari i Allahut! Ka ardhur një i huaj që s'e njeh fenë 
dhe që kërkon të pyesë e të mësojë!" 

I Dërguari i Allahut (s.a.s.) u kthye nga unë dhe më pa. E 
ndërpreu hutben dhe më erdhi pranë. Menjëherë prunë diçka 
me këmbë të hekurta që të ulej. U ul dhe më tregoi disa gjëra që 
ia kishte mësuar Allahu i Lartë atij vetë. Pastaj u kthye te hutbeja 
dhe e përfundoi." (Muslim, Xhum'a, 60) 

Edhe sahabet ishin shumë korrektë në çështjen e kumtimit 
të të vërtetave dhe rregullimit të gabimeve që vinin re. Mes tyre, 
detyra për t'ua hequr vërejtjen atyre që vepronin në kundërshtim 
me sunnetin e të Dërguarit të Allahut, nuk ishte e kufizuar te disa 
vetë. Secili, kur vinte vendi dhe koha, e çonte në vend detyrën 
që i takonte, nuk tërhiqej nga thënia e të drejtës pavarësisht nga 

çmimi dhe nuk e duronte dot gjendjen që binte në kundërshtim 
me sunnetin e Profetit! Atyre që i kundërshtonin hadithet e tij, u 
thoshte se kurrë nuk do të rrinte nën një çati me ta , 191 kurse atyre 
që shprehnin pikëpamjen e vet para hadithit profetik, u thoshte 
se kurrë nuk do të rrinte në një vend me ta dhe largohej që aty ! 192 

Sufjan Thevri (k.s.) ka thënë kështu për rëndësinë e kumti- 
mit fetar: 

"Të shkosh në Horasan për ta kumtuar fenë është për ty më 
e mbarë e më e dobishme se të jesh banor i Mekës e të qëndrosh 
në Mekë!" 

Duke qenë kumtesa fetare kaq e rëndësishme, edhe përga- 
titja e personave që do ta kryenin ashtu siç duhet këtë detyrë, 
përfton rëndësi të njëvlefshme me të. Ngjarja në vijim e shpreh 
në mënyrë të hapur vlerën e një kumtuesi njeri të zemrës. 

Një ditë, Hz. Omeri (r.a.) po rrinte bashkë me shokët. Ai u 
tha atyre të kërkonin nga Allahu disa gjëra që i quanin të vlef- 
shme. Disa thanë: 

"Sikur të kisha para sa kjo shtëpi, do t'i dhuroja dhe shpen- 
zoja në rrugën e Allahut!" 

Disa të tjerë, thanë: 

"Sikur të kisha flori sa kjo ndërtesë, do t'i shpenzoja për 
Allahun!" 

Kurse dikush tjetër tha kështu: 

"Sikur ta kisha këtë shtëpi të mbushur plot me margaritarë, 
do t'i shpenzoja në rrugën e Allahut!" 

Mirëpo Hz. Omeri (r.a.) u tha: 

"Më shumë, më shumë kërkoni!" 

"Ç'mund të kërkojmë më shumë nga Allahu i Lartë!" - Ia 
kthyen ata. 

Atëherë, Hz. Omeri (r.a.) u tha kështu: 

191 Shth, Shafii, Risale, f. 193, Ist. 1985; Sujuti, Miftah, f. 48, Bejrut, 1987. 

192 Shih. Muvatta, Buju, 33; Ibni Maxhe, Mukaddime, 2. 

"Unc do të lutesha që kjo shtëpi të ishte e mbushur plot me 
njerëz (të zgjedhur e të përgatitur nga të gjitha anët) si Ebu Ubejde 
bin Xherrah, Muadh bin Xhebel dhe Hudhejfetu'l-Jemani, që t'i 
ngarkoja me punë në rrugën e bindjes ndaj Allahut, domethënë, 
në kumtim dhe shërbime edukuese!" (Buhari, Tarihu's-Sagir, l, 54) 

Zoti ynë i Lartë që është burimi i vetëm i dhembshurisë dhe 
mëshirës, e shpreh kështu stilin e efektshëm që duhet ndjekur 
për ftesën në fenë e vërtetë: 

x ox o 0 o x ^ i A 

"(O i Dërguar!) Ftoji njerëzit në rrugën e Zotit tënd me ur- 
tësi dhe këshillë të mirë dhe (kur të jetë e nevojshme) polemizo 
me ta me një mënyrë të bukur!.." (en-Nahl, 125) 

"Me përjashtim të atyre nga njerëzit e librit që bëjnë pa- 
drejtësi e mizori, me të tjerët polemizoni vetëm me një mënyrë 
të mirë dhe thojuni: "Edhe ne i besuam asaj që është zbritur, 
edhe ju. Edhe Zoti ynë, edhe Zoti juaj është një dhe ne i jemi 
dorëzuar Atij!" (el-Ankebut, 46) 

"Kush mund të jetë më fjalëbukur se ai që, duke bërë 
punë të mira dhe duke thënë se është nga ata që i janë dorë- 
zuar Allahut, i fton njerëzit te Allahu? E mira dhe e keqja nuk 
mund të jenë njëlloj! Ti përpiqu ta parandalosh të keqen në 
mënyrën më të mirë 193 dhe atëherë do të shohësh se personi që 
ka armiqësi ndaj teje, sikur të është bërë aty për aty një mik për 
zemër!" (el-Fussilet, 33-34) 

"Thuaju: "Ja, kjo është rruga ime, unë ju ftoj te Allahu me 
vetëdije. Këta jemi unë dhe ata që më ndjekin mua! Unë e ma- 
dhëroj Allahun, nuk jam politeist!" (Jusuf, 108) 

Si rezultat i zbatimit të këtij stili hyjnor, gjatë historisë, sa 
e sa shpirtra të kthyer në gjemba, janë shndërruar në trëndafilë 
dhe zemra të zeza si burg janë mbushur me dritë! 

Edhe duke i dërguar Musain me Harunin (alejhimesselam) 
te një njeri i azdisur e i tërbuar si Faraoni, madje, Zoti ka poro- 
situr të përdoret me të një stil i butë dhe i ka urdhëruar kështu 
ata: 




jl J bU ji aJ jjLs 


193 Rasti i Jusufit (a.s.) është një ndër shembujt më të bukur të kësaj. Ai 
nuk ua pati përplasur fajin syve të vëllezërve që qenë sjellur aq keq 
me të, përkundrazi, duke e fshehur se kush ishte, u pati bërë mirësi 
e dhyrata. Më në fund, të vëllezërit e patën njohur dhe, duke i thënë, 
"IJip dll &'}\ .u! •dJIU, ... betohemi në Allahun se, me të vërtetë, Allahu 
të ka ngritur mbi ne!.." (Jusuf, 91), e patën pranuar dhe pohuar epër- 
sinë e tij dhe i patën kërkuar falje. Kjo situatë është një rast i pastër 
që tregon se ç'rëndësi efikase kanë qëndrimi dhe shembulli personal 
në metodën e kumtimit fetar! Për hollësi, shih Osman Nuri TOPBAÇ, 
Nebiler Silsilesi 2, f. 129-130, ist. 2004, si dhe përkthimin shqip nga M. 
Hoxha të kësaj vepre nën titullin "Vargu i profetëve". 

"Thojini fjalë të buta atij, se, ndoshta, dëgjon këshillë ose 
frikësohet nga Allahu!" (Ta-Ha, 44) 

Në këtë ajet kur'anor vihen re dy parime të metodës së kum- 
timit fetar: 

1) Duke ia kumtuar të vërtetën bashkëbiseduesit, të përdo- 
ret një stil i butë pa ia provokuar egoizmin. 

Kështu, sado që Faraoni, përballë mrekullive të Musait (a.s.), 
u prir shumë herë për të besuar, Hamani dhe personat që e rre- 
thonin, iu bënë pengesë. Edhe ai vetë, duke u treguar mendje- 
madh dhe krenar, nuk besoi. 

Duke e urdhëruar Musain (a.s.) të përdorte "kavl-i lejjin", 
"gjuhë të butë", Zoti na mëson një metodë kumtimi. Sipas kësaj 
metode, në fillim duhet të zbuten zemrat, pastaj të bisedohet me 
njerëzit dhe të zhvillohet me ta kumtimi fetar. 194 Në jetën e pro- 
fetëve dhe miqve të Zotit kurrë nuk kanë pasur vend debati dhe 
grindja me fjalë. Kumtimi me anë të qëndrimit dhe sjelljes së urtë 
është një parim i rëndësishëm. 

Kur profetët e ngarkuar nga Allahu me detyrën e kumtimit 
fetar kanë shkuar t'ua fitojnë zemrat njerëzve, i kanë vështruar 
njerëzit gjithmonë nga dritarja e zemrës dhe duke i ofruar mjedi- 
sit vazhdimisht dashuri dhe dhembshuri, janë bërë pretekst për 
orientimin e shumë njerëzve. Po qe se ata do të vepronin ndry- 
she, në të kundërtën e kësaj, si rezultat, lidhja e tyre me njerëzit 
me të cilët i ndante një humnerë, do të këputej plotësisht dhe, më 
në fund, mundësia për t'ua kumtuar të Vërtetën atyre njerëzve, 

194 Në vitin e 7 të hixhretit, pas fitores së Hajberit, i Dërguari i Allahut 
(s.a.s.) e ndihmoi popullsinë e Mekës të goditur nga thatësira dhe 
kriza ushqimore, duke i dërguar flori, elb dhe fara hurme. Duke ua 
shpërndarë këto të varfërve të Mekës, Ebu Sufjani qe shprehur kështu 
për Profetin: 

"Allahu e shpërbleftë me të mira të birin e tim vëllai, sepse ai çoi në 
vend hakun e farefisnisë!" (Ja'kubi, II, 56) 

Ky veprim bujar i të Dërguarit të Allahut (s.a.s.) ua zbuti zemrat me- 
kasve dhe pas një kohe, kur u triumfua Meka, politeistët që u ishte 
zbutur zemra nga veprime të tilla vetëmohuese, u kthyen lehtë në 
muslimanë. 

do të asgjësohej, gjë që do të binte ndesh me synimin hyjnor. Zoti 
dëshiron që robtë e Tij të shpëtojnë nga llumi ku kanë rënë, pra- 
ndaj, gjatë gjithë historisë, ka dërguar mijra profetë duke i urdhë- 
ruar t'i pastrojnë zemrat me mënyrën më të përshtatshme e më 
të bukur. Gjithashtu për të njëjtin synim, edhe të urtët e Zotit, të 
cilësuar në mistikën islame si "ehlullah", të dërguar si favor për 
njerëzit, e kanë përdorur këtë stil profetik në edukimin moralo- 
shpirtëror të njerëzve. 

Nuk mund të shpresohet dobi nga shërbimet e kryera me 
një gjuhë dhe stil të trashë, të aishpër e zemërthyes që s'kanë të 
bëjnë me moralin e bukur. Veçanërisht në shërbimet që i drejto- 
hen shpirtit të njerëzve, si arsimi, orientimi dhe kumtimi fetar, 
kjo specifikë paraqet një rëndësi akoma më të madhe. Kështu, 
në ajetin kur'anor, Profetit dhe, në personin e tij, gjithë ummetit, 
bashkësisë muslimane, Zoti u drejtohet kështu: 


-Jjp ijii CrjS' j] J C-J “Ujl 


"... për shkak të një mëshire nga Allahu të përcjellë tek 
ti, u solle butë me ta! Po të ishe treguar i trashë në sjellje dhe 
zemërgur, pa dyshim që ata do të largoheshin prej teje, do të 
shpërndaheshin e do të iknin..." (Al-i Imran, 159) 

2) Të përgjithësohet kumtimi fetar për të gjithë njerëzit pa 
marrë parasysh gjendjen e tyre. 

Faraoni ishte jo vetëm një tiran, mizor dhe fatkeq që nuk 
pranonte të besonte, por edhe një kriminel që kishte vrarë mijra 
fëmijë të pafajshëm në synimin e tij për asgjësimin e Musait (a.s.). 
Megjithëkëtë, ai u bë bashkëbisedues i kumtimit hyjnor. 

Edhe Profeti ynë (s.a.s.) i qe drejtuar shumë herë Ebu Xhehlit 
duke e ftuar në rrugën e drejtë, kurse Ebu Xhehli, megjithëse e 
pati pranuar hapur në ndërgjegje profetësinë e Hz. Muhammedit, 
nuk e pati pohuar këtë për shkak se te ai patën dalë fitues egoiz- 
mi dhe krenaria. Ndërkaq, sjellja e lartë e të Dërguarit të Allahut 

qe bërë pretekst për orientimin e sa e sa personave, si Omer bin 
Hattabi, Ebu Sufjani, Hindi dhe Vahshiu, të cilët në fillim patën 
qenë armiq të Islamit! 

Ja, pikërisht ky këndvështrim, qoftë në shërbimet islame, 
qoftë edhe në të gjitha marrëdhëniet njerëzore, siguron mundë- 
sinë e realizimit të një butësie, delikatese dhe bukurie sjelljeje që 
buron sa nga gjendjet praktike të bashkëbiseduesve, aq dhe nga 
marrja parasysh e situatave të tyre të mundshme. Ky është kënd- 
vështrimi themelor që vërehet si faktori më i pjekur dhe efektiv 
edhe në sjelljet e mistikëve. 

Po ta shqyrtojmë jetën njëzetetrevjeçare kumtuese të mbu- 
shur plot shembuj mësimdhënës të Profetit, do të vërejmë këto 
tri specifika që ia ndriçojnë rrugën një kumtuesi fetar: 

1) I Dërguari i Allahut e ka filluar kumtimin fetar nga njerë- 
zit më të afërt, sepse ashtu e kishte urdhëruar Zoti: 


0' 0 ^ o-' 

/j-j ijJjjJj\j 

"(Në fillim) hiqua vërejtjen (paralajmëroji me ndëshkimin e 
ahiretit) farefisit të afërt!" (esh-Shuara, 214) 

ajLst>sJl j L»a jij IjU çj_Ss_JLaI j I ji I j ^>I ^jJl L^jIL 

0 L« o jJjtaj j j*\ L* AjJl j j^ 2 .xj Ji^Lc- aSsLL* Lg-JLt- 


"O ju që keni besuar! Ruajeni veten dhe familjen tuaj nga 
një zjarr i tillë, lënda djegëse e të cilit janë njerëzit dhe gurët. 
Në krye të tij ka engjëj mjaft të ashpër që nuk e kundërshtojnë 
Allahun, por bëjnë çdo gjë që Ai i urdhëron!" (et-Tahrim, 6) 

2) Në ftesën për në Islam, i Dërguari i Allahut (s.a.s.) ka res- 
pektuar gradualitetin, ka ndjekur një rrugë shkallë-shkallë nga e 
thjeshta, te e vështira. 

Pastaj Profetit iu dha detyra e profetësisë, iu dha urdhri h 
jijii "Ngrihu dhe hiqua vërejtjen!" (el-Mudethttdr, 2), kurse pas kë- 
saj i shkoi urdhri hyjnor: 


dJj jjS- jXi\ J 


"(Në fillim) hiqua vërejtjen (paralajmëroji me ndëshkimin e 
ahiretit) farefisit të afërt!" (esh-Shuara, 214) 

Në vazhdim të kësaj, kufiri i detyrës iu zgjerua sa të për- 
fshinte tërë qytetin dhe u tha kështu: 


p-gJ-f- Ijlu j>- Jl dJ-!j JLT iJj 

J y ,Jlli LgJjd j *yi (_g^ aJI US" L«j LjLI 


"Gjersa Zoti yt të mos ketë dërguar në qendër të vendit një 
lajmëtar që t'ua lexojë ajetet tona, nuk ka për ta shkatërruar 
popullsinë e atij vendbanimi. Fundja, Ne i kemi shkatërruar 
vetëm vendet me popullsi mizore!" (el-Kasas, 59) 

Në etapën tjetër, kufijtë e ftesës u zgjeruan në mënyrë që të 
përfshinin edhe zonat përreth: 


-••V -f. ■'_* '* ' iVi' ' 

jJJSJJ Aj w\j (^Jji DjD* fiDjJI L-JLJ lw\_& J 

"Ky libër (Kur'an) është një libër i bekuar i cili i vërteton 
librat para tij, të cilin e kemi zbritur që t'ua tërheqësh vërejtjen 
popullit të nënës së qyteteve (Mekës) dhe të gjithë njerëzve 
përreth tij..." (el-En'am, 92) 

Më në fund, u shpall se detyra e kumtesës është aq e gjerë sa 
në kufijtë e saj të përfshijë tërë njerëzimin: 


s 3^ 9 . 


^j-^aJLxJJ <L<kj>-j 'yi iJULijl L>j 

"Ne të dërguam ty (o Muhammed) si mëshirë për të gjitha 
botët!" (el-Enbija, 107) 


J jiSh IjjJjj ^1^1! AilS"” 


"Ne të dërguam ty për të gjithë njerëzit vetëm si përgëzues 
e paralajmërues, por shumica e njerëzve nuk e dinë!" (Se'be, 28) 

Profeti ynë (s.a.s) e përdori gradualitetin si në kumtimin e 
besimit, ashtu dhe në përshkrimin dhe sqarimin e konkluzione- 
ve dhe urdhrave fetare. Si shembuj të kësaj mund të përmenden 
urdhërimi i namazit dhe agjërimit, ndalimi i pijeve alkoolike dhe 
kamatës, etj. 

Sahabet, shokët e tij që i ngriti në një nivel të përkryer besi- 
mi, adhurimi dhe morali, e arriti këtë jo duke kërkuar prej tyre 
ndryshime të menjëhershme, por nëpërmjet një zhvillimi të nga- 
dalshëm dhe gradual të pandjeshëm. Për shembull, këtë e tregon 
hapur këshilla që i dha Muadh bin Xhebelit duke e dërguar në 
Jemen: 

"Pa dyshim, ti po shkon në një vend me popullsi nga njerëzit e 
librit. Ftoji ata të dëshmojnë se nuk ka zot tjetër veç Allahut dhe se 
unë jam i dërguari i Allahut. Po qe se binden për këtë, bëjua të ditur 
se Allahu i urdhëron tëfalin namaz pesë herë në ditë. Po të binden e ta 
pranojnë këtë, thuaju se është bërë detyrim për ta zeqati që të merret nga 
të pasurit dhe t'u jepet të varfërve. Po t'u bindën edhe për këtë, mos ua 
merr mallrat më të çmuara dhe ruaju nga mallkimi i viktimës sepse mes 
mallkimit të tij dhe Allahut nuk ka perde!" (Buhari, Zekat, 41, 63; Muslim, 
Iman, 29-31) 

3) I Dërguari i Allahut (s.a.s.) përgjonte për kumtim dhe më- 
sim, çastin më të përshtatshëm për bashkëbiseduesit për sa i për- 
ket kohës, vendit dhe gjendjes së tyre shpirtërore. 

Sahabiu Ibni Mes'ud (r.a.) u mbante predikim njerëzve ditët 
e enjte. Dikush i tha: 


"O Ebu Abdurrahman! Sikur të na predikoje çdo ditë!" 

Ibni Mes'udi i tha kështu: 

"Nuk ju predikoj çdo ditë që të mos jua bëj të mërzitshme. 
Po kështu, edhe i Dërguari i Allahut (s.a.s.), që të mos lodheshim 
e mërziteshim, vërente ditët kur ne kishim dëshirë të pushonim!" 
(Buhari, 11,12) 

Gjatë triumht të Mekës, Abbasi (r.a.) e solli Ebu Sufjanin i cili 
kishte pranuar të bëhej musliman, dhe i tha kështu të Dërguarit 
të Allahut: 

"O i Dërguari i Allahut! Ebu Sufjani është një person i cili 
e pëlqen dhe e do komplimentin. Sikur të bënit diçka (që do ta 
nderonte atë)!" 

Atëherë, i Dërguari i Allahut (s.a.s.) i tha: 

"Drejt fole! (Duke hyrë në qytet) Jajmëroni: "Kush hyn në shtë- 
pinë e Ebu Sufjanit, është në siguri, kush e mbyll derën (nuk del nga 
shtëpia), është në Siguri!" (Ebu Davud, Haraxh, 24-25/3021) 

I Dërguari i Allahut (s.a.s.) të cilit i bënin herë pas here pyet- 
je, jepte përgjigje sipas gjendjes së personit që pyeste duke ndje- 
kur metoda të posaçme për individin. 

Për shembull, personave të ndryshëm që i kanë bërë pyetjen 
"cili është veprimi më i virtytshëm", u ka dhënë këto përgjigje të 
ndryshme: 

"Veprimi më i virtytshëm është besimi te Allahu, xhihadi në rru- 
gën e Allahut dhe haxhi i pëlqyer!” (Buhari, Haxh, 4) 

"Namazi ifalur në kohë!" (Buhari, Mevakit, 5) 

"Përmendja e Allahut (dhikrullah)!" (Muvatta, Kur'an, 24) 
"Dashuria për hir të Allahut!" (Ebu Davud, Sunnet, 2) 

"Hixhreti!" (Nesai, Bej’at, 14) 

"Shërbimi ndaj prindërve!" (ibni Ethir, Usdu’l-Gabe, iv, 330) 

4) Profeti ynë e ka pranuar lehtësimin dhe përgëzimin në 
çdo specifikë si parim të jetës dhe, edhe gjatë kumtimit, e ka res- 
pektuar këtë parim në shkallën më të lartë. 

Në hadithin profetik thuhet: 

_ 

"Lehtësoni, mos vështirësoni! Mos shkaktoni neveri, por përgëzo- 
ni!" (Buhari, Ilm, 11, Edeb, 80) 

Po kështu, edhe Zoti urdhëron: 


ij v j ^ aLi ij 


"... Allahu dëshiron lehtësi për ju, jo vështirësi..." (el-Bakara, 

185) 


s- 

* 




ijr, 




"... Mëshira ime ka rrethuar dhe mbështjellë gjithçka..." 

(el-A'raf, 156) 

Profeti ynë (s.a.s.), duke e komentuar këtë ajet, është shpre- 
hur kështu: 


"Kur Allahu i Lartë i krijoi qeniet, shkroi në librin që ndodhej pra- 
në Tij mbi Arsh: "Mëshira ime e kalon ndëshkimin tim!" (Buhari, Tevhid, 
15, 22, 28, 55; Muslim, Tevbe, 14-16) 

Sahabi Ebu Hurejre (r.a.) përcjell një ngjarje të tillë: 

Një beduin kishte bërë ujët e vogël në Faltoren Profetike. 
Sahabet filluam menjëherë ta qortonin. Atëherë, ndërhyri Profeti 
(s.a.s.) që u tha: 

"Lëreni njeriun në hallin e vet dhe hidhni një kovë ujë aty ku 
ndyu. Ju jeni dërguar për të lehtësuar, jo për të nxjerrë vështirësi!" 
(Buhari, Vudu, 58, Edeb, 80) 


5) Gjatë kumtimit, i Dërguari i Allahut (s.a.s.) i ka paralajmë- 
ruar njerëzit me ndëshkimin hyjnor dhe i ka nxitur dhe inkura- 
juar për t'u përgatitur për jetën e pasme, ahiret! 


Kur e pati hlluar së pari ftesën, Profeti u pati folur kështu të 
bijve Hashim: 


"Unë ju ftoj të dëshmoni duke thënë: "La ilahe il'lallahu vahde- 
hu la sherike leh / nuk ka zot tjetër veç Allahut! Ai është një, Ai nuk 
ka shok!" Kurse unë jam robi dhe Resuli, i Dërguari i Tij. Po qe se e 

_ 

pranoni dhe e pohoni këtë kështu, ju hëhem dorëzanës se do të hyni në 
xhennet! 

Po qe se ditën e kiametit do të vini jo me punë të mira, por me këtë 
botë të ngarkuar në shpinë, unë do ta kthej kokën mënjanë! Atëherë, ju 
do të më bëni zë: “O Muhammed!" Kurse unë do t'ju përgjigjem kështu 
siçju thashë!" 

Duke thënë "... kështu siç ju thashë", i Dërguari i Allahut e 
ktheu kokën mënjanë duke e përsëritur këtë veprim tri herë. (Ibni 
Is'hak, £. 128; Ja'kubl, II, 27) 

6) Çështjet dhe specifikat që kumtonte, Profeti ua paraqiste 
njerëzve jo vetëm me fjalë, por edhe me shembullin e vet perso- 
nal në jetë, me sjelljet dhe qëndrimet e tij. 

Kumtimi i Islamit duke e jetuar atë është forma më e mirë e 
më e bukur e orientimit fetar. Sahabet bujarë ia patën kushtuar 
veten Islamit me qëllim për ta bërë thirrjen e besimit të dëgjohej 
gjer në skajet më të humbura të botës dhe për t'i futur njerëzit në 
rrugën e drejtë. Sot, shpalosja para botës e bukurive të Islamit me 
të njëjtin emocion është metoda kumtuese më e bukur! 

Kumtimi i Islamit duke e jetuar dhe treguar është detyrë hyj- 
nore për çdo besimtar me aq sa të ketë mundësi. Në ditët tona, 
me zgjerimin e mundësive dhe shtimin e mjeteve të komunikimit 
masiv, edhe përgjegjësia e kësaj detyre është rënduar mjaft. 

Pa bërë fjalë për ata që jetojnë në një skaj të largët e të hu- 
mbur të botës pa ditur gjë për Islamin, shumë vetë ndaj të cilë- 
ve sillemi me indiferentizëm për sa i përket paralajmërimit dhe 
orientimit fetar të tyre megjithëse jetojnë pranë nesh, në jetën e 
pasme, ahiret, do të na ngjiten për jake dhe do të na kërkojnë 
llogari për indiferentizmin tonë. 

Në lidhje me këtë specifikë, Ebu Hurejre (r.a.) thotë: 

"Në ditën e kiametit, dikush do ta kapë për jake dikë tjetër 
dhe do t'i kërkojë llogari. Ai do t'i thotë: 

"Ç'kërkon nga unë? Ne s'e njohim njëri-tjetrin!" 

Kurse tjetri do t'i përgjigjet: 

_ 

"Ti je ai që, kur ndodheshim në botë, më shihje në gabime e 
punë të këqija dhe nuk ma tërhiqje vëmendjen, nuk më pengoje!" 

(Rudani, Xhem'u'l-Fevaid, V, 384) 


Kumtesa islame dhe misionarizmi 

Synimi hnal i kumtimit dhe orientimit në Islam është për- 
çimi tek njerëzit i fesë së vërtetë 195 dhe jo islamizimi (muslimani- 
zimi) i njerëzve me shtrëngim dhe me përdorimin e rrugëve dhe 
mjeteve të ndryshme. 196 

Kurse misionarizmi krishter synon me çdo kusht t'i krish- 
terizojë dhe pagëzojë bashkëbiseduesit. 197 Shën Pali që marrin si 
shembull misionarët, e shpreh kështu në një letër mënyrën e tij 
të veprimit: 

"Unë jam i lirë, unë nuk jam skllavi i askujt, mirëpo, për të 
fituar sa më shumë vetë, u bëra skllav i çdokujt. Për t'i bërë për 
vete çifutët, u solla si çifut. Megjithëse nuk jam ndjekës i legjiti- 
mistëve, u solla si ndjekës i legjitimizmit me qëllim për t'i bërë 
legjitimistët për vete. Megjithëse u jam besnik porosive dhe li- 
gjeve të Jezusit, u solla si shkelës i tyre me qëllim për t'i bërë për 
vete kundërshtarët e porosive dhe ligjeve të tij. Për t'i bërë për 
vete të dobëtit, u bëra i dobët. Për t'i shpëtuar disa me çdo kusht, 
u bëra si ta!" 198 

Siç shihet, për të arritur qëllimin, shën Pali e sheh legjitim 
çdo lloj mjeti jashtë çdo rregulli dhe kufiri mjafton që t'i arrihet 
qëllimit. 199 Kurse në Islam, arritja e qëllimeve legjitime me rrugë 
dhe rnjete ilegjitime është e ndaluar. Kjo mënyrë e gabuar, do- 
methënë, përpjekja për t'i krishterizuar masat njerëzore me çdo 
çmim në vend të përçimit tek ta të mesazhit hyjnor, e përvetë- 


195 Shih. el-Maide, 67. 

196 Shih. el-Bakara, 256; Ia-Sin, 17. 

197 Shih. Ungjilli i Mateut, 28:19-20. 

198 Shih. Letër korinthasve, I, 9:19-22. 

199 Ky është parimi makiavelist "qëllimi justifikon mjetin" që e patën 
bërë parim të vetin edhe nazistët. Përkthyesi. 

_ 

suar qysh në krye të herës nga krishterizmi i korrigjuar, ka çuar 
në prishjen dhe humbjen e origjinës së fesë si dhe, me kalimin 
e kohës, në përçarjen fraksionare të antarëve të saj për shkak të 
ndryshimit të formës dhe përmbajtjes së mesazhit sipas vendit 
dhe rrethanave. 

Në përpjekjet krishterizuese vihet re se misionarët, duke 
shkuar te masat në kushte të vështira shoqërore e politike, duke 
iu afruar individëve të varfër, emigrantë, pakica kombëtare, vik- 
tima të luftës e të fatkeqësive natyrore, e shfrytëzojnë dhe shpër- 
dorojnë krizën e tyre materiale e shpirtërore ku ndodhen dhe, 
kështu, pothuajse përpiqen ta blejnë besimin e tyre! 

Nga ana tjetër, dihet se misionarizmi ka lidhje të ndërsjellta 
me imperializmin dhe se synimi i tij final nuk është më shumë 
fetar sesa politik. Duke u vendosur nëpër vendet e vëna si synim, 
misionarët përpiqen t'i krishterizojnë njerëzit nën maskën e vep- 
rimtarive arsimore duke hapur shkolla e kurse, si dhe llojeve të 
tjera të veprimtarive. 

Misionarët e sotëm të cilët ndjekin metodën e shën Palit, 
përdorin parimin e maskimit, domethënë, duke e fshehur iden- 
titetin e tyre të vërtetë, paraqiten në atë formë dhe mënyrë që e 
kënaq bashkëbiseduesin. Për shembull, për t'iu dukur të kënd- 
shëm muslimanëve që zgjedhin për objekt, ndjekin mënyra të ti- 
lla, si citimi i ajeteve nga Kur'ani, veshja si muslimanë, përdorimi 
i koncepteve hoxhë në vend të prift dhe xhami në vend të kishë, 
etj. Gjithashtu, me qëllim për t'i kthyer njerëzit nga feja e për t'i 
afruar ndaj vetes, e bëjnë për parim të bëjnë shumë lëshime nga 
krishterizmi. 200 

Përkundër përpjekjeve kaq intensive të misionarëve, edhe 
muslimanët duhet t'i japin rëndësi edukimit të vetvetes dhe fëmi- 
jëve të tyre, ta mësojnë dhe praktikojnë sa më mirë Islamin dhe 
të përpiqen t'ua përcjellin edhe të tjerëve. Muslimanët të paktën 
duhet të marrin shembull prej misionarëve që bëjnë kaq shumë 
përpjekje për ta përhapur fenë e tyre të korrigjuar, të bëjnë për- 

200 Shih. Çinasi Giindiiz, f. 5-28. 

_ 

pjekje për ta kumtuar fenë islame, që është feja e vërtetë, duke e 
jetuar atë! Sepse nuk duhet ta harrojmë përgjegjësinë e kumtimit 
të dhuntisë së Tslamit, dhunti ndaj së cilës e kemi të pamundur të 
bëjmë falenderimin e plotë. 

Duke nënvizuar dobësinë e muslimanëve në këtë specifikë, 
poeti ynë i ndjerë, Mehmet Akifi, shprehet kështu: 

Misionarët e kthejnë përmbys vendin ditë e natë; 

S'e di, dijetarët tanë mos presin t'uflasë Zoti vetë?! 

Qëndrimi i Ebu Lehebit me të shoqen 

kundër Profetit 

Shtëpia e bekuar e Profetit ndodhej mes shtëpive të të dy 
njerëzve të varfër shpirtërisht e të humbur në jetën tjetër, Ebu 
Lehebit dhe Ukbe bin Ebi Muajtit. Ata mblidhnin çdo ndyrë- 
si dhe e lëshonin para portës së të Dërguarit të Allahut (s.a.s.). 
Zemra e pastër dhe e ndjeshme e Profetit prekej nga ky veprim i 
shëmtuar i fqinjve, ai i qortonte ata duke u thënë: 

"O të bijtë Abdi Menaf, çfqinjësi është kjo?" 

Dhe pastaj i largonte ndyrësitë nga para derës. (Ibni Sa'd, I, 

201 ) 

Një ditë, Hz. Hamzai e zuri në flagrancë Ebu Lehebin duke 
bërë të njëjtin veprim të neveritshëm. Atëherë, ia mori ndyrësinë 
nga duart dhe ia hodhi në kokë Ebu Lehebit. Dhe Ebu Lehebi, 
ndërsa nga njëra anë pastrohej, nga ana tjetër e shante Hz. 
Hamzain. 201 

Edhe gruaja e Ebu Lehebit, Ummu Xhemil, nuk mbetej pas 
të shoqit në veprimet për t'i shkaktuar mundime të Dërguarit 
të Allahut. Çdo natë bënte një barrë me gjemba, i ngarkonte 
në shpinë dhe i shpërndante nëpër rrugët nga kalonte Profeti. 
Mirëpo i Dërguari i Allahut (s.a.s.) kalonte mbi to duke shkelur 
si të shkelte mbi mëndafsh! 202 

201 Shih. Ibni Ethir, el-Kamil, II, 70. 

202 Shih. Ibni Hisham, I, 376; Kurtubi, XX, 240 

Për shkak të këtyre mizorive të tyre, zbriti sureja Tebbet. 
Sapo e dëgjoi këtë, Ummu Xhemil rrëmbeu një gur të madh 
në dorë dhe doli ta kërkonte Profetin. Në atë mes, i Dërguari i 
Allahut ndodhej në Qabe bashkë me Hz. Ebu Bekrin. 

Me ta vënë re ardhjen e saj, Ebu Bekri (r.a.) i tha Profetit: 

"O i Dërguari i Allahut! Kjo është Ummu Xhemil. Eshtë një 
femër e tërbuar! Kam frikë se do të të shohë dhe do të të mundo- 
jë! Sikur të ngriheshe e të ikje pa ardhur ende e pa të bërë ndonjë 
të keqe kjo grua!" 

Profeti i tha: 

"Ajo s'më sheh dot mua!" 

Me të vërtetë, megjithëse u afrua pranë tyre, Ummu Xhemil 
nuk e pa dot të Dërguarin e Allahut. Ajo vetëm sa lëshoi ca për- 
çartje pranë Ebu Bekrit (r.a.) dhe u largua. 203 

Para profetësisë, vajza e Profetit, Hz. Ummu Gulsumi qe 
fejuar me djalin e Ebu Lehebit, Utejben, kurse vajza tjetër, Hz. 
Rukije, me djalin tjetër të tij, Utbe, por martesat e tyre nuk qenë 
bërë ende. Pasi zbriti sureja Tebbet, Ummu Xhemil u tha të bij- 
ve: 

"Rukija me Ummu Gulsumin kanë dalë nga feja, prandaj 
ndahuni prej tyre!" 

Edhe Ebu Lehebi u betua: 

"Po s'i ndatë vajzat e Muhammedit, mos qofshi fëmijët e 

mi!" 

Pas kësaj, Utejbe shkoi te Profeti dhe i tha: 

"Unë s'e njoh fenë tënde! Edhe nga vajza jote jam ndarë! 
Këtej e tutje, as ti mos eja tek unë, as unë nuk do të vij tek ti!" 
Dhe ia grisi këmishën Profetit! 

203 Shih. Ibni Hisham, I, 378-379; Kurtubi, XX, 234. 

_ 

Përballë kësaj paturpësie të Utejbes, i Dërguari i Allahut 
(s.a.s.) e mallkoi: 

"Allahu im, lëshoji një qen atij njeriu!" 

Pas një farë kohe, Utejbe u nis me një karvan tregtar. Gjatë 
rrugës, karvani bëri konak në një vend të quajtur Zerka. Kur atë 
natë u erdhi një luan dhe nisi t'u vijë rrotull, Utejbe tha: 

"E mjera nëna ime! Vallahi, siç ka thënë Muhammedi, ky ka 
për të më ngrënë mua! Edhe sikur vetë të jetë në Mekë dhe unë, 
në Damask, katili im është Ibni Ebi Kebshe!" 204 

Pasi u suall vërdallë edhe ca kohë përreth tyre atë natë, luani 
u largua. Shokët e vunë në mes Utejben dhe ashtu fjetën. Pasi i 
kishte zënë gjumi mirë, luani u kthye, kaloi pa u ndjerë mes tyre 
dhe, duke ndjekur erën, arriti në krye të Utbes dhe e kafshoi për 
vdekje armikun e Allahut. Fjalët e fundit të tij qenë: 

"A s'ju pata thënë se Muhammedi është më fjalëdrejti i nje- 
rëzve?" 

Kur e mori vesh fundin tragjik të të birit, edhe Ebu Lehebi u 
shpreh kështu: 

"As'ju pata thënë se frikësoheshangamallkimi i Muhammedit 
ndaj tim biri?" 205 

Në atë periudhë, Profeti (a.s.) iu nënshtrua mundimeve të 
shumë politeistëve si Ebu Lehebi. Por ai, duke iu përgjigjur me 
durim veprimeve të tyre, e vazhdoi kumtesën. 


Përpjekjet e mekasve për t'u marrë vesh 


204 


205 


Kohë më parë, një person me emrin Ebu Kebshe nga fisi Hudhaa, i 
kishte dalë kundër fisit të vet në adhurimin e idhujve. Duke e për- 
ngjasuar Profetin me të, politeistët e Mekës e thërrisnin atë Ibni Ebi 
Kebshe. Gjithashtu, është thënë se Ebu Kebshe ka qenë pseudonimi i 
njërit prej gjyshërve të Profetit nga i ati ose e ëma, ose pseudonimi i të 
atit të Profetit në gji. 

Shih. Ibni Sa'd, VIII, 36-37; Bejhaki, Delail, II, 338-339; Hejsemi, VI, 
19. 

Fakti që i Dërguari i Allahut (s.a.s.) e vazhdonte kumtimin e 
Islamit pa marrë parasysh asgjë, i tërbonte politeistët. Ata filluan 
të lëshojnë zjarr kundër muslimanëve. Sepse feja e re i prekte në 
interesat. Ata vrapuan te Ebu Talibi. Ia përshkruan gjendjen dhe 
i kërkuan t'i bëhej pengesë të nipit. Ebu Talibi i priti me respekt 
ata, kurse Profetit s'i tha asgjë! 

Kështu, politeistët që panë se asgjë s'ndryshoi, shkuan pra- 
pë te Ebu Talibi dhe i thanë: 

"O Ebu Talib! S'na mbeti më durim! Ti e di se biri i vëllait 
tënd na i shan fenë dhe zotat tanë. Kurse ne na fajëson për ko- 
këtrashësi. Po qe se s'e bën tët nip të heqë dorë nga këto që bën, 
edhe ty do të të dalim kundër, edhe atij! Ose bëje të heqë dorë 
nga kjo punë, ose hiqe mbrojtjen prej tij! Pastaj e dimë ne se ç'i 
bëjmë!.." 

Pas kësaj, Ebu Talibi ia tregoi me delikatesë Profetit (s.a.s.) 
fjalët dhe qëndrimet e politeistëve. Duke e bërë Profetin ta kup- 
tojë se, megjithëse nuk ia hiqte mbrojtjen, nuk donte as të dilte 
kundër politeistëve, i tha: 

"Edhe mua mbromë, edhe veten!" 

I Dërguari i Allahut (s.a.s.) u dëshpërua shumë! Sepse fjalët e 
të ungjit nënkuptonin se ai mund edhe të hiqte dorë nga mbrojtja 
e tij nëse do të bëhej e domosdoshme. Sytë e bekuar iu mbushën 
me lot. Sepse muslimanët ishin ende të dobët. Ata s'kishin fuqi 
t'u kundërviheshin politeistëve Kurejshë të tërbuar, të dhënë me 
mish e me shpirt ndaj pasurisë dhe fuqisë! 

Në këtë mes, me qëllim që i Dërguari i Tij të mund ta kapër- 
cente situatën e vështirë ku ndodhej, Zoti urdhëroi: 

o / , ° ,° & ,* - ' ° , f ° , 

"Dhe përmende emrin e Zotit tënd dhe, duke e lënë çdo 
gjë, kthehu drejt Tij me të gjithë qenien tënde, drejt Allahut i 

cili është Zoti i Lindjes dhe i Perëndimit! Nuk ka zot tjetër veç 
Tij! Prandaj mbështetu vetëm në mbrojtjen e Tij!" (el-Muzzemmil, 
8-9) 

Pas kësaj, të Dërguarit të Allahut iu davarit dëshpërimi. Me 
një besim të palëkundur dhe me një guxim të lartë, i tha të ungjit 
Ebu Talib këto fjalë të famshme: 

"O im ungj, betohem n'e AUahun se edhe sikur këta njerë z të më 
vënë diellin mbi njërën pëllëmbë dhe hënën, mbi tjetrën, unë prapë nuk 
heq dorë nga kjo çështje!" 

Dhe, me sy të përlotur, u largua që aty! 

Duke mos e pritur një përgjigje të tillë, Ebu Talibi u trondit. 
Ai nuk i ishte përgjigjur ftesës për besim, por të nipin e donte si bi- 
rin e vet. Gjithashtu, e pati siguruar kështu të atin Abdylmuttalib 
i cili, para se të vdiste, i kishte mbledhur të bijtë dhe i kishte pye- 
tur se kush kishte për ta marrë nën mbrojtje të nipin: 

"O im atë! Ti e di se unë s'jam i pasur, por, ama, jam zemër- 
butë dhe i dhembshur. E quaj si mirënjohje ndaj jetës sime që 
të kujdesem për birin e tim vëllai! Dhe po të jap fjalën për këtë! 
Lërma mua amanet!" 

Prandaj, largimi i Profetit në këtë mënyrë e preku në zemër 
Ebu Talibin e dhembshur i cili i thirri të nipit nga pas: 

"O biri i tim vëllai! Eja dhe thuaj ç'të duash! Të betohem se 
s'do të të dorëzoj tek ta për asnjë çmim!" (Ibni Hisham, 1,276-278; Ibni 
Kethir, el-Bidaje, III, 96-97) 

Pasi nuk e arritën atë që dëshironin, ia çuan Ebu Talibit 
Umaren, të birin e Velid bin Mugires, dhe i bënë këtë propozim 
të palogjikshëm e të poshtër: 

"Umare është më i fuqishmi dhe më simpatiku i të rinjve 
Kurejshë. Merre ti dhe përfito nga mendja dhe fuqia e tij! Le të 
bëhet biri yt! Kurse tët nip i cili del kundër fesë së etërve të vet, 
i cili e përçan fisin dhe s'ia dëgjon fjalën, na e dorëzo neve ta 
vrasim!" 





Ebu Talibi u tha: 





^irm^ HZ. MUHAMMED MUSTAFA 1 


"Vallahi, shih se ç'propozim të keq që po më bëni! Ju do të 
më jepni djalin tuaj dhe unë do ta ushqej atë për ju, kurse unë do 
t'ju jap djalin tim dhe ju do ta vrisni! Kështu, ë? Kjo është punë 
që s'bëhet!" (Ibni Hisham, I, 279; Ibni Sa'd, I, 202) 

Atëherë, politeistët i thanë kështu Ebu Talibit: 

"Dërgoji fjalë Muhammedit të vijë që t'i bëjmë propozime 
të matura!" 

Ebu Talibi i çoi fjalë dhe i Dërguari i Allahut (s.a.s.) shkoi 
menjëherë. Ahnes bin Sherik i tha: 

"Ti lëre sharjen ndaj nesh dhe zotave tanë, edhe ne t'ju lëmë 
të qetë ty dhe Zotin tënd!" 

I Dërguari i Allahut ngriti kokën drejt qiellit dhe i pyeti: 

“A e shihni këtë diellin?" 

"Po, e shohim!" - Iu përgjigjën ata. 

Atëherë, i Dërguari i Allahut u dha këtë përgjigje të thellë që 
e shpaloste sheshit lartësinë sublime të fesë islame dhe perspek- 
tivën e saj të ndritshme: 

"A mund t’ju bëhem unë pengesë juve që të përfitoni nga rrezet e 
këtij dielli?" 

Dhe Ebu Talibi u tha kështu politeistëve: 

"Betohem në Allahun që biri i tim vëllai kurrë s'na ka gë- 
njyer!" 

Atëherë, politeistët e pafat u ngritën me zemërim dhe u lar- 
guan! (Ibni Is'hak, f. 136; Ibni Kethir, el-Bidaje, III, 92; Ibni Sa'd, I, 202-203) 

Sipas rrëfimit të Ibni Abbasit (r.a.), pastaj parësia e Kurejshve 
u betuan në emër të idhujve Lat, Menat, Uzza, Naile dhe Isaf se 
do të mblidheshin në zonën Hixhr të Qabes dhe, sa ta shihnin 
Profetin, do ta sulmonin të gjithë së bashku dhe do ta vrisnin. 
Gjithashtu, secili garantoi se do ta paguante dëmshpërblimin e 
gjakut që do t'i takonte. 

_ 

Kur e dëgjoi këtë gjë, e bija Fatime (r.anha) vrapoi duke qarë 
te i ati, i Dërguari i Allahut (s.a.s.) dhe ia tregoi se ç'marrëveshje 
të urryer kishte bërë fisi kundër tij. 

I Dërguari i Allahut (s.a.s.) kërkoi ujë, mori abdest dhe u nis 
drejt e në Qabe. 

Sa e panë, politeistët thanë me emocion: 

"Ja ku është!" 

Mirëpo me ta parë para vetes Zotërinë e Gjithësisë me tërë 
pamjen e vet impresionuese, në kundërshtim me vendimin që ki- 
shin marrë, i ulën kryet përtokë duke mos pasur guximin as për 
ta vështruar në sy! Askush s'guxoi të ngrihej vendit! I Dërguari 
i Allahut u shkoi pranë, mori një grusht dhë dhe ua hodhi duke 
u thënë: 

"Ju nxiftë fytyra!" 

Secili nga politeistët që i ra atë ditë një thërrime nga ai dhë, 
në ditën e Luftës së Bedrit u vra si mohues, qafir, dhe u mbulua 
me dhe në një gropë si gropë xhehennemi! (Ahmed, 1,303) 

Pas kësaj ngjarjeje, Ebu Talibi thirri të bijtë Hashim dhe 
Muttalib dhe, në emër të nderit të familjeve, kërkoi prej tyre ta 
mbronin Hz. Muhammedin (s.a.s.) kundër Kurejshve. Me për- 
jashtim të Ebu Lehebit, të gjithë e pranuan. 206 

Pasi panë se s'nxorën gjë nga kërkesat drejtuar Ebu Talibit 
dhe kërcënimet, politeistët shkuan te Profeti (s.a.s.) për ta marrë 
me të mirë. 

Ata i thanë: 

"Ti je fisnik në prejardhje dhe i lartë në pozitë. Mirëpo, gjer 
tani ke bërë atë që s'e ka bërë askush prej arabëve, ke thënë atë që 
s'e ka thënë askush. Ti fute përçarje mes nesh. Na hodhe kundër 
njëri-tjetrit! Ku e ke hallin? 


206 Shih. Ibni Hisham, l, 281; Ibni Ethir, el-Kamil, II, 65. 

Nëse bën kështu për t'u bërë i pasur, po të japim pasuri sa 
të duash, aq sa të mos ketë njeri më të pasur se ti ndër të gjitha 
fiset! 

Po pate dëshirë të bëhesh prijës, menjëherë po të vëmë në 
krye! Bëhu sunduesi i Mekës! 

Po qe se ke mendim të martohesh me një femër të fisme, po 
të japim cilën të duash nga femrat më të bukura të Kurejshve! 

Po qe se të kanë goditur xhindet dhe djajtë, të të çojmë te 
mjekët duke pranuar çdo lloj sakrifice për të të shpëtuar! 

Jemi gati të bëjmë ç'të duash, vetëm hiq dorë nga kjo çësh- 

tje!" 

Të mjerët politeistë pandehnin se do të mund ta bënin 
Profetin (s.a.s.) të hiqte dorë nga çështja e tij me anë të pasurisë, 
pozitës dhe femrës që janë dobësia më e madhe e njeriut! 

Ata mendonin se as Hz. Muhammedi nuk do t'u thoshte "jo" 
këtyre tre propozimeve që ata i kishin përdorur me sukses sa e sa 
herë për të gjuajtur ndonjë njeri që e kishin vënë në shenjë! 

Pasuria, popullariteti dhe epshi janë tre kurthe egoistike që, 
në përgjithësi, e tresin vullnetin e njeriut. Mirë, po pse politeistët 
nuk e kuptonin dot që këto dhe gjëra të tjera të ulta kurrë nuk ki- 
shin pasur vend në jetën e ndritshme të të Dërguarit të Allahut? 

Në fakt, këtë të vërtetë e deklaronte me zë të lartë përgjigjja 
e hapur dhe e qartë e të Dërguarit të Allahut (s.a.s.): 

"Unë s'kërkoj asgjë prej jush, as mall, as pasuri, as salltanet dhe 
as prijësi! E vetmja gjë që dua unë prej jush, është kjo: Hiqni dorë nga 
adhurimi i idhujve dhe adhuroni vetëm Allahun që është një!" (ibni 
Kethir, el-Bidaje, III, 99-100) 

Kurse politeistët, të nënshtruar egoizmit, kurrsesi s'munde- 
shin ta rroknin çështjen e tij të lartë dhe shkonin gjer atje, sa t'i 
kërkonin t'u falej idhujve të tyre! Atëherë, Profeti (s.a.s.), siç thu- 
hej në ajetin kur'anor, ua prezantonte veten atyre në këtë më- 
nyrë: 

_ 

"Thuaju: "Kur mua më erdhën prova të hapura nga Zoti 
im, mua m'u ndalua rreptësisht t'u falesha idhujve që u faleni 
ju duke e lënë Allahun dhe u urdhërova t'i dorëzohem Zotit të 
Botëve!" (el-Mu'min, 66) 

"... Thuaju: "Unë jamurdhëruar ta adhuroj vetëm Allahun 
dhe të mos i bëj kurrë shok Atij! Unë thirrem vetëm tek Ai dhe 
kthimi im është tek Ai!" (er-Rad, 36) 

"Unë jam urdhëruar t'i falem vetëm zotit të këtij qyteti 
(Mekës) që Ai e ka bërë të pacënueshëm! Fundja, çdo gjë i për- 
ket vetëm Atij! Unë jam urdhëruar të jem musliman dhe të kë- 
ndoj Kur'an! Më në fund, thuaju: "Kush vjen në rrugë të drejtë, 
vjen për vete dhe kush del nga rruga, del për vete! Unë jam 
vetëm paralajmërues!" (en-Neml, 91-92) 

"Thuaju: "Pa dyshim, Zoti im më orientoi në rrugë të drej- 
të, në fenë e drejtë, në fenë e Ibrahimit që ka vetëm një Zot, 
Allahun! Ai kurrë nuk qe politeist!" 

Thuaju: "Pa dyshim, namazi im, kurbani im, jeta dhe 
vdekja ime, që të gjitha, janë për Allahun, Zotin e botëve! Ai 
s'ka ortak! Vetëm kjo m'u urdhërua mua dhe unë jam musli- 
mani i parë!" 

Thuaju: "Ndërsa Allahu është Zoti i çdo gjëje, a mos do të 
kërkoj ZOt tjetër?" (el-En'am, 161-164) 



"Thuaju: "Ja, kjo është rruga ime! Unë ju thërres te Allahu 
me vetëdije!..." (Jusuf, 108) 



"Thuaju: "Unë s'kërkoj nga ju ndonjë shpërblim për këtë! 
Dhe as nuk jam nga ata që pretendojnë diçka nga vetja dhe 
duken ashtu siç nuk janë!" (Sad, 86) 


Përballë këtij qëndrimi të prerë e pa lëshime të të Dërguarit 
të Allahut (s.a.s.), politeistët deshën, të paktën, t'i sillnin zgjidh- 
je çështjes së fyerjes së idhujve të tyre. Ata i kërkuan Profetit të 
hiqte dorë nga sharja ndaj idhujve të tyre. Atëherë, Zoti urdhëroi 
kështu: 



"Mos iu përul atyre që e quajnë të vërtetën gënjeshtër! Ata 
duan që ti të sillesh butë dhe edhe ata të sillen butë me ty!" 

(el-Kalem, 8-9) 

Me fjalë të tjera, politeistët që nuk e pranonin dot të vërtetën 
e Islamit, shpreheshin se mund të takoheshin me Profetin mbi 
një bazë pajtimi me kusht që ai të hiqte dorë nga ajetet që binin 
në konflikt me interesat e tyre dhe, kështu, t'ia kalonin mjaft mirë 
me të. Mirëpo konkluzioni dhe urdhri në ajetet kur'anore ishte 
mjaft i hapur e i qartë: 




"(Po qe se do të veproje kështu) Atëherë, pa dyshim, (edhe 
Ne) do të të bënim t'i shijoje shumëfish shqetësimet (vuajtjet 
turbulluese) e jetës dhe vdekjes dhe pastaj ti s'do të gjeje dot 
për vete ndonjë ndihmëtar kundër Nesh!" (el-lsra, 75) 

Pra, lëshimet në besimin monoteist "tevhid" janë ndaluar 
edhe në kohë dhe kushte të tilla. Veçanërisht në atë kohë, kjo do 
të thoshte që feja të korrigjohej ende pa u formuar mirë, gjë që 
ishte edhe vetë qëllimi i shëmtuar i politeistëve! Ndërkaq, poli- 
teistët, sa më shumë që të dështonin në arritjen e qëllimeve të 
tyre, aq më shumë i dendësonin dhe rrisnin në mënyrë injorante 
kërkesat e tyre, përpiqeshin ta shpëtonin gjendjen e idhujve të 
tyre! Dhe, për këtë, shkuan gjer atje sa të bënin një propozim të 
tillë qesharak: 

"Ti faliu idhujve tanë dhe ne t'i falemi Allahut tënd! Kështu 
shuhet edhe kundërshtimi mes nesh!" 

Edhe këtij propozimi në kundërshtim të plotë me frymën 
dhe logjikën islame, Zoti iu përgjigj kështu në Kur'an: 


j_p! U o^JjIp j o jJ-jd D j_p! (1) jplSsJl Lg_>!L> JS 
j j J-p' l-' 4 0 jJjIp jt-dl j_p L» JjIp L! 


„ • * 


"Thuaju: "O qafirë (injorantë dhe mendjetrashë)! Unë nuk 

adhuroj atë që adhuroni ju! As ju nuk adhuroni atë që adhuroj 
unë! Dhe unë kurrë nuk do të adhuroj atë që adhuroni ju! Po 

_ 

edhe ju nuk do të adhuroni atë që adhuroj unë! Feja juaj ju për- 
ket juve e feja ime, mua!" (el-Kafirun, i-6) 207 

Në fillim, ftesës së lartë të të Dërguarit të Madh (s.a.v.) i be- 
suan të varfërit, shërbëtorët dhe të dobëtit. Megjithëse pati edhe 
të pasur si Hz. Ebu Bekri (r.a.), numri i tyre qe i pakët. 

Fakti që i Dërguari i Allahut (s.a.s.) i hidhte poshtë të gjitha 
propozimet e politeistëve për t'i dhënë pasuri e pozitë me qëllim 
afrimi e pajtimi, e tregonte hapur se, në kundërshtim me prete- 
ndimet e disave prej tyre, ai nuk synonte as pasuri e as pozitë. 
Edhe më vonë, kur i ranë në dorë mundësi të mëdha materiale, 
jeta ditore e Zotërisë së Botëve nuk ndryshoi nga ajo e të varfër- 
ve. Pa dyshim, kjo situatë ishte një shfaqje e cilësive të moralit 
të tij profetik, si përkushtimi fetar, thjeshtësia dhe modestia dhe 
kënaqja me pak. 

Po të donte, i Dërguari i Allahut (s.a.s.), duke i pranuar pro- 
pozimet e Kurejshve për prijësi dhe sundim, mund ta përdorte 
këtë fuqi dhe pushtet në të ardhmen si mjet për kumtimin dhe 
përhapjen e Islamit. Mirëpo Profeti kurrë nuk do të pranonte t'i 
futej një politike të tillë për ta përdorur atë si rnjet të çështjes së 
tij. Sepse, në lidhje me specifikën e përdorimit të qëllimeve dhe 
mjeteve, Islami e ka ruajtur gjithmonë kushtin e besnikërisë ndaj 
nderit dhe dinjitetit të Islamit. Për këtë shkak, në shumë raste, 
muslimanët mbeten të detyruar të bëjnë sakrifica ose të luftojnë, 
sepse rruga që ndjekin, është sirati mustakim, rruga e drejtë e cila 
nuk pranon asnjë shtrembërim! 

Mrekullia e Kur'anit 

dhe ndikimi i tij mbi dëgjuesit 

Për cilësimin e mrekullisë së Kur'anit, në terminologjinë për- 
katëse përdoret fjala ixhaz, kuptimi leksikor i së cilës është "mre- 
kullim (i dikujt), lënie e dikujt në gjendje mahnitjeje e mrekullimi 
para një objekti ose situate të caktuar duke i kapërcyer mundësitë 
e tij përceptuese e konceptuese. Kurse në kuptim terminologjik. 





207 Shth. Ibni Hisham, I, 386. 

ngaqë Kur'ani ka dalë nga pozita më e lartë e ekzistencës, dome- 
thënë, nga pozita hyjnore, shpreh paaftësinë e të gjithë njerëzimit 
për të formuar një të ngjashmin e tij si në aspektin e elokuencës, 
si në aspektin e vlerave juridike-kanunore, ashtu dhe në aspektin 
e informacioneve nga bota e fshehtë. 

Duke dëshiruar në mënyrë volitive ta zbresë Librin e Tij të 
fundit favorizuar njerëzimit në formën më të përkryer dhe në 
gjuhën arabishte, Allahu i Lartë u ka dhënë arabishtfolësve qysh 
shekuj para zbritjes së Kur'anit, prirje shprehëse, oratorike dhe 
letrare-poetike. Duke formuar traditën e konkurseve letraro-po- 
etike, arabët patën siguruar zhvillimin dhe përkryerjen e vazh- 
dueshme të gjuhës së tyre, si rezultat, kjo gjuhë pati fituar pasu- 
rimin dhe përkryerjen për t'u bërë e denjë për ta shprehur fjalën 
hyjnore! 

Si përfundim i kësaj veprimtarie që pati vazhduar me she- 
kuj, të folurit me fjalë të bukura e mrekulluese që kthyer ndër 
arabët në aftësinë dhe profesionin më të pëlqyeshëm. Poetët dhe 
oratorët qenë ngjitur në një nivel syverbues e admirues në sho- 
qëri. Ishte për këtë arsye që mrekullia më e madhe e treguar nga 
Hz. Muhammedi (s.a.s.) si profet, u bë Fjala Hyjnore, Kur'ani. 

Meqë vetitë dhe cilësitë më me rëndësi që e dallojnë njeriun 
nga gjallesat e tjera, janë mendja dhe arsyeja, përceptimi dhe 
njohja, opinioni dhe shprehja, edhe mrekullia e Kur'anit si teksti 
hyjnor më i fundit e më i përkryer, është shfaqur në fushën e 
shprehjes dhe diturisë. Zoti urdhëron kështu: 


odi iilp .ouihi jU .d\y&\ .^-j. 


"Mëshiruesi kërkoi mësimin e Kur'anit. E krijoi njeriun 
dhe ia mësoi shprehjen." (er-Rahman, 1-4) 

Gjuhëtarët kanë shkruar vepra të panumërta mbi mrekulli- 
në e paarritshme të Kur'anit, përmes të cilave kanë parashtruar 
shumë ide të qëlluara. Këtu ne dëshirojmë të paraqesim një për- 
mbledhje të pjesshme nga këto. 

Pasi i Dërguari i Allahut (s.a.s.) e shpalli profetësinë e tij, 
mohuesit 208 kundërshtuan duke thënë: 




■j/> oLJ <u1p Jyjl V^J t 


"A nuk do t'i kishin zbritur atij nga Zoti i tij një sërë mre- 
kullish?.." 

Allahu i Lartë iu përgjigj kështu atyre: 


jl Lit Lulj aJlJI -Up ob'yt L»jt 

oA 


Juip Ujit ut 

"... dhe thuaju atyre: "Mrekullitë janë vetëm në lartësinë 
e Allahut, kurse unë jam vetëm një paralajmërues i hapur!" A 
s'u mjafton atyre (si mrekulli) që të zbritëm ty një libër që u kë- 
ndohet atyre? Pa dyshim, në të ka mëshirë dhe këshilla për një 
popull që beson!" (el-Ankebut, 50-51) 

Karakteri mrekullor i Kur'anit është shfaqur në shumë spe- 
cifika, si stili dhe elokuenca, pasuria e përmbajtjes, fakti që pa- 
rimet që përmban ai, i kënaqin kërkesat e njerëzimit, dhënia e 
informacioneve dhe lajmeve nga e panjohura dhe e ardhshmja, 
ruajtja e vazhdueshme e aktualitetit dhe vlefshmërisë, epërsia në 
fushën legjislative-kanunore. 

Aspektin më të rëndësishëm të karakterit mrekullor të 
Kur'anit e përbëjnë stili dhe elokuenca e tij. Elokuencë ose af- 
tësi shprehëse e zhdërvjellët dhe e kuptueshme është thënia e 
fjalës më të përshtatshme në kushte të caktuara të përbëra nga 
përmbajtja, qëllimi dhe synimi, tematika dhe bashkëbiseduesi. 
Kur'ani e ka realizuar këtë në formën më të bukur në të gjitha 
specifikat që ka trajtuar. 


208 




Në origjinal, si këtu, ashtu dhe në vende të tjera, për mohuesit për- 
doret fjala kafir (qafir) që, më shumë se mohues, do të thotë heretik. 
Përkthyesi. 

Kur'ani është kryevepër edhe në retorikë. Në fjalët që zgjedh, 
në fjalitë që formon dhe në kuptimet e shprehura prej tyre është e 
pamundur të gjendet edhe mangësia më e vogël. 

Në Kur'an, ashtu si kuptimi, edhe diksioni 209 është i vetë 
Zotit. Ky është dallimi më thelbësor që e ndan Kur'anin nga ha- 
dithi kudsi (hadithi i shenjtë). Eshtë për këtë arsye që, po qe se 
zëvendësimi i një fjale të Kur'anit me një fjalë tjetër arabishte, bë- 
het me qëllirn, e çon personin në herezi (kufr), kurse, po u bë ga- 
bimisht, shpesh herë, për shkak të ndryshimit të kuptimit, e bën 
adhurimin të pavlefshëm ose vicioz. Mbi pasojat juridike-kanu- 
nore të shqiptimeve të gabuara apo të zëvendësimit të fjalëve, të 
bëra, të gjitha këto gabime, në mënyrë të paqëllimshme, dijetarët 
kanë parashtruar në tekstet e fikhut ose të drejtës islame, shumë 
konkluzione nën titullin "rrëshqitje leximi" 210 . 

Në këto kushte, kuptohet se ç'mjerim besimor i hidhur janë 
përçartjet e atyre që pretendojnë se adhurimi mund të kryhet me 
vlefshmëri edhe me tekstin e përkthyer të Kur'anit nga një per- 
son kushdo qoftë ai në nivelin e botëkuptimit dhe formimit të tij 
intelektual! 

Në stilin e Kur'anit ka drejtpeshim kuptimi dhe fjale. Ai e 
përdor çdo ide që dëshiron ta tregojë dhe çdo fjalë që mund të 
shprehet në formën dhe mënyrën më të bukur, me një forcë të 
tillë që i bën ato të pazëvendësueshme. Kështu, Kur'ani e ngre 
drejtpeshimin mes fjalës dhe kuptimit me anë të mënyrës spe- 
cifike të zotëruesit absolut të atributit "kelam" (fjalë). Në këtë 
çështje, edhe letrarët më të fuqishëm e ndjejnë veten të dobët. 

Në lidhje me këtë specifikë, Ibni Atijje (rahmetullahi alejh) 
ka thënë kështu: 

209 Për këtë fjalë, në origjinal është bërë ky sqarim: Diksioni është, në 
gjuhën e përdorur (të folur apo të shkruar), zgjedhja e fjalës së duhur, 
shqiptimi i saj dhe shprehja me lehtësi e idesë apo mendimit përkatës. 
Diksioni është tërësia e kuptimeve të shprehura nga termat fesahat 
(retorikë), belagat (elokuencë), talakat (toni i të folurit) dhe natika (e 
folura njerëzore). Përkthyesi. 

210 Në origjinal: zel'letu'l-kaari, lapsus leximi. Përkthyesi. 

"Kur'ani është një libër i tillë që, po t'i hiqet një fjalë, është 
e pamundur të gjendet një fjalë tjetër më e përshtatshme se ajo 
edhe sikur të kthehet përmbys e gjithë gjuha arabe !" 211 

Kur'ani i shtjellon temat e rrëfimeve, porosive, polemikës, 
debatit, historisë, së drejtës kanunore, jetës së pasme (ahiretit), 
xhennetit dhe xhehennemit, ajetet frikësuese e përgëzuese për- 
mes stileve të veçanta sipas forcës së kuptimeve dhe duke e ruaj- 
tur retorikën dhe elokuencën në të njëjtin nivel harmonik. 

Në të njëjtin çast, Kur'ani u drejtohet të gjithë njerëzve pava- 
rësisht nga niveli i tyre arsimor e kulturor shumë i ndryshëm, të 
cilët kanë jetuar në kohë dhe vende të ndryshme. Kur këndohen 
ajetet e Kur'anit në një kuvend ku ndodhen shumë njerëz me 
nivele të ndryshme, secili prej tyre kupton gjëra të ndryshme si- 
pas nivelit të vet. Edhe kjo është një cilësi që i tejkalon mundësitë 
njerëzore. 

Përfundimisht, mrekullia e çdo profeti i përket periudhës së 
vet. Ndërkaq, meqë Hz. Muhammedi (s.a.s.) i është dërguar si 
profet tërë njerëzimit, Kur'ani që është mrekullia e tij më e ma- 
dhe, duke i përfshirë të gjitha kohët dhe vendet, do të vazhdojë 
gjer në kiamet! 

Në Kur'an, duke u mbështetur në argumentin e ekzisten- 
cës dhe fuqisë së Zotit, shpesh herë janë prekur edhe çështje 
të shkencave të natyrës. Edhe fakti që zbulimet dhe zhvillimet 
marramendëse të evidentuara në fushën e shkencave të natyrës 
qysh një mijë e katërqind vjet e këtej nuk e kanë vënë në diskutim 
asnjë konkluzion të Kur'anit në fushën përkatëse, përkundrazi, 
kanë ardhur vazhdimisht duke e mbështetur, e vë në shesh ka- 
rakterin mrekullor të tij. 

Sot, kombet e botës, duke mbledhur dijetarët e tyre më të 
aftë, hartojnë enciklopedi dhe lavdërohen me to ndaj njëri-tjet- 
rit! Të tilla janë Britannica e anglezëve dhe Larousse e francezëve. 
Ndërkaq, me qëllim përmirësimi dhe plotësimi, këtyre enciklo- 


211 Zerkani, Menahilu'l-Irfan, II, 325; Muhammed Abdullah Diraz, en-Ne- 
beu'l-Adhim, f. 112; Ata, Adhametu'l-Kur'an, f. 85. 

pedive u bëhen vit për vit korrigjime dhe shtesa dhe u shtohen 
vëllime të reja. Në këtë proces, korrigjohen një sërë informacio- 
nesh dhe konkluzionesh të vjetra, të cilat zëvendësohen me të 
rejat si rezultate kërkimesh të kryera brenda një periudhe të cak- 
tuar. Fakti që, ndërsa edhe në kohën tonë kur zbulimet në fushën 
e shkencave të natyrës dhe teknologjisë kanë arritur një nivel të 
paimagjinueshëm, këto enciklopedi të famshme të hartuara nga 
ekipe të përbërë prej dijetarësh më të zgjedhur, kritikohen dhe 
korrigjohen vit për vit, nuk ka ndodhur kurrë gjatë gjithë këty- 
re shekujve që të ndjehet nevoja për korrigjime mbi të vërtetat 
shkencore të panumërta që prek Kur'ani, është një nga provat 
dhe argumentet më të mëdha se Kur'ani ka burim hyjnor, dome- 
thënë, se është fjalë e Allahut! 

Në një hadith ku i Dërguari i Allahut (s.a.s.) bën të ditur ka- 
rakterin mrekullor të Kur'anit dhe se kjo cilësi e tij do të vazhdojë 
të ekzistojë përjetësisht, ai thotë: 

"Kur'ani është njëfjalë hyjnore që e shpëton njeriun përballë çdo 
intrige që mund t'i ngjasë, që përmban informacione për popujt e ka- 
luar, për gjendjen e popujve pasardhës dhe konkluzione mbi ngjarjet 
që do të ndodhin mes njerëzve, që e dallon të vërtetën nga gënjeshtra 
dhe të drejtën nga e shtrembra, që nuk është i kotë, që Zoti e shkatërron 
njeriun e prapë që e braktis atë dhe që e shmang nga rruga e drejtë 
njeriun i cili kërkon orientim jashtë tij, që është litari ifortë i Allahut, 
që është përsëritje (dhikr) e urtë dhe udhë e drejtë, që njerëzit e lidhur 
pas tij kurrë nuk bien në udhë të shtrembër, që shqiptuesve të tij kurrë 
nuk u gënjehet gjuha, me të cilin dijetarët nuk ngopen dot, që kurrë s'e 
humbet freskinë për shkak të përsëritjes, specifikat mrekullore të të cilit 
që e hutojnë njeriun kurrë nuk mbarojnë, për të cilin xhindët, kur e kanë 
dëgjuar, kanë thënë: 


Ul ji U! 


"... me të vërtetë ne dëgjuam një Kur'an që të mahnit! " (el- 
xhin, l) duke mos e marrë dot veten nga mahnitja, që njerëzit qëflasin 
me anë të tij, thonë të vërtetën, që njerëzit të cilët konkludojnë me anë të 

tij, konkludojnë saktë dhe sillen drejt, që njerëzit që e zbatojnë atë shpër- 
blehen, që njeriu i ftuar tek ai gjen udhën e drejtë!" (Tirmidhi, Fedailu’l- 
Kur'an, 14; Darimi, Fedailu’l-Kur’an, 1) 

Kur'ani është një mrekulli e madhe me çdo aspekt të tij. 
Pikërisht nga kjo anë, Kur'ani prej shekujsh i ka sfiduar njerëzit 
dhe xhindët qysh nga arabët e asaj dite që kishin arritur kulme 
në elokuencë dhe oratori, duke u kërkuar të parashtrojnë një fjalë 
të ngjashme me të! Në këtë specifikë, në Kur'an, herën e parë në 
ajetin 34 të sures Tur, është thënë: 

I(1)1 CUj 1 jjLii 


"Po qe se (politeistët) janë të sinqertë (në atë që pretendoj- 
në se Kur'ani nuk është fjalë e Allahut), le të sjellin një fjalë të 
ngjashme me të!" 

Me të mbetur politeistët të dobët e të paaftë para kësaj de- 
klarate hyjnore, Zoti zbriti këto ajete për të shprehur më qartë 
dobësinë dhe paaftësinë absolute të tyre në këtë specifikë: 

"Apo mos thonë se e ka sajuar atë? Thuaju: "Në është kë- 
shtu, edhe ju sillni dhjetë sure të sajuara të ngjashme me të! Po 
qe se jeni të besës e të sinqertë, thirrni (në ndihmë) edhe ata që 
mund të thirrni përveç Allahut!" (Hud, 13) 

"Po qe se dyshoni te KuTani që ia kemi zbritur robit Tonë, 
eja, formoni edhe ju një sure të ngjashme me të dhe, në se jeni 

të sinqertë e fjalëdrejtë, thirrni në ndihmë edhe ata të cilëve u 
besoni përveç Allahut!" (el-Bakara, 23) 212 

Si e fundit, Zoti urdhëroi kështu në ajetin e 88 të sures Isra: 



"Thuaju: "Edhe sikur njerëzit dhe xhindët të bëhen bash- 
kë në ndihmë të njëri-tjetrit për të parashtruar të ngjashmin e 
këtij Kur'ani, s'ka dyshim se nuk do t'ia arrijnë dot!" 

Meqë politeistët nuk iu përgjigjën dot kësaj sfide hyjnore, iu 
drejtuan përdorimit të qëndrimit dhe sjelljeve agresive, si për- 
gënjeshtrimi, provokimi dhe shpifja: 



"... kjo është vetëm një magji e përcjellë një pas një. " (el- 
Mudeththir, 24) 



"... është një magji e vjetër." (el-Kamer, 2) 


ijaliiiilfylJL* 01 


"... kjo është vetëm një gënjeshtër e sajuar nga vetë ai..." 

(el-Furkan, 4) 




"... kjo është vetëm përrallat e të parëve." (el-En'am, 25) 


212 Veç kësaj, shih. Junus, 38. 

Politeistët, pra, u morën me një sërë pretendimesh të pavër- 
teta dhe, veç kësaj, pa kuptim, të cilat tregonin pavendosmërinë 
dhe inkonsekuencën e tyre! 

Kjo sfidë e Kur'anit ndaj gjithë armiqve të tij për të sjellë një 
sure të ngjashme me suret e tij, ka rezultuar gjer në ditët tona me 
paaftësinë dhe disfatën e të gjithë mohuesve dhe heretikëve. Dhe 
kështu do të vazhdojë të ndodhë gjer në kiamet! 

Krishterët kanë përgatitur murgj dhe priftërinj të ditur e të 
aftë në retorikë sa t'u mësojnë arabëve arabishten! Por asnjëri 
prej tyre nuk ka treguar guximin për të marrë ndonjë iniciativë 
çfarëdo përballë këtij pretendimi kur'anor. A nuk do të duhej që 
bota e mohimit dhe ateizmit e cila, për ta shuar dritën e Islamit, 
qysh prej shekujsh po përpiqet materialisht e shpirtërisht dhe 
po përballon vështirësi të mëdha, në vend të këtyre, të zgjidhte 
dhe përdorte - po të kishte mundësi - këtë rrugë? A nuk e tregon 
hapur dhe në mënyrë të pakundërshtueshme edhe kjo e vërtetë 
historike, madje, madhështinë e kësaj sfide kur'anore dhe dobë- 
sinë e fuqive armike përballë Kur'anit? 

Në këtë specifikë, kanë dalë shumë letrarë dhe retoristë shu- 
më të njohur e të aftë që janë mbyllur dhe kanë punuar me muaj, 
por, megjithë zellin dhe përpjekjet e tyre duke i shtrydhur trutë 
gjer në fund, nuk kanë mundur të shkruajnë qoftë edhe një ajet 
të vetëm! 

Kështu, Musejmetul Kezzab dhe të tjerë të ngjashëm me të, 
të cilët kanë dashur të shkruajnë imitacione të sureve të Kur'anit, 
me bëmat e tyre kanë rënë në situatë tejet qesharake; po kështu, 
edhe ato ç'kanë shkruar, duke mos shkuar më tej se një komedi, 
vetëm sa kanë demaskuar mendjetrashësinë e tyre! Sepse Kur'ani 
nuk është vetëm mrekulli elokuence dhe retorike, në të njëjtën 
kohë, është një libër mrekullish që i përfshijnë të gjithë shekujt së 
bashku me të vërtetat e tyre! Në këto kushte, sigurisht që është e 
pamundur që një njeri i dobët i cili nuk di as se kur dhe në ç'vend 
ka për të vdekur vetë, të parashtrojë një ajet plot me mrekulli i 
cili përmban të vërteta të pashoqe e të larta! Kështu, është she- 

_ 

shit gjendja e Tevratit dhe Ungjijve të sotëm të shkruar me anë të 
ndërhyrjeve njerëzore. Që të dy librat, të larguar nga origjinali i 
tyre, janë shndërruar pothuaj në komplekse kontradiktash! 

Argumenti më i madh e i pakundërshtueshëm i faktit që 
Kur'ani është një libër mrekulli shprehjeje i ardhur gjer në ditët 
tona pa humbur asgjë nga efekti dhe ndikueshmëria e tij, është 
te eksperienca dhe vëzhgimi. Ka pesëmbëdhjetë shekuj qysh nga 
dita kur ka filluar të zbresë e gjer më sot që nuk ka dalë dikush ta 
kundërshtojë Kur'anin e të dalë fitues. Edhe ata që kanë dashur 
ta provojnë një gjë të tillë, të diskredituar para tërë njerëzimit, 
kanë ngarkuar mbi vete një turp që s'do t'u ndahet gjer në kia- 
met! 213 


Kur'ani nuk është as poezi, as prozë. Përkundrazi, ka një stil 
që bashkon veçantitë edhe të poezisë, edhe të prozës, si dhe një 
harmoni dhe melodicitet të brendshëm që zotëron në këtë stil. 
Sa herë që të këndojë Kur'an, njeriu e ndjen gjer në thellësitë e 
shpirtit efektin e këtij melodiciteti të brendshëm. 

Kryerja e një shtese apo zëvendësimi më të vogël ose e një 
ndryshimi çfarëdo në tekstin e Kur'anit, e prish menjëherë har- 
moninë dhe kuptimin. 

Me këtë veçanti specifike, Kur'ani ka zgjuar në zemrat e nje- 
rëzve një efekt dhe ndikim të jashtëzakonshëm. Duke e dëgjuar 
Kur'anin nga goja e bekuar e të Dërguarit të Allahut (s.a.s.), ara- 
bët e kanë pranuar besimin dhe janë bërë muslimanë turma-tur- 
ma. Të gjithë politeistët, për shkak se nuk kanë mundur të para- 
shtrojnë diçka të ngjashme me Kur'anin, e kanë pranuar në ndër- 
gjegje elokuencën dhe retorikën e tij. Ata e kanë kundërshtuar 
Kur'anin vetëm se nuk u është përshtatur me interesat materiale 
e temporale të kësaj bote dhe se u ka ardhur e rëndë egos së tyre 
që t'i binden e t'i shkojnë pas një jetimi! 


213 Buti, Min Revaii'i-Kur'an, f. 126,129,130. 

Siç përcjell Ibni Abbasi, njëri nga gjenitë e politeistëve, Velid 
bin Mugire, ka shkuar një ditë te Profeti dhe i ka kërkuar t'i kë- 
ndojë Kur'an. Dhe i Dërguari i Allahut (s.a.s.) i ka kënduar ajetin 
që thotë: 



"Pa dyshim, Allahu ju urdhëron drejtësinë, mirësinë, 
ndihmën për të afërmin dhe ju ndalon nga prostitucioni, e 
keqja, padrejtësia dhe dhuna. Dhe ju këshillon ta dëgjoni e t'i 
bindeni!" (en-Nahl, 90) 

Velidi i ka thënë: 

"Ma këndo edhe një herë këtë!" 

Pasi Profeti ia këndoi edhe një herë, Velidi nuk mundi të 
mos i thoshte se "Në këtë fjalë ka një ëmbëlsi të tillë, një bukuri 
dhe shkëlqim të tillë që kjo i përngjet një peme të blertë me rrënjë 
të ujitura dhe degët plot fruta. Eshtë e pamundur që këtë ta thotë 
një njeri. Pa asnjë dyshim, kjo fjalë është eprore ndaj çdo gjëje. 
Kurse ndaj saj nuk mund të dalë eprore asgjë dhe ajo i mund pa- 
tjetër kundërshtarët!" 

I habitur tejet, Velidi u ngrit e shkoi në shtëpinë e Hz. Ebu 
Bekrit dhe i bëri atij disa pyetje një sërë pyetjesh mbi Kur'anin. 
Pastaj shkoi te Kurejshët dhe u tha: 

"Gjërat që thotë i biri i Ebu Kebshes, ç'është e vërteta, janë 
të denja për t'u mahnitur para tyre! Vallahi, ato s'janë as poezi, 
as magji dhe as përçartje prej të marri! Ato që thotë ai janë, pa 
dyshim, fjalë e Allahut!" 

Kur këto fjalë të tij arritën te Ebu Xhehli, ai tha: 

"Vallahi, po qe se Velidi kthehet nga feja, do të kthehen edhe 
të gjithë Kurejshët e tjerë!" 

Dhe, pasi shkoi te ai, i tha: 

"O im ungj! Fisi po mbledhin mall për të ta dhënë ty! Kishe 
shkuar te Muhammedi dhe kishe kërkuar disa gjëra prej tij!" 

Velidi i tha: 

"Kurejshët më njohin mirë mua, unë jam më i pasuri i 
tyre!" 

Ebu Xhehli i tha: 

"Atëherë, thuaj për Muhammedin diçka të tillë që fisi ta dinë 
se ti e ke mohuar atë dhe se nuk e ke pëlqyer!" 

Velidi iu përgjigj: 

"Ç'të them? Vallahi, nuk ka mes jush dikush që t'i njohë po- 
ezinë, rexhezin 214 dhe kasiden më mirë se unë. Fjalët e tij nuk u 
ngjajnë asnjërës prej këtyre! Vallahi, pak më parë dëgjova prej 
Muhammedit një fjalë të tillë që nuk i ngjiste as fjalës së njeriut, 
as të xhindit! Në atë fjalë kishte një ëmbëlsi dhe shije të shkël- 
qyer!" 

Duke këmbëngulur, Ebu Xhehli i tha: 

"Gjersa të mos thuash diçka kundër tij, fisi yt nuk do të jetë 
i kënaqur me ty!" 

Velidi i tha: 

"Më lër të mendohem pak!" 

Pastaj tha këtë përçartje: 

"Kjo është një rnagji e përcjellë!" (Hakim, n, 550/3872; Taberi, Tefsir, 
XXIX, 195-196; Vahidi, f. 468) 

Këtë qëndrim të Velid bin Mugires, Kur'ani e përshkruan 
me tërë gjallërinë, kështu: 


214 Rexhez: Në metrikën arabe, rexhez është emërtimi i një forme të ti- 
pologjisë "bahr". Për shkak se në këtë formë bashkohen në mënyrë 
të theksuar dhe ritmike përshpejtimi dhe ngadalësimi, është e për- 
shtatshme për t'u shoqëruar me melodi instrumentale dhe të lërë 
gjurmë të thella në mendje e në ndjenja. Kjo formë e përshtatshme për 
shprehjen edhe të gëzimit, edhe të hidhërimit, thuhet se ka rreth 15 
variante. (Tahiru'l-Mevlevi, Edebiyat LiXgati, f. 120, titulli "rexhez". 

_ 








HZ. MUHAMMED MUSTAFA 1 


(*-’ j~~i 3 u~^ J^ 

^JLJl *yilJL& 01 j-’Jj y>*-^ *yi I JL& 01 jLSi jj^\ 


' '***,»' ' 

\Ss 



"Ai mendonte, maste e priste. Qoftë i shkatërruar, po si 
priste ashtu? Përsëri qoftë i shkatërruar, po si priste ashtu? 
Pastaj pa një herë, vrënjti vetullat dhe e vari fytyrën. Pastaj 
ktheu shpinën me mendjemadhësi dhe tha: "Ky (Kur'ani) s'- 
është gjë tjetër veçse një magji e mësuar, veçse një fjalë nje- 
riu..." (Muddethir, 18-25) 

Politeistët e harbuar Ebu Sufjan, Ebu Xhehl dhe Ahnes bin 
Sherik që e pengonin popullin të dëgjonte Kur'an në Qabe, e pa- 
tën ndjekur tri net fshehtazi Profetin për ta shijuar atë drejtpër- 
sëdrejti dhe, kur qenë ballafaquar me njëri-tjetrin pa dashje, do- 
methënë kur e patën kapur njëri-tjetrin në flagrancë, patën rënë 
në ujdi të turpëruar: 

"Aman, të mos na e marrë vesh kush! Po qe se populli e 
dëgjon këtë gjë, na nxihet fytyra dhe nuk na shkon më fjala te 
askush që të mos dëgjojë Kur'an. Askujt mos i thoni gjë..." (Ibni 
Hisham, I, 337-338) 



Shumë njerëz janë bërë muslimanë në sajë të kësaj ndikuesh- 
mërie të pranishme në thelbin e Kur'anit. Eshtë një e vërtetë shu- 
më e njohur se si Hz. Omerit i cili, kur pati arritur në portën e 
të dhëndërit tejet i zemëruar, i qe zbutur zemra nga dëgjimi i 
Kur'anit dhe i qenë përmbysur mendimet... Për më tepër, Hz. 
Omeri njihej si njeri me natyrë të ashpër. 

Një tjetër i cili është bërë musliman nën efektin e Kur'anit, 
është Xhubejr bin Mut'im (r.a.). Edhe ai, kur e pati dëgjuar suren 
Tur nga Profeti (s.a.s.), i qe dridhur zemra dhe e pati shprehur 
vrullin e ndjenjave me këto fjalë: 

"M'u duk se do të më çahej zemra!" (Ahmed, IV, 83,85) 

Ai vetë e tregon kështu ngjarjen: 

"E pata dëgjuar të Dërguarin e Allahut (s.a.s.) duke e kë- 
nduar suren Tur në namazin e mbrëmjes. Dhe kur arriti te ajetet 

si më poshtë, nga emocioni, zemra m'u bë sikur do të më flutu- 
ronte!" (Buhari, Tefsir, 52) 

"Ata a mos u krijuan pa një krijues, apo janë vetë krijues? 
Apo mos i krijuan ata vetë qiejt dhe tokën? Jo, ata nuk i besojnë 
Allahut prerazi. Apo mos thesaret e Zotit tënd janë pranë tyre? 
Apo mos janë ata vetë sundues mbi gjithçka?" (et-Tur, 35-37) 

Në kohët e para të Profetësisë Muhammediane, motra e 
Imrul Kajsit, poetit, poezitë e të cilit kishin fltuar vendin e parë në 
konkurset poetike dhe ishin varur në muret e Qabes, ishte ende 
në jetë. Asaj i kënduan disa ajete nga Kur'ani. Ajo grua që i njihte 
mirë elokuencën dhe oratorinë, kur i dëgjoi ajetet e Kur'anit, u 
detyrua të thotë: 

"Kjo nuk mund të jetë fjalë njeriu! Po qe se mbi tokë ekziston 
një fjalë e tillë, nuk është me vend që poezitë e tim vëllai të qën- 
drojnë varur në muret e Qabes. Ato duhen zbritur dhe, në vend 
të tyre, duhen varur këto fjalë!" 

Pastaj, me duart e veta, e zbriti kasiden e të vëllait nga muret 
e Qabes. Pastaj u hoqën edhe poezitë e tjera të varura nën të si 
shprehje e nivelit të tyre më të ulët. 215 

Për një njeri me arsye të shëndoshë, vetëm dëgjimi i Kur'anit 
mjafton që ai ta kuptojë se ajo është fjalë e Zotit. Prandaj Profeti 
(s.a.s.) qe ngarkuar me detyrën për t'ua kënduar vetë Kur'anin 
njerëzve që ta dëgjonin prej tij! 

Kështu, në ajetin kur'anor thuhet: 


A?-l llMj 

215 Shih. Ahmet Xhevdet Pasha, I, 83. 

"Po qe se një politeist kërkon mbrojtjen tënde, mbroje 
gjersa të mundet ta dëgjojë fjalën e Allahut (të mendohet, të 
njihet nga afër me të vërtetat). Pastaj çoje në atë vend ku të jetë 

i sigurt..." (et-Tevbe, 6) 

Kjo do të thotë se arritja në veshë e tingëllimit të Fjalës së 
Allahut bëhet pretekst për shtresimin në zemër të dritës së be- 
simit. 

Edhe harmonia dhe melodiciteti në tingëllimin e Kur'anit që 
i tërheq shpirtrat, buron nga poetika e zërit tek ai, domethënë, 
nga vargëzimi në mënyrën më të përshtatshme të fjalëve, tinguj- 
ve, zanoreve dhe bashkëtingëlloreve të pazëshme, rrokjeve të 
gjata e të shkurtra. Përgjithësisht, me harmoninë përjashtimore 
që formohet në kalimin nga njëri tingull në tjetrin, Kur'ani i ek- 
zalton zemrat. Edhe ata që s'ia marrin vesh kuptimin, madje, kur 
Kur'ani këndohet në përputhje me metodën dhe rregullat përka- 
tëse, zemrat kënaqen përballë tingëllimit të tij të pashoq! 216 

Qëndrimi i politeistëve kundër Kuhanit 

Islami i jepte fund jetës egoistike e sentimentale të politeistë- 
ve, bënte fjalë për të drejtën, drejtësinë, kiametin, ringjalljen dhe 
llogaridhënien, ndëshkimin e pashmangshëm për të këqijat dhe 
padrejtësitë e kyera. Për më tepër, Islami i quante të rremë zo- 
tat e politeistëve. Veç këtyre, Meka kishte filluar të tronditej me 
"Lajmin e Madh" të sjellë nga i Dërguari i Allahut. Ajetet e para të 
sures Nebe e përshkruajnë kështu këtë panoramë të tmerrshme: 



216 Eshtë për këtë arsye që edhe këndimi i Kur'anit është zhvilluar si një 
dituri më vete dhe, kështu, janë formuar dhjetë mënyra të veçanta 
këndimi të cilave u thuhet "Kiraat-i Ashere". Çdo mënyrë këndimi 
ka "imamin e këndimit" të vet siç kanë edhe shkollat doktrinare. Në 
Turqi është i njohur dhe i përhapur "Këndimi Asim". 

"Për ç'e pyesin njëri-tjetrin? Për atë lajm të madh e të 
tmerrshëm mbi të cilin bien në kundërshtim?" (en-Nebe, 1-3) 

Si pasojë e krijimit të tij me prirje ndaj të drejtës dhe të vër- 
tetës, njeriu nuk tregon pëlqim me zemër ndaj të panjohurës. Ai 
vrapon vazhdimisht drejt së njohurës. Prandaj, gjërat që nuk i di 
dhe nuk mundet t'i dijë, e bëjnë atë të vuajë. Qysh në krye të he- 
rës, pavarësisht nga orientimi me anë të të dërguarve profetikë, 
çështja e vdekjes e ka preokupuar shumë njerëzimin. Kjo pyetje 
e shtruar ndër mendje si një gjarpër helmues dhe që kohë më 
kohë lëviz me anë të rathëve të frikshme të ankthit, është dashur 
të shtypet e të heshtet dhe të burgoset në nënvetëdije me anë të 
konsideratave dhe shprehjeve të shumëllojshme. Por kur realiteti 
i vdekjes i cili e mbështjell çdokënd si një vorbull e zjarrtë më e 
theksuar se çështja e jetës, bëhet një e vërtetë që ka për t'i rënë 
kujtdo në kokë pa përjashtim, lidhja e saj me të njohurën vjen në 
krye të qëllimeve finale të njeriut! 

Këtë nyje të perspektivës që s'ka mundësi të rroket me anë 
të mendimit njerëzor, mund ta zgjidhë vetëm fuqia e revelacio- 
nit hyjnor. Ndërsa lajmi mbi perspektivën i dhënë nga të gjithë 
profetët, posaçërisht nga profeti Muhammed (s.a.s.), duhej pri- 
tur me falenderime e mirënjohje, sa keq që, nga një sërë njerëzish 
të larguar nga nderi dhe dinjiteti njerëzor, është pritur me tallje, 
fyerje, shqetësime apo indiferentizëm. Politeistët dhe heretikët 
që bënin një jetë në kundërshtim me urtësinë dhe qëllimin final 
të krijimit, e pritën me habi dhe hutim lajmin mbi ringjalljen të 
dhënë nga Profeti (s.a.s.) me rrugën e revelacionit hyjnor dhe i 
kthyen shpinën me një kryeneçësi të skajshme e me një nega- 
tivitet të turpshëm kësaj ftese të shpëtimit të përjetshëm por të 
kundërt me mënyrën e tyre egoistike dhe sensuale të jetesës. 

Kur'ani ka bërë fjalë për ringjalljen dhe jetën e pasme, ahiret, 
si "nebe-i adhim", "lajmi i madh". Shkaku dhe urtësia e kësaj 
janë shumë të qarta. Sepse njerëzit, pavarësisht nga kushtet e je- 
tesës, ndjejnë të njëjtin ankth përballë vdekjes. Humbja e të gjitha 
rrugëve të jetës pas rrotullimeve e përdredhjeve, në horizontin 
e vdekjes, i lëndon thellësisht sidomos zemrat pa besim. Meqë 

për të gjallët nuk ka ngjarje më me rëndësi se vdekja, është e 
domosdoshme që të rroket madhështia e informacionit për të! 
Kështu, ata që e kanë rrokur dhe kuptuar ashtu siç duhet këtë, 
i kanë braktisur të mirat materiale e të përkohshme dhe janë 
orientuar nga perspektiva gënjeshtare, në perspektivën e vërtetë 
dhe të përjetshme. Jeta e jetuar pa marrë mësim nga vdekja, nuk 
ka ndryshim nga një botë e errët fatkeqësish. Ylli i lumturisë lind 
me vdekjen që vjen në fund të një jete të jetuar bukur. Eshtë për 
këtë arsye që feja islame, duke ua kujtuar njerëzve vdekjen vazh- 
dimisht, i ka porositur të ndodhen të përgatitur për të! 

Mohuesit të shqetësuar nga deklaratat e Kur'anit në kundër- 
shtim me dëshirat dhe pasionet e tyre, si vdekja dhe jeta e pasme, 
kërkuan nga Profeti t'i ndryshonte ato në atë mënyrë që t'u pël- 
qenin atyre. Ata shkuan te i Dërguari i Allahut dhe i thanë: 

"Sillna neve një Kur'an që të mos na urdhërojë ta lëmë adhu- 
rimin e Latit dhe Uzës. Po qe se Allahu nuk të zbret një Kur'an 
të tillë, kërkoja ti ose ndryshoje kështu atë që të ka ardhur nga 
Allahu. Në vendin e ajetit mbi ndëshkimin, vër ajetin mbi më- 
shirën, në vend të haramit vër hallallin, në vend të hallallit vër 
haramin!" 

Mbi këta persona zbriti ky ajet: 

"Pasi iu kënduan ajetet tona hapur, ata që nuk shpresojnë 
të takohen me Ne (pas vdekjes), thanë: "Sill një Kuhan tjetër 
nga ky ose ndryshoje këtë!" Thuaju: "Unë nuk mund ta ndry- 
shoj atë nga ana ime, unë ndjek vetëm atë që më përcillet. Po 
t'i kundërvihem Zotit tim, frikësohem nga ndëshkimi i ditës së 
madhe!" (Junus, 15) (Vahidi, f. 270; Alusi, XI, 85) 

Politeistët e humbën pusullën, ata s'dinin ç'të bënin. Dhuna, 
padrejtësia, torturat, shtypja dhe mundimet e ushtruara mbi 
muslimanët shtoheshin nga dita në ditë, jeta në Mekë po bëhej e 
padurueshme. Në këto kushte, ashtu si muslimanët e tjerë, edhe 
Hz. Ebu Bekri kërkoi leje nga i Dërguari i Allahut (s.a.s.) për të 
emigruar dhe, pasi iu dha leja, u nis për rrugë. 

Pas nja dy ditësh, takoi në udhë kryetarin e fisit Kare, Ibni 
Degine. Ibni Degine i tha: 

"O Ebu Bekr! Një person si ti as del vetë nga vendi, as e 
nxjerrin! Vallahi, ti je stolia e fisit dhe e popullit. Bën të rnira dhe 
kujdesesh për të afërmit. Ti ua merr përsipër barrën atyre që s'e 
mbajnë dot. Kthehu prapë se je nën mbrojtjen time!" 

Së bashku me Ibni Deginen, Hz. Ebu Bekri u kthye në Mekë. 
Kur hynë në Mekë, Ibni Degine ua shpalli të gjithë Kurejshve 
mbrojtjen që i kishte dhënë Ebu Bekrit. 

Si kundërshpërblim, Kurejshët i vunë Ibni Degines disa 
kushte: 

"Thuaji Ebu Bekrit t'i bëjë adhurimet brenda shtëpisë. Aty le 
të falet e të këndojë Kur'an, por të mos na shqetësojë neve me fal- 
je e këndim Kur'ani jashtë në vende të hapura. Sepse kemi frikë 
se mos na i bën për vete gratë dhe fëmijët!" 

Ibni Degine ia përcolli Hz. Ebu Bekrit kërkesat e politeistëve 
dhe ai i pranoi. Pastaj bëri para shtëpisë një namazgjah dhe aty 
nisi të falej e të këndonte Kur'an. Meqë zemërdhembshuri sahabi 
ishte njeri me ndjenja të holla, gjatë këndimit të Kur'anit prekej 
dhe s'i mbante dot lotët. Ndërsa këndonte Kur'an, fëmijët dhe 
gratë e Kurejshve filluan td'i mblidheshin përreth e ta dëgjonin. 
Kjo gjendje i frikësoi politeistët Kurejshë. Atëherë, duke iu drej- 
tuar Ibni Degines, i kërkuan që ose t'i bëhej pengesë Ebu bekrit 
ndaj këtyre veprimeve, ose t'ia hiqte mbrojtjen. 

Ibni Degine i tha Hz. Ebu Bekrit: 

"O Ebu Bekr! Ose qëndro brenda në shtëpi e mos e nxirr 
zërin, ose shpalle se ke dalë nga mbrojtja ime!" 

Atëherë, Ebu Bekr Besniku (r.a.), duke iu dorëzuar Allahut, i 
dha këtë përgjigje të mbushur me ndjenjën e nënshtrimit të plotë 
ndaj Zotit të vet: 

"Po ta kthej mbrojtjen! Mbrojtja e Allahut është e mjaftue- 
shme për mua!" (Buhari, Menakibu'l-Ensar, 45; Ibni Hisham, I, 395-396) 

Ngaqë ishte tejet e dhënë ndaj letërsisë, shoqëria arabe pre- 
kej jashtëzakonisht nga fjala e bukur dhe shprehëse dhe tregonte 
interesim të madh për të, aq sa, kur përdorej me vend, një dy- 
vargsh, madje, ishte i mjaftueshëm që ndërsa disa t'i ngjiste në 
qiej, disa të tjerë t'i fundoste nën tokë! Herë pas here, edhe po- 
liteistët, duke mbajtur parasysh ndikueshmërinë e jashtëzakon- 
shme të stilit të Kur'anit i cili i demaskonte, merrnin disa masa 
për vete. Politeistët që e kishin ndaluar këndimin dhe dëgjimin e 
Kur'anit, kur ndodhte që, megjithëkëtë, të këndohej Kur'an, bë- 
nin zhurmë për të penguar që njerëzit ta dëgjonin fjalën hyjnore 
dhe zemrat të prireshin ndaj saj. Zoti e bën të ditur kështu këtë 
në ajetin kur'anor: 

"Mohuesit thanë: "Mos e dëgjoni këtë Kur'an; kur të kë- 
ndohet, bëni zhurmë se ndoshta dilni fitues mbi të!.." (Fussilet, 
26) 

Pavarësisht nga çdo lloj dhune e padrejtësie të ushtruar mbi 
të nga ana e fisit të vet, Zotëria i Botëve (s.a.s.) nuk tërhiqej nga 
kumtimi i Islamit, nga ftesa e tyre për në shpëtimin e përjetshëm. 
Kurse politeistët, duke i pritur jashtë qytetit arabët që vinin në 
Mekë për haxh, umre ose me ndonjë qëllim tjetër, i paralajmëro- 
nin, madje, i kërcënonin ata që të mos i afroheshin Profetit dhe 
të mos i dëgjonin ato ç'thoshte ai! Duke i ngjitur të Dërguarit të 
Allahut cilësi të tilla si marrëzi, falltari dhe iluzionizëm, me këto 
shpifje që s'i besonin as vetë, përpiqeshin t'i mbanin larg tij ata 
që vinin në Mekë. 

_ 

Kur Tufejl bin Amri 217 shkoi në Mekë, disa vetë nga parësia e 
Kurejshve e takuan dhe i thanë duke i sugjeruar: 

"O Tufcjl, ti je poet dhe njeri që gëzon konsideratë mes fisit. 
Erdhe në vendin tonë, por duhet të kesh kujdes për këtë njeri të 
dalë nga mesi ynë! Gjendja e tij na ka shkaktuar shqetësime. Ai 
na i shkatërroi shoqërinë dhe punët. Fjala e tij e efektshme si ma- 
gji, e ndan njeriun nga i ati, nga i vëllai e nga gruaja. Kemi frikë 
se mos kjo që na ka rënë në kokë neve, ju bie në kokë edhe ty dhe 
fisit tënd. Kurrsesi mos fol me të dhe mos dëgjo asgjë prej tij!" 

I mbetur nën ndikimin e këtyre sugjerimeve, vendosi të mos 
takohej fare me të Dërguarin e Allahut (s.a.s.) dhe të mos bise- 
donte fare me të. Për më tepër, kur arriti në Qabe, i mbylli veshët 
me pambuk për të mos i dëgjuar thëniet e Profetit. Kurse më pas, 
duke mos i gjetur të denja këto qëndrime dhe veprime të vetat, 
mendoi: 

"Turp të kem! Unë jam poet dhe njeri i mençur. Unë i njoh 
edhe fjalët e bukura, edhe të shëmtuarat. Atëherë, ç'të keqe mund 
të ketë po t'i dëgjoj fjalët e këtij njeriu? Po të jenë të bukura, i 
pranoj, po të jenë të shëmtuara, i hedh poshtë!" 

Dhe priti aty. Pastaj, kur i Dërguari i Allahut u nis të largohej 
për në shtëpi, ai e ndoqi pas dhe i tha: 

"O Muhammed! Fisi më tha kështu e ashhi për ty! Aq më 
trembën, saqë i zura veshët me pambuk që të mos të dëgjoja. Por 
pastaj, me ndihmën e Zotit, m'u dha mundësia të të dëgjoj. A 
mund të ma tregosh këtë çështjen tënde?" 

Në vazhdim, Tufejli thotë kështu: 


217 Tufejl bin Amr ed-Devsi (r.a.) ishte poet dhe person i ndershëm, i 
mençur dhe mikpritës. Porta e tij ishte e hapur për çdo të ardhur. I 
ushqente të varfërit, e mbronte personin që i kërkonte strehim dhe 
i ndihmonte ata që i kërkonin ndihmë. Pasi u bë musliman në vitin 
e dhjetë të profetësisë, e pati ftuar në Islam fisin Devs gjersa Profeti 
emigroi në Medinë. Ra dëshmor në luftën e Jemames duke treguar 
trimëri të madhe. 

_ 









^irm^ HZ. MUHAMMED MUSTAFA 1 


"I Dërguari i Allahut (s.a.s.) më foli për Islamin. Vallahi, unë 
kurrë s'pa dëgjuar fjalë më të bukur se Kur'ani dhe fe më të bu- 
kur se Islami! Menjëherë u bëra musliman dhe dëshmova se nuk 
ka zot tjetër përveç Allahut!" 

Pasi qëndroi disa ditë pranë Profetit, kërkoi leje dhe u kthye 
te fisi i vet me qëllimin për të bërë kumtimin e Kur'anit. Ai i kër- 
koi Profetit t'i lutej Allahut që në veten e tij të shfaqej ndonjë she- 
një mrekullore. Me begatinë e lutjes së të Dërguarit të Allahut, në 
fillim, në mes të ballit iu shfaq një dritë e cila, pastaj, me kërkesën 
e tij, i kaloi në majë të shkopit. Duke u kthyer në këtë gjendje te 
fisi i vet, u muar me kumtimin e fesë gjersa meritoi pozitën e 
dëshmorit. 218 

Personi që iu përgjigj i pari ftesës së Tufejlit (r.a.), është sa- 
habiu i njohur Ebu Hurejre (r.a.) i cili është ai që ka përcjellë më 
shumë hadithe. 219 


Megjithëse mbanin një qëndrim kaq negativ ndaj Kur'anit, 
kur mbeteshin vetëm për vetëm me ndërgjegjen e tyre, politeis- 
tët e pranonin të vërtetën dhe s'bënin dot pa e dëgjuar Kur'anin 
fshehurazi. Dhe, këtë herë, duke gjetur një pretekst tjetër. 

"Thonin: "A nuk mund t'i zbriste ky KuPan një njeriu të 
shquar nga dy qytetet?" (edh-Dhuhruf, 31) 

Megjithëse e pranonin Hz. Muhammedin (s.a.s.) si profet të 
vërtetë dhe Kur'anin si libër të vërtetë, egoizmi u bëhej pengesë 
për t'i miratuar. Ata e pranonin se Kur'ani ishte libër i Allahut, 
por i atribuonin gabim vullnetit dhe vlerësimit të Allahut. Sipas 
mendjes së tyre të veshur me egoizëm dhe të bërë pengesë për 
të vërtetën, Kur'ani nuk duhej t'i zbriste dikujt që s'ishte i pasur 


218 Ibni Hisham, I, 407-408; Ibni Sa'd, Iv, 237-238. 

219 Ibni Haxher, el-Isabe, II, 226. 

por i varfër dhe jetim, por ose Velid bin Mugires nga të pasurit e 
Mekës, ose Amr bin Umejrit nga të pasurit e Taifit. 

Kështu, Velid bin Mugire pati thënë: 

"Ndërsa jemi unë, i madhi dhe zotëria i Kurejshve, ose i ma- 
dhi i Sakifit, Amr bin Umejri, a Muhammedit ka për t'i zbritur 
Kur'ani?" (Ibni Hisham, I, 385) 

Mirëpo vlera e robve në lartësinë e Allahut nuk është as me 
pasuri, as me fisnikëri, por vetëm me devocion. Në fund të fu- 
ndit, Hz. Muhammed Mustafai (s.a.s.) edhe në fisnikëri ishte më 
i nderuari i tyre! 


Akuzat kundër Profetit dhe Kuhanit 

Politeistët të cilët, pavarësisht nga të gjitha përpjekjet kundër 
të Dërguarit të Allahut, mbetën të dobët para tij dhe s'mundën t'i 
bënin gjë, këtë herë u turbulluan gjer atje sa të pretendonin se ai 
e kishte mësuar Kur'anin nga një skllav krishter, megjithëse e di- 
nin se ai ishte i paarsimuar, domethënë, s'dinte shkrim e këndim! 
Ata s'mendonin aspak se një skllav i aftë për të ngritur themelet 
e një feje të tillë të lartë, nuk do t'ia linte këtë nder një tjetri! Dhe 
pse të mbetej ende krishter? 

Kësaj akuze të pavend, Kur'ani i dha këtë përgjigje: 

"Pa dyshim, Ne e dimë se ata thonë që "Kur'anin atij ia 
mëson një njeri"! (Mirëpo nuk mendojnë se) Gjuha e atij perso- 
nit është e huaj! Kurse ky Kur'an është një arabishte e qartë!" 

(en-Nahl, 103) 

"(O i Dërguar! Në të vërtetë, edhe ata e dinë se) Ti nuk ke 

kënduar ndonjë libër e nuk ke ditur të shkruash para se të të 
vinte ky Kur'an! Po qe se do të ishe i kënduar, (atëherë) njerëzit 
e mbrapshtë do të dyshonin (do të thoshin se e mësove nga di- 
kush tjetër)!" (el-Ankebut, 48) 

Me qëllim që i Dërguari i tij të mos prekej dhe ndikohej nga 
shpifjet dhe akuzat e politeistëve, Allahu i Lartë e urdhëronte 
kështu: 



"(O i Dërguar!) Ti vetëm këshillo! Me favorin e Zotit tënd, 
ti s'je as falltar, as i marrë! Ata thonë: "Ai është poet! Ne presim 
ta ndëshkojë koha!" Thuaju: "Prisni! Edhe unë po pres bashkë 
me ju!" (et-Tur, 29-31) 



"... Mohuesit thanë për të vërtetën që u erdhi: "Kjo është 
magji e qartë!" Apo mos thonë se e ke sajuar ti? Thuaju: "Po qe 
se unë e kam sajuar, ju s'keni asgjë në dorë për të më shpëtuar 
mua nga Allahu! Ai i di fort mirë teprimet që keni bërë ndaj 
Kur'anit! Ai mjafton si dëshmitar mes jush dhe mua! Ai është 
falës dhe mëshirues i madh!" (el-Ahkaf, 7-8) 

Meqë nuk kishin ndonjë dëshirë për të hyrë në udhë të drej- 
të, politeistët nuk druheshin të bënin akuza të ndryshme kundër 
të Dërguarit të Allahut dhe Kur'anit. Por e dinin edhe si qën- 
dronte e vërteta. Prandaj, parësia e Kurejshve që e kishte kapur 
frika se mos Islami përhapej jashtë Mekës, u mblodhën pranë 
Velid bin Mugires. Ata u këshilluan mes vedi: 

"Ç't'u themi për Muhammedin fiseve që vijnë?" 

Velidi qe takuar me Profetin (s.a.s.) dhe kishte dëgjuar 
Kur'an nga vetë ai. Velidi u tha kështu: 

"Unë i njoh të gjitha llojet e poezisë. Ajo që kam dëgjuar prej 
tij, nuk është poezi, por një fjalë e lartë që ia kalonte poezisë. 
Ato fjalë s'ishin as prozë. Unë s'kam mundur të dëgjoj më parë 
ndonjë prozë me aq harmoni dhe fuqi shprehëse të lartë! Kurse 
fjalëve të falltarëve nuk u ngjante aspak. Por ato s'ishin as fjalë 
prej të marri. Unë s'kam vënë re te ai ndonjë shenjë marrëzie! 
Por për të s'mund të themi as magjistar, sepse nuk merret me 
fryrje, nuk lidh nyje, kështu që nuk ka ndonjë anë që t'u ngjajë 
magjistarëve!" 

Pas këtyre fjalëve, për t'u gjetur patjetër ndonjë rrugëdalje 
qëllimeve të mbrapshta të politeistëve, Velidi u tha kështu duke 
e shtrënguar veten për të bërë një shpjegim të tillë: 

"Vetëm mund të themi se ai e ndan vëllain nga vëllai, se 
fut farërat e përçarjes mes farefisit dhe, për këtë shkak, fjala e tij 
s'është gjë tjetër veçse magji!" (Ibnu'l-Xhevzi, VIII, 403-404; Hakim, II, 
550; Vahidi, f. 468) 


Të pasuksesshëm në akuzat kundër Kur'anit, politeistët 
vunë në shenjë personin e bekuar të Profetit (s.a.s.). 

Duke e konsideruar si rast të favorshëm për ta, vdekjen në 
moshën dyvjeçare të Kasemit, të birit të të Dërguarit të Allahut 
(s.a.s.), e cilësuan Profetin, me gojën e As bin Vailit, "ebter", "fa- 
rëshuar". Me këtë ata donin që, duke ia ulur vlerën në sytë e 
njerëzve, ta fshinin ndikimin e Profetit nga zemrat e tyre. 

Por as këtu nuk patën sukses. Sureja "Keuther" iu përplas 
syve atyre si një shpullë persekutuese: 

"Me të vërtetë, Ne të kemi dhënë ty keuther, pra faliu Zotit 
tënd dhe ther kurban për Të! Pa dyshim, ai që të urren ty është 
farëshuar!" (el-Keuther, 1-3) 220 

Siç kuptohet nga kjo sure, kudo e në çdo kohë, ata që shpre- 
hin urrejtje kundër të Dërguarit të Allahut (s.a.s), janë të dënuar 
me cilësimin "farëshuar". Njerëzit e paedukatë që ngrihen t'i 
thonë "beduin" Zotërisë së Botëve, mendjetrashët që marrin gu- 
ximin t'ia përqasin mizantropinë e vet Krenarisë së Përjetshme 
të Gjithësisë, fatzinjtë e mjerë që i thonë - Zoti na ruajttë - fesë 
së vërtetë të sjellë prej tij, "ligj i shkretëtirës", janë që të gjithë 
farëshuar, të varfër e të patrashëgueshëm materialisht e shpirt- 
ërisht! 

Sa bukur shprehet poeti: 


Nga dielli i bukurisë tënde, dy botëtjanë ndriçuar; 


Ata që nuk ushqejnë dashuri për bijtë e tu këtu, 


Janë më të mallkuar se djajtë në atëjetë!.. 


Ashtu siç pati ndodhur edhe me profetët e tjerë, ata që s'mu- 
ndeshin ta pranonin të Dërguarin e Allahut (s.a.s.), qenë përsëri 
sundimtarët dhe administratorët krenarë, kasta e njerëzve të pa- 
sur e të përkëdhelur. Allahu i Lartë urdhëron: 



"Në çfarëdo vendi që të kemi dërguar një paralajmërues, 
njerëzit e pasur dhe të përkëdhelur të atij vendi kanë thënë: 


220 Këtu, Keuther është simbol i të gjitha dhuntive dhe të mirave materiale 
e shpirtërore, të kësaj bote e të jetës tjetër pas ringjalljes. 

"Ne i mohojmë ato që po thoni ju, i hedhim poshtë!" Dhe: "Ne 
kemi plot pasuri dhe fëmijë, ne nuk humbim..." (Sebe, 34-35) 


R f-Ll* jLo-* (_P 

7, - '*,\,**„ ' a ,° 

jlo li oir ilM 

I jJsL—il Jli LlJIjI aJp lil 


"(O i Dërguar!) Mos iu përul askujt që betohet shumë dhe 
është i poshtër, që përgojon njerëz e bart fjalë, që është shumë 
koprac, i papërmbajtur e mëkatar, që është shumë i vrazhdë 
dhe i damkosur si kopil, vetëm e vetëm pse ka pasuri e djem! 
Kur atij i lexohen ajetet tona, ai thotë: "Legjenda të të parëve..." 
(el-Kalem, 10-15) 

Kështu, Ebu Lehebi, për të cilin u zbrit sureja Tebbet, thosh- 
te: 


"Mos qoftë ajo fe që më mban mua të barabartë me të tje- 

rët!" 


Edhe Ebu Xhehli që kryesonte dushmanët më të harbuar të 
Profetit (s.a.s.) dhe Islamit, thoshte kështu: 

"Ne e dimë se ato që thotë Muhammedi, janë të vërteta. 
Mirëpo, ç'të ketë bërë fisi i tij gjer më sot, edhe ne e kemi bërë, 
nuk kemi mbetur poshtë tyre. Kurse ata tani thonë me krena- 
ri: "Mes nesh kemi një pejgamber!" Po ne, si mund të nxjerrim 
një pejgamber nga radhët tona? Kjo është e pamundur! Atëherë 
unë kurrë nuk mund ta pranoj Muhammedin si pejgamber!" (Ibni 
Kethir, el-Bidaje, III, 113) 


Ebu Xhehli që shprehej kështu, për shkak të urrejtjes, smirës 
dhe armiqësisë, një radhë pati arritur të thoshte edhe kështu: "Po 
qe se do ta gjej atë duke falur namaz, do ta godas mu në kokë!" 

Pastaj ky rast i erdhi kur takoi në të Dërguarin e Allahut 
(s.a.s.) që po falte namaz në Qabe dhe në çast u nis për të vepruar 
siç pati dhënë fjalën. Por sapo nisi të vepronte, për një çast iu 

zverdh fytyra, e kapi një frikë e madhe aq sa s'po e mbante dot në 
dorë gurin që kishte rrëmbyer dhe nisi të kthehet mbrapsht duke 
vrapuar. Ata që ndodheshin përreth, të habitur tejet, e pyetën 
Ebu Xhehlin se ç'i kishte ndodhur. Mes shqetësimit dhe frikës, 
Ebu Xhehli iu tha: 

"Kur iu afrova, para më doli papritmas një deve e azdisur! 
Jo! Vallahi s'kam parë gjer më sot një deve të tillë aq të frikshme! 
Më dukej sikur do të më gëlltiste aty për aty!" (Ibni Hisham, 1,318; 
Ibni Kethir, el-Bidaje, III, 92-93) 

Allahu i Lartë e mbronte robin dhe të Dërguarin e Tij, Hz. 
Muhammedin (s.a.v.) si dhe fenë e dërguar me të, i nxirrte vazh- 
dimish ata superiorë. 

Megjithatë, politeistët ende nuk e pranonin dot të Dërguarin 
e Allahut dhe rrinin larg të vërtetës së Kur'anit. Si të thuash, ik- 
nin prej të vërtetave hyjnore. Allahu i Lartë urdhëron: 


> ■>> 






"Po ç'kanë ata që largohen prej këshillës tamam si gomari 
i trembur që ikën prej luanit?" (el-Muddethir, 49-51) 

Poeti e shpreh kështu faktin që qafirët, mohuesit, megjithëse 
e dinin të vërtetën, nuk pranonin të besonin, dhe faktin që orien- 
timi në rrugën e drejtë ishte një çështje meritimi: 

Po s'pati orientim prej Teje, ç'të bëjë zgjuarsia, o Zot! 

Edhe pse di arabisht, ç't'i bëjë ajeti Ebu Xhehlit, o Zot! 
Ndërkaq, këto largime vinte koha që, si domosdoshmëri e 
provës hyjnore, shfaqeshin si mundime të padurueshme kundër 
të Dërguarit të Allahut dhe besimtarëve. 


Periudha e torturave 


Politeistët që nuk nxorën dot gjë prej propozimeve që i bënë 
Ebu Talibit e që nuk mundën të sigurojnë ndonjë lëshim prej të 
Dërguarit të Allahut (s.a.s.), e gjetën zgjidhjen duke iu drejtuar 

politikës së forcës. Në kohët e para nuk i prekën ata që kishin fis 
dhe familje të madhe, sepse ky qëndrim mizor ndaj muslimanë- 
ve nuk kishte marrë ende një karakter të përgjithshëm. 

Në këtë mes, ata që iu nënshtruan torturave e mundimeve 
të politeistëve në fillim qenë më shumë të vetmuarit, shërbëtorët 
dhe skllevërit. Mbi ta pothuaj s'u la torturë pa u kryerL. 

Hz. Habbabi (r.a .) 221 qe shtrirë mbi prush dhe ishte mbajtur 
ashtu, duke i rënduar mbi gjoks, gjersa prushërat ishin shuar nga 
dhjamrat e tretura nga trupi i tij! 

Habbabi (r.a.) ishte hekurpunues. Shumë nga politeistët i 
detyroheshin të holla dhe, kur shkonte t'ua kërkonte, i thoshin: 

"Në fillim mohoje Muhammedin, pastaj t'i japim ato që ke 
për të marrë!" 

Kurse ai, duke lënë mënjanë interesin e kësaj bote të vdek- 
shme, parapëlqente lumturinë e amshuar: 

"Unë kurrë s'e mohoj atë! Unë jam bashkë me të!" 

Njërën nga mundimet që pati hequr e tregon vetë kështu: 

"Një ditë pata shkuar te As bin Vaili për të marrë ç'më de- 
tyrohej. Ai më tha: 

"Nuk do të t'i jap paratë gjersa të mos e kesh mohuar 
Muhammedin!" 

Kurse unë ia ktheva: 

"Unë s'kam për ta mohuar Muhammedin gjersa ti të vde- 
sësh, madje, gjersa të ringjallesh!" 

"Domethënë, unë tani do të vdes dhe pastaj do të ringjallem, 
ë?" - Më pyeti ai. 

"Po!" - Iu përgjigja unë. 


221 Habbab bin Eret (r.a.) është i gjashti ndër muslimanët e parë. Eshtë 
ndër muslimanët e vuajtur të torturuar rëndë nga politeistët. Gjurmët 
e torturave që i patën bërë, i barti në shpinë gjersa vdiq. Pasi emigroi 
në Medinë, mori pjesë në të gjitha betejat duke filluar me Bedrin. Ka 
përcjellë 32 hadithe nga i Dërguari i Allahut (s.a.s.). Vdiq në Kufa në 
vitin 37 h. / 657 e.r. në moshën mbi shtatëdhjetëvjeçare. 

_ 

As bin Vail më tha: 

"Në është kështu, kur të ringjallem, do të kem pasuri dhe do 
të ta paguaj borxhin!" 

Atëherë, zbritën këto ajete: 

"A e pe atë që i mohon ajetet tona dhe thotë "mua, sigu- 
risht, do të më jepen pasuri dhe bij"? A mos ai (qafir) e di të 
fshehtën? Apo mos mori ndonjë lajm nga lartësia e Allahut 
mëshirues? Jo, kurrë! Ne do t'i shkruajmë të thënat e tij dhe do 
t'ia shumëfishojmë ndëshkimin! Do t'ia marrim ato për të cilat 
flet (pasurinë dhe bijtë) dhe ai do të vijë te Ne i vetëm!" (Merjem, 
77-80) (Buhari, Tefsir, 19/3; Muslim, Munafikin, 35-36; Tirmidhi, Tefsir, 19/3162) 

Edhe e zonja e Habbabit (r.a.), Ummu Enmar nuk mbetej 
pas të tjerëve në torturat ndaj tij. Ajo skuqte një hekur në zjarr 
dhe me të ia damkoste kokën Habbabit. Hz. Habbabi shkoi te 
i Dërguari i Allahut për t'u ankuar për të. Atëherë, i Dërguari i 
Allahut (s.a.s.) u lut: 

"Allahu im, ndihmoje Habbabin!" 

Pas kësaj lutjeje, Ummu Enmar u kap nga një sëmundje e 
trurit dhe nisi të lehte si qen. Atë e këshilluan ta digjte kokën me 
hekur të skuqur. Dhe ajo u detyrua t'i kërkonte ndihmë Habbabit. 
Habbabi (r.a.) merrte një hekur, e skuqte në zjarr dhe pastaj ia 
përcëllonte kokën Ummu Enmarit ! 222 

Edhe Hz. Bilali (r.a .) 223 ishte njëri që u qe nënshtruar tortu- 
rave më të pamëshirshme. Zotëria i tij, Umejje, i bënte Bilalit tor- 

222 Shih. Ibni Ethir, Usdu'l-Gabe, II, 115. 

223 Bilal bin Rebah (r.a.) me prejardhje abisinase është bërë, për këtë 
shkak, i njohur si Bilal Habeshiu (Bilal Abisinasi). Eshtë njëri prej 
shtatë vetëve në Mekë që e patën deklaruar hapur se ishin muslima- 

_ 

tura që s'ta merrte mendja. E linte shtrirë mbi rërat e nxehta të 
shkretëtirës duke i vënë sipër gurë të mëdhenj dhe, disa herë, e 
hiqte zvarrë nëpër sokakët e Mekës. Pasi e linte Bilalin (r.a.) një 
ditë e një natë pa ujë, i veshte një këmishë hekuri, e nxirrte mbi 
rërat e nxehta nën diellin përvëlues dhe e mbante ashtu gjersa t'i 
tretej yndyra e trupit nga nxehtësia. 

Pavarësisht nga torturat e ndryshme që i bënin politeistët, 
Bilali (r.a.) nuk pranonte të thoshte ashtu siç kërkonin ata, por 
përsëriste pa pushim: 

"Ehad, Ehad, Ehad!" ("Një, një, një, Allahu është një !)!" 224 

Persekutimet që u bëheshin muslimanëve nuk merrnin fund 
vetëm me vuajtje dhe mundime. I ati i Ammarit (r.a.), Hz. Jasiri 225 


224 

225 


në. Edhe e ëma Hamame ishte muslimane. Për këtë shkak, që të dy 
vuajtën shumë nga qafirët, mohuesit, në vitet e para të Islamit. Bilal 
Abisinasi (a.s.) i cili njihet si personi që ka kënduar ezanin e parë në 
vitin e parë të hixhretit, kreu detyrën e muezinit të Profetit në të gjitha 
situatat e paqes dhe luftës. Ai mori pjesë në të gjitha fushatat luftarake 
dhe betejat përkrah të Dërguarit të Allahut (s.a.s.). Ditën e triumfit 
të Mekës, u ngjit në çatinë e Qabes dhe këndoi ezanin e fitores. Ai ia 
përgatiste Profetit ujin e abdestit, i kryente shërbime personale, gja- 
të fushatave luftarake e mbronte natën, e ndihmonte të Dërguarin e 
Allahut në punët shtetërore. Pas vdekjes së të Dërguarit të Allahut 
(s.a.s.) nuk këndoi dot më ezan. Në kohën e kalifatit të Hz. Omerit, u 
largua nga Medina dhe mori pjesë në disa beteja në Siri. Atje, musli- 
manët kërkuan ndërmjetësimin e kalifit me qëllim që Bilali (r.a.) t'u 
këndonte ezan. Me kërkesën e kalifit Osman, Bilali këndoi ezan një 
herë. (Zehebi, Sijer, I, 357) Ndërsa ai këndonte ezan, muslimanët që 
kujtuan kohën e të Dërguarit të Allahut (s.a.), u mbytën në lot. Bilal 
Abisinasi (r.a.) ka përcjellë dyzet e katër hadithe nga Profeti. Ky njeri 
që e donte me pasion të Dërguarin e Allahut, vdiq në Damask në mos- 
hën mbi gjashtëdhjetetekatërvjeçare. 

Kur po vdiste, tha kështu: 

"Në dashtë Allahu, nesër do të takohem me miqtë e mi të dashur, me 
Hazreti Muhammedin (a.s.) dhe me shokët!" 

Atëherë, e shoqja nisi të vajtojë: 

"E mjera unë për ty!" 

Kurse Bilali (r.a.) me zemrën plot mall për Profetin, thoshte: 

"Oh, sa bukur, oh, sa mirë!" (Zehebi, Sijer, I, 359) 

Shih. Ahmed, I, 404; Ibni Sa'd, III, 233; Belazuri, 1,186. 

Jasir bin Amir (r.a.) Kishte ardhur nga Jemeni dhe ishte vendosur në 

nuk i tha ato që ia kërkonin politeistët t'i thoshte dhe vdiq nën 
torturat e tyre të rënda! 

Edhe e ëma e Ammarit, Hz. Thumejje (r.anha), pasi iu nën- 
shtrua torturave të rënda, pasi u lidh për këmbësh mes dy deve- 
ve, u copëtua egërsisht dhe vdiq në mënyrë tragjike si dëshmore 
e Islamit! 

Kështu, familja Jesir (r.anhum) u bënë dëshmorët e parë të 
Islamit . 226 

Një ditë, i Dërguari i Allahut (s.a.s.) rastisi në këtë familje të 
bekuar kur po torturoheshin, dhe u tha: 

"Duroni, o familja Jasir! Gëzohuni, o familja Jasir! Pa dyshim, 
pozita juaj është xhenneti!" (Hakim, m, 432,438) 

Edhe Hz. Ammari (r.a .) 227 u qe nënshtruar sa e sa torturave 
dhe mundimeve! 

Një ditë, politeistët Kurejshë e kapën Hz. Ammarin dhe 
duke ia futur kokën në një pus, i thanë: 

"Nuk do të të lëshojmë gjersa ta fyesh Muhammedin dhe t'i 
lavdërosh Latin dhe Uzzën!" 

Të Dërguarin e Allahut e lajmëruan: 

"O i Dërguari i Allahut, Ammari qenka bërë qafir!" 

Kurse Profeti (s.a.s.) tha: 

"Jo, Ammari është nga maja e kokës te thoi i mbushur plot besim! 
Besimi është përzjerë me gjakun dhe mishin e tij!" 

Në atë mes, Ammari (r.a.) erdhi te Profeti. Sahabiu i bekuar 
qante... 


Mekë, ishte martuar me Thumejjen, skllaven e Ebu Hudhejfes, me të 
cilën i kishin lindur dy djem, Ammari dhe Abdullai. (Ibni Sa'd, IV, 
136, VIII, 264). Familja Jasir u bë muslimane si familje dhe iu nën- 
shtruan torturave për ta ndryshuar fenë. 

226 Shih. Ibni Haxher, el-lsabe, III, 648; Zemahsheri, III, 164. 

227 I Dërguari i Allahut (s.a.s.), duke u shprehur si në vijim, pati dekla- 
ruar virtytin e lartë të këtij sahabiu të zgjedhur: "Xhenneti dëshiron 
takimin me tre persona: Aliun, Ammarin dhe Selmanin; Ammari zgjedh 
gjithmonë më të drejtën e asaj që kërkohet prej tij!" (Tirmidhi, Menakib, 32, 
34; Ibni Maxhe, Mukaddime, 11) 

_ 








VITII KATERT I PROFETESISE 


Duke ia fshirë lotët me dorën e vet, i Dërguari i Allahut e 
pyeti: 

"Ç'fë ka ndodhur, o Ammar?" 

Ammari (r.a.) iu përgjigj: 

"O i Dërguari i Allahut! Nuk më lëshuan gjersa të fyeva ty 
dhe gjersa thashë se idhujt e tyre janë më të mirë se feja jote!" 

I Dërguari i Allahut (s.a.s.) e pyeti: 

"Ç’ndjeje me zem'ër kur i thoshe këto?" 

Ammari iu përgjigj: 

"Zemrën e kisha të qetë me besimin ndaj Allahut dhe të 
Dërguarit të Tij, kurse besnikërinë ndaj fesë, më të fortë se he- 


kuri!" 


Pas kësaj, i Dërguari i Allahut (s.a.s.), ndërsa nga njëra anë ia 
fshinte lotët Ammarit, nga ana tjetër thoshte: 

"O Ammar, po qe se ata të shtrëngojnë prapë t'i thuash këtofjalë, 
thuaji!" 

Pas kësaj ngjarjeje, zbriti ky ajet: 



"Me përjashtim të atyre që shtrëngohen (për të dalë nga 
feja) ndërsa i kanë zemrat të ngopura me besim, atyre që, pasi 
kanë besuar, ia hapin zemrën mohimit, patjetër do t'u bjerë 
një ndëshkim nga Allahu dhe për ta do të ketë një mundim të 
madh!" (en-Nahl, 106) (Ibni Sa'd, III, 249; Ibni Ethir, el-Kamil, II, 67; Hejsemi, IX, 
295; Vahidi, f. 288-289) 

Kjo ngjarje është një argument juridik se një shprehje ku- 
ndër besimit mund të thuhet vetëm në kushtet e kërcënimit me 
vdekje, kurse në kushte të tjera nuk është e lejueshme (xhaiz). 

Politeistët armiq të Islamit e rrihnin Hz. Shuaibin (r.a .) 228 
gjersa i binte të fikët. 

Zinnire Hatun ishte një skllave që hoqi shumë mundime 
prej politeistëve, gjer aty sa, nga torturat e Ebu Xhehlit, u verbua 
nga të dy sytë. 

Ebu Xhehli i tha: 

"A e pe? Lati dhe Uzza të verbuan!" 

Kurse Zinnire Hatun ia ktheu: 

"Jo, Vallahi, nuk janë ata që më verbuan mua, sepse Lati dhe 
Uzza nuk mund të bëjnë as dëm, as dobi! Zoti im ka fuqi të ma 
kthejë shikimin prapë!" 

Dhe, kur u gdhi, njerëzit panë se Allahu i Lartë ia kishte 
kthyer shikimin Zinnire Hatunit! (Ibni Hisham, I, 340-341; Ibni Ethir, 
el-Kamil, II, 69; Usdu'l-Gabe, VII, 123) 

Edhe shumë muslimanë të tjerë ndodheshin në vështirësi 
dhe mundime të tilla. Sahabe të zgjedhur të Profetit (s.a.s.), si 
Amir bin Fuhejre, Ebu Fukejhe, Mikdad bin Amr, Ummu Ubejs, 
Lubejne Hatun, Nehdije Hatun dhe e bija, u qenë nënshtruar 
torturave të paimagjinueshme. Politeistët ua hiqnin rrobat, ua 

228 Suhejb bin Sinan (r.a.) është bërë i njohur si Suhejb Rumiu. Në mos- 
hë fëminore ra rob në fillim i bizantinëve, pastaj i arabëve. Ndërsa 
ndodhej në Mekë si aleat i Ibni Xhed'anit, e mësoi Islamin nga Ammar 
bin Jasiri (r.a.) dhe u bë menjëherë musliman. Duke ua dhënë tërë 
mallin dhe pasurinë politeistëve, emigroi me një mijë e një mundime 
në Medinë. Për Jë ka zbritur ajeti: 

"Mes njerëzve ka të tillë që, për hir të Allahut, e shesin veten. Alla- 
hu është shumë i dhembshur ndaj robve të vet!" (el-Bakara, 207) 
Kur e pa atë, i Dërguari i Allahut (s.a.s.) i tha: 

"Ebu Jahja! Shumë allishverish me fitim e me bereqet bëre!" (Hakim, III, 
450-452) 

Shumë i aftë në hedhjen e shigjetës, Suhejbi (r.a.) mori pjesë në të 
gjitha luftërat në shpurën e Profetit. Ishte shtatmesatar, me lëkurë që 
anonte nga e kuqja dhe me karakter shumë bujar. Pasi e kaloi jetën me 
sakrifica të mëdha për Islamin, Suhejb Rumiu (r.a.) vdiq në vitin 38 të 
hixhretit në moshën 73 vjeçare dhe u varros në varrezën e Medinës. 

lidhnin këmbët me zinxhirë dhe i hiqnin zvarrë, i nxirrnin në 
shkretëtirë në orët më të nxehta të ditës, u vinin sipër copëra 
të mëdhenj shkëmbinjsh dhe provonin mbi ta lloje të ndryshme 
torturash gjersa ta humbnin vetëdijen e të mos dinin ç'thoshin! 
Ua shtrëngonin grykën dhe nuk i lëshonin gjersa t'u dukej se 
kishin vdekur ! 229 

Kjo gjendje i dëshpëronte shumë së pari Profetin (s.a.s.), 
si dhe të gjithë muslimanët. Mirëpo në ato kushte s'kishin ç'të 
bënin . 230 Vetëm Hz. Ebu Bekri (r.a.), monumenti i besimit, i cili 
e kishte gjendjen ekonomike të mirë, bleu nga pronarët shtatë 
skllevër muslimanë, ndër të cilët edhe Hz. Bilalin, duke i shpë- 
tuar, kështu, ata, nga torturat e pashpirtshme! 

Por persekutimet e politeistëve shtoheshin çdo ditë që ka- 
lonte dhe, pas besimtarëve të dobët e të panjeri, hlluan të ma- 
rrin pjesën e tyre nga torturat dhe mundimet edhe i Dërguari i 
Allahut (s.a.s.), si dhe persona të pasur që shoqëroheshin me të, 
si Hz. Ebu Bekri, Hz. Osmani, Zubejr bin Avvami, Mus'ab bin 
Umejri. 

Politeistët nxisnin persona të padenjë nga shtresa e ulët e po- 
pullsisë së Mekës duke i përdorur për ta goditur Profetin (s.a.s.). 
E akuzonin si poet, magjistar, falltar dhe të marrë, akuza të cilat 
nuk i besonin as vetë ! 231 

Siç rrëfen Abdullah bin Amri si dëshmitar i ngjarjes, një ditë, 
ndërsa Profeti (s.a.s.) po falte namaz në pjesën Hixhr të Qabes, 

229 Shih. Ibni Maxhe, Mukaddime, 11; Ahmed, I, 404. 

230 Dëshpërimin e thellë të ndjerë nga Profeti për mundimet e ushtruara 
mbi muslimanët, poeti M. Akif e shpreh kështu: 

A nuk mërziteni nga Hazreti Pejgamberi 
Që po ta shponte gjembi besimtarin diku larg, 

I dhimbte zemra e pastër nga ajo fatkeqësi? 

Shpirti profetik do të ankohet për ju me siguri!.. 

Prandaj, besimtari duhet të veprojë gjithmonë duke menduar se ç'- 
hidhërim mund t'i shkaktojë të Dërguarit të Allahut. Prandaj duhet 
shmanguar nga çdo lloj sjelljeje zemërthyese si padrejtësia, përfolja 
pas shpine, fyerja. 

231 Shih. Ibni Hisham, I, 309-310. 

arriti Ukbe bin Ebi Muajt, ia kalo për qafe Profetit mbulesën dhe 
nisi ta tërhiqte për ta mbytur. Atëherë arriti Hz. Ebu Bekri i cili e 
kapi për supesh dhe e largoi tutje duke i thënë: 

"A mos doni ta vrisni njeriun i cili ka ardhur me prova të 
qarta nga Zoti juaj dhe thotë "Zoti im është Allahu?" (Buhari, Tefsir, 
40) 

Gjithashtu një ndodhi të ngjashme, Ibni Mes'udi (r.a.) e për- 
cjell kështu: 

"Një ditë, i Dërguari i Allahut (s.a.s.) po falte namaz pranë 
Qabes. Aty ndodheshin edhe Ebu Xhehli me shokë. Një ditë më 
parë ishte therur një deve. Ebu Xhehli u tha shokëve: 

"Kush nga ju do ta sjellë plëncin e devesë që ka therur filan 
familje dhe do t'ia hedhë mbi supe Muhammedit kur të bjerë në 
sexhde?" 

Më fatziu nga të pranishmit fluturoi me vrap, e mori plëncin 
dhe ia hodhi të Dërguarit të Allahut (s.a.s.) në supet e bekuara 
kur ra në sexhde. Të gjithë u gajasën së qeshuri. Unë po rrija e 
po i vështroja nga pak larg. Po të kisha dikë që të më mbronte, 
do t'ia kisha hequr nga supet. I Dërguari i Allahut ndodhej në 
sexhde por s'e ngrinte dot kokën. Ndërkaq, dikush shkoi te Hz. 
Fatimeja dhe e njoftoi. Ajo ishte ende një vajzë e vogël. Ajo erdhi, 
ia hoqi plëncin të atit nga supet dhe e hodhi përtokë. Pastaj u 
kthye nga politeistët dhe u tha fjalë të rënda. Politeistët nuk iu 
përgjigjën fare Fatimes (r.a.). Profeti e përfundoi namazin dhe 
me zë të larë u lut kështu: 

"Allahu im! T'i lënça Kurejshët në dorë Ty!" 

Dhe e përsëriti këtë tri herë. 

Kur e dëgjuan këtë lutje, politeistëve iu pre e qeshura. Ata i 
mbërtheu një frikë e keqe! Sepse ata e kishin provuar disa herë 
që lutjet e të Dërguarit të Allahut vërtetoheshin. Në vazhdim, 
Profeti u lut kështu duke i përmendur armiqtë e Islamit emër 
për emër: 

_ 

"Allahu im! Po t'i lë Ty Ebu Xhehlin, Utben, Shejben, Velidin, 
Umejje bin Halefin, Ukbe bin Ebi Muajtin!" 

Betohem në Zotin e Plotfuqishëm i cili e ka dërguar 
Muhammedin me të drejtën, burrat që i përmendi me emër i 
Dërguari i Allahut, ditën e Bedrit i pashë të gjithë të shtrirë për- 
tokë dhe pastaj tek u hodhën në një gropë!" (Buhari, Salat 109, Xhihad 
98, Xhizje 21; Muslim, Xhihad 107) 

Pavarësisht nga këto qëndrime mizore të tilla që iu nën- 
shtrua, i Dërguari i Allahut (s.a.s.) nuk bëri kurrë kompromis 
me politeistët dhe kurrë nuk bëri lëshime në fe. Për më tepër, u 
thoshte sahabeve: 

"Kush shkon ngaju dhe u këndon Kur'an politeistëve?" 

Dhe Abdullah bin Mes'udi që i qe përgjigjur me gjithë zemër 
ftesës së Profetit duke i thënë "shkoj unë, o i Dërguari i Allahut", 
u pati kënduar Kur'an politeistëve në Mekë dhe qe rrahur tragji- 
kisht nga ata fatzinj! 

Pastaj shokët i patën thënë: 

"Fundja, ne e dinim se kjo punë do të përfundonte kështu 
dhe frikësoheshim!" 

Kurse Abdullah bin Mes'udi u qe përgjigjur: 

"Në sytë e mi në këtë çast nuk ka njeri më të dobët e të pa- 
vlerë se ta! Po deshët, unë shkoj prapë nesër dhe i bëj të dëgjojnë 
Kur'an!" 

Kurse shokët i patën thënë: 

"Jo! Ti i bëre një herë të dëgjojnë atë gjë që atyre s'u pëlqen 
aspak! Kjo mjafton!" (Ibni Hisham, I, 336-337) 


Sapo që Ebu Xhehli të dëgjonte se një person i pasur dhe 
fuqishëm ishte bërë musliman, menjëherë shkonte te ai dhe e 
shante: 


"Ti e le fenë e tyt eti, ë? Mirëpo ai ishte më i mbarë e më i 
dobishëm se ti! Domethënë, ti e quajte asgjë mendimin e tij, ia 

_ 

rrëzove nderin, apo jo! Betohem se edhe ne nuk do t'i japim vlerë 
mendimit tënd dhe do ta tregojmë sheshit se është i gabuar! Ne 
do të ta prishim nderin dhe konsideratën që ekziston për ty!" 

Po qe se personi ishte njeri që merrej me tregti, i thoshte: 

"Vallahi, ne do ta prishim tregtinë tënde, do të ta shkatërroj- 
më pasurinë!" 

Kurse po të ishte njeri i varfër dhe i dobët, do ta rrihte, do të 
përpiqej ta bindte me gënjeshtra dhe ta kthente nga feja! 

Një herë, më vonë, e pyetën Ibni Abbasin (r.a.): 

"A me të vërtetë u torturuan nga politeistët aq shumë i 
Dërguari i Allahut (s.a.s.) dhe sahabet saqë ta braktisnin fenë?" 

Ibni Abbasi (r.a.) u përgjigj kështu: 

"Po! Vallahi, politeistët e rrihnin aq shumë atë që kapnin 
prej tyre, e linin pa ujë e pa bukë, saqë nga rrahja e rëndë njeriu 
nuk qëndronte dot ndenjur, dhe e detyronin të thoshte çdo gjë që 
të donin ata. E pyesnin: 

"A janë edhe Lati dhe Uzza zota përveç Allahut?" 

"Po!" - U përgjigjej ai! 

Për më tepër, i tregonin një insekt dhe e pyesnin: 

"A është edhe ky insekt zot tjetër veç Allahut?" 

Dhe njeriu, për të shpëtuar nga torturat, thoshte: 

"Po!" 

Kurse kur shpëtonte nga torturat dhe vinte në vete, rikthe- 
hej në besimin monoteist!" (Ibni Hisham, I, 339-343; Ibni Sa'd, III, 233; Ibni 
Kethir, el-Bidaje, III, 108) 

Duke medituar për të gjitha këto skena dhune, ne duhet ta 
kuptojmë dhe vlerësojmë faktin se dhuntia e Islamit ka arritur 
gjer tek ne në sajë të durimit dhe vetëmohimit të mijëra njerëzve 
dhe se, në këtë rrugë kurrë nuk janë bërë lëshime! 


s 3^ 9 . 








VITII KATERT I PROFETESISE ^irm^ 


Po të dëshironte, Allahu i Lartë e bënte të lehtë zhvillimin 
dhe përhapjen e Islamit në atë mënyrë që muslimanët të mos 
hiqnin asnjë vështirësi. Mirëpo, atëherë nuk do të zbulohej sin- 
qeriteti i atyre që e kishin vënë kokën në këtë udhë, nuk do të 
evidentoheshin vendosmëria, zelli, qëndrueshmëria dhe sakrih- 
ca. Sigurisht që atëherë nuk do të dalloheshin dot besimtari nga 
hipokriti, i sinqerti nga gënjeshtari. 

Allahu i Lartë urdhëron kështu në Kur'an: 



"Elif. Lam. Mim. A mos vallë njerëzit pandehën se do të li- 
heshin vetëm duke thënë "besuam", pa u kaluar nëpër prova? 
Pa dyshim, Ne i vumë në provë edhe të mëparshmit. Sigurisht, 
Allahu do t'i nxjerrë në shesh edhe njerëzit e besës, edhe gë- 
njeshtarët!" (Ankebut, 1-3) 



"Apo pandehët se do të hyni në xhennet pa i nxjerrë në 
shesh Allahu ndër ju ata që luftojnë dhe bëjnë durim?" (Al-i 
Imran, 142) 



"Apo pandehët se do të hyni në xhennet menjëherë, pa ju 
rënë në kokë gjendja e paraardhësve tuaj? Ata pësuan varfëri 
të tilla, shqetësime të tilla dhe tronditje të tilla, saqë edhe pro- 

fetët bashkë me ndjekësit e tyre thoshin: "Kur do të vijë ndih- 
ma e Allahut?" Ja, pra, shihni, ndihma e Allahut është shumë 
afër!" (el-Bakara, 214) 

Përballimi me prova të vështira në rrugën e besimit mono- 
teist (tevhid) është domosdoshmëri e ligjit të Allahut të quajtur 
sunnetullah. Të gjithë profetët dhe robtë besnikë të Allahut kanë 
vuajtur vazhdimisht, u janë nënshtruar mundimeve, madje disa 
kanë rënë dëshmorë për këtë. Prandaj, duhet të dihet se nuk 
është e drejtë për muslimanin që, kur të përballet me vështirësi 
dhe mundime, ta humbë shpresën. Përkundrazi, sa më shumë 
që muslimanët të tregohen të durueshëm ndaj kokëçarjeve dhe 
dëmeve në rrugën e realizimit të urdhrit të Allahut, aq më shpejt 
do ta arrijnë pëlqimin dhe shpërblimin e Allahut! 


Sugjerimi ndaj muslimanëve për durim dhe qëndresë 

Edhe i Dërguari i Allahut (s.a.s.) ishte njeri. Edhe atë, sjelljet 
e këqia të rënda, të bëra kohë më kohë kundër tij, e hidhëronin, 
qëndrimet e shëmtuara të njerëzve për orientimin e të cilëve për- 
piqej me tërë forcat e tij, e dëshpëronin. Disa herë përjetonte ças- 
te të tilla që pa tjetër ndjente nevojën e një ngushëllimi. 

Ngushëllimi atij i vinte prej Zotit. Allahu i Lartë nuk donte 
që i Dërguari i Tij të dëshpërohej dhe e mbështeste shpirtërisht e 
moralisht me ajetet e Tij: 


I^S" dllip jl5" Aljzi j! 


"(O i dërguar!) Mirësia dhe bujaria e Tij ndaj teje janë shu- 
më të mëdha..." (el-lsra, 87) 


aIS! jl 1 jJUp ULj ^ hl)! oytfT JiS"" j 

"Kushdo që të mohojë, mohimi i tij të të mos dëshpërojë 
ty. Kthimi i tyre është vetëm tek Ne. Atëherë do t'u tregojmë 
se ç'kanë bërë. Allahu e di shumë mirë se ç'ka në zemra. Ne u 
japim atyre mundësi të përshkohen pak, pastaj i godasim me 
një dënim të rëndë..." (Lukman, 23-24) 



"(I Dashuri im!) Mos u shqetëso për shkak të tyre e as mos 
u ngushto për ato që bëjnë..." (en-Neml, 70) 

Duke e ngushëlluar të Dashurin e Tij në këtë mënyrë, Zoti e 
këshillonte për durim: 



"(O i Dërguar!) Bëj durim për thëniet e tyre dhe madhëroje 
me falenderim Zotin tënd para lindjes së diellit dhe para perë- 
ndimit të diellit!" (Kaf, 39) 

Dhe i Dërguari i Allahut (s.a.s.) që i forcohej vendosmëria 
dhe dëshira me këto ajete, i heshtte dhimbjet e sahabeve, shokëve 
të tij, ua lidhte plagët e zemrës! 

Habbab (r.a.) tregon: 

Një ditë, kur i Dërguari i Allahut po rrinte nën hijen e Qabes, 
i shkuam pranë dhe i treguam me ankim për torturat që na bënin 
politeistët. 

Dhe ai na tha kështu: 

"Në brezat para jush ka pasur besimtarë që janë marrë, janë fu- 
tur në gropë, janë prerë përgjysmë me sharrë, u janë copëtuar mishrat 
me krëhëra prej hekuri dhe përsëri nuk e kanë lënë fenë. Betohem në 
Allahun se Allahu do ta plotësojë këtëfe e do ta bëjë sunduese në atë më- 
nyrë që një kalorës do të udhëtojë nga Sana gjer në Hadramevt pa pasur 

frikë tjetër veç Allahut dhe ujkut se mos ia pret dhentë... Por ç'e do seju 
tregoheni të padurueshëm..." (Buhari, Menakibu'l-Ensar, 29) 

Pas kësaj, i Dërguari i Allahut (s.a.s.) këndoi këtë ajet: 


jU 1 ^U« abUl 'jj-ai JgU' l-JU diiyv ^ 

L^J iS Jxl olli ^ Ij-aJl jLg_Jl 

j JZ>U j~>- Ajjl _UP D j 4jJ| J_p jy> ^jj L^_j jjj jjL>- jLgj^l 


"Të të mos mashtrojë bredhja e atyre që s'besuan, nga 
vendi në vend. Ajo është një mundësi e shkurtër e pastaj vendi 
i tyre është xhehennemi, një vendmjerimi! Por ata që ia patën 
frikën Zotit të tyre, kanë xhennete ku rrjedhin lumenj e aty do 
të jenë përgjithmonë. Për njerëzit e mirë, më e dobishmja është 
ajo te Allahu!" (Al-i Imran, 196-198) 

Me shtimin e vuajtjeve e me vazhdimin e pandërprerë të 
mundimeve dhe torturave të politeistëve, zemrat e besimtarëve 
gjenin forcë e piqeshin nga ajete të tillë. Në një aspekt, vuajtjet 
dhe mundimet ishin jo vetëm faktorë ndikues që i afronin robtë 
te Zoti, por edhe kryenin punën e një peshoreje hyjnore që mas- 
te dorëzimin dhe nënshtrimin e besimtarëve ndaj Zotit. Sjelljen 
më të mirë që u takonte besimtarëve të mbanin në kohë të tilla, 
Kur'ani e përcakton kështu: 


vjt Ihj jTSIj Ijjif }l LUT AJJl'j Ihj 

0 ^ ^ Jl ^ Jl ^ 0 X & ^ 0 s ^ 

"Gjersa të vijë vendimi i Zotit tënd, duro dhe mos iu përul 
askujt prej atyre mëkatarëve e mosmirënjohësve! Dhe përme- 
nde Zotin tënd mëngjes e mbrëmje! Dhe bjer në sexhde para 
Tij në një pjesë të natës dhe në një pjesë të gjatë të saj madhë- 
roje Atë!" (el-Insan, 24-26) 

Eshtë jashtë diskutimi se zemra e besimtarit që i respekton 
këto urdhra, do të arrijë kënaqësinë e se ai do të zotërojë fuqi për 
t'u vënë gjoksin dhimbjeve të vuajtjes dhe durimit. Në mënyrë 
të veçantë, namazi i natës e afron robin te Zoti dhe i përfton atij 
një fuqi të tillë të jashtëzakonshme, saqë zemra i mbërthehet me 
besim! Zoti urdhëron kështu: 





"Pa dyshim, ngritja natën është edhe më efektive, dhe më 
e shëndoshë përsa i përket fjalës!" (el-Muzemmil, 6) 

Urdhri për namazin e natës, edhe pse ishte i posaçëm drej- 
tpërdrejt vetëm për të Dërguarin e Allahut, kishte edhe cilësinë 
e një propozimi të lënë dëshirës dhe mundësisë së besimtarëve. 
Të tilla janë adhurimet jashtë kuadrit të farzit (detyrimit) të cilat, 
për nga aspekti i tyre si faktorë të evolucionit shpirtëror, u kë- 
shillohen njerëzve që i kushtohen devocionit. 


Zoti që u dhuron besimtarëve lumturinë me të gjitha aspek- 
tet e saj, i ka folur kështu posaçërisht të Dërguarit të Tij: 



"(O i Dërguar!) Thuaju: "Erdhi e vërteta e u zhduk gënjesh- 
tra! Fundja, gënjeshtra është e dënuar të shembet!" (el-isra, 81) 
Ndërkaq, ata që kanë për detyrë ta lartësojnë të vërtetën, 
janë të ngarkuar me përgjegjësinë për të bërë gjithshka që kanë 
në dorë gjer në fund. Sepse njeriu është i krijuar mes vështirësive 
të shumta me të cilat përballet për t'u vënë në provë. Prandaj ai 
kurrë nuk mundet të arrijë rezultatin e dëshiruar pa luftë e për- 
pjekje! 

Por kjo është e vlefshme edhe për profetët, gjë që Zoti e 
shpreh kështu në Kur'an: 

"Kur profetët e humbin shpresën dhe pandehin se janë 
përgënjeshtruar, pikërisht atëherë arrin ndihma Jonë! Ne e 
shpëtojmë atë që duam, kurse ndëshkimi Ynë kundër popullit 
idhujtar nuk prapësohet!" (Jusuf, 110) 

Sa më shumë të qetësoheshin zemrat e besimtarëve që dë- 
gjonin këto ajete e t'u mprehej zelli, aq më shumë u shtoheshin 
marazi dhe urrejtja politeistëve! Ata, jo vetëm që s'hiqnin dorë 
prej mundimeve që i shkaktonin Profetit (s.a.s.), por çdo ditë gje- 
nin një metodë të re mundimi. Vuajtjet që hiqnin besimtarët nuk 
dinin të mbaronin dhe gjendja e tyre merrte çdo ditë një pamje 
edhe më të padurueshme! 

Kjo gjë shkoi gjer aty sa të shkonin nëpër mend edhe idenë e 
përbindshme për të tharë burimin e zbulesës hyjnore, madje! Në 
këto kushte, Profeti, në kulmin e durimit, mbështetej, me lutje, 
në favorin dhe mbrojtjen e Zotit. Mirëpo premtimi hyjnor ende 
nuk po realizohej! 

Por Zoti që nuk donte që i Dërguari i Tij të binte i mundur në 
gjendjen plot vuajtje e mundime ku ndodhej, e paralajmëroi atë: 



"(I Dashuri im!) E kurrsesi mos pandeh se Zoti e shkel 
premtimin e dhënë të dërguarve të Vet! Sepse Allahu është i 
Shenjtë dhe Shpagues!" (ibrahim,47) 



"(O i Dërguar!) Edhe ti duro siç kanë duruar profetët e 
vendosur! Dhe mos u nxito (për ndëshkimin e tyre)! Atë ditë 

kur ata do ta shohin ndëshkimin që u është premtuar, do të 
pandehin se në këtë botë kanë qëndruar sa një orë e ditësL" 

(el-Ahkaf, 35) 

Emigrimi për në Abisini 232 

Përballë mundimeve të pamëshirshme që ushtronin poli- 
teistët mbi muslimanët, Profeti (s.a.s.) u dha urdhër muslimanë- 
ve për emigrim. Sepse ata nuk mund t'i kryenin lirisht detyrat 
fetare. Veç kësaj, muslimanët kishin për detyrë edhe ta përhap- 
nin fenë. 

Kur sahabet e pyetën se ku mund të emigronin, Profeti u 

tha: 

"Në Abisini! Sepse është një sundimtar që nuk i bën padrejtësi 
popullit. Ai është një vend i drejtësisë dhe ndershmërisë. Qëndroni atje 
gjersa Allahu i Lartë t'ju falë një rrugë shpëtimi nga vështirësitë ku 
ndodheni!" (Ibni Hisham, I, 343; Ibni Sa'd, I, 203-204) 

Ky emigrim i parë u bë në muajin Rexhep të vitit të pestë të 
periudhës së Mekës. 

Karvani i parë përbëhej prej shtatëmbëdhjetë vetësh, nga të 
cilët, dymbëdhjetë meshkuj dhe pesë femra. Mes tyre ndodhe- 
shin edhe sahabë të shquar, si Osman bin Affan, e shoqja, Hz. 
Rukije, Zubejr bin Avvam, Mus'ab bin Umejr, Abdurrahman 
bin Avf, Ebu Seleme, Ummu Seleme, Osman bin Maz'un, Ibni 
Mes'ud (r. anhum). 

Kur muhaxhirët që ishin larguar fshehurazi nga Meka, arri- 
tën në skelën Shuajbe, si favor i Allahut të Lartë, arritën tri anije 
tregtare. Pasi u morën vesh me ta për gjysmë floriri, muhaxhirët 
kaluan në Abisini. Kurejshët që ishin nisur pas muhaxhirëve për 
t'i kapur, nuk ia arritën dot qëllimit. Kur ata arritën në skelë, ani- 
jet kishin kohë që kishin dalë në det të hapur. (Ibni Sa'd, I, 204) 

232 E përdorëm emërtimin Abisini si më të drejtë sepse edhe në origjinal 
përdoret po ky emërtim në trajtën Habeshistan. Përkthyesi. 

_ 







VITII PESTE I PROFETESISE 


Për një farë kohe, i Dërguari i Allahut (s.a.s.) nuk mori dot 
ndonjë lajm për Hz. Osmanin dhe të bijën Rukije që kishin emig- 
ruar në Abisini. Herë pas here dilte jashtë dhe i pyeste për të bijtë 
të ardhurit nga ato anë. Ndërkaq, arriti nga Abisinia një grua prej 
Kurejshve. Profeti e pyeti për të bijën dhe dhëndërrin. Ajo i tha: 

"O Ebul Kasem, unë i pashë ata!" 

I Dërguari i Allahut (s.a.s.) e pyeti: 

"Si ishin, mirë?" 

Gruaja iu përgjigj: 

"Osmani e kishte hipur Rukijen në një gomar, kurse vetë 
ecte pas." 

Atëherë, Profeti tha kështu: 

"AUahu iu bëftë dashamirës dhe ndihmëtar! Pa dyshim, Osman 
bin Affan u bë njeriu i dytë pas Lutit (a.s.) që emigron për hir të Allahut 
bashkë me familjen!" (Ali el-Muttaki, xm, 63/36259) 

Muhaxhirët ose emigrantët e parë mundën të rrinin në Etiopi 
tre muaj, sepse qe hapur fjala se edhe politeistët e Mekës kishin 
besuar. Atëherë, karvani i emigrantëve u kthye pas. Karvani prej 
tridhjetë e nëntë vetësh i përbërë prej tridhjetë e tre burrash dhe 
gjashtë grash, doli në rrugë nga Abisinia në muajin Shevval të vi- 
tit të pestë të profetësisë. Por, kur iu afruan Mekës, e mësuan se 
lajmi që kishin dëgjuar se politeistët ishin bërë muslimanë, ishte 
i pabazë. Megjithëkëtë, atyre u erdhi shumë e rëndë të rikthehe- 
shin në Abisini. Nga ana tjetër, kishin frikë të hynin në Mekë pa 
mbrojtje. Ata mundën të hynin vetëm nën mbrojtjen e të afërmve 
ose miqve politeistë ose fshehurazi. (Ibni Hisham, n, 3-8; Ibni Sa'd, I, 
206; Hejsemi, VI, 33) 


Çështja Garanik 

I Dërguari i Allahut (s.a.s.) po iu këndonte në Qabe të pra- 
nishmëve me zë të lartë suren "Nexhm" që porsa ish zbritur. Në 
fund të sures, pas këndimit të ajetit të sexhdes, Profeti (s.a.s.) ra 

_ 

në sexhde para Zotit. Së bashku me të ranë në sexhde të gjithë, 
besimtarë e mohues, njerëz e xhindë. (Buhari, Tefsir, 53/4) 

Ndërkaq, politeistët nuk i bënin sexhde Allahut, por idhujve 
të tyre që përmendeshin kalimthi në këtë sure. 

Ja, kjo është e gjithë ngjarja e cila është dashur të bëhet 
mbështetje për pretendimin e ulët të sajuar më pas e të hedhur 
në shesh si "Çështja Garanik"! 

Ja, pra, kryerja e këtyre dy sexhdeve të veçanta të muslima- 
nëve dhe politeistëve në të njëjtën kohë qe bërë shkak për për- 
hapjen e fjalës se politeistët mekas kanë hyrë në fenë islame. 

Megjithëse e vërteta e kësaj ndodhie ishte vetëm kaq, më pas 
u hodh në shesh shpifja e quajtur "Çështja Garanik". Sikur djalli 
paskej futur tinëzisht mes ajeteve një pëshpërimë me kuptimin 
"shpresohet në ndërhyrjen për falje nga ana e idhujve" dhe po- 
liteistët, të kënaqur nga kjo shprehjc, kishin rënë në sexhde. Por 
gabimi ishte kuptuar më pas. 

Në këtë rrëfenjë kanë krijuar krijuar iluzionin e së vërte- 
tës vetëm një sërë personash që kanë ndjekur armiqësi kundër 
Islamit, si disa orientalistë. Kurse dijetarët më të mëdhenj isla- 
më të tefsirit, hadithit, biografisë profetike dhe historisë e kanë 
shqyrtuar këtë ngjarje të sajuar si nga ana e hadithit, ashtu dhe 
nga ana e marrëdhënieve të këtij pretendimi me besimin islam 
dhe e kanë hedhur poshtë me një gjuhë kategorike. 

Së pari, i Dërguari i Allahut (s.a.s.) është mbrojtur nga pakuj- 
desia dhe gabimi në detyrën e kumtimit njerëzve të revelacionit 
hyjnor. Ndërhyrja e shejtanit në detyrën e kumtesës profetike të 
profetëve ka qenë krejtësisht e pamundur. Ndërsa Allahu i Lartë 
ka deklaruar se shejtani nuk ka ndonjë sovranitet as mbi robtë 
besimtarë 233 , nuk mund të mendohet që ai të ketë ndërhyrë në 
kumtesën e profetit Muhammed! 

Siç është Profeti (s.a.s.) i pafajshëm dhe i pastër nga çdo e 
metë, pakujdesi, gabim dhe mëkat në kumtesën e tij, ashtu dhe 
Kur'ani i sjellë prej tij ka qenë dhe është nën mbrojtjen hyjnore! 

Në ajetet kur'anore thuhet: 


0 s ' * , J 0 l," 

233 Shih. el-Hixhr, 42. 

"Atij (Kur'anit) nuk mund t'i afrohet gënjeshtra as nga 
para, as nga pas. Ai është zbritur pjesë-pjesë nga ana e një zo- 
tëruesi urtësie që e lavdëron tërë gjithësia!" (Fussilet, 42) 

j4J /JJl LJji Ul 

"Pa dyshim, Ne e kemi zbritur Kur'anin dhe, pa dyshim, 
Ne do ta mbrojmë atë!" (el-Hixhr, 9) 

Rivajeti ku përmbahet çështja Garanik është e pambështetur 
nga pikëpamja e dokumentimit. Lidhur me këtë specifikë, Ibni 
Huzejme ka thënë: 

"Rrëfimi Garanik është nga gënjeshtrat e ateistëve !" 234 
Fakti që asnjë tekst që përcjell hadithet autentike (sahih), që 
asnjë rrëfyes i besueshëm nuk e ka përcjellë këtë me një doku- 
mentim autentik dhe të vijueshëm, është i mjaftueshëm për të 
treguar falsitetin e tij ! 235 

Pretendimi Garanik duket i pamundur edhe logjikisht. 
Sepse në Garanik ka një pretendim herezie (shirk). Kurse feja is- 
lame, qysh nga çasti i parë ka kumtuar Fjalën e Tevhidit. Përballë 
besimit monoteist tevhid që është specifik për Islamin, këto lloj 
pretendimesh nuk kanë asnjë aspekt logjik. Në suren Nexhm për 
të cilën bëhet fjalë, nga kreu në fund përbuzen idhujt dhe bëhet e 
ditur se idhujt s'janë gjë tjetër veçse emra të kotë dhe se politeistët 
shkojnë thjesht sipas dëshirave dhe pasioneve të tyre. Edhe sikur 
brenda një sureje të tillë të ishte përzjerë një thënie që do ta mira- 
tonin politeistët dhe për të cilën do të binin në sexhde, në fund të 
fundit do të ishte e pamjaftueshme për t'i bindur përfundimisht 
ata. Gjithashtu, nuk ta pranon arsyeja që mes kaq shumë ajeteve 
ku politeistët e Mekës shahen e poshtërohen, këta të jenë zbutur 
me dy fjali të futura - mos qoftë e thënë - nga shejtani e të kenë 
rënë në sexhde. 

234 ismail Cerrahoglu, DM, titulli "Garanik", XIII, 363. 

235 Kadi Ijad, II, 132. 

_ 

Përgjigjja më e bukur kësaj shpifjeje i jepet në krye të vetë 
kësaj sureje: 


3 S* C/' ^ j J-L? \j> 


"Shoku juaj (Muhammedi) nuk u hutua e nuk rrëshqiti. 
Ai nuk flet sipas dëshirës së tij. Fjalët që thotë ai nuk janë gjë 
tjetër përveç se ajo që i është zbritur!" (en-Nexhm, 2-4) 

Nga shumë dijetarë islamë është provuar nga shumë aspek- 
te se kjo çështje është hedhur në mes si vepër e një armiqësie të 
sëmurë kundër Islamit. Periudha trembëdhjetëvjeçare e Mekës 
ka kaluar me luftën dhe përpjekjet për ta shkatërruar politeizmin 
dhe për ta forcuar ndër zemra besimin tevhid. Sepse besimi tev- 
hid nuk pranon kategorikisht që ndonjë qenie çfarëdo t'i bëhet 
partner Allahut! 


Emigrimi i dytë për në Abisini 

Kur politeistët mekas panë se muhaxhirët e ardhur ishin pri- 
tur mirë në Abisini, ndjenë frikë të madhe nga kjo dhe e forcuan 
persekutimin mbi muslimanët. 

Osman bin Maz'un (r.a.) i cili bënte një jetë të qetë nën mbroj- 
tjen e Velid bin Mugires, kur pa se i Dërguari i Allahut (s.a.s.) dhe 
sahabet po u nënshtroheshin padrejtësive dhe torturave të pa- 
besueshme, se disa prej tyre damkoseshin me zjarr dhe rriheshin 
me kërbaç, u kredh në mendime: 

"Vallahi, të jetoj unë i qetë e pa pësuar asgjë kur shokët e mi 
dhe familjet e tyre heqin lloj-lloj vuajtjesh në rrugën e Allahut, 
është një e metë e madhe për mua! Mbrojtja e Allahut është më e 
nderuar dhe më e sigurt!" 

Duke menduar kështu, shkoi te mbrojtësi i vet, Veli dhe i 

tha: 


"O biri tim ungji! Ti më more nën mbrojtje, më mbrojtje mirë 
dhe e zbatove premtimin. Tani dëshiroj të dal nga mbrojtja jote 
dhe të shkoj pranë të Dërguarit të Allahut (s.a.s.)! Ai dhe shokët 

_ 

e tij janë shembulli më i mirë për mua. Më ço tani te Kurejshët 
dhe njoftoji se e heq mbrojtjen mbi mua!" (Ibni Is'hak, f. 158; Hejsemi, 
VI, 34) 

Pasi persekutimi i politeistëve mbi muslimanët u ashpërsua, 
ata u detyruan që brenda po atij viti të emigronin përsëdyti në 
Abisini. Kësaj radhe bëheshin nëntëdhjetë vetë; shtatëdhjetë e 
shtatë burra e trembëdhjetë gra. Në krye kishin vëllanë e madh 
të Hz. Aliut, Xhafer Tajjarin (r.a .). 236 

Zonja Lejla tregon: 

Omeri qe nxehur shumë me ne pse qemë bërë muslimanë. 
Kur u bëmë gati të dilnim në rrugë për të emigruar në Abisini, 
erdhi kur unë ndodhesha mbi deve dhe pyeti: 

"Ku po shkoni, o Ummu Abdullah?" 

"Ju na munduat për çështjen e fesë, prandaj ne po shkojmë 
në një vend ku të mos na mundojnë dhe torturojnë!" - Ia ktheva 
unë. 


236 Xhafer bin Ebi Talib (r.a.) ishte djali i të ungjit të Profetit. Hz. Xha- 
feri ishte bërë musliman para se i Dërguari i Allahut (s.a.s.) të hynte 
në shtëpinë e Erkamit dhe të fillonte përhapjen e Islamit. Mori pjesë 
në emigrimin e dytë në Abisini së bashku me të shoqen, Esma binti 
Umejs. (Ibni Sa'd, IV, 34) 

Ishte viti VII i hixhretit kur Xhafer bin Ebi Talibi dhe shokët e tij u 
kthyen nga Abisinia në Medinë. Në atë mes, i Dërguari i Allahut ndo- 
dhej në fushatën e Hajberit. Nga plaçka e luftës e Hajberit, Profeti u 
dha pjesë edhe të ardhurve nga Abisinia. (Buhari, Megazi, 38) 

Hz. Xhaferi mori pjesë në Fushatën e Mute-s të zhvilluar në vitin VIII 
të hixhretit dhe atje ra dëshmor. 

Ibni Omeri thotë: 

"Xhaferin (r.a.) e gjetëm mes dëshmorëve. Në trup i pamë mëse nën- 
tëdhjetë plagë heshtash, shigjetash dhe shpatash!" (Buhari, Megazi, 
44) 

Kur, gjatë betejës, Hz. Xhaferit iu prenë të dy krahët, i Dërguari i Alla- 
hut (s.a.s.), duke njoftuar se atij iu dhuruan dy flatra në xhennet, u 
shpreh: 

"E pashë Xhaferin në xhennet duke fluturuar së bashku me engjëjt! " (Tirmi- 
dhi, Menakib, 29/3763) 

Pas kësaj, Xhaferi (r.a.) është përmendur gjithmonë me mbiemërtimin 
"Tajjar" (Fluturuesi). 

_ 

"Allahu qoftë me ju!" - Tha ai. 

Kur erdhi im shoq, Amiri, i tregova për sjelljen e butë të 
Omer bin Hattabit. Ai më tha: 

"Ndoshta ti shpreson se ai ka për t'u bërë musliman! Vallahi, 
gomari i Omerit bëhet musliman, kurse ai, kurrë!" 

Kështu i pati shuar shpresat e të tjerëve për të ashpërsia dhe 
zemërngurtësia e tij e parë gjer atëherë." (Hejsemi, VI, 23-24) 

Bashkëshortja e Profetit (s.a.s.), Hz. Ummu Seleme (r.anha) 
ka thënë: 

"Qysh nga çasti i parë kur vumë këmbën në Abisini, 
Nexhashiu na bëri shumë dhurata dhe na shfaqi konsideratë të 
lartë. Ai na mbrojti dhe u kujdes vazhdimisht për ne. Ne iu falëm 
Allahut në siguri dhe qetësi të plotë!" (Ahmed, 1,201-202) 

Edhe kujtimi mbi ato ditë i nënës sonë, Ummu Habibe (r.an- 
ha), nga emigrantët e Abisinisë, tregon se ç'dashuri të thellë ush- 
qenin muslimanët për të Dërguarin e Allahut (s.a.s.) edhe pse s'e 
kishin para syve: 

"Nexhashiu kishte një skllave me emrin Ebrehe. Ndërsa më 
ishte lidhur në Abisini kurora me të Dërguarin e Allahut (s.a.s.) 
dhe po bëja përgatitjet për të shkuar në Medinë, ajo më tha: 

"Kam një lutje për ty: t'i japësh selam të Dërguarit të Allahut 
prej meje dhe t'ia bësh të ditur se kam hyrë në fenë e tij!" 

Ebreheja u tregua shumë bujare me mua, ajo ma bëri përga- 
titjen e rrugës. Sa herë që më vinte pranë, më thoshte: 

"Kujdes, mos ma harro lutjen time! Patjetër t'ia japësh sela- 
min tim të Dërguarit të Allahut!" 

Kur shkova te i Dërguari i Allahut në Medinë dhe, duke i 
treguar për përgatitjet e kurorës dhe ndihmën që më kishte dhë- 
në Ebreheja në përgatitjet, i dhashë edhe selamin e saj. I Dërguari 
i Allahut buzëqeshi dhe e mori selamin duke thënë: 

"Ve alejhesselam ve rahmetullahi ve berekatuhu!” (ibni Sa'd, vm. 

Kurejshët kërkojnë nga Nexhashiu ekstradimin emigrantëve 

Politeistët e Mekës, të cilët nuk i patën kushtuar rëndësi 
emigrimit të parë, emigrimi i dytë i shqetësoi. Ata mendonin se, 
po të përhapeshin muslimanët gjithandej, kjo punë do të bëhej 
e pandalshme. Pasi morën vendim për t'i kërkuar sundimtarit 
të Etiopisë, Nexhashiut, t'i ekstradonte, pra, t'i kthente musli- 
manët mbrapsht, dërguan te ai me dhurata dy vetë: Abdullah 
bin Rabianë dhe Amr bin Asin me dhurata për të dhe për ko- 
mandantët. 

Kur Ebu Talibi mori vesh se Kurejshët i kishin dërguar 
Nexhashiut përfaqësues dhe dhurata, i dërgoi Nexhashiut një 
kaside lavdëruese për ta nxitur t'i mbronte emigrantët nga shpif- 
jet dhe intrigat e politeistëve. (Ibni Hisham, 1,356) 

Amri me shokun e vet, para se të takoheshin me Nexhashiun, 
u dhanë komandantëve dhurata dhe arritën t'i tërhiqnin nga 
vetja. Pastaj, delegacioni i politeistëve ia paraqitën dhuratat 
Nexhashiut dhe i thanë kështu: 

"O sundimtar! Një sërë të rinjsh të papjekur nga tanët janë 
strehuar në vendin tënd. Ata braktisën fenë e etërve të tyre, por 
as fenë tënde nuk e morën. Ata kanë shpikur një fe të re. Farefisi 
i tyre na dërguan neve që t'i ktheni prapë ata, sepse fisi i tyri i 
njeh ata më mirë se kushdo tjetër dhe ua kuptojnë gabimet më 
mirë se të tjerët!" 

Ata druheshin se mos Nexhashiu i pyet e i dëgjon thëniet 
e Xhaferit dhe shokëve të tij dhe mbetet nën ndikimin e tyre. 
Prandaj i kërkuan Nexhashiut t'ua dorëzonte emigrantët pa i 
pyetur e pa i gjykuar. 

Edhe komandantët e Nexhashiut thanë: 

_ 

"Tmzot, këta njerëz flasin drejt. Fisi i njeh ata më mirë. 
Dorëzojua ata këtyre që t'i çojnë në vendin e vet!" 

Nexhashiu u nxeh dhe tha: 

"Kurrsesi! Unë s'kam për t'i dorëzuar ata menjëherë pa i dë- 
gjuar. Unë nuk mund të parapëlqej disa të tjerë e t'u bëj të keqe 
njerëzve që janë strehuar në vendin tim!" 

Pastaj u çoi fjalë emigrantëve të shkonin te ai në pallat. 

Nexhatiu thirri edhe priftërinjtë e vet që u ulën përreth 
Nexhashiut me librat e hapur në prehër. 

Nexhashiu i ballafaqoi të dy palët në prani të tij. Atëherë 
u përjetua një emocion historik. Zëdhënësi i muslimanëve ishte 
Hz. Xhaferi (r.a.). 

Nexhashiu iu drejtua kryetarit të emigrantëve, Hz. Xhaferit: 

"Kurejshët kanë dërguar përfaqësues dhe kërkojnë kthimin 
tuaj në Mekë." 

Xhaferi i tha sundimtarit: 

"O sundimtar, pyeti këta, a mos jemi skllevër që na kërkojnë 
të kthehemi prapë?" 

Nexhashiu pa nga Amr bin Asi. Ky foli: 

"Jo, të gjithë të lirë janë!" 

Replika vazhdoi kështu: 

"Pyetini këta, a mos u kemi ndonjë borxh që na kërkojnë?" 

"Jo, askush nga këta nuk ka ndonjë borxh!" 

"Pyetini këta, mos jemi vrasës që na kërkojnë për të shpa- 
guar vrasjen?" 

"Jo, s'kemi ndonjë kërkesë të tillë!" 

"Atëherë, përse na kërkojnë?" 

Atëherë, Amr bin Asi tha kështu: 

"Këta u larguan prej fesë së gjyshërve tanë. Këta i shajnë 
idhujt tanë. Ua prishën besimin të rinjve. Futën përçarjen mes 
nesh. Gjithë populli i Mekës është ndarë më dysh." 

_ 

Pas kësaj, Ncxhashin pyeti: 

"Meqë ju s'hyni as në fenë time, as në të fisit tuaj, ç'fe është 
kjo që keni pranuar ju?" 

E mori fjalën Hz. Xhaferi: 

"O sundimtar! Ne ishim një fis injorant. Adhuronim idhujt 
e bërë prej guri dhe druri duke i quajtur zota. Hanim mishin e 
kafshëve të ngordhura dhe i groposnim përsëgjalli vajzat e vog- 
la. Luanim kumar dhe merreshim me fajde. E shihnim me pël- 
qim marrëdhënien e paligjshme dhe kurvërinë e një gruaje me 
disa burra. Nuk i njihnim detyrat ndaj të afërmve dhe të drejtat e 
komshiut. Të fuqishmit shtypnin të dobëtit, të pasurit fitonin në 
kurriz të të varfërve. Nuk e njihnim se ç'është e drejta mes nesh! 

Zoti na mëshiroi, na deshi të mirën dhe na dërgoi një pejga- 
mber nga radhët tona. Ai është një njeri fisnik, i pastër nga soji e 
nga fisi. Atë e patëm quajtur qysh më parë Emin, i Besueshmi. Ai 
na ftoi të besonim në njësinë e Allahut dhe se si të bënim adhu- 
rim. Na shpëtoi prej idhujve të gjyshërve tanë. Na largoi prej të 
gjitha imoraliteteve. Ai na i ndaloi gjakderdhjen, kumarin, pijen, 
fajden, gënjeshtrën, grabitjen e pasurisë së jetimëve. Ai na mësoi 
vetëm të mirat. Na urdhëroi të drejtën, mbajtjen e fjalës, sjelljen 
e mirë ndaj fisit dhe komshiut, mbrojtjen e nderit të femrës dhe 
jetës së vajzave. Ai na shpëtoi prej egërsisë e na futi në rrugën e 
qytetërimit. Ai na mundësoi të bëhemi njerëz të mirë. Atëherë 
dhe ne i besuam atij e tani ecim në rrugën e tij. Por kjo u bë shkak 
që të fitojmë armiqësinë e Kurejshve. Pësuam shumë tortura e 
mundime e nuk mundëm të duronim sepse edhe prej fesë sonë 
s'deshëm të largoheshim. Atëherë, pasi morëm lejë nga Profeti 
ynë dhe zgjodhëm mes sundimtarëve ty, erdhëm në vendin tënd. 
Ne u strehuam nën mbrojtjen tënde duke shpresuar se nuk do të 
pësojmë padrejtësi në vendin tuaj!.." 

Nexhashiu i cili i dëgjoi në qetësi thëniet e Xhaferit (r.a.), 
pyeti: 

"A dini gjë përmendësh nga ajo që i është zbritur nga Allahu 
profetit tuaj?" 

_ 

Xhaferi (r.a.) tha "po" dhe këndoi nga ajetet e para të su- 
res Merjcm, ajetet lidhur me lindjen e profetëve Jahja dhe Isa. 
Nexhashiu dhe njerëzit e tij u prekën dhe qanë. 

Nexhashiu tha: 

"Betohem në Zotin se këto fjalë janë prej burimit të fjalëve 
hyjnore të zbritura Musait dhe Isait." 

Dhe, duke u kthyer nga përfaqësuesit e Kurejshve, e hodhi 
poshtë kërkesën e tyre: 

"Unë nuk mund t'jua dorëzoj juve këta emigrantë!" 

Pasi u larguan nga prania e Nexhashiut, Amri tha: 

"Betohem në Allahun se do ta lajmëroj Nexhashiun se këta 
besojnë se Isai i biri Merjemes është njeri dhe do t'ua shkul rrë- 
njët që këtu!" 

Të nesërmen ai doli në audiencë te Nexhashiu dhe i tha: 

"O sundimtar! Ata thonë një fjalë shumë të rëndë për Isain, 
të birin e Merjemes! Po deshe, thirri dhe pyeti ç'thonë për të!" 
Nexhashiu i thirri prapë muslimanët dhe u tha: 

"Pa na thoni, ç'mendoni për Isain, të birin e Merjemes?" 

Hz. Xhaferi i tha: 

"Ne e njohim atë siç na ka mësuar Profeti ynë. I Dërguari i 
Allahut thotë kështu për të: 

"Isai është robi, i dërguari dhe fryma e Allahut si dhe Fjala e tij 
cjë iafrymëzoi Merjemes e cila ia kushtoi veten Allahut duke braktisur 
çdo gjë tjetër!" 

Atëherë, duke marrë një shkop të vogël prej toke, Nexhashiu 

tha: 

"Betohem në Zotin se Isai i biri i Merjemes nuk është tjetër 
veç ashtu siç e përshkrove ti! Mes thënies suaj dhe të vërtetës mbi 
Isanë nuk ka ndonjë ndryshim as sa ky shkop!" 

Si tha kështu Nexhashiu, komandantët përreth tij nisën të 
mërmërisnin me pakënaqësi! Nexhashiu u tha atyre: 

_ 

"Vallahi, sado që të pëshpërisni ju, kjo është e vërteta!" 
Kurse emigrantëve u tha kështu: 

"Shkoni! Jeni në siguri të plotë në vendin tim! Kush e zgjat 
gjuhën kundër jush, do të ndëshkohet. Edhe sikur të më japin 
një mal flori, unë s'dua t'i shkaktoj mundime asnjërit prej jush! 
Dhe këtyre dy njerëzve kthejuani dhuratat që prunë! Unë s'kam 
nevojë për to! Po të isha pranë Profetit, do t'i derdhja ujë për të 
larë këmbët e do t'i shërbeja!" (Ibni Hisham, 1,356-361; Ahmed, 1,202-203; 
V, 290-291; Hejsemi, VI, 25-27) 

Me ç'tregohet në një rivajet tjetër, Nexhashiu ka thënë këto: 
"Dëshmoj se Muhammedi është i dërguari i Allahut. Ai ësh- 
të personi për të cilin ka paralajmëruar Isai. Po qe se nuk do të 
isha në krye të kësaj mbretërie dhe po të mos kisha marrë përsi- 
për punët e njerëzve, do të shkoja te ai për t'ia mbajtur këpucët!" 
(Ebu Davud, Xhenaiz, 55-57/3205) 

Me përgjigjet që i dha Hz. Xhafer (r.a.) Nexhashiut, përbën 
një shembull të bukur për kumtuesit e Islamit për faktin se ku e 
si duhet të flasin, gjë që duhet respektuar gjithmonë. 

Fakti që, kur Hz. Xhaferit iu kërkua të këndonte pjesë nga 
Kur'ani, nuk këndoi një pjesë çfarëdo, por ajetet më të përshtat- 
shme ndaj vendit dhe situatës, pra, pjesën e sures Merjem lidhur 
me Hz. Isain, duke dhënë edhe përgjigjen e duhur, gjë që ësh- 
të për t'u vlerësuar lart. Po kështu, të tërheq vëmendjen fakti se 
preteksteve të politeistëve për t'i marrë prapë emigrantët, duke 
u dhënë përgjigje të zgjuara e të logjikshme, ia bëri të qartë su- 
ndimtarit të Abisinisë se feja që u kishte ardhur urdhëronte të 
drejtën, drejtësinë dhe moralin e bukur. 

Në zgjedhjen nga Profeti (s.a.s.) të Xhaferit (r.a.) si prijës të 
karvanit të emigrantëve, ka urtësi të mëdha. Me këtë veprim, i 
Dërguari i Allahut (s.a.s.) ka treguar në praktikë se personat që 
do të caktohen drejtues, administratorë apo qeveritarë, duhet 

_ 

të ngarkohen me detyrë sipas vendit të detyrës dhe aftësive të 
tyre. 

Një pjesë e emigrantëve që morën pjesë në emigrimin e dytë 
në Abisini, u kthyen pas emigrimit të Profetit në Medinë dhe, një 
pjesë tjetër, gjatë Paqes së Hudejbijes. 

Kurse karvani i fundit i prirë nga Hz. Xhaferi (r.a.), arriti në 
Medinë pas fitores së Hajberit duke e gëzuar posaçërisht Profetin 
(s.a.s.). 


Hz. Hamzai bëhet musliman 

I Dërguari i Allahut (s.a.s.) nuk dërgonte vetëm shokët e tij 
në Qabe për t'u kënduar Kur'an politeistëve, por kohë më kohë 
shkonte edhe vetë dhe ua këndonte ajetet e Allahut. Në një rast si 
ky, Ebu Xhehli e teproi shumë në fyerjen kundër Profetit (s.a.s.). 
Ai qe gati për të shkuar edhe më tej me qëllim që t'u tregonte po- 
liteistëve të tjerë, të mbledhur rrotull, forcën e vet, kur një grua 
vrapoi për te Hz. Hamzai të cilin e takoi tek po kthehej nga gjahu 
dhe i tha: 

"O trim i trimave! Nipin po ta shajnë në Qabe, por kam frikë 
se kanë për ta munduar, kanë për t'i bërë ndonjë të keqe..." 

Hz. Hamzai vrapoi menjëherë për në Qabe dhe i doli para 
të mallkuarit Ebu Xhehl. E qëlloi në kokë me harkun që mbante 
në duar ashtu që Ebu Xhehlit nisi t'i rrjedhë gjak. Armiku i be- 
simit, i cili nuk e kishte pandehur një ndërhyrje të tillë, i hutuar 
e i frikësuar për jetën e vet, u largua me vrap që aty. Edhe poli- 
teistët e tjerë që e panë këtë skenë, u shpërndanë një e nga një. Të 
gjithë ata e njihnin mirë forcën e Hamzait. Askush prej trimave të 
Kurejshve nuk guxonte t'i dilte përballë atij! 

Pastaj, Hz. Hamzai, duke i shkuar pranë të nipit, Hz. 
Muhammed Mustafait (s.a.s.), i tha: 

"Ja, ta mora hakun, o Muhammed, qetësohu tani!" 


Kurse Profeti iu përgjegj kështu të ungjit: 

“O im ungj! Do të gëzohesha më shumë sikur të bëheshe musli- 
man!" 


Perdet e indiferentizmit në zemrën e Hz. Hamzait u ngritën, 
ai trimi i trimave, duke e kuptuar, më në fund, të vërtetën, pa me 
buzëqeshje të nipin dhe, pa e hequr vështrimin prej dritës së lartë 
që reflektonte Profeti, shqiptoi Fjalën e Dëshmisë: 


* 

4jl_L<j_>s_a jl _L^-jd aJJI 4jl y jl _L^_jd 


" Esh'hedu en la ilahe il' lallah ve esh'hedu enne Muhammeden 
abduhu ve resuluhu", "Dëshmoj se nuk ka zot tjetër veç Allahut 
dhe dëshmoj se Muhammedi është robi dhe i Dërguari i Tij!" 

Hz. Hamzai (r.a.) qe dy vjeç më i madh se Profeti dhe qe 
edhe ungji, edhe vëllai i qumështit i tij . 237 

Duke iu shprehur të ungjit "O im ungj! Do të gëzohesha më 
shumë sikur të bëheshe musliman!", i Dërguari i Allahut (s.a.s.) 
pohonte dhe theksonte se do të bëhej i lumtur jo me shpagimin 
personal, por me orientimin e tij, për rrjedhojë, se e rëndësishme 
nuk ishte jeta e kësaj bote të përkohshme, por jeta e pasme e për- 
hershme! 

Kjo ngjarje na sugjeron që shërbimet që e lartësojnë Islamin 
duhet t'i parapëlqejmë gjithmonë ndaj interesave vetiake dhe se 
duhet që të kënaqemi e të gëzohemi më fort me suksesin në shër- 
bimet dhe përpjekjet për Islamin, sesa me çështjet individuale. 

Atë ditë kur u bë musliman Hz. Hamzai (r.a.), Hz. Ebu Bekri 
(r.a.) i tha me këmbëngulje të Dërguarit të Allahut që të shkonin 
të gjithë së bashku në Qabe dhe t'i ftonin në Islam të atjeshmit. 
Kurse i Dërguari i Allahut (s.a.s.) i tha: 

"O Ebu Bekr, jemi ende shumë të pakët në numër!" 

237 Shih. Ibni Hisham, I, 312-313; Hakim, III, 213; Ibni Kethir, el-Bidaje, III, 
84. 

Por pasi Hz. Ebu Bekri (r.a.) këmbënguli më shumë, Profeti 
së bashku me shokët dolën nga Shtëpia e Erkamit dhe shkuan 
në Qabe. Kur arritën në Qabe dhe Ebu Bekri (r.a.) nisi t'i ftonte 
njerëzit për t'u besuar Allahut dhe të Dërguarit të Tij, politeistët 
i sulmuan Hz. Ebu Bekrin dhe muslimanët e tjerë dhe filluan t'i 
rrihnin rëndë. Sidomos mëkatari Utbe e rrëzoi Ebu Bekrin (r.a.), 
pastaj i hipi sipër dhe filloi ta shkelte në fytyrë me këpucët me 
pafta hekuri. Hz. Ebu Bekri u përgjak nga të gjitha anët. Fisi i tij, 
të bijtë Tejm, mezi e shpëtuan Hz. Ebu Bekrin nga duart e poli- 
teistëve! 

Njerëzit e fisit i çuan në shtëpi të alivanosur. Duke pandehur 
se do të vdiste, u kthyen menjëherë në Qabe dhe u thanë poli- 
teistëve: 

"Po qe se Ebu Bekri vdes, vallahi, edhe ne kemi për ta vrarë 
Utben!" 

Hz. Ebu Bekri (r.a.) erdhi në vete vetëm afër mbrëmjes dhe 
së pari, me një mijë e një mundime, pyeti: 

"Si është i Dërguari i Allahut, mirë?" 

E ëma, Ummul Hajr, vazhdimisht ngulte këmbë duke i thë- 
në: 

"Sikur të haje e të pije diçka!" 

Kurse Hz. Ebu Bekri (r.a.), sikur s'e dëgjonte fare atë se ç'- 
thoshte, vazhdonte të pyeste: 

"Ç'bën i Dërguari i Allahut, në ç'gjendje është?" 

Ummul Hajr i tha: 

"O bir, unë s'di gjë për shokun tënd!" 

Hz. Ebu Bekri (r.a.) e dërgoi t'ëmën te një zonjë muslimane, 
Ummu Xhemil 238 , për të marrë lajme mbi të Dërguarin e Allahut. 
Ummu Xhemil (r.anha) erdhi dhe, me ta parë Hz. Ebu Bekrin 




238 Kjo zonjë e quajtur Ummu Xhemil bint-i Hattab, ishte muslimane, 
prandaj s'duhet ngatërruar me gruan e Ebu Lehebit, Ummu Xhemil. 

në atë gjendje të dërrmuar, s'e mbajti dot veten dhe bërtiti me të 
madhe: 

"Betohem në Allahun se ata që ta kanë bërë ty këtë, janë më- 
katarë dhe heretikë! Allahu mos ua faltë këtë që të kanë bërë!" 

Pastaj, duke iu përgjigjur pyetjeve të Hz. Ebu Bekrit, ajo i tha 
se i Dërguari i Allahut kishte shpëtuar dhe ndodhej në shtëpinë 
e Erkamit. 

Hz. Ebu Bekri (r.a.) tha: 

"Betohem në Allahun se, pa e parë të Dërguarin e Allahut, 
nuk fus asgjë në gojë!" 

Kur mjedisi u qetësua dhe të gjithë u tërhoqën nëpër shtë- 
pitë, e ëma dhe Ummu Xhemil e kapër për krahësh Ebu Bekrin 
(r.a.) dhe e çuan te Profeti (s.a.s.). Një ta parë Profetin, Hz. Ebu 
Bekri i ra ndër gjunjë! Gjendja e mikut të tij të vyer e preku thellë 
zemrën e ndjeshme të Mbretit të Botëve! Hz. Ebu Bekri (r.a.) i 
tha: 

"Nënë e babë t'u bëfshin kurban, o i Dërguari i Allahut! Unë 
s'kam asnjë shqetësim! Ai mëkatar i fëlliqur vetëm sa më goditi 
pak!" 

Dhe pastaj i kërkoi të Dërguarit të Allahut (s.a.s.) të lutej që 
e ëma ta gjente rrugën e drejtë. 

Me begatinë e lutjes së Profetit, edhe nëna e nderuar e Ebu 
Bekrit (r.a.) u fut në rrethin e besimit ! 239 

Politeistët e kapur nga shqetësimi pas shtimit me shpejtësi të 
numrit të muslimanëve dhe hyrjes në Islam të trimave të rrallë, si 
Hz. Hamzai (r.a.), bënë një mbledhje ku diskutuan për mundësi- 
të e pengimit të kësaj ecurie. Ata thanë: 

"Gjendja e Muhammedit u bë me të vërtetë serioze, na i bëri 
punët lëmsh! T'i dërgojmë tek ai dijetarët tanë më të mirë në ma- 
gji, orakull dhe poezi që të bisedojnë me të!" 

239 Shih. Ibni Ethir, Usdu'l-Gabe, VII, 326; Ibni Kethir, el-Bidaje, III, 81. 

Duke e parë të përshtatshëm për këtë punë Utbe bin Rebianë, 
e dërguan te Profeti (s.a.s.). Utbe foli gjatë dhe bëri më shumë 
propozime se ç'kishin bërë politeistët gjer atëherë. I Dërguari i 
Allahut e dëgjoi në heshtje gjersa mbaroi. Pastaj e pyeti: 

"O Ebu Velid, a i the ç'kishe p'er të thënë?" 

"Po!" - Iu përgjigj Utbe. 

Atëherë, i Dërguari i Allahut i tha: 

"Tani dëgjomë edhe ti mua!" 

Dhe, pasi bëri Besmele, Profeti filloi të këndonte suren 
Fussilet. Pasi e këndoi edhe ajetin 37 që ishte ajet sexhdeje dhe 
bëri sexhde, i Dërguari i Allahut i tha: 

"O Ebu Velid! I dëgjove ato që këndova. ]a, pra, ti, ja ajo!" 

Pasi u ngrit, doli jashtë për t'u kthyer te shokët dhe u afrua 
pranë tyre, politeistët që e panë, thanë: 

"Vallahi, Ebu Velidi po vjen me një fytyrë shumë të ndry- 
shme nga ajo me të cilën shkoi! Duket sikur ka ndryshuar shu- 
më! 

Dhe kur arriti, i thanë: 

"Ç'ndodhi? Pa na trego!" 

Utbe u tha: 

"Vallahi, dëgjova një fjalë të tillë që nuk kisha dëgjuar gj të 
ngjashme me të gjer më sot! Ajo s'ishte as magji, as orakull, as 
poezi! Kur Muhammedi tha: 


' V- ' ' ' ' ' ° *' ' Oe ° *' * , oe ° " 

"Po qe se e kthejnë fytyrën mënjanë, thuaju: "Ja ku po ju 
paralajmëroj me një rrufe të ngjashme me rrufenë që u ra në 
kokë Adit dhe Themudit!" (Fussilet, 13), 


duke ia zënë gojën me dorën time për të mos kënduar më, i 
bëra be në emër të farefisnisë. Meqë e dija se çdo gjë e thënë nga 
Muhammedi ndodh po ashtu, u frikësova se mos na binte sipër 
ndëshkim! 

_ 

O Kurejshë, dëgjomëni mua! Lëreni atë në punën e vet dhe 
hiquni mënjanë! Po qe se atë e vrasin arabët, shpëtoni prej tij me 
dorën e të tjerëve. Po qe se ai vendos sundimin mbi arabët, su- 
ndimi i tij është edhe sundimi juaj! Fuqia dhe nderi i tij do të tho- 
të fuqia dhe nderi juaj! Kështu, në sajë të Muhammedit bëheni 
më të lumturit e njerëzve!" 

Kurejshët i thanë: 

O Ebul Velid! Ai të paska magjepsur edhe ty me gjuhën e 
vet!" 

Atëherë, Utbe u tha kështu: 

"Ky është mendimi im! Ju bëni si të doni!" (Ibni Hisham, I, 313- 
314; Ibni Kethir, el-Bidaje, III, 111-112) 


Hz. Omeri bëhet musliman 

Hz. Omeri (r.a.) ishte trembëdhjetë vjeç më i vogël se Profeti. 
Gjaku i tij bashkohej me atë të Profetit në atin e nëntë. 

Politeistët qenë grumbulluar në Daru'n-Nedve që e kishin 
kuvend këshillimi dhe kishin vendosur ta vrisnin Profetin. Dhe, 
për këtë punë, kishin zgjedhur nga mesi i tyre Omer bin Hattabin 
që njihej si i guximshëm, trim dhe me natyrë të ashpër, dhe e 
kishin dërguar. Në një mënyrë krejt indiferente, Omeri doli në 
rrugë për ta vrarë Profetin. Në rrugë u takua me Nuajm bin 
Abdullahin (r.a.). 

Duke dyshuar për situatën, Nuajmi e pyeti: 

"O Omer, ku po shkon?" 

"Po shkoj ta vras Muhammedin i cili e ka lënë fenë e etërve 
dhe ka sjellë një fe të re!" - Iu përgjigj Omeri. 

Me qëllim për të fituar kohë, Nuajmi (r.a.) tejpamës i tha: 

"O Omer, vallahi, ty të ka mashtruar vetvetja! A mos pa- 
ndeh se, po ta vrasësh atë, kanë për të të lënë të gjallë të bijtë 
Abdimenaf? Ti bën mirë sikur të shohësh më parë punën e fa- 
miljes tënde!" 

Duke u zemëruar rëndë, Omeri e pyeti: 

"Për kë e ke fjalën?" 

_ 

"Për kë mund ta kem?" - Iu përgjigj Nuajmi (r.a.). Dhe vazh- 
doi: "Për tët kunat, Said bin Zejdin dhe tët motër, Fatime! Vallahi, 
që të dy janë bërë muslimanë!" 

Duke e kuptuar qëllimin e shëmtuar të Omcrit, Nuajmi (r.a.) 
e drejtoi atë në shtëpinë e së motrës duke fituar kohë për ta laj- 
mëruar të Dërguarin e Allahut! 

Këto fjalë të Nuajmit e zemëruan tepër Omerin. I nevrikosur 
jashtëzakonisht, ai u kthye drejt për në shtëpinë e së motrës. 

Ndërkaq, pranë të motrës dhe kunatit ndodhej Habbab (r.a.), 
i cili po merrej me mësimin e Kur'anit. Në çastin kur e panë se 
Omeri po vinte drejt tyre me armiqësi, e fshehën Habbabin në 
një dhomë të shtëpisë. Kurse zonja Fatime e fshehu menjëherë 
fletën e Kur'anit. 

Sa hyri në shtëpi, Omeri u sokëlliti: 

"Ç'ishin ato fjalë që dëgjova?" 

I kunati me të motrën i thanë: 

"Duhet ta kesh dëgjuar gabim! Këtu s'ka ndonjë gjë të ti- 

llë!" 

Omeri i kundërshtoi: 

"Jo! Vallahi, e mësova se që të dy ju jeni bërë ndjekës të 
Muhammedit!" 

Dhe iu sul të kunatit, kurse të motrën që hyri në mes, e qëlloi 
në fytyrë. Atëherë, Fatimja, i tha: 

"Bëj ç'të duash, Omer! Po deshe, na vrit, por ne kurrë nuk 
heqim dorë nga të qenët muslimanë!..." 

Ndërsa po i thoshte me zë të lartë këto fjalë me guximin e 
besimit, Fatimes (r.anha) po i rridhte një curril gjaku nëpër fyty- 
rë... 

Omeri që s'e priste një përgjigje të tillë nga e motra, u qetë- 
sua. Gjithashtu, duke parë gjakun në fytyrën e së motrës, ndjeu 
dhimbje. I penduar për ç'kishte bërë, u tha: 

"Pa m'i jepni ato që po këndonit!" 

"Por kemi frikë se mos i bësh ndonjë gjë fletës!" - I tha e 

"Mos ki frikë!" - Ia ktheu Omeri. Ai u betua në emër të zota- 
ve se do t'ua kthente prapë pasi ta lexonte! 

Duke shpresur se edhe ai do të bëhej musliman, zonja Fatime 
i tha: 

"O vëlla! Ti nuk je i pastër për sa kohë u f alesh idhujve! Mirëpo 
ai që s'është i pastër nuk mund ta prekë fletën e Kur'anit!" 

Pasi Omeri u ngrit dhe bëri gusl, zonja Fatime ia dha fletën 
dhe ai nisi t'i këndonte ajetet 240 që përmbante fleta: 

"Ta-Ha. (O Muhammed!) Nuk ta zbritëm Kuhanin që të 
biesh në vështirësi, por vetëm si këshillë për atë që frikësohet 
nga Allahu! 

(Kur'ani) Eshtë zbritur pjesë-pjesë nga ana e Allahut që ka 
krijuar tokën dhe qiejt e lartë. (Me fuqinë dhe sundimin e Tij) 
Ai zotëroi Arshin. Gjithshka ka në qiej, gjithshka ka në tokë, 

240 Thuhet edhe se ajetet që këndoi Hz. Omeri, qenë ajetet e para të sures 
Hadid. (Bejhaki, Delail, II, 217) 

_ 

gjithshka ndodhen mes këtyre të dyve si dhe nën tokë, janë të 
tijët! 

Edhe sikur ta shtjellosh (ose të mos e shtjellosh) fjalën ti, 
(gjë që është e njëllojtë), pa dyshim, Ai e di edhe të fshehtën, 
edhe atë që është më e fshehta! 

Allahu është Ai, veç të cilit nuk ka zot tjetër. Emrat më të 
bukur janë të tijët! 

(I dashuri im!) A të erdhi rrëfimi për Musain ty? Ai kishte 
parë një zjarr dhe i kishte thënë familjes së vet: "Qëndroni këtu 
ku jeni se më ra në sy një zjarr; ndoshta ju sjell një prush ose 
gjej pranë zjarrit një udhërrëfyes." Kur arriti aty, nga ana jonë 
i arriti një thirrje: "O Musa, unë jam Zoti yt! Nxirri menjëherë 
këpucët se aty ku ndodhesh është Tuva, një vend i shenjtë. Unë 
të zgjodha ty dhe tani dëgjoji ato që do të të thuhen! 

Pa dyshim, unë jam Allahu, veç meje s'ka zot tjetër! 
Prandaj adhuromë vetëm Mua dhe fal namaz për të më për- 
mendur Mua! Sepse kiameti do të vijë patjetër. Kohën e tij e 
mbaj të fshehtë që secili të marrë shpërblimin e bëmave të 
veta. Kujdes, të të mos pengojë nga besimi dikushi që nuk i 
beson kiametit dhe bën sipas dëshirave dhe pasioneve të veta, 
se pastaj shkatërrohesh!" (Ta-Ha, 1-16) 

Omeri që i këndoi këto ajete, ngriu në vend! Ai tha i mah- 
nitur: 

"Sa të bukura këto fjalë! Sa të çmuara!" 

Oratoria e Kur'anit e kishte bërë gjer në fund për vete! Fjalët 
që këndoi, ishin plot të vërteta dhe urtësi që kurrë nuk mund 
t'i thoshte një njeri! Omeri u zhyt për një çast në mendime të 
thella. 

Habbabi (r.a.) që i kishte dëgjuar fjalët e Hz. Omerit, doli 
nga vendi ku ishte fshehur dhe i tha: 

" O Omer! Vallahi, lutja e të Dërguarit të Allahut do të të 
bjerë ty në pjesë. Dje ai u lut kështu: "O Zot, forcoje Islamin me 

Ebul Hakem bin Hishamin ose Omer bin Hattabin!" O Omer, kije 
frikë Allahun!" 

Hz. Omeri i tha Habbabit: 

"O Habbab, më ço atje ku ndodhet Muhammedi që të bë- 
hem musliman!" 

Dhe menjëherë dolën në rrugë. Hapat e kësaj radhe, mes pa- 
sionit dhe emocionit të besimit, ishin të mbushura plot me da- 
shurinë dhe dëshirën e njohjes së të vërtetës së të Dërguarit të 
Allahut! 

Kur Hz. Omeri arriti te shtëpia e Erkamit, e priti Hz. Hamzai 
që ndodhej i gatshëm me shpatën në brez. Sepse, ndërkaq, 
Nuajmi (r.a.) i kishte lajmëruar për ç'kishin ndodhur. Kurse për 
ngjarjet e mëpastajme askush nuk dinte gjë. 

I Dërguari i Allahut (s.a.s.) u ngrit dhe eci drejt Omerit. E ta- 
koi në oborr dhe e pyeti pse kishte ardhur. Hz. Omeri e shprehu 
qëllimin me këtë fjali të lumtur: 

"Erdha të bëhem musliman, o i Dërguari i Allahut!" 

Pas kësaj, duke shprehur se për çfarë është i aftë Zoti dhe si 
falenderim ndaj Tij, i Dërguari i Allahut (s.a.s.) tha: 

x ^k\ a3jT 


Allahu Ekber! Allahu është më i Madhi! 


Sahabet që e dëgjuan këtë gjë, nisën të bënin tekbir me zë 
të lartë: "Allahu Ekber! Allahu është më i Madhi!" Kështu, të 
Dërguarit të Allahut (s.a.s.) i ishte pranuar edhe një lutje tjetër! 

Kur Hz. Omeri nisi për të folur, e para gjë që tha, qe Fjala e 
Dëshmisë që e shqiptoi me zemrën mbushur plot kënaqësi: 


4jnjj o! aJj! 4j! y 0! 


"Dëshmoj se nuk ka zot tjetër veç Allahut dhe dëshmoj se 
Muhammedi është robi dhe i Dërguari i Tij!" 

Lutja e Profetit i kishte rënë në pjesë Omer bin Hattabit, kur- 
se Ebu'l-Hakem, i njohur me emrin Ebu Xhehl, do të merrte fund 
në gropën e fatziut ku kishte rënë! 241 

Pasi Hz. Omeri u bë musliman duke shprehur Fjalën e 
Dëshmisë në prani të të Dërguarit të Allahut, me propozimin e 
tij, të gjithë muslimanët dolën së bashku nga shtëpia e Erkamit 
dhe nisën të ecnin drejt Qabes duke shqiptuar tekbire. 

Kjo situatë i dëshpëroi rëndë politeistët. Atëherë, i Dërguari i 
Allahut (s.a.s.) i dha Hz. Omerit atributin "Faruk" (Diferencuesi) 
sepse ishte bërë shkak të diferencohej, të ndahej përfundimisht e 
vërteta dhe e drejta nga gënjeshtra dhe e shtrembra! 242 

Hz. Omeri i përshkruante më vonë ato ditë kështu: 

"Nuk kishte kush që të ishte bërë musliman e të mos hiqte 
vuajtje e mundime, që të mos luftonte. Kurse mua askush nuk 
mund të më prekte. Thashë me vete: 

"Unë s'dua të rri në paqe ndërsa muslimanët pësojnë ngatë- 
rresa e fatkeqësi të ndryshme!" 

Atë natë që u bëra musliman, u mendova dhe vendosa të 
shkoja tek më armiku i të Dërguarit të Allahut ndër politeistët 
dhe t'ia thosha se isha bërë musliman. Kur u bë mëngjes, trokita 
në portën e Ebu Xhehlit. Ai doli në portë dhe më pyeti: 

"Mirë se erdhe, Omer! Ç'të reja na solle?" 

"Erdha të të them se u besova Allahut dhe të Dërguarit të Tij 
dhe se i vërtetova të gjitha gjërat e sjella prej tij!" -1 thashë. 

Atëherë ma mbylli derën sikur do të ma përplaste syve, 
duke më mallkuar!" (Ibni Hisham, I, 371) 

Më pas, Hz. Omeri (r.a.) shkoi për t'ua dhënë këtë lajm të 
gëzuar njërit nga politeistët e tërbuar të Kurejshve, dajës së vet, 
Velid bin Mugires, si dhe dy politeistëve të tjerë armiq të së vër- 
tetës, por asnjëri s'pati guximin t'i bënte gjë, veçse t'ia mbyllte 
derën syve duke u tërhequr vetë brenda me dëshpërim. 




241 Shih. Ibni Hisham, I, 365-368. 

242 Shih. Dijarbekri, I, 296. 

Abdullah b. Mes'udi (r.a.) thotë kështu: 

"Bërja e Hz. Omerit musliman ishte një triumf, hixhreti i tij, 
një nd ihmë, dhe kalifati i tij, një mëshirë! Gjersa u bë musliman 
Omeri (r.a.), ne s'falëm dot namaz hapur pranë Qabes. Pasi u 
bë musliman, ai u ndesh me politeistët dhe ata na lanë të lirë. 
Kështu mundëm të falnim namaz atje!" (Hejsemi, IX, 62-63) 

Gjer në Hixhret, Hz. Omeri (r.a.) u përpoq me të gjitha forcat 
në Mekë për Islamin dhe, së bashku me muslimanët e tjerë, për- 
balloi shumë mundime. 

BOJKOTIMIT DHE IZOLIMIT 


Politika izolacioniste e politeistëve ndaj muslimanëve 

Pavarësisht nga të gjitha pengesat, Islami shënonte zhvilli- 
me të reja çdo ditë që kalonte dhe kjo gjendje bëhej shkak që zilia 
dhe urrejtja e politeistëve të shtoheshin edhe më shumë. Duke 
mos e duruar dot këtë gjendje, politeistët, duke vënë në shenjë 
trupin e bekuar të Profetit, u muarën vesh për ta mbytur gjithësi- 
në në errësirë dhe u betuan: 

"Hapur apo fshehur, atë do ta vrasim patjetër!" 

Me ta parë se politeistët Kurejshë ishin të vendosur për ta 
kryer këtë krim, Ebu Talibi ndjeu dyshim dhe rrezik për jetën e 
të Dërguarit të Allahut. Atëherë, i mblodhi të bijtë Hashim dhe 
Muttalib dhe i urdhëroi të qëndronin pranë Profetit dhe ta mbro- 
nin nga çdo rrezik. 

Natën kur lindi hëna e Muharremit, të gjithë bijtë Hashim 
dhe Muttalib me Ebu Talibin në krye si dhe, bashkë me ta, edhe 
Profeti, u mblodhën në mëhallën Ebu Talib. Vetëm Ebu Lehebi 
nuk mori pjesë me ta por vazhdoi të qëndronte në radhët e poli- 
teistëve. 

Atëherë, politeistët bënë një plan tinzar për ta asgjësuar 
Islamin pa i dhënë rast për t'u përhapur dhe fuqizuar më shu- 
më. Me anë të një bojkotimi ekonomik dhe shoqëror dhe të një 
embargoje, do t'i fusnin në krizë anëtarët e rinj të kësaj feje dhe, 
për pasojë, do t'i bënin të ktheheshin prapë nga drejtimi që ki- 
shin marrë! 

Zemrat e zeza të mbledhura me këtë synim nën kryesinë e 
Ebu Xhehlit, i këputën të gjitha marrëdhëniet njerëzore me mus- 
limanët dhe të bijtë Hashim që i mbronin ata, nga marrëdhëniet 

tregtare e gjer tek të gjitha lidhjet qytetare si dhënia dhe marrja e 
vajzave, etj. Duke e hksuar këtë me një betim, e varën në muret 
e Qabes. 

Akt-betimin e kishte shkruar Mansur bin Ikrime. Atë ditë që 
e shkroi, si rezultat i lutjes së të Dërguarit të Allahut, iu tha kra- 
hu. Atëherë, politeistët hlluan të thonë mes tyre: Mansuri pësoi 
fatkeqësi sepse u bëmë padrejtësi të bijve Hashim. (Ibni Hisham, I, 
372-373; Ibni Sa'd, I, 208-209; Buhari, Haxh, 45) 

Pas hllimit të zbatimit të bojkotit, në hllim, të gjithë musli- 
manët që banonin të shpëmdarë në zona të ndryshme të Mekës, 
u bartën në mëhallën e ungjit të Profetit, të quajtur Shib-i Ebi 
Talib me qëllim për ta sigumar më mirë solidaritetin mes tyre. 
Edhe i Dërguari i Allahut (s.a.s.) doli nga shtëpia e Erkamit dhe 
u vendos në atë mëhallë. 

Ebu Talibi merrte të gjitha masat që i vinin doresh ndaj 
ndonjë të keqeje ose atentati. Si rregull, çdo natë Profeti binte në 
shtratin e vet, pastaj, pasi të gjithë njerëzit binin në gjumë, Ebu 
Talibi ia ndërronte shtratin Profetit me shtratin e ndonjërit prej të 
bijve, vëllezërve ose djemve të të ungjve. 243 

Për muslimanët kishte hlluar periudha e një izolimi të madh. 
Ebu Xhehli dhe njerëzit e tij e vëzhgonin ditë e natë mëhallën e 
muslimanëve dhe përpiqeshin të pengonin edhe hyrjen e ushqi- 
meve atje! 

Ata i prenë të gjitha rrugët e tregut që shkonin për në anën 
e muslimanëve. Ushqimet që vinin për t'u shitur, i blinin vetë 
për të mos ua lënë muslimanëve. Muslimanët mundeshin të dil- 
nin jashtë mëhallës Ebu Talib vetëm në kohën e haxhit. Po qe se 
ndonjë musliman shkonte te ndonjë shitës për të marrë diçka për 
fëmijët, Ebu Lehebi shkonte menjëherë pranë ngarkesave dhe 
thoshte: 

"O tregtarë! Shokëve të Muhammedit ua ngrini çmimet në 
atë mënyrë që të mos blejnë dot gjë! Ju e dini se unë jam i pasur 





243 Ibni Kethir, el-Bidaje, III, 132. 

dhe e mbaj fjalën. Unë ju siguroj se, po vepruat kështu, nuk do të 
pësoni ndonjë dëm!" 

Muslimanët ktheheshin pa blerë ndonjë gjë për fëmijët që 
qanin nga uria. Të nesërmen tregtarët shkonin te Ebu Lehebi dhe 
ai ua blente mallrat e mbetura me çmim të lartë. 244 

Përballë kësaj gjendjeje të vështirë, i Dërguari i Allahut (s.a.s.) 
dhe zonja Hatixhe e shpenzuan tërë pasurinë për muslimanët! 245 

Pavarësisht nga të gjitha përpjekjet që bënë politeistët për t'i 
mbyllur rrugët e mëhallës, disa mekas u çonin fshehtas ndihma 
të afërmve. Hakim bin Hizam kishte sjellë një karvan grurë nga 
Siria. Ai e shtyu fshehtas njërën nga devetë në rrugën e mëhallës 
së muslimanëve, të cilët e shkarkuan menjëherë grurin, kurse një 
natë tjetër ai futi përsëri fshehtas në mëhallën e muslimanëve një 
deve të ngarkuar me miell. 

Edhe Hisham bin Amri qe njëri prej personave që i ndih- 
monte muslimanët në këtë mënyrë. Politeistët antinjerëzorë që 
e mësuan se Hishami u kishte dërguar muslimanëve disa deve 
me ushqime, e kërcënuan me fjalë të ashpra. Por kur Hishami 
vazhdoi t'i ndihmonte të afërmit pavarësisht nga paralajmërimet 
që i bëheshin, politeistët filluan ta shanin me fjalë të rënda e ta 
godisnin. Ndërkaq, ndërhyri Ebu Sufjani duke e penguar vrasjen 
e tij. Ai u tha politeistëve: 

"Lëreni njeriun! U ka bërë mirësi të afërmve! Sa mirë do të 
ishte sikur edhe të mund ta bënim një gjë të tillë!" 

Kështu, ai e mbronte Hishamin edhe moralisht! 

Në këtë periudhë, muslimanët përballuan vështirësi dhe 
mungesa të mëdha. Disa herë mbetën të detyruar ta ngopnin 
barkun edhe me gjethe pemësh! Fëmijët vuanin më shumë nga 
uria. Qarja e tyre dëgjohej edhe jashtë mëhallës! 

Synimi që ndiqnin politeistët me këtë izolim ishte t'i linin 
muslimanët të uritur gjersa Profeti (s.a.s.) t'u dorëzohej dhe, në 




244 Suhejli, II, 127-128. 

245 Jakubi, II, 31. 

këtë mënyrë, të gjenin rastin për ta vrarë atë. Ndërkaq, musli- 
manët e bashkuar me të bijtë Hashim nën prijësinë e Ebu Talibit 
ishin të vendosur ta derdhnin edhe pikën e fundit të gjakut për 
ta mbrojtur Profetin! 

Kur persekutimet dhe mundimet e mekasve arritën në ek- 
strem, i Dërguari i Allahut (s.a.s.) hapi duart e bekuara drejt qie- 
llit dhe i mallkoi kështu politeistët mekas: 

"O Zot, ndihmomë duke i dhënë këtij fisi mizor një ndëshkim zie 
buke shtatëvjeçare si të kohës së Jusufit (a.s.)!" 

Atëherë, shirat u prenë dhe politeistët Kurejshë i kapi një 
thatësirë dhe zi buke e tillë që fshiu e zhduku çdo gjë që ekzis- 
tonte! Shumë prej tyre vdiqën nga uria. Pasi erdhi puna që të 
mos gjenin asgjë për të ngrënë, filluan të hanin mishrat dhe lë- 
kurët e kafshëve të ngordhura. Kur ndonjëri prej tyre vështronte 
nga qielli, për shkak të urisë, e shihte mjedisin sikur ta kishte 
mbuluar tymi e pluhuri! 

Në Kur'an, Allahu i Lartë bën fjalë kështu për këtë ngjarje: 


, S S j 0 y 

"Tani ti vëzhgoje ditën kur qielli do të nxjerrë një tym 
të qartë që do t'i mbulojë njerëzit! Ky është një ndëshkim i 
dhimbshëm!" (ed-Duhan, to-ll) 

Kur kjo thatësirë u rëndua në kulm, Ebu Sufjani iu drejtua 
Zotërisë së Botëve dhe i tha: 


"O Muhammed! Ti thua se je dërguar si mëshirë, porosit 
bindjen ndaj Allahut dhe ndihmën ndaj të afërmve. Kurse fisi 
yt është duke u asgjësuar nga uria! Lutiu Allahut ta largojë këtë 
fatkeqësi prej tyre! Po qe se me pretekstin e lutjes tënde, Allahu 
do të na e heqë këtë të keqe, do t'i besojmë Allahut!" 





Pastaj e dha fjalën duke u betuar. 

Pas kësaj, i Dërguari i Allahut (s.a.s.) bëri lutje. Filloi shiu 
dhe zia mori fund. Kurse politeistët e qetësuar u kthyen prapë 
në herezinë e tyre ! 246 

Në lidhje me këtë gjendje psikologjike të mohuesve dhe he- 
retikëve, Zoti thotë kështu: 



"Kur njeriu bie ngushtë, na lutet Neve shtrirë, ulur ose 
në këmbë, por kur Ne ia heqim atë shqetësim, vepron sikur të 
mos na ishte lutur aspak Neve për shkak të ngushticës ku pati 
rënë! Ja, pra, kështu u është treguar e stolisur puna atyre që e 
teprojnë!" (Junus, 12) 

Fundi i periudhës së izolimit 

Në fund të tre viteve të kaluara me një mijë e një hidhërime, 
Allahu i Lartë e lëshoi një krimb druri në fletën e marrëveshjes 
së politeistëve që e kishin varur në murin e Qabes. Përveç fjalisë 
"Bismikallahumme - Me emrin tënd po e filloj, Allahu im", kri- 
mbi e hëngri çdo shkrim tjetër që shprehte padrejtësi, dhunë dhe 
fyerje. I Dërguari i Allahut (s.a.s.) ia tregoi këtë situatë që i ishte 
bërë e ditur me anë të revelacionit hyjnor, të ungjit Ebu Talib. 
Ebu Talibi i njoftoi të vëllezërit duke u thënë kështu: 

"Vislmi rrobat më të mira dhe shkoni te Kurejshët! Tregojuni 
për fatin e fletës pa e marrë vesh vetë!" 

Pasi Ebu Talibi dhe të vëllezërit ua dhanë politeistëve këtë 
lajm, ata dërguan njeri, e sollën fletën dhe e panë se ishte ashtu 
si kishte thënë i Dërguari i Allahut. Kurejshët u lëshuan! Duke 
marrë guxim nga kjo, u tha: 


246 Buhari, Tefsir, 30, 44; Muslim, Munafikin, 40; Ahmed, I, 431, 441. 

"E kuptuat më në fund se na keni bërë padrejtësi, se keni 
vepruar keq duke i prerë marrëdhëniet me të afërmit, apo jo!" 

Askush nga politeistët nuk i dha dot përgjigje Ebu Talibit. 
Vetëm thanë se "ajo gjë s'ishte tjetër veçse magji" dhe, duke ia 
kthyer shpinën të vërtetës, i vazhduan padrejtësitë! 

Kurse disa nga parësia e Kurejshve e qortuan njëri-tjetrin për 
shkak të të këqijave të bëra kundër të bijve Hashim dhe thanë: 

"Kjo që kemi bërë kundër vëllezërve tanë s'është gjë tjetër 
veçse padrejtësi dhe dhunë!" 

Kishte hyrë viti i dhjetë i profetësisë, kur disa vetë nga 
Kurejshët u vunë në lëvizje për ta hequr bojkotimin dhe izolimin. 
Hisham bin Amr i tha Zuhejr bin Ebi Umejjes: 

"O Zuhejr! Ndërsa dajat e tu janë izoluar dhe përpëliten në 
ngushticë dhe papasje për të blerë e shitur diçka, për t'u mar- 
tuar, etj., si të bën zemra të hash e të pish ç'të duash, të vishesh e 
të mbathesh si të duash? Vallahi, po ta ftoje Ebu Xhehlin në një 
marrëveshje të tillë kundër dajave të vet, kurrë nuk do të të për- 

gjigjer 

Pasi e bindi Zuhejrin, Hishami i tërhoqi në radhët e veta një 
nga një edhe Mut'im bin Adijjin, Ebu'l-Bahteriun dhe Zem'a bin 
Esvedin. Këta pesë vetë u mblodhën natën në zonën Haxhun të 
Mekës së Sipërme dhe biseduan se ç'duhej të bënin dhe u mua- 
rën vesh të bënin përpjekje gjersa të prishej Pakti i Bojkotimit. 

Kur u bë mëngjes, ata shkuan në Qabe. I veshur me një rrobë 
të shtrenjtë, Zuhejri e bëri tavaf Qaben dhe tha: 

"O mekas! Ne të hamë e të pimë si të duam, të vishemi e 
mbathemi si të duam, kurse të bijtë Hashim dhe Muttalib të izo- 
lohen nga marrëdhëniet dhe të shkatërrohen, ë? Punë që bëhet 
është kjo? Betohem në Allahun se nuk do të rri gjersa të griset kjo 
fletë mizore që pret lidhjet farefisnore!" 

Edhe pse Ebu Xhehli kundërshtoi, kur katër shokët e tjerë i 
dolën krah Zuhejrit siç ishin marrë vesh, për një çast u formua një 
atmosferë pozitive. Mut'imi u ngrit dhe e grisi fletën e varur në 

murin e Qabes. Pas kësaj, Adijj bin Kajs, Zem'a, Ebu'l-Bahteri dhe 
Zuhejri u armatosën dhe shkuan te të bijtë Hashim dhe Muttalib, 
i nxorën nga mëhalla Ebu Talib dhe siguruan kthimin e tyre në- 
për shtëpitë e veta. Kështu, me favorin e Allahut, muslimanët 
shpëtuan nga një izolirn i vështirë trevjeçar. Ebu Talibi i lavdëroi 
me një poezi thyerësit e bojkotimit. Edhe politeistët e kuptuan se 
s'do t'i bëheshin dot pengesë të Dërguarit të Allahut (s.a.s.) për 
kumtimin e Islamit dhe e humbën shpresën . 247 

Në këtë mënyrë, shqetësimet dhe vështirësitë e hequra u 
bënë pretekst që muslimanëve t'u forcohej besimi dhe t'u shtrën- 
goheshin radhët. Edhe mohuesit, heretikët, si gjithmonë, nuk 
arritën dot gjë tjetër veç disfatës! 


Në vitin e tetë të dërgesës profetike, iranasit i mundën bi- 
zantinët. Ua shembën qytetet, përparuan gjer në Stamboll dhe 
e detyruan perandorin bizantin t'u paguante dëmshpërblim të 
rëndë. 

Meqë iranasit ishin idhujtarë, politeistët mekas u gëzuan 
shumë për fitoren e tyre. Humbja e bizantinëve që ishin adhu- 
rues të Librit (krishterë), e dëshpëroi shumë Profetin. Atëherë, 
lidhur me këtë specifikë, Allahu i Lartë zbriti këto ajete: 



"Elif. Lam. Mim. Bizantinët u mundën në një vend të afërt 
(me arabët). Por, pas kësaj disfate, brenda pak vjetëve, ata do të 
dalin fitimtarë. Në fund të fundit, vendimi është i Allahut. Atë 
ditë, edhe besimtarët, me ndihmën e Allahut, do të gëzohen. 


247 Shih. Ibni Hisham, I, 397-406; Ibni Sa'd, I, 210-211. 

Allahu e ndihmon atë që dëshiron. Ai është Aziz (i Shenjtë) dhe 
Rahim (Shpërblyes)!" (er-Rum, 1-5) 

I Dërguari i Allahut (s.a.s.) tha: 

"Pa dyshim, persët do të munden!" (Ahmed, i, 276) 

Ebu Bekri (r.a.) i cili e mësoi këtë lajm, vuri bast me politeis- 
tin Ubej bin Halef me dhjetë deve, se, brenda tri vjetëve, bizanti- 
nët do t'i mundnin persët . 248 

Kur Hz. Ebu Bekri (r.a.) e njoftoi Profetin për këtë bast, ai i 

tha: 

"Fjala "bid" në ajet shpreh numrat mes treshit dhe nëntës. 
Prandaj shko menjëherë dhe shtoje numrin e deveve dhe zgjate 
afatin!" 

Hz. Ebu Bekri (r.a.) shkoi dhe e zgjati afatin në nëntë vjet, 
kurse numrin e deveve e shtoi në njëqind. 

Bizantinët u zhvilluan shpejt dhe u shkaktuan iranasve një 
disfatë të rëndë. Me ta marrë këtë lajm, Ebu Bekri (r.a.) mori 
nga Ubeji njëqind devetë dhe ia çoi Profetit. I Dërguari i Allahut 
(s.a.s.) i tha: 

"Këto ndajua të varfërve!" 

Dhe ai ua ndau të varfërve! 

Shumë nga politeistët mekas që e panë këtë mrekulli të 
Kur'anit, u bënë muslimanë . 249 

Mrekullia e ndarjes së hënës përgjysmë 

Zoti i ka pajisur pejgamberët që i ka ngarkuar me ftesën për 
në rrugën e drejtë, me një kompetencë të jashtëzakonshme që do 
të ndikonte mbi masat dhe do t'i tërhiqte ato në besim. Kjo, për 
të thyer kokëfortësinë e mohimit me të cilin do të përballeshin. 
Veçanërisht, profetëve u ka dhënë edhe një sërë favoresh të jash- 
tëzakonshme për t'i bërë masat për vete, të quajtura "mrekulli". 

248 Kjo ngjarje ka ndodhur para se basti të ndalohej. 

249 Shih. Tirmidhi, Tefsir, 30/3194; Kurtubi, XIV, 3. 

_ 

Mrekullitë u janë favorizuar profetëve, sipas të veçantave të 
periudhave të tyre, të ekspozuara mbështetur në fuqi që zgjojnë 
mahnitje. Për shembull, në kohën e Hz. Musait (a.s.), në rend 
të ditës ishte magjia, e cila kishte arritur kulmin. Prandaj edhe 
atij i qe dhënë një mrekulli e kësaj fushe: shkopi dhe dora që i 
shndriste . 250 

Në kohën e Hz. Isait mjekësia kishte shënuar përparime të 
mëdha dhe mjekët kishin zënë një pozitë shumë të lartë në sytë 
e popullit. Atëherë, edhe Hz. Isait iu dha një mrekulli që do t'i 
linte në hije edhe mjekët më të aftë dhe do të siguronte besimin e 
njerëzve: ringjallja e të vdekurve. 

Sa për Profetin Muhammed (s.a.s.), me që profetësia e tij 
përfshin të gjitha vendet dhe kohët gjer në kiamet, ai zotëron- 
te të gjitha kompetencat, pushtetin dhe mrekullitë e profetëve 
të kaluar dhe ndodhej në majë të të gjithë kësaj. Nisur nga kjo, 
mrekullitë e tij, të pakufizuara vetëm në mjeshtëritë e ligjërimit, 
bisedës e predikimit, si mjeshtëritë më me ndikim të kohës, janë 
realizuar në një formë që përfshinte fusha të ndryshme. Njëra 
prej tyre është mrekullia e "ndarjes së hënës përgjysmë" për t'u 
dhënë gjallëri e jetë zemrave të lodhura nga bojkoti i gjatë si dhe 
një paralajmërim mohuesve për fuqinë e këtij faktori të ri të dalë 
në shesh, të cilit ata i qenë kundërvënë. 

Kjo mrekulli e madhe e të Dërguarit të Allahut (s.a.s.) ka 
ndodhur në krye të viteve të bojkotit, pra, në vitin e nëntë të pe- 
riudhës së Mekës. 

Në një natë me hënë, i Dërguari i Allahut (s.a.s.), iu lut 
Allahut dhe hëna u nda më dysh dhe kjo mrekulli u pa nga të 
gjitha anët. Një copë e hënës u pa në anë të malit Kubejs, kurse 
tjetra, në anë të malit Kuajkian. Politeistët që e panë këtë gjë, për- 


250 Në origjinal: Jed-i Bejza, dorë e bardhë. Eshtë njëra nga nëntë mre- 
kullitë e dhëna Hz. Musait. (Shih. el-A'raf, 108; el-Isra, 101; Ta-Ha, 
22; esh-Shuara, 33; en-Neml, 12; el-Kasas, 32) Kur ai e nxirrte dorën, 
mjedisi përreth ndriçohej sikur të kishte ndriçuar dielli. 

_ 

sëri ngurruan të besonin. Madje Ebu Xhehli edhe e mohoi duke 
thënë "kjo është magji!" 

Politeistët që e panë këtë mrekulli, thanë për Profetin 
(s.a.s.): 

"Ne na magjepsi, por të gjithë nuk i magjeps dot!" 

Atëherë u pyetën edhe karvanet jashtë Mekës, që vinin nga 
larg. Edhe ata thanë se kishin parë që hëna qe ndarë më dysh. 

Pas kësaj ndodhie zbriti ky ajet: 


«IjJjjL j I yisyu ajI Ijjj ë)l j .j^-aJl j_yuolj 5>LJl 


"Kiameti u afrua dhe hëna u nda. Po të shohin një mreku- 
lli, ata menjëherë e kthejnë fytyrën mënjanë dhe thonë: "Eshtë 
një magji e përsëritur nga kohët e vjetra!" (el-Kamer, 1-2) (Vahidi, f. 
418; Tirmidhi, Tefsir, 54/3286) 

Gjithë populli i Mekës qenë të një fjale se hëna qe ndarë më 
dysh. Njerëzit me zemrën të hapur ndaj së vërtetës, e vërtetuan 
Profetin, kurse zemrat e drynosura thanë: "Ç'magjistar i madh!" 

Me të vërtetë, astronomi i njohur francez Lefrançois de 
Lalande, duke shqyrtuar lëvizjet e kaluara të hënës, ka qenë i de- 
tyruar ta pranonte mrekullinë e "ndarjes së hënës përgjysmë". 251 

Nëse duam ta përmbledhim në disa pika urtësinë e mre- 
kullive që Zoti ua favorizoi të dërguarve të vet, mund të themi 
shkurt këto: 

1. Ndikim mbi masat dhe tërheqje e njerëzve në besim. 

2. Përforcim i besimit të besimtarëve, ngushëllim dhe qetë- 
sim i zemrave. 

3. Vërtetim i dërgesës dhe profetësisë së të dërguarve. 


251 Shih. Zekai Konrapa, f. 110. 

4. Përballë fuqisë hyjnore, dobësim i mohuesve dhe hereti- 
këve dhe mahnitje e besimtarëve. 

Ashtu si çdo ajet i Kur'anit e shton besimin e besimtarëve 
dhe mohimin e mohuesve, ashtu dhe mrekullia e shton mohimin 
dhe herezinë e personave për të cilët është thënë "la jehdi" (nuk i 
udhëzon), domethënë, që Zoti s'ka për t'i udhëzuar. 252 

Ngjarja e ndarjes së hënës në dy pjesë është një mrekulli e 
madhe e profetit Muhammed. Meqë ai është "Profeti i Kohës së 
Fundit", dalja e tij në botë është, në të njëjtën kohë, edhe një nga 
shenjat e kiametit. Kështu, në ajetin kur'anor, duke u shprehur si 
më poshtë, është prekur kjo e vërtetë: 

j-o-uJl jpxolj S^LJl d~; jz&\ 

"Kiameti u afrua dhe hëna u nda!" (el-Kamer, l) 


Vazhdimi i kumtesës nga Profeti 

pavarësisht nga kushtet 

Pavarësisht nga mundimet dhe vuajtjet që i shkaktonin nje- 
rëzit e fisit, i Dërguari i Allahut (s.a.s.) nuk e ndërpriste qoftë 
edhe për një çast ftesën për te e vërteta. Në çdo rast i ftonte njerë- 
zit në rrugën e drejtë, e trajtonte bashkëbiseduesin me metoda të 
ndryshme sipas gjendjes. 

Njëri prej personave më të fuqishëm fizikisht të Kurejshve, 
Rukane, i cili ishte edhe një mundës që s'e njihte rënien me shpi- 

252 Allahu nuk udhëzon. Kjo shprehje përdoret në 26 ajete të Ku- 

r'anit. Po kështu: , 

"... Allahu nuk i udhëzon mizorët!" (el-Çakara, 258) 

jjjLli ç- Jli uy$j 

"... Allahu nuk i udhëzorimohuesit (heçetikët)." (el-Bakara, 264) 

jjL-uJi ^jUI' dJij 

"... Allahu nuk i udhëzon deviatorët." (el-Maide, 108) 

në në tokë, një ditë u takua me të Dërguarin e Allahut (s.a.s.) në 
njërën nga fushat e Mekës. Ai i tha Rukanes: 

"O Rnkane, akoma s'ke për të pasur frikë ti nga Allahu dhe do 
të vazhdosh të këmbëngulësh për të mos e pranuar Islamin? Eja, bëhu 
musliman!” 

Rukane iu përgjigj: 

"O Muhammed! Po të më vësh poshtë në mundje, do të të 
pohoj besimin ty!" 

I Dërguari i Allahut (s.a.s.) e pyeti: 

"Po të dal unëfitues, a do ta pranosh se thëniet e miajanë të drejta 
e të vërteta?" 

Rukane iu përgjigj: 

"Po, nëse më mund, ose do ta pranoj Islamin, ose këta dhen 
bëhen të tutë! Por nëse unë të mund, ti do të heqësh dorë nga kjo 
puna e profetësisë!" 

Dhe u kapën në mundje. Sapo e kapi Rukanen, I Dërguari 
i Allahut e shembi përtokë! Rukane nuk mundi të mbrohej! Ai i 
tha Profetit: 

"O Muhammed, le të bëjmë mundje edhe një herë!" 

Prapë u rrokën dhe i Dërguari i Allahut e vuri poshtë prapë! 
Rukane i tha: 

"O biri i tim ungji! Eja të mundemi edhe një herë!" 

Mirëpo Rukane që ra me shpatulla në tokë edhe për të tretën 
herë, prapë nuk besoi. 

Profeti u prek shumë ngaqë Rukane nuk e pohoi besimin 
dhe ngaqë, në këtë mes, përdori disa fjalë jo të hijshme! Ai i tha 
Rukanes: 

“Merri dhentë e shko!" 

Atëherë, Rukane i tha: 

"Vallahi, ti je më i dobishëm e më i nderuar se unë!" 

_ 

Rukane (r.a.) u bë musliman disa vite më vonë, gjatë triumfit 
të Mekës, pastaj shkoi në Medinë dhe u vendos atje. (Ibni Hisham, I, 
418; Ibni Ethir, Usdu'l-Gabe, II, 236) 

Kurse një herë tjetër kishte shkuar në Mekë për umre Dimad 
bin Thalebe nga hsi Ezd-i Shenue. Dimad ishte një person që ish- 
te i dhënë pas mjekësisë, që u këndonte dhe u frynte të sëmurëve 
mendorë dhe që përpiqej të fitonte dituri. Kur i dëgjoi politeistët 
që thoshin se "Muhammedi është i marrë", tha me vete: 

"Unë po shkoj ta shoh një herë këtë njeri! Ndoshta Allahu i 
jep shërim nëpërmjet meje!" 

Dhe u ngrit nga kuvendi i politeistëve dhe shkoi te Profeti, 
të cilit i tha kështu: 

"O Muhammed, Unë e mjekoj marrëzinë. Po deshe, po të 
mjekoj edhe ty! Ndoshta Allahu të jep shërim!" 

I Dërguari i Allahut ia ktheu në këtë mënyrë: 

"Lavdërimi është i posaçëm vetëm për Allahun! Ne e lavdërojmë 
vetëm atë dhe ndihmën vetëm prej tij e kërkojmë! Ne mështetemi te 
Allahu nga e keqja e vetes sonë! Nuk ka kush që ta çorientojë atë që e 
orienton Allahu! Gjithashtu, nuk ka kush që ta orientojë atë që e ço- 
rienton Allahu! Dëshmoj se nuk ka zot tjetër veç Allahut! Ai është një 
i vetëm! Ai nuk ka të ngjashëm e nuk ka shok! Gjithashtu, dëshmoj se 
Muhammedi është robi dhe i dërguari i Tij!" 

Fjalët e Profetit (s.a.s.) i pëlqyen shumë Dimadit dhe ai i tha 
Profetit: 

"Kurrë nuk kam dëgjuar fjalë më të bukur se kjo! A po m'i 
përsërit edhe një herë? 

Profeti ia përsëri edhe një herë. Pasi i kërkoi Profetit t'ia 
përsëriste edhe dy herë të tjera ato fjalë si margaritarë, Dimadi 
i tha: 

"Unë i kam dëgjuar fjalët e orakujve, magjistarëve, poetëve 
dhe të çdo lloj njeriu, por kurrë s'i kam dëgjuar këto që the ti! 
Këto fjalë janë margaritarët më të çmuar të detit të ligjërimit dhe 
oratorisë!" 

Dhe u bë musliman. 

I Dërguari i Allahut e pyeti: 

"A ma jepfjalën edhe në emër tëfisit?" 

"Po ta jap fjalën edhe në emër të hsit!" -1 tha Dimadi. (Muslim, 
Xhum'a, 46; Ahmed, I, 302; Ibni Sa'd, IV, 241) 

Duke i marrë fjalë Dimadit edhe në emër të fisit, pasi ai 
e kishte shprehur besimin në emër të vet, i Dërguari i Allahut 
(s.a.s.) e ngarkoi Dimadin me detyrë si përfaqësues dhe mësues 
te fisi i vet për t'ua kumtuar Islamin! 


s 3^ 9 . 

Viti i Hidhërimeve: 

Vdekjet e Hz. Hatixhesë dhe Ebu Talibit 

Gëzimi i të Dërguarit të Allahut (s.a.s.) dhe i muslimanëve 
që shpëtuan prej bllokadës së politeistëve, nuk vazhdoi gjatë, 
sepse menjëherë pas heqjes së bojkotit, vdiq i ungji, Ebu Talibi, 
mbrojtësi i tij dhe i të gjithë muslimanëve, ai që i pati mbrojtur 
ata në mënyrë vetëmohuese. 

Profeti (s.a.s.) pati ngulur këmbë shumë herë pas here që ai 
të besonte, kurse ndaj kësaj këmbënguljeje të të nipit, Ebu Talibi 
i thoshte: 

"Unë e di të vërtetën tënde. Por, po të të shfaq besimin ty, 
gratë kurejshe do të më bëjnë me turp!" 

Ebu Talibi e pranonte me ndërgjegje profetësinë e 
Muhammedit, por e kundërshtonte për ego. 

Edhe kur Ebu Talibi ndodhej në shtratin e vdekjes, i Dërguari 
i Allahut (s.a.s.) iu lut që të besonte në mënyrë që t'ia dorëzonte 
shpirtin Zotit si besimtar: 

"O im ungj! Thuaj njëjjalë që Allahu të ta dhurojë lumturinë e 
pasosur!" 

Kurse Ebu Xhehli që ndodhej aty, iu bë pengesë kësaj. Ai 
gjithmonë kështu vepronte. Ndërsa Profeti (s.a.s.) ia sugjeronte 
Ebu Talibit vazhdimisht Fjalën e Dëshmisë, Ebu Xhehli i thosh- 
te: 

"Ti je i fesë së etërve tanë!" 

Fjalët e fundit të Ebu Talibit për Profetin (s.a.s.) qenë këto: 

"Unë po vdes në fenë e vjetër (të Abdylmuttalibit)! Po qe se 
Kurejshët nuk do të thoshin "u frikësua prej vdekjes, pra e ndër- 
roi fenë", do t'i pranoja fjalët e tuaL" 

Pas këtyre fjalëve, Profeti (s.a.s.) tha vetëm kaq: "Edhe unë 
vazhdimisht do të lutem për ty..." Por u largua i zymtë e i hidhëruar 
prej shtëpisë së të ungjit! 

Pas premtimit të të Dërguarit të Allahut (s.a.s.) se do të lutej 
vazhdimisht për të ungjin, zbriti ky ajet: 



"(O i Dërguar!) Ti nuk mund ta vësh në udhë të drejtë kë 
të duash vetë; është Allahu që e udhëzon atë që do..." (el-Kasas, 
56) (Muslim, Iman, 41-42) 

Udhëzimi është drita hyjnore që e shtyn robin në udhën e 
drejtë (sirati mustakim). Dhe kjo dritë i bie në pjesë atij, zemra e 
të cilit është e dëshiruar për të, është e prirur kah Zoti. Në Kur'an 
urdhërohet: 



"... (Allahu) e udhëzon atë që i drejtohet!" (er-Ra'd, 27) 

Në këtë mes, zelli dhe ndërhyrja e të tjerëve është vetëm të 
bëhen pretekst. Në të kundërt, arritja e udhëzimit në sajë të zellit 
dhe përpjekjes së të tjerëve, qofshin këta edhe profetë, nuk është 
gjithmonë e mundur. Kështu, megjithëse Ebu Talibi e dinte të 
vërtetën, nuk iu bë e mundur të hynte në rrugë të drejtë pavarë- 
sisht nga përpjekjet e Profetit, sepse, i mundur nga egoja e vet, 
nuk iu drejtua Zotit. 


Nuk kishin kaluar as tri ditë nga vdekja e Ebu Talibit që e pati 
mbushur Profetin me hidhërim të thellë, kur vdiq Hz. Hatixheja 
(r.anha), zonja fisnike, bashkëvuajtësja e të Dërguarit të Allahut, 
mbështetësja e tij e madhe, shoqja e jetës dhe e zemrës. Zemrës 
së Profetit (s.a.s.) dhe muslimanëve iu shtuan hidhërime të tjera. 
I Dërguari i Allahut (s.a.s.) e zbriti vetë në varr bashkëshorten e 

tij që e kishte dashur aq shumë, me zemrën plot dhimbje e sytë 
plot lot... 

Nëna jonë, Hz. Hatixhe, pati qenë për Profetin (a.s.) një kë- 
shilltar besnik në çështjen e Islamit, bashkëvuajtëse, burim ngu- 
shëllimi dhe qetësimi. Vdekja e saj i pati ardhur aq e rëndë të 
Dërguarit të Allahut, sa ta bënte të shprehej kështu për të: 

"S'e di se për cilën nga këto dyfatkecjësi cjë ranë mbi këtë ummet, 
të dëshpërohem më shumë!" (Jakubi, II, 35; Taberi, Tarih, n, 229) 

Për shkak të këtyre dy ngjarjeve të hidhura, viti i dhjetë i 
periudhës së Mekës u quajt "Viti i Hidhërimeve". 

Me vdekjen e të ungjit dhe bashkëshortes, për Profetin 
(s.a.s.) nuk pati mbetur asnjë mbështetje dhe strehim formal, re- 
lativ dhe i përkohshëm. Kështu, bota e tij afektive mori përkatësi 
të posaçme vetëm ndaj Zotit të Madh, sepse Zoti ishte autoriteti 
i vetëm dhe absolut të cilit duhej t'i shfaqej dorëzim dhe nën- 
shtrim. Kështu, edhe kur ishte fëmijë, duke u lënë pa kujdestari- 
në e nënës, babait dhe të gjyshit, Profeti qe rritur nën edukimin 
e Allahut! 


Nëna jonë Hatixhe ishte njeri me shumë vlera. Një ditë, en- 
gjëlli i vahjit, zbulesës hyjnore, shkoi te Profeti dhe i tha: 

"O i Dërguari i Allahut! Hatixheja po vjen tek ti me një enë 
me ushqim në dorë. Kur të vijë, i thuaj selam prej Zotit dhe meje! 
Dhe përgëzoje për një pallat prej margaritarësh të bërë për të në 
xhennet, ku nuk ka potere dhe lodhje!" (Buhari, Menakibu’l-Ensar, 20) 

Hz. Hatixheja (r.anha) iu përgjigj kështu kësaj përshëndet- 
jeje hyjnore: 

"Ai (Allahu i famshëm) është vetë selami, paqja; paqja buron 
prej Tij! Paqe edhe Xhebrailit! O i Dërguari i Allahut, paqja, më- 
shira dhe begatia e Allahut qofshin edhe mbi ty!" 

I Dërguari i Allahut (s.a.s.) nuk e harroi gjatë gjithë jetës këtë 
bashkëshorte të bekuar. Ai shfaqi shembujt më të bukur të besni- 
kërisë dhe mirënjohjes ndaj saj! 

Aisheja (r.anha) tregon kështu: 

"Asnjërën nga zonjat e Profetit (s.a.s.) nuk e kam patur zili 
sa ç'e kam patur Hatixhenë. Për më tepër, atë kurrë s'e pata 
parë. Por Profeti (s.a.s.) e kujtonte shpesh. Kur therte ndonjë 
dele dhe e ndante mishin, shumicën e herës u dërgonte miqve të 
Hatixhesë. Një radhë, duke mos duruar dot, i thashë të Dërguarit 
të Allahut: 

"Sikur s'ka mbetur në botë grua tjetër veç Hatixhesë!" 
Profeti Bujar (s.a.s.) ia numëroi cilësitë e saj të mira duke 
thënë "ishte kështu e ashtu", dhe tha: 

"Edhe fëmijët prej saj i pata!" 

Unë thashë me vete: 

"S'kam për të thënë edhe një herë tjetër fjalë të keqe për 
Hatixhenë!" (Buhari, Menakibu'l-Ensar, 20; Edeb, 73; Muslim, Fedailu's-Sahabe, 
74-76) 

Një ditë, motra e Hatixhesë, Hale binti Huvejlid, kërkoi leje 
të hynte për t'u takuar me të Dërguarin e Allahut (s.a.s.). Nga 
zëri i saj, Profetit (s.a.s.) iu kujtua zëri i Hatixhesë dhe tha: 

"Allahu im, kjo është (motra e Hatixhesë) Hale binti Huvejlid!" 
Aisheja (r.anha) që e vuri re këtë reagim të Profetit, nuk du- 
roi dot dhe tha: 

"Çfarë i kujton vazhdimisht një plake kurejshe të vdekur 
prej kohësh, së cilës i patën rënë dhëmbët nga pleqëria?" Allahu 
të dha në vend të saj një më të dobishme se ajo!" (Buhari, Menakibu'l- 
Ensar, 20) 

Me fjalën "më të dobishme", Hz. Aisheja e kishte fjalën për 
vete. I Dërguari i Allahut (s.a.s.) që nuk e gjeti me vend këtë fjalë 
të saj, i dha këtë përgjigje: 

“Jo, Allahu nuk më ka dhënë ndonjë më të dobishme se ajo! Kur 
njerëzit s'më besonin, ajo më besoi. Kur çdokush më thoshte gënjeshtar, 
ajo e pranoi se unë thosha të vërtetën. Kur askush s'më jepte asgjë, ajo 

_ 

më mbështeti me pasurinë e saj dhe Zoti më dhuroifëmijë prej saj!" (ibni 
Hanbel, VI, 118) 


Udhëtimi për në Taif 

Pas vdekjes së të ungjit dhe bashkëshortes, u shtuan shumë 
dhuna, padrejtësitë dhe presionet mbi Profetin (s.a.s.). Sulmet 
armiqësore të bëra kundër Mbretit të Profetëve arritën nivelin 
e egërsisë, aq sa filluan t'i kapërcejnë mundësitë e durimit të tij. 
Atëherë, Profeti, duke marrë me vete edhe Zejdin (r.a.), u nis për 
në Taif, 160 km. larg Mekës. Atje qëndroi dhjetë ditë. 

Profeti u foli taifasve për Islamin dhe i ftoi në besimin në një 
Zot të vetëm. U takua me parësinë e vendit dhe u tha të hiqnin 
dorë prej adhurimit të idhujve e të adhuronin Allahun, të vetmin 
Zot. Nuk mbeti kush nga parësia e Taifit që të mos takohej e bi- 
sedonte me të. 

Por kjo ftesë u bë shkak që të shpërthente një furtunë e 
tmerrshme mes taifasve që ishin një fis idhujtar po ashtu si edhe 
Kurejshët. Të zhytur në vorbullat e jetës materiale e epshore, as- 
kush prej tyre nuk mundi të udhëzohej, ta gjente rrugën e drejtë. 
Për më tepër, nuk lanë të keqe pa punuar mbi të Dërguarin e 
Allahut. 


Në fillim u tallën. Pastaj filluan ta shajnë. Pas kësaj, të bërë 
dy radhë në rrugë, i vunë skllevërit e shërbëtorët ta shajnë e ta 
godasin me gurë. Dhe kështu vazhduan gjersa e nxorën nga qy- 
teti. Megjithatë, i dërguan skllevërit dhe shërbëtorët ta ndiqnin 
me gurë edhe jashtë qytetit. Profeti qe gjakosur në këmbë. Edhe 
Zejdi (r.a.) që ishte përpjekur për ta mbrojtur, qe plagosur. 

Duke e bërë trupin mburojë ndaj gurëve të hedhur mbi të 
Dërguarin e Allahut, Zejdi u thoshte taifasve: 

"O taifas! A po mendoni se njeriu që po qëlloni me gurë ësh- 
të një profet?" 


Profeti së bashku me Zejdin me vështirësi u strehuan në një 
bahçe të mekasve dhe u ulën në trungun e një druri hurmaje. Toka 

_ 

ishte e hidhëruar, qiejt të hidhëruar! Engjëjt ishin të hidhëruar. I 
hidhëruar Xhebraili, të hidhëruar Mikaili, Israfili, Azraili... 

Engjëjt, me Xhebrailin (a.s.) në krye, duke marrë lejë nga 
Allahu i Lartë, vrapuan pranë të Dërguarit të Allahut (s.a.s.) dhe 
i thanë: 

"O i Dërguari i Allahut, urdhëro ta shkatërrojmë këtë po- 
pull!" 

Por ai burim mëshire, edhe përballë këtij veprimi të rëndë 
që iu nënshtrua, nuk mallkoi, por, duke i ngritur duart drejt re- 
zidencës hyjnore, u lut: 

"Allahu im! Po ta parashtroj Ty dobësinë time, vuajtjen e pashpre- 
së dhe poshtërimin në sy të njerëzve! 

O më mëshiruesi i mëshiruesve! Nëse nuk do të më ndëshkosh 
mua, nuk u kushtoj rëndësi vuajtjeve e ngatërresave që po heq! 

O Zot, udhëzoje popullin tim në rrugë të drejtë se ata nuk dinë! 

O Zot, do të lutem për faljen e tyre gjersa Ti ta pranosh...” (ibni 
Hisham, II, 29-30; Hejsemi, VI, 35) 

Të bijtë Rabia që ishin pronarët e bahçes ku po pushonte i 
Dërguari i Allahut (s.a.s.), duke ndjerë dhembshuri për vuajtjen 
e tij, i dërguan një tabaka me rrush me anë të skllavit të tyre, 
Addas. Addasi ia zgjati tabakanë të Dërguarit të Allahut duke i 
thënë: 

"Urdhëroni, hani!" 

Dhe Profeti (s.a.s.) nisi të hante duke thënë më parë "dJi iu-V', 
"Me emrin e Allahut!" 

Kjo fjalë tërhoqi vëmendjen e Addasit. Gjer atë çast ai s'e 
kishte dëgjuar këtë fjalë prej askujt. I çuditur dhe kureshtar, 
pëshpëriti: 

"Këtë fjalë, të këtushmit as e dinë, as e thonë..." 

Dhe në vazhdim, përsëri me habi, tha: 

"Ti je një njeri tjetër! Ti nuk u pëmgjan njerëzve të këtushëm! 
Kush je ti? 

_ 

Dhe i Dërguari i Allahut (s.a.s.) iu përgjegj me pyetje: 

"Po ti, kushje, i çfejeje?" 

Addasi iu përgjegj: 

"Jam ninovas, i krishterë..." 

"Domethënë se tije nga atdheu i robit të mirë, Junus bin Mettas!" 
-1 tha Profeti. 

Habia e Addasit u shtua edhe më: 

"Ku e njeh ti Junusin?" 

Dhe Profeti i tha: 


"Junusi është im vëlla. Ai ishte njëprofet. Edhe unëjam profet..." 

Pas këtyre fjalëve, nga bota ndjesore e Addasit nisën të 
shpërthejnë burimet e besimit. Duke u ngritur nga vendi ku ndo- 
dhcj, iu mbështoll pas këmbëve e duarve Profetit dhe tha Fjalën 
e Dëshmisë. (Ibni Hisham, II, 30; Jakubi, II, 36) 


Kur të zotërit e qortuan rëndë Addasin për shkak të asaj 
sjelljeje, ai u dha këtë përgjigje: 


"Qysh kur kam rënë në mendtë e mia, unë s'kam parë njeri 
më të dobishëm se të! Ai më tha një fjalë të tillë që mund ta dinte 
vetëm një profet!" (Ibni Hisham, II, 31) 

Ç'lumturi për Addasin (r.a.) që pati fatin e bardhë dhe 
nderin që, me besimin e vet, t'i ndodhej pranë e ta qetësonte të 
Dërguarin e Allahut (s.a.s.) në kushtet negative më të rënda të 
jetës së tij! Profeti u gëzua aq shumë që ai qe bërë musliman, saqë 
pothuajse i harroi aty për aty të gjitha vuajtjet që kishte hequr!" 

Sot, në vendin ku Addasi hyri në Islam, ndodhet një xhami 
kushtuar atij. 

Një mëshirë e pashoqe dhe ngushëllimet e mëshirës hyjnore 

Hz. Aisheja (r.anha) thotë: 

E pyeta Profetin: "A ndodhi ndonjë ditë kur ta ndieje veten 
më keq se ditën e luftës së Uhudit, o i Dërguari i Allahut?" 

Dhe ai m'u përgjegj kështu: 

"Po, ngafisi yt kam parë shumë të këqija. Më e keqja e atyre të kë- 
qijave është ajo që më bënë Ditën e Akabes! 253 Veç kësaj, i pata kërkuar 
Ibni Abdijalilit, të birit të taifasit Abdulkulal, që të strehohesha tek ai, 
por nuk pati pranuar. (Përkundrazi, duke nxitur njerëz të ulët për të 
më goditur me gurë, qe bërë shkak të gjakosesha e të hiqja shumë mu- 
ndime.) Dhe unë qeshë kthyer duke ecur tejet i dëshpëruar pa ardhur 
në vete gjersa arritanë vendin e quajtur Karnu'th-Thealib. Atje, kur e 
ngrita kokën e pashë nga qielli, vura re se një re po më bënte hije. Dhe 
kur e vështrova me vëmendje, e dallova Xhebrailin (a.s.) mes resë. Ai 
më bëri zë kështu: 

" Allahu e dëgjoi se ç'të thafisi dhe se si kundërshtoi të të mbronte 
dhe të ka dërguar Engjëllin e Maleve që të bëjë ç'të dëshirosh ti!" 

Pastaj engjëlli i maleve më bëri zë, më përshëndeti e më tha: 

"O MuhammedlZoti e dëgjoi se ç'të thafisi yt. Unë jam Engjëlli 
i maleve. Allahu i Eartë më dërgoi tek ti që të bëj ç'të dëshirosh ti. 
Ç’dëshiron që të bëj? Po deshe, po ua hedh këto dy male atyre mu në 
kokë!" 

Atëherë, unë iu përgjigja kështu: 

"]o, unë dua nga AUahu vetëm që ngafisi i tyree të sjellë një brez 
që ta adhurojë vetëm Allahun, të mos i bëjë askënd ortak atij..." (Buhari, 
Bedu’l-Halk, 7; Muslim, Xhihad, 111) 

Sa bukur e shpreh poeti dashurinë e pashoqe të Allahut për 
të Dashurin e Tij: 

Ti je ai i dashuri që në rrugën tënde Zoti i Lartë 
I bën kurban këtë botë dhe tjetrën, o i Dërguari i Allahut! 


Udhëtimi për në Taif përmban shumë mësime: 

253 Dita e Akabes: Eshtë dita kur i Dërguari i Allahut kishte qëndruar në 
Mina, në zonën Akabe, dhe i ftonte njerëzit në Islam. Atëherë, ndër- 
sa një pjesë e njerëzve e pranuan Islamin, një pjesë tjetër i shkaktuan 
mundime të Dërguarit të Allahut (s.a.s.). Ja, pra, ajo ditë është bërë e 
famshme si "Dita e Akabes". 

1. Së pari, tregon se kumtimi është shumë i rëndësishëm. 
Profeti nuk e ndërpreu kumtimin edhe pse ishte viti i hidhërime- 
ve, por e vazhdoi atë me durim dhe qëndresë. 

2. Megjithëse taifasit e gjuajtën me gurë, i Dërguari i Allahut 
(s.a.s.) nuk i mallkoi. Ky gjest, ndërsa tregonmëshirën e të 
Dërguarit të Allahut, shënon edhe faktin se është e domosdo- 
shme që kumtuesi të jetë i mëshirshëm. 

3. Kumtuesi duhet t'i shohë gabimet te vetja, duhet të bëjë 
lutje për udhëzimin e njerëzve dhe nuk duhet të bjerë në pesi- 
mizëm. Në rastin e ndonjë gabimi, i Dërguari i Allahut (s.a.s.) 
shprehej sikur po e merrte vetë përsipër gabimin: 

"Ç'po ndodh me mua që po ju shoh kështu?" 254 Edhe Hz. 
Sulejmani (a.s.) kur e pati parë se zogu lajmëtar nuk ndodhej në 
mbledhje, qe shprehur me të njëjtën mënyrë e me të njëjtin stil: 

"... Ç'po ndodh me mua që nukpo e shoh Zogun Lajmëtar 

(mes jush)?.." (en-Neml, 20) 

4. Besimi i shprehur nga Addasi pas udhëtimit në Taif, është 
shumë i rëndësishëm, sepse me këtë ngjarje, i Dërguari i Allahut 
(s.a.s.) pati gjetur ngushëllim në çastin më të shqetësuar. Dhe 
kjo ngjarje tregon se po të ndodhemi në çaste të vështira, besimi 
edhe i një njeriu të vetëm, madje, duhet të na ngushëllojë. 

5. Kumtuesi duhet të jetë shembull në sjelljen dhe qëndrimin 
e vet ose, e shprehur ndryshe, kumtuesi duhet të japë shembullin 
vetiak! 

6. Personi që bën kumtimin e Islamit, duhet ta dijë se si të 
komunikojë me njerëzit, të jetë i kulturuar; ashtu si në rastin e 
Profetit me Addasin, duhet ta dijë mirë se ku e si duhet të flasë, 
kujt dhe si duhet t'i drejtohet! 


254 Shih. Muslim, Salat, 119; Ebu Davud, Hatem, 4, Edeb, 14. 

Xhindët dëgjojnë Kur'an prej Profetit 
dhe pohojnë besimin 

Në kthim nga Taifi ku s'besoi askush veç Addasit, ndërsa 
po këndonte Kur'an atje ku e zuri nata, të Dërguarin e Allahut 
(s.a.s.) e dëgjoi një grup xhindësh. Pasi e kuptuan të vërtetën, që 
të gjithë i shprehën besimin të Dërguarit të Allahut (s.a.s.) dhe 
pastaj u kthyen te fiset e tyre me detyrën e kumtimit. (Ibni Sa'd, I, 
212 ) 

Ibni Abbas (r.anhuma) ka thënë kështu: 

"I Dërguari i Allahut (s.a.s.) kishte dalë në rrugë bashkë me 
një grup sahabesh me qëllim për të shkuar në panairin e Ukazit. 

Në atë kohë qe krijuar pengesë që shejtanët (nga lloji i xhind- 
ve) të kapnin lajmet që vinin prej qielli. 255 Mbi xhindët që, si rre- 
gull, sillnin lajme nga qielli, qenë hedhur zjarre. 256 Kështu, ata u 
kthyen te fiset e tyre duarbosh. 

Fiset i pyetën: 

"Ç'ndodhi, pse u kthyet (pa gjë?)? 

Ata thanë: 

"Mes nesh dhe lajmeve qiellore u vu pengesë, mbi ne u dër- 
guan flakë. Dhe ne ikëm e u kthyem prapë!" 

Fiset u thanë: 

255 Xhindët ngjiteshin në qiell dhe e dëgjonin aty vahjin ose zbulesën hyj- 
nore. Një fjalë sikur të dëgjonin, i shtonin nga vetja edhe nëntëdhjetë 
e nëntë të tjera. Fjala e vetme ishte e vërtetë, kurse shtesat, të gënjesh- 
tërta! Kur i Dërguari i Allahut (s.a.s.) u caktua me misionin profetik, 
xhindët u penguan me anë të flakëve të ngjiteshin në qiell. Më parë 
xhindëve nuk u hidheshin flakë kur ndodheshin në qiell." (Tirmidhi, 
Tefsir, 72/3324) 

256 Në origjinal përdoret fjala "shihab" që do të thotë flakë, pishtar i 
zjarrtë. Veç kësaj, me këtë fjalë emërtohen edhe flakët që duken në 
qiell si rënie yjesh. Komentuesit e sotëm shënojnë se shihabet mund 
të jenë meteorë. 

_ 

"Kjo duhet të ketë ndodhur prej ndonjë gjëje të shfaqur tani, 
prandaj shëtisni lindjen dhe perëndimin e tokës dhe sillni ndonjë 
lajm mbi këtë pengesë!" 

Xhindët u nisën në grupe për ta kontrolluar sipërfaqen e to- 
kës. Një grup që shkoi nga ana e Tihames (në zonën Nahle në 
rrugën për në panairin Ukaz) hasi në Profetin (s.a.s.) që po falte 
namazin e mëngjesit bashkë me sahabet. Me ta dëgjuar këndimin 
e Kur'anit, xhindët qëndruan, ngrehën veshët dhe thanë: 

"Ja, kjo është gjëja që na pengon neve të marrim lajme prej 
qiellit!" 

Dhe u kthyen pas. Kur arritën te fiset e tyre, u thanë: 

"O fisi ynë, me të vërtetë ne dëgjuam një Kur'an jashtëzako- 
nisht të bukur që shtyn për në rrugë të drejtë dhe i besuam atij. 
Tani e tutje askënd nuk do t'ia bëjmë ortak Zotit tonë!" 

Pas kësaj, Zoti, duke ia zbritur të Dërguarit të Tij suren Xhin, 
e njoftoi se xhindët kishin dëgjuar Kur'an dhe se ç'u kishin thënë 
fiseve të tyre: 


fSS » 

"(O i Dërguar!) Thuaj: "Mua më është zbuluar se një grup 
xhindësh e dëgjoi Kur'anin (që këndova unë) dhe thanë: "Ne 
kemi dëgjuar një Kudan të bukur që të mahnit e që të tregon 
rrugën e drejtë, prandaj edhe i besuam atij. Ne kurrë më nuk 
do t'i bëjmë shok Zotit tonë!" (el-Xhin, 1-2) (Buhari, Tefsir, 72, Ezan, 105; 
Muslim, Salat, 149; Tirmidhi, Tefsir, 72/3324) 

Në suren Ahkaf, Allahu i Lartë bën fjalë në këtë mënyrë për 
këtë ngjarje: 


\ 1 1 jJli n j'LJi jl^aJl j j*^ju~j ^pttJl jr^ ^^ i 

"Një grup xhindësh i patëm drejtuar tek ti që të dëgjonin 
Kur'an. Kur qenë bërë gati të dëgjonin Kur'an, patën thënë (një- 
ri-tjetrit): "Heshtni!" Dhe kur pati mbaruar këndimi i Kur'anit, 
qenë kthyer te fiset e tyre si paralajmërues. Ata u patën thë- 
në kështu fiseve të tyre: "O fisi ynë, me të vërtetë, ne dëgjuam 
një libër të zbritur pas Musait dhe që i vërtetonte ata që qenë 
zbritur para tij. Ai libër tregon të vërtetën dhe rrugën e drej- 
të. O fisi ynë, bëni si ju thotë ftuesi i Allahut dhe besojini atij 
që edhe Allahu t'jua falë mëkatet pjesërisht dhe t'ju mbrojë 
nga një ndëshkim i hidhur! Kush nuk bën siç i thotë ftuesi i 
Allahut, ta dijë se nuk do ta lërë të paaftë Allahun mbi tokë! 
Dhe ai nuk ka miq të tjerë veç Allahut! Ja, të tillët janë në rrugë 
të shtrembër!" (el-Ahkaf, 29-32) 

Në ajete thuhet kështu lidhur me ndalimin e xhindëve për të 
dëgjuar lajmet qiellore: 


J J> oy J , S ' f , 0 / j| / ^ o ^ sfj 

w\joiJ \jS* Ijlj j !w\jwL^ j>- L&liJjj-rji Lu^J Ulj 

ç^jJJ ^ LJlj .IJ-v^j LjL^-L) w\j?rcj 0^1 SsAjl* L^J-4 

■^J (*-«-!J -^j' f' cjj^l ut -Lij' 


I_U*j 1 


"(Xhindët thanë:) Ne prekëm qiellin dhe e gjetëm atë plot 
me roje të fuqishëm e me flakë. Me të vërtetë, ne uleshim në 
disa pozicione të qiellit për të dëgjuar. Por tani, kush kërkon 
I |k të dëgjojë, gjen një flakë të ndritshme që e vëzhgon. Ç'është e 

vërteta, ne nuk e dimë nëse u dëshirua ndonjë e keqe për ata që 
janë në qiell, apo Zoti dëshiroi për ta një të mirë!" (el-Xhin, 8-10) 257 

Fitimi formal i të Dërguarit të Allahut (s.a.s.) nga udhëtimi 
në Taif ishte vetëm Addasi (r.a.). Por, në të vërtetë, Allahu i Lartë 
i kishte bërë shumë favore. Për shembull, i kishte dhuruar mbre- 
tërimin e dy botëve të ndryshme. E para, pa u kthyer ende në 
Mekë, xhindët dëgjuan Kur'an prej tij dhe filluan kumtimin e tij 
në botën e tyre. Një kohë të shkurtër pas kësaj, Allahu i Lartë i 
favorizoi të Dashurit të vet Miraxhin duke e bërë mbret të botës 
qiellore. 


257 Sa bukur e tregon poeti Mevlana këtë ngjarje me anë të shembujve 
figurativë: 

"Shejtanët ngjiteshin në qiell dhe i vinin veshin tëfshehtës qiellore. 

Dnke vjedhur pak nga ajo efshehtë, u vinin menjëherë flakë nga qielli dhe i 
përzenin. 

Dhe u thonin: Eshtë dërguar një pejgamber. Shkoni ku ndodhet ai dhe ç'të 
dëshironi, prej tij merrenit 

Po kërkuat margaritarë të paçmuar, “ hyni nëpër shtëpi nga dyert!"* 

I bini dorezës së derës dhe pritni para derës. Sepse për ju nuk ka rrugë drejt 
qiellit! 

Dheju s'keni nevojë për të shkuar në rrugë të largëta. Ne ia dhamë robit tonë 
të krijuar nga dheu të fshehtën e tëfshehtave! 

Nëse s'jeni tradhtarë, shkoni te Aiperson i cili ështëpërfaqësues hyjnor. Edhe 
sikur të jeni si kallam bosh, me anë të mirësisë dhe bisedës së tij bëheni si 
kallam sheqeri!" 

* "Hyni nëpër shtëpi nga dyert!" (el-Bakara, 189): Në periudhën pa- 
gane paraislamike dhe në vitet e para të Islamit, kur personi hynte 
nën ihram për haxh ose umre, nuk hynte në kopësht, vreshtë apo 
shtëpi nga dera. Kurse qytetari hapte një vrimë në çati dhe hynte e 
dilte që aty. Edhe beduini nuk hynte nga dera e çadrës, por hapte një 
të çarë në anën e pasme të çadrës dhe kalonte nëpër të. Kështu vepro- 
nin njerëzit gjersa të dilnin nga ihrami duke e pandehur këtë sjellje si 
mirësi dhe bindje. Duke e zbritur ajetin 189 të sures Bakara, Allahu i 
Lartë bëri të ditur se hyrja nëpër shtëpi nga pas nuk është mirësi dhe 
bindje. (Vahidi, f. 56-57) 

Më pas, ky ajet filloi të përdorej në çdo specifikë si aluzion për idenë 
"puna duhet bërë sipas rregullit të vet". Edhe poeti Mevlana, duke e 
përdorur këtë aluzion, ka bërë një koment mistik në formën "Për ta 
gjetur Allahun, drejtohuni tek ehlullahët (njerëzit e Allahut) që janë si 
derë e Tij!" 

Kur i Dërguari i Allahut (s.a.s.) arriti në malin Hira duke 
shkuar për në Mekë gjatë kthimit nga Taifi, hasi në një mekas. 
Atë e dërgoi në fillim te Ahnes bin Sheriku dhe pastaj te Suhejl 
bin Amri dhe Mutim bin Adijji duke i kërkuar t'u thoshte atyre 
se Muhammedi i pyet: 

"A do të më merrni nën mbrojtje gjersa ta çoj në vend detyrën e 
profetësisë që ma ka ngarkuar Zoti im?" 

Vetëm Mutimi dha përgjigje pozitive, kurse dy të tjerët nuk 
pranuan. Atë natë, Profeti (s.a.s.) qëndroi në shtëpinë e Mutimit. 
Të nesërmen në mëngjes, Mutimi thirri të bijtë dhe farefisin dhe 
u tha: 

"Ngjishni armët dhe prisni pranë shtyllave të Bejtullahut!" 
Kur arritën të gjithë në Qabe, Mutimi iu drejtua Kurejshve: 

"O Kurejshë! Muhammedin e kam marrë nën mbrojtjen 
time! Askush të mos e prekë!" 

Mutimi dhe të bijtë e ruajtën të Dërguarin e Allahut (s.a.s.) 
gjersa e bëri Qaben tavaf, fali dy reqate namaz dhe u kthye në 
shtëpi. (Ibni Sa'd, I, 212; Ibni Kethir, el-Bidaje, III, 182) 

Në këtë mes, kaluan vite. Mutimi që nuk qe bërë musliman, 
luftoi kundër muslimanëve në Bedr dhe u vra. Duke u diskutuar 
se ç'do të bëhej me robërit armiq, i Dërguari i Allahut (s.a.s.) i 
shfaqi besnikërinë të birit të Mutimit, Xhubejr, duke i thënë: 

"Po cje se Mutimi do të ishte gjallë dhe do të kërkonte nga unë 
faljen e robërve, të gjithë do t'i lija të lirë pa u marrë dëmshpërblim!" 
(Buhari, Humus, 16; Ibni Hisham, I, 404-406) 

Ç'shfaqje e një morali të lartë ishte kjo ndjenjë besnikërie 
ndaj mirësisë së një politeisti, madje, i cili e pati ndihmuar gjatë 
kumtimit të Islamit! 

Takimet me fiset e ndryshme dhe ftesa e tyre për në Islam 

_ 









VITII DHJETE I PROFETESISE 


Pas kthimit nga Taifi, i Dërguari i Allahut (s.a.s.) jetoi për 
një farë kohe larg nga njerëzit. Pastaj e vazhdoi ftesën përsëri. 
Kur politeistët filluan të sillen krejtësisht ashpër dhe në mënyrë 
të ngurtë, Allahu i Lartë e urdhëroi Profetin të takohej me fiset 
arabe e t'u kumtonte Islamin. 

Pas kësaj, i Dërguari i Allahut (s.a.s.) filloi t'u fliste të ar- 
dhurve në Mekë në kohën e haxhit dhe pjesëmarrësve të panaire- 
ve të Ukazit, Mexhennes, Dhulmexhazit, etj., t'u këndonte ajetet 
e Kur'anit dhe t'i ftonte në Islam. 

I Dërguari i Allahut (s.a.s.) shkonte në vendet ku bënin ko- 
nak fiset, si Beni Amr, Muharib, Fezara, Gassan, Murre, Hanife, 
Thulejm, Abs, Beni Nasr, Beni Bekka, Kinde, Kelb, Harithe, Uzre, 
Hudarime që mblidheshin në këto panaire të mëdha, dhe i ftonte 
në Islam. Ai u kërkonte atyre t'ia vërtetonin profetësinë dhe ta 
ndihmonin në kryerjen e detyrës profetike me të cilën e kishte 
ngarkuar Zoti . 258 

Xhabiri (r.a .) 259 tregon kështu: 

258 Shih. Ibni Sa’d, I, 216-217; Ahmed, III, 322, 492; Ibni Kethir, III, 183-190. 

259 Xhabir bin Abdullah (r.a.) lindi në Medinë 16 vj et: para hixhretit. I 
ati, Abdullah bin Amr, është sahabiu i parë që ka rënë dëshmor në 
luftën e Uhudit. Sa e pati gjallë të atin, nuk pati marrë dot pjesë në 
luftëra sepse i qe dashur të kujdesej për 9 motrat. Pas vdekjes së të 
atit, mori pjesë në 19 fushata së bashku me të Dërguarin e Allahut. 
Xhabir bin Abdullah (r.a.) ishte anëtari më i vogël i grupit që mori 
pjesë në Besëlidhjen e Dytë Akabe. Profeti e donte shumë Xhabirin. 
Herë-herë e merrte në vithe të devesë, kurse kur sëmurej, i shkonte 
për vizitë. Kur i ati ra dëshmor duke lënë pas shumë borxhe, Xhabiri 
hoqi vështirësi për t'i paguar ato. Kreditorët, shumica e të cilëve ishin 
çifutë, kërkonin pagimin e menjëhershëm të borxheve. Për më tepër, 
atë vit edhe prodhimet qenë të pakta. I Dërguari i Allahut (s.a.s.) i 
grumbulloi në grumbuj të vegjël hurmat e mbledhura. Duke marrë në 
dorën e bekuar masën, filloi t'ia jepte secilit ç'kishte për të marrë. Si 
një mrekulli e të Dërguarit të Allahut, u vu re se jo vetëm u paguan të 
gjitha borxhet e Xhabirit, por se as hurmat nuk u pakësuan aspak! Hz. 
Xhabiri (r.a.) i mbiquajtur "Muksirun", i cili është një ndër shtatë sa- 
habet që ka përcjellë më shumë hadithe, ka përcjellë 1540 hadithe. Ai 
dëgjoi se sahabiu Abdullah bin Unejs kishte përcjellë një hadith, sipas 
të cilit personi i cili ka mbi vete përgjegjësinë e shkeljes së të drejtës së 

"Në kohën e haxhit, i Dërguari i Allahut ua paraqiste veten 
haxhinjve në zonën e vakfes dhe u thoshte: 

"A s'ka kush që të më çojë tefisi i vet? Kurejshët m'u bënë pengesë 
për kumtimin efjalës së Zotit tim!" (Ebu Davud, Sunnet, 19-20/4734) 

Por prej tyre nuk dilte askush që ta pranonte ftesën, ta 
mbronte dhe ta ndihmonte. Përkundrazi, dikush i varte turinj- 
të dhe sillej në mënyrë të trashë e të ngurtë, dikush debatonte 
me të Dërguarin e Allahut (s.a.s.) duke i thënë: "Fisi yt e di më 
mirë! Pse nuk të ndjekin ata?" Kurse i Dërguari i Allahut (s.a.s.), 
duke u dhënë përgjigjet e duhura, vazhdonte t'i ftonte në rrugën 
e Zotit ! 260 

Kur dikush nga Mudari ose Jemeni dilte në rrugë për të 
shkuar në haxh ose në panaire, fisi e porosiste: 

"Kujdes, i riu i Kurejshve të të mos kthejë nga feja !" 261 

Një ditë, në Mina, i Dërguari i Allahut (s.a.s.) shkoi te të Bijtë 
Shejban bin Tha'lebe. Pasi i njoftoi se ishte i Dërguari i Allahut, 
Mefruk bin Amr nga parësia e fisit e pyeti: 

"O vëlla Kurejsh! Për çfarë i fton ti njerëzit?" 

I Dërguari i Allahut (s.a.s.) shkoi dhe u ul pranë tyre. Ebu 
Bekri (r.a.) u ngrit në këmbë për t'i bërë hije Profetit me rrobën e 
vet. I Dërguari i Allahut i tha Mefrukut: 

"Unëjuftoj të dëshmoni se nuk ka zot tjetër veç Allahut, se Allahu 
është një i vetëm e i pashoq dhe se unëjam i dërguari i Allahut. Unëju 
ftoj të më mbroni dhe të më ndihmoni gjersa t'i çoj në vend detyrat për 
të cilat më ka urdhëruar Allahu. Sepse Kurejshët dolën kundër urdhrit 


një viktime, nuk do të mund të hyjë në xhennet. Xhabiri (r.a.) deshi ta 
dëgjonte këtë hadith nga personi që e pati dëgjuar drejtpërdrejt nga 
goja e Profetit. Por sahabiu në fjalë ishte vendosur në Damask. Atë- 
herë ai bleu një deve dhe u nis për rrugë. Pas një udhëtimi të gjatë që 
vazhdoi një muaj, arriti në Damask dhe e mësoi hadithin duke e pye- 
tur Abdullah bin Umejsin. Afër fundit të jetës i humbi sytë dhe vdiq 
në Medinë në vitin 78 h./697 e.r. në moshën 94-vjeçare. Ishte sahabiu i 
fundit që vdiste në Medinë. 

260 Ahmed, III, 322; Ibni Sa'd, I, 216. 

261 Hakim, II, 681/4251. 

_ 

tëAllahut, e përgënjeshtruan të Dërguarin e Allahut, mbajtën gënjesh- 
trën dhe i kthyen shpinën të vërtetës! Allahu s’ka nevojë për asgjë dhe 
është i denjë për çdo lavdërim!" 

Mefruku e pyeti: 

"O vëlla Kurejsh! Për çfarë tjetër na fton?" 

Dhe i Dërguari i Allahut (s.a.s.) i këndoi këto ajete të sures 
En'am: 


LL_^-I jJljJL j Lir'-" J VI (►SLJIp f*-^-!j ^ L'* ^JjI I jJbd 

(jLj-ljjiJl IjjJaj^j df'>L*l j* Sjj\ I 

j»-SiJi jjLJL 'yi aIJI ^jxJl (j^iiJl I jiiaJ 'bf j jkj iJj L$I* L* 

j-vJS-I ^jjIL) yi (*-jlJl jLi Ijjj^jVj .0J-La*j j*^i*J Aj jvSJvvjaj 

ISI^j L^jtv^ j *yi L-uSj Jav-uiJL OljjJl J (Jjjl Ijijl J s-Oil (J-j 

jJSCL«J Aj J (J^J^ IjSjl aJlJI _l£*JJ li> jlS" jjj IjJjLf-li 
jvSy <Jjjiij Ijjtuj j sjjtJli L«_viuw» ^lslj-v 3 IJL& jlj . OjjS jj 
j jiij jt-SLlxJ 4 j ^sLLsj j^sijs aLL" ■ 


"Thuaju: "Ejani t'jua këndoj se për ç'gjëra ju ka urdhëruar 
Zoti juaj: Të mos i bëni ortak asgjë Atij, të silleni mirë me pri- 
ndërit, të mos i vrisni fëmijët nga frika e varfërisë! Sepse Ne e 
japim rizkun edhe tuaj, edhe të atyre. Mos iu afroni së keqes së 
hapur apo të fshehtë dhe mos e godisni padrejtësisht jetën që 
Allahu e ka quajtur të shenjtë (të paprekshme)! Ja, këto janë ato 
çka ju urdhëron Allahu juve, që të mendoni dhe kuptoni! 

Trajtojeni në mënyrën më të mirë pronën dhe pasurinë e 
jetimit gjersa të arrijë moshën e pjekurisë. Matni dhe peshoni 
me drejtësi! Ne e ngarkojmë secilin me aq sa mban! 


Kur të flisni (pro apo kundër dikujt), tregohuni të drejtë 
edhe sikur të jetë i afërmi juaj dhe mbajeni fjalën që i jepni 

_ 

Allahut. Ja, këto ju urdhëron Allahu juve, që të mendoheni 
mirë! 

Pa dyshim, kjo është rruga ime e drejtë! Bëni siç ju them 
unë, mos shkoni në rrugë të tjera, sepse ato ju largojnë nga rru- 
ga e Allahut! Ja, këto ju ka urdhëruar Allahu që të ruheni dhe 
të bëheni të devotshëm!" (el-En'am, 151-153) 

Mefruku tha: 

"O vëlla Kurejsh! Për çfarë tjetër na fton? Vallahi, këto nuk 
janë fjalë njeriu! Po të ishin fjalë njeriu, ne do t'i njihnim shumë 
mirë!" 

Pas këtyre fjalëve, Profeti (s.a.s.) këndoi ajetin: 



"Pa dyshim, Allahu urdhëron për drejtësi, mirësi, ndihmë 
për të afërmin dhe i ndalon punët e shëmtuara, të keqen dhe 
teprimin. Ai ju këshillon që të mendoni dhe zbatoni!" (en-Nahl, 
90) 

Mefruku tha: 

"O vëlla Kurejsh! Vallahi, ti më ftove për moralin më të lartë 
dhe punët më të mira! Kjo do të thotë se fisi im që të thotë ty gë- 
njeshtar, ka shpifur!" 

Në të njëjtën mënyrë u përgjigjën edhe Hani dhe Musenna 
nga parësia e fisit. Por thanë se nuk do të mund ta pranojnë këtë 
propozim pa biseduar me fiset e tyre dhe, veç kësaj, se kishin 
bërë marrëveshje me Kisran dhe persët, të cilët nuk do të mbete- 
shin të kënaqur prej kësaj. 

Si përfundim, megjithëse pranuan me ndërgjegje, e hodhën 
poshtë propozimin e të Dërguarit të Allahut nga frika se mos do 
t'u priteshin interesat dhe do të pësonin ndonjë dëm. 262 


262 Ibni Ethir, Usdu'l-Gabe, V, 250-251; Ibni Kethir, el-Bidaje, III, 187-189. 

Tarik bin Abdullah (r.a.) tregon kështu: 

E pata parë të Dërguarin e Allahut (s.a.s.) në panairin e 
Dhulmexhazit me një rrobe të kuqe sipër tek po u fliste njerëzve 
me zë të lartë: 

"O njerëz! Thoni "La ilahe il'lallah (Nuk ka zot tjetër veç Allahut) 
dhe shpëtoni!” 

Një burrë që mbante një gur në dorë, e ndiqte dhe bërtiste 
me të madhe: 

"O njerëz! Kurrë mos iu bindni atij, sepse ai është gënjesh- 

tar!" 

Ai ia kishte përgjakur këmbët Profetit me gurët që ia kishte 
hedhur. 


I pyeta të pranishmit: "Kush është ky person?" 

"Eshtë një i ri nga të bijtë Abdylmuttalib." - Më thanë. 
"Mirë, po ai që e ndjek dhe e qëllon me gurë, kush është?" 
-1 pyeta. 

"Eshtë i ungji, Ebu Leheb!" - Më thanë. (Hakim, II, 668; Ibni Ethir, 


Usdu'l-Gabe, III, 71) 


Kurse një ngjarje tjetër që ka të bëjë me vështirësitë që për- 
balloi Profeti për kumtimin e Islamit, e tregon kështu Mudrik 
el-Ezdiu (r.a.): 


"Po bëja haxh së bashku me tim atë. Kur bëmë konak në 
Mina, u përballa me një grup njerëzish. E pyeta tim atë: 

"Pse është mbledhur ky grup njerëzish?" 

"Për atë personin i cili e ka braktisur fenë e fisit!" - Më tha. 

Pashë në atë anë që më bëri me shenjë im atë dhe pashë të 
Dërguarin e Allahut (s.a.s.) i cili u bënte zë njerëzve: 

"O njerëz! Thoni "La ilahe il'lallah" dhe shpëtoni!" 

Kurse nga të pranishmit, dikush e pështynte në fytyrë, di- 
kush i hidhte dhë në kokë, dikush tjetër e fyente. Kjo gjendje 
vazhdoi gjer në drekë. Në atë mes, një vajzë me jakë të hapur er- 
dhi me një enë me ujë dhe një shami në duar. Po qante. I Dërguari 

i Allahut e mori enën dhe piu ujë, pastaj lau duart dhe fytyrën. E 
ngriti kokën dhe i tha vajzës: 

"Moj bijë, mbuloje cjafën me shaminë e kokës! Dhe mos kifrikë për 
tët atë se mos bjerë në kurth, vritet dhe turpërohet!" 

Pyeta se kush ishte ajo vajza që kishte ardhur. 

"Eshtë e bija, Zejneb!" - Më thanë." (Ibni Ethir, Usdu'l-Gabe, V, 130; 
Hejsemi, VI, 21) 

Hz. Zejneb, Hz. Fatime dhe vajzat e tjera të Profetit e kaluan 
fëmijërinë dhe rininë në periudhën kur Islami ishte shumë i do- 
bët dhe kur muslimanët shtypeshin më shumë. Në vuajtjet dhe 
hidhërimet që hiqnin i Dërguari i Allahut (s.a.s) dhe muslima- 
nët, morën pjesë po aq edhe Hz. Zejnebi me të motrat. Kur i ati i 
tyre dilte nga shtëpia dhe merrej me kumtimin e Islamit, ato ose 
prisnin me frikë dhe merak te porta, ose, duke e ndjekur hap pas 
hapi babanë e tyre të nderuar, përpiqeshin ta mbronin. 

Vajzat fisnike të Profetit e ndihmuan të atin edhe pas vdekjes 
së nënës së tyre, Hz. Hatixhe, patën marrë pjesë në brengat e tij. 
Përballë vuajtjeve e mundime që pati hequr ai, qenë dëshpëruar 
dhe patën derdhur lot. Fatimeja ia pati fshirë gjakun, Zejnebi që i 
shkonte pas me ujë, ia pati larë fytyrën. Për vite të tëra ato patën 
bërë një jetë të tendosur. 

Një ndër shumë fiset që pati ftuar në Islam Profeti në panai- 
rin e Ukazit, qenë edhe të Bijtë Amir bin Sa'saa. Ai u tha kështu 
atyre: 

"Unëjam i Dërguari i Allahut! Kur të vij tekju, a do të më mbroni 
gjersa t’ua çoj njerëzve urdhrat e Zoti tim, gjersa ta çoj në vend detyrën 
e profetësisë? Unë s'kam për ta detyruar askënd prej jush!” 

Ata i thanë: "As nuk do të të përzemë, as nuk do të të besoj- 
më. Vetëm do të të mbrojmë gjersa ta plotësosh detyrën e kum- 
tesës!" 



Në atë mes doli befas një burrë i atij fisi, me emrin Bejhara. 
Pasi e mësoi se kush ishte Profeti, pëshpëriti me vete: 

"Vallalii, po të mundesha ta merrja këtë njeri nga Kurejshët, 
do të fitoja epërsi mbi të gjithë arabët!" 

Pastaj e pyeti të Dërguarin e Allahut (s.a.s.): 

"Po qe se ne ta japim besën ty dhe Allahu të nxjerr htues mbi 
kundërshtarët, a do të na mbetet parësia neve pas teje?" 

Profeti iu përgjigj: 

"Kjo gjë i përket Allahut! Allahu ia jep parësinë atij që të 
dëshirojë!" 

Bejhara i tha: 

"Domethënë, për hir tënd, gjoksi ynë do të bëhet shenjë për 
shigjetat e të gjithë arabëve dhe, kur Allahu do të të nxjerrë fi- 
tues ty, parësia do t'i jepet tjetërkujt, ë? Kjo s'është në interesin 
tonë!" 


Pastaj Bejhara iu kthye fisit të vet duke u bërtitur: 

"Nuk njoh askënd që të kthehet nga ky panair me gjë më të 
keqe se kjo e juaja! A do të bëni t'ju kundërvihen të gjitha fiset 
arabe, ë? Fisi i vet e njeh atë më mirë se ju! Po qe se fisi i vet do 
të shihte ndonjë të mirë tek ai, do t'i dilte për zot para çdokujt 
tjetër..." 

Pastaj u kthye nga Profeti dhe i tha: 

"Ngrihu menjëherë dhe ik prej këtu!" 

Kur i Dërguari i Allahut u ngrit dhe hipi mbi deve, Bejhara i 
ndyrë e shpoi menjëherë devenë në gjoks. Ndërsa deveja u hodh 
përpjetë, Profeti ra përtokë. 

Një grua muslimane e quajtur Dubaa binti Amir, sapo e pa 
këtë veprim të kryer kundër Profetit, tha: 


"O dera fisnike Amir! A nuk ka kush që ta shohë këtë mu- 
ndim kundër të Dërguarit të Allahut mu para syve tuaj e ta mbro- 
jë atë për hatrin tim?" 

Tre vetë nga djemtë e të ungjve të saj u ngritën menjëherë 
dhe u sulën kundër Bejharas së mallkuar! 

Pas kësaj ngjarjeje, i Dërguari i Allahut u lut kështu për ta: 

"Allahu im, falua begatinë tënde këtyre!" 

Në sajë të kësaj lutjeje, Allahu i Lartë ua mundësoi atyre be- 
simin dhe, më në fund, ata merituan gradën e dëshmorit! 

Ky fis kishte një prijës i cili, meqë ishte shumë plak, nuk 
merrte pjesë në ritet e haxhit. Kur u kthyen në vendin e vet, ia tre- 
guan gjithë ç'kishte ngjarë. Plaku vuri menjëherë duart në kokë 
dhe i qortoi rëndë ata duke u thënë: 

"O të Bijtë Amir! Si do ta zëvendësoni këtë rast që e keni lënë 
t'u ikë dore? Betohem në Allahun që ka në dorë frymën time, që 
gjer më sot askush nga të Bijtë Ismail nuk ka thënë duke gënjyer 
se është pejgamber! Sigurisht që ajo që thotë ai është e vërtetë 
dhe e drejtë! Ku ishte në atë çast ai vështrimi juaj i qëlluar?" 263 

Pavarësisht nga të gjitha trajtimet negative që pësoi, Profeti 
(s.a.s.) kurrë nuk u tërhoq nga kumtimi tek njerëzit i fesë së vër- 
tetë që e ndante të mirën nga e keqja dhe ua parashtroi të vërte- 
tën edhe fiseve të tjera të ardhura në panair. 

Martesa e Profetit me Hz. Sevden 

Zonja Sevde ishte bashkëshortja me kurorë e Sekran bin 
Amrit. Kur muslimanët iu nënshtruan torturave dhe perseku- 
timeve, ata emigruan në Abisini. Sekrani vdiq atje pas një farë 
kohe. Duke shpalosur një qëndrim besnik dhe vetëmohues ndaj 
Islamit, Hz. Sevde fitoi vlerësimin e të Dërguarit të Allahut. Ai u 
martua me të për ta shpëtuar nga kushtet e rënda ku ndodhej. 

Për martesën e të Dërguarit të Allahut me Hz. Sevden u bë 
pretekst bashkëshortja e Osman bin Mazit, zonja Havle. 

Kur zonja Havle ia përmendi çështjen e martesës të atit të 
Hz. Sevdes, ai dha pëlqimin për martesën e tyre duke thënë: 

"Ç'është e drejta, Muhammedi bëhet një bashkëshort shumë 
i nderuar!" 

263 Ibni Hisham, II, 33-34; Ibni Kethir, el-Bidaje, III, 184; Ibni Haxher, el- 
Isabe, IV, 353. 

Por zonja Sc vd c, meqë kishte pesë ose gjashtë fëmijë të vegjël 
nga i shoqi i vdekur, nuk kishte guxim të martohej me Profetin. 

Kur Profeti (s.a.s.) e pa se ajo lëkundcj, e pyeti: 

"Ç'të pengon të martohesh me mua?" 

Hz. Sevde i tha: 

"Vallahi, o i Dërguari i Allahut, ç'pengesë mund të kem kur 
s'kam njeri më të dashur se ti? Vetëm kam frikë se mos këta fë- 
mijë të vegjël të shqetësojnë duke të thirrur e bërtitur mëngjes e 
mbrëmje mu mbi kokë! Ndryshe, për të të bërë ty të kënaqur e 
të gëzuar, unë e pranoj këtë punë me plot dëshirë!" (Ibni Sa'd, VIII, 
53-57; Ahmed, I, 318-319; VI, 211; Hejsemi, IV, 270) 

Kjo martesë ngjau në muajin ramazan të vitit të dhjetë të 
profetësisë. 

Nëna jonë Sevde tregonte një nderim të madh për Profetin 
dhe nuk ia linte mangët shërbimin. Ajo i qe bërë shoqe jete 
Profetit kur pati mbetur i vetëm, qe kujdesur me dashuri dhe 
dhembshuri të madhe për vajzat e vogla të tij nevojtare për kuj- 
des dhe dhembshuri nëne, dhe i pati rritur ato me dashuri! 

Takimet e Akabes 

Ishte mbrëmje. 

Një grup gjashtë vetësh medinas që kishin ardhur për të vi- 
zituar Qaben, u takuan me Profetin (s.a.s.) në zonën e quajtur 
Akabe. Duke parë fytyrën e tij të nurshme, që ndriçonte botën, 
thanë mes tyre: 

"Ç'njeri i bukur!" Në zemrat e tyre atë çast nisën të pikojnë 
pika mëshire që po u jepnin një kënaqësi të papërcaktueshme e 
që po bënin të bleronin filizat e dashurisë mes tyre. Dhe, kur u 
afrua pranë tyre, i Dërguari i Allahut, ashtu siç e kërkonte detyra 
e tij profetike dhe siç vepronte me të gjithë, i ftoi ata të uleshin 
për të biseduar me qëllim që t'i ftonte në Islam: 

"Sikur të uleshim pak e të bisedonim!.." 

Grupi fatmirë medinas e pritën me kënaqësi të madhe fte- 
sën për të biseduar me njeriun i cili i kishte lënë të mahnitur me 
paraqitjen dhe dritën që rrezatonte. Dhe u ulën rreth tij si fluturat 
rreth dritës. 

I Dërguari i Allahut (s.a.s.) i ftoi ata në Islam duke u kënduar 
pjesë nga Kur'ani. Ai u tha se, në se donin lumturinë e të dy botë- 
ve, duhet t'i përgjigjeshin pozitivisht kësaj ftese. 

Medinasit e dinin prej etërve se së shpejti do të vinte një pro- 
fet, veçanërisht këtë gjë e dëgjonin vazhdimisht edhe prej fqinjve 
të tyre hebrenj. Pasi e dëgjuan ftesën e Profetit, i thanë njëri-tjet- 
rit: 



"Vëllezër! Vallahi, ky është pejgamberi me ardhjen e të cilit 
na kërcënojnë hebrenjtë! Kujdes, të mos na e kalojnë hebrenjtë 
duke i shfaqur besimin para nesh!" 








VITII NJEMBEDHJETE I PROFETESISE 


Duke parë edhe një herë nga fytyra e bukur e Profetit që e 
kishin admiruar qysh në shikimin e parë, si dhe duke e kuptuar 
se ato që u kishte thënë ishin e vërteta, ata i thanë "po" asaj ftese 
dhe e shqiptuan së bashku Fjalën e Dëshmisë: 


4jj! ^ aD! *y! <u! y jl _t_^_jd 


"Esh'heduenlailaheiriallahveesh'heduenneMuhammeden 
abduhu ve resuluhu", "Dëshmoj se nuk ka zot tjetër veç Allahut 
dhe dëshmoj se Muhammedi është robi dhe i Dërguari i Tij!" 

Profeti i pyeti nëse do ta ndihmonin po të shkonte në Medinë 
bashkë me muslimanë. Në përgjigje, këta muslimanë të parë të 
Medinës i thanë Profetit se mes fiseve Evs dhe Hazrexh zhvillo- 
heshin luftime të ashpra, se armiqësia mes tyre kishte arritur në 
kulm, se, po të vinin atë vit nuk do t'i ndihmonin dot me plot 
kuptimin e fjalës, dhe i kërkuan një vit afat. Duke i dhënë Profetit 
fjalën se do t'i ftonin medinasit të Islam, i premtuan se do të kthe- 
heshin përsëri një vit më vonë në kohën e haxhit. 

Ky karvan i vogël i besimit u kthye në vendin e vet mes një 
gëzimi dhe hareje krejt të veçantë. Zgjyra e injorancës u ishte he- 
qur, pesha e kasavetit u ishte shpërndarë dhe e ndjenin veten 
të lehtë si zogj. Kur arritën në Medinë, hlluan të tregonin për 
Zotërinë e Gjithësisë, Diellin e Dy Botëve, dhe t'i ftonin njerëzit 
në Islam. Në Medinë nuk mbeti shtëpi ku të mos bisedohej për 
Profetin (s.a.s.)! 264 


Hapja e tretë e gjoksit: përgatitja për miraxh 

Në natën Isra dhe Miraxh, para se Krenaria e Gjithësisë 
(s.a.s.) të takohej me Zotin e Lartë, gjoksi i pastër profetik iu 
mbush me besim dhe urtësi duke e përgatitur për herë të tretë 
për shfaqjet hyjnore. 265 


264 Shih. Ibni Hisham, II, 38; Ibni Sa'd, I, 219; Hejsemi, VI, 40. 

265 Shih. Buhari, Salat, 1; Muslim, Iman, 263. 

I Dërguari i Allahut (s.a.s.) e tregon kështu këtë ngjarje: 

"Unë ndodhesha shtrirë në pjesën Hatim të Qabes. Në një gjendje 
mes gjumit dhe zgjimit, më erdhi dikush dhe ma hapi gjoksin që këtu e 
gjer këtu (nga gropa efytit gjer afër barkut). Ma nxori zemrën dhe pa- 
staj sollën një enë prej floriri të mbushur me besim dhe urtësi. Zemra 
m'u la (me ujë Z emzemi). Pastaj, pasi ma mbushi me besim dhe urtë- 
si, ma vuri prapë në vend... " (Buhari, Bedu'l-Hnlk, 6, Enbija, 22, 43; Muslim, 
Iman, 264) 


Dhurata e pashoqe e Zotit për njeriun e vet më të dashur: 

Miraxhi 

Ngjarja Isra ka ndodhur 18 muaj para hixhretit. 

jo dhuratë hyjnore e shprehur si Isra dhe Miraxh, është një 
favor i realizuar përtej përceptimeve duke ngritur të gjitha per- 
det e njohjes njerëzore dhe plotësisht në dimensione hyjnore. Për 
shembull, udhëtimi i gjatë jashtë koncepteve njerëzore të kohës 
dhe hapësirës dhe i pamundur për t'u përfshirë brenda jetëgja- 
tësisë së miliarda njerëzve si dhe vëzhgimet përkatëse kanë ndo- 
dhur brenda një kohe më të shkurtër se një sekondë. 

Allahu i Lartë urdhëron: 


~L=r_~^<J| ^l j >Jl JLs^Jl *>IJ (_£ yr il (_£ JJl 

■}I <dl LjLI j* <0yJ <J j>- \jS~j\j (_£ jJl 


"I Madhëruar është Allahu që robin e Vet (Muhammedin) 
e kaloi në një pjesë të natës nga Mesxhidi Haram (Qabeja) në 
Mesxhidi Aksa (xhamia Aksa), mjedisin e të cilës e kemi be- 
kuar, për t'ia treguar disa prej argumenteve Tona. Pa dyshim, 
Ai di dhe sheh çdo gjë me të drejtë!" (el-isra, l) 

Ajeti i mësipërm ka filluar me madhërim për të tërhequr 
vëmendjen për rëndësinë e dukurive të rëndësishme e të habit- 
shme. Sipas shprehjes së komentuesve, karakterizimi (në ajet) 
"Subhanel'le-dhi" shpreh faktin se Zoti është absolutisht i pastër 

_ 

prej të gjitha atributeve relative e që shprehin mangësi. Veç kë- 
saj, atributi Subhan, i Madhëruar, që përbën një argument të për- 
sosmërisë së Zotit, përdoret edhe si shprehje habie ndaj artit të 
mrekullueshëm të Tij. Në të njëjtën kohë, është edhe nga format 
e rëndësishme të madhërimit. 

Shkurt, kjo fjalë: 

1. Vërteton dhe lartëson ngjarjen Isra që i mahnit mendjet, 
përgatit bazën për pastrimin e zemrave dhe ia kujton njeriut të 
mbrohet prej pandehmave përngjasuese (antropomorfiste). 

2. Përballë atyre që e shohin Miraxhin si të pamundur, 
shpreh të vërtetën se Zoti nuk ka të bëjë me dobësinë dhe atribu- 
tet e tjera që shprehin mangësi. 

Në vazhdim të ajetit tërhiqet vëmendja për natën, sepse Isra 
është një udhëtim natën. Vahji (revelacioni ose zbulesa hyjnore), 
në shumicën e rasteve, ka ardhur natën. Evenimentet e mëdha 
pozitive apo negative dhe ngjarjet kulmore janë dukur përgjithë- 
sisht natën. Po kështu, ndër namazet nafile, tehexhxhudi i kryer 
në kohën e zbardhjes, është një adhurim kulmor. 

Trajtimi i xhamisë Aksa dhe i mjedisit të saj si të bekuar 
shpjegohet kështu: 

1. Ajo është begatuar me fenë dhe të mirat e kësaj bote. 
Përreth saj ka lumenj dhe blerim. 

2. Aty kanë jetuar shumë profetë dhe, kështu, është bërë 
mjedisi i zbritjes së mesazhit hyjnor. 

3. Eshtë begatuar veçanërisht me rastin e ndodhisë Isra. 

Në këtë udhëtim, Zoti i tregoi robit dhe të Dërguarit të Vet, 

Muhammed (s.a.s.), dukuri të fshehta e të çuditshme. 

Atë natë, në faltoren Aksa, i Dërguari i Allahut (s.a.s.) u bë 
imam për të gjithë profetët dhe e drejtoi faljen e namazit për ta. 266 


266 Ibni Sa'd. I. 214. 

Siç rrëfen Ebu Hurejre (r.a.), natën e Israsë, Profetit (s.a.s.) i 
sollën dy kupa, ku, në njërën kishte verë e, në tjetrën, qumësht. 
Pasi i pa me vërejtje, Profeti (s.a.s.) zgjodhi kupën me qumësht. 
Atëherë, Xhebraili tha: 

"Falenderuar qoftë Allahu që të orientoi ty në atë që është 
e përshtatshme me qëllimin e krijimit të njeriut! Po qe se do të 
merrje kupën me verë, ummeti, bashkësia jote do të binte në rru- 
gë të shtrembër!" (Muslim, Iman, 272, Eshribe, 92) 267 

Në këtë mënyrë, i Dërguari i Allahut (s.a.s.) përfaqësonte të 
gjithë bashkësinë e tij dhe bëhej për ta burim frymëzimi. Këtu, 
qumështi përfaqësonte natyrshmërinë, kurse vera, interesimin 
për këtë botë, vetëm interesimin material. 

Në ajetin kur'anor, Zoti thotë: 

"Ai nuk flet sipas dëshirës së vet!" (en-Nexhm, 3) 

Kështu, Zoti ka bërë të ditur se Profeti nuk flet sipas dëshira- 
ve dhe pasioneve të veta dhe nuk bën ndonjë gjë nga e vetja. 

Autori Absolut është Zoti dhe i Dërguari i Allahut (s.a.s) i 
është dorëzuar Atij në kuptimin e plotë të fjalës. Këtu, duke e 
bërë të Dashurin e vet ta zgjedhë qumështin, e ka orientuar atë 
në gjënë më të vlefshme e të virtytshme. Në të njëjtën kohë, ky 
hadith na tregon neve dhe një epërsi të bashkësisë muhamme- 
diane. 

Profetit (s.a.s.) i cili u bart me anë të ngjarjes Isra, nga 
Qabja në Aksa, iu dhurua nderi i ngjitjes në qiell, domethënë, 
i Miraxhit. Me të vërtetë, Profeti i cili kishte arritur në falto- 

267 Veç kësaj, shih Buhari, Tefsir, 17/3, Eshribe, 1,12; Nesai, Eshribe, 41. 
Me ngjarjen e Israsë dhe Miraxhit është nënvizuar se Islami është një 
fe e natyrshme, është deklaruar se portat qiellore s'kanë për t'u hapur 
për personat me botë të brendshme të prishur dhe me zemër (afek- 
sion) të sëmurë! 

ren Aksa, u ngjit nën prijësinë e Hz. Xhebrailit, prej aty, gjer në 
"Sidrei Munteha". 

Zotëria i Gjithësisë, Kryeprofeti (s.a.s.) e tregon kështu këtë 
ngjarje: 

"Ndodhesha në pjesën Hatim të Qabes në gjendje gjysmë gjumi 
e gjysmë zgjimi... Ndërkaq, më prunë një kafshë shale më të madhe se 
gomari e më të vogël se mushka. Ajo kafshë ishte Buraku. Ai kapërcente 
largësi duke e vënë këmbën e parme në pikën më të fundit që i shihte 
syri. Mua më kishin hipur mbi të. Kështu më mori me vete Xhebraili 
(a.s.). Arritëm gjer në qiellin e tokës. Ai kërkoi të hapej porta. 

"Kush ka ardhur?" -lu tha. 

"Xhebraili!" - U përgjigj ai. 

"Kë ka me vete?" 

"Muhammedin (alejhissalatu vesselam)!" - U përgjigj ai. 

"A iu dërgua atijftesë për në Miraxh?" - £ pyeti zëri. 

"Po!" - U përgjigj Xhebraili. 

"Mirë se ka ardhë! Ç'ardhje e bukur!" - lu tha Xhebrailit dhe iu 
hap porta. 

Me ta kaluar portën, pashë atje Hz. Ademin (a.s.). 

Më thanë: "Ky është atijuaj, Ademi! Jepi selam!" 

Unë e përshëndeta me selam. Edhe ai ma ktheu selamin. Pastaj 
më tha: 

"Mirë se erdhe, o bir i mirë, mirë se erdhe, o pejgamber i pëlqye- 
shëm!" 

Pastaj Hz. Xhebraili më ngjiti më lart dhe arritëm në qiellin e dytë. 
Aty u përballa me Hz. Jahjanë dhe Hz. Isanë. Ata ishin djem tezesh. 

Pastaj Xhebraili më ngjiti në qiellin e tretë ku u përballëm me Hz. 
Jusufin (a.s.). Në qiellin e katërt u përballëm me Hz. Idrisin (a.s.), në 
qiellin e pestë, me Hz. Harunin (a.s.) kurse në qiellin e gjashtë, me Hz. 
Musanë (a.s.). Ai më tha: 

"Mirë se erdhe, o vëlla i mirë, mirë se erdhe, o pejgamber i pëlqye- 
shëm!" 

_ 

Kur e kalova atë për të shkuar më tej, qau. E pyetën: 

"Pseqan?" 

"Sepse pas meje u bë pejgamber një djalë i ri dhe sepse ata nga um- 
meti i tij që do të hyjnë në xhennet, janë më shumë se ata nga ummeti 
im që do të hyjnë në xhennet!" 268 

Pastaj Xhebraili më ngjiti në qiellin e shtatë, ku u përballëm me 
Ibrahimin (a.s.). Xhebraili (a.s.) më tha: 

“Ky është yt atë, Ibrahimi, përshëndete me selam!" 

Unë e përshëndeta me selam, edhe ai ma ktheu përshëndetjen me 
selam. Pastaj më tha: 

"Mirë se erdhe, o bir i mirë, mirë se erdhe, o pejgamber i mirë!" 
Pastaj vazhdoi: 

"O Muhammed! Përshëndete ummetin tënd me selam prej meje 
dhe bëjua të ditur se toka e xhennetit është shumë e bukur, se ujin e 
ka shumë të ëmbël dhe se truallin e ka tejet të gjerë e të rrafshtë. Dhe 
thuaju që të mbjellin sa më shutnë pemë për në xhennet. Pemët e xhen- 
netitjanë thënia "Subhanallahi ve'l-hamdu lU'lahi ve la ilahe il'lallahu 
vallahu ekber!" 

Pastaj më ngjitën në Sidrei Munteha. Frutat e tij ishin të mëdhenj 
si shtambat Hexher (të Jemenit), kurse gjethet, si veshë elefanti! 
Xhebraili (a.s.) më tha: 

“Ja, ky është Sidrei Munteha!" 

Aty kishte katër lumenj, dy të brendshëm e dy të jashtëm. 

“Ç'janë këta, o Xhebrail?" - E pyeta. 

Xhebraili (a.s.) më tha: 

Këta dy lumenjtë e brendshëm janë dy lumenj të xhennetit. Kurse 
njëri nga lumenjtë e jashtëm, ështëNili dhe, tjetri, Eufrati !" 269 (Buhari, 

268 Qarja e Hz. Musait (a.s.) nuk ishte një situatë që buronte nga zilia, por 
për shkak të hidhërimit për një përsosmëri të paarritur. 

269 Sipas një pikëpamjeje, kuptimi i vëzhgimit në xhennet i lumenjve Nil 
dhe Eufrat nga i Dërguari i Allahut (s.a.s.) është ky: 

Drita e Islamit do të përhapet mbi tokë. Islami do të zotërojë në tokat 

_ 

Bedu'l-Halk, 6; Enbija, 22, 43; Menakibu'l-Ensar, 42; Muslim, Iman, 264; Tirmidhi, 
Tefsir, 94, Deavat, 58; Nesai, Salat, 1; Ahmed, V, 418) 

Në Sidrei Munteha, Xhebraili (a.s.) i tha kështu Profetit: 

"O i Dërguari i Allahut! Këtej e tutje do të shkosh i vetëm!" 

"Pse, o Xhebrail?" - E pyeti Profeti. 

"Sepse Zoti gjer këtu më ka dhënë lejë. Po qe se hedh edhe 
një hap më tej, digjem e bëhem hi!.." - Iu përgjigj Xhebraili. (Razi, 
XXVIII, 251) 

Tashmë i Dërguari i Allahut (s.a.s.) e vazhdoi udhëtimin i 
vetëm. Atij iu shfaqën gjëra të mrekullueshme e të jashtëzakon- 
shme. Ai u nderua me të drejtën për ta parë bukurinë e Zotit! 

Derdhja denjësisht në shprehje e gjërave të mrekullueshme 
të këtij udhëtimi është një cilësi e vështirë si përpjekja për të futur 
një të vërtetë të paimagjinueshme brenda komizës së kapacitetit 
të njohjes njerëzore. Shfaqjet apo dukuritë e mrekullueshme e të 
shkëlqyeshme, e vërteta dhe natyra esenciale e të cilave është një 
sekret i amshuar mes Zotit dhe të të Dashurit të Tij, janë realizuar 
plotësisht brenda kushteve të "botës së fshehtë". 

Krahas kësaj, shfaqja e kësaj të fshehte të shkëlqyer mes Zotit 
dhe përfaqësuesit të Tij të lartë iu ekspozon baslikëbiseduesve të 
zbulesës hyjnore fuqinë, madhështinë dhe sundimin e amshuar 
të Zotit. 

Veç kësaj, ngjarja e Miraxhit kishte të bënte me synimin hyj- 
nor për ta kthyer në gëzim hidhërimin që ia pati mbushur zem- 
rën Profetit (s.a.s.) pas dhunës së pësuar në Taif. 

Në fakt, kjo shfaqje hyjnore e realizuar jashtë kushteve të 
kohës dhe hapësirës, është e pamundur për t'u konceptuar tër- 
ësisht prej arsyetimit njerëzor. Për rrjedhojë, shtrëngimi i ima- 
gjinatës në çështje të tilla të ndjeshme që e kapërcejnë njohjen 
njerëzore, është i ndaluar. 

e begata të basenit të Nilit dhe Eufratit. Ato zona do të shpëtojnë nga 
zoroastrizmi i iranasve dhe besimi trinist i Bizantit. Popullsia e kësaj 
lugine do t'i shërbejë Islamit si flamur i tevhidit për breza me radhë! 

Përgjithësisht, Profeti ynë (s.a.s.), i favorizuar në një mënyrë 
që i kapërcen të gjitha favoret e dhëna profetëve të tjerë, është 
bërë në Miraxh, në një botë jashtë kohës dhe hapësirës, të posaç- 
me vetëm për Individualitetin Hyjnor, i pranishëm ndaj dukuri- 
së së njohur si: 



"...largësia sa dy harqe ose edhe më afër" (en-Nexhm, 9) 

Po të kujtojmë se, megjithëqë ishte ndër profetët e vendos- 
mërisë së lartë, Hz. Musai (a.s.) ra pa ndjenja vetëm pse u bë 
dëshmitar i një grimce të kësaj dukurie, bëhen të qarta pak a shu- 
më pozita e lartë e Profetit Muhammed (s.a.s.) tek Allahu, si dhe 
grada e kompetencës dhe pushtetit të posaçëm që iu favorizuan 
atij. 

Nga ana tjetër, Musai qe urdhëruar që t'i hiqte sandalet 
(nallanet) në mjedisin e shenjtë në mënyrë që të përftonte nder 
duke prekur drejtpërsëdrejti në truallin e nderuar. Kurse Profetit 
Muhammed (s.a.s.), natën e Miraxhit iu tha, në një aspekt: 

"I Dashuri im! Ti ec mbi sipërfaqen e arshit me këpucë në 
mënyrë që arshi të përftojë nder prej pluhurit të këpucëve të 
tua e që drita e arshit të meritojë dhuntinë e bashkimit me ty!.." 
(Bursevi, V, 370) 

Poeti e shpreh kështu entuziazmin dhe harenë e qiellit me 
ngjitjen e Profetit në Miraxh: 


Shtrihet për tokë qielli me përulësi falenderuese 
Me qëfytyrën e Tij në natën e Miraxhit soditi... 


Allahu i Lartë e shpreh kështu Miraxhin në Kur'an: 

"Betohem në yllin që po zbret ..." 270 (en-Nexhm, l) 

Fillimi i sures në këtë mënyrë, me një betim, është për të 
theksuar vërtetësinë dhe drejtësinë e Miraxhit, për shkak të ku- 
ndërshtimeve të mundshme të mohuesve përballë të vërtetës që 
përmban. Po kështu, kjo specifikë mbështetet edhe në ajetet që 
vijnë pas betimit: 


J 's/l cM .(Jlj-gJl jS- JjisUJ .(Sj*' J-js \j> 

"Shoku juaj (Muhammed Mustafai) nuk u shmang (nuk 
devijoi) dhe nuk i besoi së shtrembrës. Gjithashtu, ai nuk flet 
sipas dëshirës së vet! Thëniet e tij s'janë gjë tjetër veçse fjala 
hyjnore që i zbulohet. Sepse ato ia mësoi (sipas urdhrit të Zotit) 
ai (Xhebraili) i fuqishmi, me një krijim të lartë. Pastaj, ndërsa 
ishte në horizontin më të lartë (në Sidrei Munteha), u shfaq me 
trajtën e tij të vërtetë." (en-Nexhm, 2-7) 

Në ajet, fjala "istiva" merr kuptimet "përfshirje, mbulim, 
shfaqje". Shumica e komentuesve, krahas deklarimit se autori 
ose kryefjala e foljes "istiva" është Xhebraili, parapëlqejnë t'ia 
atribuojnë Profetit. Në këtë rast, kjo fjalë shpreh lartësimin e vle- 
rës, detyrës dhe pozitës së Profetit. Kjo do të thotë se, në fillim, i 
Dërguari i Allahut (s.a.s.) u lartësua në horizontin më të lartë: 



270 Lidhur me fjalën yll, me të cilën Zoti betohet, komentuesit kanë bërë 
një sërë shpjegimesh. Më i rëndësishmi prej këtyre shpjegimeve, është 
ai, sipas të cilit, "ylli" është ose Profeti (s.a.s.), ose ajetet e Kur'anit të 
zbritura pjesë-pjesë. Në këto kushte, kuptimi i betimit mbi yllin është 
shprehur kështu: 

1. Betohem në Muhammed Mustafanë i cili është ngjitur në Miraxh 
dhe ka zbritur! 

2. Betohem në kohën e zbritjes së çdo mesazhi të ardhur gjatë zbritjes 
së Kur'anit. 

"... pastaj u afrua dhe u tërhoq lart." (en-Nexhm, 8) Domethënë, 
Profeti u ngjit lart në sajë të tërheqjes hyjnore. U ngjit më lart se 
vendi dhe pozita ku ndodhej. 

Kështu, në Miraxh, Profeti, jo vetëm u ngjit në horizontin 
më të lartë, por u afrua drejt Allahut. Pastaj, ndikimi i tërheqjes 
hyjnore u rrit, u rrit, u rrit dhe, në një çast, Profeti kaloi përtej 
horizontit më të lartë: 


,_-U jlSo 

"Largësia (mes Muhammed Mustafait dhe Zotit të vet) u bë 
sa dy harqe ose edhe më afër." (en-Nexhm, 9) 

Shprehja në ajet Ji iUii "largësi sa dy harqe ose edhe 
më afër" është një shprehje metaforike e përdorur në Kur'an me 
qëllim për ta bërë mundësisht të konceptueshme për njohjen nje- 
rëzore një të vërtetë mbinjerëzore. 

Kështu, para Islamit, kur arabët mblidheshin për të arritur 
një marrëveshje, i bashkonin dy harqet përfaqësuese të të dy pa- 
lëve (dhe atëherë bëhej një hark) dhe shtinin me të një shigjetë. 
Si bashkimi i dy harqeve, ashtu edhe shigjeta e përbashkët që 
qëllonte një objektiv të përbashkët, simbolizonin unitetin e me- 
ndimit, qëllimit, përgjegjësisë dhe pasojave. 

Sipas kësaj, "kabe kavthejn" (largësi sa dy harqe ose edhe 
më afër) është një e vërtetë e lartë që përmban afërsinë edhe ma- 
teriale, edhe shpirtërore dhe që e kapërcen njohjen njerëzore. 
Domethënë se Profeti (s.a.s.) iu afrua aq shumë Zotit, saqë u më- 
njanuan të gjitha ndërmjetësitë dhe, në atë çast. 


"Allahu i zbuloi (reveloi) atij fjalën e Tij..." (en-Nexhm, 10) 

Lidhur me çështjen se ç'ishte kjo zbulesë, është thënë kë- 

® shtu: 

_ 

1. Namazi. Specifika më e rëndësishme e Miraxhit është bër- 
ja farz (detyrim fetar) i pesë kohëve namaz. Në fillim ky namaz 
ka qenë bërë i detyruar për pesëdhjetë kohë, pastaj, pas lutjes së 
Profetit (s.a.s.) drejtuar Zotit sipas këshillës së Hz. Musait (a.s.), 
është zbritur në pesë kohë. Krahas kësaj, Zoti, duke dhënë dhjetë 
për një, ka bërë të ditur se, atij që fal pesë kohë namaz, do t'i japë 
shpërblim sa për pesëdhjetë kohë. Më pas, Zoti ka urdhëruar kë- 
shtu: 

"Atij që dëshiron të bëjë një të mirë por nuk e bën dot, i shkruhet 
një mirësi (thevab) (si rrjedhojë e qëllimit të mirë), kurse po ta bëjë, i 
shkruhen dhjetë mirësi. 

Dhe kush dëshiron të bëjë një të keqe, por nuk e bën, nuk i quhet 
mëkat. Po qe se e bën atë të keqe, i shkruhet një mëkatl" (Muslim, iman, 
259) 

Ashtu siç është shprehur në hadithin e gjatë lidhur me këtë 
specifikë, me kërkesën e Profetit për kufizim, namazin e urdhë- 
ruar në fillim në formën me pesëdhjetë kohë, Allahu i Lartë e ka 
zbritur në pesë kohë. Kuptimi i kësaj është se, si domosdoshmëri 
e drejtësisë hyjnore mbi njerëzit, falja e namazit me pesëdhjetë 
kohë është me vend, por, me mirësinë dhe favorin e Tij, Zoti e 
ka zbritur këtë përgjegjësi në raportin një për dhjetë. Në fakt, 
deklarata hyjnore 

0 C—ai->- L»j 

"Unë i krijova njerëzit dhe xhindët vetëm për të më adhu- 
ruar Mua" (edh-Dharfjat, 56) shpreh jo vetëm se veprimtaria bazë 
e njeriut është adhurimi, ndërkaq që, si domosdoshmëri e më- 
shirës hyjnore, në këtë çështje është bërë reduktim si domosdo- 
shmëri e mëshirës hyjnore duke marrë parasysh individin më të 
dobët, por edhe se është dhënë leje për më tepër se pesë kohë pa 
u bërë detyrim një gjë e tillë, dhe se kjo është e domosdoshme. 

Besimtarët e formuar, përveç pesë kohëve namaz të dety- 
rueshëm (farz), falin edhe namaze nafile, si ai i sillës, ishrak, ev- 

vabin dhe veçanërisht ngrihen natën për tehexhxhud. Të gjitha 
këto janë rezultat i natyrshëm i këtij evenimenti. Vetëm se, që 
adhurime të tilla si këto, t'i përkasin pjesës së njerëzve që i kanë 
mundësitë dhe munden ta arrijnë atë kënaqësi, urdhri i nama- 
zit ka hlluar me pesëdhjetë kohë dhe, pastaj, me kërkesën e Hz. 
Muhammedit (s.a.s.), është zbritur në pesë kohë. 

2. Të Dërguarit të Allahut (s.a.s.) i është thënë: 

"Asnjëri prej profetëve nuk ka për të hyrë para teje në xhen- 
net dhe asnjëra prej bashkësive njerëzore nuk ka për të hyrë në 
xhennet para bashkësisë tënde!" (Razi, XXVIII, 248) 

3. Profetit i janë zbuluar (reveluar) dy ajetet e fundit të sures 
Bakara. 

Në një hadith që rrëfehet te Myslimi, thuhet kështu: 

"Në Miraxh, të Dërguarit të Allahut (s.a.s.) iu dhanë tri gjë- 
ra: Pesë kohë namaz, fundi i sures Bakara dhe lajmi i faljes së 
mëkateve të mëdha për ata pjesëtarë të bashkësisë së tij që nuk 
kanë rënë në politeizëm..." (Muslim, lman, 279) 

Krahas kësaj, cilësinë dhe hollësitë e vahjit, zbulesës hyjnore 
në Miraxh, i dinë vetëm Allahu dhe Profeti. 

Ajo çka është e qartë këtu, është se shfaqjet dhe dukuritë 
e përjetuara nga Profeti në miraxh, janë jo një iluzion, por një e 
vërtetë e vëzhguar, e vërtetuar edhe nga zemra dhe ndërgjegjja. 

Pra, 


iSji L* -Lp uij L«. 


"Zemra nuk e mohoi atë që (Muhammed Mustafai) e pa me 
sy." (O mohues!) A mos do të polemizoni tani me të për ato që 
ai ka parë?" (en-Nexhm, 11-12) 

Natën e Miraxhit, duke u kthyer nga ajo pozitë e lartë, e pa- 
arritshme prej asnjë robi tjetër, pasi ishte parë me Zotin e tij dhe 
kishte vëzhguar shfaqje dhe dukuri të panumërta, i Dërguari i 

_ 

Allahut e takoi edhe një herë tjetër Xhebrailin (a.s.) po atje ku e 
kishte lënë (në Sidrei Munteha). Në Kur'an urdhërohet: 




o^wLw*> wLlp 


3jy> -tAJj 


sl i Xaj 


"Me të vërtetë, (Muhammed Mustafai) e pa edhe një herë 
atë (Xhebrailin) në Sidrei Munteha." (en-Nexhm, 13-14) 

Në këtë ajet është dhënë të kuptohet se, për nga pozita, i 
Dërguari i Allahut (s.a.s.) qëndron më lart se Xhebraili (a.s.). 
Kështu, natën e Miraxhit, Xhebraili (a.s.) pati mbetur në pozitën 
e cilësuar prej atij vetë si "po të afrohem edhe një majë gishti, 
digjem", kurse Profeti pati shkuar më tej. Kjo e vërtetë kuptohet 
më qartë me faktin që Profeti e takoi sërish Xhebrailin aty ku e 
pati lënë. 

| ° t*' ' ' ° 

Jl .(_$ jLJI LajJp. 


"Atje është xhenneti Me'va. Sidren e kishte mbuluar ajo 
që e kishte mbuluar." (en-Nexhm, 15-16) 

Profetin e pyetën: 

"O i Dërguari i Allahut, çfarë pe që ta kishte mbuluar 
Sidren?" 

Dhe ai u përgjigj: 

"Pashë ta kishin mbuluarflutura nate të arta dhe mbi secilënfletë 
të tyre kish qëndruar një engjëll që e përmendte Allahun duke e lartë- 
SUar ." (Taberi, XXVII, 75; Muslim, Iman, 279) 

Sipas rrëfimit të Ibni Abbasit (r.anhuma): 

Allahu i Lartë e ka komplimentuar Musain me atributin për 
t'i folur Atij, Ibrahimin, me atributin për t'iu bërë mik Atij, kurse 
Muhammedin, me atributin për ta parë Atë. (Taberi, XXVII, 64) 

Nëse në prani të të Dashurit, syri nuk rrëshqet tjetërkund 
prej Tij (prej të Dashurit), kjo është pika më e lartë e edukatës. 
Me të vërtetë, 

_ 

"Syri i tij (i Muhammedit) as lakoi e as tejkaloi. Pa dyshim, 
ai pa (edhe) disa prej argumenteve më të mëdha të Zotit të tij..." 

(en-Nexhm, 17-18) 

Siç kuptohet edhe nga këto ajete, Profeti Muhammed (s.a.s.) 
kaloi përtej cakut të quajtur "Sidrei Munteha" që nuk ka mundur 
ta kalojë asnjë krijesë përfshi Xhebrailin (a.s.). Pastaj ndodhi një 
takim në një afërsi që, në ajet, në përputhje me kapacitetin njohës 
të njeriut, quhet "sa dy harqe ose edhe më afër". 

Në këtë takim Profeti pa të vërteta të mëdha e sublime pa- 
mundësisht të përfshishme në kufijtë e fjalës, domethënë, pa, 
nga argumentet hyjnore të Zotit, nga shkëlqimi i pushtetit dhe 
i sundimit të Zotit, argumente të mëdha ose argumentet më të 
mëdha që mund të rroken vetëm me të vëzhguar. 

Këtu, shprehja e komentuesve është në formën "Hz. 
Pejgamberi (s.a.s.) e pa Allahun me syrin e zemrës". (Taberi, XXVII, 
63) 

Sipas rrëfimit të ardhur nga Ibni Abbasi (r.a.), Profeti (s.a.s.) 
ka thënë: 

"Unë e pashë Zotin tim të lartë!" (Ahmed, I, 285; Hejsemi, I, 78) 

Sipas një rrëfimi tjetër, duke iu përgjigjur pyetjes nëse e kish- 
te parë Zotin, Profeti ka thënë: 

"Pashë një nur !" (Muslim, Iman, 292) 

Allahu e di si është e vërteta.. , 271 


Hz. Muhammedi (s.a.s.) ka përcjellë shumë të dhëna lidhur 
me ngjarjet Isra dhe Miraxh. Disa prej tyre janë këto: 

271 Në shpjegimin e ajeteve kur'anore lidhur me Miraxhin, është për- 
fituar nga tefsiri me titull “Hak Dini Kur'an Dili" të autorit Elmalili 
Hamdi Yazir. 

_ 

Në Miraxh, Profeti (s.a.s.) takoi një grup ku pa se njerëzit i 
kishin buzët si buzë devesh, kurse ca nëpunës të ngarkuar me 
detyrë, ua prisnin buzët e u vinin gurë në gojë. 

Profeti e pyeti Xhebrailin: 

“O Xhebrail, kushjanë këta?" 

"Janë ata që kanë ngrënë pasurinë e jetimëve!" - U përgjigj 
Xhebraili (a.s.) (Taberi, XV, 18-19) 

Pastaj i Dërguari i Allahut (s.a.s.) rastisi në një grup tjetër të 
cilët gërvishtnin fytyrat dhe gjokset me thonjtë prej bakri. 

"Po këta, kush janë, o Xhebrail?" - E pyeti i Dërguari i 
Allahut Xhebrailin (a.s.). 

"Këta janë thashethemexhinjtë dhe intrigantët që, me punën 
e tyre të ndyrë "kanë ngrënë mish njeriu", që, duke i sharë pas 
shpine të tjerët, kanë luajtur me nderin dhe dinjitetin e tyre!" - U 
përgjigj Xhebraili. 

Më pas Profeti (s.a.s.) i pa atje kurvëruesit si fatkeqë duke 
ngrënë kërma, ngrënësit e faizit me barqet të fryra dhe të goditur 
nga djalli, kurse gratë që, pasi kanë kurvëruar, kanë vrarë fëmijët 
e tyre ilegalë, disa të varura për gjinjsh e, disa, të varura kokë- 
poshtë. 272 

Për këtë arsye, Profeti ynë ka thënë: 

"Po ta dinit edhe ju atë që di unë, pa dyshim që shumë pak do të 
qeshnit dhe shumë do të qanit!" (Buhari, Tefiir, 5 / 12 ) 

Gjithashtu, në një hadith lidhur me vëzhgimet e përjetuara 
në Miraxh, i Dërguari i Allahut (s.a.s.) ka thënë kështu: 

"Natën e Miraxhit pashë të shkruar mbi portën e xhennetit këtë 
thënie: 

"Sadakaja do të shpërblehet dhjetëfish, kurse dhënia borxh, tetë- 
mbëdhjetëfish!" 

Unë pyeta: 




272 Shih. Taberi, XV, 18-19. 

“O Xhebrail! Pse gjëja e dhënë borxh është më e vlefshme se sada- 
kaja?" 

"Sepse (shumë herë), lypësi kërkon sadaka megjithëse ka para në 
xhep, kurse ai cjë kërkon borxh, kërkon nga nevoja!" - M'u përgjigj 
Xhebraiii. (IbniMaxhe, Sadaknt, 19) 

Në një hadith tjetër, Profeti (s.a.s.) ka thënë kështu: 

"(Gjatë Miraxhit) qëndrova në portën e xhennetit dhe pashë bre- 
nda. Ata që hynin aty, ishin, në përgjithësi, të varfërit. Kurse të pasurit 
ishin mbyllur (për të dhënë tlogari). Ndërkaq, nga këta, të caktuarit për 
në xhehennem ishte dhënë urdhër të hidheshin në zjarr. Unë qëndrova 
edhe në portë të xhehennemit. Shumica e atyre që hynin aty, ishin gra!" 
(Buhari, Rikak, 51; Muslim, Zuhd, 93) 

Me këto hadithe, Profeti (s.a.s.) ua tërheq vëmendjen veça- 
nërisht grave me një paralajmërim të posaçëm, që ta ruajnë veten 
nga sjelljet që do t'i vinin nën ndëshkimin hyjnor! 


Duke folur për Miraxhin, duhet nënvizuar edhe kjo e vërte- 
të se, ndërsa njerëzit e zakonshëm, përsa i përket kohës, janë të 
mbushur me vëzhgimet dhe mbresat e së shkuarës, profetët, me 
aq sa dëshiron Allahu, janë pajisur edhe me të shkuarën, edhe me 
aktualitetin, edhe me të ardhmen. Fakti që i Dërguari i Allahut 
(s.a.s.) flet për situatat e ringjalljes duke u shprehur "dëgjova, 
pashë", etj., sikur të ishte fjala për diçka të kryer tashmë, është 
një shprehje e kësaj. 



Natën e Miraxhit, i zhveshur prej dimensioneve të së shkua- 
rës, të së tashmes e të së ardhmes, Hz. Muhammedi (s.a.v.) ka 
vrojtuar një sërë dukurish fenomenale që i përkasin së ardhmes 
dhe i ka transmetuar këto me folje të së shkuarës, sikur të ki- 
shin ndodhur qëkuri! Një shembull lidhur me këtë, është mbi 
Abdurrahman bin Avf-in ndër "dhjetë të përgëzuarit me xhenne- 
tin" (ashere-i mubeshere). Në hadithin përkatës thuhet: 










VITII NJEMBEDHJETE I PROFETESISE 


"Atë natë (natën e Miraxhit) pashë Abdurrahman bin Avfin. Ishte 
duke hyrë në xhennet duke u hequr zvarrë. E pyeta: 

"Pse po ecën kaq rëndë?" 

Më tha: 

"O i Dërguari i Allahut, për shkak të llogarisë së pasurisë sime, 
kam hequr shqetësime aq të rënda sa që do ta plaknin edhe njëfëmijë, 
aq sa kujtova se s'kam për të të parë dot më..." (Muhammed Parsa, Faslul 
Hitab, 403) 

Kur Abdurrahman bin Avfi (r.a.) e dëgjoi këtë gjë pas 
Miraxhit, shkoi menjëherë te Hz. Aisheja (r.anha) dhe e pyeti 
nëse kishte vërtet një hadith të tillë prej Profetit dhe kur ajo i tha 
se ishte e vërtetë, Abdurrahman bin Avfi e fali menjëherë karva- 
nin me mallra që sapo i kishte ardhur nga Damasku. 

Me të vërtetë, atë natë i Dërguari i Allahut (s.a.s.) ka parë 
argumente të panumërta. Kështu, në një hadithin e tij, ai thotë: 

"Atë natë u ngjita në qiell. U ngjita në një post të tillë, ku dëgjoja 
gërvishtjen e kalemëve. (Buhari, Salat, l) 

Domethënë se i Dërguari i Allahut (s.a.s.) u ngjit në një pozi- 
të dhe nivel të tillë, ku dëgjonte gërvimën e kalemëve që shkrua- 
nin fatin e paracaktuar të gjithësisë, bëhej i njohur me të vërteta 
përtej njohjes njerëzore. 

Nga hadithet e mësipërme kuptohet qartë se, në Miraxh, i 
Dërguari i Allahut (s.a.s.) i ka përjetuar në të njëjtin moment të 
shkuarën, të tashmen e të ardhmen. 

Disa ide nga Miraxhi 

1. Para se i Dërguari i Allahut (s.a.s.) të dalë në këtë udhë- 
tim, ka ndodhur ngjarja e quajtur "shak-i sadr" (hapja e gjoksit), 
gjë që tregon se lartësimi shpirtëror është i mundur me anë të 
kthjelltësisë afektive, ashtu që në zemër të mos ketë vend për 
tjetër gjë veç dritës hyjnore. Kur zemra shpëton prej opakësisë 
(patejdukshmërisë), ndjenjat fillojnë të mbështillen prej të fsheh- 
tave hyjnore. 

2. Në ngjarjen Isra shpaloset para syve fuqia dhe sundimi 
i pafund i Allahut që e bën të ecë robin e Vet në një mënyrë të 
posaçme. 

3. Një ide tjetër është se Miraxhi është favorizuar pas udhë- 
timit plot vuajtje, ankth e dhimbje në Taif dhe ka qenë lajmëtari 
plot gëzime pas vështirësive. 

4. Detyrimet fetare (farz) na janë njoftuar ne në Kur'an me 
anë të Xhebrailit (a.s.). Kurse namazi është urdhëruar drejtpër- 
drejt nga Zoti në Miraxh, gjë që provon se në namaz ka një të 
fshehtë të veçantë dhe se, ndërmjet adhurimeve, namazi bart një 
rëndësi të veçantë. 

Me të vërtetë, namazi është shtylla e besimit. Përkryerja që 
fitohet me të nuk mund të fitohet me asnjë adhurim tjetër. Vlera 
e namazit mes adhurimeve është si pozita e quajtur ru'jetullah, 
domethënë, shikimi i Allahut, e cila përbën kulm mes dhuntive 
të jetës së pasme, ahiretit. Sepse namazi është miraxhi i besimta- 
rit. Në këtë botë, çastet kur robtë ndodhen më pranë Zotit, janë 
çastet kur falin namaz me përshpirtshmëri. Namazi është takimi 
i robit me Zotin qysh në këtë botë. Prandaj i Dërguari i Allahut 
(s.a.s.) ka thënë "Namazi më është drita e syve" 273 dhe në frymën 
e fundit ia ka lënë porosi ummetit, bashkësisë që "t'i kushtojnë 
vëmendje namazit" 274 . 

5. Fakti që në Miraxh Profetit (s.a.s.) i janë hapur portat qie- 
llore, tregon se profetësia e tij nuk ka qenë e kufizuar vetëm me 
Mekën, Kurejshët dhe Sakifët, por se ai është Profeti i gjithë nje- 
rëzimit dhe Zotëria i Botëve. 

6. Me Miraxhin është treguar pika e fundit ku mund të arri- 
jë përkryerja njerëzore, domethënë, është bërë e qartë se ç'është 
kufiri i lartësimit moralo-shpirtëror të njeriut. 

7. Bartja e të Dërguarit të Allahut (s.a.s.) nga Qabja në falto- 
ren Aksa tregon në mënyrë më të fuqishme lidhjen e shëndoshë 
mes këtyre dy qendrave fetare ku janë dërguar shumë profetë 





273 Nesai, Ishretu'n-Nisa, 1. 

274 Shih. Ebu Davud, Edeb, 123-124. 

gjatë gjithë historisë. Veç kësaj, kjo ngjarje pohon edhe se Islami 
është feja e vetme në lartësinë e Allahut, e cila i përmban të gjitha 
fetë qiellore. Kështu, prijësia në namaz e të Dërguarit të Allahut 
(s.a.s.) në faltoren Aksa për të gjithë profetët është një shfaqje 
tjetër e kësaj. 


Jehonat e miraxhit 

Kur Profeti do t'i njoftonte politeistët Kurejshë për ngjarjet 
Isra dhe Miraxh, i tha Xhebrailit (a.s.) 

"O Xhebrail, fisi nuk ka p'ër të më miratuar mua!" 

Xhebraili (a.s.) i tha: 

Të miraton Ebu Bekri. Ai është Besnik!" (Ibni Sa'd, i, 215) 

Kur politeistët dëgjuan për ngjarjen e Miraxhit, u vunë me- 
njëherë për ta përgënjeshtruar. Mjedisin e mbuloi një uturimë 
thashethemesh. Duke e shfrytëzuar këtë, politeistët deshën t'i 
shmangnin besimtarët nga besimi duke ua lëkundur atë. Madje 
i shkuan edhe Hz. Ebu Bekrit. Kurse ai, i karakterizuar nga një 
besim i palëkundur ndaj Profetit, u tha: 

"Çfarëdo që thotë ai, është e drejtë dhe e vërtetë. Sepse nuk 
ekziston mundësia që ai të gënjejë! Unë i besoj paraprakisht çdo 
gjëje që të thotë aiL" 

Politeistët i thanë: 

"A po e miraton ti atë, a po e beson se ka shkuar në Bejtul 
Makdis e është kthyer brenda natës?" 

Hz. Ebu Bekri (r.a.) ua ktheu: 

"Po! Çfarë ka për t'u habitur këtu? Vallahi, nëse ai më thotë 
mua se në një kohë të caktuar të natës apo ditës i ka ardhur lajm 
prej Allahut, unë prapë e miratoj!" 

Pastaj Ebu Bekri (r.a.) shkoi pranë Profetit që ndodhej atë 
kohë në Qabe, dëgjoi ç'i tregoi Profeti mbi atë udhëtimin e lum- 
tur dhe tha: 

"Drejt po flet, o i Dërguari i AllahutL" 

_ 

I kënaqur pa masë prej miratimit të tij, me një buzëqeshje që 
do ta ndriçonte tërë botën, i Dërguari i Allahut (s.a.s.) i tha kë- 
shtu Hz. Ebu Bekrit: 

"O Eba Bekr, ti je "Besniku " (ibni Hisham, n, 5) 

Atë ditë e më pas, Ebu Bekri (a.s.) u bë i njohur me titullin 
"Besnik" (Sadik) dhe ashtu u përmend gjithmonë! 

Ashtu si Ebu Bekr Besniku, edhe të gjithë sahabet, shokët 
e tjerë të të Dërguarit të Allahut, e besuan dhe e miratuan të 
Dërguarin e Allahut (s.a.s.). 

Politeistët që nuk mundën t'i bindnin besimtarët, shkuan 
këtë radhë te Profeti dhe u përpoqën ta vinin në provë siç ua 
thoshte mendja. Ata e pyetën për faltoren Aksa. Zoti ia solli para 
syve faltoren Profetit dhe ai u përgjigj me saktësi pyetjeve duke e 
vështruar faltoren. (Buhari, Menakibu'l-Ensar, 41; Tefsir, 17/3; Muslim, Iman, 
276) 

Atëherë politeistët e pyetën për një karvan që ato çaste ndo- 
dhej në rrugë dhe për disa veçori të atij karvani. Edhe karvani, 
ashtu si faltorja Aksa, iu soll Profetit para syve dhe ai u dha po- 
liteistëve të dhënat që kërkonin, madje me të tepërt. P.sh., ai u 
tha se karvani në fjalë do të hynte në Mekë të nesërmen duke 
gdhirë. 

Të hutuar nga përgjigjet e marra, politeistët nuk ranë fare 
për të fjetur atë natë për të pritur hyrjen e karvanit të nesërmen 
në mëngjes me shpresën se parashikimi i Profetit nuk kishte për 
t'u vërtetuar. Por, të nesërmen në të zbardhur, karvani u duk në 
portat e Mekës. Megjithatë, kokëfortë në mohimin e tyre, poli- 
teistët me zemrat të drynosuna thanë: 

"Kjo është një magji e hapur!" (Ibni Hisham, II, 10) 

Allahu i Lartë thotë: 

x 0 ✓ 0 Ji 0 ^ i> ^ 0 0 / 0 ^ 

"A mos treguam dobësi Ne në krijimin e parë? Jo, ata janë 
në dyshim për një krijim të ri!" (Kaf, 15) Ç'gjë më të lehtë ka për 
Allahun që e ka krijuar çdo gjë nga hiçi, ta ngjisë robin e vet në 
Miraxh? Mospranimi i kësaj është vetëm tregues i mungesës së 
arsyes së shëndoshë! 

Politeistët e mjerë, kokëtrashë dhe të pafat edhe ngjarjen e 
Miraxhit nuk e besuan, edhe të Dërguarin e Allahut e vunë në 
tallje. Më në fund, me veprimet dhe sjelljet e pahijshme, atyre 
i kishte ikur plotësisht nga duart dhuntia për ta pasur mes tyre 
Zotërinë e Botëve. Kishte ardhur koha që kjo e mirë e madhe t'u 
merrej prapë mekasve që nuk ia njihnin vlerën. Sepse përballë 
një profeti, për nder të të cilit ishin krijuar, kishin bërë padrejtë- 
si dhe mosmirënjohje të paimagjinuara, e kishin tepruar jashtë 
mase! 

Me të vërtetë, kishte mbetur vetëm një gjë për t'u bërë: 
"Allahu ta hiqte prej tyre Dritën e Qenies dhe për t'ia dhuruar 
një shoqërie tjetër që e njihte të mirën dhe vlerënL" 

Ndërkaq, Zoti, pa shkuar shumë kohë pas udhëtimit në Taif, 
ia kishte dërguar të Dashurit të vet në formë grupi lajmëtarët e 
parë të një shoqërie të zgjedhur e cila do t'i jepte besën Kur'anit 
dhe të Dërguarit!.. 

Besëlidhja e Parë Akabe 

Grupi gjashtëvetësh i medinasve që erdhën në Mekë dhe u 
nderuan në Akabe me dritën e besimit, një vit më pas erdhën aty 
vetë i dymbëdhjetë. Vendtakimi u bë përsëri Akabe. 

I Dërguari i Allahut (s.a.s.) i ftoi edhe të rinjtë në besimin në 
një Zot. Edhe gjashtë vetët e tjerë që kishin dëgjuar nga shokët e 
tyre për lartësinë dhe bukurinë e Islamit si dhe fjalët lavdëruese 
për Profetin, shprehën besim. 

Në ndryshim nga takimi i parë, në këtë takim Profetit iu dha 
besë 275 . Duke i tokur duart me të Dërguarin e Allahut (s.a.s.), me- 
dinasit i dhanë atij fjalën e besës, pra, bënë besëlidhje me të, pra- 
ndaj edhe ky takim u quajt "Besëlidhja e Parë Akabe". 

Në këtë takim, medinasit i dhanë fjalën Profetit për këto gjë- 
ra: 

1. Nuk do t'i bënin shok Allahut në asnjë formë. 

2. Nuk do të vidhnin dhe grabitnin. 

3. Nuk do të bënin prostitucion. 

4. Nuk do t'i groposnin vajzat e vogla përsëgjalli. 

275 Në origjinal është fjala arabishte bej'at që, me gjuhën e popullit si dhe 
me po atë kuptim që ka edhe në shqip, do të thotë "ta tokësh", t'i 
japësh tjetrit fjalën e burrit, besën. Kjo ka qenë në traditë të arabëve 
që para Islamit. Arabët bisedonin për të arritur një marrëveshje dhe, 
kur vendosnin, i toknin duart dhe ky gjest i jepte marrëveshjes formë 
të prerë. Edhe dymbëdhjetë medinasit me të cilët u takua këtë radhë 
Profeti në Akabe, i dhanë besën Profetit duke i tokur secili duart me 
të. Më pas, "bej'ati", tokja e dorës do të bëhej, qysh në të gjallë të Pro- 
fetit, një nga parimet kryesore të organizimit të shtetit islam, sipas të 
cilit, kryetari i shtetit duhej të merrte miratimin personal të të gjithë 
nënshtetasve duke e tokur me ta. Përkthyesi. 

_ 

5. Nuk do të shpifnin për askënd. 

6. Nuk do të hiqnin dorë nga bindja ndaj Allahut dhe të 
Dërguarit të Tij. (Buhari, Menakibu'l-Ensar, 43) 

Kjo fjala dhe garancia e parë e medinasve u bë një pikëkthe- 
së për historinë islame. Me këtë bëhej betimi për heqjen e poli- 
teizmit, dhunës, padrejtësisë dhe zakoneve të këqija që sundonin 
në atë kohë në Hixhaz dhe në të gjithë Arabinë. 


Emërimi i Mus'ab bin Umejrit si mësues 

dhe ngadhnjimi i Medinës me anë të Kur'anit (Viti i 12 i 
profetësisë) 

Për ta mësuar Islamin, muslimanët e rinj medinas, me anë 
të një letre, kërkuan nga i Dërguari i Allahut (s.a.s.) një mësues 
që do t'u këndonte Kur'an, do t'ua shpjegonte Islamin dhe do t'u 
printe në namaz. Dhe ai u dërgoi Mus'abin (r.a.). 276 

Së bashku me Mus'abin (r.a.), Profeti dërgoi në Medinë si 
mësues Kur'ani edhe Abdullah bin Umm-i Mektumin, njërin 
prej imamëve të parë. 277 

Mus'ab bin Umejri (r.a.) e pati gjetur rrugën e drejtë qysh 
i ri dhe, pavarësisht se familja e kishte torturuar keq, madje, e 
kishte përjashtuar nga trashëgimia, ai nuk ishte kthyer nga feja. 
Sepse ai e ndjente se, edhe sikur në pamje të jashtme të mbetej i 
varfër, kishte një zemër të pasur me dashurinë dhe entuziazmin 
e besimit. Lidhur me përhapjen e Islamit, ai ishte pothuaj një mo- 
nument entuziazmi. 278 


276 

277 

278 


Ibni Sa'd, I, 220. 

Buhari, Menakibu'l-Ensar, 46. 

Hz. Aliu (r.a.) tregon: 

"Së bashku me Profetin (s.a.s.) po rrinim në faltore, kur befas u shfaq 
dhe erdhi Mus'abi. Mbi trup nuk kishte gjë tjetër veç një pelerine të 
arnuar me copa qyrku. Kur e pa, duke menduar gjendjen dhe jetesën 
e tij mes të mirave në Mekë dhe gjendjet e atyshme, i Dërguari i Alla- 
hut (s.a.s.) qau. Pastaj tha kështu: 

"Po qe se dikush nga ju do të vishej me rroba të bukura në mëngjes veç e 
pas dite veç, do t'i viheshin para një pas një tabaka me të ngrëna dhe do të 

Me të vërtetë, me shkuarjen e Mus'abit (r.a.) në Medinë, 
Islami mori një zhvillim të madh atje. Ky sahabi i ri të cilin Profeti 
e kishte ngarkuar me detyrën e kumtesës, hlloi të punonte natë e 
ditë për t'ua shpjeguar njerëzve fenë e Allahut. Esad bin Dhurare 
(r.a.), nga të parët fatlumë të hyrë në rrugë të drejtë me begatinë 
e përpjekjeve të Mus'abit (r.a.), e ftonte Mus'abin në shtëpi dhe e 
ndihmonte në të gjitha punët. 

Një ditë, ai, duke marrë me vete edhe Mus'abin, u ul në anë 
të pusit të kopshtit të të bijve Zafer. Me ta marrë vesh këtë, Sa'd 
bin Muadh nga parësia e të bijve Abduleshhel, i tha Usejd bin 
Hudajrit: 

"Ti je një njeri që e njeh mirë punën tënde dhe që nuk ke 
nevojë për ndihmën e askujt. Shko pranë këtyre njerëzve që na 
kanë ardhur në mëhallë për t'ua prishur besimin njerëzve tanë të 
dobët, dhe paralajmëroji që të mos na vijnë edhe një herë tjetër 
në mëhallë! Po të mos ta kisha Es'adin farefis, këtë punë do ta 
bëja vetë! 

Usejdi e rroku heshtën, shkoi atje dhe, shumë i zemëruar, u 

tha: 

"Pse keni ardhur këtu? A për t'ua prishur besimin njerëzve 
tanë të dobët e ke sjellë këtë të huajin këtu? Të mos e përsëri- 
sësh më këtë gjë! Në qoftë se ju dhimbset jeta, ikni menjëherë që 
këtu!" 

Mus'abi (r.a.) i cili ishte një sahabi i zgjuar dhe tejpamës, i 
tha atij: 

"A s'po ulesh pak t'i dëgjosh ç'do të të them? Ti je një njeri 
i mençur; po të pëlqyen fjalët e mia, i pranon, po të mos të pël- 
qyen, nuk i pranon!" 

banonte n'ë shtëpi të mbuluar me mbulesa si Qabja, si do ta kishte hallin?" 
Sahabet i thanë: "O i Dërguari i Allahut, natyrisht që halli i tij do të 
ishte si jo më mirë, sepse s'do të kishte shqetësime dhe do t'ia kush- 
tonte veten më mirë adhurimit!" 

I Dërguari i Allahut (s.a.s.) tha kështu: 

“Përkundrazi, sotju jeni nëgjendje më të mbarë e më të dobishme!" (Tirmi- 
dhi, Kijamet, 35/2476) 

Usejdi i tha: "Fjalë me vend the!" 

Pastaj e hodhi heshtën poshtë dhe u ul pranë tyre. Mus'abi i 
foli për Islamin dhe i këndoi Kur'an. 

Kur dëgjoi Kur'an, Usejdit i ndriti drita e Islamit në sy dhe iu 
zbut zemra para se të fliste. Për Kur'anin, ai tha: 

"Ç'fjalë e bukur dhe e lartë! 279 Ç'bëni ju kur doni të hyni në 
këtë fe?" 

Usejdi (r.a.) u ngrit, sipas porosive të Hz. Mus'abit dhe Esadit 
(r.anhuma), bëri gusl, i pastroi rrobat dhe tha Fjalën e Dëshmisë. 
Pastaj fali dy reqate namaz dhe tha: 

279 Usejdi (r.a.) vazhdoi ta këndojë tërë jetën me pasion dhe dalldi të the- 
llë Fjalën e Allahut, bukurinë e së cilës e dalloi qysh në çastin e parë. 
Ai e tregon këtë vetë kështu: 

"Një natë po këndoja suren Bakara. Kali më ndodhej pranë i lidhur. 
Një çast dhe kali nisi të ngrihej kas. E preva këndimin dhe kali u qetë- 
sua. Kur fillova prapë të këndoj, edhe kali filloi të ngrihej kas dhe aq 
u tremba, sa e mora pranë djalin nga frika se mos ma shkelte. 

Në atë mes, kur hodha sytë nga qielli, pashë sipër meje ca gjëra që 
u përngjisnin kandilëve që pastaj u ngjitën lart e më lart gjersa më 
humbën nga sytë. 

Në mëngjes, kur ia tregova të Dërguarit të Allahut (s.a.s.), më tha: 
"Këndo, o Usejd, këndo!" 

Pastaj më pyeti: 

"O Usejd, A e di se ç'janë gjërat që ke parë?" 

"Io!" -1 thashë. 

Dhe i Dërguari i Allahut (s.a.s.) më tha kështu: 

"Ata kanë qenë engjëj që kanë ardhur për të dëgjuar këndimin tënd. Po të 
kistie vazhduar të këndoje, kishin për të të dëgjuar gjer në mëngjes. Atëherë, 
engjëjt s'do të kishin mhetur tëfshehtë dhe njerëzit do t'i shihnin!” (Buhari, 
Fedailu'l-Kur'an, 15) 

Aisheja (r.anha) tregon: 

"Usejd bin Hudajr (r.a.) ishte nga sahabet më të virtytshëm. Ai thosh- 
te gjithmonë: 

"Po qe se do të ndodhesha vazhdimisht në njërën nga këto gjendje, pa 
asnjë dyshim që do të isha nga ata të xhennetit: Duke kënduar Kur'an 
ose duke dëgjuar këndim Kur'ani, duke dëgjuar hutbet e Profetit dhe 
duke parë një funeral. Po, sa herë që të shoh funeral, mendoj sikur ato 
veprime që bëhen mbi të vdekurin, po bëhen mbi mua, sikur atje ku 
po e çojnë të vdekurin, po më çojnë mua!" (Hakim, III, 326/5260) 

_ 

"Lash pas një njeri të tillë, që, po t'ju ndjekë ai ju, askush nga 
hsi nuk e kundërshton.Ai është Sa'd bin Muadh. Tani unë po jua 
dërgoj atë juve!" 

Sa'di erdhi i nxehur. Por, më në fund, edhe ai, si Hz. Usejdi, e 
dëgjoi Mus'abin (r.a.) dhe u bë musliman. Pastaj shkoi te njerëzit 
e fisit dhe i pyeti: 

"O të Bijtë Abduleshhel! Si më njihni mua?" 

Ata iu përgjigjën: 

"Ti je zotëria ynë, më i shquari ndër ne në mendim dhe pri- 
jësi ynë!" 

Pas kësaj, Sa'd (r.a.) u tha: 

"Më qoftë haram mua të flas me ju burrat dhe gratë e fisit 
gjersa të keni shprehur besimin ndaj Allahut dhe të Dërguarit të 
Tij!" 

Atë ditë gjer në mbrëmje, nuk mbeti pa u bërë musliman 
askush nga ai fis! (Ibni Hisham, n, 43-46; Ibni Sa'd, III, 604-605; Ibni Ethir, 
Usdu’l-Gabe, 1,112-113) 

Hz. Mus'ab (r.a.) e ftoi në Islam edhe Amr bin Xhemuhun 
nga parësia e të Bijve Selime. Ai i këndoi atij tetë ajetet e para të 
sures Jusuf. Megjithëse Amri i kërkoi afat për t'u menduar, pra- 
pëseprapë nuk vendosi. Atëherë, i biri i Amrit, Muadhi, i cili qe 
bërë më parë musliman, u muar vesh me të rinjtë muslimanë të 
fisit dhe, një natë, e mori fshehtazi idhullin e të atit dhe e hodhi 
në gropën e ndyrësirave që ndodhej aty përreth. Kur e pa këtë 
gjendje në mëngjes, Amri u tmerrua, e nxori idhullin nga gropa, 
e lau, e leu me erëra të mira dhe e vuri në vend. 

Pasi ngjarja u përsërit edhe disa ditë të tjera, Amri i vari në 
qafë idhullit shpatën që ta mbronte veten. Por kur të nesërmen 
e pa të përsëritej e njëjta gjë, e kuptoi se sendi jo i gjallë që i fa- 
lej dhe e adhuronte, nuk vlente për asgjë, se s'ishte i aftë për ta 
mbrojtur as veten, dhe, atëherë, u zgjua nga errësira e natës së 
politeizmit në mëngjesin e ndritshëm të Islamit. Ai e falenderoi 

_ 

Allahun që e shpëtoi nëpërmjet Profetit (s.a.s.). Pastaj e nxiti fisin 
për në Islam. 280 

Kur i Dërguari i Allahut (s.a.s.) dhe muslimanët mekas e më- 
suan këtë pritje dhe pranim kaq të mirë të Islamit në Medinë, 
u gëzuan jashtëzakonisht, aq sa ai vit u quajt "Viti i Gëzimit". 
Medina po përgatitej të bëhej djepi i Islamit! 

Profeti (s.a.s.) ka thënë: 

"Shtetet janë ngadhnjyer me anë të shpatës, kurse Medina ësh- 
të ngadhnjyer me ailë të Kur'anit!" (Bezzar, Musned, nr. 1180; Rudani, nr. 
3774) 


Besëlidhja e Dytë Akabe (Viti i 13 i profetësisë) 

Një vit pas takimit të dytë në Akabe, medinasit u takuan 
sërish me të Dërguarin e Allahut (s.a.s.) në Akabe në kohën e 
haxhit. Këtë radhë bëheshin shtatëdhjetë e pesë vetë, nga të cilët 
dy gra. 

Ata i dhanë përsëri besën të Dërguarit të Allahut. Dhe kjo u 
quajt "Besëlidhja e Dytë Akabe". 

Mus'abi (r.a.) i cili ndodhej në krye të karvanit, shkoi te i 
Dërguari i Allahut para se të shkonte në shtëpinë e vet. Ai e njof- 
toi Profetin se ensarët po e pranonin Islamin me shpejtësi. Me 
lajmet që i çoi Mus'abi, Profeti (s.a.s.) u gëzua shumë. 

Kur nënës politeiste të Hz. Mus'abit i shkoi në vesh se i biri 
kishte shkuar te i Dërguari i Allahut (s.a.s.), u nxeh shumë. Kurse 
Mus'abi tha: 

"Unë nuk shkoj te askush para se të shkoj te i Dërguari i 
Allahut (s.a.s.), askujt nuk i jap përparësi ndaj tij!" 

Pasi i mori leje Profetit, Mus'abi shkoi te e ëma dhe e ftoi në 
Islam. (Ibni Sa'd, III, 119) 

Ja, e tillë ishte dashuria e sahabeve për të Dërguarin e 
Allahut! 





280 Ibni Hisham, II, 61-63; Zehebi, Sijer, 1, 182. 

Xhabiri (r.a.) thotë: 

"Në ditët kur Profeti (s.a.s.) kërkonte një fis që ta mbronte 
atë dhe muslimanët, por që askush nuk ia hapi prehrin, Allahu 
i Lartë na dërgoi ne nga Jethribi (Medina) tek ai dhe ne besuam 
dhe e morëm nën mbrojtje. Dikush shkonte dhe i shprehte be- 
simin të Dërguarit të Allahut, i cili, pastaj, i këndonte pjesë nga 
Kur'ani. Dhe kur personi kthehej në shtëpi, të gjithë njerëzit e 
shtëpisë, duke ndjekur shembullin e tij, bëheshin muslimanë. 
Nga shtëpitë e ensarëve nuk mbeti shtëpi ku të mos shpjegohej 
Islami. Pastaj u mblodhëm, biseduam dhe thamë: 

"Gjer kur do ta lëmë të Dërguarin e Allahut (s.a.s.) të vuajë 
në malet e Mekës?" 

Pastaj, në kohën e haxhit shkuam te ai për t'ia dhënë besën." 
(Ahmed, III, 322; Hakim, II, 681-682) 

Këta njerëz me fat u muarën vesh që të takoheshin me 
Profetin në zonën e Akabes në ditët e teshrikut. I Dërguari i 
Allahut (s.a.s.) u tha medinasve: 

"Atë që fle, mos e zgjoni dhe atë që nuk vjen në kohë në 
vendin e takimit, mos e prisni!" 

Pasi kaloi një e treta e natës, medinasit, siç e kishin vendosur 
me Profetin, shkuan në zonën Akabe dhe nisën ta presin atë. Më 
në fund, ia arriti edhe Profeti së bashku me të ungjin Abbas. Edhe 
pse Abbasi nuk ishte bërë ende musliman, kishte marrë përsipër 
mbrojtjen e të nipit pas vdekjes së Ebu Talibit. Meqë medinasit e 
ftuan të Dërguarin e Allahut në qytetin e tyre, ungji Abbas u tha 
kështu atyre: 

"O medinas! Ne e mbrojtëm atë nga dushmanët dhe prapë 
do ta mbrojmë. Ai ka një pozitë të lartë mes nesh. Por ju, për da- 
shurinë dhe respektin ndaj tij, po e ftoni në Medinë për të qenë 
më në siguri. Edhe ai e dëshiron një gjë të tillë. Atëherë, merreni 
në vendin tuaj, por vetëm nëse mundeni ta mbroni! Unë dua të 
marr fjalë të prerë nga ju se nuk keni për ta lënë pa mbrojtje, se 
nuk keni për ta gënjyer. Sepse fqinjët tuaj, hebrenjtë, janë armiq të 
tim nipi. Unë nuk jam i sigurt se ata s'kanë për t'i thurur ndonjë 

kurth. Hyjani kësaj pune nëse zotëroni forcë luftarake edhe për 
t'u bërë ballë armiqësive të fiseve arabe. Merruni vesh mirë mes 
jush që pastaj të mos bini në kundërshtim me njëri-tjetrin. Po qe 
se pasi ai të vijë tek ju, do të frikësoheni dhe nuk do ta ndihmoni 
e do ta lini në duart e kundërshtarëve, po qe se nuk keni siguri në 
vetvete, hiqni dorë nga kjo ftesë qysh tani! Po qe se dikush nga ju 
kërkon të flasë, le të urdhërojë e të flasë, por shkurt, sepse vëzh- 
guesit dhe spiunët e politeistëve janë në të katër anët! Gjithashtu, 
pasi të shpëmdaheni që këtu, ta mbani të fshehtë këtë çështje!" 

Esad bin Dhurare (r.a.) u ngrit në këmbë dhe bëri një para- 
shtrim si përgjigje ndaj dyshimeve për të cilat foli ungji i Profetit, 
Abbasi: 

"O i Dërguari i Allahut! Ti na ftove ta lëmë fenë së cilës i be- 
sojmë që në krye të herës, dhe të ndjekim fenë tënde. Megjithëse 
kjo ishte një gjë shumë e vështirë dhe e rëndë, ne e pranuam pro- 
pozimin tënd. Ti na ftove t'i prisnim marrëdhëniet me të gjithë 
farefisin politeist të afërt apo të largët! Megjithëse edhe kjo ishte 
një gjë shumë e vështirë dhe e rëndë, e pranuam edhe këtë pro- 
pozimin tënd! Ne e kemi të qartë se kemi marrë përsipër mbroj- 
tjen e një personi të cilin kërkojnë ta vrasin jo vetëm njerëzit e 
fisit, por edhe të ungjit! Megjithëkëtë, ne e pranuam propozimin 
tënd edhe në këtë çështje. O i Dërguari i Allahut! Ne do të të 
mbrojmë ty siç i mbrojmë veten, fëmijët dhe gratë tona! Po qe se 
e prishim fjalën, qofshim njerëz të këqinj që e prishin fjalën që i 
kanë dhënë Allahut! O i Dërguari i Allahut! Ky është betimi ynë 
i besnikërisë ndaj teje! Kurse mbështetja për ndihmë është vetëm 
Allahu i Lartë!" 

Pas Hz. Esadit u ngrit në këmbë Abdullah bin Revaha (r.a.) 
dhe tha: 

"O i Dërguari i Allahut! Cilat janë kushtet e tua e të Zotit 
tënd?" 


Dhe Profeti (s.a.s.) u përgjigj kështu: 

"Për Zotin tim, kushtet janë ta adhuroni Atë e të mos i bëni shok 
asgjë. Kurse kushti im personal është që të më mbroni mua ashtu siç i 
mbroni jetën dhe pasurinë tuaj!" 

Sahabet e bekuar që kishin ardhur nga Medina, e pyetën: 
"Po t'i zbatojmë këto kushte, ç'na jepet?" 

"Xhenneti!" Iu përgjigj Profeti (s.a.s.). 

Atëherë medinasit thanë: 


"Ç'allishverish me fitim! As kthehemi prej kësaj, as duam të 
na kthejnë!" (Ibni Kethir, Tefsir, II, 406) 

Abdullah bin Revaha (r.a.) e plotësoi këtë "allishverish me 
fitim" në luftën e Mutes. Ai mori pjesë në luftë me një dëshirë të 
madhe duke e ditur se kishte për të vdekur pasi kishte marrë nga 
Profeti përgëzimin se do të binte dëshmor. Duke ia dhuruar pa- 
surinë fondit shtetëror dhe shpirtin, Zotit, fluturoi në Xhennetin 
e Lartë. Edhe sahabinjtë e tjerë, duke e vazhduar luftën dhe për- 
pjekjet në vende të ndryshme, i mbetën besnikë kësaj besëlidhjeje 
dhe betimi dhe e begatuan "tregtinë e tyre moralo-shpirtërore". 

Në lidhje me besëlidhjen e muslimanëve medinas, zbriti ky 
ajet kur'anor: 


✓ 

jb I_gj!(jJpjd a 15I j! 
UL>- aJ-p lwL pj (JjIiojj o a 1!I 0jJjLaj 

JJl j JIJJ '3 } h jU' 

— Jër il J jij! Jjis jjjj j 4j (_£ jj' 


"Allahu ka blerë nga besimtarët jetët dhe pasuritë e tyre 
në këmbim të xhennetit. Sepse ata luftojnë në udhën e Allahut, 
vrasin dhe vriten. Ky është një premtim i vërtetë i Allahut në 
Teurat, Ungjill dhe KuPan. E kush është ai që e çon fjalën në 
vend më shumë se Allahu? Atëherë, gëzohuni për këtë allish- 
verish që keni bërë! Ja, ky është shpëtimi i madh!" (et-Tevbe, lll) 

Pastaj e morën fjalën edhe disa të tjerë. Pas tyre, Profeti u foli 
medinasve dhe ua shpjegoi Islamin duke u kënduar Kur'an. Dhe 
pastaj u tregoi se mbi ç'kushte do të bënin besëlidhje. Neneve të 
marrëveshjes së parë iu shtuan edhe këto nene: 

1. Të mos tregohet opozitë ndaj kujtdo nga muslimanët që 
do të ketë komandën dhe urdhrin. 

2. Meqë ecet në rrugën e Allahut, nuk duhet pasur frikë nga 
sharjet e politeistëve dhe mohuesve të tjerë. 

3. Të tregohet bindje ndaj të Dërguarit të Allahut si në mi- 
rëqenie, ashtu edhe në ngushticë, si në gëzim, ashtu edhe në hi- 
dhërim dhe të trajtohet ai mbi veten; të mos i bëhet opozitë atij 
në asnjë formë. 

Profeti tha: 

"Nxirrni nga mesi juaj dymbëdhjetë nakibë 281 që të përfaqësojnë 
fiset e tyre!" 

Muslimanët medinas nxorën dymbëdhjetë nakibë, nga të ci- 
lët, nëntë përfaqësonin familjet e fisit Hazrexh dhe tre, familjet e 
fisit Evs. 

Profeti u tha përfaqësuesve: 

"Ashtu siç apostujt e përfaqësuan Isanë, të birin e Merjemes, edhe 
jujeni përfaqësuesit efiseve tuaja. Kurse unëjam përfaqësues ifisit tim 
musliman!" 

Nakibët thanë: 

"Po!" 

Ungji i Profetit, Abbasi, ia kapi dorën Profetit dhe e toku me 
të gjithë muslimanët medinas një nga një duke bërë besëlidhje. 

Në këtë takim, i Dërguari i Allahut u ftua në Medinë dhe, 
kështu, u vendos emigrimi, hixhreti i tij për aty, sepse Medina e 

281 Kështu në origjinal, prandaj edhe ne e ruajtëm. Fjala nakib që është 
sinonim me fjalën vekil, do të thotë kryetar (i fisit) ose zëvendës i tij. 
Përkthyesi. 

_ 

cila në atë kohë quhej Jethrib, ishte bërë e përshtatshme në çdo 
aspekt për t'ia hapur prehrin Islamit. 

Meqë besëlidhja u bë natën, politeistët mekas nuk patën di- 
jeni. Kur akti i besëlidhjes mori fund, mbi Akabe shejtani lëshoi 
një britmë me këto fjalë: 

"O popull i Minasë! O Kurejshë! A s'dini gjë se Muhammedi 
me ata që e kanë ndërruar fenë, janë marrë vesh që të luftojnë 
kundër jush?" 

Profeti (s.a.s.) tha kështu: 

“Të mos ju frikësojë ky zë! Ky është zëri i Iblisit, armikut të 
Allahut! Dëgjo, o anniku i Allahut, edhe ty kam për të të bërë ta pa- 
guash këtë gjë!" 

Pastaj iu drejtua muslimanëve: 

"Shpërndahuni menjëherë në vendet efjetjes!" 

Abbas bin Ubade (r.a.) tha: 

"Betohem në Allahun që të ka dërguar ty me fenë e vërtetë 
dhe librin, se, po të duash, e kalojmë në shpatë edhe popullsinë 
e Minas!" 

Profeti ia ktheu: 

"Unë s'jam urdhëruar për këtë! Tani ju kthehuni në vendet 
tuaja!" 

Muslimanët u kthyen në vendet e tyre dhe fjetën gjer në më- 
ngjes. Në mëngjes, disa nga politeistët Kurejshë shkuan te karva- 
ni mes të cilëve ndodheshin edhe muslimanët, dhe pyetën nëse 
kishin bërë marrëveshje me Profetin. Politeistët e karvanit të ci- 
lët s'kishin dijeni për asgjë, duke u betuar, thanë se nuk kishte 
ndodhur ndonjë gjë e tillë. Por politeistët Kurejshë vazhduan ta 
hetojnë besëlidhjen e Akabes. Dhe kur u kuptua se lajmi mbi be- 
sëlidhjen ishte i vërtetë, i prenë rrugët e Medinës dhe dërguan në 
çdo anë njësite për t'i gjetur muslimanët. Ndjekësit e politeistëve 
e kapën Sa'd bin Ubaden (r.a.) në rrugë. 

Ata e pyetën: "A hyre ti në fenë e Muhammedit?" 

_ 

"Po!" - Iu përgjigj Sa'di. 

Atëherë, ata ia lidhën duart fort pas zverku dhe e çuan në 
Mekë duke e rrahur e duke e tërhequr pas perçes së flokëve të 
gjatë. Atje filluan ta torturojnë dhe mundojnë. Ndërkaq, Xhubejr 
bin Mutimi 282 me Harith bin Harbin të cilët Sa'di (r.a.) i pati ndih- 
muar e mbrojtur nga padrejtësitë, shkuan dhe e shpëtuan nga 
duart e politeistëve. 

Në çastin kur besimtarët medinas ishin mbledhur dhe po 
bisedonin për ta shpëtuar, Sa'di (r.a.) u doli përballë! (Ibni Hisham, 
II, 47-57; Ibni Sa'd, I, 221-223; III, 602-603; Ahmed, III, 322, 461, 462; Hejsemi, VI, 
42-44) 

Ibni Abbasi (r.anhuma) ka thënë kështu: 

I Dërguari i Allahut (s.a.s.), Hz. Ebu Bekr dhe Hz. Omer janë 
muhaxhirë (emigrantë në rrugën e besimit) sepse ikën nga po- 
liteistët dhe bënë hixhret (emigruan për çështjen e besimit) në 
Medinë. Po kështu, muhaxhirë ka edhe nga ensarët (ndihmëta- 
rët medinas). Natën e Akabes, ata patën ardhur te i Dërguari i 
Allahut (s.a.s.) duke emigruar nga Medina, e cila ishte ende vend 
politeizmi! (Nesai, Bej’at, 13) 

*Besëlidhjet Akabe nuk janë një akt-marrëveshje e bërë me 
Zotin vetëm nga dymbëdhjetë ose shtatëdhjetë e pesë vetë, por 
nga të gjithë muslimanët. 

Kjo botë është tregu ku blihet jeta e pasme, ahireti. Duhet që 
edhe ne të marrim pjesë me gjithë zemër në besëlidhjen e bërë 
me të Dërguarin e Allahut (s.a.s.) dhe, ashtu si sahabet, të themi: 
"Ç'allishverish me fitim!" 


282 Xhubejr bin Mutim (r.a.) është nga të afërmit e të Dërguarit të Allahut 
(s.a.s.). Për një kohë të gjatë, nuk e pranoi Islamin. Edhe ai ndodhej në 
grupin që mori vendim për ta vrarë Profetin. Në luftën e Bedrit mori 
pjesë në radhët e politeistëve. Në luftën e Uhudit e shtyu skllavin e 
vet, Vahshiun, për ta vrarë Hz. Hamzain. Menjëherë pas paqes së Hu- 
dejbijes, në vitin 628, besoi dhe u bë një musliman shumë i sinqertë. 
Xhubejri i cili ishte një sahabi me shprehi të buta dhe tejpamës, ka 
përcjellë gjashtëdhjetë hadithe. U bashkua me Mëshiruesin në Medi- 
në në vitin 58 h./678 e.r. 

Mus'abi (r.a.) u bë themeli i Islamitnë Medinë. Edhe ne duhet 
të formojmë ndër zemra themelet e Islamit. Po të duhet, kumtue- 
si i fesë duhet të shëtisë shtëpi më shtëpi dhe të bëhet shembull 
personal. Po qe se zemra e kumtuesit mbushet me dashurinë për 
Allahun dhe të Dërguarin e Tij, edhe ai, ashtu si Mus'abi (r.a.), 
mund t'i flijojë kënaqësitë e kësaj bote për Islamin! 


Analiza e periudhës së Mekës 

Persekutimet e kryera nga politeistët mekas kundër musli- 
manëve që vazhduan për trembëdhjetë vjet me radhë gjatë gjithë 
periudhës së Mekës, mund të përmblidhen në pesë pika: 

1. Tallje e poshtërime. 

2. Fyerje. 

3. Tortura e persekutime. 

4. Zbatim i një politike izolimi të plotë me prerje të çdo lloji 
marrëdhëniesh tregtare e qytetare. 

5. Një dhunë e ashpër, madje, kriminale, në atë nivel që do 
t'i detyronte muslimanët të emigronin. 

Bëmat e tyre, Zoti i përshkruan me këto ajete kur'anore: 

"Mëkatarët i përqeshnin ata që besuan. Dhe, kur kalonin 
pranë tyre, ia bënin me sy njëri-tjetrit. Dhe ktheheshin të kë- 
naqur pranë familjeve të tyre. Sa herë që i shihnin besimta- 
rët, thoshin për ta: "S'ka dyshim se këta janë të humbur." (el- 
Mutafifin, 29-32) 

Në kundërshtim me këtë, metoda e ndjekur nga i Dërguari 
i Allahut (s.a.s.), të cilit, me anë të zbulesës hyjnore, i tregohej 
vazhdimisht se si duhej të vepronte, ka qenë e tillë: 

1. Përpjekje për të shtuar ndjeshmërinë shpirtërore te besim- 
tarët. 

2. Durim para vuajtjeve e vështirësive. 

3. Këshillë e mirë. 

4. Vazhdim i luftës pa bërë lëshime. 

5. Dorëzim dhe nënshtrim te Zoti. 

Në përfundim të këtyre mënyrave, i Dërguari i Allahut 
(s.a.s.), pavarësisht nga çdo gjë, pati arritur sukses në çështjen 
e tij dhe i pati kapërcyer me sukses pengesat e shfaqura. Dhe 
si fryt i kësaj etape të gjatë e të vështirë, Profeti pati arritur të 
shihte banorët e Medinës, një vendbanim, ky, strategjik në çdo 
aspekt, të hynin tufa-hifa në Islam. Megjithëse Profeti i përzënë 
nga Taifi ku pati shkuar me dëshirë të madhe, s'pati shkelur fare 
në Medinë për të bërë ftesë, Islami hyri aty, me mbështetjen hyj- 
nore, si një ortek dhe, pas një kohe të shkurtër, Medina u hapi 
prehrin, me Profetin në krye, të gjithë muslimanëve! 

Një mendimtar, duke u nisur nga suksesi i të Dërguarit të 
Allahut (s.a.s.) në kauzën e tij, e përcakton kështu se ç'gjenialitet 
madhështor zotëronte ai: 

"Po qe se dimensionet e mëdha të qëllimit final, dimensio- 
net e vogla ose shumë të kufizuara të mjeteve dhe madhështia 
e përfundimit janë tre kriteret e mëdha të gjenialitetit njerëzor, 
kush mund të guxojë t'i krahasojë personalitetet më të mëdha të 
historisë modeme me Muhammedin?" (A. de Lamartine, L'historie de 
la Turquie ) 

Zoti u ka dhënë muslimanëve lejen për hixhret (emigrim) 
vetëm pas një periudhe trembëdhjetëvjeçare të kaluar me vuajtje 
e brenga. Pas pësimit të një persekutimi prej trembëdhjetë vje- 
tësh, besimi i muslimanëve arriti pjekurinë e duhur, zemrat e 
tyre u mbushën me frymëzime dhe begati hyjnore. Me fjalë të 
tjera, besimtarët e kishin paguar besimin e tyre! 

Në këtë periudhë u hodhën themelet e shtetit dhe qytetë- 
rimit islam që do të sendërtohej në Medinë dhe që do të bëhej 
model për gjithë njerëzimin, u përgatitën, mes entuziazmit dhe 
frymëzimit besimor, karaktere të shëndoshë të pamposhtur për- 
ballë vështirësive, njerëz me personalitet, të cilët u kthyen në nje- 
rëz-yje që do të bëheshin udhërrëfyes për tërë bashkësinë! 


Specifikat e ajeteve mekase 

Siç dihet, ajetet e para që zbritën ishin të specifikave besi- 
more, si ftesë për tevhid ose besimin monoteist islam, besim në 
ringjalljen pas vdekjes, përgëzimi i besimtarëve me xhennet dhe 
frikësimi i mohuesve, heretikëve dhe mëkatarëve me xhehen- 
nem. Pastaj, pas fuqizimit të besimit të njerëzve duke i bindur 
me anë të argumenteve të ndryshme të këtyre temave, filluan 
të zbrisnin konkluzionet dhe urdhrat lidhur me aktet (veprimet 
praktike) dhe marrëdhëniet ndëmjerëzore, sepse, meqë njerëzit 
ishin të lidhur fort pas bestytnive dhe veseve, e kishin shumë të 
vështirë të hiqnin dorë prej tyre. Përpjekja për t'i pastruar njerë- 
zit nga shprehitë dhe veset e këqija pa respektuar gradualitetin, 
mund t'i jepte shkak neverisë, urrejtjes dhe largimit. 

Hz. Aisheja thotë kështu: 

"Sureja e parë e zbritur ishte një nga suret mufassal 283 . Aty 
bëhej fjalë për xhennetin dhe xhehennemin. Kurse konkluzionet 
dhe urdhrat mbi hallallin dhe haramin filluan të zbrisnin vetëm 
pasi njerëzit u ngrohën mirë pas Islamit. Po të zbriste qysh në 
fillim urdhri "mos pini (pije alkoolike)", njerëzit do të thoshin: 

"Ne kurrsesi s'mund ta lëmë pijen!" 

283 Suret mufassal (të detajuara) që janë pjesa e fundit e Kur'anit, sipas 
pikëpamjes së parapëlqyer, konsiderohen suret nga sureja Kaf gjer te 
sureja Nas. U është dhënë ky emër ngaqë janë të shkurtra dhe ndahen 
shpesh me Besmele. 

Gjithashtu, po të zbriste i pari urdhri "mos kurvëroni", nje- 
rëzit do të thoshin: 

"Ne kurrsesi s'mund ta lëmë kurvërimin!" 

Ndërsa unë isha në Mekë ende një fëmijë që luan lojëra, Hz. 
Muhammedit (a.s.) i kishin zbritur ajete (që kishin lidhje me be- 
simin dhe kiametin), si: 

"Jo, koha (e vërtetë e ndëshkimit) e premtuar atyre është 
kiameti. Ja, pra, ai çast është me të vërtetë shumë i tmerrshëm 
dhe i hidhur!" (el-Kamer, 46) 


Kurse suret Bakara dhe Nisa (që përmbajnë konkluzione 
dhe urdhra lidhur me aktet praktike dhe marrëdhëniet ndëmje- 
rëzore) kanë zbritur vetëm ndërsa unë ndodhesha pranë tij (në 
Medinë)." (Buhari, Fedailu'l-Kur'an, 6) 


Suret mekase janë të shkurtra dhe lakonike për sa i përket 
stilit dhe parashtrojnë një qëndrim të qartë e të prerë ndaj po- 
liteizmit dhe idhujtarisë. Sepse politeistët mekas ishin zotëmes 
elokuence dhe oratorie që zhvillonin konkurse letrare. Fjala e cila 
duhet të bënte efekt mbi ta, duhet të ishte në nivel të mrekullue- 
shëm për sa i përket elokuencës dhe oratorisë. 

Kështu, Allahu i Lartë, duke mos i marrë aspak në konsi- 
deratë përparimin dhe nivelin e politeistëve në letërsi dhe për 
t'ua kthyer mendjet përmbys, në fillimin e fjalës, në kundërshtim 
me mënyrën se si qenë mësuar ata, përdorte tingujt (shkronjat) 
e shkëputur të quajtur në terminologjinë përkatëse "hurufi mu- 
kattaa". Me përjashtim të sureve Bakara dhe Al-i Imran, të gjitha 
suret që fillojnë me "humfi mukattaa", janë mekase. 


Si pasojë e këtyre veçorive specifike, stili letrar i ajeteve të 
para ishte me aq efekt, saqë ndikonte gjer në zemrën e dëgjuesve 
(si dhe kënduesve), bukuria dhe rrjedhshmëria e tyre pothuaj i 
magjepste dëgjuesit. 

_ 

Një nga veçoritë specifike të stilit të ajeteve kur'anore të 
zbritura në Mekë është, me pak përjashtime, fillimi me formën 
thirrëse "o njerëz!". 

Me qëllim që shumë specifika në kundërshtim me opinionet 
dhe zakonet e politeistëve të dukeshin të pranueshme në vësh- 
trimin e tyre, në suret mekase zënë vend betimet mbi diellin, hë- 
nën, yjet, ditë-natën dhe qenie të tjera të ngjashme për të cilat ata 
kishin konsideratë, sepse me anë të këtyre qenieve mbi të cilat 
bëhej betim, në të njëjtën kohë, shpaloseshin fuqia e Allahut dhe 
rrjedhat e fuqisë së Tij në gjithësi. 

Nga ana tjetër, shumica e rrëfimeve të Kur'anit kanë zbritur 
në periudhën e Mekës, sepse "marrja e mësimit nga e shkuara" 
është një nga specifikat mbi të cilat ajetet mekase përqëndrohen 
më shumë. Suret ku përmbahen rrëfimet mbi profetët dhe popujt 
e shkuar, veçanërisht mbi Ademin (a.s.) dhe Iblisin, janë, përgji- 
thësisht, mekase. Bën përjashtim vetëm sureja Bakara e zbritur 
në Medinë. 


Rrëfimet mësimdhënëse mbi pasojat e përjetuara nga popujt 
e kaluar kanë luajtur një rol të rëndësishëm në kumtimin e të vër- 
tetës politeistëve mekas dhe në përmirësimin gradual të tyre. Në 
ajetet ku bëhen këto rrëfime, besimi tevhid ose monoteist islam 
është mbajtur vazhdimisht në plan të parë. 

Ajetet mekase parashtrojnë edhe mënyrën e veprimit të një 
kumtuesi fetar. Në to tregohet se ai duhet ta bëjë ftesën jo për in- 
teresat materiale të kësaj bote, por vetëm me qëllim për të meri- 
tuar pëlqimin e Zotit dhe ta presë shpërblimin vetëm nga Allahu. 
Kështu, në suren Shuara tregohet se profetët Nuh, Hud, Salih, 
Lut dhe Shuaip (alejhimusselam) u kanë kërkuar vazhdimisht 
popujve të tyre bindjen dhe devocionin ndaj Allahut dhe, duke i 
sqaruar se vetë ishin përfaqësues të besueshëm, u kanë thënë: 

"Për këtë, unë s'kërkoj ndonjë shpërblim prej jush. 
Shpërblimi im i takon vetëm Zotit të botëve!" (esh-Shuara, 109, 
127, 145, 164,180) 

Pjesa e dytë e Kur'anit përgjithësisht ka zbritur në Mekë. 
Meqë shumica e mekasve kanë qenë mendjemëdhenj, me për- 
sëritjen e shprehjes Sis" "jo, nuk është ashtu" është kundërshtuar 
dhe hedhur poshtë gjendja e tyre dhe këta mendjemëdhenj janë 
kërcënuar. Prandaj, suret ku përdoret shprehja "kel'Ia" janë të 
gjitha mekase dhe të gjitha shprehjet "kel'la" ndodhen në gjys- 
mën e dytë të Kur'anit. 

Po kështu, edhe suret që përmbajnë ajetet e sexhdes kanë 
zbritur në Mekë. Në këtë mënyrë, njerëzit që bënin sexhde para 
tjetërkujt apo të tjerave gjëra përveç Allahut, janë shtyrë në sexh- 
de vetëm para Tij dhe është siguruar përkryerja e botës së tyre të 
brendshme. 

Ajetet e para të zbritura në Mekë deklarojnë dhe sqarojnë se 
zakonet e vjetra janë produkte të injorancës dhe janë plotësisht 
të shtrembra e të gabuara. Në të njëjtën kohë, ato parashtrojnë 
bazat e parimeve morale të përgjithshme. 

Ajetet mekase kanë hedhur themelet e një shoqërie të shë- 
ndoshë nga ana morale dhe ideore. Në këto ajete zënë vend kon- 
kluzionet dhe urdhrat moralo-etike. Kështu, është vënë si synim 
që besimtarët të zotërojnë një besim të fuqishëm, të pajisen me 
virtyte, si durimi, qëndrueshmëria, vendosmëria dhe zelli, të pa- 
strohen nga bestytnitë dhe zakonet e mbrapshta. 

Në ajetet mekase nuk ka tema juridike, po ashtu, nuk zënë 
vend konkluzione dhe urdhra mbi adhurimet. Për shembull, su- 
ret Junus, Ra'd, Furkan, Ja-Sin, Hadid janë mekase dhe në to nuk 
ka ajete juridike dhe urdhëruese. Në këto sure, përgjithësisht pa- 
rashtrohen bazat e besimit, krijimi, atributet e Allahut, rrëfimet 
mësimdhënëse të profetëve dhe skenat e kiametit. 

Zgjidhja e fundit për profetët: HIXHRETI 

(Viti i 13 i profetësisë) 

Leja për hixhret dhe hixhreti për në Medinë 

Pas besëlidhjes së Dytë Akabe, kur politeistët morën vesh 
se muslimanët do të emigronin për në një vend ku mund të stre- 
hoheshin e të mbroheshin, i shtuan krejtësisht persekutimet. 
Atëherë, meqë qëndrimi i tyre në Mekë ishte bërë i pamundur 
për shkak të persekutimeve tashmë të padurueshme, muslima- 
nët ia paraqitën çështjen Profetit dhe i kërkuan leje për të emig- 
ruar 

Me lejën e Allahut, i Dërguari i Allahut (s.a.s.) u tregoi mus- 
limanëve rrugën e Medines dhe u tha kështu: 

"Mua m'u tregua se qyteti kuju do të emigroni pas kësaj, është një 
vend hurmishte mes dy gurishteve të zeza..." (Buhari, Kefalet, 4) 

Ai u kërkoi muslimanëve afrimin me ensarët, domethënë, 
me vëllezërit e tyre muslimanë medinas, dhe u tha: 

"Allahu i Lartë ju favorizoi vëllezër dhe një vendbanim ku do të 
gjeni prehje!" 

Pastaj muslimanët u përgatitën pa u ndjerë nga politeistët 
dhe filluan të emigrojnë fshehurazi duke e ndihmuar njëri-tjet- 
rin. 284 

Abisinia ku muslimanët patën emigruar më parë e ku patën 
gjetur një pritje të m i rë, nuk gëzonte kushtet për t'u bërë qendër 
e një feje mbarëbotërore. Kurse Med ina, edhe me aspektin e saj 
politik, edhe me atë ekonomik-tregtar, edhe me shumë aspekte 
të tjera, ishte një qytet që gëzonte cilësitë për t'u bërë qendër për 
Islamin. Nisur nga kjo, emigrimi total do t'i binte në pjesë atij 
vendbanimi të bekuar. 

Me të vërtetë, Medina u bë për muslimanët një vend banese 
e strehimi. Kështu, edhe politeistët e Mekës arritën atë së cilës 
ia patën frikën. Islami kishte dalë jashtë Mekës dhe kishte fituar 
një konsideratë të madhe në Medinë. Fakti që politeistët ishin 
përpjekur dhe përpiqeshin pa pushuar për ta përzënë nga Meka 
Profetin (s.a.s.), buronte nga paaftësia e tyre për ta kuptuar se 
kjo gjë do të ishte për ta një humbje shumë e madhe dhe një dëm 
shumë i madh. Me të vërtetë kjo ishte një humbje e madhe për ta. 
Por ata nuk shihnin dot, nuk dëgjonin dot, nuk ndjenin dot dhe 
nuk kuptonin dot! 

284 Shih. Ibni Hisham, II, 76; Ibni Sa'd, I, 226. 

_ 

Allahu i Lartë e urdhëroi të Dërguarin: 

... iis N/l jiSu 0 N/ \l\j 

"... Edhe ata, shumë pak kohë kanë për të mbetur pas teje 
në vendin e tyre!" (el-lsra, 76) 

Të mjerët politeistë, duke u gënjyer prej fuqisë së tyre ak- 
tuale e duke u mashtruar prej egove të tyre, pandehnin se me 
tallje, vënie në lojë, kërcënime, izolim, dhunë dhe tortura do ta 
ruanin epërsinë e tyre në Mekë. Por nuk e dinin se për ç'gjëra do 
të bëheshin dëshmitarë së shpejti! Ata i priste një humbje dhe 
shkatërrim absolut i paracaktuar!.. 

Muslimanët që shkonin valë-valë për në Medine, ishin të ve- 
tëdijshëm se nuk po iknin prej frikës së politeistëve, por se po 
emigronin për të hedhur në mënyrën më të shëndoshë themelet 
e Islamit. 


Hixhreti kurrë nuk duhet të kuptohet si një ikje e pashmang- 
shme mes varfërisë dhe mjerimit material e shpirtëror. Medina 
ishte për muhaxhirët, emigrantët mekas, një atdhe i dytë ku po 
shpëmguleshin, një "fushim" ku, duke u mbledhur dhe bash- 
kuar me vëllezërit e tjerë besimtarë, po vendoseshin për ta bërë 
zotëmese fenë e Allahut në tokat ku i kishin nxjerrë! 

Poeti i ndjerë, Nexhip Fazëll, e shpreh kështu këtë të vërtetë 
në një poezi: 

Hixhreti, mbështetje e kërkuar jashtë vendit, 

Pengesë për njeriun e kauzës, vendi i vet; 

Qëllimi, mbështjellja e qendrës ngajashtë, 

Kërkesa, ngadhnjimi i qendrës nga anësitë... 

Për këtë, muhaxhirët po linin në Mekë gjithshka kishin: mall 
e pasuri, fëmijë e të afërm. Dikush hapur e dikush fshehur, ata i 
viheshin rmgës së Medinës. 

Hz. Aliu (r.a.) thotë: 

Nuk njoh asnjë nga muhaxhirët që të mos ketë emigruar 
fshehtazi, me përjashtim të Omer bin Hattabit. Kur do të nisej 
për të emigruar, ai ngjeshi shpatën, hodhi harkun supit, mori në 
dorë heshtën dhe shigjetat dhe shkoi në Qabe. Në atë kohë, pa- 
rësia e politeistëve mekas ndodheshin pranë Qabes. Pasi e bëri 
Qaben tavaf shtatë herë, a afrua tek ta dhe, sikur t'u tregonte po- 
liteistëve goditjen e parë drejt fitoreve të ardhshme, u bërtiti: 

"Ja, unë po shkoj në Medinë! Ata që duan t'i bëjnë nënat të 
qajnë, që duan t'i lënë gratë të veja e fëmijët, jetimë, të vihen pas 
meje e le të më dalin para pas kësaj lugine!" 

Por askush nuk e ndoqi dot pas!" (Ibni Ethir, Usdu’l-Gabe, IV, 152- 

153) 

Medinasit i prisnin vëllazërisht muslimanët që emigronin 
prej Meke dhe i ndihmonin me gjithë zemër. Prandaj muslimanët 
mekas u mbiquajtën "muhaxhirë" (njerëz që kanë bërë hixret, 
emigrantë), kurse muslimanët medinas, "ensarë" (ndihmëtarë). 

Allahu i Lartë urdhëron: 


J *.Jl j jjj^prLg-JJl y» jjgjJj^l j jIjLJI j 

° ' | S " o 1 * " o * . ' ■ \ ° \ 

iS jV-fJ Af-lj <UP I J-jjjJ ^ 41)1 jL^-b 

jjjiJl jJJi I Jjl yj jJL>- jL^JN/I L^je>U 


"Allahu është i kënaqur prej emigrantëve dhe ndihmëta- 
rëve dhe prej atyre që u shkojnë pas; edhe ata janë të kënaqur 
me Allahun. Allahu ka përgatitur për ta xhennete ku rrjedhin 
lumenj, ku ata do të mbeten përgjithmonë e ky është shpëtimi 
i madh!" (et-Tevbe, 100) 

Nga dhënia leje muslimanëve për hixhret, dijetarët islamë 
kanë nxjerrë këto konkluzione: 

Në periudhën e Profetit (s.a.s.), hixhreti ishte farz (detyrim 
fetar). Detyrimi i hixhretit mbetet në fuqi gjer në ditën e kiametit. 

_ 

Kurse hixhreti që ka marrë fund me triumhn e Mekës, është i 
posaçëm vetëm për periudhën e të Dërguarit të Allahut (s.a.s.). 

Nuk është e lejueshme ose e miratueshme (xhaiz) që një 
musliman të vazhdojë të qëndrojë në atë vend ku nuk mund 
t'i zbatojë konkluzionet dhe detyrat islame, si ezani, xhemaati, 
agjërimi, namazi, etj. Argument për këtë specifikë është ky ajet 
i Zotit: 


LS' IjJli ^-3 IjJlS ^ g ■ - ai' ^aSCjLJI y jJl c)l 
j aUI ^JJl IjJls J^°j^\ 

Jb*-jJl y° y~iLxJzlL^})\ 'yi |J~^> O Ç.LJJ J |*-gJ jU dJUjli 

0 j jjc^j aJL?- i 1 jljJyJlj ç.LvjJlj 


"Kur engjëjt ua marrin shpirtin personave që i kanë bërë 
padrejtësi vetes, i pyesin: "Ç'punë bënit?" Dhe ata thonë: "Ne 
kemi qenë njerëz të dobët në tokë!" Engjëjt u thonë: "A nuk 
ishte e gjerë toka e Allahut? Pse nuk bëtë hixhret?" Ja, vendi 
ku do të arrijnë këta, është xhehennemi. Ç'vend i keq arritjeje 
është ai, me përjashtim të burrave, grave e fëmijëve që janë me 
të vërtetë të dobët e të paaftë, të mbetur pa shpresë, që s'mund 
të gjejnë rrugë për hixhret!" (en-Nisa, 97-98) 

Në këtë ajet bëhet e ditur se ata të cilët, duke mos bërë hixh- 
ret, mbeteshin mes një shoqërie politeiste, i bënin padrejtësi ve- 
tes. Ata parapëlqenin rehatin, zakonet, familjet, pasurinë-pro- 
nën dhe interesat e tyre ndaj fesë. Prandaj nuk u është pranuar 
justifikimi i formës "Ne kemi qenë njerëz të dobët në tokë". 
Megjithëkëtë, është pranuar justifikimi i burrave e grave me të 
vërtetë të dobët e pleq si dhe i fëmijëve, të cilët nuk kanë pasur 
mundësi për të bërë hixhret. 

Kurse një konkluzion tjetër i nxjerrë nga ngjarja e hixhretit 
është se ndihma, brenda mundësive, e muslimanëve për musli- 
manët e tjerë pavarësisht nga ndarja dhe largësia gjeografike mes 
vendeve të tyre, është farz, detyrim fetar. Dijetarët islamë kanë 

arritur në konkluzionin e njëzëshëm (ixhma) se, në qoftë se mus- 
limanët, megjithëse kanë mundësi, nuk i ndihmojnë muslimanët 
e një vendi tjetër që i nënshtrohen padrejtësisë dhe dhunës, ndo- 
dhen në robëri ose shtypen, hyjnë në mëkat të madh. 

Profeti (s.a.s.) i ka kushtuar hixhretit rëndësi të madhe dhe, 
gjer në triumfin e Mekës, ka kërkuar nga të gjithë muslimanët që 
të emigronin në Medinë. Sepse vendet e tjera me përjashtim të 
Medinës ishin toka të mohimit dhe herezisë dhe muslimanët e 
kishin shumë të vështirë ta mësonin dhe jetonin besimin në ato 
toka. 


Plani i politeistëve për atentat 

Politeistët, të cilët panë se Meka po zbrazej çdo ditë që 
shkonte, ngadalë ngadalë filluan ta mendojnë se ç'fatkeqësi për- 
bënte për ta kjo punë. Dhe u mblodhën menjëherë në vatrën e 
intrigës, "Darun Nedve". Në mbledhje mori pjesë edhe një plak 
që thoshte se ishte nga Nexhidi. Ai plak nuk ishte dikush tjetër 
veç djallit vetë të hyrë nën trajtën e njeriut. 

Ata diskutuan gjerë e gjatë se ç'duhej të bënin. U bënë shu- 
më propozime, si, p.sh., ta kapnin e ta burgosnin Profetin ose ta 
largonin nga Meka. Shejtani, djalli, doli kundër të gjitha propozi- 
meve. Më në fund, arritën në mendim të përbashkët duke marrë 
vendimin më të poshtër: 

Të vrisnin të Dërguarin e Allahut (s.a.s.)! 

Propozimin e kishte bërë "faraoni" i kohës, Ebu Xhehli, i cili 
e parashtroi në këtë mënyrë: 

"Të gjejmë nga një të ri të armatosur për çdo fis. Ata do ta 
sulmojnë e do ta vrasin atë të gjithë së bashku në të njëjtin çast. 
Kështu do të shpëtojmë prej tij e do të gjejmë qetësi! Duke vep- 
ruar të rinjtë në këtë mënyrë, gjaku i tij do t'u takojë të gjitha fi- 
seve dhe të Bijtë Menaf që s'kanë fuqi të luftojnë kundër të gjitha 
fiseve, do të pranojnë të marrin dëmshpërblim. Dhe ne do t'ua 
paguajmë dëmshpërblimin!" 

_ 

Djalli me pamje plaku nga Nexhidi (mallkimi i Zotit rëntë 
mbi të) tha: 

"Ja fjala më me vend! Kjo është fjalë burri! Nuk mund të ketë 
propozim më të arsyeshëm se ky!" (Ibni Hisham, II, 93-95) 

Kur po merrej ky vendim, i Dërguari i Allahut (s.a.s.) kishte 
mbetur në Mekë pothuajse i vetëm. Si një profet i përkushtuar 
gjer në fund ndaj bashkësisë së vet, në fillim i kishte dërguar nje- 
rëzit e tij në Medinë duke parapëlqyer të mbetej pas për të përcje- 
llë emigrantët e fundit. I tillë ishte edhe vullneti hyjnor. Kur Hz. 
Ebu Bekri (r.a.), i cili nuk e dinte se do t'i bëhej Profetit i vetmi 
shok rruge në udhëtimin e shenjtë, i kishte kërkuar leje për të 
emigruar, Profeti i kishte thënë: 

"Duro!" 

Dhe kishte shtuar: 

"Ndoshta Allahu të jep ty një shok rruge të dobishëm!..” (ibni 
Hisham, II, 92) 

I gëzuar shumë për këtë, Hz. Ebu Bekr (r.a.), bleu për tetë- 
qind dërhem dy deve si përgatitje për hixhret, dhe i ushqeu në 
mënyrë të veçantë në shtëpi. (Buhari, Menakibu'l-Ensar, 45) 

Kur politeistët u vunë në veprim për të zbatuar vendimin që 
kishin marrë, edhe të Dërguarit të Allahut (s.a.s.) i kishte ardhur, 
tashmë, urdhri hyjnor për hixhret: 



"(O i Dërguar!) Thuaj: "Zoti im! Më shpjer me nder atje ku 
do të shkoj dhe më nxirr me nder prej vendit nga do të dal dhe 
më dhuro prej Teje fuqi ndihmuese!" (el-lsra, 80) 

Veç këtij ajeti, edhe Xhebraili (a.s.) i kishte treguar Profetit 
për planin e politeistëve dhe i kishte thënë: 

"Këtë natë nuk duhet të flesh në shtratin tënd!" (Ibni Hisham, 

n, 95) 

Në bazë të këtyre ndodhive, atë ditë, në kohën e vapës së 
drekës kur secili po pushonte, Profeti (s.a.s.) shkoi te Hz. Ebu 
Bekri (r.a.) dhe e lajmëroi se kishte ardhur urdhri për hixhret. 

Hz. Ebu Bekri (r.a.) e pyeti: 

"A do të jemi bashkë, o i Dërguari i Allahut?" 

"Po, bashkë do të jemi!" - Iu përgjigj i Dërguari i Allahut 
(s.a.s.). 

Hz. Ebu Bekri u gëzua dhe u kënaq aq shumë nga ky lajm, 
saqë lotët e gëzimit të shpërthyer prej burimit të syve, e reflekto- 
nin më së bukuri botën e tij ndjesore! 285 

Pastaj Profeti (s.a.s.) e thirri Hz. Aliun, e lajmëroi për emig- 
rimin dhe e la dorëzanës atë për të çuar në vend amanetet që i 
ishin lënë në ruajtje. Sepse në Mekë nuk kishte kush që të mos 
ia linte amanet në ruajtje Profetit sendet e çmuara ngaqë ai njihej 
si njeri i besueshëm e i sigurt! Dhe pastaj, si masë parandaluese 
ndaj planeve të politeistëve, i tha kështu: 

"O Ali, sonte në shtratin tim do tëflesh ti! Hidhe sipër edhe këtë 
hirkën time dhe mos kifrikë! Nuk do të të gjejë gjë e papëlqyer!” (ibni 
Hisham, II, 95-98) 

Mbulimi i Hz. Aliut me hirkën e vet nga ana e të Dërguarit 
të Allahut (s.a.s.) është, në të njëjtën kohë, simbol i ndjelljes së 
fatmirësisë me anë të rrobës. Shembuj të tillë ka plot. 

Kështu, Profeti (s.a.s.) ia pati dërguar edhe Vejsel Karaniut 
hirkën e vet duke thënë: 

"Le ta veshë këtë e të lutet për ummetin tim!" (Feriduddin Attar, 
Tezkiretu'l-Evlija, f. 21) 286 

Një specifikë tjetër që të tërheq vëmendjen këtu, është nën- 
shtrimi i Hz. Aliut (r.a.) ndaj të Dërguarit të Allahut (s.a.s.). 

285 Shih. Ibni Hisham, II, 97-98. 

286 Veç kësaj, shih Muslim, Fedailu's-Sahabe, 223-225. 

Përgjithësisht, sahabet bujarë kurrë nuk tregonin lëkundje në 
nënshtrimin ndaj urdhrave të të Dërguarit të Allahut, në asnjë 
mënyrë nuk silleshin me indiferentizëm në ndjekjen e fjalëve dhe 
veprimeve të tij. Kurrë nuk pyesnin pse dhe përse, i zbatonin 
urdhrat ashtu siç u jepeshin. Ata bënin përpjekje për të mos brak- 
tisur asnjërin prej sunneteve, për të vepruar pa përjashtim sipas 
të gjithave. Ata e dinin shumë mirë se, po ta braktisnin rrugën e 
tij, do të binin në gabime dhe mëkate dhe frikësoheshin prej kë- 
saj. Lidhja e sahabeve pas Kur'anit dhe sunnetit profetik ishte si 
lidhja e hijes ndaj njeriut. 287 

Hz. Aliu (k.v.) tregon kështu: 

Kur i Dërguari i Allahut (s.a.s.) do të emigronte nga Meka, 
shkuam së bashku në Qabe. Zotëria i Gjithësisë më tha: 

"Ulu!" 

Ai deshi të vinte këmbën në supin tim e të ngjitej në Qabe. 
Menjëherë më shterruan të gjitha forcat! Me ta parë se u ligështo- 
va, Profeti zbriti menjëherë nga supi im. Pastaj u ul vetë në tokë 
dhe më tha: 

"Shkil mbi supet e mi!" 

Unë vura këmbën mbi supet e tij dhe menjëherë më erdhi 
një forcë e tillë, që m'u duk se do të mund të ngjitesha gjer në 
horizontet qiellore! Unë u ngjita sipër Qabes. Atje ishte një idhull 
prej bakri apo tunxhi. I Dërguari i Allahut (s.a.s.) më tha: 

“Hidhe posht'ë atë, o Ali!" 

Sapo e hodha në tokë, u thye aty për aty si një pjatë qelqi! 

Unë zbrita menjëherë poshtë dhe, për të mos u takuar me 
ndonjë njeri, u larguam menjëherë prej aty!" (Ahmed, I, 84; Hakim, 
III, 6/4265) 


287 Shih. Buhari, Humus, 1; Muslim, Xhihad, 52, 52; Ebu Davud, Haraxh, 
18; Ahmed, 1,19. 

Natën e hixhretit, politeistët e patën rrethuar shtëpinë e 
Profetit (s.a.s.) kur ai ende nuk kishte dalë prej saj. Por Profeti, 
dorëzimi dhe nënshtrimi i të cilit ndaj Zotit ishte i pafundmë, nuk 
tregoi asnjë shenjë shqetësimi e lëkundjeje. Me duart e bekuara 
mori një grusht dhë, e hodhi në drejtim të politeistëve dhe kaloi 
mes tyre duke kënduar ajetet e mëposhtme të sures Ja-Sin: 


IdisrJ . j ^J>\ jv-gjllpl ^ Ul 


"Ne u kemi varur në qafë pranga që u zgjaten gjer në nofu- 
lla prandaj edhe koka u ka mbetur ngritur lart. Ne u kemi vënë 
edhe nga një mbulojë para e prapa e ua kemi mbuluar sytë, pra 
nuk shikojnë!" (Ja-Sin, 8-9) 

Sigurisht që nuk shikonin sepse verbëria e zemrave ua kish- 
te verbëruar sytë! Kurse ai që po kalonte mes tyre, ishte Krenaria 
i Gjithësisë, Zotëria i Botëve, Drita e Qenies (a.s.). Natyrisht që 
ishte e pamundur që zemrat dhe sytë e verbër ta shihnin Dritën! 
Dhe nuk e panë!.. 

Dikush u afrua te politeistët dhe i pyeti: 

"Çfarë po prisni ju këtu?" 

"Muhammedin po presim!" - Iu përgjigjën ata. 

Atëherë, personi u tha: 

"Allahu mos jua plotësoftë shpresat! Vallahi, Muhammedi 
ka dalë dhe ju ka hedhur dhë mbi koka!" 

Kur politeistët fërkuan kokat me duar, panë se i kishin kokat 
tërë dhë. Menjëherë panë brenda dhe vunë re se dikush po flinte 
në shtratin e Profetit. 

"Ja, Muhammedi është mbuluar e po fle!" - Thanë ata. 

Dhe menjëherë ecën drejt shtratit, por kur personi i shtrirë 
u ngrit dhe ua hodhi sytë, politeistët ngrinë nga habia dhe nuk 

_ 

u besuan syve! Përballë tyre ndodhej jo i Dërguari i Allahut, por 
Hz. Aliu! 

Ata thanë ndër vete: 

"Vallahi, paska qenë e vërtetë ajo që na tha ai njeriu!" 

Politeistët Kurejshë i bërtitën Hz. Aliut (r.a.) me zemërim: 

"Ku është biri i tët ungji, o Ali?" 

Hz. Aliu (r.a.) u tha: 

"Nuk e di dhe as që kam ide për këtë! Pastaj, unë s'jam vëzh- 
guesi i tij! Ju i thatë të dilte nga Meka e të ikte! I thatë: "Largohu 
prej nesh, ik!" Dhe ai, siç duket, ka ikur!" 

Politeistët e shanë dhe e goditën Hz. Aliun, madje e çuan në 
Qabe dhe, pasi e mbyllën për një farë kohe atje, e lëshuan. (Ibni 
Hisham, II, 96; Ahmed, I, 348; Jakubi, II, 39) 

Ndërsa fatkeqët me zemrat të drynosura dhe të verbër ndaj 
së vërtetës prisnin me një qëllim të shëmtuar përreth banesës 
profetike, i Dërguari i Allahut (s.a.s.), i rrethuar nga siguria hyj- 
nore, kishte arritur me kohë në shtëpinë e Ebu Bekrit. Politeistët 
kishin një plan, por edhe Zoti kishte një plan, jashtë të cilit nuk 
mund të ekzistonte asnjë konkluzion tjetër. Këtë specifikë, Zoti e 
bën të ditur kështu: 


J4 ’j\ jlg 'jX 'cj>& I djo ff 

f Ljl - aJL) I j aJlJI j j j 


"(O i Dërguar!) Mohuesit ngrinin kurthe kundër teje se 
si të të kapnin, vrisnin ose të të përzenin. Ndërsa ata ngrinin 
kurthe, Allahu i asgjësonte, sepse Allahu është asgjësuesi më i 
dobishëm i kurtheve..." (el-Enfal, 30) 

Udhëtimi i vështirë 


Pasi arriti në shtëpinë e Hz. Ebu Bekrit, i Dërguari i Allahut 
(s.a.s.) i dha shokut të tij të udhës paratë e devesë së përgatitur 

_ 

për të, edhe pse ai s'deshte t'i pranonte. Ndërkaq, i Dërguari i 
Allahut (s.a.s.), i cili pak më parë kishte kaluar mes politeistëve 
pa e parë dot ata, këtë radhë, meqë sjellja e tij do të ishte model 
për bashkësinë, veproi me kujdes ashtu siç e kërkonte tradita 
hyjnore. Bashkë me Hz. Ebu Bekrin ata dolën nga ana e pasme e 
shtëpisë duke i lënë devetë që do të qëndronin edhe ca ditë aty. 

Duke treguar përsëri një kujdes të hollë, ata morën drejtimin 
e kundërt me atë të Medinës. 

Hz. Ebu Bekri (r.a.) ecte herë para, herë pas Profetit. Kur e 
vuri re këtë, Profeti e pyeti: 

"O Ebu Bekr, pse vepron kështu?" 

Hz. Ebu Bekri (r.a.) iu përgjigj: 

"O i Dërguari i Allahut, eci kështu sepse ndjej frikë për ty!" 
Më në fund, arritën në shpellën Thevr. Besniku i Madh tha: 
"O i Dërguari i Allahut, ti prit këtu gjersa unë ta pastroj 
shpellën!" 

Dhe hyri në shpellë. Pastaj, pasi e pastroi shpellën dhe i 
mbylli vrimat e insekteve dhe brejtësve, i tha: 

"Tani mund të vish, o i Dërguari i Allahut!" (Ibni Kethir, el- 
Bidaje, III, 222-223) 

Në këtë mes, të prirë nga Ebu Xhehli, politeistët kishin 
shkuar në shtëpinë e Hz. Ebu Bekrit, e kishin pyetur të bijën 
Esma për të atin dhe, kur kishin marrë prej saj përgjigjen "nuk 
e di", e kishin nxjerrë zemërimin te vajza e gjorë duke e goditur 
me shuplaka. 

Drita e Qenies dhe Miku i Shpellës 288 i tij do të qëndronin për 
një farë kohe në shpellë. Kështu, ata do të ruheshin më mirë nga 
politeistët që do t'i kërkonin nëpër rrugët e Medinës. Ndërkaq, 
bujaria dhe favori i Allahut ndodheshin mbi ta dhe, atje ku kuj- 
desi i robit vinte i paktë, hynin në veprim masat hyjnore. Kështu, 

288 Ndërsa në fillim ky atribut i qe dhënë Hz. Ebu Bekrit, me kohë nisi 
të përdorej për të shprehur përgjithësisht shoqërinë dhe miqësinë e 
ngushtë. 

një numër politeistësh, duke ndjekur gjurmët, shkuan gjer në 
hyrje të shpellës së Thevrit, por panë se hyrja e shpellës qëndron- 
te si më parë e paprekur, me rrjetat e merimangave e me një fole 
pëllumbi. Me urdhër të Allahut të Lartë, para shpellës mbiu dhe 
u rrit një pemë në atë mënyrë që t'ia mbulonte dhe fshihte fyty- 
rën Profetit. 289 

Politeistët u kthyen pas pa i dhënë mundësi qenies së Profetit 
aty brenda. 

Ndihmëtari i përbashkët, mbështetja dhe strehimi i atyre dy 
udhëtarëve të çmuar ishte Zoti i Madh. Prandaj edhe fatkeqët e 
ardhur gjer në hyrje të shpellës, nuk panë gjë tjetër aty veç rrje- 
tave të merimangave dhe folesë së një pëllumbi. Siç thotë edhe 
poeti: 

Merimanga në aj'ër s'ishte, 

As në ujë e as në dhë; 

Por që të vërtetën s'shihnin 
Në ata sytë e verbër qe... 

Ndërsa ndodhnin të gjitha këto, Hz. Ebu Bekri (r.a.) për- 
jetonte brenda në shpellë çaste delikate. Ishte frikësuar. Jo për 
vete, por për të Dërguarin e Allahut (s.a.s.), sepse po qe se poli- 
teistët do të ishin përkulur pak për të parë, do t'i kishin vënë re 
menjëherë. Kurse ata vërtiteshin djathtas e majtas shpellës dhe 
thoshin: 

"Po të kishin hyrë në shpellë, veza e pëllumbit do të ishte 
thyer dhe rrjeta e merimangës do të ishte prishur!" 

Kur disa propozuan të hynin e të shihnin brenda, Umejje bin 
Halef u tha: 

"A s'keni fare mend ju? Ç'punë keni në shpellë? A mos do 
të hyni në këtë shpellë me rrjeta merimange një mbi një? Vallahi, 
sipas mendimit tim, kjo rrjetë merimange është e një kohe para 
lindjes së Muhammedit!" 

Kurse Ebu Xhehli tha: 





289 Ibni Sa'd, I, 229; Ibni Kethir, el-Bidaje, III, 223-224. 








^irm^ HZ. MUHAMMED MUSTAFA 1 


"Vallahi, më duket se atë e kemi pranë, por na i ka lidhur 
sytë me magji e na bëri që të mos shohim!" 290 

Në këtë mes, Hz. Ebu Bekr Besniku i kapur nga dyshimi dhe 
frika, i tha të Dërguarit të Allahut (s.a.s.) 

"Po të vdes unë, fund i fundit jam një njeri, por po të të ndo- 
dhë gjë ty, shkatërrohet një ummet i tërë!" 

Profeti falte namaz në këmbë, kurse Hz. Ebu Bekri vëzhgon- 
te. Ai i tha Profetit: 

"Fisi yt vazhdon të të kërkojë! Vallahi, unë nuk frikësohem 
për vete, por se mos të bëjnë ndonjë të keqe ty!" 

Profeti i tha Mikut të Shpellës: 

"O Eba Bekr, mos kifrikë! Pa dyshim, Allahu është me ne! " (ibni 
Kethir, el-Bidaje, III, 223-224; Dijarbekri, I, 328-329) 

Kjo ngjarje përshkruhet kështu në Kur'an: 



"Po s'e ndihmuat atë (Muhammedin), dijeni se kur mohue- 
sit e nxorën atë nga Meka, njëri nga të dy që ndodheshin në 
shpellë, e ndihmoi atë, i cili i thoshte shokut: "Mos u dëshpëro, 
Allahu është me ne!"Allahu zbriti mbi të qetësinë, e mbështeti 
me ushtarë që ju s'i keni parë dhe e zhvlerësoi fjalën e mohues- 
ve. Kurse fjala e Allahut është më e larta! Allahu është Aziz (i 
Shenjtë) dhe Hakim (Sundues)!" (et-Tevbe, 40) 

Ebu Bekri (r.a.) thotë: 

"Ndërsa ndodheshim në shpellë, ua shihja këmbët politeis- 
tëve dhe thashë: 

290 Ibni Sad, I, 228; Halebi, II, 209 

"O i Dërguari i Allahut, po të përkulemi për t'ua parë këm- 
bët, me siguri që kanë për të na parë!" 

Kurse ai më tha: 

"O Eba Bekr, pse ke frikë për dy vetë, i treti ndër të cilët është 
Allahu ? " (Buhari, Fedailu'l-As'hab, 2, Menakib, 45; Muslim, Fedailu's-Sahabe, 1) 

Shpella Thevr, e treguar të Dërguarit të Allahut (s.a.s.) si 
shpellë e dytë pas trembëdhjetë vjetëve të luftës kumtuese e 
orientuese të Mekës, ishte, në ndryshim nga shpella Hira, për një 
mësim tjetër moralo-shpirtëror. 291 Ishte për të vëzhguar të fsheh- 
tën dhe rrjedhat e fuqisë hyjnore, për të lexuar urtësitë në librin e 
njeriut dhe të gjithësisë. Ishte mësonjëtorja për t'u përfshirë nga 
e fshehta hyjnore dhe për ta zgjeruar zemrën. 

Mikpritja e kësaj shpelle vazhdoi tri ditë e tri net. Profeti nuk 
ishte i vetëm. Kishte për shok Hz. Ebu Bekrin (r.a.), më të lartin 
dhe më të çmuarin prej njerëzve pas profetëve! Hz. Ebu Bekri 
pati arritur të gëzonte nderin, respektin dhe virtytin për të nde- 
njur me të tri ditë e tri net në shpellë dhe qe bërë "i dyti ndër të 
dy". 

Duke i thënë shokut të vet, 

✓ 

aJlJI jl 


"Mos u dëshpëro, Allahu është me ne!" (et-Tevbe, 40), Profeti 
ia bënte Hz. Ebu Bekrit të qartë, në të njëjtën kohë, cilësinë e të 
qenit bashkë me Allahun. Kjo ishte fillesa e parë e mësimit dhe 
praktikimit të zikrit të f shehtë dhe, duke ia hapur zemrat Allahut, 
kënaqja e plotë e tyre. 


291 Në ndryshim nga Hira, Thevri ishte një mjedis mësimor tjetër. Në 
Hira u hodhën farat e besimit, kurse në Thevr, pas besimit të fuqizuar, 
u mbollën farat e mirësisë (ihsan) dhe mistikës (tasavvuf). Kjo tregon 
se zemra në fillim duhet ta përjetojë sheriatin, pastaj të fitojë aftësi për 
mistikën. 

Me fjalë të tjera, shpella Thevr qe bërë mjedisi i fillimit të ar- 
simit themelor ndiesor që do ta bënte robin që, nga qielli i fsheh- 
tësisë së amshuar të saj, të bashkohej me Zotin, dhe etapa e parë 
e këtij udhëtimi hyjnor. 

Ekspozimi ndaj bashkësisë së vet i fshehtësisë së botës së vet 
ndiesore, burim drite i Profetit (s.a.s.), ka filluar për herë të parë 
në këtë shpellë me Hz. Ebu Bekrin (r.a.) dhe është bërë hallka e 
parë e Zinxhirit të Artë, skaji i të cilit do të zgjatet gjer në kia- 
met. 

Besimi e ka marrë forcën prej dashurisë për Profetin. Motivi 
themelor i të gjitha udhëtimeve sublime është dashuria për Të 
dhe rruga e vetme për të arritur te Individualiteti i Lartë është 
finalizuar me dashurinë për Të. Sepse kushti i dashurisë, kanu- 
ni i ashkut, është dashuria dhe intimiteti i ndjerë për njeriun e 
dashur dhe, si rrjedhojë e atij ashku, dashuria edhe për gjërat 
që do njeriu i dashur. Edhe mbajtja e dashurisë të freskët është 
e mundur me anë të lidhjes shpirtërore. 292 Eshtë e pamundur që 
dashuria hyjnore të mund të konceptohet me anë të një aftësie 
njohëse jopërzgjedhëse! 

Jemi të mendimit se tregimi i mëposhtëm që shpreh lidhjen 
e zemrave mes Hz. Ebu Bekrit (r.a.) dhe të Dërguarit të Allahut 
(s.a.s.) do të ndikojë te secila zemër sipas horizontit dhe dimen- 
sioneve të saj kapacitive. 

Gjatë gjithë jetës, nga çdo bisedë e Profetit (s.a.s.) Hz. Ebu 
Bekri pati përjetuar një shije dhe kënaqësi të veçantë, të re, si dhe 
duke u bërë dëshmitari i shfaqjeve të ndryshme nga të qenit kon- 
fidenti më i afërt e më i sinqertë i të fshehtës profetike, ruante për 
të një mall të pashuar edhe kur i ndodhej pranë. 

Kështu, kur Profeti qe shprehur, lidhur me ndihmën e pa- 
kursyer të Hz. Ebu Bekrit, "nga pasuria e askujt nuk kam ip'erfituar 

292 Për informacion të hollësishëm mbi lidhjen shpirtërore (rabita), shih 
Osman Nuri TOPBAÇ, imandan ihsana TASAVVUF, s. 249-257, 
istanbul 2002. Shih edhe përkthimin shqip me titull "Tasavvufi ose 
Mistika Islame nga besimi në mirësi", përkthyer nga M. Hoxha. 

aq sa kam përfituar nga pasuria e Ebu Bekrit", ky i qe përgjigjur me 
lot në sy: 

"Unë dhe pasuria ime a s'jemi vetëm për ty, o i Dërguari i 
Allahut?" (Ibn Maxhe, Mukaddime, 11) 

Me këto fjalë ai shprehte përkushtimin e plotë me gjithshka 
të tij për Profetin dhe se ishte shkrirë tek ai. (Kjo situatë ose po- 
zitë shpirtërore quhet në mistikë "fena fi'r-Rasul", "humbje në 
Profetin"). 


Në shpellën Thevr, një çast, i Dërguari i Allahut (s.a.s.) vuri 
kryet e bekuar mbi gjunjët e Hz. Ebu Bekrit (a.s.) dhe ra në një 
gjumë të lehtë. Atë mes, Ebu Bekri pa në një vend të shpellës 
shumë afër tyre një vrimë të vogël. Me mendimin se mos nga vri- 
ma del ndonjë insekt apo kafshë tjetër dhe e shqetëson Profetin, 
Ebu Bekri i vuri këmbën vrimës me kujdes për të mos e zgjuar 
Profetin. 


Provë e Zotit, me të vërtetë, pas një farë kohe, Ebu Bekri pa 
se kishte pasur të drejtë në mendimin e tij: një gjarpër ia kishte 
kafshuar keq këmbën duke i futur helmin vdekjeprurës. Aq shu- 
më i dhembi atij shoku të madh, saqë, megjithëse nuk nxori zë, 
nuk arriti, megjithatë, të ndalte lotët që nisën t'i pikonin nga sytë. 
Lotët ranë mbi fytyrën e Profetit (s.a.s.) që u zgjua dhe e pyeti 
shumë i shqetësuar Ebu Bekrin kur e pa në atë gjendje: 

"Ç’ke, Ebu Bekr, ç'ka ndodhur?" 


"Asgjë, asgjë s'ka ndodhur, o i Dërguari i Allahut!" - Iu për- 
gjigj Ebu Bekri (r.a.). 


Megjithatë, Profeti nguli këmbë dhe Ebu Bekri ia tregoi si 
qëndronte puna. (Bejhaki, Delail, II, 477; Ibni Kethir, el-Bidaje, III, 223) 


I Dërguari i Allahut menjëherë ia leu vendin e kafshuar Ebu 
Bekrit me pështymën e tij të bekuar dhe, me favorin e Allahut, që 
atë çast, Ebu Bekri (r.a.) ndjeu lehtësim dhe plaga iu shërua. 

Sipas një rivajeti të dobët, i Dërguari i Allahut (s.a.s.) e pyeti 
gjarprin: 

"Pse e bëre këtë punë?" 

Dhe gjarpri iu përgjigj: 

"O i Dërguari i Allahut! Ka vite që pres unë në këtë vrimë të 
vogël nga malli për të të parë ty. Dhe, mu kur do të më plotëso- 
hej dëshira, pashë se më ishte mbyllur rruga. Atëherë, duke mos 
duruar dot prej dashurisë për ty, u detyrova ta kafshoj pengesën 
që të më hapej rruga!" 

Me këtë pretekst, poeti Fuzuli, për të shprehur se i Dërguari 
i Allahut (s.a.s.) ka qenë burim shërimi trupor dhe shpirtëror dhe 
për të treguar se ata që tregohen miq ndaj tij, do të përfitojnë nga 
kjo, thotë: 

Në piftë miku i tij helm gjarpëri, i bëhet eliksir; 

Ujë të pijshëm n'i piftë hasmi, i bëhet helm i vështirë... 

Një tjetër shembull që e reflekton këtë të vërtetë, ka ndodhur 
në kohën e kalifatit të Hz. Omerit (r.a.). 

Perandori i Bizantit i dërgon kalifit Omer si shenjë dasha- 
mirësie ndaj tij, një helm shumë të fuqishëm me të cilin mund t'i 
shkatërronte të gjithë armiqtë e vet. Por Hz. Omeri nuk e merr 
në konsideratë këtë punë që për perandorët e Bizantit, të cilët 
e kalonin jetën me intriga bizantine, ishte diçka krejt normale. 
Në sytë e ambasadorit që e kishte prurë helmin, kalifi e merr 
shishen dhe e pi tërë përmbajtjen e saj duke kënduar vetëm një 
"Bismil'lah", pa pësuar asgjë! 293 

Këto dukuri, domethënë mundësia për t'u bërë i mbrojtur 
prej veprimit të helmit, përbëjnë një përjashtim përkatës vetëm 
për robtë e caktuar të cilët, duke marrë pjesë nga bota ndjesore e 
të Dërguarit të Allahut (s.a.s.), janë bërë një me Të! 

Në kohën e kalifatit të vet, Hz. Omeri (r.a.), kur ka dëgjuar 
disa që bisedonin në një mënyrë që e mbanin atë mbi Hz. Ebu 
Bekrin, u ka thënë: 

293 Mustafabin Halil ez-Zagravi, Risaletu'l-Besmele, f. 42. Këtu përmendet 
Halid bin Velidi (r.a.) si personi që e ka pirë helmin. 


0 

"Vallahi, ajo nata e Ebu Bekrit është më e bekuar se tërë su- 
ndimi i Omerit! Gjithashtu, ajo ditë e Ebu Bekrit është më e be- 
kuar se tërë sundimi i Omerit! Kur i Dërguari i Allahut (s.a.s.) 
doli nga shtëpia për të shkuar në shpellë, pranë tij ndodhej Ebu 
Bekri!" (Hakim, III, 7/4268). 


Gjatë kohës që bujtën në shpellën e Thevrit, e bija e Hz. Ebu 
Bekrit, Esmaja, sillte për të ngrënë, kurse i biri, Abdullai, sipas 
urdhrit të të atit, çdo natë e kalonte pranë tyre në shpellë, kurse 
afër agimit, largohej dhe takohej në mëngjes me politeistët me- 
kas sikur të kishte fjetur në Mekë. Abdullai që ishte një i ri jash- 
tëzakonisht i zgjuar dhe i aftë, edhe gjatë ditës ndodhej mes po- 
liteistëve, dëgjonte gjithçka që thuhej për Profetin (s.a.s.) dhe ia 
njoftonte dredhitë dhe kurthet që i ngriheshin. 

Liberti i Hz. Ebu Bekrit, Amir bin Fuhejre i lëshonte dhen- 
të e Ebu Bekrit bashkë me çobanët e mekasve. Në mëngjes dilte 
me ta, kurse në kthim, në mbrëmje, duke e ngadalësuar ecjen e 
dhenve, mbetej pas çobanëve të tjerë dhe, kur binte nata, shkonte 
së bashku me dhentë në shpellën e Thevrit. Profeti dhe miku i tij 
i çmuar e mermin qumështin e nevojshëm duke i mjelë dhentë. 
Pastaj, gjurmët e këmbëve të Abdullait që kthehej herët në Mekë, 
i fshinte me gjurmët e këmbëve të dhenve duke i bërë të pada- 
llueshme. 294 

Pasi e kërkuan të Dërguarin e Allahut (s.a.s.) për tri ditë me 
radhë, politeistët e prenë, më në fund, shpresën për ta gjetur. 
Kështu, pasi mori lajmin se politeistët e kishin prerë shpresën 
për ta kapur dhe e kishin lënë kërkimin, ditën e katërt i Dërguari 
i Allahut (s.a.s.) bashkë me Hz. Ebu Bekrin (r.a.) hipën në de- 
vetë e sjella nga udhërrëfyesi dhe u vunë për udhë. Sidoqoftë, 
ky udhëtim ishte një ndarje nga toka ku kishte lindur dhe ishte 
rritur, prandaj edhe i shkaktoi hidhërim Profetit. Kur arritën në 
zonën e quajtur Hazvere, e ndaloi devenë, u drejtua kah Meka 
dhe tha kështu: 


294 Ibni Hisham, II, 99; Buhari, Menakibu'l-Ensar, 45; Heisemi, VI, 53. 

"Te Allahu tije më e dashura e vendbanimeve. Po të mos më nxirr- 
nin, kurrë nuk do të kisha dalë prej atje, nuk do të bëja vatan tjetër e të 
ngrija vatër tjetër!.." (Ahmed, IV, 305; Tirmidhi, Menakib, 68/3925) 

Prapë, hidhërimit të Profetit të Lartë i erdhi qetësimi me anë 
të zbulesës hyjnore: 


Jp'j* Ul 


"Ai (Allahu) i cili ta bëri farz Kur'anin (këndimin, kumti- 
min dhe zbatimin e Kur'anit), do të të kthejë ty aty nga u nise..." 

(el-Kasas, 85) 

Kjo thënie e ky premtim hyjnor i jepnin që aty Profetit siha- 
riqin e rikthimit dhe, në të njëjtën kohë, si shenja e parë e triumfit 
të Mekës, ia kthenin hidhërimin e zemrës në gëzim! 

Mes Mekës dhe Medinës është një udhë rreth 400 kilome- 
tra. Atë kohë me deve përshkohej për trembëdhjetë ditë. Rruga e 
gjatë, koha e nxehtë, rërat përvëlonjëse dhe karvani i bekuar që 
njëzet e katër orëshin e parë udhëtoi pa pushuar... 

Meqë Hz. Ebu Bekri (r.a.) e pati bërë disa herë rrugën e vaj- 
tjes për në Siri e kthim për punë tregtie, e njihnin shumë vetë. 
Prandaj, gjatë udhëtimit, kur takohej me ndonjë që e njihte dhe 
që e pyeste se kush ishte personi me të cilin po udhëtonte, Hz. 
Ebu Bekri (r.a.) duke mos e lënë asnjëherë kujdesin dhe maturi- 
në, përgjigjej: 

"Eshtë kallauzi im, ma tregon rrugën!" 

Ndërkaq, me këto fjalë, ai donte të thoshte: "Ai më tregon 
mua rrugën më të mbarë!" (Ibni Sa'd, 1,233-235; Ahmed, III, 211) 

I Dërguari i Allahut (s.a.s.) së bashku me Ebu Bekr Besnikun 
dhe libertin e tij, Amir bin Fuhejren, nën prijësinë e Abdullah 
bin Urejkitit, arritën në një çadër që ndodhej në zonën Kadid. 
Ajo ishte çadra e Ummu Mabedit. Ajo përpiqej të plotësonte 
nevojat e udhëtarëve që kalonin aty pari, me ujë dhe të ngrëna. 

_ 

Edhe udhëtarët e bekuar të Mekës kërkuan qumësht nga Ummu 
Mabed. 

Në çadër, Ummu Mabed kishte një dele mjaft të dobët e cila 
jo vetëm që s'kishte as dhjamë e as qumësht, por, nga dobësia e 
theksuar, nuk ishte as në gjendje të shkonte bashkë me dhentë e 
tjera për kullotë. Prandaj kishte mbetur në një skaj të çadrës. Kur 
i Dërguari i Allahut (s.a.s.) i kërkoi leje për ta mjelë delen, Ummu 
Mabed i tha: 

"T'u bëfshin kurban nënë e babë! Po të mund të gjesh qu- 
mësht tek ajo, mile!" 

Profeti ynë i dashur, pasi i bëri lutje Allahut që t'i jepte be- 
gati, bëri "Bismil'lah" dhe moli me duart e veta shumë qumësht 
atë ditë nga ajo dele. 

Siç tregon Ummu Mabed (r.a.), ajo dele pati jetuar gjer në 
thatësirën e ndodhur në kohën e kalifatit të Hz. Omerit. 

Gjithashtu, duke u shprehur si më poshtë, Ummu Mabed 
(r.a.) ka pohuar begatinë e shfaqur te kjo dele si rrjedhojë e traj- 
timit të Profetit: 


"Kur kafshët nuk gjenin gjë për të ngrënë mbi tokë, ne e mil- 
nim atë mëngjes e mbrëmje!" 

Pasi i Dërguari i Allahut (s.a.s.) qe larguar prej aty, në çadër 
ia behu burri i Ummu Mabedit, Ebu Mabed. Kur pa në çadër 
shumë qumësht, pyeti me habi: 

"O Ummu Mabed, nga erdhi ky qumësht? Dhentë janë në 
meratë e largëta dhe që të gjitha shterpa, kurse këtu s'ka kafshë 
për t'u mjelur! Ç'është kjo që po shoh?" 

Gruaja ia tregoi ç'i kishin ndodhur atë ditë: 

"Sot te ne arriti një person i bekuar. Ishte i tillë e atillë..." 
Burri iu lut: "A po ma përshkruan atë person?" 

Atëherë, Ummu Mabed e përshkroi kështu portretin e 
Profetit, Dritës së Qenies: 

_ 

"Personi që pashë ishte një njeri i tillë që i dilte bukuria në 
pah, që e kishte fytyrën të ndritshme dhe moralin, të bukur e të 
pashembullt. Nuk kishte asnjë të metë trupore, përkundrazi, ish- 
te jashtëzakonisht i pashëm dhe me fytyrë të bukur. Sytë i kishte 
të zinj, vetullat të ngjeshura dhe zërin, delikat. E bardha e syrit, 
e bardhë, e zeza, e zezë dhe e lyer prej natyre. Cepi i vetullave, 
i hollë, flokët, në të zezë të thellë. Kishte qafë të gjatë, mjekër të 
ngjeshur e pak të zgjatur. 

Kur heshtte, bëhej i qetë dhe serioz, kurse kur fliste, bëhej 
fytyrëqeshur dhe gjuhëmbël. Fjalët që i kishte si perla në varg, i 
dilnin nga goja kokrra-kokrra. E kishte fjalën të hapur e të qartë 
dhe e ndante mirë të drejtën nga e shtrembra; as të pakët që të 
mund të quhej dobësi, as të shumtë që të të mërziste! 

Kur shihej nga larg, ishte më i bukuri dhe më impresionuesi 
i njerëzve, kurse kur afrohej, ishte më i ëmbli dhe më simpatiku 
i njerëzve. Ishte shtatmesatar, me trupin as të gjatë në mënyrë 
të papëlqyeshme, as të shkurtër sa syri ta shihte me përçmim. 
Ishte si një fidan i mbirë mes fidanëve dhe me bukuri të dalluar 
mes tyre. Pranë kishte disa shokë që, kur ai thoshte diçka, e dë 
gjonin me qetësi dhe vraponin ta plotësonin urdhrin që kishte 
dhënë. Ishte dikushi që vraponin për t'i shërbyer dhe që gëzonte 
respekt. Kishte një pamje të qeshur. Askënd s'e qortonte dhe s'e 
shante." 

Pasi i dëgjoi këto cilësi të bukura, tha duke u betuar: 

"Ky person është pejgamberi që ka dalë në fisin Kurejsh. 
Sa do të doja të ndodhesha bashkë me të dhe t'i bëja shoqëri. 
Prapëseprapë, kam për ta bërë këtë gjë sikur t'ia gjej rrugën!" 

Ato ditë, në Mekë u dëgjua një zë i panjohur që lexonte vjer- 
sha të ndjera që lavdëronin miqtë e ardhur në çadrën e Ummu 
Mabedit. Edhe Hasan bin Thabiti i cili i dëgjoi këto vjersha të 
ardhura nga një burim i panjohur, u përgjigj me një vjershë që 
tregonte se fisi nga kishte dalë Pejgamberi kishte pësuar disfatë 
dhe se ai Pejgamber përhapte në Medinë të vërtetën dhe këndon- 
te fjalën e Allahut. (Ibni Sad, I, 230-231; VIII, 289; Hakim, III, 10-11) 

Ebu Mabed dhe familja e tij e lumtur hynë të gjithë së bash- 
ku në Islam dhe merituan nderin për të qenë sahabe, shokë të 
Profetit! 


Politeistët që nuk e gjetën dot assesi karvanin e bekuar, bënë 
premtime për shpërblime të mëdha për ata që do t'i gjenin. Edhe 
ata që u ishin errur sytë nga këto premtime, u derdhën udhëve. 
Ndër ta ishte edhe Thuraka bin Malik. 


Pas një kërkimi të gjatë, Thuraka rastisi në të Dërguarin e 
Allahut (s.a.s.). Sapo e pa Profetin, e ngau kalin me shpejtësi, por 
aty për aty këmbët e kalit iu zhytën në rërë, kurse vetë u rrëzua. 

Sado që u përpoq, as mundi të ngrihej nga rërat, as edhe të 
shkonte drejt Profetit. Pasi u përpoq shumë, i erdhën mendtë në 
kokë dhe u pendua. Iu lut Profetit që ta falte. Profeti u lut për të 
dhe, me begatinë e lutjes së tij, kali doli nga rëra. Thuraka që u bë 
dëshmitar i kësaj mrekullie, ndërroi menjëherë në botën e tij të 
zemrës dhe iu bë po aty Profetit një mik i sinqertë. Dhe u kthye 
duke pasur si qëllim ta mbante të fshehtë vendin ku e takoi kar- 
vanin. Kështu, ata që po vinin në atë drejtim, ose i ktheu pas, ose 
i orientoi në drejtime të tjera (Muslim, Zuhd, 75). 

Thurakës pothuaj i tingëllonte në veshë ky përgëzim i të 
Dërguarit të Allahut (s.a.s.): 

"Ej Thuraka! Si do ta ndjesh veten kur të vësh byzylykët e Kisras, 
ta ngjeshësh brezin e tij dhe ta vësh në kokë kurorën e tij?" 

Me të vërtetë, kur, pas ngadhnjimit të Iranit, byzylykët, bre- 
zi dhe kurora e Kisras u suallën në Medinë, Hz. Omeri (r.a.) e 
thirri Thurakën, ia vuri këto dhe i tha: 


"O Thuraka! Ngriji duart dhe thuaj: "Allahu Ekber! Lavdi 
Allahut që ia nxori këto Kisra bin Hurmuzit i cili pretendonte 
se "ishte zoti i njerëzve", dhe ia vuri Thuraka bin Malikut nga të 
bijtë Mudlixh!" (Ibni Ethir, Usdu'l-Gabe, II, 332; Ibni Haxher, el-Isabe, II, 19) 

_ 

Kur Profeti arriti në zonën Gamim, u takua me Burejde bin 
Husajbin dhe fisin e tij. Profeti i ftoi ata në Islam. Atë natë, Profeti 
(s.a.s.) ia mësoi Burejdes (r.a.) kreun e sures Merjem. 295 

Duke e zgjidhur çallmën e bardhë që kish lidhur në kokë, i 
tha Profetit: 

"O i Dërguari i Allahut! Po të më lejoni, dua të bëhem udhë- 
rrëfyesi juaj!" 



295 

_ 

Dhe Burejde i shërbeu si udhërrëfyes të Dërguarit të Allahut 
(s.a.s.) gjer në fshatin Kuba. 

Pasi u nda prej Burejdes, karvani i bekuar rastisi në karvanin 
tregtar që kthehej prej Damaskut. Mes tyre ndodhej edhe Zubejri 
që u veshi të Dërguarit të Allahut (s.a.s.) dhe Ebu Bekrit (r.a.) 
pelerina të përgatitura nga copë e bardhë. 296 

Karvani i hixhretit i afrohej hap pas hapi Medinës. 
Pavarësisht se politeistët kishin angazhuar çdokënd për ta vrarë 
të Dërguarin e Allahut dhe pavarësisht prej shumë rreziqeve të 
tjera, ai vazhdonte ta kryente detyrën dhe t'ua kumtonte njerëz- 
ve që haste rrugës Islamin. 

Kështu, sahabiu Sa'd ed-Delil (r.a.) 297 tregon: 

"Gjatë hixhretit, i Dërguari i Allahut (s.a.s.) arriti tek ne bash- 
kë me Ebu Bekrin (r.a.). Atë kohë, një vajzë e Ebu Bekrit bënte pu- 
nën e mëndeshës tek ne. I Dërguari i Allahut (s.a.s.) dëshironte të 
arrinte në Medinë nga rruga e shkurtër. Ne i thamë: 

"Kjo është rruga Gair e vahut Rekube. Këtu janë dy hajdutë 
të njohur si Muhanan (të poshtrit) nga fisi Eslem. Po deshe, po 
shkojmë ne tek ta." 

I Dërguari i Allahut (s.a.s.) urdhëroi: 

"Ti çona ne tek ta!" 

Atëherë, u vumë në rrugë. Pasi kapërcyem Rekuben dhe do- 
lëm në krye të teposhtës, njëri nga hajdutët i tha shokut: 

"Ky person është jemenas." 298 


296 

297 

298 


Buhari, Menakibu'l-Ensar, 45. 

Ky sahabi i bekuar, meqë i tregoi Profetit rrugën e shkurtër për në 
Medinë dhe i shërbeu si kallauz, tregues i rrugës, u mbiquajt dhe u bë 
i njohur me atributin "Delil" (Treguesi). 

Me këtë fjalë ata donin të thoshin se Profeti ishte mekas, sepse Meka 
është trajtuar si pjesë e zonës Tihame dhe kjo zonë, brenda kufijve 
të Jemenit. Prandaj Qabja është quajtur "el-Kabetul Jemanijje". (Ibni 
Ethir, en-Nihaje, V, 300) 

Profeti i thirri pranë ata, u foli për Islamin dhe u kërkoi të 
bëheshin muslimanë. Dhe ata u bënë muslimanë. Kur i Dërguari 
i Allahut (s.a.s.) i pyeti se si quheshin, ata i thanë: 

"Ne jemi Munahan (dy të poshtrit)!" 

Atëherë, i Dërguari i Allahut (s.a.s.) u tha: 

"Përkundrazi, ju jeni Mukreman (dy të nderuarit)!" 

Dhe i urdhëroi të shkonin para në Medinë si lajmëtarë. 
(Ahmed, IV, 74) 

Udhëtari i Shenjtë që pritet 

Tek medinasit që kishin marrë lajmin se i Dërguari i Allahut 
(s.a.s.) kishte dalë në rrugë, emocioni kishte arritur kulmin. Ata e 
vëzhgonin me mall rrugën e atij udhëtari të bekuar. Për ta pritur 
atë karvan të ndritshëm, për të kapur një thërrime nga bujaria 
e atij karvani të lumturisë së përjetshme, kishin dalë gjer jashtë 
qytetit dhe prisnin me dëshirë. 

Më në fund, të hënën më 12 Rebiulevvel të vitit të dymbëdh- 
jetë të profetësisë 299 , një zë bëri të jehojë gëzimi në zemrat e mus- 
limanëve: 

"Po vjen udhëtari i bekuar që presimL" 

Me këtë lajm të gëzuar, zërat e tekbirit (apoteozës "Allahu 
Ekber!", "Allahu është më i Madhi!"), nisën të kumbonin në të 
gjithë Medinën. 

Muslimanët u armatosën dhe vrapuan për ta pritur mikun e 
madh kush më këmbë e kush shaluar. 

Kur karvani i pritur u afrua pranë Kubas në afërsi të Medinës 
nën mbrojtjen hyjnore, mjedisi ziente, ishte kthyer në festë. 

Tingujt emocionues të këngës "Hëna pesëmbëdhjetë lindi 
mbi ne!" 300 dallgëzoheshin nga majat e kodrave përreth, përpla- 
seshin në qiell dhe i ngrinin zemrat peshë. Duke nisur nga ai 

299 Kjo datë përkon me muajin shtator të vitit 622. 

300 Në origjinal: Talea'l-bedru alejna. 

çast, historia fillonte një "kalendar të ri hixhreti", që do të shë- 
nonte ngjarjet që do të ndodhnin aty e gjer në kiamet! 

Shumica e muslimanëve që kishin dalë për ta pritur shkakun 
e ekzistencës së gjithësisë, Zotërinë e Botëve, Hz. Muhammed 
Mustafanë, meqë nuk e kishin parë më parë, nuk e njihnin. Në 
fillim e pandehën për të Hz. Ebu Bekrin (r.a.). 

Profeti (s.a.s.) qëndronte i qetë. Kur ra dielli, Hz. Ebu Bekri 
(r.a.) u ngrit menjëherë dhe filloi t'i bëjë hije Profetit me pelerinën 
e vet. Vetëm atëherë muslimanët e njohën Dritën e Ekzistencës! 301 

Pas asaj dite, Medineja u bë mjedisi dhe pasqyra e zhvillimit 
dhe përparimit të Islamit. Me këtë emigrim, u zbeh fytyra e zezë 
e mohimit dhe herezisë. Faltorja e Profetit dhe faltorja e Kubas, 
duke fituar një kuptim të lartë, mbetën gjer në ringjallje si vendet 
dhe kujtimet e shenjta të këtij emigrimi të bekuar. 

Duke ua ofruar emigrantëve mallin dhe pasurinë e tyre, en- 
sarët u thanë: 

"Ja ku është pasuria ime; merreni gjysmën!.." Kështu u hodh 
themeli i vëllazërisë islame që përbënte diçka të paarritshme në 
shpirtin flijues të tij. Medineja fitoi në historinë Islame një pozitë 
të pavdekshme dhe një konsideratë të pacënuar. Me një shfaqje 
të veçantë dhe me një madhështi të veçantë, ezanët, ramazanët, 
bajramët, zeqatet, luftërat në Medine u bënë për bashkësinë mo- 
del dhe ideal. 

Gjatë kohës kur Profeti qëndroi në Kuba, bujti si mik në 
shtëpinë e Kulsum bin Hidm-it nga të Bijtë Amr bin Avf. Ai dilte 
që aty, shkonte në shtëpinë e Sa'd bin Hajseme ku ulej dhe bise- 
donte me muslimanët. 

Meqë Sa'd bin Hajseme (r.a.) ishte beqar, muhaxhirët beqa- 
rë bujtnin në shtëpinë e tij. Prandaj, shtëpia e Sa'dit (r.a.) quhej 
"Menzilu'l-Uzzab" (Shtëpia e Beqarëve). (Ibni Hisham, II, liO; Ibni 
Sa'd, I, 233) 


301 Buhari, Menakibu'l-Ensar, 45. 

Gjatë ditëve kur i Dërguari i Allahut (s.a.s.) qëndroi në 
Kuba, merrte pjesë në ceremonitë funebre, vizitonte të sëmurët 
dhe shkonte ku e ftonin. 

Ebu Said el-Hudriu (r.a.) e përcjell kështu një kujtim mbi ato 
ditë, që tregon për ndjeshmërinë e sahabeve: 

Kur i Dërguari i Allahut (s.a.s.) sapo kishte ardhur në 
Medinë, nëse dikush ndodhej në shtratin e vdekjes, shkonim dhe 
e lajmëronim dhe ai vinte, qëndronte në krye të të sëmurit, bënte 
pendesë në emër të tij. Dhe, pasi i sëmuri vdiste, kthehej bashkë 
me të tjerët, kurse disa herë priste gjer pasi të përfundonte va- 
rrimi. 


Duke u shqetësuar se, kështu, po e mundonim, biseduam 
mes tonë: 

"Le të mos i themi gjë të Dërguarit të Allahut para se të vde- 
së i sëmuri, por pasi të ketë vdekur. Kështu, ai as nuk lodhet, as 
kohë nuk humb!" 


Dhe filluam të veprojmë kështu. E lajmëronim pasi i sëmuri 
të kishte vdekur. Atëherë, ai vinte, e drejtonte faljen, bënte pe- 
ndesë dhe kthehej. Kurse disa herë priste gjersa i vdekuri të va- 
rrosej. 

Kështu vepruam një farë kohe. Më vonë, thamë: 

"Vallahi, s'duhet të veprojmë kështu. Edhe kjo e lodh të 
Dërguarin e Allahut. Kur të kemi ndonjë të vdekur, ta çojmë te 
dera e shtëpisë së të Dërguarit të Allahut (s.a.s.) që t'ia falë nama- 
zin atje. Kjo do të ishte më e lehtë për të!" 

Dhe ashtu vepruam. 

Rrëfyesi i hadithit, Muhammed bin Omer thotë: 




"Për këtë shkak, ai vend u quajt "musalla" me kuptimin 
"vend i faljes së namazit të të vdekurit". Të vdekurit çoheshin 
gjithmonë aty. Kjo mënyrë veprimi vazhdoi edhe pas vdekjes së 
të Dërguarit të Allahut." (Ibni Sa'd, I, 257; Hakim, I, 519/1349) 

Gjatë kohës që i Dërguari i Allahut (s.a.s.) qëndronte në 
Kuba, Hz. Aliu (k.v.), në Mekë, i çoi në vend amanetet që ia pati 
dorëzuar Profeti, dhe e arriti aty. 


Janë shumë rrëfime (rivajete, hadithe) që tregojnë entu- 
ziazmin dhe përmasat e dashurisë që ushqenin sahabet për të 
Dërguarin e Allahut dhe kujtimet e tij të shtrenjta. Kështu, saha- 
biu Bera bin Azib (r.a .) 302 e tregon kështu dëshirën e të atit për ta 
dëgjuar në çdo rast ndonjë kujtim mbi të Dërguarin e Allahut: 

"Ebu Bekr Besniku (r.a.) bleu nga im atë një samar për tre- 
mbëdhjetë dërhemë dhe i tha: 

"Thuaji Berasë ta çojë në shtëpinë tonë!" 

Im atë i tha: 

"Jo, s'është punë që bëhet gjersa të më tregosh se si emigroi 
i Dërguari i Allahut (s.a.s.) nga Meka në Medinë!" 

Atëherë, Ebu Bekri (r.a.) ia tregoi gjerë e gjatë udhëtimin e 
hixhretit." (Buhari, As'habu'n-Nebi, 2; Ahmed, I, 2) 

Faltorja e Kuba-s me themele devocioni 

Në Kuba e cila është vendqëndrimi i parë i udhëtimit të 
hixhretit, i Dërguari i Allahut (s.a.s.) bujti si mik katërmbëdhjetë 
net te të Bijtë Amr bin Avf. Pikërisht gjatë këtyre ditëve u ndër- 
tua xhamia e famshme e Kubas. Vetë Profeti punoi në ndërtimin 
e saj. 

Në Kur'an kjo faltore është karakterizuar kështu: 



302 Bera bin Azib (r.a.) ishte nga ensarët dhe mbiquhej Ebu Ammare. Qe 
bërë musliman para hixhretit. Duke filluar me luftën e Uhudit, mori 
pjesë në të gjitha fushatat ushtarake. Vdiq në Kufe në vitin 73 të hixh- 
retit. Ka përcjellë mbi treqind hadithe. 

"... Një xhami e cila, që prej ditës së parë (të hixhretit për në 
Medinë), është ndërtuar mbi devocionin..." (et-Tevbe, 108) 303 

Ebu Hurejre (r.a.) ka thënë se edhe ajeti në vijim është zbri- 
tur për popullsinë e Kubas: 



"... Atje ka njerëz që e duan pastrimin. Edhe Allahu i do 
ata që pastrohen!" (et-Tevbe, 108) (Tirmidhi, Tefsir, 9/3099; Ebu Davud, 
Taharet, 23/44; Ibni Maxhe, Taharet, 357) 

Kur muhaxhirët e parë arritën në Kuba, e rrafshuan dhe e 
shtruan truallin ku të Bijtë Amr bin Avf thanin hurma, dhe aty 
filluan të falnin namaz. Meqë liberti i Ebu Hudhejfes, Salimi, ish- 
te njeriu që e njihte dhe e këndonte më bukur Kur'anin, ai bënte 
detyrën e imamit për muhaxhirët. 304 

Duke e zgjeruar këtë fushë ku muhaxhirët e parë falën na- 
maz, Profeti (s.a.s.) ndërtoi Faltoren e Kubas. Faltorja me sipër- 
faqe katrore ishte në përmasat afërsisht 32X32 metra. I Dërguari 
i Allahut (s.a.s.) kërkoi nga kubasit t'i sillnin gurë, mori një prej 
tyre dhe e vuri në anë të kibles, pastaj u tha edhe Ebu Bekrit dhe 
Omerit (r.anhuma) që të vendosnin gurë. 

Zellin më të madh në ndërtimin e faltores e tregonte Ammar 
bin Jasir (r.a.). Prandaj për të është thënë "njeriu që ka ndërtuar 
faltoren e parë në Islam". 305 

Edhe Abdullah bin Revaha (r.a.) edhe punonte, edhe thoshte 
vjersha, kështu, ua lehtësonte besimtarëve lodhjen. 306 

Detyrën e muezinit të faltores e kryente sahabiu Sa'd el- 
Kurazi. 

303 Më vonë, duke e bërë Hixhretin fillim kalendari, Hz. Omeri (r.a.) u 
mbështet në shprehjen e këtij ajeti, "që prej ditës së parë". (Themhudi, 
I, 248) 

304 Ibni Sa'd, III, 87; IV, 311. 

305 Ibni Hisham, II, 114. 

306 Kamil Miras, Tecrid Tercemesi, X, 106. 

Ashtu si Faltorja Profetike dhe nëntë faltore të tjera në 
Medinë, edhe faltorja në Kuba vazhdonin të kryheshin veprim- 
tari mësimi dhe edukimi, të cilat i vëzhgonte edhe Profeti (s.a.s.) 
sa herë që shkonte aty. 307 

Shkaku i ekzistencës së gjithësisë, udhëzuesi i lumturisë së 
të dy botëve, Profeti ynë (s.a.s.), shkonte në Kuba ditët e shtuna 
herë kaluar, herë në këmbë dhe falte atje dy reqate namaz. 308 

Kurse në një hadith profetik, duke ua këshilluar këtë musli- 
manëve, ka thënë: 

307 Hamidullah, Islam Peygamberi, II, 771. 

308 Buhari, Fazlu's-Salat, 3, 4; Muslim, Haxh, 516. 

"Kush merr abdest mirë e bukur në shtëpi të vet dhe pastaj shkon 
në faltoren e Kubas dhefal namaz atje, për të ka mirësi sa për umrel" 
(Ibni Maxhe, Ikame, 197; Nesai, Mesaxhid, 9) 

Në kohën e kalifatit të tij, Hz. Omeri (r.a.) bënte vizitë aty 
ditët e hëna e të enjte dhe thoshte se edhe sikur Kuba të ishte 
shumë larg, do të shkonte atje me deve! 309 

Faltorja e Kubas u zgjerua nga Hz. Osmani dhe Omer bin 
Abdulazizi. Më pas u meremetua disa herë dhe u përmirësua. 
Xhamia me një minare dhe tavan të sheshët e ndërtuar në vitin 
1245 h. / 1829 e.r. nga sulltan Mahmudi II, u shemb nga qeveria 
e Arabisë Saudite dhe u rindërtua më e gjerë, me kube dhe dy 
minare. 


Namazi i parë i xhumasë në oazin Ranuna 

Më në fund, pas një mikpritjeje prej katërmbëdhjetë ditësh, 
i Dërguari i Allahut (s.a.s.), së bashku me ata që e shoqëronin, u 
nisën nga Kuba për në Medinë. Ishte ditë e xhuma (e premte). 
Koha e mesditës i gjeti në luginën Ranuna. I Dërguari i Allahut 
(s.a.s.) zbriti nga deveja dhe drejtoi faljen e namazit të xhumasë, 
i cili, si një shenjë e pushtetit të Islamit, u bë farz, detyrim fetar. 
Gjatë këtij namazi, Profeti mbajti dy hutbe, ligjërata të posaçme 
të së premtes. 

Hutbeja e parë. 

“O njerëz! 

Para se të vdisni, bëni pendim. Sa ta keni në dorë, shihni të bëni 
punë të mira. Rregulloni marrëdhëniet tuaja me Zotin duke dhënë shu- 
më lëmoshë (sadaka) hapur dhefshehur e më shumë duke e përmendur 
Zotin. Po të veproni kështu, furnizoheni, ndihmoheni dhe arrini të si- 
guroni gjërat që s'keni mundur t'i siguroni! 

Dijeni se Allahu, në këtë muaj të këtij viti e në këtë vend e ka bërë 
të detyrueshme faljen e namazit të xhumasë gjer në kiamet. Në të gjallë 
time ose pas meje, kushdo qoftë që, ndërsa ka para një imam, e lë pa 


309 Ibni Sa'd, I. 245. 

falur këtë namaz duke mos i dhënë rëndësi ose duke e mohuar, mos paftë 
kurrë të mirë! Dhe Allahu mos i dhëntë kurrë sukses në punët e tij! Për 
atë njeri nuk ka namaz tjetër, mepërjashtim të atyre cjë pendohen, sepse 
Allahu e pranon pendesën e atij që pendohet! (ibniMaxhe, ikame, 78) 

O njerëz! 

Sa të jeni gjallë, përgatituni për jetën tuaj në botën tjetër. Pa dy- 
shim, secili nga ju ka për të vdekur e ka për ta lënë tufën pa çoban. 
Pastaj Allahu, pa përkthyes e ndërmjetës, do t'ju pyesë: "A nuk të erdhi 
i Dërguari im e t'i bëri të ditura urdhrat e mia? Unë të dhashë ty mall e 
pasuri, të bëra shumë të mira efavore, po ti, ç'solle për vete?" 

Çdo njeri, para një pyetjeje të tillë, do të shohë majtas e djathtas 
e nuk do të shohë gjë, kurse, kur të shohë para, do të shohë xhehenne- 
min... 

Atëherë, zgjohuni! Kush të jetë i zoti për të bërë një të mirë qoftë 
edhe sa një gjysmë hurmaje e të shpëtojë nga zjarri, ta bëjë! Kush nuk 
ka mundësi as për kaq, të paktën të thotë njëfjalë të mirë, sepse për një 
të mirëjepet një e mirë (sevap) sa dhjetëfishi gjer në shtatëqindfishin e 
saj. 

Paqja, mëshira dhe begatia e Allahut qofshin mbiju!" (ibniHisham, 
1,118-119; Bejhaki, Delail, II, 524) 

Hutbeja e dytë. 

Efalenderoj Allahun dhe ndihmën prej tij kërkoj! Te Allahu mbësh- 
tetemi nga sherri i vetvetes sonë dhe e keqja e punëve tona! Askush nuk 
mund ta kthejë nga rruga atë që Allahu e ka vënë në rrugë të drejtë dhe 
askush nuk mund ta vejë në rrugë të drejtë atë që Allahu e ka nxjerrë 
nga rruga! 

Dëshmoj se nuk ka zot tjetër veç Allahut! Ai është një, nuk ka të 
ngjashëm e të barabartë! Libri i Allahut është më e bukura e fjalëve! 
Kujt t'ia stolisë Allahu zemrën e tafusë pas mohimit në Islam dhe kush 
ta pëlqejë Kur'anin ndaj fjalëve të tjera, ai njeri do të thotë se ka arritur 
shpëtimin! 


Libri i Allahut është më e bukura dhe më shprehësja efjalëve! 

Duajeni atë gjë që do Allahu! Mos u mërzitni së lexuari fjalën e 
Allahut dhe së përmenduri Allahun! Fjala e Allahut të mos jua ngush- 
tojë zemrën, sepse ajofjalë dallon dhe zgjedh ajkën e çdo gjëje, tregon të 
dobishmen e punëve,flet për profetët, robtë më të zgjedhur, duke përme- 
ndur ngjarjet më të mira të tyre 310 , shpjegon se ç'është hallall e ç'është 
haram. 

Vetëm Allahun adhurojeni dhe mos i bëni shok asgjë Atij! Ruhuni 
me të drejtë prej Tij! Gjuha t'ju mbështesë punët e mira! Duhuni mes 
jush me anë tëfjalës së Allahut! Duhet ta dini pa asnjë dyshim se Allahu 
e ndëshkon prishjen e marrëveshjes! 

Paqja e Allahut qoftë mbi ju! (Bejhaki, Delail, II, 524-525) 

Me temat e besimit, adhurimit, moral-etikës, veprimit, etj., 
këto dy hutbe kanë vlerën e një përmbledhjeje të përgjithshme 
të fesë islame. 

Fakti që namazi i xhumasë u bë farz (detyrim fetar) gjatë 
hixhretit, nënvizon rëndësinë dhe domosdoshmërinë e mbledh- 
jes së muslimanëve si bashkësi. 


Pritje emocionante në Medinë 

Kur i Dërguari i Allahut (s.a.s.) do të nisej nga Kuba për në 
Medinë, u çoi fjalë dajave të vet, të Bijve Nexhar. Ata u armato- 
sën, shkuan dhe, duke e përshëndetur Profetin (s.a.s.) me selam, 
i thanë: 

"Mund të hipësh në deve i garantuar për sigurinë tënde!" 311 
Pas namazit të xhumasë, i Dërguari i Allahut (s.a.s.) hipi në 
devenë e vet Kasva dhe, nën shoqërimin e Hz. Ebu Bekrit (r.a.), 
parësisë së të Bijve Nexhar dhe muslimanëve të tjerë, hyri në 
Medinë. 

310 Më shumë se një të tretën e Kur'anit e përbëjnë rrëfimet mbi profetët. 
Për urtësinë e rrëfimeve mbi profetët, shih Osman Nuri TOPBAÇ, Ne- 
biler Silsilesi, vëll. 1. f. 11-28, Istanbul 2004 si dhe përkthimin shqip me 
titull "Vargu i profetëve" nga M. Hoxha. 

311 Buhari, Menakibu'l-Ensar, 46. 

_ 

Banorët e Kubas që e kuptuan se do të privoheshin nga nde- 
ri për ta mbajtur më shumë si mik të Dërguarin e Allahut (s.a.s.), 
me hidhërimin e ndarjes prej tij, i thanë: 

"O i Dërguari i Allahut! A po ndahesh sepse u mërzite prej 
nesh, apo për të shkuar në një vend më të mbarë se ky i yni?" 

Profeti (s.a.s.) u tha duke ua bërë të qartë se ishte i kënaqur 
prej tyre: 

"Urië u urdhërova të shkoj në Medinë!" (Dijarbekri, i, 339) 

Të gjithë besimtarët medinas kishin dëshirë për ta bërë, secili 
për vete, mik të Dërguarin e Allahut (s.a.s.). Secili dëshironte me 
gjithë shpirt ta çonte dhe ta respektonte në shtëpi të vet, prandaj 
ata debatonin me njëri-tjetrin për këtë. Atëherë, ai ia la këtë punë 
devesë së vet, Kusvasë, dhe u tha njerëzve: 

"Lereni të lirë kafshën dhe hiquni nga rruga; asaj po i rrëfehet se ku 
dldxet të ndalojë!" (Ibni Hisham, II, 112-113) 

Vetëm në këtë mënyrë do të zgjidhej, pa iu thyer zemra kujt, 
se te kush kishte për të bujtë Profeti. 

Me të vërtetë, deveja e bekuar, pasi u ul e u ngrit në dy-tri 
vende, u ul përfundimisht para shtëpisë së Halid bin Zejdit (r.a.), 
domethënë, në truallin para shtëpisë së Ebu Ejub el-Ensariut. 
Zemrën e sahabiut me fat, Ebu Ejub, e mbështolli një gëzim i 
papërshkruar. Dhe Ebu Ejubi e ftoi të Dërguarin e Allahut në 
shtëpi: 

"Bujrum, o i Dërguari i Allahut! Na e nderove shtëpinë!" 

Ndërsa i Dërguari i Allahut (s.a.s.) po shkonte drejt shtëpisë 
së Ebu Ejubit (r.a.), vajzat e vogla të Nexharëve i dolën para duke 
kënduar e duke i rënë defit: 


jL>r L) jL=r_J| 




"Ne jemi bijat e Nexharëve! ÇTumturi, ç'nder i madh është 
të jesh farefis i Hz. Muhammedit, të jesh komshi me të!" 

Mbreti i zemrave, Profeti ynë (s.a.s.) i pyeti ato: 

_ 

"Pa më thoni, a më doni mua?" 

Dhe ato i përgjigjeshin: 

"Po, o i Dërguari i Allahut, të duam shumë!" 

I gëzuar nga gëzimi dhe hareja e tyre, Zotëria i Botëve (s.a.s.) 
u thoshte: 

"Allahu e di se edhe unëju duajuve! Vallahi, edhe unëju duajuve! 
Vallahi, edhe unë jtl dlia juve!" (Ibni Maxhe, Nikah, 21; Dijarbekri, I, 341) 

Bera bin Azib (r.a.) thotë: 

"Unë nuk kam parë gëzim më të madh se gëzimi i medinas- 
ve për ardhjen e të Dërguarit të Allahut (s.a.s.)! Të gjithë medi- 
nasit, të mëdhenj e të vegjël, gra e burra, ishin derdhur rrugëve, 
ishin ngjitur mbi çatitë e shtëpive dhe bërtisnin me gëzim: 

"Erdhi Profeti i Allahut! O Muhammed! O i Dërguari i 
Allahut! O Muhammed! O i Dërguari i Allahut!" (Buhari, Menakibu'l- 
Ensar, 45; Muslim, Zuhd, 75) 

Edhe Hz. Enes bin Malik (r.a.) ka thënë: 

"Nuk kam parë ditë më të bukur, më të hareshme e më të 
nurshme se dita kur i Dërguari i Allahut e nderoi Medinën! Kur 
erdhi ai, e gjithë Medina u mbyt në dritë!" (Ahmed, III, 122; Tirmidhi, 
Menakib, 1/3618) 

Muslimanët medinas therën deve për kurban në shenjë fa- 
lenderimi për lumturinë që ndjenin nga ardhja e nderuar e të 
Dërguarit të Allahut (s.a.s.) në Medinë. 312 

Sa bukur e shpreh poeti në një dyvargsh dashurinë e besim- 
tarëve për të Dërguarin e Allahut (s.a.s.): 

Fjala "Aman" është e barabartë me emrin tënd të nderuar; 

Prandaj, zikri i ashikut është "Aman!", 0 Resulullah! 

Sipas sistemit të llogaritjes me kronograme, vlera e fjalëve 
"Aman" dhe "Muhammed" është e njëjtë: 92. Ç'gjetje e bukur 
poetike që ashiku, duke thirrur "Aman", në të vërtetë, thërret 
Profetin! Ç'është e vërteta, do ta kishin zili edhe bilbilat! 


312 Ahmed, III, 301. 

Me Hixhretin Profetik, mbyllej periudha mekase dhe fillonte 
periudha medinase e profetësisë. 







Shkurtimet: 


(s.a.s.): sal'lallahu alejhi ve sel'lem (mëshira dhe paqja e 
Allahut qofshin mbi të!) 

(k.s.): kuddise sirruh (iu shenjtëroftë e fshehta!) 

(r.anh): radijallahu anh (Allahu qoftë i kënaqur me të!) - për 
personin mashkull. 

(r.anha): radijallahu anha (Allahu qoftë i kënaqur me të!) - 
për personin femër. 

(r.anhum): radijallahu anhum (Allahu qoftë i kënaqur me 
ta!) 

(r.anhuma): radijallahu anhuma (Allahu qoftë i kënaqur me 
ata të dy!) 

